
1945 m. gegužės 9 d. Maskvos dangų raižo pergalės fejerverkai ir 


priešlėktuvinės gynybos prožektoriai. 


PERGALĖS 
STEBUKLAS 


„Maskvos Kremliaus kurantai paskelbė 1945 metų pradžią. 

Šiuos Naujuosius metus mes pasitikome kaip prasidedančios pergalės metus. 
Niekas neabejojo, kad kaip tik šiais metais karas pasibaigs visišku hitlerinės 
kariuomenės sutriuškinimu, visišku pavergtų Europos tautų išvadavimu. Artėja 
valanda, kurios štai jau kelerius metus nekantriai laukė sovietiniai žmonės, mūsų 
kariuomenės įžengimo į grobikų teritoriją valanda.“ 

Maršalas V. Čiuikovas 


„Stengiamės baigti triuškinti priešą jo paties laukuose.“ 
Feldmaršalas M. Kutuzovas 


Vladimir Bešanov. Trečiojo reicho katastrofa 


Sovietų Sąjungos pergalės „didžiajame tėvynės kare 65-mečio proga išpūsto 
patriotizmo burbulo sąlygomis vis dažniau, be to, iš pačių aukščiausių tribūnų 
skamba pažadai ir nurodymai neleisti perrašyti istorijos. Kai politikai kalba apie 
istoriją, kurią jie laiko vienu iš leidinio „Spravočnik agitatora i propagandista“ 
skyrių, darosi nejauku: kodėl jiems neblykstelėjus astrofizikos ar kvantų mecha- 
nikos žiniomis? 

Ir kaskart ima noras paklausti: „Nejaugi yra ką perrašyti?“ 

Pavartykime 2009 metais Maskvoje išleistą vadovėlį, kuris parašytas „atsižvel- 
giant į dabartinį istorijos mokslo lygį“ ir Rusijos Federacijos švietimo ir profesi- 
nio mokymo ministerijos rekomenduotą studentams, aspirantams bei aukštųjų 
mokyklų dėstytojams: 

„Karas įrodė socialistinės santvarkos pranašumus prieš kapitalistinę santvarką 
visose srityse. Sovietinių žmonių moralinė politinė vienybė, patriotizmas, SSRS 
tautų draugystė, teisingi karo tikslai sukėlė masinį didvyriškumą fronte, darbo 
žmonių žygdarbį užnugaryje. Pergalę Didžiajame Tėvynės kare užtikrino so- 
vietų karinių pajėgų galia, sovietinio karo mokslo bei karo meno pranašumas 
prieš Vokietijos karo mokslą bei karo meną... Sovietinės liaudies pergalės or- 
ganizatorė buvo Komunistų partija, eiliniai komunistai - kovos fronto ir darbo 
užnugario politiniai kovotojai... 

Sovietų Sąjungos pergalė Didžiajame Tėvynės kare buvo dėsninga. Jos išta- 
kos slypi per Sovietų valdžios metus sovietinės liaudies pasiektuose didžiuliuose 
socialiniuose ekonominiuose laimėjimuose. Socialistinė ūkio sistema užtikrino 
sovietų ekonomikos galią ir neregėtą mobilumą.“ 

Nukelkime nuo lentynos keturiolikos metų senumo foliantą, išleistą vadovau- 
jant marksizmo-leninizmo institutui prie SSKP CK: 

„Suprantama, vykstant karui, buvo nemaža atsitiktinumų ir jie tam tikru 
mastu darė poveikį ginkluotajai kovai. Bet milžiniškų grumtynių galutinį re- 
zultatą nulėmė virtinė dėsningumų. Svarbiausi iš jų - socialistinės visuomenės 
ekonominio ir politinio organizavimo, jos priešakinės marksizmo-leninizmo 
ideologijos pranašumai... 

Karo metais, kaip ir taikos laiku, sovietiniams Žmonėms vadovavo ir juos 
įkvėpė išbandyta organizatorė - mūsų šaunioji Komunistų partija.“ 

Taigi Chruščiovo laikų šešiatomis kartu su Žukovo memuarais tebėra tikroji 
ir paskutinė instancija, „Pačios teisingiausios knygos apie karą.“ Tiesą sakant, 
„istorijos mokslo šiuolaikinis lygis nėra įspūdingas. Bet pažvelkime į pirminį 
šaltinį: 

Mūsų pergalė pirmiausia reiškia, kad nugalėjo mūsų sovietinė visuome- 
ninė santvarka... Karas parodė, kad sovietinė visuomeninė santvarka yra tikrai 

liaudies santvarka, išaugusi iš liaudies gelmių ir jos galingai remiama, kad 
sovietinė visuomeninė santvarka yra tikrai gyvybinga ir tvirta visuomenės 
organizavimo forma. Sovietinė visuomeninė santvarka pasirodė gyvybingesnė 
negu nesovietinė visuomeninė santvarka, kad sovietinė visuomeninė santvarka 
yra geresnė visuomenės organizavimo forma nei bet kokia nesovietinė visuo- 
meninė santvarka. Mūsų pergalė reiškia, kad nugalėjo mūsų sovietinė valstybės 
santvarka... Trečia, mūsų pergalė reiškia, kad nugalėjo mūsų karinės pajėgos, 
nugalėjo mūsų Raudonoji armija, kad Raudonoji armija didvyriškai ištvėrė visus 
karo sunkumus, visiškai sumušė mūsų priešų kariuomenes ir tapo nugalėtoja... 

Mūsų šalies tautų draugystė ištvėrė visus karo sunkumus ir išmėginimus ir 
dar labiau užsigrūdino visų sovietinių tautų žmonių bendroje kovoje prieš fašis- 
tinius grobikus... 

Tėvynės karo metais partija mums tapo visos liaudies bendros kovos su fašis- 
tiniais grobikais įkvėpėja ir organizatore“. 

Na, štai pasikapsčius vos kiek giliau „šiuolaikinio lygio“, būtinai atsimušama 
į „visų mokslų korifėjų“ - ar į „VKP(b) (visasąjunginės komunistų (bolševikų) 
partijos) trumpąjį kursą“, ar į „Apie Sovietų Sąjungos Didįjį Tėvynės karą . Tai 
ir yra tos šventenybės, kurių pačiu aukščiausiu lygmeniu prisakyta neliesti. 
Pasakoti apie tikrus įvykius, pateikti jų realų vaizdą vis dar nepatriotiška ir net 
priešiška savajai liaudžiai. Susidaro įspūdis, kad dabartinė Rusija save laiko ne 
tik SSRS teisių perėmėja, bet ir tiesiogiai tapatinasi su ja. Belieka grąžinti į tei- 
sėtą vietą svarbiausia, apie ką seniai svajoja, o dabar jau reikalauja komunistai: 
„Už savo pasaulines istorines pergales SSRS tautos dėkingos didžiajam vadui ir 
karvedžiui Sovietų Sąjungos Generalisimui J. Stalinui . 

Beje, Hitleris pagal keturmetį planą taip pat kūrė „darbininkų socializmą“ su 
centralizuota ekonomika, valdoma rinka, socialinėmis garantijomis ir gegužės 
1-osios demonstracijomis. Trečiajame reiche buvo pasiekta tvirta nacijos vie- 
nybė, tiesa, pusę milijono „ne arijų tautybių“ piliečių teko paskelbti esančiais 
už įstatymo ribų ir sukurti jiems koncentracijos lagerius. Partija, vadovaujama 
didžiojo vado ir karvedžio, organizavo ir įkvėpė kovai už nacionalsocializmo 
idealus bei „gyvybinę erdvę“ (partijos kūrimosi ankstyvojoje stadijoje nacisti- 
niai propagandininkai tikino elektoratą, kad „Hitleris - tai dabarties Leninas!'). 

Hitleriniai generolai aktyviai kūrė pačias pažangiausias karo mokslo koncep- 
cijas. „Politinių kovotojų“ Vermachte nebuvo, bet dėl vokiečių kario tvirtumo 
bei drąsos abejonių nekyla. 

Tačiau Vokietija vis tiek pralaimėjo. 

Tai dingstis pasamprotauti apie dėsningumą ir atsitiktinumą. 


Vladimir Bešanov. Trečiojo reicho katastrofa 


Kad Hitleris galiausiai nusisuko sprandą - bet kurio siekiančio viešpatauti 
pasaulyje diktatoriaus veiklos dėsningas rezultatas. O štai faktas, kad Sovietų 
Sąjunga atsidūrė tarp nugalėtojų - nonsensas, kurį galima vadinti ir stebuklu. 

SSRS turėjo pralaimėti karą, nes: 

1. Vokietija turėjo galingą pramonę, gaminančią pačius geriausius kari- 

nės technikos pavyzdžius, taip pat labai kvalifikuotų inžinierių ir dar- 
bininkų. Prasidedant karui su SSRS, Trečiajam reichui buvo pajungtos 
Čekoslovakijos „Škodos“ gamyklos, Prancūzijos firma „Renault“, Olandijos 
ir Belgijos elektrotechnikos bei chemijos gamyklos, Silezijos anglių šachtos. 
Neutrali Švedija vokiečiams tiekė plieną ir spalvotuosius metalus, neutrali 
Šveicarija - tikslius prietaisus, dėkinga Suomija - medieną ir manganą, 
draugiškosios Vengrija ir Rumunija - naftą. 
Sovietų Sąjungoje, nepaisant industrializavimui skirtų milžiniškų pastangų 
ir didžiulų išteklių, buvo labai jaučiama „technikos ir pramonės bendros 
kultūros stoka, dėl ko nebuvo šiuolaikiškų moksliškai pagrįstų konstruk- 
cijų, reikalingos techninės patirties ir trūko kvalifikuotų kadrų. 

2. Vokietija turėjo mokslinį potencialą. Jau vykstant karui, sukurta ir iš dalies 
priimta ginkluotėn pavyzdžių, kurie SSRS buvo tiriami ir kopijuojami per 
visą pokario dešimtmetį: naujos kartos tankų ir povandeninių laivų, reak- 
tyvinių lėktuvų, sparnuotųjų, balistinių ir zenitinių raketų, planiruojamųjų 
aviabombų. Nacistų slapti projektai iki šiol audrina vaizduotę. Vokiečių in- 
žinieriai jau per karą sukūrė tai, ką sovietų konstruktoriai kopijavo ištisą 
pokario dešimtmetį. 

„Pirmojoje pasaulyje socializmo šalyje“ intelektas buvo laikomas priklau- 
somumo priešiškoms klasėms požymiu: iš šalies garlaiviais plaukė filosofai 
ir ešelonais važiavo inžinieriai, prie sienos buvo statomi kenkėjai agrono- 
mai ir šnipai konstruktoriai. Buvo naikinami buržuaziniai ir kuriami pro- 
letariniai mokslai, pavyzdžiui, astrobotanika. Turbinos, hidrolokatoriaus, 
infraraudonosios optikos, ciklotrono, televizijos išradimai atiteko kitiems... 

3. Vokietija turėjo sąjungininkų - Italiją, Japoniją, Vengriją, Rumuniją, 

Bulgariją, Slovakiją, Kroatiją, Suomiją, Ispaniją. 
Dėl „partijos išmintingos politikos“ SSRS, įvykdžiusi agresiją prieš šešias 
valstybes, pašalinta iš Tautų Lygos, pateko į tarptautinę izoliaciją ir liko 
viena prieš vokiečių karinę mašiną, neturėdama nė vieno sąjungininko ar 
bent jai simpatizuojančios šalies. Neverta nė minėti Mongolijos: šalis, ku- 
rioje šeimininkauja svetima kariuomenė, kurios visa vyriausybė išvežta į 
Maskvą ir sušaudyta pagal sovietų įstatymus, vadinama ne sąjungininke, o 
protektoratu. 

Londonas, paskelbęs savo tikslą sunaikinti hitlerizmą, ne be pagrindo 
manė, kad „su kiekviena diena Sovietų Sąjunga vis labiau tampa Vokietijos 
sąjungininke“. Atsakydamas į tai Kremlius vadino britus „karo kurstyto- 
jais“ ir su aplombu įrodinėjo, kad kovoti su hitlerizmu - beprasmė ir nusi- 
kalstama užmačia. 

4. Vokietija turėjo geriausią pasaulyje kariuomenę, puikiai ginkluotą, išmo- 
kytą, įvaldžiusią „žaibo karo“ taktiką ir jau įpratusią nugalėti. Raudonoji 
armija buvo netekusi vadų, be iniciatyvos, prastai išmokyta, po „išvaduo- 
jamųjų“ žygių atsidūrė priešiškoje teritorijoje ir moraliai nepasirengusi gy- 
nybiniam karui. 

Pagal visus skaičiavimus, po stipraus nokautuojamojo smūgio „raudonasis 
kolosas“ turėjo žlugti. Staliną, planavusį kariauti vien svetimose teritorijose, ap- 
stulbinęs toks smūgis smogtas 1941 m. birželio 22 d. Raudonoji armija, gavusi 
direktyvą, visomis pajėgomis bei priemonėmis „užgriūti“ priešą ir jį sunaikinti, 
nedelsdama smogė atsakomuosius „triuškinamus smūgius“. Kurį laiką Kremlius 
guodėsi iliuzijomis, jog „legendinė ir nenugalima“ per trumpiausią laiką išgrūs 
priešą iš šventos sovietinės žemės. Bet iš tiesų buvo visiškai sutriuškintas jos pir- 
masis strateginis ešelonas. Iki liepos 9 d., t. y. vos per 18 parų, prarasta 12 tūkst. 
tankų, 4 tūkst. lėktuvų, 19 tūkst. pabūklų, 770 tūkst. kovotojų bei vadų. Dulkėtais 
keliais traukė begalinės belaisvių kolonos, o „klasės broliai“ ir nemanė atsukti 
durtuvų prieš savo vyriausybę. Stalinas, paskelbęs, kad tai yra „tėvynės“ karas, 
o save paskyręs kariuomenės vyriausiuoju vadu, mėgino vadovauti kovos veiks- 
mams įprastiniais metodais: ieškojo priešų, šaudė ir keitė vietomis karo vadus, 
pristatė prie jų komisarus, kankino smulkmeniškais įvertinimais, visus, kurie 
pateko į nelaisvę, paskelbė išdavikais. Niekas negelbėjo: „Barbarosos planas 
buvo vykdomas net pralenkiant grafiką. Fiurerio mėgstami užstalės pokalbiai 
tomis dienomis buvo, kaip ateityje valdyti „Didžiąją Vokietiją - kokiais princi- 
pais reikėtų vadovautis ir ką daryti su turtais, kurie pradės srūti į Reichą iš Rytų. 
Liepos antroje pusėje žlugo Smolenskas, rugsėjį vokiečiai blokavo Leningradą ir 
užėmė Kijevą, spalį įsiveržė į Donbasą ir Krymą, paėmė Oriolą ir priartėjo prie 
Tulos. Milžiniškuose katiluose galutinai nustojo egzistuoti kadrinė Raudonoji 
armija. 

Josifas Visarionovičius rimtai susirūpino, kaip rasti galimybių sudaryti su 
vokiečiais Brest Litovsko tipo taiką, kai siekdami išsigelbėti bolševikai atsi- 
pirko didžiulėmis nuolaidomis dėl teritorijų bei reparacijomis. Jei taip būtų 
įvykę, nežinia, kaip apskritai galėjo baigtis Antrasis pasaulinis karas. Gal pir- 
mosios atominės bombos būtų nukritusios ne ant Hirošimos ir Nagasakio, o ant 
Hamburgo ir Brėmeno. 


Vladimir Bešanov. Trečiojo reicho katastrofa 


SSRS jau pradėjo pralaimėti karą ir neišvengiamai būtų visai pralaimėjusi, jei 
būtų kovojusi viena. Tačiau, tapusi hitlerinės agresijos auka, Sovietų Sąjunga 
automatiškai įgijo sąjungininkių - Angliją ir Ameriką. Kaip žinoma, „Britanija 
neturi amžinų priešų , o amžini interesai diktavo būtinybę susikibus dviem to- 
talitariniams režimams paremti silpnesnįjį ir mažiau pavojingą. Nuoseklus anti- 
komunistas Čerčilis nedelsdamas padavė Stalinui pagalbos ranką, o anglai valdė 
dominijų bei kolonijų turtus ir naudojosi dar neįsivėlusių į karą, bet jau priėmu- 
sių lendlizo įstatymą Jungtinių Valstijų ekonomine parama. 1941 m. liepos 12 d. 
pasirašytas Sovietų Sąjungos ir Anglijos susitarimas dėl bendrų veiksmų prieš 
Vokietiją. Rugpjūtį JAV ir Anglija sudarė Atlanto chartiją, prie kurios rugsėjo 
24 d. prisijungė SSRS. „Pirmoji pasaulyje proletarinė valstybė“ stebėtinu būdu 
tapo „demokratinių šalių antihitlerine koalicija“. Pagal spalio 1 d. Maskvoje pa- 
sirašytą protokolą Vakarų šalys įsipareigojo kas mėnesį tiekti po 400 lėktuvų, 
500 tankų, daug krovininių automobilių, metalo, aukštos kokybės benzino, gar- 
vežių, maisto, parako ir daug ko kita, be ko, kaip Stalinas rašė Čerčiliui, „Sovietų 
Sąjunga arba pralaimės..., arba ilgam laikui neteks pajėgumo aktyviai veikti 
kovos su hitlerizmu fronte“. Iš esmės tuojau pat vyriausiasis vadas iš naujai įgytų 
sąjungininkų ėmė reikalauti sudaryti naują frontą Prancūzijos šiaurinėje da- 
lyje ar Skandinavijoje, o lapkričio 6 d. atvėrė akis sovietinei liaudžiai: „Viena iš 
Raudonosios armijos nesėkmių priežasčių yra tai, kad Europoje nesama antrojo 
fronto prieš vokiečių fašistinę kariuomenę... Dabar tokia padėtis, kad mūsų šalis 
viena kovoja išsivaduojamajame kare, viena, be jokios pašalinės pagalbos . 

Paskui atgaline data sovietų istorikai prikurpė „studentams ir aspirantams : 
SSRS pergalė tuo labiau reikšminga, kad buvo pasiekta savarankiškai, nes visų 
sąjungininkų patiektų prekių Sovietų Sąjungai lyginamasis svoris per Antrąjį 
pasaulinį karą buvo labai menkas. O tada, pasak N. Chruščiovo, bendražygių 
siaurame rate vadas „tiesiai sakė, kad jei JAV būtų mums nepagelbėjusios, tai 
mes šio karo nebūtume laimėję: vienas prieš vieną nebūtume išlaikę hitlerinės 
Vokietijos spaudimo ir būtume pralaimėję karą . 

Tiesa, ir vokiečių nacijos fiureris pernelyg menkai įvertino priešo išteklių gali- 
mybes ir komunistinio režimo gebėjimą mobilizuoti. Jau rugpjūtį Berlynas pra- 
dėjo abejoti galimybėmis baigti žygį į Rytus iki žiemos. Rugpjūčio 11 d. generolas 
Halderis dienoraštyje įrašė įsidėmėtiną frazę: „Bendra situacija vis akivaizdžiau 
rodo, kad mes nepakankamai įvertinome Rusijos kolosą, kuris sąmoningai ren- 
gėsi karui su visu totalitariniams režimams būdingu siautulingumu . Greitai ir 
Hitleris suprato, kur įsibrovė: „Tai ne kas kita, kaip vientisas ginkluotės gamybos 
fabrikas, mažinantis žmonių pragyvenimo lygį. Ginkluotės fabrikas, nukreiptas 
prieš Europą! 

Stalino garbei pavadintas britų tankas Mk III. Vėliau sovietų lyderis N. Chruščiovas 


pripažino, kad be didžiulės Vakarų pagalbos karas prieš vokiečius nebūtų laimėtas. 


Sovietų Sąjunga visada rengėsi karui su „kapitalistine apsuptimi . Sovietų po- 
litinė vadovybė, vadovaudamasi marksizmo-leninizmo dogmomis, jo norėjo, 
darė visa, kad jis prasidėtų, ir uoliai mėtė malkas į besiplieskiantį pasaulinį gaisrą. 
Siekiant šiame kare ištarti lemiamą žodį, buvo taikoma išteklių skirstymo ko- 
mandinė sistema, įvykdytas kolektyvizavimas ir industrializavimas, „nugalėjęs 
proletariatas“ gavo septynių dienų darbo savaitę ir nuo 14 metų prikaustytas prie 
staklių. Visoje šalyje buvo kuriamos stovyklos bei parašiutininkų bokštai, pro- 
paguojamos internacionalizmo idėjos ir Španovo knygos. Iš garsiakalbių skam- 
bėjo: „Jeigu karas rytoj, jei į žygį rytoj.“ Dėl „didžiojo tikslo pagaminta dešimtys 
tūkstančių lėktuvų ir tankų, kalnai ginklų bei karinės amunicijos. Ekonomikos 
ir visuomenės gyvenimo militarizavimas SSRS pasiekė tokias aukštumas, kokių 
Vokietija neregėjo būdama didžiausioje savo karinių laimėjimų viršūnėje. Šalyje 
pradėtu teroru buvo siekiama sunaikinti bet kokią potencialią opoziciją, išrauti 
kitokio mąstymo šaknis ir pripratinti liaudį „prie tvarkos“ (net Hitleris galiau- 
siai pripažino „Stalino tiesą“ ir gailėjosi, kad prevenciškai nesušaudė pusės savo 
generolų). O „karine stovykla“ paskelbtoje šalyje, daug laiko likus iki karo, gy- 
ventojai buvo priversti tvirtai iškęsti visus nepriteklius. Tik viena Stalinas su 
bendrais tikrai nesitikėjo, kad teks kariauti „tėvynės“ karą. 

Karo sąlygomis totalitarinė sistema užtikrino valstybės stabilumą per pa- 
čius sunkiausius išbandymus. Dėl pralaimėjimų kare nekilo revoliucijos, kaip 
įvyko carinėje Rusijoje 1917 m. Sovietinė liaudis „neišvijo savo vyriausybės", 
nors, kaip Stalinas pripažino, taip pasielgti turėjo visišką teisę. Sovietų vadovybė 

padarė labai svarbų ėjimą - įsakė perkelti pramonę į rytus. Viena vertus, taip 
buvo sudarytos prielaidos atkurti masinę karinę gamybą vietose, kur nacistai 
nė nesvajojo patekti. Kita vertus, gamyklų ir fabrikų evakavimas ar jų griovi- 
mas (kartu su šachtomis ir elektrinėmis) kenkė vokiečių planams greitai atkurti 
gamybą okupuotuose rajonuose. Toks grandiozinis sumanymas - perkelti už 
Uralo 1523 pramonės įmones, didžiules mases žmonių, kurie tiesiog po atviru 
dangumi ėmė gaminti produkciją ir neturėjo teisės grįžti į gimtuosius kraštus iki 
1953 metų, - būtų neįmanomas įgyvendinti be valdžios supercentralizavimo ir 
„užnugario darbininkų“ siaubingo išnaudojimo, kokio Hitleris nė negalėjo įsi- 
vaizduoti. Jis taip ir nesumojo vokiečių moterų versti dirbti prie staklių ar so- 
dinti jas prie traktorių svertų. 

Kariuomenė, bent jau jos viršūnė, besąlygiškai klausė vyriausiojo vado. Menką 
parengimą atstojo ryžtas kariauti nepaisant jokių žmonių netekčių. Tiems 
kariškiams, kurių moralinė dvasia atrodė nepakankamai tvirta, buvo taikomi 
įsakymo Nr. 270 punktai ir kitos drausmės stiprinimo priemonės. 

„Gailesčio nepažįstanti drausmė, kurios nebūtų ištvėrusi jokia kita kariuo- 
menė, neorganizuotą minią pavertė nepaprastai galingu karo ginklu. Drausmė - 
svarbiausias komunizmo koziris, kariuomenės varomoji jėga. Ji taip pat tapo 
lemiamu veiksniu ir Stalinui siekiant didžiulių politinių bei karinių laimėjimų.“ 

Reikia pripažinti, kad kaip tik Stalinas, kryptingai kurdamas šią sistemą, ir 
tegalėjo maksimaliai efektyviai ją valdyti. 

Vokiečiams, sutriuškinusiems pirmąjį strateginį ešeloną, teko kovoti su an- 
truoju, vėliau - ir su trečiuoju ešelonu, paskui po tankų vikšrais gulė pašauktiniai 
ir jau „buvo visai mūsų pergalė“, bet nežinia iš kur atsirado vadinamosios 
„Sibiro divizijos“. Iki 1941 m. gruodžio pradžios vokiečių puolimas Maskvos 
kryptimi išsikvėpė, smogiamosios grupuotės buvo išvargintos ir nukraujavu- 
sios. „Barbarosos“ planas žlugo, o kito plano vokiečiai neturėjo. „Žaibo karo“ 
nesėkmė Vokietijai atvėrė ilgo karo dviem frontais perspektyvą, taigi reikėjo 
milžiniškų lėšų, materialinių išteklių ir daugybės žmonių. Raudonoji armija ne- 
delsdama surengė kontrpuolimą ir nubloškė priešą per 150—300 kilometrų nuo 
Maskvos bei padarė jam didelių - žmonių ir ypač technikos - nuostolių. 

Stalinui ėmė grįžti ankstesnis pasitikėjimas, ir jis Raudonajai armijai iškėlė už- 
duotį „pasiekti, kad 1942 metai taptų vokiečių fašistinės kariuomenės galutinio 
sutriuškinimo ir sovietinės žemės išvadavimo iš hitlerinių niekšų metais“. Šįkart 
savo jėgas pervertino ir nepakankamai įvertino priešo pajėgumą kautis sovietų 
vadovybė. 

Vermachtas žiemos kampaniją ištvėrė. Nesėkmės Rusijoje neprasiskverbė gi- 
liai į vokiečių sąmonę dar ir todėl, kad nuo 1941 metų gruodžio prasidėjo dideli 
japonų laimėjimai Ramiojo vandenyno karo veiksmų teatre. Tuo besidžiaugdami 

Hitleris ir Musolinis taip pat paskelbė Amerikai karą, nors pagal „plieninio 
pakto“ punktus jiems tai nebuvo privaloma. Galbūt fiureris vylėsi, kad ir japonai 
atsakydami taip pat stos prieš Sovietų Sąjungą. Bet šie nusprendė tik išreikšti 
dėkingumą. Tačiau Japonija, įsitraukdama į karą, Vokietijai suteikė didelę psi- 
chologinę paspirtį ir turėjo svarbią karinę reikšmę. Manyta, kad dabar Jungtinės 
Valstijos bus ilgai užsiėmusios savomis problemomis ir negalės teikti esminės 
pagalbos Didžiajai Britanijai ir Sovietų Sąjungai, o tai tolino galimybes sudaryti 
antrąjį frontą. Vokiečiams atrodė, kad jie dar turi laiko galutinai įveikti rusus. 

1942 metų gegužę iš anksto pasirengę „hitleriniai niekšai sutriuškino pen- 
kias sovietų armijas Kryme ir prie Charkovo, o birželio 28 d. pradėjo generalinį 
puolimą ir nustūmė Sovietų Sąjungą prie katastrofos ribos. Per mėnesį vokiečiai 
užėmė Donbasą ir Rostovą, sudarė keletą placdarmų Dono kairiajame krante, 
paskui žlugo Krasnodaras ir Maikopas. Rugpjūčio 21 d. kapitono Groto „edel- 
veisai“ iškėlė nacistines vėliavas Elbruso viršūnėje, o 23 d. generolo Hubės (Hans 
Hube) 16-oji tankų divizija atsirito prie Volgos kranto šiauriau Stalingrado. 

Vokiečių okupacijoje atsidūrė šalies turtingiausi žemės ūkio ir pramonės rajo- 
nai, daugiau kaip 70 milijonų gyventojų, o tai kėlė grėsmę, kad per keletą mėnesių 
visai sugrius jos ekonomika. „Jei apsižvalgytume, - prisiminė N. Chruščiovas, - 
tai pasakyčiau, kad kai traukėmės, negalėjau įsivaizduoti, kaip mes galėtume 
rasti išeitį iš šios padėties.“ Stalinas išleido garsųjį įsakymą Nr. 227, kuriame aiš- 
kino: „Mes jau neturime daugiau už vokiečius nei žmonių, nei maisto atsargų. 
Toliau trauktis reiškia pražūti patiems ir kartu pražudyti mūsų Tėvynę.“ 

Tačiau Hitleris pats išardė planą „Blau, nes turėjo objektyvių ir subjektyvių 
priežasčių. Svarbiausia iš jų - Vermachto jau neužteko išlaikyti užkariautoms 
teritorijoms. Be to, idiotiška nacistų rasinė ideologija trukdė prabusti paverg- 
tųjų aborigenų draugiškiems jausmams, kita vertus, to tikslo ir nebuvo siekiama. 
Stalinas tai greitai suprato ir šauniai laimėjo ideologinį karą: 

„Jis sumažino spaudimą Bažnyčiai, kariuomenėje įvedė antpečius, taip atgai- 
vindamas priešrevoliucines tradicijas, panaikino komisarų institutą, paleido 
Kominterną, reabilitavo daugelį anksčiau suimtų karo vadų. Praeities didieji 
karvedžiai - Suvorovas, Kutuzovas, kuriuos dar neseniai drabstė purvu pats 
Stalinas, vėl grįžo į rusų vėliavas. Jų vardais pavadinti nauji ordinai. Ir liaudis 
susitelkė, tuo labiau kad vokiečiai nederamu elgesiu, žudynėmis, prievarta iš- 
sklaidė bet kokias iliuzijas apie save, kurių būta karo pradžioje. Vokiečiai pamatė 
pakilusią prieš juos vieningą liaudį.“ 

Su tėvynės gynimo šūkiu naujai sukurta Raudonoji armija pradėjo laimėti kau- 
tynes. Pasiekus pergales prie Stalingrado ir Kursko kartu su sąjungininkų papil- 
doma parama, pavyko stabilizuoti karinę ekonomiką. Karas nusirito į vakarus. 

1943 metais „Ašies“ šalims priešinosi du trečdaliai Žemės rutulio gyven- 
tojų - daugiau kaip 20 valstybių su didžiuliais žaliavų ir pramonės ištekliais. 
Žinoma, kiekvienos iš jų indėlis buvo skirtingas, ne toks „lemiamas“ kaip 
Sovietų Sąjungos indėlis, bet jos visos atliko bendrą darbą. Pavyzdžiui, ameri- 
kiečių 5-ojoje armijoje kovojo Brazilijos pėstininkų divizija, Brazilija tiekė į JAV 
kaučiuką, manganą, nikelį, volframą, techninius deimantus ir visa tai netiekė 
Vokietijai, o meksikiečių pilotai saugojo sąjungininkų laivų vilkstines. Iš karo 
pasitraukus Italijai, po pralaimėjimo kovoje dėl Atlanto ir prasidėjus operacijai 
„Overlord“, Trečiasis reichas turėjo neišvengiamai žlugti. Sąjungininkų strate- 
ginė aviacija metodiškai naikino Vokietijos pramonę, miestai virto griuvėsiais. 

1944 metais Raudonoji armija visiškai išvijo okupantus iš SSRS teritorijos, 
privertė pasitraukti iš karo Suomiją, užėmė Rumuniją ir Bulgariją, įsiveržė į 
Vengriją ir Slovakiją, pasiekė Trečiojo reicho sienas. Sovietų kariuomenė skynė 
pergales. Apie tai, pavyzdžiui, liudija ir 1944 m. spalio 29 d. nutarimas išfor- 
muoti užtveriamuosius būrius, nes „juos išlaikyti neliko būtinybės“. 

Tiesą sakant, sovietų liaudies „tėvynės“ karas baigėsi panašiai, kaip ir 
1812 metais. Prasidėjo Raudonosios armijos žygis į užsienį. 


1943 m. lapkritis. Skraidančiosiomis tvirtovėmis vadinti sunkieji 


amerikiečių bombonešiai B-17F bombarduoja Brėmeną. 

Iki 1944 metų pabaigos antihitlerinės koalicijos šalys turėjo didžiulį karinį eko- 
nominį potencialą ir kur kas pranašesnes už Vermachtą ginkluotąsias pajėgas. 

SSRS karinės pajėgos turėjo 9,4 mln. žmonių, 244,4 tūkst. pabūklų bei mino- 
svaidžių, 35,4 tūkst. tankų ir savaeigių pabūklų, 43,3 tūkst. kovos lėktuvų. 

Per 2200 kilometrų nusidriekusiame fronte veikė dešimt fronto junginių, 51 
bendrosios kariuomenės armija, 6 tankų armijos, 10 oro pajėgų armijų ir 2 šalies 
PLG (priešlėktuvinės gynybos) frontai - 473 šaulių, oro desanto ir kavalerijos 
divizijos, 21 tankų korpusas, 12 mechanizuotųjų korpusų. Kariuomenės vyriau- 
siosios vadovybės rezerve buvo dviejų frontų, keturių bendrosios kariuomenės 
ir dviejų oro armijų valdybos, keturi tankų korpusai ir mechanizuotieji korpu- 
sai, 20 šaulių divizijų. Kartu su sovietų kariuomene kovojo lenkų armija, dvi ru- 
munų armijos, bulgarų armija, čekų ir slovakų armijos korpusas. 

Iš viso Sovietų Sąjungos- Vokietijos fronte Raudonoji armija turėjo 6,7 mln. 
žmonių, 118 tūkst. pabūklų bei minosvaidžių, 12 tūkst. tankų ir SAĮ (savaeigių 
artilerijos įrenginių) bei 22 tūkst. kovos lėktuvų. 

Vokiečių vadovybė Rytų fronte turėjo 8 lauko armijas, 4 tankų armijas, ope- 
ratyvinę grupę ir 3 oro laivynus. Šiuose junginiuose buvo 169 divizijos (iš jų 
22 tankų divizijos ir 9 tankistų grenadierių divizijos) bei 20 brigadų. Kartu 
su vokiečių kariuomene taip pat veikė dvi vengrų armijos. Taigi iš viso buvo 
3,7 mln. žmonių, 56,2 tūkst. pabūklų bei minosvaidžių, 8,1 tūkst. tankų, 4 tūkst. 
kovos lėktuvų. Daugiau kaip ketvirtadalis vokiečių divizijų buvo dislokuotos 
Norvegijos šiaurinėje dalyje ar blokuotos Kurše. Hitleris kategoriškai atsisakė 
evakuoti Kuršo grupuotę, pirmiausia dėl Liepojos uosto, kurio reikėjo laivynui, 
kad jis galėtų viešpatauti Baltijos jūros rytinėje dalyje, antra, fiureris savo strate- 
ginėse fantazijose ketino šį placdarmą panaudoti naujam puolimui. 

1944 metų spalį, pasak armijos generolo S. Štemenkos, sovietų generalinis šta- 
bas pradėjo kurti baigiamosios kampanijos planą: 

„Kovos Sovietų Sąjungos- Vokietijos fronte pabaiga buvo nulemta mūsų nau- 
dai, priešo galutinio sutriuškinimo valanda priartėjo. Mes lenkėme priešą ne tik 
karių skaičiumi, bet ir jų pasirengimu, techniniu aprūpinimu. Kovos veiksmus 
visai užtikrino darnus užnugario darbas. Užnugario pagalba frontui vis didėjo. 

Esant dabartinei sovietų kariuomenės ir kitų antihitlerinės koalicijos šalių 
kariuomenių strateginei padėčiai, mes galime teigti, kad Vokietija baigiama 
apsupti. Iš esmės sovietų kariuomenė ir anglų bei amerikiečių pajėgos užėmė 
pradines pozicijas lemiamam puolimui gyvybiškai svarbių Vokietijos centrų 
link. Dabar reikėjo atlikti paskutinį greitą proveržį ir per trumpą laiką priešą 
galutinai sutriuškinti.“ 

Bendra idėja buvo tokia, kad vienu metu puolant nuo Baltijos jūros iki 
Dunojaus, pagrindinį smūgį reikia smogti Varšuvos- Berlyno ruože, baigti užimti 

Lenkiją, okupuoti Rytų Prūsiją, Rytų Pomeraniją, išvyti vokiečių kariuomenę iš 
Vengrijos, Čekoslovakijos, Austrijos, pramušti plyšį priešo strateginiame fronte, 
užimti Berlyną, Prahą, Vieną, susijungti su sąjungininkais ir pergalingai baigti 
karą Europoje. 

Vakarų fronte sąjungininkų kariuomenė kovojo linijoje nuo Maso (Maas) upės 
iki Šveicarijos sienos. Ekspedicinis korpusas turėjo 5,7 mln. žmonių, 50 tūkst. 
pabūklų bei minosvaidžių, 16,1 tūkst. tankų bei savaeigių artilerijos įrenginių, 
16,7 tūkst. kovos lėktuvų. Vokiečių kariuomenė turėjo 1,9 mln. žmonių, 45 tūkst. 
pabūklų ir minosvaidžių, 3500 tankų bei šturmo pabūklų, 2700 lėktuvų. 

Anglų ir amerikiečių vadovybė rengėsi operacijoms įsiveržiant į Trečiojo rei- 
cho teritoriją. Sąjungininkų kariuomenės vyriausiasis vadas generolas Dvaitas 
Eizenhaueris (Dwight Eisenhower) planavo pulti dviem etapais: per pirmąjį 
etapą pasiekti Reiną, per antrąjį - forsuoti šią upę ir veržtis į „Vokietijos širdį . 

Nors Vokietijos padėtis atrodė beviltiška, ji netapo lengvu grobiu, o 
Vermachtas nevirto „mušamu berniuku“. Šalis dar turėjo gana nemenką gamy- 
binį potencialą. Sukaupusi visas jėgas, atlikusi totalinę mobilizaciją, naudodama 
darbams užsienio piliečius, Vokietija kol kas įstengė palaikyti gana aukštą ga- 
mybos lygį. 

Siekiant kompensuoti žmonių nuostolius, 1944 metais į karo tarnybą buvo 
šaukiami 1927 metais gimę jaunuoliai ir mobilizuojami pagyvenę vyrai, taip pat 
okupuotų šalių „folksdoičiai“. Tad iki 1945 m. pradžios vokiečių vadovybei pa- 
vyko padidinti ginkluotąsias pajėgas iki 9,4 mln. kareivių bei karininkų, iš kurių 
5,4 milijono tarnavo veikiančiojoje kariuomenėje. Ginkluotėje turėta 110 tūkst. 
pabūklų ir minosvaidžių, 13 tūkst. tankų ir savaeigių pabūklų, daugiau kaip 
7 tūkst. kovos lėktuvų, iš jų reaktyvinių naikintuvų ir bombonešių. Kariuomenei 
buvo tiekiami automatiniai ir rankiniai prieštankiniai ginklai. Lapkritį ir gruodį 
iš cechų išriedėjo po 550 tankų, po 1200 šturmo pabūklų ir prieštankinių sava- 
eigių įrenginių. Toliau buvo gaminamos sparnuotosios ir balistinės raketos, ku- 
riomis buvo terorizuojami Anglijos miestai. Kovai jūrų komunikacijose rengti 
naujos kartos povandeniniai laivai. 

Vokiečių kariuomenė buvo sujungta į 11 armijų grupių, 3 operatyvinės grupes, 
16 lauko armijų, 6 tankų armijas ir armijos grupę. Joms priklausė 295 divizijos ir 
30 brigadų. Rezervinė kariuomenė, kuriai ėmėsi vadovauti SS reichsfiureris, bei 
įvairios užnugario formuotės turėjo 2,5 mln. žmonių. 

Buvo formuojami nauji junginiai. Daugelis grenadierių ir pėstininkų divi- 
zijų pervadintos liaudies grenadierių divizijomis, „kad sausumos pajėgų plėtra 
įgytų nacionalsocialistinę dvasią. Mėginta sukurti didelių artilerijos junginių 
paverčiant vyriausiosios vadovybės rezervo artileriją liaudies artilerijos 
korpusais. Hitlerio žavėjimasis „grenadieriais“ ir „fuzilieriais kilo iš jo 

Vienkartiniais prieštankiniais granatsvaidžiais „Panzerfaust“ ginkluoti folksšturmo kariai. 


| 1944 m. spalį suformuoto folksšturmo gretas šaukti 16-60 metų vyrai. 


sentimentų karaliaus Frydricho Didžiojo siekiams ir jo epochai. Buvo padidintas 
SS divizijų skaičius. Iki 1945 metų pradžios 1,5 mln. žmonių turėjo folksšturmo 
formuotės. Šiuose „partinių pašauktinių“ būriuose tarnavo galintys naudoti 
ginklą iki 60 metų vyrai. Jie vilkėjo civiliais drabužiais su skiriamaisiais rankovių 
raiščiais ir paprastai buvo ginkluoti trofėjiniais šautuvais. Tą gausybę žmonių 
aprūpinti taip, kaip Vermachto karius, nebuvo galimybių, nes labai trūko uni- 
forminių drabužių, ginklų, technikos priemonių. Pats didžiausias folksšturmo 
dalinys buvo batalionas. 

Vokietijos žemės dar nemindžiojo priešų kojos, vokiečių kariuomenė dar 
buvo pajėgi kovoti, vokiečių karys vis dar kovėsi sumaniai ir atkakliai, o vokie- 
čių tauta neabejojo fiurerio, kuris „būtinai ką nors sugalvos, genialumu ir tikėjo 
pasakaitėmis apie „stebuklingą ginklą“. Mažėjant teritorijai, vadovybė galėjo 
tankiau išdėstyti kariuomenę ir organizuoti ilgą pasipriešinimą. Tik nedaugelis 
matė, kad Vokietija ritasi į pražūtį. 

Folksšturmą 

Ua idealizuojantis nacistų 
plakatas: „Už laisvę ir 
gyvenimą! Karinės 
aprangos tolksšturmo 
kovotojams nepakako, 


todėl jie ryšėjo 


skiriamąjį raištį. 


Hitleris tikėjosi, jog išeitis bus rasta kuo ilgiau priešinantis, dėl ko gali iširti 
antihitlerinė koalicija. Jis buvo įsitikinęs, kad dėl SSRS iš vienos pusės ir JAV bei 
Anglijos - iš kitos pusės nesutarimų jų sąjunga iširs: „Ateis metas, kai įtampa 
tarp sąjungininkų pasieks tokį mastą, kad jų sąjunga neišvengiamai nutrūks. Iš 
istorijos matyti, kad bet kokios koalicijos anksčiau ar vėliau išyra.“ O iš tikrųjų 
fiurerio „stebuklų“ limitas baigėsi. Atskiri nacistinės viršūnėlės žmonės slapčia 
tiesė tiltus į Vakarus ir tikėjosi sudaryti separatinę taiką. Imperijos ginkluotės 
ministras Albertas Šperas (Speer) taip aprašo bendrą situaciją: „Vyriausiojoje 
vadovybėje įsiviešpatavo abejingumas, kurio nebuvo galima paaiškinti vien le- 
targija, perkrovomis ir Hitlerio psichiniu poveikiu. Vietoj pastaraisiais metais 

bei mėnesiais išryškėjusių aršių nesutarimų, daugybės vienas kitam priešingų 
interesų, grupių, klikų, kovojančių dėl Hitlerio palankumo ir verčiančių vienas 
kitam atsakomybę už vis dažnesnius pralaimėjimus, dabar čia jau viešpatavo 
galą pranašaujantis tylus abejingumas.“ 

Tačiau reikalavimas besąlygiškai kapituliuoti vokiečiams nepaliko jokios kitos 
išeities, kaip tik gintis. 

Gruodžio pradžioje fiureris sumanė Vakarų fronte, Ardėnų rajone, atlikti puo- 
lamąją operaciją, kodiniu pavadinimu „Wacht am Rhein“. Buvo planuota pra- 
laužti frontą Monšau (Monschau), Echternacho ruože, forsuoti Maso upę Lježo 
(Liėge) ir Namiūro (Namur) rajone, ir septintą dieną pasiekus Antverpeną, at- 
kirsti Belgijoje ir Olandijoje esančią anglų bei amerikiečių kariuomenę. Hitleris 
tikėjosi, kad jei puolimas pavyktų, Vakarų valstybės gerokai susilpnėtų, tad būtų 
galima permesti dideles pajėgas į Rytų frontą, siekiant atremti rusų žiemos puo- 
limą. Jis manė, kad taip įmanoma laimėti laiko ir priversti sąjungininkus atsisa- 
kyti reikalavimo besąlygiškai kapituliuoti. Operacijoje dalyvavo SS 6-oji tankų 
armija, armijų grupės „B“ 5-oji tankų armija ir 7-oji lauko armija. Iš viso pasitelk- 
tos 25 divizijos, iš jų 7 tankų divizijos. Puolamoji grupuotė turėjo apie 250 tūkst. 
žmonių, 900 tankų ir SAĮ, 860 lėktuvų ir 2617 pabūklų bei minosvaidžių - tiesą 
sakant, mažoka. Gruodžio 10 d. Hitleris persikėlė į „Erelio lizdą“ („Adlerhorst“, 
arba „Kehlsteinhaus“ - rezidencija kalnuose netoli Berchtesgadeno - vert. pas- 
taba), kad galėtų tiesiogiai vadovauti operacijai. 

„Wacht am Rhein“ prasidėjo gruodžio 16 d. švintant. Smūgis buvo nukreiptas 
į amerikiečių 1-osios armijos pozicijas. Netikėtai užklupta amerikiečių kariuo- 
menė atsitraukė patirdama didelių nuostolių. Vokiečių grupuotė pralaužė frontą 
ir per savaitę pasistūmėjo 90 kilometrų, o priešakiniai tankų daliniams iki Maso 
(Maas) upės liko 4 kilometrai. Gruodžio 23 d. buvo tinkamas oras skraidyti, ir 
dangų užtemdė sąjungininkų aviacija. Nuo gruodžio 22 iki 26 d. amerikiečių 
3-ioji armija smogė kontrsmūgį į priešo puolančios grupuotės sparną ir susi- 
jungė su Bastonės (Bastogne) rajone apsuptais 101-osios oro desanto divizijos 
daliniais. Mėnesio pabaigoje vokiečių kariuomenės puolimas Maso kryptimi 
buvo sustabdytas. 

OKH (ginkluotųjų pajėgų vyriausiosios vadovybės) štabo viršininkui Heincui 
Guderianui jau gruodžio 24 d. buvo aišku, kad „puolimas galutinai žlugo. 
Reikėjo nedelsiant visas mūsų pastangas nukreipti į Rytus, jei tai jau nebuvo 
pernelyg vėlu“. Hitleris dar mėgino improvizuoti keisdamas smūgio kryptį, ta- 
čiau pasiekti lūžį savo naudai jis turėjo aiškiai nepakankamai pajėgų. 

Atėjo Raudonosios armijos eilė. 

Sovietų užrašas Geldapės (Gotdap) gatvėse: 


„Kary! Neatleisk už Maidaneką ir negailestingai keršyk žvėriui! 


į BERLYNAI 
PIRMASIS MEGINIMAS 


Vladimir Bešanov. Trečiojo reicho katastrofa 


1944 metų vasarą, sutriuškinusi priešo strategines grupuotes Baltarusijoje 
ir Ukrainos vakarinėse srityse, maršalo K. Rokosovskio ir maršalo I. Konevo 
kariuomenė pasiekė Vyslą ir užėmė placdarmus jos vakariniame krante. 1-asis 
Baltarusijos frontas įsitvirtino Magnuševo ir Pulavų placdarmuose, o 1-asis 
Ukrainos frontas - Sandomiro placdarme. 

Nauja grandiozinė operacija, kuri turėjo atverti tiesų kelią į „fašistinio žvėries 
irštvą“, pradėta rengti spalio pabaigoje. Gavę kariuomenės vyriausiosios vado- 
vybės orientacinius nurodymus, frontų štabai ėmė planuoti paskutinį puolimą. 
Specialus pasitarimas su vyriausiuoju vadu, kaip tai daryta anksčiau, neįvyko: 
maršalai atskirai buvo kviečiami į Maskvą aptarti visų detalių, o užduotis jiems 
skyrė pats Stalinas. 

Į Sovietų Sąjungos- Vokietijos fronto centrinę dalį pliūptelėjo kariuomenės, 
technikos, šaudmenų, degalų srautai... 

Spalį-gruodį iš vyriausiosios vadovybės rezervo, iš Pabaltijo, Vengrijos, 
Karelijos į du „svarbiausius“ frontus buvo papildomai permestos aštuonios ben- 
drosios kariuomenės armijos ir trys tankų armijos, penki aviacijos korpusai, du 
proveržio artilerijos korpusai, daugybė atskirųjų artilerijos, aviacijos, tankų, sa- 
vaeigės artilerijos dalinių. 

Viename iš šildomųjų vagonų su savo artilerijos pulku iš Kuršo važiavo 
Varšuvos pusėn seržantas N. Nikulinas: „Tai buvo netvarkingas važiavimas. 
Kariuomenė judėjo dešimtimis ešelonų. Tankistai, pėstininkai, artileristai. 
Pakeliui kareiviai keitė daiktus į naminę degtinę ir girti vagonai su dainomis, 
žagsuliais, kartais ir su šaudymais riedėjo per Lenkijos teritoriją į vakarus. 
Vienoje stotyje viršininkai pamėgino uždrausti pardavinėti naminę. Tankistai 
privažiavo prie komendanto pastato, pasuko tanko bokštelį ir trinktelėjo prieš- 
tankiniu sviediniu į namą tarp aukštų. Buvo kalbama, kad komendantas pabėgo 
nuogutėlis kaip naujagimis. Paskui viskas vyko kaip anksčiau. Mes pasitikome 
Naujuosius metus prekiniame vagone Lydos stotyje. Vyresnysis leitenantas 
Kosinovas niūriai daužė kumščiu savo laikrodį, o kiti šoko aplink įkaitusią kros- 
nelę ir netikusiais balsais traukė girtas dainas.“ 

Prasidėjo ir kadrų kaita. 1944 m. lapkričio 16 d. 1-ajam Baltarusijos frontui 
ėmė vadovauti kariuomenės vyriausiojo vado pavaduotojas G. Žukovas (vyriau- 
siosios vadovybės įsakymas pasirašytas 1944-11-12). Maršalas K. Rokosovskis 
buvo perkeltas į 2-ąjį Baltarusijos frontą ir ten pakeitė armijos generolą 
G. Zacharovą. Šį ketinta skirti Žukovo pavaduotoju, bet galiausiai pasiųstas į 
Vengriją vadovauti 4-ajai gvardijos armijai. 

„Jau buvo vakaras, - prisimena K. Rokosovskis. - Vos susirinkome į valgyklą 
pavakarieniauti, budintis karininkas pranešė, kad kariuomenės vyriausioji va- 
dovybė mane kviečia prie AD (aukštojo dažnio) aparato. Kalbėjo vyriausiasis 

vadas. Jis pasakė, kad esu skiriamas 2-ojo Baltarusijos fronto vadu. Tai buvo taip 
netikėta, jog iš įkarščio tuojau jį paklausiau: 

— Už ką tokia nemalonė, kad iš pagrindinio fronto esu perkeliamas į antraeilį 
ruožą“ 

Stalinas atsakė, kad aš klystu: tas ruožas, į kurį esu perkeliamas, priskirtas prie 
bendro vakarų ruožo, kuriame veiks trijų - 2-ojo Baltarusijos, 1-ojo Baltarusijos 
ir 1-ojo Ukrainos - frontų kariuomenė. Šios lemiamos operacijos sėkmė pri- 
klausys nuo trijų frontų glaudžios sąveikos, todėl vyriausioji vadovybė vadus 
renkasi ypač atidžiai... 

Stalinas šiltu tonu pranešė, kad 2-ajam Baltarusijos frontui keliama labai at- 
sakinga užduotis, tad frontas bus sustiprintas papildomomis pajėgomis bei 
priemonėmis. 

- Jei nepasistūmėsite jūs ir Konevas, tai niekaip nepasistūmės ir Žukovas, - 
paaiškino vyriausiasis vadas.“ 

Paremti Žukovą - neabejotinai svarbus dalykas, bet kiekvienas kariškis su- 
prato, kad kaip tik 1-asis Baltarusijos frontas „puls pagrindiniame ruože ir kad 
kaimynų veiksmai, nepaisant visos atliekamų užduočių svarbos, bus susieti su 
svarbiausią uždavinį sprendžiančio fronto veiksmais“. Todėl suprantama, kad 
Rokosovskis, kuris nedelsdamas, net formaliai neperdavęs pareigų ir nesu- 
laukęs savo darbų perėmėjo, turėjo išvažiuoti į naująją tarnybos vietą, jautėsi 
nuskriaustas. Dėl politinių priežasčių Konstantinui Konstantinovičiui nebuvo 
leista užimti Varšuvos, o tais pačiais sumetimais iš jo atimtas ir svarbiausias kar- 
vedžio prizas - priešo sostinės užėmimas. Tiesa, ir Georgijus Konstantinovičius, 
pasak jo asmeninio vairuotojo A. Bučino, į fronto štabą neskubėjo. Jis išvyko į 
Čiuikovo armiją ir tris dienas „laistė“ garbingą paskyrimą. Tik lapkričio 19 d. 
Žukovas įvirto į savo šarvuotąjį „Mersedesą“, švelniai apkabino asmeninį vai- 
ruotoją ir „neaiškiai tardamas žodžius, pasakė: „Saška, aš tave myliu. Jei kas, 
siųsk juos pasikrušt!..“ Aš apstulbau. Tik sušvebeldžiavau: „Draugas maršale, 
netrukdykite, nulėksime į griovį!“ Žukovas atitraukė ranką ir miegojo iki pat 
štabo.“ 

Iš principo vadovybės keitimas - skausmingas procesas. Koks yra Žukovas, 
Raudonojoje armijoje buvo gana gerai žinoma, tad 1-ojo Baltarusijos fronto 
štabas baimindamasis laukė naujojo vado. 

„K. Rokosovskį mėgo ir jo tiesioginiai valdiniai, ir dalinių kareiviai bei ka- 
rininkai, - prisiminė fronto užnugario viršininkas generolas N. Antipenka, - 
ne kartą teko girdėti klausimą: dėl kokios priežasties apie Rokosovskį susidarė 
tokia visuotinai gera nuomonė? 

— 


K. Rokosovskis (kairėje) ir G. Žukovas lankosi pafrontėje. 


Pirmąjį kariai mėgo, o antrojo bijojo. 


Nepretenduoju į nešališko biografo vaidmenį ir atvirai prisipažįstu, kad pats 
mėgstu šį žmogų, su kuriuo mane sieja beveik trejų metų bendras darbas fronte 
ir kuris asmeniniu žavesiu, visada vienodu ir mandagiu elgesiu, nuolatiniu pa- 
sirengimu pagelbėti sunkią akimirką galėjo kiekvienam valdiniui sukelti norą 
geriau įvykdyti jo įsakymą ir niekaip nenuvilti savo vado... Kaip tik todėl fronto 
vadovybė buvo tokia susitelkusi ir vieninga: kiekvienas iš mūsų palaikė savo 
vado autoritetą. Rokosovskio fronte žmonės nebijojo, jį mėgo. Ir kaip tik todėl 
jo nurodymai buvo suprantami kaip įpareigojimai, kurių negalima neįvykdyti. 

Organizuodamas Rokosovskio įsakymų vykdymą, aš kuo mažiausiai sten- 
giausi bendrauti su valdiniais pagal formulę „vadas įsakė . Tiesiog nebuvo tokio 
reikalo. Užteko pasakyti, kad vadas tikisi iš užnugario žmonių iniciatyvos ir 
didelio organizuotumo... 

Be to, apie Žukovą buvo kalbama kaip apie ūmaus charakterio ir žiaurių įpro- 
čių Žmogų...“ 

Karo tarybos narys generolas K. Teleginas, pripažindamas „iš tiesų ryškias ta- 
lentingo karvedžio savybes“, pridūrė, kad, Žukovui vadovaujant, fronto valdymo 
stilius „pasikeitė ne į gerąją pusę“: 

K. Rokosovskis vadovavo bendradarbiaudamas su kolektyvu. Šis užduočių ap- 
tarimo ir vadovavimo kovos veiksmams metodas leido kiekvienam jaustis akty- 
viu ir svarbiu sprendimo dalyviu... 

G. Žukovas buvo kiek kitokios linijos šalininkas. Kolektyvą ir artimiausius 
padėjėjus jis laikė pirmiausia vien savo paties priimtų sprendimų vykdyto- 
jais. Į mėginimus svarstyti sprendimus, net jų rengimo stadijoje, žvelgė įtariai, 
atkakliai gynė savo nuomonę ir jei kokio mėginančio jam prieštarauti viršininko 
argumentus būdavo sunku nuneigti, neretai atsikirsdavo iš koto verčiančia fraze: 

- Aš jau pranešiau vyriausiajam, ir jis mano siūlymams pritarė! 

Savaime suprantama, po tokio pareiškimo prieštarauti nebuvo prasmės.“ 

(Beje, veltui Konstantinas Fiodorovičius krimtosi. Žukovas greitai rado ben- 
drą kalbą su savo partiniu prievaizdu ir ėmė puikiai sugyventi. Draugystė ypač 
sutvirtėjo, kai du aukštai iškilę marodieriai prasibrovė į Vokietijos reicho banko 
saugyklas.) 

Na, kad bent kas paminėtų Žukovą geru žmonišku žodžiu! 

Atsiverskime armijos generolo P. Batovo, vieno iš geriausių armijų vadų 
atsiminimus. Jam iš susitikimų su „talentingu karvedžiu“ liko pačių įsiminti- 
niausių įspūdžių: „Per ilgą tarnybą kariuomenėje man niekada neteko patirti 
tokio pažeminimo...“ 

Armijos generolas G. Chetagurovas, karštas ir bebaimis osetinas, atsakyda- 
mas į Žukovo keiksmus, išdrįsęs karvedį kartu su jo „iškiliomis savybėmis“ pa- 
siųsti į tam tikrą vietą ir už tai netekęs 1-osios gvardijos armijos štabo viršininko 
vietos, pažemintas iki divizijos vado posto, konstatuoja: „Be saiko šiurkštus, pa- 
mina žmogiškuosius jausmus." 

Ir eilinis ryšininkas Nikolajus Lazarenka: „Karvedžio paradinis portretas 
anaiptol ne visada atitikdavo karinės tikrovės realijas. Labiausiai mūsų radistai, 
kurie dirbo pačiame „viršuje“, bijojo ne vokiečių fašistų kulkų ir skeveldrų, o 
paties vado. Mat Žukovas buvo nuotaikos žmogus, todėl labai linkęs susidoroti... 

Per karo metus legendinis karvedys apie 40 96 savo radistų pasiuntė į tribu- 
nolą. O tai buvo tas pat, kaip sušaudyti juos pačiam. Šių eilinių radistų „kaltė“ 
paprastai būdavo ta, kad jie neįstengdavo tą pačią minutę užmegzti ryšio. O juk 
ryšio galėjo nebūti ne vien dėl techninių priežasčių. Žmogus kitame laido gale 
galėjo būti žuvęs. Tačiau Žukovo tokios „smulkmenos“ apskritai nedomino. Jis 
reikalavo, kad ryšys atsirastų nedelsiant, o jo nebuvimą laikė tik įsakymo ne- 
vykdymu - ir ne kitaip. Iš to - ir pseudoteisinė jo žiaurumo pusė - tribunolas 
už karo metu nevykdomą įsakymą. Beje, dažnai nereikėjo nė karo lauko teismo. 
Įsiutęs dėl to, kad nėra ryšio, karo didvyris galėjo ir pats nušauti niekuo dėtą 
kareivį.“ 

Ir esama dar daugybės liudijimų, kaip 1-ojo Baltarusijos fronto žmones, gir- 
dėjusius apie Žukovo ūmumą bei žiaurumą, nupurtydavo šiurpas. 

Atsiminimuose - cenzūruotuose, bet ir itin nugludinta forma jie reiškia tai, 
apie ką po karo kalbėjo maršalas S. Timošenka: „Aš gerai pažįstu Žukovą, nes 
ilgai drauge su juo tarnavau, ir turiu atvirai pasakyti, kad jam buvo tarsi įaugęs į 
kraują neribotos valdžios siekimas ir savo veiksmų teisėtumo jausmas.“ 

Išsamią Žukovo charakteristiką pateikė Jekaterina Katukova: „Georgijui 
Konstantinovičiui buvo suteikta didžiulė, neribota valdžia. Nedaug kas ištveria 
šį išmėginimą ir nepraranda žmoniškumo. Kai tik žmogus įgyja valdžią, nežinia 
kodėl visiškai pamiršta, kas jis buvo anksčiau. 

Aš manau, kad pavydas, garbės troškimas, savanaudiškumas, ambicija, smul- 
kmeniškas kerštavimas su kariškio profesija apskritai nesuderinami dalykai. 

Žmogus, besinaudojantis valstybės suteikta valdžia, neturi teisės būti pail- 
sęs, suirzęs, nuobodžiaujantis. Jis privalo branginti savo nepriklausomumą, nes 
yra pavaldus tik įstatymui. O Georgijus Konstantinovičius pavargdavo, skubė- 
davo, susierzindavo. O kodėl kitokie galėjo būti K. Rokosovskis, A. Antonovas, 
V. Vasilevskis, M. Katukovas? Jie juk taip pat naudojosi valdžia, juos irgi slėgė 
karo sunkumai, bet tai visiškai kitokie žmonės, nė kiek nepanašūs į G. Žukovą. 

Georgijus Konstantinovičius priprato prie jam įstatymo suteiktos valdžios ir 
jau nieko nebijojo ir negerbė. Jį galėjo sustabdyti tik Stalinas. Tai buvo Georgijaus 
Konstantinovičiaus klaida, už kurią jis vėliau brangiai sumokėjo. 

Pamažu G. Žukovas smuko, painiojosi. Daug šlovės, bet ima noras įgyti dar 
daugiau. 

Ko labiausiai reikia karo vadui kaip Žmogui, nuo kurio priklauso šimtų, 
tūkstančių žmonių gyvybės? Jam patikėtos tos gyvybės ir jis atsako už jas šaliai, 
ateičiai, Istorijai. Kaip nepalūžti, kaip pakelti tokią naštą? Reikia būti tvirtam, 
daug ko atsisakyti ir svarbiausia sąlyga — įveikti save. Valdžia naudotis reikia 
atsargiai, su žmonėmis elgtis geriau, negu jie yra nusipelnę, ir suprasti, kad visa, 
kas gera, kuria liaudis. 

Niekas neneigia G. Žukovo valios savybių ir gebėjimų. Jų nenuneigsi. Georgijus 
Konstantinovičius turėjo didelį talentą, bet jo charakteris bei manieros nebuvo 
iš geriausių. Jei jis norėjo ką pasiekti, tiesiog laužte laužėsi. 

G. Žukovas buvo nedidelio ūgio, kresnas, apkūnokas, kampuoto veido, pa- 
niuręs. Kalbėjo trumpai ir griežtai, retai juokėsi. Keikėsi išradingai, delikačiai 
(to gebėjimo taip pat nenuneigsi). Maršalas manė, kad toks elgesys su valdiniais 
didina jo autoritetą. Georgijus Konstantinovičius buvo žiaurus ir lengvai 
supykdavo. O pyktis, kaip žinoma, yra blogas patarėjas. Ne veltui žmonės sako: 
nieko negalima pradėti pykstant, suirzusiam žmogui prieš ką nors sakant, 

A itijų 


G. Žukovas (kairėje) kalbasi su valdiniu. Veteranai prisiminė, kad jis bendraudavo šiurkščiai, 


užgauliai. Jam nepatikęs karininkas galėjo būti ne tik nušalintas nuo pareigų, bet ir suimtas. 

sprendžiant ar veikiant, reikia suskaičiuoti iki šimto. Deja, maršalas Žukovas 
taip nesielgė ir dažnai sprendimus darė įširdęs, tad tie sprendimai ne visada bū- 
davo teisingi.“ 

Jei pavardę Žukovas, pakeistume abstrakčiuoju Ivanovu, bet kas, susipažinęs 
su tokia charakteristika, pasakys, jog Ivanovas savimyla chamas, žiaurus savava- 
lis ir nelabai protingas žmogus. Sunku patikėti, kad visos šios savybės derinasi 
su „dideliu talentu“. 

Kad dar labiau jaustų savo didybę, Žukovas mėgo būti padlaižių draugėje. 
Tokie buvo ir jo aplinkos žmonės. „Georgijus Konstantinovičius savo santykius 
su žmonėmis grindė jam rodoma pagarba. Mėgo, kad būtų besąlygiškai vyk- 
domi jo paliepimai. Priešingu atveju tapdavo priekabus ir nenuolankiuosius 
niekino. G. Žukovas mėgo aprėkti bet kurį šalimais esantį žmogų, nė nesiaiš- 
kindamas, ar jis kuo dėtas. Nepasižymėjo mandagumu ir kantrybe. Visi stengėsi 
išvengti G. Žukovo rūstybės. Jis retai buvo patenkintas, beveik visada - ūmus ir 
šiurkštus... Kai atvažiuodavo maršalas Žukovas, padlaižiai ir į akis žvelgdavo, ir 
priekin užbėgdavo - kad tik galėtų ranką lyžtelėti ir uodegėle suvizginti.“ 

Šokėjas ir komikas Borisas Sičkinas ne kartą aptarnavo - taip šis dalykas tada 
vadintas - maršalo banketus: „Maršalo rezidencijoje aptarnaujantysis persona- 
las buvo sudarytas iš ne žemesnio kaip majoras rango vyriškosios lyties asmenų. 
Tai buvo atviri liokajai: valė maršalo batus, kraudavo ant stalo valgius ir paskui 
viską sutvarkydavo. Trumpai sakant, priminė paslaugius šunis. Maršalo nuro- 
dymų jie klausydavo sulinkę iki grindų. Koktu buvo žiūrėti į tuos bet kokios sa- 
vigarbos netekusius žmones. Esu įsitikinęs, kad jei jie būtų elgęsi oriai, maršalas 
juos būtų gerbęs.“ 

Bet Georgijus Konstantinovičius kaip tik ir neįstengė ką nors gerbti. 

Dėl kadrų kaitos, aišku, išskyrus patį Žukovą, ta proga surengusį banketą su 
dainomis ir šokiais, džiaugėsi tik 2-ojo Baltarusijos fronto štabas. 

Tuo pačiu metu Stalinas panaikino kariuomenės vyriausiosios vadovybės 
atstovų institutą ir pats ėmėsi koordinuoti frontų veiksmus Berlyno kryptimi. 
Ši užduotis Pabaltijyje buvo skirta maršalui A. Vasilevskiui, Čekoslovakijoje ir 
Vengrijoje - maršalui S. Timošenkai. 

Lapkričio 25 ir 28 d. direktyvas surengti puolamąsias operacijas iš Maskvos 
gavo 1-ojo Baltarusijos ir 1-ojo Ukrainos frontų vadai, lapkričio 30 d. - 2-ojo 
Ukrainos fronto vadas, gruodžio 3 d. - 3-iojo ir 2-ojo Baltarusijos fronto vadai. 
Reikalų buvo daugybė, tvirtų operacijos pradžios terminų vyriausiasis neskyrė, 
tačiau, pasak generolo N. Antipenkos ir 5-osios smogiamosios armijos karo ta- 
rybos nario generolo F. Bokovo, visą pasirengimą reikėjo baigti ne vėliau kaip 
1945 m. sausio 10 d. 

Pagal bendrą sumanymą 1-ojo Baltarusijos fronto kariuomenė (47-oji, 61-oji, 
3-ioji smogiamoji, 5-0oji smogiamoji, 8-oji gvardijos, 69-oji, 33-ioji bendrosios 
kariuomenės, 2-oji ir 1-oji gvardijos tankų, 16-oji oro armijos, 1-oji Lenkijos 
kariuomenės armija, 11-asis ir 9-asis tankų, 2-asis ir 7-asis gvardijos kavalerijos 
korpusai - iš viso 68 šaulių ir 6 kavalerijos divizijos, 5 tankų ir 2 mechanizuotieji 
korpusai, 5 atskirosios tankų, 2 savaeigės artilerijos brigados, 1 kavalerijos bri- 
gada, 2 įtvirtintieji rajonai - ir dar daug ko kita, pavyzdžiui, 4-asis ir 6-asis arti- 
lerijos korpusai bei šešios atskirosios proveržio artilerijos divizijos, inžinerinės 
bei pionierių šturmo brigados, atskirieji liepsnosvaidžių batalionai ir kita) turėjo 
sutriuškinti priešo Varšuvos-Radomo grupuotę ir, pasistūmėję 150-180 kilo- 
metrų priekin, ne vėliau kaip 11-12 puolimo dieną pasiekti Petruveko, Žichlino, 
Lodzės liniją. Toliau reikėjo plėsti proveržį bendra Poznanės kryptimi. 

1-ojo Ukrainos fronto kariuomenė (6-oji, 13-oji, 52-oji gvardijos, 5-oji gvardi- 
jos, 60-oji, 59-oji, 3-ioji gvardijos, 21-oji bendrosios kariuomenės, 4-oji ir 3-ioji 
gvardijos tankų, 2-oji oro armijos, 25-asis, 31-asis, 4-asis gvardijos tankų, 7-asis 
gvardijos mechanizuotasis, 1-asis gvardijos kavalerijos korpusas - 66 šaulių, 3 
kavalerijos divizijos, 6 tankų ir 3 mechanizuotieji korpusai, 3 atskirosios tankų 
ir 3 savaeigės artilerijos brigados, 1 įtvirtintasis rajonas, 7-asis ir 10-asis artileri- 
jos korpusai, 5 proveržio artilerijos divizijos) turėjo veikdama išvien su 1-uoju 
Baltarusijos frontu sutriuškinti priešo Kelcų-Radomo grupuotę ir, įveikusi 120- 
150 kilometrų atstumą, operacijos 10-11 dieną pasiekti Piotrkuvo, Čenstakavos, 
Bochnios liniją ir toliau pulti bendra Breslau (dab. Vroclavas) kryptimi. 

Maršalas Žukovas rengėsi ardyti priešo gynybą trim kryptimis. Pagrindinį 
smūgį ketinta smogti Kutno, Poznanės kryptimi iš Magnuševo placdarmo (18 km 
į gylį 45 km ilgio fronto ruože). Ten 61-oji, 5-oji smogiamoji ir 8-oji gvardijos 
armijos turėjo pralaužti priešo pozicijas 17 kilometrų ruože ir užtikrinti, kad 
būtų „laisvai mesta į kautynes dvi tankų armijos ir 2-asis gvardijos kavalerijos 
korpusas. Pajėgoms padidinti buvo skirta fronto antrajame ešelone esanti 3-ioji 
smogiamoji armija. 

Antrąjį smūgį planuota smogti iš Pulavų placdarmo (30 km fronte, 10 km į gylį) 
Radomo-Lodzės kryptimi. Priešo gynybą 13 km ruože turėjo pralaužti 69-oji 
ir 33-ioji armijos, sustiprintos 11-uoju ir 9-uoju tankų korpusais. Operacijos 
12 dieną generolo V. Kolpakčio 69-oji armija turėjo užimti Lodzės miestą ir pa- 
siekti Zgežo, Pabianicų liniją. Generolo pulkininko V. Cvetajevo 33-iosios armi- 
jos pagrindinės pajėgos buvo nukreiptos Šidloveco link, kad, veikdamos išvien 
su 1-ojo Ukrainos fronto kariuomene, apsuptų ir sunaikintų priešo Ostroveco- 
Opatuvo grupuotę. Operacijos trečiąją dieną planuota panaudoti 7-ąjį gvardijos 
kavalerijos korpusą. 

Varšuvos grupuotę sunaikinti pavesta trims bendrosios kariuomenės ir vienai 
tankų armijai. Generolo majoro F. Perchorovičiaus 47-oji armija gavo užduotį 
pereiti į puolimą operacijos antrąją dieną, pralaužti vokiečių gynybą 4 kilome- 
trų ruože šiauriau Varšuvos, likviduoti priešo placdarmą Vyslos ir Vakarų Bugo 
tarpupyje, forsuoti Vyslą į pietvakarius nuo Modlino ir plėtoti puolimą Lešno 
kryptimi aplenkiant Lenkijos sostinę iš šiaurės vakarų. Generolo pulkininko 
P. Belovo 61-osios armijos ir generolo pulkininko S. Bogdanovo 2-osios gvardi- 
jos tankų armijos kariuomenė buvo aprietusi Varšuvą iš pietvakarių ir vakarų. 
Užduotis užimti patį miestą buvo skirta Lenkijos kariuomenės 1-ajai armijai. 
Pagal planą ji turėjo pereiti į puolimą ketvirtą dieną pasinaudodama sovietų 
laimėjimu. 

Be to, sutriuškinant Varšuvos grupuotę, turėjo dalyvauti 2-ojo Baltarusijos 
fronto kairiajame sparne išdėstyta 70-oji armija, kuriai iškelta užduotis smogti 
aplenkiant Modliną ir būti pasirengus forsuoti Vyslą. 

Maršalas Konevas nusprendė smogti vieną smarkų smūgį iš Sandomiro plac- 
darmo (70 kilometrų fronte, 50 km į gylį) Chmelniko, Radomsko kryptimi. 
Gynybą pralaužti numatyta viename 39 kilometrų ilgio ruože naudojant 13-ąją, 
52-ąją, 5 gvardijos armijas. Pastarajai priskirti 4-asis gvardijos ir 31-asis tankų 
korpusai. Puolimui plėtoti pirmąją dieną planuota mesti į kautynes 4-ąją ir 
3-iąją gvardijos tankų armijas su užduotimi iki operacijos trečios dienos pabai- 
gos pasiekti Pilicos upę ir užimti jos perkėlas. Ivanas Stepanovičius turėjo savo 
nuomonę, kaip reikia naudoti tankų kariuomenę ir „grynų proveržių“ nepripa- 
žino iš principo: „Turėti tokios technikos ir nepanaudoti visos jos smūgio jėgos, 
ugnies ir manevro, o planuoti proveržius taip, kaip buvo daroma per Pirmąjį 
pasaulinį karą, tankams nieko neveikiant, kol pėstininkai kiaurai pralauš priešo 
gynybą, - man visada atrodė klaidinga.“ 

Iš tikrųjų, 1944 metų pavyzdžio „vienalytės sudėties sovietų tankų armijos 
buvo įspūdinga jėga: „Lyginant su mišraus tipo tankų armijomis, vienalytės sudė- 
ties armijos pasižymėjo didesne smogiamąja bei ugnies galia, taip pat buvo mo- 
bilesnės, nes neturėjo nemotorizuotųjų junginių. Gerokai padidėjo ir galimybės 

Sovietų kariai prie tilto per Oderį prie Vokietijos ir Lenkijos sienos. 


užtikrinti kovos veiksmus. Turint atskirųjų tankų ir savaeigių artilerijos brigadų, 
buvo galima sukurti stiprų tankų judrųjį rezervą ar esant reikalui greitai suda- 
ryti priešakinį būrį. Armijos koviniai junginiai bei daliniai, turėdami tankų, sa- 
vaeigių artilerijos įrenginių, artilerijos, taip pat ir zenitinės bei šaulių ginkluotės 
(kulkosvaidžių) galėjo įveikti stambias priešo tankų grupuotes - iki tankų kor- 
puso dydžio.“ 

Pavyzdžiui, 3-iajai gvardijos tankų armijai, kuriai vadovavo generolas pul- 
kininkas P. Rybalka, priklausė 6-asis ir 7-asis gvardijos tankų korpusai, 9-asis 
mechanizuotasis korpusas, 199-oji lengvoji artilerijos brigada, 57-asis gvardi- 
jos atskirasis sunkiųjų tankų pulkas, 16-oji savaeigės artilerijos brigada, 50-asis 
atskirasis motociklininkų pulkas, 19-oji motorizuotoji inžinerinė brigada, 
91-asis gvardijos minosvaidžių pulkas, 77-asis autotransporto pulkas ir kitų da- 
linių. Vykdant operaciją, armijai buvo priskirti VVR (vyriausiosios vadovybės 
rezervo) 145-osios ir 194-osios patrankų brigadų artilerijos divizionai, 90-asis 
inžinerinis tankų pulkas, 207-asis atskirasis motorizuotasis inžinerinis batalio- 
nas, 79-asis šturmo inžinerinis pionierių batalionas ir šunų - minų ieškotojų - 
būrys. Iš viso armija turėjo 55 600 žmonių, 640 naujutėlių tankų T-34/85, 

22 tankus tralerius su T-34/76 važiuokle, 21 tanką IS-2, 63 sunkiuosius savaeigius 
pabūklus ISU-122, 63 vidutinius SU-85, 63 lengvuosius SU-76, 49 lengvuosius 
SU-57-I, 60 zenitinių savaeigių įrenginių M-17, 20 patrankų-haubicų (152 mm 
kalibro), 20 „šimtamilimetrių“ - BS-3 tipo, 222 tricoles patrankas ZIS-3, 84 
pabūklus ZIS-2 (57 mm kalibro), 48 reaktyvinius įrenginius M-13, 364 pulko 
ir bataliono minosvaidžius, 79 zenitines patrankas ir 161 zenitinį kulkosvaidį 
DŠK, 5496 sunkvežimius, lengvuosius ir specialiuosius automobilius. 

Generolo pulkininko D. Leliušenkos 4-osios tankų armijos smogiamosios ga- 
lios pagrindas buvo du korpusai - 10-asis gvardijos tankų ir 6-asis gvardijos me- 
chanizuotasis plius 93-ioji atskiroji tankų, 22-oji savaeigės artilerijos brigados ir 
3 atskirieji tankų bei 2 savaeigės artilerijos pulkai, todėl mašinų buvo vos kiek 
mažiau - 750. 

1-ojo Ukrainos fronto smogiamosios grupuotės dešinįjį sparną dengė gene- 
rolo leitenanto V. Gluzdovskio trečią kartą suformuota 6-oji armija, sustiprinta 
42-ąja motorizuotąja inžinerine brigada ir generolo pulkininko V. Gordovo 
3-ioji gvardijos armija su jai priskirtu 25-uoju tankų korpusu. Kairįjį sparną 
dengė generolo pulkininko P. Kuročkino 60-osios armijos kariuomenė, gavusi 
užduotį, naudodama pagrindines pajėgas, pralaužti gynybą 3 kilometrų ruože 
ir pulti Krokuvos kryptimi išilgai Vyslos kairiojo kranto. Iš Leningrado fronto 
atvykusią ir esančią antrajame ešelone generolo leitenanto I. Korovnikovo 59-ąją 
armiją buvo numatyta mesti į kautynes operacijos antrąją dieną nuo Nidos upės 
kranto. Veikdama išvien su 60-ąja armija ir 4-ojo Ukrainos fronto kariuomene, 
ji turėjo užimti Krokuvą. Taip pat antrajame ešelone buvo generolo pulkininko 
D. Gusevo 21-oji armija, perduota iš 3-iojo Baltarusijos fronto ir skirta plėtoti 
puolimą Breslau kryptimi. Fronto rezerve liko 1-asis gvardijos kavalerijos ir 
7-asis gvardijos mechanizuotasis korpusai. 

Taigi vadovybė ketino galingais smūgiais išardyti priešo gynybą per visą gylį, 
suskaidyti jo pajėgas į atskiras grupes ir dalimis sunaikinti. Tankų armijos ir ju- 
driosios grupės, „naikindamos atsitraukiantį priešą ir atvykstančius rezervus , 
turėjo veržliai judėdamos aplenkti vokiečius ir neleisti jiems užimti užnuga- 
rio gynybos linijų (dėl ko galėtų prasidėti ilgi ir kruvini mūšiai). Oro armijos 
šturmo ir bombonešių aviacijos masiniais smūgiais turėjo padėti sausumos ka- 
riuomenei pralaužti priešo gynybą, užtikrinti tankų armijų bei korpusų įvedimą, 
paremti jų veiksmus operatyvinėje gilumoje, taip pat triuškinti atsitraukiančio 
priešo kariuomenę bei rezervus. Sovietų pranašumas lėktuvų skaičiumi buvo 
dešimteriopas. Generolo pulkininko S. Rudenkos 16-ajai oro armijai priklausė 
6 aviacijos korpusai, 11 atskirųjų divizijų ir pulkų. Jie turėjo 2459 lėktuvus, iš 
jų 1116 naikintuvų, 504 bombonešius, 710 atakos lėktuvų. Be to, Lenkijos ka- 
riuomenės 1-ąją armiją rėmė 4-oji mišrioji aviacijos divizija, turinti 90 lėktuvų. 

Generolo pulkininko S. Krasovskio oro armijoje lėktuvų skaičius buvo padidin- 
tas iki 2588. 

Abu planus kariuomenės vyriausioji vadovybė patvirtino 1944 m. gruodžio 
29 d. Konevui tiesiogiai buvo prisakyta, pirma, vengti ilgai trunkančių mūšių 
Aukštutinės Silezijos pramonės rajone, kad nebūtų sugriauta daugybė gamyklų 
ir šachtų, kurios turėjo atitekti Lenkijai, antra, kad tankų armijoms veržtis per 
pralaužą pirmąją dieną vis dėlto „nebūtina“. 

Iki puolimo pradžios 1-asis Baltarusijos ir 1-asis Ukrainos frontai turėjo 
2,2 mln. žmonių (be to, „didžiojo tėvynės“ karo trumpojoje istorijoje pažymima, 
kad karių skaičius pateiktas „be užnugario dalinių bei įstaigų ), 33 500 pabūklų 
bei minosvaidžių, daugiau kaip 7000 tankų ir SAĮ, 5000 kovos lėktuvų. Žukovas 
ir Konevas tada vadovavo daugiau kaip trečdaliui veikiančiosios kariuomenės, 
trečdaliui artilerijos ir aviacijos, daugiau kaip pusei tankų ir savaeigių artilerijos 
įrenginių, apskritai, kaip pasakė vienas iš maršalų, „galybė buvo didelė . 

Kuo galėjo šiai galybei priešintis generolas pulkininkas Jozefas Harpė (Josef 
Harpe), kuris vadovavo armijų grupei „A“ ginančiai 700 kilometrų liniją nuo 
Vakarų Bugo upės iki Jaslo miesto? 

Per keturis operatyvinės pauzės mėnesius vokiečiai sudarė penkias iki 150- 
300 km gylio lauko gynybos linijas, kurios dengė ilgalaikės gynybos juostos, - 
linijos „D“, - sukurtos dar prieš karą Oderio upės vakariniame krante, prieigas. 

Pirmasis gynybos ruožas - pagrindinė gynybinė juosta - ėjo palei Vyslos va- 
karinį krantą ir buvo sudaryta iš dviejų trijų tranšėjų linijų su daugeliu įrengtų 
kulkosvaidžių, minosvaidžių ir artilerijos pozicijų, stebėjimo punktų bei slėp- 
tuvių. Besiginančios kariuomenės pagrindinės pajėgos buvo sutelktos antrojoje 
tranšėjoje, nutolusioje nuo pirmosios per 2-3 kilometrus. Taip padaryta, kad, 
prasidėjus sovietų puolimui, būtų galima atitraukti pėstininkus, siekiant juos 
apsaugoti nuo artilerijos smūgio ir kautis išsidėsčius būtent antrojoje tranšėjoje. 
Todėl inžinerinės užtvaros daugiausia įrengtos tarp pirmosios ir antrosios tran- 
šėjų, be to, pirmosios tranšėjos brustveras ir dugnas kai kuriose vietose buvo iš 
anksto užminuoti. 

Antroji gynybos linija, kurią turėjo užimti rezervai, buvo už 15-20 kilome- 
trų nuo priešakinio krašto ir sudaryta iš dviejų trijų ištisinių linijų tranšėjų bei 
atsparos taškų. Užnugario linijų ypatybė buvo gynybos gilumoje iškasti prieš- 
tankiniai grioviai, išdėstyti už tranšėjų. Į šią naujovę sovietų vadovybė ypač 
atkreipė dėmesį: 

„Prieštankinio griovio sudarymo ne prieš priešakinį kraštą, o gynybos juos- 
tos gilumoje principas pastebimas pirmą kartą. Kaip žinoma, prieštankinio 
griovio priešais priešakinį kraštą paskirtis buvo neleisti puolančiųjų tankams 
prasiveržti į gynybos juostą ir sunaikinti juos prieš priešakinį kraštą. Vokiečiai, 

kaip matyti, pasinaudojo patirtimi, kad besiginantiesiems tai pasiekti labai retai 
pavyksta: mūsų tankistai, padedant pionieriams ir pėstininkams, paprastai pa- 
darydavo kelius per prieštankinius griovius, be didelių nuostolių juos įveikdavo 
ir įsiverždavo į priešo gynybos juostą. Prieštankinį griovį perkėlus į gynybos 
gilumą, tikimasi, atkirtus nuo puolančiųjų tankų paskui juos judančius pėsti- 
ninkus, sunaikinti tankus pirmosios gynybos juostos gilumoje, neleidžiant jiems 
prasibrauti už prieštankinio griovio.“ 

Siekiant padidinti gynybos stabilumą, buvo plačiai naudojamasi vandens kliū- 
timis: Vyslos, Bzuros, Ravkos, Radomkos, Nidos, Pilicos, Vartos, Obros ir kito- 
mis. Į linijų sistemą buvo įjungiami ilgai gynybai parengti miestai, tokie kaip 
Modlinas, Varšuva, Radomas, Kelcai, Krokuva, Lodzė, Bydgoščius, Poznanė, 
kurie buvo paversti tvirtais atsparos taškais ir priešinimosi mazgais. Vokiečių 
vadovybė ypač tikėjosi, kad priešą sustabdyti padės išilgai Lenkijos- Vokietijos 
sienos nusidriekęs Pomeranijos pylimas ir Mezerico įtvirtintasis rajonas. 

Įvairių linijų, juostų ir „pylimų“ vokiečiai sudarė pakankamai, nebuvo pašalinta 
tik viena problema - įtvirtinimuose nebuvo karių. Permetus dalį kariuomenės 
į Vakarus vykdyti Ardėnų operacijos ir ginti Vengrijos, į kurią nuo Varšuvos 
buvo atitrauktas 4-asis SS tankų korpusas, esmingai susilpnėjo vokiečių pajėgos 
Sovietų Sąjungos- Vokietijos fronte. 

Armijų grupei „A“ priklausė 9-oji, 4-oji tankų ir 17-oji armijos, turinčios 30 
divizijų (įskaitant apsaugos divizijas), 2 brigados ir apie 50 atskirųjų batalionų, 
iš kurių sudarytos įgulos Lenkijos miestuose, - iš viso 400 tūkst. kareivių ir ka- 
rininkų, apie 5000 pabūklų bei minosvaidžių, 870 tankų ir šturmo pabūklų, 
364 kovos lėktuvai, priklausantys 6-ajam oro laivynui (iš jų 150 naikintuvų ir 
100 žvalgybos orlaivių). Buvo dar armijos grupė „Heinrici“, bet priešais ją veikė 
4-asis Ukrainos frontas. 

Suprantama, vokiečiai ypač tvirtai blokavo sovietų kariuomenės užimtus plac- 
darmus. Nors vidutiniškai visoje armijų grupės „A“ juostoje pėstininkų divizija 
gynėsi 15-20 km fronte, bet aplink placdarmus vienai pėstininkų divizijai tek- 
davo 5-10 kilometrų fronto. 

Prieš 1-ojo Ukrainos fronto kariuomenę veikė 4-osios tankų armijos ir 17-osios 
lauko armijos 19 divizijų (257 tūkst. žmonių, 540 tankų ir SAĮ, 2700 pabūklų bei 
minosvaidžių), be to, 10 iš jų „saugojo Sandomiro placdarmą. Pirmąją gynybos 
liniją buvo užėmusios 68-oji, 72-oji, 88-oji, 168-oji, 291-oji, 304-oji, 342-0ji pės- 
tininkų divizijos. Jos turėjo po 6-8 tūkst. žmonių. Už pagrindinės gynybos lini- 
jos išsidėstė operatyviniai rezervai - 24-asis tankų korpusas, kuriam priklausė 
16-oji, 17-oji tankų divizijos, 20-oji tankistų grenadierių divizija - 374 tankai ir 
šturmo pabūklai. Gilumoje buvo 602-oji ir 603-ioji apsaugos divizijos, atsargi- 
niai pulkai ir atskirieji batalionai. 

Vokiečių gynybos pozicija prie Cedeno (dab. Cedynia). Nuotraukoje matyti keletas 


pancerfaustų ir 7,92 mm kalibro kulkosvaidis MG-42. 

Analogiškai kovos rikiuotė buvo sudaryta ir tankų kariuomenės generolo ba- 
rono fon Liutvico (von Lūttwitz) 9-osios armijos, kuri turėjo sustabdyti 1-ojo 
Baltarusijos fronto puolimą ir nuleisti jo kariuomenei kraują, juostoje. Ten re- 
zerve liko 40-asis tankų korpusas - 25-oji, 19-oji tankų divizijos, 10-oji tankistų 
grenadierių divizija. 


Sovietų vadovybė ketino išardyti vokiečių gynybą negirdėtos galios artileri- 
jos smūgiu, masiškai naudodama šarvuotąją techniką, aviaciją ir inžinerinę ka- 
riuomenę. 1-ojo Baltarusijos fronto proveržio ruožuose artilerijos tankis pasiekė 
300-310 vamzdžių viename kilometre, 1-ojo Ukrainos fronto proveržio ruože - 
230-250 pabūklų bei minosvaidžių (neskaitant tiesiai nutaikytų tankų pabūklų). 
Artilerinio rengimo laiką nuspręsta sutrumpinti, bet suplanuoti taip, kad nu- 
slopintų visą priešo gynybos taktinę zoną ir užgriūtų jo arčiausius rezervus. 
l-ajame Baltarusijos fronte planuotas 107 minučių trukmės apšaudymas. Likus 
45 minutėms iki jo pabaigos, numatyti būrių atakos regimybės demonstravimo 
veiksmai, o po 15 minučių - paskutinis ugnies šuoras. 

Tiesiogiai paremti šaulių junginiams G. Žukovas skyrė 1488 iš turimų 3712 
tankų ir savaeigių įrenginių (vien 8-oji gvardijos armija turėjo 7 savaeigių 
pabūklų pulkus bei 5 tankų pulkus), I. Konevas - 820 šarvuotųjų mašinų iš 
turimų 3648. Be to, proveržio kilometrui teko nuo 13 iki 17 inžinerinių kuopų. 

Prieš kiekvieną vokiečių diviziją maršalas Konevas metė po armiją su pora 
tankų korpusų, išrikiuotų dviem ar net trimis ešelonais. Pavyzdžiui, generolo 
pulkininko K. Korotejevo 52-ajai armijai (48-asis, 73-iasis, 78-asis šaulių korpu- 
sai), sustiprintai proveržio artilerijos korpusu (tai dvi artilerijos divizijos, apie 
1000 pabūklų, minosvaidžių ir reaktyvinės artilerijos paleidžiamųjų įrenginių), 
tankų naikintojų brigadai ir savaeigės artilerijos brigadai, 23-iosios motorizuo- 
tosios inžinerinės pionierų brigados atskiriesiems tankų pulkams, šturmo ir 
liepsnosvaidžių batalionams priešinosi 68-oji pėstininkų divizija, kurios pajėgos 
buvo 8 tūkst. žmonių su 120 pabūklų. 

Rengiantis operacijai, buvo kruopščiai žvalgoma besipriešinanti vokiečių 
grupuotė ir jos gynybos inžinerinių įrenginių pobūdis, daliniai baigiami kom- 
plektuoti žmonėmis ir kovos technika, tobulinamas kariuomenės ir štabų 
meistriškumas, vyko placdarmų inžinerinis rengimas, kad juose būtų galima iš- 
skleisti smogiamąsias grupuotes, kaupiamos materialinių išteklių atsargos. 

Praėjo laikai, kai „ivanai ėjo į mūšį be žvalgybos, o įsakymai pulti buvo skel- 
biami nežinant, kokia yra padėtis ir nepaisant priešo ketinimų. 

Šimtai stebėtojų ištisą parą tyrė priešakinę liniją, žymėjo gynybinius objek- 
tus, vokiečių kariuomenės judėjimą, fiksavo menkiausius „kraštovaizdžio po- 
kyčius. Visų laipsnių vadai, nekreipdami dėmesio į „aukšto operatyvinio meno“ 

doktriną ir užsivilkę kareiviškas palaidines, patys šliaužiojo pilvais, tirdami 
priešakinį kraštą, atlikdami rekognoskuotę. Į vokiečių užnugarį buvo siunčia- 
mos bei nuleidžiamos iš oro žvalgybos grupės. Plačiai naudota naktinė žval- 
gyba, rengiamos pasalos, buvo klausomasi pokalbių, atliekama žvalgyba mūšiu. 
Bet patikimiausių žinių teikė iš oro darytos nuotraukos. 

„Ivirtai viešpataudami ore, - rašo S. Rudenka, - mes nuolat rengėme tiks- 
linę žvalgybą. Jokioje operacijoje iki tol ji nebuvo sutvarkyta taip, sakyčiau, fun- 
damentaliai... Metodiškai, vieną kilometrą po kito įgulos fotografavo teritoriją, 
kurioje turėsime atlikti puolamuosius veiksmus. Pakanka pasakyti, kad foto- 
juostoje buvo užfiksuota 109 200 kvadratinių kilometrų. Mums pavyko triskart 
nufotografuoti priešo pozicijas per 4-8 kilometrus į gilumą. Aplink Magnuševą 
ir Pulavus tranšėjos ir įtvirtinimai užfiksuoti keturis kartus, be to, šiuose, mums 
pagrindiniuose ruožuose, buvo fotografuojama teritorija iki 25-40 km gylio. 
Visa tai padėjo atskleisti nemaža tarpinių gynybos linijų ir šešis gilius nuo 20 iki 
60 km ilgio prieštankinius griovius.“ 


Sovietų vidutinių tankų T-34 masinė gamyba. Prieš kiekvieną didelę puolamąją 
operaciją į frontą siųstos vis naujos šarvuotosios ginkluotės partijos. 

Frontų ir armijų štabuose buvo rengiami žaidimai naudojantis žemėlapiais, 
korpusuose ir divizijose - dalinių bei padalinių vadų mokymai, daliniuose — 
taktinės pratybos su koviniu šaudymu. Ypač kruopščiai rengti šturmo batalionai 
ir priešakiniai būriai. 

Inžinerinė kariuomenė atliko didžiulį darbą tiesdama kelius ir sudarydama 
kolonų judėjimo maršrutus, parengdama persikėlimo per Vyslą pradinius rajo- 
nus bei perkėlas. Sandomiro placdarme iškasta pusantro tūkstančio kilometrų 
tranšėjų bei susisiekimo apkasų, įrengta 1160 vadaviečių ir stebėjimo punktų, 
parengta 11 000 artilerijos ir minosvaidžių pozicijų, iš naujo nutiesta ar su- 
tvarkyta daugiau kaip 2000 kilometrų automobilių kelių, kad iki puolimo pra- 
džios kiekvienai divizijai ir kiekvienai tankų brigadai tektų po du kelius. 1-ojo 
Ukrainos fronto juostoje pionieriai nutiesė per Vyslą 13 tiltų ir sudarė tris didelės 
keliamosios galios perkėlas keltais, 13 tiltų buvo nutiesta ir 1-ajame Baltarusijos 
fronte. Siekiant atremti galimus priešo kontrsmūgius, kurti judrieji užtveria- 
mieji būriai, tankų naikintojų grupės. 

Iš tiesų titaniškam darbui atlikti prireikė fantastiško dydžio materialinių iš- 
teklių. Trijų korpusų tankų armijos vienas šaudmenų komplektas svėrė 2385 
tonas, vienas degalų pripylimas - 985 tonas, paros maisto davinys - 100 tonų. 
Fronto šaudmenų komplektas „užkopė“ iki 40 tūkst. tonų, o viena pašarų ir 
maisto paros „norma“ siekė apie 5000 tonų. Prieš operaciją dviejuose frontuose 
sukaupta po 3-4 visų kalibrų sviedinių ir minų komplektus (apie 9 mln. artile- 
rijos šaudmenų), 4-5 pripylimus automobilinio benzino ir dyzelino, 9-14 pri- 
pylimus aviacinio benzino, maisto - 30-50 parų. Geležinkeliais, kurių vėžę teko 
pertvarkyti iš europietiško pločio į „sąjunginį, atgabenta 133 tūkstančiai va- 
gonų - karinio personalo ir materialinių išteklių. Visa tai užnugario tarnyboms 
teko iškrauti, nuvežti į pradinius rajonus, sandėliuoti, užkasti į žemę, maskuoti. 

Slaptumui, maskuotei ir priešo dezinformavimui apie savo pajėgas bei tiks- 
lus buvo skiriama itin daug dėmesio. Judėjimas vyko tik naktimis, prieš rytą 
viskas sustodavo. Prie tankų ir mašinų buvo rišamos eglės, kad užlygintų pėd- 
sakus sniege. Visi daliniai buvo aprūpinti žieminiais maskuojamaisiais tinklais. 
1-ajame Ukrainos fronte savo pozicijoms ir komunikacijoms nuo priešo akių 
slėpti panaudota 240 kilometrų iki 4 metrų aukščio vertikalių skydų. 

Prižiūrėti, kad kariuomenė laikytųsi „geležinio maskuotės režimo“ judė- 
jimo maršrutuose ir sutelkimo rajonuose, buvo specialiai pasitelkta lėktuvų. 
Kiekvienam iš jų skirta juosta, kurią įgula žvalgė iš oro du tris kartus per parą iš 
didelio ir mažo aukščio ir „nedelsdama pranešdavo į fronto štabą, ką ir kur pa- 
stebėdavo“. Priešakinėse pozicijose griaudėjo Blanterio ir Dunajevskio muzika, 
kurią skleidė garsiakalbiai „linksmindami kovotojus“ ir slopindami variklių gau- 
desį užnugaryje. O atskiruose ruožuose, atvirkščiai, garsiakalbiai imitavo tankų 

variklių burzgesį. Siekiant klaidinti vokiečius, pagaminti šimtai fanerinių tankų, 
pabūklų ir automobilių, įrengta dešimtys apgaulingų aerodromų su lėktuvų ma- 
ketais ir jų priežiūros priemonėmis, veikė klaidinamosios ir tylėjo tikrosios ra- 
dijo stotys, buvo įrengiami visai tikri minų laukai, reguliariai apšaudydavo priešą 
specialios baterijos, demonstruodamos, kad artilerijos grupuotėje pokyčių nėra. 
Atskiruose ruožuose pionieriai įrenginėjo antrąją gynybos juostą. Kariuomenei 
buvo siunčiamos atmintinės su nurodymais kurti gynybinius statinius. 

Nuo priešo bombardavimų ir oro žvalgybos perkėlas bei placdarmus dengė 
3522 zenitiniai pabūklai. Be to, „švarų dangų“ virš Magnuševo placdarmo užti- 
krino 3-iasis naikintuvų aviacijos korpusas, o virš Pulavos placdarmo - 283-ioji 
naikintuvų aviacijos divizija. Jų lėktuvus nukreipdavo radiolokacijos stotys 
„Redut : „Visus signalus apie pasirodančius priešo lėktuvus, gautus iš oro ste- 
bėjimo, įspėjimo ir ryšių (OSĮR, rus. BHOC) kariuomenės oro armijos posto 
pagrindinės racijos, operatyvinis budėtojas perduodavo junginiams. Buvo su- 
organizuota PLG priemonių ir aviacijos sąveika virš placdarmų ir svarbiausių 
ruožų. Dėl šių priemonių priešo lėktuvams retai pavykdavo prasibrauti į mūsų 
kariuomenės išsidėstymo vietas.“ 

Taigi, cituojant priešo generolą, „rusai rengėsi dideliam puolimui nepapras- 
tai kruopščiai ir visai neskubėdami“, tvarkingai ir, galima sakyti, skoningai. 
Vokiečiai niekaip negalėjo jiems sutrukdyti. 

Ir neregėtas pasirengimo užmojis, ir tai, jog frontams ėmė vadovauti pats 
Stalinas, paaiškinama aplinkybe, kad operacijos galutinis tikslas buvo Berlynas. 
Armijos generolas S. Štemenka rašė: „Manyta, kad tai galima atlikti per puola- 
mųjų veiksmų į 600-700 kilometrų gylį 45 dienas dviem nuosekliais pasistūmė- 
jimais (etapais) be operatyvinių pauzių . Todėl ir buvo „nustumtas“ Rokosovskis, 
mat užimti Trečiojo reicho sostinę turėjo jau jokiu būdu ne lenkas (ne pirmą ir 
ne paskutinį kartą šio paties talentingiausio sovietų karvedžio karjeroje piktą 
pokštą iškrėtė „penktoji pastraipa ), o tikras rusėnas, genialiojo kariuomenės 
vyriausiojo vado pavaduotojas. 

Pagal generalinį planą karas su Vokietija turėjo baigtis kovo pradžioje. Ar nėra 
keista, kad iki šiol nežinome strateginės puolamosios Berlyno operacijos kodi- 
nio pavadinimo? 

Taigi pats metas pažymėti, kad jokio Raudonosios armijos ir Europoje esan- 
čios anglų bei amerikiečių kariuomenės veiksmų koordinavimo nebuvo. Todėl, 
pavyzdžiui, 1944 metų lapkritį Jugoslavijoje amerikiečių lėktuvai entuziastingai 
puolė sovietų kolonas ir aerodromus, o „jakai“ ne juokais kovėsi su „laitningais“. 
Dėl šio incidento Čerčilis laiške Stalinui gruodžio 2 d. siūlė „sukurti protingą ir 
draugišką mūsų fronto štabų ryšį . 

Sąjungininkai, atremdami vokiečių puolimą Ardėnuose, kuris juos nemen- 
kai nustebino, visai dėsningai ir ne pirmąkart domėjosi, ką ketina 1945 me- 
tais veikti „Dėdulė Džou? Rytų fronte jau ketvirtą mėnesį viešpatavo tyla ir 
jokios informacijos iš Maskvos, nepaisant dažnų užklausų, nebuvo. Generolas 
Eizenhaueris (Dwight Eisenhower), kurdamas savo įsiveržimo į Vokietiją planą, 
ne kartą pabrėžė, jog visiems Europos frontams būtina užmegzti tarpusavio ryšį. 
Konkrečiai, 1944 m. gruodžio 21 d., jis rašė: „Jei... rusai ketina pradėti ryžtingą 
puolimą šį ar kitą mėnesį, man žinoti apie tą faktą yra itin svarbu, tada aš per- 
tvarkyčiau visus planus. Ar galima ką nors padaryti, kad būtų pasiektas toks 
koordinavimas?“ 

Anglijos štabų viršininkų komitetas ministrui pirmininkui skirtame memo- 
randume pažymėjo, kad „negalima priimti galutinio sprendimo, kol mes neturė- 
sime informacijos apie rusų tolesnius planus“, ir prašė pasiųsti į Maskvą „aukšto 
rango karininką“ su užduotimi gauti iš rusų reikalingų žinių. Suprasdami šio 
neatidėliotino klausimo svarbą, Ruzveltas ir Čerčilis gruodžio 24 d. kreipėsi į 
Staliną ir prašė priimti Eizenhauerio štabo atsakingąjį atstovą. Stalinas sutiko. 
Gruodžio pabaigoje iš Prancūzijos į SSRS konsultuotis išskrido štabo prie eks- 
pedicinių pajėgų Europoje viršininkas vyriausiasis aviacijos maršalas Tederis 
(Arthur Tedder), bet, virš Viduržemio jūros pablogėjus orui, įstrigo Kaire. Tada 
Didžiosios Britanijos premjeras nusprendė pats išpešti iš Kremliaus bent kokios 


Šie T-34 į frontą geležinkeliais gabenami 
net iš Uralo, Kur buvo pagaminti. 

informacijos. 1945 m. sausio 6 d. Čerčilis (Winston Churchill) tyčia sutirštinda- 
mas spalvas, išsiuntė maršalui Stalinui tokio turinio telegramą: 

„Vakaruose vyksta labai sunkūs mūšiai ir bet kuriuo metu sąjungininkų vy- 
riausiajai vadovybei gali tekti imtis svarbių sprendimų. 

Jūs patys iš savo patirties žinote, kokį nerimą kelia padėtis, kai tenka ginti 
labai platų frontą laikinai netekus iniciatyvos. Eizenhaueriui labai pageidautina, 
netgi būtina bendrais bruožais žinoti, ką jūs ketinate daryti, nes tai, žinoma, at- 
silieps visiems jo ir mūsų svarbiausiems sprendimams. Pagal mūsų gautą prane- 
šimą, mūsų emisaras aviacijos vyriausiasis maršalas Tederis dėl oro sąlygų vakar 
vakare dar buvo Kaire. Jo kelionė ilgai užtruko, bet ne dėl Jūsų kaltės. Jei jis dar 
pas Jus neatvyko, būsiu dėkingas, jei galėsite man pranešti, ar mes galime tikėtis 
didelio rusų puolimo Vyslos fronte ar kurioje kitoje vietoje sausio mėnesį, ir bet 
kuriuos kitus veiksmus, kuriuos Jūs galbūt ketinate paminėti. Aš niekam neper- 
duosiu šios labai slaptos informacijos, išskyrus feldmaršalą Bruką ir generolą 
Eizenhauerį, be to, tik laikydamas ją didžiausioje paslaptyje. Tai laikau skubiu 
reikalu.“ 

Po paros premjeras gavo atsakymą: 

„Mes rengiamės puolimui, bet oras trukdo jį pradėti. Tačiau, atsižvelgdama 
į mūsų sąjungininkų Vakarų fronte padėtį, kariuomenės vyriausioji vadovybė 
nusprendė didesniu tempu baigti pasirengimą ir, nepaisydama oro, pradėti pla- 
čius puolamuosius veiksmus visame centriniame fronte ne vėliau kaip sausio 
antrojoje pusėje. Galite neabejoti, jog mes padarysime visa, kas tik įmanoma, 
kad paremtume mūsų šauniąją sąjungininkų kariuomenę.“ 

Čerčilis buvo sužavėtas: dabar galima planuoti tolesnius veiksmus, žinant, 
kad per keletą artimiausių savaičių visos vokiečių pajėgos Rytų fronte bus rusų 
sukaustytos. 

Pagaliau atvykusiam į Maskvą maršalui Tederiui Stalinas sausio 15 d. įtai- 
giai pasakojo, kad Raudonajai armijai teko pradėti puolimą Sovietų Sąjungos- 
Vokietijos fronte anksčiau numatyto laiko. Visa tai - siekiant pagelbėti „šauniajai 
sąjungininkų kariuomenei . Laikui bėgant ši pasakaitė transformavosi į oficialų 
mitą, kuris vienaip ar kitaip buvo minimas daugelyje „mokslinių“ ir memuari- 
nių veikalų: Čerčilis, „vokiečiams pralaužus frontą Ardėnuose“, kreipėsi į sovietų 
vadovybę „maldaudamas pagalbos“. Esą, Stalinas norėjo pradėti žiemos puolimą 
sausio 20 d., bet ištikimas „draugiškos pagalbos“ teikėjas paklausė maldavimų ir 
savo maršalams įsakė įsiręžus savaite sutrumpinti pasirengimo laiką. Rezultatas — 
„mūsų galingas puolimas išgelbėjo anglus ir amerikiečius nuo katastrofos“. 

Visa tai, švelniai sakant, neatitinka tikrovės. 

Pirma, vokiečių mėginimas perimti iniciatyvą ir „paralyžiuoti priešą Vakarų 
fronte visai natūraliai žlugo dėl skirtų pajėgų ir degalų stokos, o sausio 3 d. sąjun- 
gininkai perėjo į kontrpuolimą, kuris plėtojosi lėtai, nelengvai, bet visai sėkmin- 
gai. Apie tai britų premjeras sausio 5 d. pranešė Maskvai: „Kautynės Belgijoje 
yra labai sunkios, bet Eizenhaueris ir Montgomeris (Bernard Law Montgomery) 
mano, kad mes esame padėties šeimininkai . 

Antra, trijų valstybių konferencijos Jaltoje išvakarėse Stalinui buvo svarbu 
užimti visą Lenkijos teritoriją. Atėjo metas nustoti diskutuoti su Londonu ir 
Vašingtonu dėl Lenkijos valstybės likimo. 1944 m. gruodžio 31 d. Liubline po- 
sėdžiavęs Lenkijos nacionalinio išsivadavimo komitetas, „išreikšdamas milijonų 
darbo žmonių valią, pasiskelbė laikinąja vyriausybe. 

Prezidentas Ruzveltas atkakliai įkalbinėjo Staliną neskubėti šį komitetą oficia- 
liai pripažinti, atsižvelgdami į „tą faktą, kad kol kas tik nedidelė dalis tikrosios 
Lenkijos, esančios į vakarus nuo Kerzono linijos, išvaduota iš vokiečių tironijos, 
todėl neginčytina tiesa yra tai, kad Lenkijos žmonėms nebuvo pasiūlyta galimy- 
bių išsakyti nuomonę dėl Liublino komiteto“. Josifas Visarionovičius atsakė, kad 
aukščiausiojo sovieto prezidiumas šiuo klausimu jau priėmė teigiamą spren- 
dimą ir „ši aplinkybė mane daro bejėgį įvykdyti Jūsų pageidavimą. 

1945 m. sausio 6 d. Maskvoje paskelbtas pranešimas, kad Sovietų Sąjunga pri- 
pažįsta Lenkijos Respublikos „liaudies demokratinę vyriausybę“. Beliko maž- 
možis - sovietų tankų priedangoje atgabenti tą marionetinę vyriausybę į Lenkiją 
ir pasauliui pranešti apie įvykusį faktą, galutinai išmesti į istorijos šiukšlyną 
„Londono lenkų emigrantų saujelę“. 

Trečia, sovietų kariuomenės sutelkimas Vyslos placdarmuose, prasidėjęs tuoj 
po Naujųjų metų, buvo iš esmės baigtas jau sausio 9 d. Tarp kitų junginių pra- 
dinius rajonus užėmė tankų armijos, kurias laikyti tokioje ribotoje erdvėje dvi 
savaites nebuvo prasmės (pavyzdžiui, Rybalkos armija persikėlė į Sandomiro 
placdarmą iki sausio 5-o0sios ryto) - placdarmai buvo kimšte prikimšti žmo- 
nių ir technikos. Magnuševo placdarme susikaupė 23 divizijos ir 5348 artilerijos 
vamzdžiai, Pulavų placdarme - 16 divizijų ir 3324 vamzdžiai (neskaitant zeni- 
tinių įrenginių ir gvardijos minosvaidžių). 8-oji gvardijos armija turėjo fronte 
apie 7 kilometrų puolimo juostą, o joje iki 5 kilometrų gylio išsidėstė 75-80 
artilerijos pulkų. 

3-iosios gvardijos tankų armijos vyriausiasis komisaras generolas leitenantas 
N. Popelis pateikia tokį vaizdingą paveikslą: 

„Kvadratuose išdėstyti šimtai tankų, patrankų, mašinų, dešimtys tūkstančių 
kareivių užplūdo, atrodė, kiekvieną metrą, išskyrus kelius. Po bet kuriuo medžiu 
užkasta patranka ar tankas, ar šaudmenys, ir kai viršuje krykaudamas tarsi 
naktinė antis pralėkdavo sviedinys, nejučiom kildavo mintis: „Pataikys, prašauti 

čia neįmanoma. Placdarmas man priminė persišką kilimą, kuriame nėra vietos 
be raštų ir juostelių, taip ir čia nebuvo galima rasti lopelio, neišknaisioto kasant 
žemines, tranšėjas ir duobes.“ 

Ir visur „viešpatavo didžiulis tikėjimas sėkme . Ypač štabuose. O tie, kurie tu- 
pėjo apkasuose, nepaisydami užkeikimų, kad „vokiečiai jau ne tokie, žinojo: 
lengvo pasivaikščiojimo nebus. Tą nusiteikimą pastebėjo Ilja Erenburgas: „Visi 
suprato, kad darbas eina į galą, bet niekas nebuvo įsitikinęs, jog iki tol išgy- 
vens... Dėl artėjančios atomazgos mirti atrodė ypač beprasmiška ir baisu.“ Ir net 
„pralaimėjimo“ nuotaikos raudonarmiečių aplinkoje rasdavo vietos: „Štai mes 
vokiečius iki Volgos prisileidome ir ten sumušėme, o dabar jie mums kur nors 
pasistengs Stalingradą surengti.“ 

Lapkričio 25 ir 28 d. direktyvose dėl Konevo bei Žukovo terminų buvo para- 
šyta: „Puolimo pradžia - pagal Jūsų pačių gautus nurodymus.“ Bet štai armi- 
jos generolui Petrovui lapkričio 30 d. direktyvoje konkrečiai nurodyta parengti 
puolimui dešiniojo sparno armiją, „turint tikslą veikti išvien su 1-uoju Ukrainos 
frontu ir ne vėliau kaip 1945 m. sausio pradžioje užimti Krokuvą“. 

Tik labai nepalankus oras trukdė nedelsiant pradėti operaciją - apmaudu ne- 
panaudoti pagal paskirtį 5000 lėktuvų armados. Apie tai vyriausiasis taip pat 


1945 m. sausis. „Apšilimas“ rengiantis Vyslos-Oderio operacijai. 

rašė Čerčiliui: „Labai svarbu panaudoti mūsų artilerijos ir aviacijos pranašumą 
prieš vokiečius. Šioms kariuomenės rūšims reikia: giedros aviacijai ir kad ne- 
būtų žemo rūko, kuris kliudytų artilerijai taikliai šaudyti.“ 

Apskritai draugui Stalinui buvo nesunku suteikti sąjungininkams paslaugą, 
kuri nieko nekainavo. Jis ir pats neketino ilgiau laukti, nes žiema Europoje trum- 
pesnė ir aikštingesnė negu Rusijoje. Be to, tuo ir lengviau vykdyti operaciją, kad 
didelės Vermachto bei Liuftvafės pajėgos, taip pat ir dvi tankų armijos bei 2400 
lėktuvų buvo mesti į Vakarų frontą. 

Esant tokiems puolimo mastams, pasirengimo šiai operacijai nuslėpti buvo 
neįmanoma. Vokiečių vadovybė neabejojo, kad kaip tik iš placdarmų prasidės 
sovietų šuolis Berlyno kryptimi. Priešo žvalgyba teisingai įsivaizdavo sovietų 
puolimo užmačią ir pakankamai tiksliai atskleidė sovietų grupuočių sudėtį. Be 
agentūros, vokiečiai gavo žinių iš belaisvių ir, kad ir kaip keistai skambėtų, iš 
perbėgėlių. OKW (Vermachto vyriausiosios vadovybės) kovos veiksmų žurnale 
įrašyta: „Pastebima smogiamųjų grupių Baranovo, Pulavų, Magnuševo rajo- 
nuose ir Rytų Prūsijoje, t. y. ten, kur jas mes jau seniai nustatėme esant“. 

Maršalas Konevas neturėjo iliuzijų: „Placdarmas iš anksto perpildytas, galima 
sakyt, prikimštas kariuomenės. Tai žinoma, nebuvo ir negalėjo būti priešui pa- 
slaptis. Kam neaišku, kad jei viena šalis užėmė tokį didelį placdarmą, be to, prie 
tokios didelės upės, kokia yra Vysla, tad iš ten reikia tikėtis naujo didelio smū- 
gio. Jei jau placdarmas užimtas, vadinasi, užimtas todėl, kad iš jo būtų imtasi to- 
lesnių puolamųjų veiksmų. Taigi mūsų būsimojo proveržio vieta priešui nebuvo 
paslaptis.“ 

Ir laikas, beje, taip pat. 

Guderianas rašo: „Mes apskaičiavome, kad puolimas prasidės 1945 m. sau- 
sio 12 d.“ Teisingai apskaičiavo. Įsidėmėtina, kad vokiečių generalinis štabas 
„apskaičiavo“ tiesiog tą pačią dieną, kai Stalinas diktavo laišką Čerčiliui su „labai 
slapta informacija . Likus keturioms dienoms iki sovietų puolimo, armijų grupės 
„A“ ir armijų grupės „Centras“ vadai pasiūlė slapčiomis pasitraukti iš pozicijų 
Vyslos bei Narevo vakariniame krante ir, atsitraukus 20 kilometrų, užimti ma- 
Žiau ištęstas užnugario linijas, dėl ko atsirastų galimybių atitraukti iš fronto ir 
išvesti į operatyvinį rezervą bent jau keletą divizijų. 

Sausio 9 d. sausumos kariuomenės generalinio štabo viršininkas, apsiginkla- 
vęs žemėlapiais bei schemomis, vaizduojančiomis padėtį Rytų fronte, atvyko į 
Cygenbergą (Ziegenberg) su pranešimu fiureriui. Skyriaus „Užsienio kariuome- 
nės - Rytai vadovo generolo Geleno (Reinhard Gehlen) pateikti rezultatų skai- 
čiai rodė, kad rusai Berlyno kryptimi sutelkė sausumoje 15 kartų ir ore 20 kartų 
pranašesnes pajėgas: 

„Kai parodžiau Hitleriui tuos planus, jis pratrūko pykčiu, pavadino juos vi- 
siškai idiotiškais ir pareikalavo, kad šių schemų sudarytoją pasiųsčiau į bepro- 
tnamį... Harpės ir Reinhardto siūlymai buvo atmesti. Kaip ir tikėtasi, pasigirdo 
užgaulių pastabų generolams, kurie terminą „operuoti“ visada supranta tik kaip 
atsitraukimą į kitas atsargines pozicijas. 

Visos pastangos sukurti didelius operatyvinius rezervus labai ištęsto Rytų 
fronto pavojingiausiuose ruožuose žlugo dėl Hitlerio ir Jodlio nevykusios po- 
zicijos. Ginkluotųjų pajėgų vadovybėje viešpatavo nepagrįsta nuomonė, kad 
mūsų tikslūs duomenys apie artėjantį didelį rusų puolimą tėra didelis blefas. Ten 
apskritai noriai tikėta tuo, ko buvo trokštama, ir nepaisoma žiaurios tikrovės.“ 

Pasitarime dalyvavęs reichsmaršalas Geringas autoritetingai pareiškė, kad aš- 
tuoni tūkstančiai rusų lėktuvų - tiesiog faneriniai maketai. Jie visai nebaisūs. 

Trumpai sakant, „pranešimas nepavyko“. Kunkuliuodamas pykčiu generolas 
Guderianas paprašė leisti jį atostogų ar skirti kambarį beprotnamyje drauge su 
Gelenu ir išvyko, sieloje keikdamas „stručio politiką ir saviapgaulės strategiją. 

Beliko laukti, kaip greitai sugrius Rytų fronto „kortų namelis“. Laukti teko 
neilgai. 

Sausio 12 d. pirmosios pradėjo puolimą I. Konevo armijos bei jas iš pietų den- 
giančios I. Petrovo armijos. 

l-ajame Ukrainos fronte 5.00 po 15 minučių trukusio apšaudymo į ataką 
pakilo priešakiniai daliniai, o tai paprastai buvo bausmės batalionai, kasdiene 
kalba vadinti „bajanistų mokyklomis“, ir šturmo inžinerinės pionierių kuopos. 
Ši kariuomenė lengvai užėmė pirmąją tranšėją, bet paskui susidūrė su užtvaro- 
mis, buvo apšaudoma iš minosvaidžių ir pabūklų. 10.00 maršalas įsakė pradėti 
visavertį artilerijos rengimą, o, reikia pasakyti, kad Sandomiro placdarme su- 
telkta beveik 12 tūkstančių pabūklų bei minosvaidžių. Aviacija dėl prastų me- 
teorologinių sąlygų tą dieną nieko neveikė: iš dangaus tankiais dribsniais krito 
sniegas, iš esmės nieko nebuvo matyti. 

Didelės patrankos, kaip tikino Konevas, šaudė nepaprastai efektyviai: 
„Pirmomis proveržio valandomis į nelaisvę paimti vokiečių fašistinių dalinių 
vadai teigė, kad jų kareiviai bei karininkai neteko bet kokios savitvardos. Jie sa- 
vavališkai (o vokiečiams tai, reikia tiesiai pasakyti, nebūdinga) traukėsi iš savo 
pozicijų. Vokiečių karys paprastai tūnojo ten, kur jam įsakyta, - ir ši taisyklė 
galiojo per visą karą, - kol negaudavo leidimo trauktis. Bet tą dieną, sausio 
12-ąją, ugnis buvo tokia negailestinga ir naikinanti, kad likusieji gyvi jau nega- 
lėjo susivaldyti. 

O generolas V. Archipovas rašo štai taip: „Apkasai ir susisiekimo eigos buvo 
užverstos fašistų lavonais. Čia atgulė vokiečių 68-oji pėstininkų divizija. Visa, 
aliai vieno žmogaus. Su štabais ir užnugario tarnybomis.“ 

Tiesa, tiems, kurie tiesiogiai stebėjo, kaip pralaužiama priešo gynyba, susi- 
darė kitoks įspūdis: „Ties priešo pėstininkų 2-osios ir 3-iosios tranšėjų linijos 
riba priešo nebuvo, išskyrus nedideles grupes bei pavienius šaulius ir automati- 
ninkus. Nuo pat aušros virš mūšio lauko tvyrojo rūkas ir ribojo matomumą iki 
1-1,5 km, oį aukštį - iki 400-500 m. Todėl iš stebėjimo posto nebuvo matyti nei 
smarkios artilerijos ugnies rezultatų, nei priešo, į kurį buvo šaudoma. 3-iosios 
gvardijos tankų armijos vado stebėjimo poste vyravo nuomonė, kad beveik dvi 
valandas trukęs artilerijos rengimas užgriuvo tuščią vietą, iš kurios priešas jau 
pasitraukė. Vėliau, sprendžiant iš belaisvių parodymų ir kai kurių mūsų artileri- 
jos apšaudytų ruožų apžiūros, šis spėjimas pasitvirtino.“ 

Konkretus belaisvis iš 68-0sios pėstininkų divizijos pranešė, kad dar 
„1945-1-11vakare kareiviams buvo paskelbtas įsakymas, jog nuo 1945-1-12 rytą 
rusai pradės puolimą, todėl 196-asis pėstininkų pulkas turi atsitraukti vakarų 
kryptimi“. 

Iš tiesų, vokiečių pagrindinės pajėgos, palikusios priedangas, traukė į užnu- 
gario liniją, tad ginčytinas klausimas, kieno lavonais buvo užversti apkasai ir 
susisiekimo eigos. Greičiausiai - tai memuaristo fantazija bei jo literatūrinio 
pagalbininko išmonė. 

1-ojo Ukrainos fronto pagrindinės pajėgos, remiamos dvigubos ugnies ban- 
gos, puolimą pradėjo 11.50 ir per dvi tris kautynių su vokiečių ariergardais valan- 
das visai užėmė pirmosios gynybos linijos pirmąją ir antrąją tranšėjas: „52-osios 
armijos pėstininkai per savo puolimą su priešinimusi susidūrė tik atskiruose 
atsparos taškuose ir užtruko minuotuose vietovės ruožuose.“ 

Baigti proveržiui jau 14 val. Konevas metė į kautynes 4-ąją ir 3-iąją gvardi- 
jos tankų armijas, 31-ąjį ir 4-ąjį gvardijos tankų korpusus - daugiau kaip 2000 
tankų ir savaeigių pabūklų. Tai pagelbėjo pasiekti norimą rezultatą. Iki dienos 
pabaigos fronto kariuomenė įveikė pirmąją gynybos liniją 35 kilometrų atkar- 
poje ir pasiekė antrąją, įsibrovė į 15-20 kilometrų į gylį. Tankų pagrindinių pa- 
jėgų pasistūmėjimą sunkino tik tai, kad visi keliai ir maršrutai buvo užkimšti 
bendrosios kariuomenės armijų artilerijos bei transporto priemonių. Todėl sau- 
sio 12-osios vakare antrajame ešelone puolantis 7-asis gvardijos tankų korpusas 
dar nepasiekė priešakinio krašto, o Rybalkos armijos užnugario tarnybos vis dar 
liko pradiniuose rajonuose. 4-osios tankų armijos korpusai, įvedami generolo 
pulkininko I. Puchovo 13-osios armijos juostoje, liko už kovos rikiuotės ribų iki 
ryto. 

Per naktį puolantieji kovojo dėl antrosios juostos. Iki sausio 13 d. 10 val. 
6-ojo gvardijos tankų korpuso priešakinis būrys, vadovaujamas pulkininko 
I. Jakubovskio, - 51-oji gvardijos tankų brigada, sustiprinta savaeigės artilerijos 

1-ojo Baltarusijos fronto kariai išsilaipina Oderio vakariniame krante. 


pulku, „katiušų“ divizionu, batalionu automatininkų ir dviem pionierų kuo- 
pomis, - pasiekė Nidos upę Sobkuvo rajone ir užėmė placdarmą vakariniame 
krante. Pėstininkai perėjo ledu, tankai pervažiavo brasta, prieš tai pralaužę ledo 
kiautą patrankų sviediniais. Beveik tuo pačiu metu šiauriau pradėjo forsuoti upę 
63-ioji gvardijos Čeliabinsko tankų brigada iš Leliušenkos armijos. 

Kautynių antrąją dieną vokiečiai pamėgino smogti suplanuotą kontrsmūgį 
į rusų pleišto sparnus, panaudodami generolo Valterio Neringo (Walther 
Nehring) 24-ąjį tankų korpusą. 16-oji tankų armija (145 tankai bei SAĮ) ir 20-oji 
tankistų grenadierių divizija (73 tankai) pajudėjo į pietus iš Kelcų rajono, o 
17-oji tankų divizija (156 tankai ir SAĮ) - iš Pinčiuvo rajono į šiaurę. Replės tu- 
rėjo susigniaužti prie Lesuvo. Tačiau 17-oji tankų divizija iki to meto pati buvo 
suspausta tarp dviejų sovietų tankų armijų ir turėjo pereiti į gynybą Chmelniko 
rajone. 

Susidūręs su priešo rezervais, generolas Leliušenka nusprendė pristabdyti 
priešakinių būrių puolimą, iš dviejų pusių apriesti 17-ąją tankų armiją ir, 

veikdamas išvien su 3-iosios armijos 6-uoju gvardijos tankų korpusu, vienu 
metu smogti į abu jos sparnus. Iš fronto ketinta sukaustyti priešą naudojant dvi 
tankų brigadas ir artileriją, šaudančią tiesiuoju taikymu. Dienos pabaigoje po 
įnirtingo mūšio 17-oji tankų divizija, apsupta 10-ojo tankų ir 6-ojo mechani- 
zuotojo korpusų dalinių ir netekusi beveik visos technikos, ėmė veržtis į šiaurę. 
Sovietų kariuomenė užėmė Chmelniką - gynybos antrosios linijos priešinimosi 
linijos mazgą. 

Lesuvo rajone pulkininko N. Žukovo 61-oji gvardijos Sverdlovsko-Lvovo 
tankų brigada susikovė su majoro Semišo (Samisch) 501-uoju sunkiųjų tankų 
batalionu, turinčiu 54 paprastus „tigrus“ ir 18 „karališkųjų tigrų“. Brigada pasi- 
tiko priešą gynybos rikiuote ir įstengė atremti smūgį. Bet ir pati patyrė didelių 
nuostolių. Mūšyje žuvo ir sovietų brigados vadas, ir vokiečių bataliono vadas. 

Priešo 16-ąją tankų diviziją sukaustė 49-oji mechanizuotoji brigada Radomicų 
rajone, o paskui jai smogė 4-osios tankų armijos pagrindinės pajėgos. 

„Beveik dvi dienas, - gražbyliauja D. Leliušenka, - truko kruvinos tankų kau- 
tynės, kuriose dalyvavo apie 1000 tankų. Nemaža gyvenviečių ir linijų atitek- 
davo tai vienai, tai kitai pusei, šaudyta iš arti, degė tankai. Hitlerininkai mėgino 
apriesti mūsų sparnus, bet tuoj susidurdavo su pasaloje išdėstytais prieštanki- 
niais pabūklais. Naktį į sausio 14-ąją kautynės vis smarkėjo. Tankai susimaišė, 
sunku buvo atskirti, kur savi, kur - svetimi. 

Iki ryto priešas patyrė didelį pralaimėjimą, priešo 16-osios ir 17-osios divizijų 
daugiau kaip 180 tankų liepsnojo mūšio lauke. Priešo 16-osios tankų divizijos 
štabas buvo paimtas į nelaisvę, o 20-0sios motorizuotosios divizijos štabas - su- 
triuškintas, karininkai pabėgo.“ 

Neringo korpusas atsitraukė į šiaurę, Kelcų link. 

Šiuose mūšiuose gerai buvo įvertinti Vasilijaus Grabino sukurti prieštankiniai 
pabūklai BS-3 kovai su „tigrais“. Perdirbta iš 100 mm laivo patrankos B-34, itin 
galinga BS-3 turėjo vieną nemalonų konstrukcijos trūkumą: šaunant pašokdavo, 
tad reikėjo kiekvienąkart taikytis iš naujo ir kildavo grėsmė sužaloti taikytoją. 
Tačiau ir prakiurdydavo bet kokią šarvuotąją techniką per pusantro kilometro. 
Pavyzdžiui, atremdamos 17-osios tankų divizijos ataką,199-osios lengvosios 
artilerijos brigados dvi baterijos, „šaudydamos daugiau kaip iš 1000 m nuotolio, 
pamušdavo 75 mm savaeigius pabūklus ir tankus Pz IV, o pačios buvo nepasie- 
kiamos tiesiuoju taikymu priešo šarvuotosioms mašinoms“. 

Tačiau priešo kontratakos išardė numatytą judėjimo grafiką, dėl ko armijų 
vadai buvo nepatenkinti. Rybalka peikė 6-ojo gvardijos tankų korpuso vadą ge- 
nerolą majorą V. Novikovą: 

„Jūs sugaišote daug laiko ir neįstengiate vadovauti korpusui. Kategoriškai įsakau 
iki 1945-1-14 ryto su pagrindinėmis pajėgomis būti Nidos upės vakariniame 

krante. Suspauskite korpusą į kumštį, neišsiskirstykite. Priešas prastesnėje padė- 
tyje, jį reikia mušti, o ne nuo jo išsisukti.“ 

Per sausio 14-osios dieną 3-iosios gvardijos tankų armijos pagrindinės pajėgos 
per brastas ir nutiestus tiltus, iš viso netekusios 25 įklimpusių bei paskendusių 
kovos mašinų, persikėlė per Nidos upę ir neleido priešui šioje linijoje įsitvirtinti. 
Piečiau, remiama dviejų tankų korpusų, priekin sėkmingai skverbėsi generolo 
pulkininko A. Žadovo 5-osios gvardijos armijos kariuomenė (32-asis, 33-iasis, 
34-asis gvardijos šaulių korpusai). 

Taigi per tris dienas vokiečių gynyba priešais Sandomiro placdarmą buvo 
pralaužta. 1-ojo Ukrainos fronto kariuomenė ėmė persekioti priešą: 4-oji tankų 
armija lenkė Kelcus iš pietų, Rybalkos armijos du tankų korpusai sausio 15 d. 
pasiekė Pilicos upę ir užėmė placdarmus kairiajame krante. Įkandin jos puolė 
bendrosios kariuomenės armijos. 

Tarp judančių priekin 5-osios gvardijos armijos ir 60-osios armijos susidarė 
tarpas, į kurį fronto vadas pasiuntė 59-ąją armiją (43-iąjį, 115-ąjį šaulių korpusus, 
245-3ją šaulių diviziją) ir priskyrė jai generolo leitenanto P. Polubojarovo 
4-ąjį gvardijos Kantemiro tankų korpusą (197 tankai, 42 savaeigiai artilerijos 
įrenginiai, 82 šarvuotieji automobiliai), taip pat generolo majoro S. Volkenšteino 
17-ąją proveržio artilerijos diviziją. 

Iki sausio 15 d. 5-osios gvardijos armijos kariuomenė pasiekė Pilicą, o 59-osios 
ir 60-osios armijų kariuomenė - priešo gynybos trečiąją juostą į šiaurės rytus 
nuo Krokuvos. 

1-ojo Ukrainos fronto gilus proveržis ir prasidėjęs 1-ojo Baltarusijos fronto 
puolimas išilgai Vyslos tarp Pulavų ir Sandomiro placdarmų besiginančiai vo- 
kiečių kariuomenei kėlė apsupimo pavojų. 4-osios tankų armijos vadas gene- 
rolas Francas Grezeris (Franz Graser) įsakė atitraukti 42-ojo armijos korpuso 
divizijas į Skaržysko-Kamenos rajoną. Dengdamas jų atitraukimą, priešas ėmė 
smarkiau priešintis Kelcų rajone. Ten nustumti Neringo 24-ojo tankų korpuso 
junginiai bei 72-osios pėstininkų divizijos daliniai sustiprino miesto, kurį iš 
trijų pusių šturmavo 3-iosios gvardijos armijos, 13-osios ir 4-osios tankų ar- 
mijų junginiai, gynybą. Kelcai žlugo sausio 15-osios vakare. Tuo pačiu metu 
6-osios armijos (22-asis, 74-asis šaulių korpusai, 359-oji šaulių divizija) kariuo- 
menė persekiojo 42-ojo korpuso junginius, besitraukiančius iš kyšulio šiauriau 
Sandomiro. Pereidama į puolimą, 16 val. ji užėmė Ostroveco ir Opatuvo miestus. 
Kartu su generolo majoro E. Fominycho 25-uoju tankų korpusu užkirsti kelio 
priešui į šiaurę Žygiavo Gordovo 3-iosios gvardijos armijos divizijos (76-asis, 
120-asis, 21-asis šaulių korpusai). 

Nuo pat sovietų puolimo pradžios generolas Guderianas įtikinėjo Hitlerį 
„mesti savo batalijas Vogėzuose“, greičiau grįžti į Berlyną ir taip „bent jau suda- 
ryti regimybę, kad mūsų kovos veiksmų svorio centras vėl perkeliamas į Rytus“. 
Fiureris, įsigilinęs į anglų bei amerikiečių sutriuškinimo planus, atsikalbinėjo 
ir kartojo, kad Rytų fronte pajėgų esama pakankamai. Tačiau pamažu ir jam 
paaiškėjo, kad reikalai Rytuose klostosi ne visai taip, kaip jam atrodė. Sausio 
15 d. „Vermachto vyriausiasis vadas“ nusprendė perkelti savo vadovybę į impe- 
rijos kanceliariją ir kartu, su niekuo nepasitaręs, padarė karvedišką sprendimą, 
kuris OKH (kariuomenės vyriausiosios vadovybės) štabui sukėlė nepaprastų 
rūpesčių: nedelsiant į Kelcų rajoną iš Rytų Prūsijos permesti tankų korpusą 
„Grofšdeutschland“ ir užkirsti kelią priešui prasiveržti Poznanės kryptimi. 
Korpusui, kuriam vadovavo generolas Dytrichas fon Zaukenas (Dietrich von 
Saucken), priklausė parašiutininkų bei tankų divizija „Hermann Gėring“, moto- 
rizuotosios divizijos „Grofėdeutschland“ ir „Brandenburg. 

Guderianas manė, kad, pirma, „nedelsiant“ nepavyks, antra, korpusas „Grofš- 
deutschland“ yra kaip tik ten, kur jam ir reikia būti, trečia, reikalingos kariuo- 
menės galima paimti iš Kuršo, kur ji ne ką teveikia, ar, nutraukus puolamuosius 
veiksmus, permesti dalį pajėgų iš Vakarų fronto: 

„Reikia paminėti, kad ešelonai su šio korpuso koviniais daliniais jau vis tiek 
nespėtų atvykti laiku, kad sustabdytų rusų puolimą, bet būtų atitraukti iš Rytų 
Prūsijos gynybos linijų tuo metu, kai ten brendo rusų puolimo krizė. Juos išvesti 
iš ten šiuo metu reikštų, kad Rytų Prūsijoje prasideda tokia pati katastrofa, kokia 
atsitiko prie Vyslos. Tuo metu, kai vyko karo baigtį lemiantys mūšiai, šios pajė- 
gios kovoti divizijos buvo geležinkelio stotyse.“ 

Kai Guderianas su įsakymu nenorėjo sutikti, Hitleris „įniršo ir savo spren- 
dimo nepakeitė. Po paros, sužinojęs, kad fiureris paliepė atitraukti iš Vakarų 
fronto 6-ąją SS tankų armiją, bet pasiųsti ją ne prie Oderio, o į Vengriją, 
deblokuoti Budapešto, tada jau „pratrūko“ Guderianas. 

1-ojo Ukrainos fronto armijos sausio 16 d. persekiojo priešą visoje 250 ki- 
lometrų pločio juostoje. Vermachto vadovybė stengėsi atitraukti savo junginių 
likučius už Pilicos upės, tačiau mėginimus suorganizuoti gynybą ten parengtoje 
linijoje sovietų kariuomenė sužlugdė. 

Kartu su 4-ąja tankų armija Puchovo 13-oji armija (24-asis, 102-asis, 27-asis 
šaulių korpusai), atlikę 40 kilometrų šuolį, iki sausio 17-osios pabaigos forsavo 
Pilicą. 52-osios armijos bei 5-osios gvardijos armijos kariuomenė, pasinaudo- 
dama sėkmingais 3-iosios gvardijos tankų armijos veiksmais, žygiavo 20-30 ki- 
lometrų per parą tempu, įveikė Pilicą, forsavo Vartos upę ir iš tankistų priėmė 
Radomsko ir Čenstakavos miestus. Rybalkos įsakymu 52-oji gvardijos tankų 

Tankai T-34, dalyvaujantys Sandomiro-Silezijos puolamojoje operacijoje. 


brigada, kuriai vadovavo papulkininkis Kuristas, ėmė veržtis į šiaurę, įveikė 
50 kilometrų, naktį atakavo ir, užėmusi Piotrkuvą, išlaikė miestą, kol atvyko 
Leliušenkos daliniai. 

Greit įveikti vandens kliūtis padėjo daugybė puolančiųjų armijų turimų 
inžinerijos bei pionierių padalinių: „Visi mūsų pirmieji ešelonai, ypač tankų ir 
mechanizuotieji, į pralaužą pasiųsti turėdami daugiau nei numatyta pagal kom- 
plektą persikėlimo priemonių. Dėl to jie galėjo labai greit tiesti perkėlas per upes 
priešo gynybos gilumoje.“ 

Fronto inžinerinės kariuomenės viršininkas I. Galickis: „Aš nejučiom pa- 
galvojau, kaip praturtėjo mūsų frontas. Jis dabar turėjo tris šturmo inžinerinės 
pionierų brigadas, vieną motorizuotąją inžinerinę ir dvi pontonų bei tiltų bri- 
gadas. Iš viso šešias brigadas, neskaitant penkių atskirųjų frontui priklausan- 
čių batalionų. Tai didžiulė inžinerinė galia. O kaip pradėjome karą? Turėjome 
201 inžinerinį pionierių batalioną, bet ir tie statė įtvirtinimus prie valstybės va- 
karinių sienų. O dabar veikiančiojoje kariuomenėje 1129 batalionai. Inžinerinių 
brigadų prieš karą apskritai nebuvo. O dabar jų 109“. 

Na, ir, žinoma, nemenką vaidmenį suvaidino tai, kad užnugario linijose ne- 
buvo vokiečių kariuomenės. Kaip prisimena generolas G. Baklanovas, buvęs 
34-ojo gvardijos šaulių korpuso vadas, „judėdami Čenstakavos kryptimi, mūsų 
daliniai, artėjo prie Vokietijos reicho sienos. Netoli nuo miesto ir ryčiau jo mes 

peržengėme puikiai įrengtą vokiečių įtvirtinimų liniją: gilios, sakyčiau, gerai 
įrengtos tranšėjos, įspūdingai atrodantys dotai (ilgalaikiai ugnies taškai, IUT) ir 
dzotai (medžio bei žemės ugnies taškai, MŽUT). Bet hitlerininkų ten nebuvo, 
tad keliasdešimt kilometrų mes nužygiavome, taip sakant, be kliūčių, kentėdami 
tik dėl to, kad nuolat gerokai aplenkdavome savo gurguoles ir neretai likdavome 
be karšto maisto.“ 

3-ioji gvardijos armija ir 6-oji armija sausio 17 d. pasiekė Skaržyską-Kameną 
ir kitą dieną, užėmusios miestą, susijungė su 1-ojo Baltarusijos fronto 33-iosios 
armijos kariuomene. Sovietų vadovybės suplanuotas „žiedas“ užsivėrė, tačiau 
dėl Neringo divizijų atkaklaus priešinimosi ir nesėkmingų generolo Gordovo 
divizijų veiksmų gaudyklė buvo tuščia - priešas spėjo atitraukti kariuomenę nuo 
Vyslos į vakarus ir išvengė apsupties. Paskutinis Lodzės pusėn nužygiavo 24-asis 
tankų korpusas. 

Įnirtingi mūšiai įsiplieskė Krokuvos ruože. Vokiečių vadovybė ėmėsi visų 
priemonių suorganizuoti gynybą Krokuvos, dengiančios kelius į Silezijos 
pramonės rajoną, prieigose. Iki to laiko generolo Šulco 17-osios armijos sparną 
aprietė 4-ojo Ukrainos fronto 38-osios armijos kariuomenė. 

Taigi per šešias dienas 1-asis Ukrainos frontas sutriuškino 4-osios tankų armi- 
jos pagrindines pajėgas ir, veikdamas išvien su 4-uoju Ukrainos frontu, smarkiai 
aplamdė priešo 17-ąją armiją. 


1-ojo Baltarusijos fronto kariuomenės puolimas prasidėjo sausio 14 d. Iš pra- 
džių su tam tikra viltimi laukta oro pagerėjimo, bet „kuo arčiau ryto, tuo labiau 
tirštėjo rūkas ir virto neperregima uždanga“. Tuo metu pionieriai rengė praėji- 
mus per minų užtvaras, agitatoriai ragino kovotojus atlikti žygdarbius, politiniai 
darbuotojai rengė partijos narių ir komjaunuolių susirinkimus: 

„Partijos nariui Konstantinui pavedama išmatuoti Pilicos upės gylį, - girdėti 
sekretoriaus balsas. - Skyriaus vadui komunistui Nikitinui pavedama pirmam 
forsuoti upę. Nikitinai, jums žinoma, kad anas Pilicos krantas stipriai įtvirtintas? 

- Tikrai taip. Partijos pasitikėjimą pateisinsiu! 

— Komjaunuoliui Vasilijui Pogromskiui, - girdėti netoliese, - pavedama pir- 
majam iškelti Pilicos komjaunimo CK vimpelą...“ 

Daliniuose buvo skaitomas fronto karo tarybos kreipimasis, kurį rusų isto- 
rikai dėl įgimto drovumo vengia cituoti, o štai daktaras Gebelsas svajojo „pra- 
mušti“ jo paskelbimą pasaulio spaudoje: 

„Išmušė didžioji valanda! 

Atėjo metas smogti priešui paskutinį, lemiamą smūgį ir atlikti draugo Stalino 
istorinę užduotį: pribaigti fašistinį žvėrį jo urve ir iškelti Pergalės vėliavą virš 
Berlyno! 

Atėjo metas atsiskaityti su vokiečių fašistiniais išsigimėliais. Didi ir neištve- 
riamai deginanti mūsų neapykanta! Mes nepamiršome dėl hitlerinių žmogėdrų 
kaltės mūsų liaudies patirtų pažeminimų ir sielvarto. Mes nepamiršome iki pa- 
matų sudegintų mūsų miestų ir kaimų. Mes prisimename vokiečių nukankintus 
mūsų brolius ir seseris, mūsų motinas ir tėvus, mūsų žmonas ir vaikus. Mes 
atkeršysime už sudegintuosius pragaro krosnyse, už numarintuosius dujų ka- 
merose, už sušaudytuosius ir pakartuosius. Mes žiauriai atkeršysime už viską. 

Mes žygiuojame į Vokietiją, o už mūsų lieka Stalingradas, Ukraina ir 
Baltarusija, mes žengiame per mūsų miestų ir kaimų pelenus kruvinais fašisti- 
nių šakalų mirtinai nukankintų ir sudraskytų mūsų sovietinių žmonių paliktais 
pėdsakais. 

Tegul dreba iš siaubo žudikų šalis! 

Mūsų jau niekas nesustabdys! 

Mes prisiekėme žuvusiems draugams ir mūsų vaikams, kad nesudėsime 
ginklų, kol nepribaigsime nusikaltėlių. Už sovietinių žmonių kraują, už mirtį 
fašistiniai grobikai daugeriopai sumokės savo juodu krauju... 

Naikindami fašistinius žvėris, mes iki galo atliksime savo kariuomenės 
išvaduotojos vaidmenį. Karas negali būti baigtas, kol vokiečių vergijoje kamuo- 
jasi sovietiniai žmonės ir nesunaikintas fašistinis grobikų ir plėšikų lizdas... 

Šįkart mes galutinai sumušime fašistinius išgamas! 

Mes stipresni už priešą. Mūsų patrankos, lėktuvai ir tankai geresni už vokiečių, 
ir mes turime jų daugiau nei priešas. Šiuos pirmarūšius ginklus įteikė mums li- 
audis, didvyrišku darbu užtikrinanti mūsų pergales. 

Mes stipresni už priešą todėl, kad kaunamės už teisingą žygį, prieš vergiją ir 
priespaudą. Mus ugdo, organizuoja ir žygdarbiams įkvepia Lenino-Stalino par- 
tija, pergalės partija! 

Mes stipresni už priešą dėl mūsų kariuomenės vyriausiojo vado Sovietų 
Sąjungos maršalo draugo Stalino, vadovaujančio mūsų liaudies ir Raudonosios 
armijos kovai, išmintingumo. Ir mes žinome: Stalinas su mumis ir pergalė - 
mūsų. 

Mūsų tikslas aiškus. Hitlerinės Vokietijos dienos suskaičiuotos. Pergalės 
raktai - mūsų rankose... 

Už mūsų sovietinę tėvynę, už mūsų didvyriškąją liaudį, už mūsų mylimą 
Staliną - pirmyn, kovos draugai! 

Mirtis vokiškiesiems grobikams! 

Tegyvuoja Pergalė!“ 

7 valandą ryto per tranšėjas buvo nešiojama karšta kopūstienė ir „liaudies ko- 
misarų šimtgramis degtinės. 

Saga apie svaigalų porciją yra verta atskiro tyrimo. 

„Šimtas drąsinamųjų gramų“ Raudonosios armijos vyresniajam seržantui. 1942 m. nuotrauka. 

1941 m. rugpjūčio 22 d., kai vokiečiai į šipulius sudaužė Raudonosios ar- 
mijos pirmąjį strateginį ešeloną, pasiekė Kijevą, užėmė Gomelį, Kirovogradą, 
Smolenską, visai priartėjo prie Leningrado, valstybės gynimo komitetas, be kitų 
priemonių, skirtų kariuomenės kovinei dvasiai kelti, tokių, kaip iš visų rūšių 
ginklų šaudyti į „bailiuosius elementus“ ir represinių veiksmų prieš „išdavikų 
bei dezertyrų“ šeimas, nusprendė pradėti išduoti visam „veikiančiosios ka- 
riuomenės priešakinės linijos kariniam personalui“ po 100 gramų degtinės 
per dieną. 1942 m. gegužės 11 d., vasaros strateginio puolimo, kuris turėjo 
baigtis „galutiniu vokiečių fašistinės kariuomenės sutriuškinimu ir sovietinės 
žemės išvadavimu iš fašistinių niekšų, išvakarėse buvo nuspręsta veltui degti- 
nės neeikvoti, o išduoti jos kaip paskatinimą „tik priešakinės linijos dalinių ka- 
riams, pasiekusiems laimėjimų kovos veiksmuose prieš vokiškuosius grobikus“. 
Pasiekusiems laimėjimų po pilną stiklinę kasdien, kitiems - po pusę stiklinės ir 
tik per šventes. Tačiau laimėjimų nepasiekta, o sovietų kariuomenė buvo gėdin- 
gai sutriuškinta Kryme ir prie Charkovo. Po mėnesio pusę normos tegaudavo 
net „pirmūnai“. 1942 m. lapkritį, kai buvo sprendžiamas šalies likimas, vėl imta 
pilti visai veikiančiajai kariuomenei: daliniams, tiesiogiai dalyvaujantiems kovos 
veiksmuose, ir daliniams, atliekantiems darbus priešakinėse pozicijose, tupin- 
tiems apkasuose ir esantiems divizijos rezerve, o, gydytojui leidus, net sužeistie- 
siems. Galutinę nuomonę vyriausiasis gynybos komitetas suformavo tik 1943 m. 
lapkričio 30 d. nusprendęs „nutraukti masinį degtinės išdavimą“ ir išduoti tik 
po 100 gramų per parą „tų priešakinės linijos dalinių kariams, kurie dalyvauja 
puolamuosiuose veiksmuose 

Savaime suprantama, pirmiausia „produktą“ neribotai vartojo tie, kurie turėjo 
jį skirstyti, ir tėvai-vadai. Formaliai gynybos liaudies komisariatas mėgino su 
tuo reiškiniu kovoti ir periodiškai leido rūsčius įsakymus: 

„Nepaisant nevienkartinių nurodymų ir kategoriškų reikalavimų dėl degtinės 
veikiančiojoje kariuomenėje išdavimo griežtai pagal paskirtį ir pagal nustatytas 
normas, iki šiol nesibaigia neteisėto degtinės išdavimo atvejai. 

Degtinė išduodama štabams, viršininkams ir neturintiems teisės jos gauti 
padaliniams. 

Kai kurie dalinių ir junginių vadai bei štabų ir valdybų viršininkai, naudodamiesi 
tarnybine padėtimi, ima degtinės iš sandėlių, nepaisydami įsakymų ir nustatytos 
tvarkos.“ 

Įsakomojoje dalyje buvo reikalaujama organizuoti griežtą apskaitą ir sandėlių 
vedėjais bei sandėlininkais skirti „specialiai atrinktus sąžiningus, patikrintus 
asmenis, galinčius visiškai užtikrinti degtinės išsaugojimą“. Štai dėl to buvo 
amžina problema. Sąžiningi asmenys tose pareigybėse kažkodėl neužsibūdavo, 

o akimirksniu atsidurdavo apkasuose, juos dėsningai pakeisdavo užnugario 
žiurkės, mokantys įtikti viršininkams ir neužmiršti savęs. Todėl esantieji prieša- 
kinėje linijoje degtinės gaudavo paskutiniai, o iki nustatytos normos raudonar- 
miečiai jos pasipildydavo iš žuvusių draugų davinio. 

Gero oro vis nebuvo. Nelaukdamas malonių iš gamtos, 5-osios smogiamosios 
armijos vadavietėje esantis maršalas Žukovas įsakė „pradėti žaidimą“. 

8.30 nutilo muzika ir pradėjo griaudėti daugiau kaip 10 tūkstančių artilerijos 
vamzdžių. Itin smarkus apšaudymas truko vos 25 minutes. Paskui sustiprinti 
„žvalgybos ešelono“ šaulių batalionai, remiami ugnies bangos, per valandą 
pasistūmėjo 2-3 kilometrus nesutikdami organizuoto pasipriešinimo. Jų 
laimėjimą nedelsdamos ėmė plėtoti fronto smogiamosios grupuotės pagrindi- 
nės pajėgos. Viso suplanuoto artilerinio rėmimo Žukovas nusprendė nevykdyti, 
tad sutaupyta beveik 30 tūkst. tonų šaudmenų. 

Puolanti iš Magnuševo placdarmo generolo pulkininko N. Berzarino 5-oji ar- 
mija (26-asis gvardijos, 32-asis, 9-asis šaulių korpusai) ir generolo pulkininko 
V. Čiuikovo 8-oji gvardijos armija (28-asis, 29-asis, 4-asis gvardijos šaulių kor- 
pusai, 6-asis VVR (vyriausiosios vadovybės rezervo) proveržio korpusas, pralau- 
žusi 6-osios ir 251-osios pėstininkų divizijų pirmąją gynybos juostą, iki dienos 
pabaigos pasistūmėjo į gylį iki 12 kilometrų. Be to, 5-osios smogiamosios armi- 
jos daliniai ne tik forsavo Pilicos upę ledu, bet ir užėmė tvarkingus tiltus. 61-oji 
armija (9-asis gvardijos korpusas, 80-asis, 89-asis šaulių korpusai), vadovaujama 
generolo pulkininko P. Belovo, forsavo Pilicos upę ir 2-3 kilometrus įsibrovė į 
priešo gynybą. 

Tuo pačiu metu iš Pulavų placdarmo smogė 69-oji armija (91-asis, 25-asis, 
61-asis šaulių korpusai) ir 33-ioji armija (16-asis, 38-asis, 62-asis šaulių korpu- 
sai). Jau iki 14.00 jų kariuomenė įveikė pirmąją gynybos juostą, tada į kauty- 
nes stojo generolų I. Juščiuko ir I. Kiričenkos 11-asis ir 9-asis tankų korpusai. 
Tą dieną 69-oji armija pasistūmėjo apie 20 kilometrų, 33-ioji armija - apie 15 
kilometrų. 

Ypač pasižymėjo praskynęs kelią visai armijai 77-osios gvardijos šaulių divizi- 
jos 215-ojo gvardijos šaulių pulko 1-asis batalionas. Buvęs būrio vadas Michailas 
Gurjevas prisiminė: „Veiksmų išvakarėse tranšėjomis buvo nešama pulko vė- 
liava, ir mes ją bučiavome... Jautėmės esą mirtininkai. Juk žinojome, kaip vo- 
kiečiai čia įsitvirtino. Pridirbo visokių susisiekimo eigų, prisišaudė į kiekvieną 
kupstą. Teko skverbtis per bjaurias užtvaras... Per ataką niekas nešaukė „Ura!“, 
tai buvo neįmanoma, visos jėgos - šuoliui. Pirmąją tranšėją mūsų artileristai be- 
beik sulygino su žeme - vieni lavonai. Kitos kuopos sugulė antrojoje tranšėjoje, 
o mes ir ją sveikutėliai peršokome. Išsiveržėme priekin ir kaimynams pagelbė- 
jome - ugnimi iš sparno.“ 

Pažymėdama prasiveržiant parodytą masinį didvyriškumą, 69-osios armijos 
karo taryba batalionui suteikė garbingą „šlovės bataliono“ vardą. Visas bataliono 
eilinių ir seržantų personalas, gyvi ir žuvusieji - apie 350 žmonių - buvo ap- 
dovanoti Šlovės ordinais, būrių vadai - Aleksandro Neviškio ordinais, kuopų 
vadai - Raudonosios vėliavos ordinais. Bataliono vadui 23 metų gvardijos majo- 
rui B. Jemeljanovui suteiktas Sovietų Sąjungos didvyrio vardas. Unikalus atvejis. 
Beje, pati 77-oji gvardijos Černigovo Raudonosios vėliavos Suvorovo II laipsnio 
ordino šaulių divizija buvo unikalus junginys. Ji dalyvavo visose pačiose gar- 
siausiose „tėvynės“ karo kovose: kautynėse prie Maskvos ir ties Stalingradu, 
Oriolo puolamojoje operacijoje ir forsuojant Dnieprą, operacijoje „Bagrationas“ 
ir užimant Vyslos placdarmus, kiekvienąkart prisidurdama garbės vardų ir ap- 
dovanojimų. Pasiekus Oderį, jos kovinėje vėliavoje atsirado Lenino ordinas. 
Taigi 215-ajame pulke atsirado garbės batalionas, o 18-ojo šaulių pulko 2-ajame 
batalione buvo didvyrių kuopa. Per visą karą 69-ojoje armijoje Sovietų Sąjungos 
didvyrio vardo nusipelnė 122 kovotojai bei vadai, 77-ojoje gvardijos divizijoje 
jų buvo 67. Nuo Volgos iki Elbės divizija „arė“ vadovaujama generolo majoro 
V. Askalepovo. 

Sovietų aviacija tą dieną taip ir negalėjo pakilti į orą. 

Sausio 15 d. 14.00 8-osios gvardijos armijos puolimo juostoje buvo pasiųsta 
į kautynes generolo pulkininko M. Katukovo 1-oji gvardijos tankų armija 
(11-asis gvardijos tankų korpusas, 8-asis gvardijos mechanizuotasis korpu- 
sas, 64-oji gvardijos tankų brigada - 792 tankai ir SAĮ). Iki dienos pabaigos jos 
priešakinės brigados, pasistūmėjusios 40-50 kilometrų, pasiekė Pilicos upę. Tą 
pačią dieną šiauriau Varšuvos į puolimą perėjo 47-oji armija (77-asis, 125-asis, 
129-asis šaulių korpusai). Jos junginiai pralaužė priešo gynybą ir pradėjo 
forsuoti Vyslą. Kitą dieną, persikėlusi per Pilicą, į „laisvą pralaužą“ įžygiavo 
generolo pulkininko S. Bogdanovo 2-oji gvardijos tankų armija (9-asis ir 
12-asis gvardijos tankų korpusai, 1-asis mechanizuotasis korpusas - 840 tankų 
bei SAĮ) ir generolo V. Kriukovo 2-asis gvardijos kavalerijos korpusas. Veržliai 
plėtodama laimėjimą, tankų armija pralenkė pėstininkus ir atliko 60 kilometrų 
šuolį, o jos priešakiniai būriai pasiekė Sochačevą - pateko į Varšuvą ginančio 
generolo Valterio Fryzo (Walther Fries) 46-ojo tankų korpuso užnugarį. Tiesa, 
būta nemalonių staigmenų: 

„Armijos tankų junginiai Sochačevo rajone pirmąkart susidūrė su masiniu 
„faustpatronų“ panaudojimu ir, neturėdami kovos su jais patirties, gyvenvietėse 
bei kelių mazguose patyrė nuostolių ir, vykstant mūšiams, sukūrė veiksmų naiki- 
nant „faustininkus“ metodus.“ 

Vokiečių instruktorius naujokams aiškina pancerfausto veikimo principus. 


Šis gana paprastas ginklas priešui pridarydavo daug žalos. 


Staigmena buvo ne vokiečių turimas dar vienas „stebuklingas ginklas“, o kaip 
tik masinis jo panaudojimas. 


„Reaktyviniai“ ir „dinamoreaktyviniai“ prieštankiniai šautuvai įvairiose šalyse 
buvo kuriami nuo ketvirtojo dešimtmečio pradžios. Tačiau SSRS jie nepaplito: 
siūlomos sistemos buvo neefektyvios ir nepatikimos, daugelį šios krypties en- 
tuziastų, taip pat jų globėjų teko nusijoti kaip „liaudies priešus“. Svarbiausiomis 
prieštankinėmis priemonėmis buvo laikomi prieštankiniai pabūklai, kuriais 
Raudonoji armija buvo aprūpinta geriau negu bet kuri kita kariuomenė pasau- 
lyje. Todėl iki „tėvynės“ karo pradžios sovietų pėstininkai neturėjo efektyvių 
artimojo mūšio prieštankinių priemonių. Tik 1941 m. rugpjūtį buvo skubiai pri- 
imtas ginkluotėn V. Degtiariovo ir S. Simonovo konstrukcijos 14,5 mm prieštan- 
kinis šautuvas. Tai buvo prievartinė priemonė - pasienio kautynėse kariuomenė 
netekdavo po 1100 pabūklų per dieną. Paprasti ir gana efektyvūs prieštankiniai 
šautuvai suvaidino didelį vaidmenį kovoje su vokiečių tankais, sovietų laikraščiai 
šlovino didvyrių šarvamušių žygdarbius. Tačiau prieš karo baigiamojo tarpsnio 
šarvuotąją techniką jie buvo bejėgiai. 

Vokietijoje 1943 m. vasarą pagal „Pėstininkų ginklavimo programą“ kartu su 
reaktyviniais prieštankiniais šautuvais, amerikiečių „Bazukos“ analogais, buvo 
priimtas ginkluotėn „Pancerfaustas“ - vienkartinis granatsvaidis su virškalibre 
kumuliacine granata, Raudonojoje armijoje buvęs plačiai žinomas „faustpat- 
rono“ pavadinimu. Šis įtaisas buvo visai paprastas ir sudarytas iš dviejų svar- 
biausių dalių: 101 mm ar 150 mm granatos ir vamzdžio su išmetamuoju parako 
užtaisu bei skeliamojo mechanizmo su nuleistuku. Jau po metų pramonė štam- 
pavo juos šimtais tūkstančių, o į 1944 m. pabaigą - po milijoną per mėnesį. 
„Pancerfaustą“ įvaldyti galėjo bet kuris folksšturmo berniūkštis, o visa „sistema“ 
svėrė 3,25 ar 5,35 kg. Norint šauti, reikėjo užsidėti granatsvaidį ant peties ar 
pasikišti po pažastimi, pakelti taikiklio rėmelį (kryptuką atstojo granatos žiedas), 
atstumti saugiklį ir paspausti nuleistuko mygtuką. Didžiausias taikymo nuoto- 
lis buvo 75 metrai, o efektyvus - apie 35 m. Granata, žiūrint koks jos kalibras, 
pradegindavo 140-200 mm storio šarvą. Kumuliacinė granata turėjo vienodą 
kaunamąją galią iš bet kokio atstumo. 

Sovietų kabinetinių specialistų „Pancerfaustas nesužavėjo: silpnas išmetama- 
sis užtaisas, mažas šūvio nuotolis, nepakankamas šaudymo tikslumas - ne „ste- 
buklingas ginklas“, o eilinis „erzacas“. O štai tankistai jį gerai įsiminė. Daugybė 
„faustininkų“ buvo pavojingas priešas, ypač gatvių kautynių ankštybėje ir 
sumaištyje. 


1945 m. sausis. Folksšturmo pozicijos laukiant sovietų puolimo. Ant apkaso krašto padėti 


keli pancerfaustai. 

Netrukus tai pajuto ir 3-ioji gvardijos tankų armija, kurios štabas tuojau iš- 
leido šią rekomendaciją: 

„Užuot verždamiesi į gyvenvietes iš antraeilių ruožų, netikėtai pasirodžius 
priešui, skleisdami paniką ir baimę savo ginkluotės ugnimi, tankų padaliniai juda 
pagrindinėmis magistralėmis ir patiria nuostolių nuo faustpatronųy, tankų naikin- 
tojų, tūnančių namuose ir priedangose. 

Faustpatronas, veikdamas 60-100 m atstumu, nėra ir negali būti grėsmingas ir 
rimtas ginklas prieš tankus. Tačiau 20 96 į išėjusius iš rikiuotės tankus buvo patai- 
kyta kaip tik iš jų, o tankų negrįžtamyjų nuostolių dėl pataikymų iš faustpatronų 
susidaro daugiau kaip 30 90.“ 

1-ojo Ukrainos fronto štabas, apibendrinęs gautą informaciją, skubiai parengė 
instrukciją, kaip kovoti su naująja grėsme: „Buvo rekomenduota plačiai naudoti 
tankų ir savaeigių pabūklų ekranavimą. Faustpatronų granatos, pramušdamos 
prikabinamuosius geležies lakštų ekranus, toliau patenka į tuštumą ir, neteku- 
sios kaunamosios galios, kovos mašinai ypatingos žalos nepadaro. Dažniausiai 
jos atšoka nuo šarvų. Viena iš veiksmingų kovos su priešo faustininkais prie- 
monių buvo tiksli pėstininkų sąveika su tankistais, draugiška pagalba mūšyje.“ 

Kaip įsirengti prieškumuliacinius ekranus, mūsų gudruoliai sugalvojo patys. 
Lauko sąlygomis prie šarvų buvo privirinama bet kokių pasitaikiusių metalo 
lakštų, tinklų, naudotos ir kareiviškos lovos. 

Pačią išsamiausią instrukciją „sukūrė“ genialusis Žukovas: „Apie „faustpatro- 
nus“ po karo pasakosite anūkams, o dabar be jokių svarstymų pulti priekin!“ 

Albertas Šperas „Pancerfaustą“ laikė nevilties ginklu. Generolas Čiuikovas, 
atvirkščiai, gerai įvertino „faustpatrono kovinį efektyvumą, net siūlė nukopijuoti 
jo konstrukciją ir pavadinti „Ivanpatronu “: „8-oji gvardijos armija, kovotojai ir 
vadai buvo įsimylėję šiuos faustpatronus, vogė juos vieni iš kitų ir sėkmingai — 
efektyviai - naudojo“. Sovietų kareiviai mielai naudojo trofėjinius granatsvai- 
džius miestų mūšiuose. Tačiau, kaip skundėsi buvęs VAV (vyriausiosios arti- 
lerijos valdybos) viršininkas artilerijos maršalas N. Jakovlevas, „neatsirado 
tokių prieštankinės kovos priemonių, kaip faustpatronas aktyvių šalininkų... O 
juk jis puikiai užsirekomendavo“. Taigi tarp fronto ir poligonų generolų būta 
nesutarimų. 

O žemesniajame lygmenyje dėl poros ar trejeto žodžių, „giriančių priešo tech- 
niką', lengvai buvo galima ir ant kietų gultų atsidurti. Rašytojas Vasilis Bykovas: 

„Apskritai frontininkų pokalbis apie ginklo kokybę prasidėdavo gana daž- 
nai - ir ligoninėse, ir neilgos tylos minutėmis. Aktuali tema! Viskas atrodė taip: 
koks šlamštas mūsų automatai, kulkosvaidžiai, pabūklai ir tankai. Bet per poli- 
tinius seminarus apie tai kalbėti nesiryždavo niekas. Mat visuose laikraščiuose 
buvo galima perskaityti: mūsų ginklai, mūsų technika geresnė už vokiečių. Jų 

ten viskas dirbtina, vien erzacai: ir duona, ir muilas, ir kava. Be to, kariuomenė 
aprūpinama neištveriamai dvokiančiais milteliais - dustu, kurio pribarstoma 
visuose blindažuose. Išeitų, kur kas patogiau mūsų pavyzdžiu kepinti utėles 
statinėse, negu naudotis tuo dustu. Kartais mums buvo skaitomi įsakymai, 
kuriuose skelbiami nuosprendžiai karininkams, leidžiantiems sau liaupsinti 
vokiečių ginklus, tuo labiau - taktiką. Mat mūsiškė, kaip ne kartą girdėjome, 
taip pat buvo geresnė. Tik kai kurie tai girdėdami kreivai šypsojosi, bet tylėjo.“ 

Žinoma, „Pancerfaustas“ buvo nevilties ginklas. Neabejotina, kad tankų 
nuostoliai dėl artilerijos ugnies buvo kur kas didesni. Bet Vermachtui „baigėsi 
artilerija, o folksšturmas jos apskritai neturėjo. Ir dar: „faustininkai smarkiai 
veikė tankistų moralinę būseną: pataikius paprastai žūdavo visa įgula. „Štai stovi 
mašina su aklinai uždarytais liukais, iš jos kiaurai girdėti besisukančio radijo sto- 
ties umformerio (lygintuvo) žviegimas. Bet įgula tyli... neatsiliepia nei į beldimą, 
nei per radiją. Bokštelyje - mažytė, kaip kapeikos moneta, skylutė - mažasis 
pirštelis nepralenda. O tai - „faustas“, jo darbas! Ekranas toje vietoje nuplėštas, 
koncentruotas sprogimas smogė į šarvą... iš bokštelio ištraukiame keturis žuvu- 
sius tankistus. Jauni, dar neseniai buvę linksmi, stiprūs vaikinai. Kumuliacinė 
granata pradegino šarvo plieną, ugnies šuoru įsiveržė į mašiną. Išlydyto metalo 
čiurkšlės visus mirtinai sužalojo.“ 

Istorija patvirtino, kad lengvo ir visiškai paprasto naudoti rankinio prieštan- 
kinio granatsvaidžio idėja yra sėkminga. Bet tik 1949 metais sovietų kariuo- 
menė gavo žemės ūkio mašinų gamybos ministerijos kūdikį GSKB-30 - rankinį 
granatsvaidį RPG-2. Nuo „Pancerfausto“ jis iš principo skyrėsi tuo, kad palei- 
džiamasis vamzdis buvo padarytas daugkartinis, skeliamasis mechanizmas 
sumontuotas pistoleto tipo rankenoje, o parako užtaisas (kartoninėje tūtoje) 
prisukamas prie 80 mm virškalibrės kumuliacinės granatos PG-2, pagal kurios 
žiedą taikomasi. Šaudymo nuotolis prisitaikant - 150 m, efektyvus - ne daugiau 
kaip 100 m, pramušamo šarvo storis - 200 mm. Vienkartinio granatsvaidžio 
koncepcija SSRS buvo realizuota po dvidešimt metų (RPG-18). 


Siekdama užkimšti susidariusį plyšį, vokiečių 9-osios armijos vadovybė 
pasiuntė į kautynes 40-ojo tankų korpuso 19-ąją ir 25-ąją tankų divizijas 
(150 tankų). Tačiau vos pasistūmėję jie patyrė 1-ojo Baltarusijos fronto junginių 
smūgį ir buvo priversti atsitraukti. 

Iš Pulavų placdarmo puolanti kariuomenė, pralaužusi gynybos antrąją li- 
niją, pradėjo priešą persekioti. Naktį į sausio 16-ąją generolo Kolpakčio armija 
ir 11-asis tankų korpusas šturmu užėmė svarbų komunikacijų mazgą ir tvirtą 
atsparos tašką - Radomo miestą. 33-iosios armijos junginiai su 9-uoju tankų 
korpusu priartėjo prie Šydloveco miesto. 

Per dviejų dienų mūšius 1-ojo Baltarusijos fronto kariuomenė iš dviejų plac- 
darmų iš esmės susiliejo smogdama bendrą smūgį 120 kilometrų juostoje. 

2-0ji gvardijos tankų armija, pasiekusi Sochačevo rajoną ir puolanti 
Perchorovičiaus 47-oji armija šiauriau Lenkijos sostinės kėlė Varšuvos grupuotės 
apsupimo grėsmę. Spaudžiamas sovietų kariuomenės priešo 46-asis tankų kor- 
pusas, užuot atsitraukęs į vakarus, Poznanės pusėn, buvo priverstas pasislinkti 
į šiaurės rytus, už Vyslos. Nuo sausio 16-osios ryto oras pastebimai pagerėjo, 
ir generolo majoro A. Karavackio 3-iasis bombonešių aviacijos korpusas bom- 
bardavo upės ledą, generolo majoro B. Tokarevo 6-ojo aviacijos korpuso atakos 
lėktuvai šukavo Vyslos krantą naikindami persikėlimo priemones ir smogdami 
vokiečių kolonoms, generolo leitenanto E. Savickio 3-iasis naikintuvų aviacijos 
korpusas dengė sausumos junginius. Per dvi dienas 16-oji oro armija atliko 5979 
kovinius išskridimus. 

Sausio 16 d. perėjo į puolimą Lenkijos kariuomenės 1-oji armija, vadovau- 
jama generolo S. Poplavskio. Naktį į sausio 17-ąją jos pagrindinės pajėgos, per- 
sikėlusios per Vyslą 61-osios armijos juostoje, priartėjo prie miesto iš pietų. Iš 
vokiečių kariuomenės Varšuvoje liko keturi pėstininkų batalionai ir inžineriniai 
daliniai. Armijų grupės „A“ štabas pranešė OKH, kad apginti miesto nepavyks, 
negana to, kai ryšys su įgula buvo nutrauktas, apskritai nebuvo žinoma, kam 
Varšuva priklauso. Susitaikęs su būtinybe, Guderianas nedelsdamas paliepė ge- 
nerolui Harpei veikti pagal aplinkybes ir „numatyti kitą gynybos liniją, spėjant, 
kad Varšuva jau užimta priešo“. Tuo metu, kai Hitleris klausėsi pranešimo, vy- 
riausioji vadovybė iš Varšuvos komendanto gavo pranešimą, kad jis naktį ketina 
pasitraukti iš „tvirtovės“. 

Fiureris tiesiog įsiuto ir liepė Varšuvą apginti bet kokia kaina. Tačiau atkurti 
gynybos nepavyko - įgula, sunaikinusi užnugario turtą, jau traukėsi. 


Sausio 17-osios rytą Lenkijos kariuomenės divizijos kartu su 61-osios ir 
47-osios armijų daliniais pradėjo kautynes Varšuvos gatvėse. Iki vidurdienio jos 
visiškai užėmė Lenkijos sostinę. 

Miestas atrodė miręs: „Varšuva užversta kalnais griuvėsių. Visur buvo matyti 
nuo liepsnų pajuodusios sugriautų namų sienos. Gatvėse riogso plytų krūvos ir 
stiklo duženos.“ Iš 1310 tūkstančių prieškario gyventojų mieste liko tik 162 tūks- 
tančiai. Traukdamiesi vokiečiai pridėliojo daugybę prieštankinių ir priešpėsti- 
nių minų, delsiųjų fugasų ir įvairių sprogstamųjų gaudyklių. Sovietų pionieriai 
tuojau pradėjo išminuoti svarbiausius objektus. 

Fronto štabas persikėlė į Varšuvos priemiestį - Prahą. Ten nuskubėjo 
E. Osubkos-Moravskio laikinoji vyriausybė. Su ja Žukovui teko elgtis diploma- 
tiškai, nors Georgijus Konstantinovičius, įpratęs skirstyti žmones į viršininkus 


1945 m. sausio 18 d. Sugriauta Varšuva ir jos gyventojai. 


ir visokius kitus, tam vaidmeniui visai netiko. Šią maršalo jausmų maišalynę 
jo asmeninis vairuotojas apibūdino taip: „Prie įprastinių karo reikalų prisidėjo 
rūpesčių dėl nevykusių ir skandalingų lenkų veikėjų. Bent jau nors ir po retų 
susitikimų su jais maršalas atrodydavo nelabai kaip.“ 

Taip pat buvo apmaudu, kad lenkai ne itin liaupsino „išvaduotojus, 0 pati 
Lenkija, išskyrus sostinę, „mažai nukentėjo“: 

„Vos peržengę Sovietų Sąjungos sieną, mes atsidūrėme kitame pasaulyje. 
Lenkijoje beveik nematyti sugriovimų, kaimuose - gyvuliai, arkliai. Gyvena 
labai padoriai. Vokiečiai, traukdamiesi į vakarus, nieko negriauna, ir, žinoma, 
nedegina namų. Nustebome, pasikasėme pakaušius ir supratome - vadinasi, 
Europa... 

Raudonoji armija viena kovėsi su Vermachtu vietos gyventojams esant pasy- 
viems, o kartais ir priešiškiems. Juk už juos atidavė savo gyvybes mūsų kovotojai 
ir vadai! 

Varšuvą, žinoma, vokiečiai smarkiai sugriovė, bet lenkams užuojautos nebuvo - 
jie kažkokie nesovietiniai ir savo merginas tolyn nuo nuodėmės slėpė: 

„Miestas buvo sudaužytas beveik taip, kaip mūsų sovietiniai miestai. Ko 
gera, tai buvo vienintelis atvejis per visą puolimą Lenkijoje, kai mes susidū- 
rėme su retais sugriovimais, primenančiais vokiečių piktadarybes mūsų žemėse. 

1945 m. sausio 19 d. Lenkijos 1-osios armijos paradas Varšuvos gatvėje. Tai buvo sovietų 
apginkluotos, paties Stalino „palaimintos“ iš lenkų karių sudarytos pajėgos. 


Su reikalais man tada teko keletą kartų lankytis Varšuvoje ir regėti stebėtiną 
vaizdą: Lenkijos kariuomenės kareivos glebėsčiavosi ir plepėjo su varšuviečiais, 
o daugybė mūsų be galo pavargusių pionierių susikaupę šalino minas iš miesto 
centrinių gatvių, valė iš jų sudaužytas plytas, visokį šlamštą. Jie labai skubėjo: 
sausio 20 d. Varšuvoje įvyko Lenkijos kariuomenės paradas... 

Žinoma, mes buvome draugiškai pasitinkami, kai gyventojai iš Raudonosios 
armijos gaudavo vokiečių turto. Beje, dažnai nelaukdavo, kol bus duodama, o 
čiupdavo viską, kas prastai padėta. Stebino ir karą pratūnojusio šaukiamojo am- 
Žžiaus vyriško jaunimo gausa. Tegul Ivanas kariauja... 

Lenkijoje, kiek mes galėjome spręsti, smulkioji prekyba buvo tarsi pamaldos. 
Kiekviename žingsnyje susidurdavome su prekeivomis, kažką pardavinėjan- 
čiais, mainikaujančiais ir todėl mėginančiais su mumis bendrauti - ar negalima 
iš Raudonosios armijos šio to gauti. Prekiavimo dvasia viešpatavo visoje šalyje. 

Kuo toliau mes žygiavome per Lenkiją, tuo geriau supratome ir ką kita — 
Raudonoji armija atvėrė vokiečių Rytų fronto užnugarį, kuris aprūpino prieš 
mus kariaujantį Vermachtą. Tikru pinigu laikydami šnekas, esą, vietos gyven- 
tojai mus kone myli, pirmiausia skubėjome šypsotis, sveikintis ir panašiai. Bet 
paprastai su mumis elgtasi šaltokai. 

Apmaudu buvo net ne dėl to, o kad, nužygiavę tūkstančius kilometrų per karą 
sudegintą ir sugriautą mūsų Tėvynę, patekome į pasaulį, tuos metus gyvenusį 
galbūt ir ne prabangiai, bet santykinai sočiai. Tvarkingi miestai, jaukūs kaimai, 
padoriai vilkinti publika. Galiu užtikrinti: visa tai Georgijų Konstantinovičių 
stebino ir jam buvo svetima, kaip ir šnypščiamoji kalba, kurią girdėjome gatvėse, 
kai mums tekdavo lėtai važiuoti per gyvenvietes. Ne, nebuvome pasitinkami 
Lenkijoje su duona ir druska, bet mes ir neprašėme. Išsiversdavome tuo, ką tu- 
rėjome savo.“ 

Apžvalginę ekskursiją po užimtus Lenkijos rajonus atliko Ukrainos kompar- 
tijos pirmasis sekretorius N. Chruščiovas, taip pat nepamiršdamas pažymėti: 
„Lygindamas sugriautus Kijevą, Charkovą, Donbaso miestus ir šachtas, Poltavą, 
su tuo, ką pastebėjau čia, aš priėjau išvadą, kad Lenkija „atsipirko“ gana lengvai, 
išskyrus Varšuvą.“ 

O štai dėl to, kad „išsiversdavo tuo, ką turėjo savo“, Saša Bučinas apsime- 
lavo, nes kartu su gausybe fronto žmonių žiaumojo lenkišką duoną, iškeptą iš 
lenkų valstiečių lenkų žemėje sudoroto derliaus. Vieni iš pirmųjų dar 1944 metų 
rugpjūtį Liublino komiteto priimtų įstatymų buvo dekretai dėl bulvių, grūdinių 
kultūrų, mėsos, pieno, šieno privalomų duoklių „valstybei. Kartu buvo pasi- 
rašyti įsipareigojimai aprūpinti Raudonąją armiją maistu ir kitomis reikalingo- 
mis medžiagomis (pavyzdžiui, 1944 metų grūdų planas iš pradžių „svėrė“ 530 
tūkstančių tonų, paskui lenkams prašant buvo sumažintas iki 380 tūkstančių 
tonų) - skaičiuojant vietos valdžios paruošų kainomis lenkų valiuta. Paprastai 
superkant buvo orientuojamasi pagal vokiečiams valdant nusistovėjusias kainas, 
tik paskui gautas nurodymas mokėti 10 Yo daugiau, nei mokėjo „fašistai . Zlotų 
„Raudonajai armijai išlaikyti reikalingo dydžio sumą“ skirdavo Lenkijos valdžia. 
Sovietų vadovybė taip pat gavo teisę esant reikalui rekvizuoti turtą „iš vietos gy- 
ventojų ir privačių firmų“ ir priverstinai mobilizuoti kariuomenėn šaukiamojo 
amžiaus vyrus ir moteris nacionalinio išsivadavimo komiteto, neturėjusio nei 
autoriteto, nei realios valdžios, vardu ir jo pavedimu. 

Sovietų užnugario tarnybos, komendantūros ir politinės įstaigos visose vaiva- 
dijose vykdė „platų masinį aiškinamąjį darbą , ragino valstiečius uoliai ir nelau- 
kiant termino atlikti vyriausybės užduotį. Ir, kaip rašo generolas N. Antonenka, 
štai koks stebuklas: 

„Į priėmimo punktus pradėjo plaukti tūkstančiai tonų grūdų ir kitų produktų. 
Dekretas įpareigojo valstiečius viską gabenti savo transportu, bet mes, jei buvo 
prašoma, neatsisakydavome pagelbėti ir autotransportu. Tačiau tai buvo ne 
taip paprasta: valstiečiai grupavosi į gurguolių kolonas ir su plevėsuojančiomis 
raudonomis vėliavomis iškilmingai traukė į pridavimo punktus. 1944 m. gruo- 
džio 15 d. įsakyme 1-ojo Baltarusijos fronto kariuomenei fronto vadas Sovietų 
Sąjungos maršalas G. Žukovas pareiškė padėką didelei grupei generolų ir ka- 
rininkų dėl visiškos maisto, kurio turi užtekti iki naujojo derliaus, paruošų 
pabaigos.“ 

Iš tikrųjų dauguma gyventojų į Raudonąją armiją žvelgė lojaliai ir draugiškai. 
Ta draugystė buvo grindžiama supratimu, kad be sovietų kariuomenės išvaduoti 
šalį neįmanoma, ir neapykanta bendram priešui - vokiečiams. Bet kartu lenkus 
baugino į Europą grįžusi „komunizmo šmėkla“. Daugelis nenorėjo pripažinti 
iš Maskvos atvežtos „demokratinės vyriausybės“ ir jos pradėtų „socialinių per- 
tvarkymų“, „rytinių kresų“ - Vakarų Ukrainos ir Vakarų Baltarusijos atskyrimo 
nuo Lenkijos, Armijos krajovos būrių nuginklavimo, kurie po penkerių metų 
kovos su hitlerininkais tapo tiesiog „gaujomis“. Trumpai sakant, Lenkijos visuo- 
menė sovietinio žmogaus akimis, buvo užteršta „priešiškais elementais“ ir „re- 
akcingais sluoksniais". 

„Lenkijos teritorijoje, - prisimena generolas I. Korovnikovas, - kariai susi- 
dūrė su kapitalistine tikrove, priešiška ideologija, sovietiniam Žmogui svetima 
buitimi.“ 

Generolas K. Teleginas: „Dabar jau visiems buvo suprantama, kad besidžiau- 
giančiose išvaduotos tautos miniose maskavosi ir priešiškų elementų, pasiren- 
gusių bet kurią minutę paleisti į darbą ir šmeižtą, ir ginklus.“ 

O štai ką sako generolas K. Krainiukovas: „Lenkijos reakcija demokratines 
laisves ir socialinius pertvarkymus pasitiko su durtuvais. Buržuazinės dvari- 
ninkijos reakcijos kova su demokratinėmis jėgomis pasidarė itin smarki. Savo 
tikrąjį veidą parodė ir vadinamoji Armija krajova, kuri buvo išnaudotojų klasių, 
tarptautinės bei vidaus reakcijos ginkluota tvirtovė.“ 

„Priešiškus elementus“, kurie nepaisė sovietų vadovybės įsakymų atiduoti 
ginklus ir radijo imtuvus, išsisukinėjančius nuo mobilizacijos ir „gynybos 
darbų, gaudė „Smeršo“ kontržvalgyba, o kalėjimo terminus jiems klijavo so- 
vietų karo tribunolai. Lenkijos karo prokuratūra atvirai kratėsi savo pareigų: esą, 
pagal jų įstatymus, „karo teismai neturi teisės teisti civilių asmenų, nesvarbu, 
kokių nusikaltimų tie asmenys būtų padarę“. Štai tas vietos valdžios - „netikusių 
lenkų veikėjų“ - neryžtingumas ir „ištižimas“ vykdant prieš tautiečius represijas 
ir nervino Žukovą bei Teleginą: 

Sovietai užimtose vokiečių pozicijose. Apkase nukauto Vermachto kario kūnas. 


68 


Vladimir Bešanov. Trečiojo reicho katastrofa 


„Lenkijos nacionalinio išsivadavimo komitetas“ (LNIK)... pernelyg droviai imasi 
priešiškų organizacijų likvidavimo darbo, vilkina teismų ir prokuratūros institu- 
cijų kūrimą, priešiškiems elementams menkai taiko represijas, taip lyg pabrėžda- 
mas savo silpnumą ir nenorą bloginti santykius... 

Reikia pažymėti, kad Lenkijos gyventojai iki šiol dar nejautė LNIK rankos tvir- 
tumo. Dar nesurengta nė vieno rimto priešiškų elementų proceso, niekas nenu- 
teistas ir nesušaudytas, ir tai „akoviečių“ kurstomi gyventojai vertina kaip paties 
LNIK silpnumą ir nepasitikėjimą savimi.“ 

Sovietinis žmogus tvirtą ranką prisimindavo visada: „O, tas lemtingas žodis 
„Smeršas“. Jis veikė netrikdomai. Mes, išgirdę jį, visi apmirdavome iš baimės.“ O 
lenkams dar teks mokytis, mokytis ir mokytis... 


Pagrindiniame ruože Vermachto vadovybė mėgino, atitraukdama savo ka- 
riuomenę į parengtas pozicijas išilgai Bzuros, Ravkos, Pilicos upių, sudaryti naują 
gynybos frontą, bet veržlus 1-ojo Baltarusijos fronto armijų pasistūmėjimas 
sužlugdė jos užmačias. 1-oji gvardijos tankų armija sutriuškino priešo rezervi- 
nius dalinius ir persekiojo jų likučius, atsitraukiančius Poznanės kryptimi. 

5-oji smogiamoji armija ir 8-oji gvardijos armija, įveikusios Ravkos upę, iki 
sausio 17 d. pabaigos užėmė Skernevicus ir Rava Mazovecką, sunaikino 40-ojo 
korpuso tankų divizijos dalinius. 25-30 kilometrų per parą tempu priešą per- 
sekiojo 69-oji ir 33-ioji armijos, kurių tankų korpusai Tomašuvo Mazoveckio 
rajone priartėjo prie Pilicos. Ten pasistūmėjo į kautynes pasiųstas generolo 
M. Konstantinovo 7-asis gvardijos kavalerijos korpusas. Per keturias puolimo 
dienas 1-ojo Baltarusijos fronto kariuomenė sumušė vokiečių 9-osios armijos 
pagrindines pajėgas ir pasistūmėjo priekin 100-130 kilometrų. 

Šaulių korpusai, susirikiavę žygio kolonomis, pradėjo persekioti priešą. 
Kolonų priekyje traukė priešakiniai būriai, daugiau nei priklausė pagal kom- 
plektą aprūpinti persikėlimo priemonėmis. Sovietų kariuomenei greit žygiuoti 
padėjo šaltas oras, nes keliuose sustingo purvas. Mechanizuotųjų junginių vi- 
dutinis žygio tempas siekė 45 kilometrus per parą. Bendrosios kariuomenės 
junginiai judėjo vidutiniu 30 kilometrų per parą tempu, „kad neatitrūktų nuo 
priešo, mūsų daliniai maksimaliai naudojosi visų rūšių trofėjiniu transportu: 
automobiliais, motociklais, dviračiais, vežimais ir t. t.“ Daugelį mašinų vai- 
ravo belaisviai. Visi frontininkai suprato, kad verčiau persekioti sumuštą priešą, 
negu liejant kraują išmušinėti jį iš eilinės linijos. Džiaugėsi ir užnugario tarny- 
bos, nors darbo ir padaugėjo: „Be to, dideli puolimo tempai paprastai padeda 
sutaupyti daug materialinių išteklių, ir tai lengva įrodyti aritmetiniu būdu, jei 
tik apskaičiuotum, kokia kaina mums atiteko kiekvienas kilometras užkariau- 
tos teritorijos. Skubiai besitraukiantis priešas nespėja sugadinti kelių, tiltų, kitų 

svarbių objektų, o tai palengvina atkūrimo užduotį. Žinoma, nuo jos visai ne- 
atleidžia, o tik palengvina, nes beveik visus strateginės svarbos tiltus ir per šias 
kautynes spėjo susprogdinti. Pagaliau dideli puolimo tempai teikia daug trofėjų, 
net jei jie iš dalies sugadinti... 

Galiausiai dideli puolimo tempai sudaro operatyviniam užnugariui palankes- 
nes sąlygas negu lėtesnis tempas, nors kulminacinėmis akimirkomis reikia ne- 
paprastų pastangų.“ 

Įkandin kovinių dalinių ir kariuomenės užnugario traukė karinės atkuria- 
mųjų darbų valdybos geležinkelininkų brigados, tvarkė Varšuvos-Poznanės- 
Frankfurto magistralę. Prieš prasidedant šiam procesui, vyko ilga diskusija tarp 
transporto komiteto prie valstybės gynimo komiteto ir SSRS susisiekimo kelių 
liaudies komisariato. Kariniai inžinieriai, turėdami tikslą užtikrinti nepertrau- 
kiamą tiekimą veikiančiajai armijai, kuri žygiavo vis tolyn į Europą, siūlė pa- 
platinti pagrindinius kelius iki „sąjunginio“ vėžės pločio. Priešingu atveju tektų 
turėti perkrovimo bazių, kurias iš esmės reikėjo įrengti prie SSRS valstybės sie- 
nos dar 1944 m. vasarą, tinklą. Susisiekimo kelių liaudies komisariatas priešta- 
ravo, tikindamas, kad „pailginus vakarų link sąjunginės vėžės geležinkelius dar 
padidės vežimų šalies viduje įtampa, ypač dėl prasidėjusių liaudies ūkio atkuria- 
mųjų darbų“. Ginčą laimėjo „ūkininkai“ ir valstybės gynimo komitetas priėmė 
nutarimą išvaduojamajame žygyje naudotis Vakarų Europos pločio vėže su tro- 
fėjiniais riedmenimis. 

Iki sausio 17 d. pabaigos 1-ojo Baltarusijos fronto (5-oji smogiamoji, 8-oji 
gvardijos, 1-oji ir 2-oji gvardijos tankų armijos), sėkmingai plėtodamos puo- 
limą, jau artėjo prie pagrindinių komunikacijų ir magistralinių Varšuvos- 
Berlyno plentų. 

„Ypatingo pasipriešinimo mūsų kariuomenė nejautė, - pažymi V. Čiuiko- 
vas. - Šiame ruože priešo pagrindinės pajėgos buvo sutriuškintos, didelių 
rezervų jis čia neturėjo.“ 

Maršalas Žukovas padėtį įvertino taip: „Priešas, dabar esantis priešais 
1 BĘ labai silpnas ir šį silpnumą fronto kariuomenė privalo išnaudoti sėkmingai 
vykdydama iškeltas užduotis.“ 

Taigi iki sausio 17 d. pabaigos 1-ojo Baltarusijos ir 1-ojo Ukrainos frontų ka- 
riuomenė, veikdama išvien su 2-ojo Baltarusijos ir 4-ojo Ukrainos frontų kariuo- 
mene, pralaužė priešo gynybą apie 500 kilometrų juostoje ir pasistūmėjo priekin 
100-160 kilometrų. Armijų grupės „A“ pagrindinės pajėgos buvo sutriuškintos. 
Žuvo 56-ojo tankų korpuso vadas generolas Blokas (Johannes Block). 17-osios 
tankų divizijos vadas Albertas Bruksas (Brux), 88-osios pėstininkų divizi- 
jos vadas generolas leitenantas grafas fon Ritbergas (von Rittberg), 214-osios 

pėstininkų divizijos vadas generolas leitenantas Kiršbachas (Kirschbach) buvo 
paimti į nelaisvę. 

Operacijos pirmasis etapas įvykdytas itin sėkmingai ir kariuomenės vyriau- 
sioji vadovybė patikslino tolesnes užduotis. 

1-ajam Baltarusijos frontui įsakyta ne vėliau kaip vasario 2-4 d. užimti 
Bydgoščiaus- Poznanės liniją. 

1-ajam Ukrainos frontui - naudojant pagrindines pajėgas toliau pulti Breslau 
kryptimi, ne vėliau kaip sausio 30 d. pasiekti Oderį ir užimti placdarmus jo va- 
kariniame krante. Kairiojo sparno 59-oji ir 61-oji armijos turėjo ne vėliau kaip 
sausio 20-22 d. užimti Krokuvą ir pulti toliau turint tikslą užimti Silezijos pra- 
moninį rajoną. Iš pradžių Krokuvą turėjo pulti 4-asis Ukrainos frontas, bet ge- 
nerolui Petrovui nesisekė, jo armijos vis labiau atsiliko nuo kaimynų. Todėl dalį 
1-ojo Ukrainos fronto pajėgų teko nukreipti į pietus. 


O Hitleris tuo metu surengė „skraidymų aptarimą“. 

Sausio 17 d. generolas Harpė, apkaltintas dėl katastrofos prie Vyslos, pašalin- 
tas iš armijų grupės „A“ vado pareigų. Vietoje jo paskirtas valingas ir energingas 
generolas pulkininkas Ferdinandas Šerneris (Ferdinand Schėrner), pagarsėjęs 
gynybos operacijų meistras ir vienas iš pačių griežčiausių vadų. Be to, „liaudies 
generolas“ labai simpatizavo revoliucinėms nacionalsocializmo idėjoms, o kad 
buvo kilęs iš smulkiosios buržuazijos, tai nesibičiuliavo su Hitlerį erzinančiais 
prūsų karinės aristokratijos žmonėmis. Fiurerio įsakymus Šerneris vykdė besą- 
lygiškai. Toks, pavyzdžiui, buvo vienas iš jo įsakymų pavaldžiam divizijos vadui: 
„Generolui leitenantui Valteriui Šaliui de Boljė (Walther Schaal de Bolier) rei- 
kia pranešti, kad jis privalo atgauti savo garbę ir divizijos garbę drąsiu poelgiu. 
Priešingu atveju aš jį gėdingai išguisiu iš kariuomenės. Negana to, jis iki 21.00 val. 
turi pranešti, kuriuos vadus jau sušaudė ar įsakė sušaudyti už bailumą.“ Kitąkart 
jis rašė taip: „Silpnavaliai turi žinoti, jog vadovybė ras pakankamai jėgų ir prie- 
monių nubausti juos pagal karo meto įstatymus dėl iniciatyvos stokos, bet kokio 
pareigos nepaisymo ir priešo baimės. Lemiamose pažiūrų grumtynėse atskiro 
individo gyvybė neturi jokios svarbos... Iš kiekvieno reikalauju fanatiškai kovoti 
ir nieko daugiau.“ 

Daktaras Gebelsas (Goebbels) buvo tiesiog sužavėtas šio karinio viršininko: 
„Šerneris — tikras karvedys. Tai, ką jis man detaliai praneša apie savo morali- 
nės dvasios kėlimo metodus, yra tiesiog puiku ir liudija jo platų politinį akiratį. 
Veikia visiškai naujais, šiuolaikiškais metodais. Jis - ne generolas prie rašomojo 
stalo ir prie karinio žemėlapio. Didelę dalį laiko praleidžia koviniuose dali- 
niuose, su kuriais palaiko nors griežtus, bet vis tiek pasitikėjimu grindžiamus 

F. Šerneris besąlygiškai vykdė 
visus A. Hitlerio nurodymus 
net tada, kai karo baigtis buvo 
jau visiškai aiški. | kraštutines 
priemones linkusio F. Šernerio 


reputacija tarp vokiečių karių 


buvo prasta. 


santykius. Pavyzdžiui, jis atkreipė dėmesį į kareivius, atsiliekančius nuo savo da- 
linių. Tokiais jis laiko tuos kareivius, kurie kritiškų atveju visada stengiasi atsi- 
likti nuo kariuomenės ir kokiu nors pretekstu pranykti užnugaryje. Jis su tokiais 
asmenimis elgiasi gana žiauriai, verčia juos karti ant artimiausio medžio ir pri- 
kabinti skydą su užrašu: „Aš - dezertyras, atsisakęs ginti vokiečių moteris ir 
vaikus.“ 

Šernerį kareiviai praminė „teroristu“ ir „imperijos lauko žandaru“. Atrodo, 
tai buvo vienintelis Vermachto vadas, kurį po karo apkaltino karo nusikal- 
timais patys jo valdiniai. Naujajame poste jis tarnybą pradėjo nušalindamas 
9-osios armijos vadą Smilą fon Liutvicą (Smilo von Lūttwitz) tuo pretekstu, kad 
dieną, kai pasitraukta iš Varšuvos, jo nurodymai buvo „nepakankamai aiškūs ir 

kategoriški.“ Vadovauti armijai buvo paskirtas pėstininkų generolas Teodoras 
Busė (Theodor Busse). 

Toliau, vadindamas pasitraukimo iš Varšuvos istoriją sabotažu, Hitleris sau- 
sio 18-osios vakare įsakė suimti tris už pranešimų ir įsakymų, susijusių su Rytų 
frontu, parengimą atsakingus OKH operatyvinio skyriaus vyresniuosius kari- 
ninkus ir liepė ištirti jų „išdavikišką“ veiklą. Tarp suimtųjų buvo ir pulkininkas 
fon Boninas (von Bonin). Po fiurerio, nusiteikusio „nubausti generalinį štabą, 
ir Guderiano, mėginančio apginti savo bendradarbius, eilinio audringo apsižo- 
džiavimo, generolui taip pat teko vykti į Princo Alberto gatvę. Todėl pačiu kri- 
tiškiausiu Kautynių prie Vyslos metu sausumos kariuomenės generalinio štabo 
viršininkas įdomiai leido laiką imperijos saugumo valdyboje, aiškindamasis 
Ernstui Kaltenbruneriui ir gestapininkui Miuleriui (Mūller). Guderianui pa- 
vyko pasiekti, kad būtų paleisti du karininkai, tiesa, jie pasiųsti į frontą pulkų va- 
dais, o Boninas kalintas koncentracijos lageryje iki karo pabaigos. 46-ojo tankų 
korpuso vadas generolas Valteris Fryzas (Fries), Riterio kyžiaus su ąžuolo lapais 
ir kalavijais kavalierius, už pasitraukimą iš Varšuvos nušalintas nuo vadovavimo 
ir atiduotas karo tribunolo teismui. 

Pagaliau fiureris galutinai nusprendė „vairuoti“ karo veiksmus savarankiškai, 
vadovaudamasis ne generolų siūlymais, o savo „įžvalgomis“. Nuo šiol - jokio 
savarankiškumo)! 

Sausio 19 d. jis davė ginkluotosioms pajėgoms įsakymą, pagal kurį kiekvienas 
karo vadas, įskaitant ir divizijų vadus, pats atsako vyriausiajam karo vadui už 
kiekvieną savo kariuomenės pajudėjimą, nesvarbu, ar tai puolimas, ar atsitrauki- 
mas: „Visais išvardytais atvejais reikia iš anksto pranešti, kad aš turėčiau galimybę 
įsikišti į galutinio sprendimo priėmimą ir kad galėčiau duoti kontrįsakymą, kuris 
turėtų būti laiku pateiktas kariuomenei.“ Pagrindine pareiga „vykstant sunkiems 
karo veiksmams“ tapo saugoti ryšių priemones ir už visus mėginimus savo veiks- 
mus pateisinti jų nebuvimu ar pranešimuose užslėpti „nepagražintą tiesą, nuo 
tol turėjo būti drakoniškai baudžiama. Dėl to feldmaršalas Rundštedtas (Gerd 
von Runstedt) yra pastebėjęs, kad vieninteliai kareiviai, kuriems fiureris gali va- 
dovauti savo nuožiūra, yra tie, kurie budi prie jo kabineto durų. 

O kol kas armijų grupės „A“ naujoji vadovybė stengėsi įsitvirtinti užnugario 
gilumoje parengtose gynybinėse linijose. 9-osios armijos kariuomenė turėjo 
ginti liniją tarp Lodzės ir Vyslos, o jos kairiajam sparnui buvo keliama užduotis 
smogti kontrsmūgį pietų kryptimi. 4-ajai tankų armijai skirta užduotis sustab- 
dyti Breslau kryptimi, vakariau Čenstakavos, puolančius rusus. 17-oji armija 
buvo atsakinga už Aukštutinę Sileziją. Tiesa, 4-osios tankų armijos vadovybė iš 
tikrųjų turėjo dvi nepilnas divizijas ir pusantros brigados, o kiti junginiai, taip 
pat ir 24-ojo tankų korpuso likučiai, buvo kažkur „klaidžiojančiuose katiluose“ 

ir stengėsi prasimušti į šiaurės vakarus lygiagrečiomis kryptimis su sovietų tan- 
kistų, kurie juos šiose lenktynėse, kaip ir anksčiau lenkė, maršrutais. 

Generolas Šerneris vos spėjo išsiuntinėti savo įsakymą adresatams, kai sausio 
19 d. vokiečių kariuomenė pasitraukė iš Lodzės bei Krokuvos miestų. 

Lodzę 1-osios gvardijos tankų armijos junginiai, žygiuojantys Poznanės 
kryptimi, tiesiog aplenkė. Iki to meto atvykusios dvi korpuso divizijos 
„Grofšdeutschland“ negalėjo pagerinti padėties: joms teko išsikrauti plyname 
lauke apšaudant rusų artilerijai ir kovoti gynybos mūšiuose. Miestą užėmė ge- 
nerolo majoro G. Chetagurovo 82-oji gvardijos šaulių divizija. 

Krokuva buvo parengta tvirtai gynybai: miestą juosė trys apvadai su išplėtota 
tranšėjų sistema, prieštankiniais grioviais, ilgalaikiais ugnies taškais, minų lau- 
kais ir kitomis užtvaromis - viskas kaip pridera. Gatvėse išdėstyti gelžbetoniniai 
„drakono dantys“ ir barikados, daugelis objektų - užminuoti, be to, su fantazija: 
„Kariuomenė susidūrė su naujos rūšies prieštankinėmis kliūtimis, kurias hitle- 
rininkai pavadino pilonais. Tai buvo masyvūs gelžbetoniniai dviejų metrų skers- 
mens ir keturių metrų aukščio vamzdžiai. Jų apačioje dedamas užtaisas, kuris 
sprogdinamas iš „dispečerių punkto“ naudojantis laidais. Toks barikadavimo 
būdas priešui buvo patogus, nes gatvės neužtveriamos iki paskutinės minutės, 


7,62 mm kalibro Maksimo kulkosvaidžiu ginkluoti 


raudonarmiečiai mūšyje dėl Krokuvos. Prieš juos - 


sugriautas tiltas per Vyslą. 

be to, ir stūksantys stulpai civiliams gyventojams neatrodė įtartini, nes priminė 
miesto ūkio įrenginius. Hitlerininkai išdėstė pilonus šaligatviuose ir kelkraš- 
čiuose. Greta jų buvo įrengiami ugnies taškai su ambrazūromis lygiame aukštyje 
su nugriuvusiu pilonu.“ 

Tačiau „didvyriškosios gynybos“ neteko panaudoti. Iki sausio 19-osios ryto 
Korovnikovo 59-osios armijos divizijos aprietė Krokuvą iš šiaurės ir šiaurės 
rytų, Kuročkino 6-osios armijos junginiai - iš rytų ir pietryčių, 4-ojo gvardijos 
tankų korpuso brigados aplenkė miestą iš vakarų. Įgulai liko atviras tik vienas 
kelias į pietus ir vokiečiai paskubėjo juo pasinaudoti. Maršalas Konevas, pats 
vadovavęs šturmui, to ir tikėjosi: „Šiuo atveju mes nekėlėme sau užduoties at- 
kirsti hitlerininkams pasitraukti tinkamą paskutinį kelią. Jei taip būtume pa- 
sielgę, mums būtų tekę ilgai juos iš ten krapštyti ir neabejotinai būtume sugriovę 
miestą. Kad ir atsirado pagunda sudaryti apsupties žiedą, tuo nepasinaudojome, 
nors tokią galimybę turėjome. Mūsų kariuomenei sudarius priešui miesto apsu- 
pimo grėsmę, jį iš ten išmušėme pėstininkų ir tankų smūgiu. Iki vakaro generolo 
Korovnikovo kariuomenė, triuškindama priešo ariergardus, peržygiavo kiaurai 
visą miestą... Senovinė Lenkijos sostinė paimta be sugriovimų. 


Sovietų artileristai ir jų 37 mm kalibro priešlėktuvinis 


pabūklas 61-K prie Krokuvos Vavelio. 

Tą pačią dieną 56-oji gvardijos tankų brigada - 7-ojo gvardijos tankų kor- 
puso priešakinis būrys ir 53-ioji gvardijos tankų brigada - 6-ojo gvardijos tankų 
korpuso priešakinis būrys peržengė Vokietijos sieną ir užėmė pirmąsias vo- 
kiečių gyvenvietes: Nalhelmbriuką, Pitšeną (Pitschen, dab. Byčyna, Lenkija). 
Sausio 20 d. sieną peržengė 5-osios gvardijos armijos daliniai ir, pasistūmėję 20 
kilometrų, užėmė Rozenbergo (Rosenberg) miestą. 

Pasienio rajonuose priešinimasis smarkai padidėjo: viena vertus, paplatėjo 
sovietų puolimo frontas, kita vertus, vokiečių kariuomenė buvo perkeliama iš 
kitų fronto ruožų. Nuo sausio 18 iki 20 d. į Sileziją iš Vengrijos atvyko 20-oji 
tankų divizija (78 tankai) ir 8-oji tankų divizija (91 tankas), iš Vakarų - 712-oji 
pėstininkų divizija. Ryčiau Breslau išsikrovė 269-oji pėstininkų divizija ir 
405-asis liaudies artilerijos korpusas. Be to, vokiečių grupuotė buvo sustiprinta 
nuo Vyslos pasitraukusiais junginiais. Pavyzdžiui, sujungę pajėgas, prasiveržė 
pas savuosius Neringo 24-asis tankų korpusas ir korpusas „Grofšdeutschland“. 
Sovietų puolimo tempas sumažėjo. 

Užėmus Krokuvą, atsivėrė kelias į Aukštutinės Silezijos pramoninius rajonus, 
kuriuos užimti buvo svarbiausia fronto užduotis. Ten, palyginus nedidelėje teri- 
torijoje, beveik vienas prie kito buvo Katovicų, Dombrova Gurničos, Sosnoveco, 
Beiteno, Gleivico ir kiti miestai. Ten veikė keli šimtai įvairių įmonių, taip pat 
ir karinių gamyklų, dešimtys šachtų, geležies ir cinko kasyklų, aukštakrosnių, 
metalurgijos ir chemijos įmonių. Visos tos gamyklos ir šachtos buvo ne sąjun- 
gininkų aviacijos skraidymo zonoje ir toliau veikė visa sparta, vokiečiams kom- 
pensavo subombarduotą Rūro rajoną. Pagrindinė gynybos linija Silezijos rajono 
prieigose ėjo išilgai Pšemšo vakarinio kranto ir palei jo intakus. Tie aukšti kran- 
tai buvo svarbūs kuriant tvirtą pozicinę gynybą, o rytinio kranto atviros pelkė- 
tos lankos sovietų kariuomenei trukdė ne tik persikelti, bet ir prisiartinti prie 
kranto. Visos gyvenvietės buvo paverstos „tvirtovėmis“. 

Apmąstydamas Silezijos pramoninio rajono užėmimo planą, įvertindamas 
priešo pajėgas - 9 pėstininkų ir 2 tankų divizijas, neskaitant atskirųjų batalionų 
ir kovinių grupių (maždaug 100 tūkst. žmonių), maršalas Konevas sudarė tokią 
dispoziciją: 

Sausio 20 d. jis įsakė staigiai pakeisti 3-iosios gvardijos tankų armijos Žy- 
giavimo kryptį. Generolas Rybalka turėjo savo „dėžutes“ pasukti 90 laips- 
nių ir, užuot pasistūmėjęs Breslau kryptimi, traukti į pietus Opelno (Oppeln, 
dab. Opolė) miesto pusėn (ten buvo armijų grupės „A“ štabas), atkirsdamas 
vokiečių kariuomenės, veikiančios prieš Žadovo armiją, atsitraukimo kelius. 
Toliau: „5-ajai gvardijos armijai forsuojant Oderio upę, būti pasirengus 5-osios 
gvardijos armijos perkėlomis forsuoti Oderio upę turint tikslą toliau pulti į va- 
karus.“ Nauja generolo Gusevo 21-oji armija (55-asis, 117-asis, 118-asis šaulių 

korpusai), sustiprinta generolo majoro G. Kuznecovo 31-uoju tankų korpusu 
ir generolo majoro V. Baranovo 1-uoju gvardijos kavalerijos korpusu, smogė 
Beiteno kryptimi ir aprietė Silezijos rajoną iš šiaurės ir šiaurės vakarų, o 59-oji 
armija su 4-uoju gvardijos tankų korpusu toliau puolė Katovicų kryptimi. 60-oji 
armija žygiavo išilgai Vyslos ir aplenkė šį rajoną iš pietų. 

Sausio 21-ąją švintant 3-ioji gvardijos tankų armija toliau puolė nauja kryp- 
timi. Baimindamasi apsupimo, vokiečių kariuomenė, dar besipriešinanti fronte 
5-ajai gvardijos armijai, ėmė atitraukti savo pajėgas už Oderio. 

„Kai 1945 m. sausio 21 d. Opelne susitikau su naujai paskirtu armijų grupės 
„A“ vadu, - prisimena Šperas, - jis man pranešė, kad iš jos liko tik pavadinimas: 
tankai ir sunkieji ginklai buvo sunaikinti pralaimėtose kautynėse. Niekas dera- 
mai nežinojo, kaip toli pasistūmėjo sovietų kariuomenė Opelno kryptimi. Bent 
jau karininkai pabėgo iš štabo būstinės, o mūsų viešbutyje liko tik keletas žmo- 
nių, kurie nusprendė čia pernakvoti.“ 

Iki sausio 23-iosios pabaigos generolo Žadovo divizijos prasiveržė prie 
Oderio, kartu su tankistais užėmė Opelną ir ant ledo klodamos medinį grin- 
dinį, tirštame rūke „santykinai ramiai" užėmė pirmąjį 22 kilometrų ilgio ir 5 
kilometrų pločio placdarmą vakariniame krante. Šiauriau prie upės prasiveržė 
Korotejevo armijos 78-asis šaulių korpusas, piečiau - Gusevo 21-oji armija. Kitą 
dieną 4-osios tankų armijos priešakiniai būriai taip pat prasibrovė prie Oderio 
ir pradėjo jį forsuoti šiauriau Breslau. Įkandin Leliušenkos korpusų žygiavo 
generolo Puchovo divizijos. Puolamasis polėkis buvo didelis, visi suprato, kad 
Oderis - simbolinė linija, ir „visi žinojo apie kariuomenės vyriausiosios vado- 
vybės įsaką dėl labiausiai pasižymėjusiųjų forsuojant Oderį pristatymo suteikti 
Sovietų Sąjungos didvyrio vardą . 4-ojoje tankų armijoje ypač pasižymėjo pa- 
pulkininkio L. Čiurilovo 17-oji gvardijos mechanizuotoji brigada, kuri sausio 
25 d. nesustodama įveikė upę Kebeno rajone, šiauriau Šteinau (Steinau), nau- 
dodamasi parankinėmis priemonėmis ir užtikrindama 6-ojo gvardijos me- 
chanizuotojo korpuso persikėlimą. Brigados koviniame metraštyje įrašyta 30 
didvyrių, iš jų 16 - už Oderio placdarmą. 

Taigi sausio 22-26 d. 1-ojo Ukrainos fronto pagrindinės grupuotės armijos 
beveik 200 kilometrų juostoje pasiekė Oderį, jį forsavo ir Šteinau, Brygo (Brieg, 
dab. Bžegas) bei Opelno rajonuose užėmė placdarmus, dėl kurių išplėtimo pra- 
sidėjo arši kova. 

Tiesa, tankų armijai pasitraukus iš 52-osios armijos puolimo juostos, pasi- 
darė sunkiau kovoti dėl Breslau. Pėstininkų mėginimai nesustojant pralaužti iš- 
orinį gynybos lanką baigėsi nesėkme. Konevas nusprendė kol kas nešturmuoti 
miesto, kuris per karą iš esmės nenukentėjo, nes sąjungininkų aviacija iki ten ne- 
atskrisdavo, o įsakė metodiškai apšaudyti iš sunkiosios artilerijos. Hitleris pagal 

1945 m. vasario 1 d. 
Žemutinės Silezijos 
gauleiteris K. Hankė ragina 
Breslau (dab. Vroclavas) 
gyventojus kautis iki galo. 
Gegužės 5 d. jis paliko 


apsuptą miestą. Tolesnis 


K. Hankės likimas nežinomas. 


nustatytą taisyklę Breslau paskelbė tvirtove. „Tvirtovių“ įgulos, nemėgindamos 
prasiveržti iš apsupties, privalėjo kautis iki paskutinio kareivio ir sukaustyti kiek 
galima daugiau sovietų pajėgų, laikyti apsuptyje didelius ir mažus įtvirtintuosius 
taškus. Breslau komendantas buvo generolas majoras Krauzė (Krause). Politinio 
komisaro teisėmis mieste siautėjo „energingas nacionalsocialistų vadas“ gaulei- 
teris Karlas Hankė, be kitų drausminių priemonių, pasmerkęs myriop miesto 
burmistrą - „už pralaimėjimo nuotaikas“. 

Breslau, kur susibūrė apie milijonas žmonių, paskelbtas visų civilių gyven- 
tojų, netinkamų karinei tarnybai, skubus evakavimas. Traukiniais ir autobu- 
sais negalėjo būti išvežta tokia žmonių gausybė. Dėl transporto stokos didžioji 
pabėgėlių dalis, vykdydama „partijos įsakymą“, iš miesto traukė pėsčiomis. Jų 
kelias į vakarus sniegu užverstais keliais dvidešimt laipsnių šaltyje buvo nusėtas 

tūkstančiais sušalusių vaikų ir senelių lavonų. Bet labiausiai nepasisekė tiems, 
kurie mėgino išsiveržti garlaiviais - nuo kranto į juos šaudė rusų tankai: „Tą 
dieną įvyko įdomus atsitikimas, kad priešas nesitikėjo, jog mūsų daliniai taip 
greitai pasieks Oderį. Iš Breslau pusės upėje pasirodė krovininis garlaivis... Tankų 
pulko vadas I. Tkačiukas, užmaskavęs tankus, išdėstė juos pasaloje. Garlaivis, 
nieko neįtardamas, priartėjo. Pagal sutartą signalą 2 tankai pradėjo šaudyti. Po 
3 minučių liepsnos apimtas garlaivis nuplaukė pagal upės srovę žemyn. Po 2 va- 
landų priplaukė antras garlaivis ir jam nutiko tas pats.“ Leliušenka, aprašydamas 
tą „įdomų atsitikimą“, gana netvirtai teigia, kad iš Breslau plaukiantys garlaiviai 
gabeno, „matyt, kovinę įrangą . Nejučiom prisimeni 1942 metų rugpjūčio 23 d.: 
vokiečių tankai nuo Volgos kranto šaudo į tokius pačius garlaivius. 

Tuo metu naktį į sausio 23-iąją generolas Rybalka gavo naują užduotį: puo- 
lant į pietryčius, „1945-01-24 apie vidurdienį pagrindinėms pajėgoms užimti 
Gleivico, Rybniko, Nikolajo rajonus“ ir kartu su 21-ąja, 59-ąja bei 60-ąja armi- 
jomis apsupti ir sunaikinti priešo Silezijos grupuotę. Iš direktyvos teksto matyti, 
kad dėl ankstesnių laimėjimų fronto vadovybei visai apsisuko galva: iš tikrųjų 
tankų armija turėjo per miškus, įveikdama upes, minuotus ruožus ir didėjantį 
vokiečių priešinimąsi, nuvažiuoti apie 100 kilometrų per dvylika valandų. Bet 
įsakymas yra įsakymas, žygis prasidėjo auštant. Pirmajame ešelone riedėjo 
7-asis gvardijos tankų korpusas ir 9-asis mechanizuotasis korpusas. 6-asis gvar- 
dijos tankų korpusas buvo priskirtas antrajam ešelonui. Iki to laiko iš rikiuotės 
išėjo beveik 300 kovos mašinų (negrįžtamai - 61), bet šis tas liko - 438 tvarkingi 
tankai ir 200 savaeigių pabūklų. Lygiagrečiai su 3-iąja gvardijos tankų armija 
puolė 31-asis tankų korpusas. Per sausio 24-osios dieną tankistai kaudamiesi 
nužygiavo 50-60 kilometrų. 

Išilgai Oderio rytinio kranto puolantis generolo leitenanto S. Ivanovo gvar- 
dijos 7-asis tankų korpusas, persikėlęs per Klodnicos upę, pakliuvo į miško 
masyvą. Judėti teko lėtai: trukdė vietovė ir priešas, sumaniai naudodamasis jos 
ypatybėmis, šaudantis iš pasalų ir minuojantis kelius. Per 30 kilometrų pločio 
mišką teko brautis dar dvi paras. Apie tai Rybalka korpuso vadovybei rašė: 

„Mano viršininkas, kaip ir aš, neranda žodžių apmaudui išsakyti dėl tokio tūp- 
čiojimo. Tarsi mes specialiai duodame priešui laiko evakuoti Silezijos pramoninį 
rajoną ir suorganizuoti gynybą. Reikia suprasti, kad miške kolona nepakariausi. 
Mums išeina visada gerai, kai nesusiduriame su jokiu pasipriešinimu, o kai tik 
priešais mus yra nedidelės priešo pajėgos, sustojame vietoje. Paskutines dvi die- 
nas aš Jūsų nepažįstu... Turėkite galvoje, kad jei šiandien neužimsime Rybniko, 
visas mūsų ankstesnis triūsas nueis vėjais.“ 

Bet tik sausio 27-ąją paryčiui 7-ojo korpuso brigados pasiekė Rybniką, kur ir 
įstrigo gatvių mūšiuose: „...priešas įsitaisė mūriniuose namuose ir sukaustė visas 
korpuso pajėgas. Iki dienos pabaigos korpusas miesto neužėmė ir neatliko aplen- 
kiamojo manevro jį blokuodamas, kad perkirstų kelią į Ratiborą.“ 

Kairiau traukiantis generolo leitenanto I. Suchovo 9-asis Kijevo-Žytomyro 
mechanizuotasis korpusas kartu su 31-uoju tankų korpusu sausio 24-ąją užėmė 
Gleivico miestą, bet toliau nenužygiavo, kovėsi su priešu užimtose pozicijose.“ 
Tai privertė generolą Rybalką mesti į kautynes 6-ąjį gvardijos tankų korpusą, 
gavusį užduotį iki sausio 27-osios ryto pasiekti Katovicų vakarinį pakraštį. Jam 
priešais traukė 59-osios armijos ir 4-ojo gvardijos Kantemiro tankų korpuso 
daliniai. Sausio 27 d. 60-oji armija (915-asis, 28-asis, 106-asis šaulių korpusai) 
užėmė Osvencimą, 9-asis mechanizuotasis korpusas užėmė Nikolajį. Jau ryškėjo 
replės, kuriomis spaudžiama vokiečių grupuotė, turinti 20-ąją tankų diviziją, 
75-ąją, 344-ąją, 359-ąją, 375-ąją pėstininkų divizijas, 10-osios tankistų grena- 
dierių divizijos pulką, 25-ąjį policijos pulką ir kita. 

Konevas labai norėjo visą tą kareiviją apjuosti tankiu žiedu ir sutrinti į dulkes 
ir jau buvo duotas įsakymas apsupti. Bet maršalas laiku prisiminė, kad lapkritį 
buvo iškviestas į Maskvą ir pokalbį svarbiausiame Kremliaus kabinete, kai Vadas 
pirštu, apvesdamas žemėlapyje Silezijos rajoną, ištarė tik vieną žodį: „Auksas“: 

„Aš supratau, kad jei apsupsime priešo grupuotę, kuri be pastiprinimo dali- 
nių turi 10-12 divizijų, ir su ja kausimės, tai ji gali priešintis labai ilgai. Ypač jei 
turėsime galvoje rajoną, kuriame priešinsis. O tai ir visų svarbiausia. Silezijos 
pramoninis rajonas - stambus riešutėlis: jo plotis 70, o ilgis 110 kilometrų. Visa 
ši teritorija ištisai užstatyta daugiausia gelžbetoniniais statiniais ir masyviais gy- 
venamaisiais namais. Prieš mus buvo ne vienas miestas, o iš tiesų ištisa sistema 
suaugusių tarpusavyje miestų, kurių bendras plotas 5-6 tūkst. kvadratinių ki- 
lometrų. Jei priešas ten įsitvirtins ir ims gintis, įveikti jį bus labai sunku, neiš- 
vengsime daug žmonių aukų ir sugriovimų. Visas rajonas gali virsti griuvėsiais... 
Per operaciją sujungę apsupties žiedą, būsime priversti visą šį rajoną sugriauti, 
didžiausiam pramonės kompleksui padaryti milžinišką žalą...“ 

Gerai pamąstęs Ivanas Stepanovičius nusprendė priešo neapsupti, o išgąsdinti 
ir palikti jam taką pabėgti, priversti jį „matyti šiame koridoriuje vienintelį išsi- 
gelbėjimo kelią“. Sausio 28 d. jis sustabdė Rybalkos tankų armiją ir iškėlė ribotas 
užduotis naikinti priešo atskiras grupes Rybniko ir Nikolajo rajonuose. 21-osios 
ir 59-osios armijų vadai gavo įsakymą, atvirkščiai, aršiai atakuoti. Po trijų dienų 
įnirtingų gatvių mūšių vakarop 4-asis gvardijos tankų korpusas ir 245-oji šaulių 
divizija išstūmė priešą iš Katovicų (vok. Kattowitz). Smarkiai spaudžiami so- 
vietų kariuomenės iš fronto ir kilus pavojui, kad bus apsupti, vokiečiai per jiems 
paliktus „vartus“ pasitraukė pietvakarių kryptimi, Ratiboro (Racibužas) link. 

Sausio 29 d. visas Silezijos pramoninis rajonas buvo užimtas. 

Tą dieną kariuomenės vyriausioji vadovybė patvirtino Konevo prieš parą pa- 
siūlytą operacijos plėtojimo planą. Pagal tą planą turėjo būti sutriuškinta Breslau 
grupuotė ir 25-28 d. pasiekta Elbė, kartu smogta Berlynui. 

Iki sausio 30 d. 59-oji armija pasiekė Oderį ir užėmė placdarmą. 60-oji ar- 
mija pasisuko frontu į pietus. Tankų armiją Konevas atitraukė iš mūšio siekda- 
mas sutvarkyti jos technikos priemones: nuo operacijos pradžios dalyvaujant 
kovose ir dėl techninių priežasčių išvesta iš rikiuotės pusė „trisdešimtketvir- 
tukų“, 181 mašina buvo prarasta negrįžtamai, o 168 reikėjo remontuoti. Žmonių 
nuostoliai - 7,5 tūkst. Pagal pranešimus, 3-iosios gvardijos tankų armijos dali- 
niai per tą patį laiką sunaikino 28 tūkst. priešo kareivių ir karininkų, 173 tankus 
ir 72 savaeigius pabūklus, 487 pabūklus ir minosvaidžius, paėmė daug trofėjų ir 
3600 belaisvių. 

Aukštutinės Silezijos netektis artino visišką Trečiojo reicho ekonomikos žlu- 
gimą. Sausio 30 d. ginkluotės ministras pateikė Hitleriui eilinį aiškinamąjį raštą: 

„Aš pranešiau jam, kad iš esmės ekonomikos ir ginkluotės srityje karas baig- 
tas ir, esant tokiai padėčiai, maitinimo, gyvenamųjų namų šildymo ir aprūpi- 
nimo energija klausimai yra prioritetas, lyginant su tankais, lėktuvų varikliais ir 
šaudmenimis. 

Siekdamas paneigti nuo realybės nutolusį Hitlerio supratimą dėl gynybos pra- 
monės galimybių 1945 m., pridėjau prie atmintinės tankų, ginklų ir šaudmenų 
gamybos per artimiausius tris mėnesius prognozę. Iš atmintinės buvo galima 
padaryti išvadą: „Netekusi Aukštutinės Silezijos, Vokietijos gynybos pramonė 
daugiau nebus pajėgi bent tam tikru mastu tenkinti fronto šaudmenų, ginklų ir 
tankų poreikius. Tokiu atveju taip pat nebus galima kompensuoti priešo prana- 
šumo mūsų karių asmenine drąsa.“ 

Anksčiau Hitleris vis tikino, kad nuo tos akimirkos, kai vokiečių karys ims 
kautis vokiečių žemėje, ginti savo tėvynę, jo didvyriškumo stebuklai atstos mūsų 
silpnumą. Į tai aš norėjau atsakyti savo atmintinėje.“ 

Fiureris įsakė paslėpti „popiergalį į seifą ir niekam nerodyti, nes jau kuris lai- 
kas buvo linkęs ignoruoti nemalonias žinias. 


Lėčiau už kitas žygiavo dešiniajame sparne esanti 3-ioji gvardijos armija. 
Dviejų frontų sandūros juosta virto pagrindiniu prie Vyslos sumuštų, taip pat 
ir maršalo Žukovo armijų nublokštų į pietus vokiečių divizijų traukimosi va- 
karų link maršrutu. Todėl iki sausio 26 d. priešais Gordovo armijos frontą veikė 
kovinės grupės, sukurtos iš 6-osios, 214-osios pėstininkų divizijų, folksšturmo 
būrių, 16-osios, 17-osios, 19-osios, 25-osios tankų divizijų, 10-osios, 20-osios 

Oderio pakrantė. Raudonarmiečiai transportuoja 76 mm kalibro pabūklą ZiS-3. 


tankistų grenadierių divizijų ir divizijos „Brandenburg“ dalinių bei padalinių, 
42-ojo armijos korpuso likučių, 168-o0sios pėstininkų divizijos ir 603-iosios ypa- 
tingosios paskirties divizijos dalinių. 

Iki sausio 28 d. pabaigos 3-iosios gvardijos armijos kairiasparnis 76-asis kor- 
pusas pasiekė Oderį ir 389-osios šaulių divizijos du pulkai parankinėmis prie- 
monėmis forsavo upę 5 kilometrus įsibraudami į priešo gynybą. Kitą dieną į 
vakarinį krantą persikėlė jau dvi šaulių divizijos. 

Turėdama tikslą likviduoti sovietų placdarmą, vokiečių vadovybė nusprendė 
rytiniame Oderio krante panaudoti susibūrusią kariuomenę iš atsitraukusių nuo 
Vyslos kovinių grupių. Iki sausio 29 d. ji sutelkė dvi stiprias grupuotes: vieną 
Lisos rajone, kitą Giurau (Gūrau) rajone. Pirmoji iš jų, kuriai priklausė 56-ojo 
tankų korpuso ir 42-ojo pėstininkų korpuso, 4-osios tankų armijos šturmo 
pulko, 21-osios šturmo pabūklų brigados daliniai, turėjo užduotį apginti Lisą, 
kad sudarytų galimybę pasitraukti už Oderio įvairių junginių likučiams ir 

taip laimėti laiko sukurti tvirtą gynybą upės vakariniame krante. Antroji, ge- 
nerolo fon Zaukeno (Dietrich von Saucken) vadovaujama grupuotė, kuri tu- 
rėjo 10-12 tūkst. žmonių, buvo sudaryta iš tankų korpuso „Grofšdeutschland“, 
dviejų pėstininkų divizijų, folksšturmo dalinių ir artilerijos. Ji turėjo smogti nuo 
Giurau į pietus ir atkirsti generolo majoro N. Gluchovo šaulių korpuso dalinius, 
veikiančius jų užimtame placdarme. 

Keturias dienas vyko dideli mūšiai visame 3-iosios gvardijos fronte. Zaukeno 
grupė įstengė nustumti 120-ąjį šaulių korpusą ir dalis jo pajėgų prasiveržė į 
Gros Osteno (Grofš Osten) rajoną. Sovietų kariuomenei kilo pavojus. Generolas 
Gordovas, siekdamas apsaugoti placdarmus už Oderio ir užtikrinti 76-ojo kor- 
puso veiksmus, metė į kautynes iš antrojo ešelono 21-ąjį šaulių korpusą, kuris 
sunkiame mūšyje išstūmė priešą iš Giurau, pasistūmėjo Gros Osteno pusėn ir 
atkūrė buvusią padėtį. 

Maršalas Konevas atskubėjo į Leliušenkos vadavietę ir 4-ajai tankų armijai 
skyrė užduotį: puolant išilgai upės abiejų krantų, smogti šiaurės vakarų kryp- 
timi siekiant pagelbėti Gordovui ir bendromis pastangomis sunaikinti priešo 
dalinius ryčiau Oderio. 

Tačiau iki galo įvykdyti šią užduotį nepavyko: nors ir patirdami didelių 
nuostolių, vokiečiai pasitraukė į vakarinį krantą. Ten įvairūs padaliniai ir atskiri 
kareiviai buvo pasiųsti į surinkimo punktus „atsikvėpti“ ir jiems vėl teko grįžti 
į rikiuotę: 

„Atsitraukiant suimta keliasdešimt mūsų draugų. Bataliono vadavietėje 
jie buvo surikiuoti ir kas dešimtam karo lauko teismas skyrė mirties bausmę. 
Nuosprendžiui įvykdyti pasmerktieji buvo pasiųsti į pulką, kiti — vėl į frontą. 
O vienas kareivis, nuteistas mirties bausme už bailumą, sušaudytas vietoje. 
Paskutiniai jo žodžiai buvo: „Tegyvuoja Vokietija, tegyvuoja fiureris!“, bet taip 
savo galvos išgelbėti negalėjo. Kai po salvės parkrito ant kelių, bet dar buvo 
gyvas, egzekucijai vadovaujantis vyresnysis leitenantas atliko kontrolinį šūvį į 
smilkinį.“ 

Sausio 30 d. generolo Gordovo pagrindinės pajėgos pasiekė Oderį, vasa- 
rio 4 d. užimtas Šteinau. 

Vasario pirmąją savaitę bendrosios kariuomenės armijos kovojo gindamos, 
plėsdamos ir sujungdamos užimtus placdarmus, likviduodamos apsuptas gru- 
puotes. Kartu prie Oderio buvo telkiami užnugario daliniai ir įstaigos. 

Vykstant Sandomiro-Silezijos puolamajai operacijai, 1-ojo Ukrainos fronto 
kariuomenė paėmė 43 tūkstančius belaisvių ir sunaikino „mūsų“, t. y. Konevo, 
gana laisvais skaičiavimais, daugiau kaip 150 tūkst. kareivių ir karininkų: „Tarp 
paimtų trofėjų buvo daugiau kaip 5000 pabūklų bei minosvaidžių, daugiau kaip 

300 tankų, 200 lėktuvų, daug kitos ginkluotės bei technikos.“ Maršalas atsimi- 
nimuose „pasikuklino“: į Maskvą buvo pranešta, kad frontas sunaikino apie 
280 tūkst. hitlerininkų ir paėmė į nelaisvę 60 tūkst., o tai, įskaitant sužeistuosius, 
turėjo reikšti visišką armijų grupės „A“ likvidavimą. 

Savų nuostolių iki vasario 3 d. būta 116 tūkst. žmonių - žuvusių ir sužeistų. 

Vasario 4 d. generolas Šerneris raportavo Hitleriui: „Mano fiureri! Aš galiu 
pranešti, kad sovietų didelio puolimo pirmąją bangą armijų grupės „Centras“ 
fronte iš esmės pavyko sustabdyti. Frontas vis dar patiria spaudimą daugelyje 
ruožų, bet kituose mes vykdome vietinės svarbos atakas.“ 


1-asis Baltarusijos frontas persekiojo priešą Poznanės ruože. Vokiečių vado- 
vybės mėginimai suorganizuoti Vartos linijos gynybą nepavyko. Sovietų tankų 
armijos jį įveikė nesustodamos sausio 20 d. Po dviejų dienų Vartos liniją įveikė 
bendrosios kariuomenės armijos. Iki to laiko judrieji junginiai atsidūrė per 80- 
100 kilometrų priekyje jų. 

Sausio 23 d. 2-osios gvardijos tankų armijos ir 2-ojo gvardijos kavalerijos kor- 
puso daliniai užėmė Bydgoščiaus miestą. 

l-osios gvardijos tankų armijos kariuomenė pradėjo kovas dėl Poznanės. Bet 
ten priešas spėjo suorganizuoti gynybą svarbiausiuose ruožuose ir kelių maz- 
guose, o įgulos pajėgos turėjo 60 tūkst. žmonių. Paimti miestą šuoliu nepavyko 
ir generolas Katukovas, pranešęs fronto vadui, kad Poznanę šturmuoti netiks- 
linga, gavo leidimą, palikus užkardas, žygiuoti toliau: 

„Iki 1945 metų sausio mes sukaupėme pakankamai patirties, kad įsi- 
mintume - išvaduoti gyvenvietes anaiptol ne pagrindinė tankų kariuome- 
nės užduotis. Atkirsti priešo komunikacijas, sukelti chaosą jo gynyboje, pasėti 
paniką užnugaryje, užkirsti kelią pasitraukti jo priešakiniams daliniams ar per- 
mesti rezervams - štai užduotis, kurią mes pirmiausia skirdavome... 

Poznanė buvo tipiška tankų „pragaištis“. Jos siaurose, gynybai gerai pa- 
rengtose gatvėse vokiečiai būtų sunaikinę visas mūsų mašinas. Aš įsakiau 
A. Babadžianianui ir I. Driomovui aplenkti Poznanę iš šiaurės ir pietų, sujun- 
gus žiedą, perkirsti visas komunikacijas ir neleisti pasitraukti į vakarus hitle- 
rininkų įgulai. Sausio 25 d. abiejų korpusų brigados trečiąkart forsavo Vartą ir 
apsupo Poznanę. Aplink miestą I. Driomovo tankistai užėmė keletą aerodromų, 
kuriuose buvo daugybė lėktuvų.“ 

Katukovo kariuomenė patraukė į vakarus, Kiustrino miesto prie Oderio link. 
Užduotis sutriuškinti Poznanės įgulą buvo skirta 8-osios gvardijos armijos 
29-ajam kopusui ir 69-osios armijos 91-ajam šaulių korpusui. Kiti abiejų armijų 
junginiai toliau persekiojo priešą. Poznanę paimti buvo pavesta V. Čiuikovui. 

Aplink miestą vokiečiai sudarė du gynybos lankus. Išorinis, einantis per 4-6 
kilometrus nuo miesto ribos, buvo sudarytas iš trijų tranšėjų linijų, išplėto- 
tos susisiekimo apkasų ir atskirų pozicijų, daugybės dotų bei dzotų, aikštelių 
prieštankiniams pabūklams, ešelonuotų į gilumą ir pridengtų minų užtvaromis. 
Tankams prieinamus ruožus dengė 4-5 metrų gylio ir 6-8 metrų pločio grioviai. 

Vidiniame lanke stūksojo 18 fortų ir 54 dotai, sujungti vieni su kitais pože- 
minėmis landomis. Fortai ten buvo likę iš 19-ojo amžiaus pabaigos, bet paskui 
modernizuoti atsižvelgiant į naujas karo sąlygas. Kiekvienas iš jų buvo daugia- 
kampis 4500-8000 kvadratinių metrų dviejų ar trijų aukštų pusiau požeminis, 
pusiau antžeminis statinys mūrinėmis sienomis ir plytų bei žemės sluoksnio 
skliautais, kurių storis siekė iki 4 metrų. Iš išorinės pusės fortus juosė 10 metrų 
pločio ir iki 3 m gylio grioviai plytų sienomis, pylimais bei metalinėmis tvoro- 
mis. Griovio laužytuose vingiuose buvo įrengti kazematai su daugybe šaudymo 
angų, pro kurias griovį buvo galima apšaudyti iš kulkosvaidžių. Kiekvieno forto 
vadinamajame vidiniame kieme buvo iki 5 gelžbetoninių dotų ar šarvuotųjų 
gaubtų, gerai įrengtų minų pozicijų ir kulkosvaidžių aikštelių. Įgula turėjo nuo 


Poznanės gatvėse pamuštas sovietų 
£ savaeigis pabūklas SU-152. Mieste 
d apra L. įsitvirtinusi vokiečių įgula 


gynėsi ypač atkakliai. 

150 iki 600 žmonių. Visi fortai ir dotai buvo sujungti tarpusavyje bei su esančia 
užjų citadele į vientisą ugnies sistemą - blokuoto forto įgula galėjo iškviesti kitų 
fortų ugnį. Miesto gyvenamojoje dalyje dauguma gyvenamųjų namų, fabrikų, 
gamyklų korpusų iš anksto buvo pritaikyti žiedinei gynybai. 

Aukščiau visų Poznanės pastatų masyviais ravelinais, redutais ir bokštais ky- 
šojo citadelė. Penkiakampė tvirtovė buvo apjuosta 10-12 metrų pločio ir 8 metrų 
gylio grioviu. Už griovio kilo 6-7 metrų aukščio ir palei žemę 12 metrų pločio 
žemės pylimas. Iš daugybės pastatų sienose, bokštuose esančių šaudymo angų ir 
ambrazūrų, redutų, ravelinų buvo galima apšaudyti visą griovį ir jo prieigas - iš 
fronto bei sparnų. Pagrindinį įėjimą į tvirtovę - geležinius vartus - iš pietų pusės 
dengė trijų bokštų ir keturių redutų su daugybe šaudymo angų ugnis. Vidiniame 
kieme gynyba buvo sustiprinta gelžbetoniniais gaubtais bei skydais. 

Taigi Poznanė buvo tikrų tikriausia tvirtovė. 

Tiesa, įgulos, kurios branduolys buvo 2000 junkerių mokyklos kursantų, pajė- 
gumą kovoti vokiečių vadovybė įvertino kaip gana menką ir nelabai tikėjosi, kad 
ji ilgai priešinsis, duok Dieve, išsilaikys bent penkias dienas. Maršalas Žukovas 
taip pat nežvelgė į tvirtovę rimtai, juk vokiečiai visur bėga. Todėl Poznanei užimti 
jis Čiuikovui skyrė vieną parą. Kaip prisimena Vasilijus Ivanovičius, „iš vakarų 
mes atakų nerengėme. Sąmoningai palikome čia išėjimą, tikėdamiesi, kad priešas 
juo pasinaudos ir trauksis iš tvirtovės.“ Bet tie skaičiavimai nepasitvirtino: įgula, 
kuriai vadovavo „užkietėjęs nacistas“ pulkininkas Gonelas (Gonell), neketino 
palikti miesto ir, atmetęs sovietų ultimatumą, aršiai priešinosi. Šturmas, naudo- 
jant didelės ir ypatingos galios artileriją, 1000 kilogramų aviacijos bombas, sun- 
kiuosius tankus, liepsnosvaidžius, su gatvių mūšiais, kaip Stalingrade, Žukovo 
„meniškai išradingais“ Čiuikovui skirtais nešvankiais keiksmais ir Čiuikovo - 
jam pavaldiems vadams, su didžiuliais nuostoliais (vien Chetagurovo divizijoje 
žuvo trys pulkų vadai), truko ištisą mėnesį. Poznanė nustojo priešintis vasario 
23 d. Įgulos likučiai kapituliavo. Ernstas Gonelas, spėjęs tapti generolu, nusišovė. 

Užėmęs Bydgoščiaus, Poznanės liniją, 1-asis Baltarusijos frontas savaite 
anksčiau termino įvykdė kariuomenės vyriausiosios vadovybės iškeltą už- 
duotį. Planuodamas tolesnius veiksmus, vadas numatė iki sausio 30 d. pasiekti 
Berlincheno, Landsbergo, Grodziko liniją, priartinti užnugario tarnybas, papil- 
dyti išteklius ir vasario 1-2 d. atnaujinti puolimą siekiant nesustojus forsuoti 
Oderį ir veržliai žygiuoti į Berlyną. 

Sausio 25 d. maršalui Žukovui paskambino maršalas Stalinas. Jis pažymėjo, 
kad, pasiekus Oderį, 1-ojo Baltarusijos fronto kariuomenė nutols nuo 2-ojo 
Baltarusijos fronto daugiau kaip per 150 kilometrų. Vyriausiasis pareiškė, 
kad reikia kokias dešimt dienų palūkėti, kol maršalas Rokosovskis baigs Rytų 

Prūsijos operaciją ir forsuos Vyslą. Žukovas, jau braižęs „veržlių smūgių“ strėly- 
tes, rodančias, kaip apriesti Reicho sostinę, pažadėjo pasukti į šiaurę fronto de- 


šinįjį sparną ir prašė nestabdyti savo armijų - priešas demoralizuotas, nepajėgs 
rimtai pasipriešinti, bet nereikia leisti jam įsitvirtinti. 


Generolas Guderianas, siekdamas užkimšti 500 kilometrų plyšį Rytų fronte, 
užkirsti kelią sovietų kariuomenei prasiveržti į vokiečių kariuomenės užnugarį 
Vyslos žemupyje, pasiūlė tarp armijų grupių „Centras“ ir „A“ sudaryti naują ar- 
mijų grupę. Jai vadovauti generalinis štabas siūlė skirti feldmaršalą Maksimilianą 
fon Veichsą (von Weichs). Tačiau sausio 25 d. Hitleris naujai kuriamos gru- 
pės „Weichsel“ vadu nusprendė skirti ideologiniu požiūriu tvirtą kariškį, tikrą 
ariją, turintį taisyklingą kaukolę, Juodojo Ordino didmeistrį - SS reichsfiurerį 
Heinrichą Himlerį. 

Guderianą apėmė siaubas: „Aš panaudojau visą savo gražbylystę siekdamas 
apsaugoti nelaimingą Rytų frontą nuo šios nesąmonės. Bet viskas veltui. Hitleris 
tikino, kad Himleris labai gerai susidoros su savo užduotimi Aukštutiniame 
Reine. Turėdamas pašonėje rezervinę armiją, jis įstengs greitai ją panau- 
doti. Todėl geriau už bet ką aprūpins naująjį frontą ir kareiviais, ir technika. 
Mėginimas SS reichsfiureriui palikti gerai veikiantį Veichso štabą taip pat žlugo. 
Hitleris įsakė Himleriui pačiam surinkti savo štabą. Štabo viršininku jis paskyrė 
šaunų brigadefiurerį Lamerdingą, kuris iki to laiko vadovavo SS tankų divizi- 
jai. Šis žmogus nieko nenutuokė apie formuojamos armijų grupės darbo štabe 
sunkumus.“ 

Butlaro nuomone, viena iš priežasčių, kodėl Hitleris žengė tokį keistą žingsnį, 
buvo įsitikinimas, kad „didysis Henrikas“ turi kažką sumanęs: „Šį pasirinkimą 
dideliu mastu nulėmė tai, kad Hitleris žinojo apie kažkokius SS reichsfiurerio 
slaptus rezervus, prie kurių prisikapstyti kitu būdu buvo neįmanoma. Hitleris 
tikėjosi, kad jam taip pavyks greičiau panaudoti juos šio beveik neapsaugoto ra- 
jono gynybai. Šis faktas labai gerai iliustruoja tą chaosą, tuo metu viešpataujantį 
vokiečių karinėje vadovybėje, kuri iš išorės atrodė tokia autoritarinė.“ 

Himleris - puikus organizatorius, itin energingas ir darbštus žmogus. Bet, 
svajodamas gauti Riterio kryžių, mažai ką nutuokė apie karo reikalus. Tai buvo 
budelių ir baudėjų fiureris. Be to, Himleris, priklausydamas ketvertui vyriau- 
sių Trečiojo reicho hierarchų, liko pavaldus OKH generalinio štabo viršininkui. 
Tačiau viskas buvo tiesiog atvirkščiai. 

Generolas Guderianas taip aprašo savo darbo dieną: 

„Man teko du kartus per parą važiuoti pas fiurerį, o tai, esant įtemptai padėčiai, 
pasidarė beveik taisyklė - du kartus iš Coseno (Zossen) į Berlyną, į imperijos 

Jokio karinio išsilavinimo neturinčio SS reichsfiurerio H. Himlerio (dešinėje) paskyrimas armijų 
grupės „Weichsel" vadu pribloškė daugelį aukštų Vermachto karininkų, iš jų ir tikrą karybos 


profesionalą H. Guderianą (kairėje). 


kanceliariją, ir atgal, t. y. keturis kartus po 45 minutes, o iš viso susidarydavo trys 
valandos. Pranešimai Hitleriui vykdavo dvi, o dažniausiai tris valandas. Taigi 
vien pranešimams apie padėtį frontuose aš sugaišdavau po aštuonias devynias 
valandas, anaiptol nedirbdamas jokio naudingo darbo. Vykdavo vien pokalbiai 
pilstant iš tuščio į kiaurą. Be to, Hitleris po įvykdyto prieš jį pasikėsinimo rei- 
kalaudavo, kad aš dalyvaučiau ir per kariuomenės rūšių atstovų pranešimus. 
Normaliomis sąlygomis šis fiurerio pageidavimas būtų natūralus... 

Tuo metu buvau labai perkrautas darbu, tad klausyti keletą valandų iš eilės 
nuobodžių kalbų, pavyzdžiui, beveik paralyžiuotų karinių oro pajėgų ir karinių 
jūrų pajėgų atstovų pranešimų, buvo labai sunku ir moraliai, ir fiziškai. Hitlerio 
polinkis į ilgus monologus nesumažėjo net prastėjant mūsų šalies karinei padė- 
čiai, greičiau, - priešingai... Tomis dienomis, kai man teko su pranešimais va- 
žinėti pas fiurerį du kartus per parą, grįždavau į Coseną tik rytą. Neretai man 
tik 6 valandą ryto tekdavo šiek tiek prigulti. 8 valandą su pranešimais ateidavo 
sausumos kariuomenės generalinio štabo karininkai su rytinėmis armijų grupių 

suvestinėmis. Pranešimai vykdavo su pertraukomis pavalgyti, kol man nebū- 
davo pranešama, kad jau parengta mašina važiuoti į imperijos kanceliariją.“ 

Vadovauti armijų grupei paskyrus Himlerį, Guderiano gyvenimas pasidarė dar 
smagesnis. Kai SS reichsfiureriui, su štabu įsikūrusiam „miškelyje ties Prenclau 
(Prenzlau)“, reikėjo konsultacijos kariniais klausimais, tai atrodė taip: „Himleris 
telefonu iškvietė generolą pulkininką Heincą Guderianą, kariuomenės genera- 
linio štabo viršininką, reikalaudamas, kad jis nedelsdamas atvyktų iš Coseno.“ 

Į armijų grupę „Šiaurė“ buvo įjungtos 2-oji ir 9-oji lauko armijos. 

Sausio 26 d. armijų grupė „Šiaurė“ buvo pavadinta armijų grupe „Kuršas“. 
Iš jos pajėgų į Pomeraniją jūra buvo išgabentos keturios pėstininkų divizijos 
(389-oji, 281-oji, 32-oji, 215-oji) ir 4-oji tankų divizija, taip pat 3-iasis SS tankų 
korpusas su tankistų grenadierių divizijomis „Nordland“ ir „Nederland“. 

O armijų grupė „Centras“ tapo armijų grupe „Šiaurė“. Na, o armijų grupė „A“ 
virto armijų grupe „Centras“, dabar sudaryta iš 17-osios lauko, 1-osios ir 4-osios 
tankų armijų, kurioms vadovavo generolai Šulcas, Heinricis ir Grezeris. Kartu 
Hitleris nusprendė permesti į Rytų frontą 6-ąją SS tankų armiją. Guderianas 
tuojau sumanė kontrsmūgį su pačiais ryžtingiausiais tikslais, bet svajonės vėl 
neišsipildė: fiurerio valia esesininkų armija išvyko į Vengriją. Be to, įsakyta su- 
formuoti tankų naikintojų diviziją. Šis junginys sudarytas iš „pancerfaustais“ bei 
prieštankinėmis minomis ginkluotų dviratininkų, kuriems vadovavo frontinin- 
kai leitenantai, turintys kovos su šarvuotąja technika patirties. 


Sausio 26 d. 1-ojo Baltarusijos fronto tankų armijos pasiekė senąją Lenkijos- 
Vokietijos sieną, kur dar 1932-1937 metais vokiečiai buvo sudarę vadinamojo 
„Rytų pylimo“ gynybinę juostą. Jos pagrindas - ešelonuoti į gylį „Panzerwerke“ 
tipo ilgalaikiai ugnies taškai. Tai buvo dviejų lygių gelžbetoniniai statiniai su 
šarvinės apsaugos elementais ir į visas puses galinčiais šaudyti kulkosvaidžiais. 
Priešakinis kraštas ėjo miškų masyvų pridengtais kalvų šlaitais. Natūralios ir 
dirbtinės kliūtys, tokios kaip betoniniai stulpeliai, didino gynybos atsparumą. 
Tarpuežeriuose ir kelių išraižytuose rajonuose buvo sudaryti atsparos taškai su 
5-7 dotais fronto kilometrui. Gynybos mazgus vieną su kitu jungė tunelių, ku- 
riais turėjo kursuoti elektrinis traukinys, sistema. 

Katukovo atsiminimuose „Rytų pylimas“ atrodo ir apskritai neįveikiama linija 
prie Reicho sienų: „Svarbiausias pakeliui į Berlyną Mezerico įtvirtintasis rajonas 
buvo pertvarkytas pagal paskutinį inžinerinės technikos žodį. Ištisas miestas iš 
gelžbetonio ir plieno su požeminiais geležiniais keliais ir elektrinėmis galėjo savo 
gelmėse sutalpinti bent jau visą armiją. Šarvuotos šachtos buvo 30-40 metrų 
gylio, o paviršiuje kelią užtvėrė stulpelių eilės, kurios driekėsi daugelį kilometrų. 
Dešimtys žemų dotų kupolų šiaušėsi pabūklais ir kulkosvaidžiais... 

Karo istorijoje dar nebūta pavyzdžių, kad galingą įtvirtintąjį rajoną pralaužtų 
tankų armija.“ 

Maršalas G. Žukovas, seniai neskaitęs jokių „istorijų“, siekdamas sutrukdyti 
priešui pasitelkti rezervus ir imtis šių „galingųjų įtvirtinimų“, pavedė juos pra- 
laužti kaip tik tankų armijoms. Tad generolas Katukovas turėjo iki sausio 28 d. 
užimti atsparos taškus Mezerico rajone, o generolas Bogdanovas - Pomeranijoje. 
Atlikus „neįvykdomą“ užduotį, dar reikėjo užimti placdarmus prie Oderio. 
Įkandin tankų armijų turėjo sekti bendrosios kariuomenės armijų vadų skirti 
šaulių korpusai. Fronto vado įsakyme Nr. 00172, pavyzdžiui, teigiama: 

„Jei mes užimsime Oderio upės dešinįjį krantą, tai Berlyno užėmimo operacija 
bus visiškai garantuota.“ 

Aišku, šarvuočių ir tankų junginiai savarankiškai, be artilerijos ir aviacijos pa- 
ramos ir iš esmės be pėstininkų, nebuvo skirti atlikti tokią užduotį - pralaužti 
įtvirtintąjį rajoną. Bet tai tebuvo „žaidimėlis“, nes „Rytų pylimas“ apleistas, iš 
dalies nuginkluotas, paliktas be artilerijos ir vokiečių ten nebuvo, išskyrus ats- 
kirus folksšturmo padalinius. Tiesa, į Mezerico rajoną reichsfiureris įsakė pa- 
siųsti iš Balkanų atšauktą 5-ojo SS kalnų korpuso valdybą, kuriai iš pradžių skyrė 
433-iąją ir 463-iąją pėstininkų divizijas. Bet kokios tai buvo divizijos! 

Katukovas, pasitaręs su štabu, priėjo išvadą, kad „kitokiomis sąlygomis įsa- 
kymo įvykdyti neįmanoma, bet susiklosčiusioje situacijoje net su pačia sun- 
kiausia užduotimi „tankistai turi susidoroti . Guderianas apie šį laiko tarpą rašo 
su nostalgija ir pavydu: „Kuo rusai labiau įsitikino, kad mes silpni, tuo ryžtin- 
giau veikė. Jų tankai pasidarė įžūlūs. Iš tiesų sovietų tankų knibždėjo visur. 
Jie siautėjo keliuose, triuškino smulkias įgulas, netikėtai atsirasdavo giliame 
užnugaryje... 

Tačiau pirmieji Oderio upės liniją pasiekė ne „įžūlūs“ tankistai, o pulkininko 
Jesipenkos vadovaujamas 5-osios smogiamosios armijos 89-osios gvardijos šau- 
lių divizijos priešakinis būrys. Taip jau nutiko. Būriui priklausė į „studebekerius“ 
susodintas 266-osios divizijos 1006-asis šaulių pulkas, 220-oji atskiroji tankų 
brigada, 89-asis atskirasis sunkiųjų tankų pulkas, 507-asis tankų naikintojų ar- 
tilerijos pulkas, 360-asis atskirasis savaeigės artilerijos pulkas, minosvaidžių di- 
vizionas ir „katiušų“ divizionas, 303-iasis gvardijos zenitinės artilerijos pulkas 
ir pionierių kuopa - 90 tankų, iš jų 21 sunkusis IS, 12 savaeigių pabūklų, 42 pa- 
būklai ir minosvaidžiai, 12 „katiušų . Pulkininkas gavo iš armijos vado užduotį 
veržliai judėti į vakarus ir užimti placdarmą į šiaurės vakarus nuo Kiustrino 
(Kūstrin - Kostšynas prie Odros), Kynico (Kienitz) rajone. Priešakinio būrio 
vadui skirta galinga RAF tipo fronto radijo stotis. 

Sausio 26 d. būrys nesustodamas peržengė Notecės upę, be sunkumų įveikė 
niekieno neužimtą įtvirtinimų liniją, aplenkė generolo fon Liubės (von Lūbbe) 
433-iosios rezervinės divizijos sparną ir pateko į „Reichsštrasę Nr. 1“. Kai ėmė 
trūkti degalų, pulkininkas Jesipenka sudarė smogiamąją grupuotę iš trijų tankų 
kuopų, dviejų šaulių pulkų ir tankų naikintojų pulko, atidavė jiems visus dega- 
lus ir, palikęs dalį technikos, tęsė reidą toliau. Sausio 31-osios rytą grupė for- 
savo Oderį ledu ir užėmė 4 kilometrų pločio bei 3 kilometrų gylio placdarmą 
kairiajame krante. Kynico mieste, kuiame niekas neįtarė, kad Raudonoji armija 
jau įsibrovė į Vokietiją, nesustojant buvo paimtas traukinys su šešiais zeniti- 
niais pabūklais ir zenitininkų mokyklos karininkais bei junkeriais. 14 valandą 
į placdarmą persikėlė dar vienas 5-osios smogiamosios armijos priešakinis 
būrys, suformuotas iš 94-osios gvardijos šaulių divizijos. Kadangi nei degalų, 
nei šaudmenų beveik neliko, buvo nuspręsta Kynice suorganizuoti stiprų prieš- 
tankinį mazgą. Kariai išsikasė apkasus, mūrinių namų rūsiuose įsirengė ugnies 
taškus, per traškantį ledą pervilko artileriją. Tankus ir gvardijos minosvaidžius 
teko palikti dešiniajame krante. 

Iki Berlyno liko mažiau nei 70 kilometrų. 

2-oji gvardijos tankų armija, puolanti šiauriau Notecės ir Vartos upių, beveik 
be kliūčių miškų keliais prasiskverbė pro „Pomeranijos pylimo“ atsparos taškų 
grandinę. Generolo majoro S. Krivošejevo 1-ojo mechanizuotojo korpuso pa- 
grindinės pajėgos ir įkandin jų traukiantys 9-ojo gvardijos tankų korpuso 
padaliniai pasiekė Oderį sausio 31-osios vakarop. Motošauliai persikėlė per upę, 
užėmė Kalencigą (Kalenzig) ir pradėjo kautynes dėl Kiustrino). Taigi kelias prie 
Oderio šiauriau Vartos upės buvo atviras. Tačiau 12-asis gvardijos tankų kor- 
pusas, turintis užduotį užimti Šneidemiulės (Schneidemūhl, dab. Pila) miestą, 
įstrigo. Miesto paimti nepavyko, teko jį aplenkti. Bet ir pasistūmėti toliau nepa- 
vyko. Pasisukęs frontu į šiaurę, korpusas įsivėlė į ilgus mūšius ir patyrė didelių 
nuostolių. Pavyzdžiui, 49-ojoje gvardijos tankų brigadoje teliko vienas tvarkin- 
gas tankas. 

Katukovui, puolančiam piečiau Vartos, reikalai klostėsi nelabai sklandžiai. Iki 
sausio 29 d. pirmavusi pulkininko I. Gusakovskio 44-oji gvardijos tankų brigada 
kartu su papulkininkio P. Menšikovo 1454 savaeigės artilerijos pulku, įveikusi 
Obros upę į pietvakarius nuo Mezerico (Meseritz, dab. Mendzyžecas), pasiekė 
Hochvaldės miesto pakraštį. Ten ji susidūrė su minų laukais, spygliuotosios vie- 
los užtvaromis bei prieštankiniais stulpeliais pridengtais įtvirtinimais. Bet vokie- 
čiai nerodė gyvybės ženklų ir pulkininkas per pūgą ėmė plentu brautis toliau. Iki 
sausio 31-osios brigada užėmė Tauercygo (Tauerzieg), Malcovo rajoną, atitrūko 
nuo pagrindinių pajėgų per 50 kilometrų ir neteko ryšio su armijos vadovybe. 

Įkandin jos judantis pulkininko A. Babadžianiano 11-asis gvardijos tankų kor- 
pusas nustatė, kad tie patys įtvirtinimai jau užimti priešo. Dvi dienas buvo mė- 
ginama daužyti „pancerverkus“ ir įsitikinta, kad „trisdešimtketvirtukų“ 85 mm 
sviediniai iš 100 metrų dotų sienų nepramuša. Labiau pavyko generolo majoro 
I. Driomovo gvardijos 8-ajam mechanizuotajam korpusui. Jo padaliniai sausio 
30 d. iš šiaurės aplenkė Švybuso (Schwiebus) pasipriešinimo mazgą ir sėkmingai 
pasistūmėjo į vakarus. Naktį į vasario 1-ąją tuo pačiu maršrutu buvo pasiųstas 
11-asis gvardijos tankų korpusas ir visa armija pradėjo puolimą Oderio link: 
tankų korpusas pasuko į Kiustriną, mechanizuotasis korpusas - į Frankfurtą. 
Žygiuoti teko lėčiau dėl degalų stokos ir kaunantis su atsitraukiančio į vakarus 
priešo daliniais. 

„Mūšiai prasidėdavo netikėtai, - prisimena A. Babadžianianas, - kelių san- 
kryžose, miškeliuose. Kovėsi visi: tankistai ir vairuotojai, artileristai ir remon- 
tininkai, automatininkai ir ryšininkai, zenitininkai ir pionieriai - jau nebuvo 
skirstoma į „aktyvius“ ir „pasyvius“ durtuvus. 

Frontas buvo visur. Virėjai atvesdavo belaisvių, paimtų prie virtuvės, ryšių 
karininkai atgabendavo pakeliui paimtų priešo kareivių ir vadų kartu su slap- 
tais dokumentais. Mūsų korpuso medicinos sanitarijos batalionas, kad galėtų 
išsidėstyti vienoje gyvenvietėje, turėjo iš ten išmušti priešo pionierių kuopą. Į 
mūšį ėjo lengvai sužeistieji, gydytojai, sanitarės - paėmė į nelaisvę 79 priešo 
kareivius.“ 

Fronto vadas buvo labai nepatenkintas, kad tankų armija užtrunka, ir genero- 
lui Katukovui surengė pirtį: 

„Visą kelią Michailas Jefimovičius nervinosi. Buvo aiškiai išmuštas iš vėžių. 
Pagaliau jis pratrūko: 

- Vakar kliuvo nuo maršalo nei už šį, nei už tą. Keturiasdešimt penkias mi- 
nutes priekaištavo telefonu. Oderį lyg pasiekėme laiku, o jis bara: „Kodėl vietoje 
tūpčiojate?' Bogdanovas mus neva seniai pralenkė. Bet jei ir pralenkė, tai kokia 
bėda? Jiems gerai, įtvirtintojo rajono nepasitaikė, o mums - kiek teko terliotis: 
dvi dienas praradome! 

O vasario 1 d. Michailas Jefimovičius gavo iš Žukovo žeminamą ir chamišką 
„paketėlį su raštu, kuriame buvo analizuojamos 1-osios tankų armijos 
„nesėkmių priežastys: 

„Drg. Katukovui. Popeliui - tiesiai į rankas. 

Aš turiu ypač atsakingų asmenų pranešimus, kad drg. Katukovas visiškai 
nieko neveikia, armijai nevadovauja, tūno namie su boba ir kad sanguliaujanti 
su juo mergšė trukdo jam dirbti. Katukovas korpusuose dabar neturi autoriteto 
ir net Šalinas, ir štabo vadai apie Katukovą labai negerai šneka. 

„Pergalės maršalas“ G. Žukovas su žmona Aleksandra ir dukterimis. Nepaisant idiliškos šeimos 


nuotraukos, G. Žukovas nevengė pasilinksminti su jaunutėmis „fronto draugėmis“, kurias 


pasirūpindavo apdovanoti ordinais bei medaliais. 


Daliniuose Katukovas lyg ir nesilanko. Korpusų ir armijos kautynių neorgani- 
zuoja, dėl ko pastaruoju metu armija patyrė nesėkmių. 

Reikalauju: 

1. Kiekvienam iš jūsų pateikti man esminį asmeninį pasiaiškinimą. 

2. Nedelsiant atskirti nuo Katukovo moterį. Jei tai nebus padaryta, aš įsakysiu 
„Smeršo struktūroms ją atimti. 

3. Katukovui imtis darbo. 

Jei Katukovas nepadarys reikalingų išvadų, jį pakeis kitas vadas.“ 

Su pačiu Žukovu sanguliavo, aišku, ne mergšė, o ypatinga prie maršalo kūno 
priskirta specialistė - „lieknutė rusų mergina su siaurais fronto medicinos tar- 
nybos leitenanto antpečiais, su Raudonosios žvaigždės ordinu ir medaliu „Už 
drąsą ant krūtinės“. Georgijui Konstantinovičiui ji, suprantama, nekliudė, o 
visai priešingai: „Ji teikė naudos - vienam milčiukų paduos, kitam taures pa- 
statys, nugarą patrins ar tiesiog maloniu žodžiu nuotaiką pakels.“ Ne stebuklas, 
kad netrukus švelnios, „uždaros ir drovios Lidočkos“ puikią krūtinę papuošė ir 
„Kovinės Raudonosios vėliavos“ ordinas bei kiti koviniai apdovanojimai. 

Kaip kiekvienas dvipatystę praktikuojantis vyriškis, Žukovas buvo šventeiva ir 
karštas kovotojas su paleistuvyste. Jekaterina Katukova jam tai priminė: „Turėjo 
maršalas Žukovas dar vieną silpnybę: mėgo mokyti ir moralizuoti. Aš girdėjau 
ne kartą, kaip Georgijus Konstantinovičius barė generolus už „blogą“ požiūrį į 
šeimą. O pats Georgijus Konstantinovičius nebuvo sutuoktinio teigiamas pavyz- 
dys. Fronte turėjo moterį, kurią visi vadino „mažąja caraite . (Įprastas dalykas: 
kyšininkai kovoja su korupcija, pedofilai gina vaikų teises, o daugpatys nepa- 
kenčia „buitinio paleistuvavimo“). 

Dėl to ir apmaudu, kad absoliuti dauguma sovietų karo vadų (kad ir pats 
Popelis, kuris kraigliojo apie Katukovą „objektyves“) fronte „turėjo moterį“ ir ji 
nekliudė jiems dirbti. Skirtumas tik toks, kad našlys Katukovas savo meilės ne- 
slėpė ir turėjo rimtų ketinimų: „Michailas Jefimovičius nesigėdijo vaikščioti su 
manimi. Mes visada kine, koncertuose sėdėjome drauge. Jis užmesdavo man ant 
pečių savo milinę. Niekada neslėpė manęs nuošalioje vietoje (pavyzdžiui, spin- 
toje!), kaip tai darė V. Čiuikovas, A. Jeriomenka, P. Rotmistrovas, S. Bogdanovas 
ir daugelis kitų, kai sužinodavo, kad atvažiuoja dideli viršininkai - jie nenorėjo 
afišuoti savo santykių su moterimi.“ 

Šį tą pastebėjo ir pėstininkas, 77-osios gvardijos divizijos 221-ojo šaulių pulko 
seržantas, Sovietų Sąjungos didvyris Aleksandras Levčiukas: 

„Lauko žmonos neturėjo tik būrininkas Vanka, nes labai jau negyvybingas jis 
buvo. Pora atakų - ir nėra būrininko. O jau kuopininkas turėjo žygio žmoną, gal 
ir ne vieną. O bataliono vadas ar koks pulko vadas kiek turėjo, niekas nė neskai- 
čiavo. O mums - kur jau ten merginos! Mes purvini ir dulkini, trumpai sakant, 
pėstija. Bet, aš jums pasakysiu, tai ir gerai. Juk tos merginos mums visą kuku- 
lienę galėjo sugadinti. Kas tada būtų kariavęs? 

Bet ir priešakinėje linijoje ne viskas taip liūdna: „Žvalgai susėda rateliu, 
juokeliais svaidosi. Tarp jų viena mergužėlė, labai graži. Į ją kreipiasi žodžiais, iš 
kurių galima suprasti, kad gyvenimas šiame mažame padalinyje srovena pagal 
pirmykščio komunizmo papročius. Viskas jų bendra - ir gražuolė Katka, ir 
likusi užnugaryje virėja Nataška taip pat bendros. Jos apdovanoja žvalgus savo 
meile...“ 

Klausimą, kiek šie „niuansai kėlė DVRA (darbininkų ir valstiečių Raudonosios 
armijos) pajėgumą kovoti, paliksime naujausiesiems tyrėjams. 

Kaip tik tuo metu seržantas Nikolajus Nikulinas žvalgyboje gavo eilinę 
skylutę savo kailyje ir kaip paprastai džiaugdamasis, kad žaizda, atrodo, nelabai 
pavojinga, - „Viešpatie, Dieve mano! Kaip man sekasi! Kaulai nesutriuškinti, 
galva sveika ir pilvas nekliudytas! - sava eiga nukrypavo į palaimingąjį užnugarį: 

„Dabar jau aplinkui daug mūsų kariuomenės. Kažkokios virtuvės, dirbtuvės, 
mašinos. Laukymėlėje dvejetas įmitusių žaliūkų žaidžia tinklinį. Mikliai vienas 
kitam kamuolį pasuoja. Švarūs, raudonskruosčiai, lygiai nusiskutę. Ir jų palaidi- 
nės be dėmelės. Tarsi nė karo nebūtų. 

Pribloškiantis skirtumas matyti tarp priešakinės linijos, kur liejasi kraujas, 
kur kančios, kur mirtis, kur nepakelsi galvos tarp kulkų ir skeveldrų, kur alkis 
ir baimė, nepakeliamas triūsas, vasarą kaitra, žiemą šaltis, kur ir gyventi juk 
neįmanoma, - ir užnugario. Čia, užnugaryje, kitas pasaulis. Čia tūno viršinin- 
kai, čia štabai, styro sunkieji pabūklai, išdėstyti sandėliai, medicinos sanitarijos 
batalionai. Retkarčiais iki čia atskrieja koks sviedinys ar lėktuvas numeta bombą. 
Žuvusieji ar sužeistieji čia retenybė. Ne karas, o kurortas! Tie, kurie prieša- 
kinėje - ne gyventojai. Jie pasmerkti. Jiems išsigelbėjimas - tik sužeidimas. Tie, 
kurie užnugaryje, liks gyvi, jei tik jų nepasiųs priekin, kai praretės puolančiųjų 
gretos. Jie liks gyvi, grįš namo ir laikui bėgant sudarys veteranų organizacijos 
pagrindą. Užsiaugins pilvus, pasipuoš plikėmis, ant krūtinės prisikabins atmi- 
nimo medalius, ordinus ir pasakos, kaip jie didvyriškai kariavo, kaip sutriuškino 


Iš Vakarų šalių gautų maisto produktų apskaita. Didelė jų dalis priešakinių pozicijų karių 


taip ir nepasiekė, nes išvogė aukštesnieji vadai, užnugario viršininkai. 

Hitlerį. Ir patys ims tuo tikėti! Tai jie ir palaidos šviesų atminimą tų, kurie žuvo 
ir kurie tikrai kariavo! Jie karą, apie kurį maža ką žino, apgaubs romantiškumo 
aureole. Kaip viskas buvo gerai! Kaip puiku! Kokie mes didvyriai! Ir tai, kad 
karas - siaubas, mirtis, badas, niekšybė, niekšybė ir niekšybė, nuslinks į antrąjį 
planą. O tikrieji frontininkai, kurių liko pusantro žmogaus, o ir tie trenkti, su- 
gadinti, tylės kaip užkimštomis burnomis. O viršininkai, kurių taip pat didelė 
dalis liks gyvi, paskęs rietenose: kas kariavo gerai, kas prastai, o štai jei manęs 
būtų paklausyta! 

Bet patį niekšiškiausią vaidmenį suvaidino laikraštininkai. Kare jie kaupė savo 
kapitalą iš lavonų, maitinosi dvėselena. Tupėjo užnugaryje, už nieką neatsakė ir 
rašė straipsnius - šūkius su rožiniu vandenėliu. O po karo ėmė leisti knygas, ku- 
riose jie viską apvertė aukštyn kojom, viską teisino, visiškai pamiršdami niekšy- 
bes, šunybes ir bukagalviškumą - fronto gyvenimo pagrindą. Užuot sąžiningai 
nagrinėję trūkumų priežastis, šio to išmokę, kad ateityje nekartotų tai, kas jau 
buvo, viską užtušavo ir nulakavo. Taigi karo pateiktos pamokos nuėjo veltui... 

Užnugaryje ir pasižymėti paprasčiau. Kariaujama ir mirštama kažkur prieša- 
kinėje linijoje, o reliacijos rašomos čia“. 

Užnugaryje išmokta kariauti komfortiškai. Generolai, čekistai, partiniai ap- 
sukruoliai, ūkio tvarkytojai pajuto gražaus gyvenimo skonį, prisitrynė vienas 
prie kito, prisitaikė iš karo gauti pelno, nepamiršo dalytis su aukštesniais virši- 
ninkais, „ypatingišiais“ ir prokurorais, kurie taip pat norėjo padoriai maitintis. 
Todėl, nepaisant rūsčių gynybos liaudies komisaro įsakymų, veikiančiojoje ka- 
riuomenėje vogė vis didėjančiais mastais - karas viską nurašys, o jei ne - įrašy- 
sime „fricams“ į reparacijų sąskaitą. Pavyzdžiui, kai Žukovas perdavė Konevui 
1-ąjį Ukrainos frontą, ten valstybės kontrolės komisija pasikapstė ne kažin kiek. 
Patikrinimo rezultatas buvo 1944 m. birželio 19 d. gynybos liaudies komisaro 
pavaduotojo įsakymas Nr. 230 „Dėl dovanų fondo išeikvojimo 1-ojo Ukrainos 
fronto šarvuočių bei tankų ir mechanizuotosios kariuomenės vado valdyboje ir 
kaltųjų patraukimo atsakomybėn : 

„Fronto šarvuočių bei tankų ir mechanizuotosios kariuomenės vado 
pavaduotojas generolas majoras Petrovas ir vado padėjėjas generolas majoras 
Orlovskis atsivežė į šarvuočių bei tankų fronto lauko sandėlį apie 2 vagonus 
dovanų su maisto bei daiktų turtu, gautu iš Mongolijos Liaudies Respublikos, jų 
neužpajamavo ir iššvaistė. 

Generolo majoro nurodymu fronto šarvuočių bei tankų ir mechanizuoto- 
sios kariuomenės vadovybei išduota (6 žmonėms, tarp jų ir sau) daugiau kaip 
42 pūdai ir skyrių viršininkams (11 žmonių) - daugiau kaip 66 pūdai mėsos, 
sviesto, dešros, saldainių ir kita. Didelė dalis šių produktų buvo automobiliais 

išgabenta į Maskvą. Taip pat jo nurodymu išduoti 11 siuntinių su produktais 
iki 4 pūdų svorio kiekvienas laisvai samdomiesiems valdybos darbuotojams ir 
keletas siuntinių pašaliniams asmenims. 

Generolo majoro nurodymu buvo išgabenta automobiliu į Maskvą 267 kg 
kiaulienos, 125 kg avienos ir 114 kg sviesto perduoti Raudonosios armijos šar- 
vuočių bei tankų ir mechanizuotosios kariuomenės vado centrinių valdybų 
vadovaujantiesiems darbuotojams. Šie produktai iki tikrinimo dienos nebuvo 
perduoti pagal paskirtį ir laikomi daržinėje prie fronto šarvuočių bei tankų ir 
mechanizuotosios kariuomenės vado valdybos atstovo majoro Diužniko buto. 

Be to, generolas majoras Orlovskis išgabeno į Maskvą 80 kg sviesto ir 5 ožkas 
bei kitų produktų Raudonosios armijos šarvuočių bei tankų vyriausiosios valdy- 
bos darbuotojams ir savo žmonai. 

Nuo savo viršininko Orlovskio neatsiliko ir jo valdinys Tarasenka... 

Fronto šarvuočių bei tankų ir mechanizuotosios kariuomenės vado štabo 
viršininko pulkininko Mariachino nurodymu išduota: Raudonosios armijos 
šarvuočių bei tankų ir mechanizuotosios kariuomenės vado štabo viršininkui 
generolui majorui Salminovui - 51 kg mėsos, 20 kg sviesto, 8 kg dešros ir 10 kg 
tešlainių; 1-ojo Ukrainos fronto 8-ojo skyriaus viršininkui - 5 kg sviesto, 3 kg 
dešros, 5 kg tešlainių ir 3 kg saldainių. 

Fronto šarvuočių bei tankų ir mechanizuotosios kariuomenės buvusio vado 
adjutantas gavo 278 kg mėsos, 147 kg sviesto, 90 kg dešros, 115 kg tešlainių, 
83 kg saldainių, 108 kg muilo, o iš viso apie toną produktų, iš kurių fronto šar- 
vuočių bei tankų ir mechanizuotosios kariuomenės buvusio vado šeimai per- 
duota tik 180-200 kg visų produktų. 

Tas pats Fridmanas be pateisinamųjų dokumentų gavo neva mongolų delega- 
cijai 205 kg mėsos, 20 kg sviesto, 25 kg dešros, 20 kg saldainių, 20 kg tešlainių ir 
20 kg muilo. 

Pagal išlikusius dokumentus nustatyta, kad 1-ojo Ukrainos fronto šarvuočių 
bei tankų ir mechanizuotosios kariuomenės valdyboje per trumpą laiko tarpą 
iššvaistyta taip: 15 123 kg mėsos, 1959 kg dešros, 3000 kg sviesto, 2100 kg teš- 
lainių, 890 kg saldainių, 563 kg muilo, 100 vien. puskailinių, milinių, 80 vien. 
kailinių liemenių, 100 porų veltinių, 100 porų batų ir kitokio turto. 

Visi šie savavališkiausieji faktai liudija, kad 1-ojo Ukrainos fronto šarvuočių bei 
tankų ir mechanizuotosios kariuomenės valdybos atskiri vadovaujantieji darbuo- 
tojai prarado atsakomybės valstybei už liaudies turto išsaugojimą jausmą, pamiršo, 
kad gyventojų dovanos Raudonajai armijai skirtos pirmiausia išduoti kovotojams 
ir vadams, ypač pasižymėjusiems mūšiuose su priešu Tėvynės karo fronte.“ 

Ilgapirščių gaujos, susibūrusios su fronto šarvuočių bei tankų ir mechanizuo- 
tosios kariuomenės valdybos iškaba, tiesioginis viršininkas buvo generolas leite- 
nantas N. Novikovas. Jis, kaip tikina biografai, turėjo operatyvinį talentą ir „gerai 
nusimanė apie tankistų reikmes“, bet, matyt, ne pernelyg domėjosi klausimu, iš 
kokių aruodų jo pavaduotojai tonomis prigrando dovanų „perduoti centrinių 
valdybų vadovaujantiesiems darbuotojams“ ir „išduoti vadovybei“ nugabenti į 
Maskvoje esančius butus. Viskas paprasta: Petrovičiau, suorganizuok! 

Įsakomojoje dalyje maršalas A. Vasilevskis fronto karo prokurorui iškėlė už- 
duotį „ištirti faktus“ ir patraukti baudžiamojon atsakomybėn generolą Orlovskį, 
pulkininką Mariachiną, majorą Tarasenką, kapitoną Eridmaną. 

Generolui Petrovui „už naudojimąsi tarnybine padėtimi asmeniniais sava- 
naudiškais tikslais“ pareikštas papeikimas. Generolui Salmanovui už kyšių pri- 
ėmimą padaryta pastaba, Generolui Novikovui liepta viską, kas iš produktų dar 
nebuvo baigta vogti, atiduoti į ligonines „papildomam ligonių ir sužeistųjų mai- 
tinimui“, o „iššvaistytus“ daiktus įrašyti į priėmusių dovanas generolų bei kari- 
ninkų atestatus. 

Apskritai viskas baigėsi gerai, kaip meksikietiškuose serialuose. Generolui lei- 
tenantui N. Novikovui po pusantro mėnesio buvo suteiktas generolo pulkininko 
laipsnis už Jasų-Kišiniovo operaciją. Generolas majoras M. Salmanovas tapo 
12-ojo gvardijos tankų korpuso vadu, generolas majoras I. Petrovas - generolu 
leitenantu. Tiesą sakant, nežinau, kas buvo realiai nuteistas, galbūt kapitonas 
Fridmanas? Bent jau generolas majoras V. Orlovskis 1945 m. sausį liko savo par- 
eigose, po karo gavo generolo leitenanto laipsnį ir tapo vyriausiosios šarvuočių 
bei techninės valdybos viršininku. Bet pačią didžiausią karjerą padarė pulkinin- 
kas S. Mariachinas: jis išsitarnavo iki armijos generolo, vadovavo Baltarusijos 
karinės apygardos kariuomenei, 1968-1972 metais buvo gynybos ministro pa- 
vaduotojas užnugario tarnyboms. Santykinai neseniai (2009-10-01) laikraštis 
„Krasnaja Zvezda“ Sergejui Stepanovičiui skyrė straipsnį, pavadintą „Užnugario 
tarnyboms vadovavo nusipelniusieji! 

Žukovas, nenuilstamai ragindamas savo kariuomenę, kartu reikalavo iš 
vyriausiosios vadovybės paskubinti kaimynus: 

„„„. Jei K. Rokosovskio kairysis sparnas toliau nejudės iš vietos, priešas neabejoti- 

Prašau įsakyti K. Rokosovskiui 70-ajai armijai nedelsiant pulti vakarų kryp- 
timi, bent kyšulyje už 1-ojo Baltarusijos fronto dešiniojo sparno. 

2.1. Konevą prašau įpareigoti greičiau pasiekti Oderio upę.“ 

Pagaliau vasario 2 d. papulkininkio M. Smirnovo 40-oji gvardijos tankų bri- 
gada užėmė Gericą (Geritz) ir stojo į mūšį Kiustrino pietiniame pakraštyje. 

44-oji gvardijos tankų brigada perkėlė motorizuotuosius pėstininkus ir dalį 
artilerijos per Oderį šiauriau Gerico. Vakarop placdarmas buvo praplėstas 
iki 8 kilometrų fronte ir iki 6 kilometrų į gilumą. 

Čiuikovo armijos du korpusai skverbėsi prie Oderio piečiau Vartos. Žygiuoti 
trukdė atskiri priešo daliniai, įsitvirtinę prie kelių mazgų, pavienių gyvenviečių 
ir miškų masyvų. Sausio 29 d. generolo leitenanto Glazunovo 4-asis gvardijos 
šaulių pulkas (35-oji, 47-oji, 57-oji divizijos) peržengė sieną ir stojo į kautynes 
su 433-iąja rezervine divizija, ginančia 60 kilomertrų ilgio ruožą skersai Vartos 
slėnio šiauriau Šverino (Schwerin). Vokiečiai laikėsi dvi dienas, paskui jų gynybą 
gvardiečiai pralaužė iš fronto, 0 į užnugarį per Landsbergą prasiveržė 5-osios 
smogiamosios armijos 416-oji divizija ir perkirto aprūpinimo bei pasitraukimo 
kelius. Generolas Liubė buvo sužeistas ir pateko į nelaisvę. 

„Mūsų laimei, - prisimena V. Čiuikovas, - ten atvykusi nauja visai sukom- 
plektuota hitlerininkų divizija prastai nusimanė apie savo įtvirtinimų išdėstymą, 
todėl negalėjo visa galia panaudoti savo ugnies bei pozicijų naudingumo, kovėsi 
ne itin sumaniai, nors ir atkakliai. Jei vokiečių divizijos vadovybė būtų geriau 
pažinojusi gynybinę liniją ir turėjusi bent dvi paras susigaudyti, kokia yra pa- 
dėtis, ir suorganizuoti ugnies sistemą bei tarpusavio sąveiką, sunku pasakyti, 
kaip būtų pakrypę mūsų reikalai. Gal būtų tekę ilgai kovoti ir patirti didelių 


1945 m. vasaris. Vokiečių karininkas tikrina Oderio 


pakrantėje įsikūrusių folksšturmo kovotojų poziciją. 

nuostolių... Sausio 31-ąją per vieną dieną mūsų kariuomenė visiškai įveikė įtvir- 
tintąjį rajoną ir sutriuškino naują generolo Liubės penkiolikos tūkstančių žmo- 
nių diviziją.“ Iš tikrųjų 433-ioji pėstininkų divizija buvo iš dviejų pulkų sudarytas 
mokomasis junginys, turintis apie 4000 žmonių. Daugelis kareivių - ribotai tin- 
kami vyresnio amžiaus šauktiniai. „Visiškai sukomplektuotos divizijos“ artile- 
rija turėjo šešias 152 mm ir 105 mm haubicas, tris 75 mm pabūklus bei šešias 
88 mm prieštankines patrankas. Junginio kovų kelias buvo toks trumpas, kad 
net B. Miulerio-Hilebrando (Burkhart Mūller-HRillebrand) fundamentaliame 
veikale apie šią diviziją tėra keista pastaba: „Nuo 1945 m. vasario buvo pastebėta 
Rytų fronte (kartografinėje medžiagoje). Neaišku, ar kalbama apie 433-iosios 
rezervinės kariuomenės atsarginį štabą, kuris kartu su jam priskirtais daliniais 
ir padaliniais klaidingai vadintas 433-iąja pėstininkų divizija, ar turima galvoje 
šio štabo pagrindu suformuota 433-ioji rezervinė divizija.“ Su tokiais pačiais 
„naujais, iš vakarų atvykusiais daliniais“ - matyt, su 463-iąja rezervine divizija, 
bet ne taip sėkmingai armijos kairiajame sparne kovojo 28-asis gvardijos šaulių 
korpusas. 

4-asis gvardijos šaulių pulkas Oderio upę pasiekė vasario 2-osios vakarą. Nuo 
kitos dienos ryto 8-0sios gvardijos armijos padaliniai, dengiami 16-osios zeni- 
tinės artilerijos divizijos, iš Katukovo brigadų priiminėjo placdarmus piečiau 
Vartos upės vagos ir užimdavo naujų placdarmų. 

Dar piečiau prie Oderio artėjo 69-osios ir 33-iosios armijų kariuomenė. 

Vasario pradžioje placdarmuose įsiplieskė aršūs mūšiai. Priešas beveik iš 
karto ėmė kontratakuoti, metė į priešakines linijas visa, ką turėjo pašonėje. Abi 
šalys kaupė pajėgas, bet vokiečiams tai sekėsi greičiau. 6-ojo oro laivyno lėktuvų 
skaičius buvo padidintas iki 1830 vienetų, bet 16-0sios oro armijos aerodromai 
liko toli nuo fronto linijos. Atsiliko sovietų artilerija, užnugario tarnybos, sun- 
kieji tankai ir inžinerinė technika, trūko degalų ir šaudmenų - turėta tik po 
pusę pripylimo degalų po pusę šaudmenų komplekto. Tankų armijos pasuko į 
šiaurę. Staigiai pasikeitė oras: atėjo ankstyvasis pavasaris, pažliugo keliai ir lauko 
aerodromai. 

Į Kiustrino rajoną iš Vakarų fronto atvyko 25-oji tankistų grenadierių divi- 
zija, nesustodama atakavo Berzarino divizijas. Vasario 2 d. 5-osios smogiamo- 
sios armijos juostoje atsirado naujai suformuotos pėstininkų divizijos: 303-ioji 
„Dėoberitz“ ir 309-oji „Berlin“ Visi naujai atvykę junginiai netrukus buvo su- 
jungti į 101-ąjį armijos korpusą, vadovaujamą generolo Vilhelmo Berlino. 

Prieš Čiuikovo dviejų korpusų priešakinius dalinius (29-asis gvardijos kor- 
pusas šturmavo Poznanę) aktyviai veikė 5-ojo SS kalnų šaulių korpuso jungi- 
niai - divizija „Regner“ ir „iš ratų formuojama tankistų grenadierių divizija 
„Kurmark“. Artėjo ir 21-oji tankų divizija. 

Atakos, kontratakos, didėjo nuostoliai... Vokiečių aviacija ėmė viešpatauti ore ir 
smogė smarkius smūgius sovietų kariuomenės kolonoms, lėtino jų judėjimą prie 
Oderio (8-osios gvardijos armijos štabo viršininkas generolas V. Beliavskis tarsi 
koks „geltonsnapis“ skundžiasi „barbariškais vokiečių lėktuvų antskrydžiais“). 

Maršalas Žukovas, dar kupinas optimizmo, svajojantis apie tai, kaip patupdys 
Hitlerį į narvą ir atgabens į Maskvą, generolui Berzarinui siuntė bemaž švelnias 
telegramas: 

„5-osios smogiamosios armijos karo tarybai, 5-osios smogiamosios armijos 
korpusų vadams ir divizijų vadams. 

5-ajai smogiamajai armijai patikėta ypač atsakinga užduotis apginti užimtą pla- 
cdarmą Oderio upės vakariniame krante ir jį išplėsti 20 km frontu ir 10-12 km į 
gylį. 

Aš jus visus prašau suprasti istorinę atsakomybę už jums patikėtos užduoties 
įvykdymą ir apie tai papasakojus savo žmonėms, pareikalauti iš kariuomenės 
ypatingo tvirtumo bei šaunumo. 

Deja, mes jums kol kas negalime pagelbėti aviacija, nes visi aerodromai pa- 
žliugo ir lėktuvai negali pakilti į orą. Priešas skrido iš Berlyno aerodromų su 
betoniniais takais. Rekomenduoju: 

1) giliai įsirausti įžemę; 

2) organizuoti masinę zenitinę ugnį; 

3) imtis veikti naktį, kiekvienąkart atakuoti su ribotu tikslu; 

4) priešo atakas atmušti ugnimi. 

Praeis 2-3 dienos - priešas išsikvėps. 

Linkiu jums ir jūsų vadovaujamai kariuomenei svarbios istorinės sėkmės, 
kurią jūs ne tik galite, bet privalote užtikrinti. 

Iki vasario 3 d. pabaigos 5-oji smogiamoji armija sudarė vientisą placdarmą 
Oderio kairiajame krante - iki 25 kilometrų fronto ilgio ir nuo 2 iki 7 kilo- 
metrų pločio. Šiauriau jos, Noi Blesino (Neu Blessin) į vakarinį krantą įsikibo 
Belovo 61-osios armijos 82-oji šaulių divizija. Piečiau Čiuikovo armija užėmė 
tris nedidelius vieną nuo kito izoliuotus „sklypelius“. 

Kartu Žukovui teko skirti vis daugiau dėmesio, kaip pridengti savo dešinįjį 
sparną. 1-ojo Baltarusijos fronto kariuomenei greitai pasiekus Oderį ir 2-ojo 
Baltarusijos fronto pagrindines pajėgas pasukus į šiaurę, tarp jų stsirado tar- 
pas, kuris iki sausio 25 d. pasiekė 120 kilometrų. Be to, nerimauti vertė priešo 
sustiprėjimas Pomeranijoje. Nuo sausio 27 d. 1-ojo Baltarusijos fronto sparną 
dengė 47-osios ir 61-osios armijų kariuomenė (užėmusi placdarmą 82-oji di- 
vizija tapo pavaldi Berzarinui) ir 2-ojo gvardijos kavalerijos korpuso junginiai. 
Siekiant pridengti iš šiaurės, sausio 29 d. buvo pasiųsta į kautynes Lenkijos 

kariuomenės 1-oji armija, o sausio 31 d. - generolo N. Simoniako 3-ioji smogia- 
moji armija (12-asis gvardijos, 7-asis, 79-asis šaulių korpusai). 

Puldama šiaurės kryptimi, 47-osios ir 61-osios armijų kariuomenė, veiianti 
išvien su 12-uoju gvardijos tankų korpusu, vasario 1 d. blokavo priešą 
Šneidemiulėje, bet miesto, kuriame įsitvirtino stipri įgula, aprūpinta trans- 
porto aviacija, paimti neįstengė. Lenkijos kariuomenės 1-osios armijos, 
47-osios armijos ir 2-ojo gvardijos kavalerijos korpuso junginiai baigė pralaužti 
Pomeranijos pylimo pozicijas ir pradėjo mūšius nuo jo į vakarus. Iki vasario 3 d. 
fronto dešiniojo sparno armija pasiekė liniją šiauriau Bydgoščiaus (Bromberg), 
Arnsvaldės (Choščnas), Cedeno. 

Sovietų kariuomenei pasiekus Oderį, padidėjo priešo kontrsmūgio iš šiau- 
rės pavojus. Todėl vasario 1 d. veikti šia kryptimi fronto vadas nukreipė 2-ąją 
gvardijos, o kitą dieną ir 1-ąją gvardijos tankų armijas. Nuo vasario 3 d. priešo 
Pomeranijos grupuotei priešinosi keturios bendrosios kariuomenės armijos, 
dvi tankų armijos ir kavalerijos korpusas. Ši kariuomenė, atremdama daugybę 
priešo atakų, atkakliai skverbėsi į šiaurę. Berlyno ruože liko keturios bendrosios 
kariuomenės armijos, dvi tankų armijos ir vienas kavalerijos korpusas. 

Atrodė, Berlynas ranka pasiekiamas - valanda važiuoti automobiliu. Bet arti 
alkūnė, tačiau jos neįkąsi. 

Pirma, sovietų strategai neįvertino Reicho gebėjimų priešintis. Permesdami 
kariuomenę, vokiečiai įstengė atkurti frontą prie Oderio ir suorganizuoti naują 
gynybos liniją tarp Oderio ir Vyslos. 

Antra, 1-ajame Baltarusijos fronte netikėtai kilo aprūpinimo krizė. 

Didžiulėmis pastangomis tiesiog per dešimt parų - iki sausio 29 d. - sovietų 
geležinkelininkų brigados ir mobilizuoti Lenkijos gyventojai sutvarkė Varšuvos 
geležinkelio tiltą ir 300 kilometrų ilgio dvikelę magistralę iki Poznanės, pastatė 
perkrovimo bazes Varšuvos Vakarinėje stotyje ir Denblino rajone. Tai buvo tikra 
užnugarininkų pergalė. Bet kaip tik tą dieną valstybės gynimo komitetas „apsi- 
galvojo“ ir liepė nedelsiant pradėti šią magistralę pertvarkyti į „sąjunginio' plo- 
čio vėžę: taigi pastangos - šuniui ant uodegos. Reikėjo viską ardyti ir surinkti iš 
naujo. Be to, darbų padaugėjo kelis kartus: Europoje bėgiai tvirtinami ne bėgvi- 
nėmis, o buvo prisukami varžtais. Daugelyje ruožų privirinti prie metalinių pa- 
bėgių. Ypač apsidžiaugė lenkų valstiečiai, įvaldydami socialistinio planavimo 
principus: „Kai kuriomis dienomis į darbą išeidavo daugiau kaip 10 tūkstančių 
Lenkijos piliečių su savo įrankiais ir traukiamąja jėga, laikydamiesi didelio orga- 
nizuotumo ir drausmės.“ 

Tuo metu Vyslos placdarmuose riogsojo beveik 30 tūkst. tonų sutaupytų 
šaudmenų, o Varšuvos prieigose susikaupė šimtai iš Sovietų Sąjungos atvykusių 
traukinių su degalais, sviediniais, sunkiąja technika... Automobilių transportas 

negalėjo patenkinti fronto reikmių, nes susidarė 550-650 kilometrų nuotolis 
nuo tiekimo bazių. Tada generolas Antipenka pasiūlė, naudojantis trofėjiniais 
riedmenimis, pasiųsti ešelonus į Kiustriną aplinkiniu maršrutu per Denbliną, 
Lodzę, Kutną, Torunę, Bydgoščių, Šneidemiulę, Landsbergą. Avangarde judėjo 
5-oji geležinkelių kariuomenės brigada. 

Vasario 3-5 d. šiame 1000 kilometrų ilgio aplenkiamajame kelyje nusidriekė 
daugiau kaip 100 ešelonų (po 30-40 vagonų kiekvienas), bet nė vienas iš jų dar 
nenusikapstė iki iškrovimo vietos. 

Žukovui teko paprašyti pertraukos. 


Veiksmai, kuriuos sovietų karo mokslas pavadino Vyslos-Oderio operacija, 
pagal užmojus ir pasiektus karinius bei politinius rezultatus buvo viena iš di- 
džiausių Antrojo pasaulinio karo operacijų. Jai vykstant, Raudonoji armija 
sutriuškino vokiečių kariuomenę Lenkijoje ir užėmė placdarmų Oderio vakari- 
niame krante. Karo veiksmai buvo perkelti į Vokietijos centrinius rajonus. 

Per operaciją paaiškėjo, kad padidėjo sovietų vadovybės ir štabų gebėjimai. 
Generolas fon Melentinas (von Mellenthin) pažymėjo: „Buvo aišku, kad jų ka- 
riuomenės vyriausioji vadovybė visai įvaldė didžiulių mechanizuotųjų armijų 
puolimo organizavimo techniką ir kad Stalinas buvo kupinas ryžto pirmas pa- 
siekti Berlyną.“ 

Vermachto negrįžtamieji nuostoliai buvo apie 220 tūkst. žmonių, iš jų 
147 tūkst. belaisvių, apie 14 000 pabūklų ir minosvaidžių, apie 1400 tankų bei 
šturmo pabūklų, 340 lėktuvų. Beje, į šiuos skaičius reikia žvelgti labai atsargiai, 
nes pranešimuose priešas triuškintas ir imtas nelaisvėn pulkais ir divizijomis. 
Fronto štabuose šie duomenys, prieš juos siunčiant į Maskvą, iškart buvo dali- 
jami iš trijų, nes būtų susidaręs aiškus neatitikimas, apie kurį kalbėjo generolas 
Teleginas: 

„Po Varšuvos-Lodzės-Poznanės operacijos mes ėmėmė skaičiuoti, kiekgi 
buvo paimta belaisvių ir kiek iš tikrųjų pateko į lagerių etapinius punktus. Išėjo 
stulbinantis vaizdas. Štai, pavyzdžiui, nuo sausio 14 iki kovo 12 d. 8-oji gvardijos 
armija mums parodė pranešimą su 28 149 žmonių skaičiumi, o pagal dešimta- 
dieninius pranešimus armija paėmė 40 tūkst., fronto punktuose, pagal jos pa- 
čios pranešimus, buvo perduota tik 27 953 žm., iš tikrųjų iš 8-0sios gv. armijos 
priimta - 5221 žm. Iš 40 tūkstančių liko 5 tūkstančiai. Kodėl pranešė, kad į fronto 
punktus atiduota 28 tūkstančiai? 47-oji armija pranešė, kad į 61-osios armijos 
priėmimo punktus atiduota 4497 žm., o 61-oji armija jokiais dokumentais to 
nepatvirtina... 

Per 1945 m. sausio mūšius 1-ojo Baltarusijos fronto armijų ir atskirų korpusų 
štabai pranešė, kad sunaikinti 1749 ir paimti 599 priešo tankai bei savaeigiai 

pabūklai, taigi iš viso būtų 2348 tankai ir savaeigiai pabūklai, kurių užtektų su- 
komplektuoti keturiolikai vokiečių tankų divizijų. 

Iš tikrųjų 1945 m. sausį iš viso prieš frontą veikė dvi tankų divizijos, trys 
šturmo pabūklų brigados, dvi motorizuotosios divizijos ir atskiri tankų daliniai 
bei padaliniai, iš viso ne daugiau kaip 920 vienetų. O mes jau sunaikinome ir 
paėmėme 2348“. 

Bendri dviejų frontų nuostoliai per 23 operacijos dienas, pagal oficialius sta- 
tistikos tyrimus, - 194 tūkstančiai kareivių ir karininkų, negrįžtamieji - 44 tūks- 
tančiai, 1257 tankų ir SAĮ, 347 pabūklai ir 343 lėktuvai. Nesuprantama, kaip šie 
skaičiai derinasi su generolo pulkininko K. Krainiukovo tikinimu: „Kariuomenė 
(1-ojo Ukrainos fronto) priešui padarė apčiuopiamų nuostolių... Bet ir pati pa- 
tyrė nemaža žmonių ir technikos nuostolių. Fronto karo taryba tarpininkavo, 
kad kariuomenės vyriausioji vadovybė atsiųstų mums 100 000 kareivių, seržantų 
ir karininkų papildyti kariuomenei, taip pat skirtų 1830 tankų ir SAĮ (?).“ 


Į rytus per Oderio upę varoma vokiečių karo belaisvių 


kolona. Daugelis jų Žuvo sovietų lageriuose. 

Rytų Prūsijos operacija buvo viso Raudonosios armijos bendro strateginio 
puolimo dalis. 

Kariuomenės vyriausiosios vadovybės užmačios esmė buvo „atkirsti 
Vokietijos imperializmo lizdą“ nuo Vokietijos centrinių rajonų, vokiečių Rytų 
Prūsijos grupuotę prispausti prie jūros, suskaidyti ir sunaikinti ją dalimis. 
„Atkirtimo“ veiksmai buvo patikėti maršalo K. Rokosovskio 2-ajam Baltarusijos 
frontui, kuris turėjo smogti gilų smūgį nuo Narevo upės žemupio Marienburgo 
(dab. Malborkas) kryptimi, Dancigo (dab. Gdanskas) įlankos link. Kartu šiauriau 
Mozūrijos ežerų tiesiogiai Karaliaučiui (dab. Kaliningradas) be jokių nukry- 
pimų smogė 3-iasis Baltarusijos frontas, vadovaujamas 38 metų armijos gene- 
rolo I. Černiachovskio. Jį turėjo paremti 1-ojo Pabaltijo fronto 43-ioji armija. 

Nieko nauja prigalvoti neteko. Šis variantas su „strėlėmis“, nutaikytomis į 
Karaliaučių ir Marienburgą, pasiunčiant į pralaužą kavalerijos mechanizuotąją 
armiją, „prispaudžiant“ prie jūros ir paskui „sukapojant“, sovietų strategai, 
susirūpinę dėl priešo gynybinio pajėgumo, vadovaujami maršalo S. Timošenkos, 
įsijautę žaidė žemėlapyje dar 1941 m. sausį. Tiesa, „rytiniai, kuriems vadovavo 
generolas pulkininkas D. Pavlovas, tada pralaimėjo. Įsiveržimo pajėgos įstrigo 
įtvirtintųjų rajonų linijoje, patyrė didelių nuostolių, o paskui „vakariniai — 
armijos generolas G. Žukovas — sulaukę atvykstančių rezervų ir sutelkę 2300 
tankų, smogė smarkų kontrsmūgį nuo Lėciaus (Lėtzen, dab. Gižyckas) į Lomžą 
ir perskėlė „rytinių frontą į dvi dalis. 1945 m. sausį apie tokius rezervus vokiečių 
generolai tegalėjo svajoti. 

Direktyvas vykdyti puolamąsias operacijas fronto vadovybė buvo baigusi 
rengti lapkritį-gruodį. 

3-iajam Baltarusijos frontui (39-oji, 5-oji, 28-oji, 2-0ji gvardijos, 31-oji, 11-oji 
gvardijos, 1-oji oro armija, 1-asis ir 2-asis gvardijos tankų korpusai, iš viso 54 
šaulių divizijos, 2 tankų korpusai, 6 atskirosios tankų brigados, 1 įtvirtintasis ra- 
jonas - 708 tūkst. žmonių) įsakyta sutriuškinti priešo Tilžės- Įsruties (Insterburg, 
dab. Černiachovskas) grupuotę ir, įveikus 70-80 kilometrų ne vėliau kaip ope- 
racijos 10-12 d. pasiekti Nemunyno (Nemunien, dab. Golovkinas), Narkyčių 
(Norkitten, dab. Meždurečjė), Geldapės (Goldap) liniją. Toliau plėtoti puolimą 

Karaliaučiaus kryptimi abiem Priegliaus upės krantais, turint pagrindines pajė- 
gas jos pietiniame krante. 

1-ojo Pabaltijo fronto generolo leitenanto A. Beloborodovo 43-iajai armijai 
reikėjo pulti išilgai Nemuno kairiojo kranto ir taip paremti Černiachovskio ka- 
riuomenę triuškinant Tilžės grupuotę. 

2-asis Baltarusijos frontas (50-oji, 49-oji, 3-ioji, 48-oji, 2-oji smogiamoji, 
65-oji, 70-oji, 5-oji gvardijos tankų, 4-oji oro armijos, 8-asis mechanizuotasis, 
l-asis, 3-iasis, 8-asis gvardijos tankų korpusai, 3-iasis gvardijos kavalerijos kor- 
pusas - 63 šaulių, 3 kavalerijos divizijos, 1 mechanizuotasis ir 5 tankų korpusai, 
3 atskirosios tankų brigados ir 3 įtvirtintieji rajonai - 881 tūkst. žmonių, 2195 
tankai ir SAĮ, 11 tūkst. pabūklų bei minosvaidžių) gavo užduotį sumušti priešo 
Pšasnyšo-Mlavos grupuotę ir dešimtą vienuoliktąją dieną pasiekti Myšineco, 
Dzialdovo, Plocko liniją, pasistūmint apie 90 kilometrų. Toliau pulti bendra 
Nove Miasto, Marienburgo kryptimi. Maršalui Rokosovskiui įsakyta paremti 
1-ąjį Baltarusijos frontą triuškinant Varšuvos grupuotę ne mažiau kaip viena 
armija, sustiprinta tankų korpusu ar mechanizuotuoju korpusu, smogti smūgį 
aplenkiant Modliną iš vakarų turint tikslą neleisti priešui pasitraukti už Vyslos 
ir būti pasirengus forsuoti upę. 

Iš viso operacijoje turėjo dalyvauti beveik 1,7 mln. kareivių ir karininkų su 
2546 pabūklais ir minosvaidžiais, 3859 tankais bei savaeigiais pabūklais, 3097 
kovos lėktuvais. 

Ginti Rytų Prūsiją ir Lenkiją pavesta armijų grupei „Centras“, vadovaujamai 
generolo pulkininko Georgo Reinhardto. Grupė užėmė 550 kilometrų liniją nuo 
Nemuno upės žiočių iki Vakarų Bugo žiočių ir buvo sudaryta iš 3-iosios tankų ar- 
mijos, 4-osios ir 2-osios lauko armijų. Jos turėjo 34 pėstininkų ir liaudies grena- 
dierių divizijas, 3 tankų, 4 tankistų grenadierių divizijas, vieną brigadą - 580 tūkst. 
kareivių ir karininkų, 200 tūkst. folksšturmininkų, 8200 pabūklų ir minosvai- 
džių, 700 tankų ir šturmo pabūklų. Armijų grupės rezervas buvo sudarytas iš 
tankų korpuso „Grofšdeutschland , parašiutininkų tankistų korpuso „Hermann 
Gėring , tankistų grenadierių divizijos „Brandenburg“, 5-osios ir 7-osios tankų 
divizijos, 18-o0sios tankistų grenadierių divizijos, 23-iosios pėstininkų divizijos 
ir 10-osios dviratininkų tankų naikintojų brigados. Priedangą iš oro vykdė dalis 
to paties 6-ojo oro laivyno pajėgų. 

Iki 1945 m. pradžios Rytų Prūsijos, kaip Vokietijos karinio pramoninio rajono 
ir pagrindinės maisto bazės, svarba dar padidėjo. Ten veikė didelių karinės, laivų 
statybos ir mašinų gamybos gamyklų, aprūpinančių Vermachtą ginkluote ir šau- 
dmenimis. Rytų Prūsija turėjo nemažų žmonių rezervų. Per jos teritoriją ėjo ke- 
liai į Pomeraniją ir Berlyną. Toli į rytus nutolę jos Baltijos jūros uostai vokiečių 

vadovybei užtikrino galimybę bazuoti dideles laivyno pajėgas, taip pat palaikyti 
ryšius su Kurše atkirstomis divizijomis. 

Kariniu požiūriu Rytų Prūsijos grupuotė kyšojo priešais 2-ojo ir 1-ojo Balta- 
rusijos frontų kariuomenę ir kėlė grėsmę sovietų vadovybės planams Berlyno 
ruože. 

Vokiečių kariuomenė rėmėsi į inžineriniu požiūriu išplėtotą gynybos sistemą: 
tvirtos gynybos juostos, į nemažą gylį ešelonuota ir lauko pozicijų bei ilgalaikių 
įtvirtintųjų rajonų sistema. Nuo 1944 m. spalio Rytų Prūsijos teritorijoje vokie- 
čių vadovybė tobulino ir kūrė naujus gynybinius statinius. Tūkstančiai vietos 
gyventojų buvo mobilizuoti karinės valdžios ir nacistų partijos kasti apkasų ir 
prieštankinių griovių. Statant įtvirtinimus buvo naudojamasi patogiomis natū- 
raliomis kliūtimis, kanalais, daugelio palivarkų tvirtais mūriniais pastatais bei 
didelėmis tarpusavyje sujungtomis gyvenvietėmis, gerai išplėtotu plentų ir ge- 
ležinkelių tinklu. 

Buvęs 3-iosios tankų armijos vadas generolas Erchardas Rausas prisimena: 

„Visi žmonės buvo siunčiami kasti apkasų ir pabūklų pozicijų. Iš viso civi- 
liai statybininkai Rytų Prūsijoje pastatė 12 pagrindinių gynybos linijų ir at- 
sarginių pozicijų, kurios buvo labai gerai įrengtos. Tikriausiai pati įdomiausia 
išmonė atrodė improvizuoti kulkosvaidžių taškai, labai paprasti ir praktiški. Jie 


Artėjant sovietams, į vakarus nusidriekė begalinės pabėgėlių kolonos. 

buvo sudaryti iš dviejų betoninių vamzdžių. Vienas stovėjo vertikaliai ir skirtas 
kulkosvaidžiui, o kitas gulėjo horizontaliai ir sujungtas su pirmojo pamatu. Jis 
skirtas kulkosvaidininkų priedangai. Ši improvizacija pasirodė esanti gera prie- 
danga nuo sovietų tankų, pastatoma per labai trumpą laiką, be to, galima ga- 
benti mašinomis. Tai buvo labai efektyvi priedanga. 

Be šių gynybos pozicijų, skersai visų kelių iškasti ilgi prieštankiniai grioviai. 
Išilgai kelių buvo kasami apkasai, visuose svarbiausiuose taškuose įrengiami 
prieštankiniai ir kulkosvaidžių lizdai. Aplink kiekvieną kaimą ir ūkį buvo kuria- 
mos žiedinės gynybos pozicijos.“ 

Gynybos sistemai priklausė Ilmenhorsto, Lėciaus, Alenšteino (Allenstein, 
dab. Olštynas), Heilsbergo, Mlavos, Torunės įtvirtintieji rajonai, taip pat 13 se- 
novinių tvirtovių. Visa ši fortifikacinė didybė siekė 150-200 kilometrų gylio. 

Ypatingą svarbą turėjo Rytų Prūsijoje telkšantys Mozūrijos ežerai, kurie per- 
skyrė iš rytų puolančią kariuomenę į pietinę ir šiaurinę grupes ir apsunkino jų 
sąveiką. Kaip tik šiame rajone 1914 metais buvo sumuštos įsiveržusios rusų ar- 
mijos, vadovaujamos generolų Samsonovo ir Renenkampto. 

Iš jūros vokiečių grupuotę rėmė nemažos jūrų pajėgos, kurios bazavosi visai 
arti nuo kovos veiksmų rajono. 

Galima sakyti, visa Rytų Prūsija, nuo sienos iki Baltijos jūros, buvo didžiulė 
tvirtovė. Visada. O 1945 m. sausį - kaip niekada anksčiau. Karių moralinė dva- 
sia buvo pakili. Kareivių ir karininkų pagrindinė masė nusiteikusi ryžtingai kau- 
tis. Daugeliui Prūsija simbolizavo jų motiną Tėvynę. 

Paimtas į nelaisvę 349-osios liaudies grenadierių divizijos pašauktinis tardo- 
mas pasakė, kad karinis personalas tvirtai tiki Reicho pergale: „Nesvarbu, kad 
atsitraukėme - mes vis tiek laimėsime. Kada ir kaip - tai fiurerio reikalas.“ 

Siekiant neleisti įsivyrauti pralaimėjimo nuotaikoms ir prieštaraujant kari- 
nei vadovybei, kuri grynai praktiniu požiūriu suprato, kad daugybė civilių gy- 
ventojų „taps nepaprasta kliūtimi kovojančiai kariuomenei“, o ką jau kalbėti 
apie neišvengiamas aukas, Rytų Prūsijos gauleiteris Erichas Kochas uždraudė 
evakuoti gyventojus iš pavojingų rajonų. Idealiu atveju jie visi turėjo stoti į kovą 
su folksšturmo ar vervolfo vėliavomis. Net Guderiano žmona buvo priversta 
likti dvare ties Deipenhofu ir vietos gyventojams būti budrumo ir patriotizmo 
pavyzdys. 

„Kiekvienas bunkeris, kiekvienas vokiečių miesto kvartalas ir kiekvienas kai- 
mas, - kalbėjo Hitleris, - turi virsti tvirtove, ties kuria priešas arba nukraujuos, 
arba tos tvirtovės įgula durtynių mūšyje žus jos griuvėsiuose.“ 

Vokiečių tautos rengimui „negailestingai kovoti“ entuziastingai ėmė vado- 
vauti partiniai funkcionieriai. Karinės vadovybės valdžiai priklausė tik 10 kilo- 
metrų pločio pafrontės juosta. Užnugaryje viską tvarkė nacionalsocialistai, kurie 

vis smarkiau įsuko propagandos ir teroro smagratį. Kartais ta veikla įgydavo 
„siaubingų formų“, virsdavo tikru komisarų darbu. Jie vadovavo ir folksšturmo 
padaliniams. Net 1-oji karinė apygarda pavaldi ne armijų grupei „Centras“, o 
Himleriui, kuris buvo rezervinės kariuomenės vadas. Todėl „susigaudyti, kuri 
instancija kam vadovauja, buvo nelengva, o tai ypač trukdė dirbti. 

Šį karinių ir partinių įstaigų nesutarimą pajuto apygardos vadu paskirtas 
generolas Otas Lašas (Otto Lasch): 

„Armijų grupės vado generolo pulkininko Reinhardto, kurį aplankiau ne- 
trukus po jo paskyrimo eiti pareigas, ir gauleiterio tarpusavio santykiai buvo 
nepaprastai įtempti. Kochas, kaip naujai paskirtas „gynybos reichsministras“ ir 
folksšturmo kariuomenės viršininkas darė, ką norėjo, nepaisydamas fronto po- 
reikių... Neišmanėliai partiniai vadovai netgi rūpinosi pozicijų įrengimu. Tiesa, 
taktinis vadovavimas turėjo likti kariuomenės žinioje, bet ponas Bormanas 
(Martin Bormann) per gynybos komisarą teikė taktines nuostatas ir nė vienas 
Rytų Prūsijos kreisleiteris (apskrities partinis vadovas) vadui kariškiui neleido 
savęs mokyti, jei tik šio vadovo nuomonė skyrėsi nuo Bormano nuomonės. Dėl 
to nuolat kildavo ir ginčų, kurie pragaištingai atsiliepdavo gynybinės juostos 
įrengimui ir karinei veiklai apskritai. Tačiau pats bjauriausias nesusipratimas 
buvo vadinamąjį folksšturmą padaryti pavaldų gauleiteriui, vadinasi, - ir par- 
tijai. Senieji, prityrę atsargos karininkai ir puskarininkiai buvo priversti vykdyti 
visai jų patirčiai prieštaraujančius smulkių partinių valdininkų diletantiškus įsa- 
kymus. Gauleiteris į folksšturmą žvelgė tikriausiai kaip į papildomą priemonę 
savo pozicijoms stiprinti ir, nepaisydamas visų siūlymų, naudojosi valdžia... 
Kochas, matyt, ir kariniais klausimais save laikė visiškai kompetentingu, nes 
kartą vienam kariškių vadui pareiškė: „Jei jūs ir toliau fronte trauksitės, aš su 
savo folksšturmu nuvarysiu jūsų kareivius atgal į pozicijas.“ 

Armijų grupė „Centras“ turėjo užduotį, remdamasi gerai įtvirtinta gynyba, 
sustabdyti „bolševikų ordų“ judėjimą, jas sukaustyti, o, esant reikalui, smogti 
kontrsmūgį į sovietų Berlyno ruože veikiančios grupuotės sparną. 


170 km ilgio juostoje tiesiai priešais 3-iojo Baltarusijos fronto kariuomenę, 
nuo Sudargų prie Nemuno iki Augustavo buvo išsidėsčiusios generolo Pauluso 
3-iosios tankų armijos ir generolo Frydricho Hosbacho (Friedrich Hossbach) 
4-osios armijos penkiolika pasirengusių kovoti divizijų - 9-asis ir 26-asis armijos 
korpusai, 41-asis tankų korpusas, parašiutininkų tankistų korpusas „Hermann 
Goring“ ir 5-oji tankų divizija. 

Vokiečių gynybos pagrindinė juosta turėjo dvi įtvirtintas pozicijas iki 10 kilo- 
metrų gylio. Per 30-40 kilometrų nuo pagrindinės juostos plytėjo Ilmenhorsto 

Užduočių patikslinimas prieš puolimą. 


Antrajame plane matyti savaeigiai artilerijos 
pabūklai SU-76. 


įtvirtintasis rajonas, sudarytas iš trijų lauko tipo juostų. Artimiausias Karaliau- 
čiaus prieigas iš rytų ir pietryčių gynė Heilsbergo įtvirtintojo rajono ilgalaikė 
pozicija. Ji turėjo vidutiniškai apie 5, o pagrindiniuose ruožuose 10-12 dotų vie- 
name fronto kilometre, iš viso - 911 gynybinių statinių. 

Karaliaučiaus ruože buvo sudarytos devynios gynybos linijos, per 12-15 ki- 
lometrų viena nuo kitos. Sovietų kariuomenei ryškėjo perspektyva pragraužti 
jas paeiliui be vilties pasiekti operatyvinę erdvę. Todėl laužti vokiečių gynybą 
reikėjo itin ryžtingai, nenutrūkstamai, dideliais tempais, neleidžiant priešui atsi- 
traukti į tarpines linijas ir jose įsitvirtinti. 

Pagal generolo Černiachovskio štabe parengtą planą buvo numatyta smogti 
šiauriau Mozūrijos ežerų besiginančiai grupuotei frontalinį smūgį ir paskui plė- 
toti puolimą Karaliaučiaus kryptimi turint tikslą apriesti iš šiaurės armijų grupės 
„Centras“ pagrindines pajėgas ir kartu su 2-ojo Baltarusijos fronto kariuomene 
jas sutriuškinti. Fronto vadas pagrindinį smūgį nusprendė smogti šiauriau 
Stalupėnų (dab. Nesterovas), Vėluvos (Wehlau, dab. Znamenskas) kryptimi, ap- 
lenkiant iš šiaurės stiprius pasipriešinimo židinius - Gumbinę (dab. Gusevas) 

ir Įsrutį. Priešo gynybą buvo numatoma pralaužti 24 kilometrų ruože 39-osios, 
5-osios ir 28-osios armijų pajėgomis. Kiekvienai iš jų priskirta po proveržio ar- 
tilerijos diviziją. Pirmąją dieną šios armijos turėjo užimti priešo antrąją gyny- 
bos liniją, kad būtų paremti į pralaužą pasiųsto 2-ojo gvardijos Tacino tankų 
korpuso veiksmai. Stiprinti smūgiui buvo skirta antrajame ešelone išdėstyta 
generolo pulkininko K. Galickio 11-oji gvardijos armija ir generolo leitenanto 
V. Butkovo 1-asis Raudonosios vėliavos tankų korpusas. Išskleisti antrąjį ešeloną 
buvo numatyta operacijos ketvirtąją dieną nuo Insterio upės linijos. Dengti pa- 
grindinę fronto grupuotę iš šiaurės pavesta generolo pulkininko I. Liudnikovo 
39-osios armijos dešiniojo sparno junginiams. Iš pietų ją dengė generolo leite- 
nanto P. Čančibadzės 2-oji gvardijos armija, kuri turėjo pereiti į puolimą trečiąją 
dieną bendra Darkiemio (dab. Oziorskas) kryptimi. Kairiojo sparno 31-oji ar- 
mija, kuriai vadovavo generolas leitenantas P. Šafranovas, turėjo užduotį tvirtai 
ginti ruožą nuo Geldapės iki Augustavo. 

Vykstant pasirengimui, buvo atliekama detali priešo gynybos žvalgyba, kon- 
krečiai, ištisai fotografuojami iš oro įtvirtintieji rajonai ir gynybos linijos iki 
pat Karaliaučiaus. Tačiau apie priešo pajėgas turėtas gana miglotas vaizdas. 
Pavyzdžiui, fronto štabas, „remdamasis žvalgybos duomenimis“, manė, kad vo- 
kiečiai laiko gynyboje 24 divizijas, iš jų 7 tankų divizijas ir 6 šturmo pabūklų 
brigadas. Taigi sovietų „štirlicai“ priskaičiavo 1000 priešo tankų ir 900 šturmo 
pabūklų, nors iš tikrųjų bendras jų skaičius buvo 367. 

Pagal šiuos duomenis, kelis kartus padidinančius priešo pajėgas, ir buvo su- 
darytas primityvus „laužtuvo“ tipo operacijos planas, kuriame numatyta eta- 
pais, 16-18 kilometrų per parą tempu, malti visa, ką savo kelyje sutiks 3-iasis 
Baltarusijos frontas. 

Atsižvelgdamas į stiprius priešakinio krašto gynybinius įtvirtinimus, genero- 
las Černiachovskis sutelkė pajėgas ir priemones siauruose proveržio ruožuose. 
Atlikus pergrupavimus, buvo pasiektas 160-220 artilerijos pabūklų tankumas 
fronto kilometrui. Artilerinis rengimas planuotas 120 minučių trukmės. Jam 
atlikti skirta 1,5-2 šaudmenų komplektai, o tai buvo apie 50 96 fronte esančio 
bendro šaudmenų kiekio. O turėta labai jau nemažai. Maršalas A. Vasilevskis 
pažymi, kad „Rytų Prūsijos operacija pagal šaudmenų eikvojimą neturėjo jai 
lygių karų istorijoje. Du frontai gavo 13,3 milijono rankinių granatų . Dalyvauti 
rengiant aviaciją, be generolo pulkininko T. Chriukino (12 aviacijos divizijų ir 
5 atskirų pulkų), numatyta pasitelkti dalį 1-ojo Pabaltijo fronto 3-iosios oro ar- 
mijos pajėgų ir neseniai suformuotos 18-osios tolimojo veikimo oro armijos pa- 
jėgų. Oro armadų veiksmus koordinavo kariuomenės vyriausiosios vadovybės 
atstovas aviacijos maršalas E Falalejevas. 

Parengdama pradinius rajonus, kariuomenė iškasė apie 2,2 tūkst. kilometrų 
tranšėjų ir susisiekimo apkasų, įrengė daugiau kaip 2 tūkst. vadaviečių ir stebė- 
jimo postų, 10,4 tūkst. blindažų ir žeminių, parengė privažiuojamuosius kelius, 
sandėlius, praėjimus tankams ir daug ką kita. 

3-iojo Baltarusijos fronto juostoje atliekami darbai vokiečių vadovybei ne- 
buvo paslaptis. 

„Liuftvafė kasdien fotografavo visus šiuos darbus ir nuotraukose buvo aiškiai 
matyti naujieji statiniai, automobilių vėžės, vedančios prie šaudmenų sandė- 
lių bei artilerijos pozicijų. Mūsų agentai pranešė, kad atvyksta naujų divizijų. 
Pasiklausius keleto radiogramų, aptiktos daugelio vadaviečių vietos, nors rusai 
kruopščiai laikėsi radijo tylos. Visi šie požymiai aiškiai rodė, kur būtent 3-iasis 
Baltarusijos frontas smogs svarbiausią smūgį ir kokios pajėgos tam tikslui su- 
rinktos. Rusai rengėsi varginamai metodiškai. Artilerijos stebėtojai užėmė ką tik 
įrengtus koregavimo postus... 

Pikiruotojai pradėjo bombarduoti ir apšaudyti mūsų atsitraukimo kelius. Mes 
užfiksavome intensyvų rusų judėjimą fronto link, ypač sausio 8-osios ir 10-osios 
naktimis. Tai buvo nepaneigiami rengimosi puolimui įrodymai...“ 

1945 m. sausio 11 d. vokiečių 3-iosios tankų armijos operatyvinėje suvesti- 
nėje buvo pažymima, kad „priešas po 2-3 dienų bus pasirengęs puolamiesiems 
veiksmams“. Kitą dieną armijos štabo pranešime sakoma, kad „priešo pasiren- 
gimas pulti priešais 3-iosios tankų armijos frontą, matyt, baigtas“. Kariuomenės 
stebėtojų, agentūros, aviacijos žvalgybos ir radijo pokalbių klausymosi duome- 
nis patvirtino sovietų perbėgėliai. 

Nustatyti tikėtiniausias sovietų armijų smūgių kryptis iš principo nebuvo 
sunku - šiauriau ir piečiau Mozūrijos pelkių. Pati patogiausia pagal vietovės są- 
lygas visų rūšių kariuomenei buvo Įsruties kryptis. Kaip tik ten 20 kilometrų 
ruože generolas Rausas išdėstė 26-ojo armijos korpuso keturias divizijas (56-ąją, 
ir 69-ąją pėstininkų divizijas, 349-ąją ir 549-ąją liaudies grenadierių divizijas), 
beveik visus šturmo pabūklus, armijos artileriją, zenitinį pulką ir šešiavamz- 
džių minosvaidžių brigadą. Už korpuso, kuriam vadovavo generolas Gerhardas 
Mackis (Matzky), išsidėstė armijos rezervas - 5-oji tankų divizija su visais savo 
50 tankų. Kitus 3-iosios tankų armijos fronto 140 kilometrų dengė generolo 
Rolfo Vutmano (Wuthmann) 9-ojo armijos korpuso keturios divizijos (286-oji 
apsaugos divizija, 548-oji, 551-oji, 561-oji liaudies grenadierių divizijos). 

Sausio 12 d. vakare, gavęs žinių apie sovietų kariuomenės pasistūmėjimą į 
atakos pradinius rajonus, Rausas įsakė evakuoti dvi pirmąsias tranšėjų linijas, 
palikti tik kovinę apsaugą. 

Maršalas Rokosovskis nusprendė smogti pagrindinį smūgį iš Ružanų plac- 
darmo prie Narevo upės, naudodamas 3-iosios, 48-osios, 2-0sios smogiamo- 
sios ir 5-osios gvardijos tankų armijų pajėgas. Pralaužusios gynybą 18 kilometrų 
ruože, jos turėjo pulti Mlavos, Marienburgo kryptimi, iš pietų aplenkdamos 
Alenšteino ir Lėciaus įtvirtintuosius rajonus. Kad būtų galima plėsti proveržį 
į šiaurę, generolo pulkininko A. Gorbatovo 3-ioji armija gavo užduotį smogti 
Alenšteino kryptimi. Tame pačiame ruože nuspręsta panaudoti fronto re- 
zervą - 3-iąjį gvardijos kavalerijos korpusą, kuris turėjo perkirsti pagrindinius 
priešo atsitraukimo į vakarus kelius. Generolo leitenanto I. Grišino 49-oji ar- 
mija, būdama antrajame ešelone, turėjo užduotį per 3-iosios armijos juostoje 
padarytą pralaužą, naudodama pagrindines pajėgas, pulti Myšineco link. 

Antrasis smūgis smogtas iš Serocko placdarmo naudojant 65-osios ir 70-osios 
armijų ir 1-ojo gvardijos Dono tankų korpuso pajėgas. Armijos turėjo pralaužti 
gynybą 10 kilometrų ruože ir pulti Naselsko, Belsko kryptimi. Kartu generolo 
pulkininko V. Popovo 70-osios armijos dalis pajėgų turėjo priešo Varšuvos gru- 
puotei sutrukdyti atsitraukti už Vyslos ir būti pasirengusios forsuoti ją vakariau 
Modlino. 


„Štai ji, prakeiktoji Vokietija!" Raudonosios armijos politiniai darbuotojai nėrėsi iš kailio, kad stiprintų 


karių neapykantą vokiečiams. Už stendo sustoję kariuomenės eismo reguliavimo tarnybos atstovai. 

Generolo pulkininko I. Boldino 50-ajai armijai buvo pavesta ginti fronto 
ruožą nuo Augustavo iki Novogrudo. 

„Pajėgos buvo įspūdingos, - prisimena Rokosovskis, - ir atitiko mums iškeltą 
užduotį.“ Tiesa, maršalas nerimavo, kad neveikiama išvien su kaimynu iš deši- 
nės: „Kariuomenės vyriausioji vadovybė, matyt, tikėjosi, kad kaimyno kariuo- 
menė judės taip pat kaip mūsiškė. Bet mums net nebuvo pranešta, kur 3-iojo 
Baltarusijos fronto vadas I. Černiachovskis smogs pirmąjį smūgį. Kartoju, apie 
mūsų sąveiką su kaimynu iš dešinės kariuomenės vyriausioji vadovybė nė žo- 
džiu neužsiminė, turbūt manė, kad šiauriau mūsų jokių keblumų negali būti.“ 
Svarbiausia buvo palaikyti glaudų ryšį su nukreiptu į Berlyną maršalo Žukovo 
frontu. Kariuomenės vyriausioji vadovybė „kategoriškai reikalavo veikti su juo 
išvien. 

Puolimą pradėti planuota pusantros valandos trukmės artilerijos, išdėstytos 
nuo 180 iki 300 pabūklų bei minosvaidžių viename fronto kilometre, rengimu. 
Įsakyta šaudmenų negailėti. Kaip prisimena buvęs 65-osios armijos vadas armi- 
jos generolas P. Batovas, „dar aptariant artilerijos rengimo planą, generolas pul- 
kininkas A. Sokolovskis pasakė: „Sviedinių gausite tiek, kiek įstengsite išsivežti. 
Tokio dosnumo iki šiol nepatyrėme... Neregėtos galios smūgis buvo sausio puo- 
limo ypatybė (mes turėjome proveržio artilerijos korpusą ir devynis atskiruo- 
sius patrankų pulkus).“ 

Pasak artilerijos maršalo K. Kazakovo, dar daugiau „turėjo 2-oji smogiamoji 
armija: „Armijos operatyviniam pavaldumui atiteko 8-asis proveržio artilerijos 
korpusas, sudarytas iš 1-osios ir 23-iosios artilerijos divizijų, paskui dar trys di- 
vizijos - 26-oji artilerijos, 4-oji gvardijos minosvaidžių divizija ir 47-oji zenitinės 
artilerijos divizija. Iki sausio pradžios mes, be armijos etatinės artilerijos, kor- 
pusų ir divizijų artilerijos, dar turėjome 18 artilerijos, minosvaidžių ir gvardijos 
minosvaidžių brigadų. Šešios artilerijos brigados buvo aprūpintos sunkiaisiais 
pabūklais ir didelės galios pabūklais, o viena minosvaidžių brigada - naujaisiais 
160 mm minosvaidžiais... 381-osios divizijos proveržio ruože artilerijos pabūklų 
tankumas buvo pats didžiausias iš visų man žinomų atvejų per visą karą — 
468 vamzdžiai.“ 

Generolo pulkininko K. Veršinino 4-osios oro armijos (14 aviacijos divizijų 
ir 4 atskirieji pulkai - daugiau kaip 1500 kovos lėktuvų) aviatoriai puolimo 
pirmąją dieną turėjo atlikti 1400 išskridimų vien tiesiogiai paremti 48-osios ir 
2-osios smogiamųjų armijų kariuomenei skirtos keturios atakos aviacijos divizi- 
jos - beveik 400 lėktuvų, „surikiuotų aštuoniais ešelonais. 

Siekiant užtikrinti netikėtumą puolimo išvakarėse buvo įsakyta neatlikti žval- 
gybos mūšiu, o vykdyti ją šturmo batalionams per pirmąsias penkiolika artile- 
rijos rengimo minučių. 

1945 m. pradžia, Rytų Prūsija. Sovietų kariai įrengia 120 mm kalibro pulko 


minosvaidžių pozicijas. 


Vadų pavaduotojai politiniam darbui ir agitatoriai, kariuomenės laikraščiai 
nuolat buvo užsiėmę „kariuomenės politiniu mobilizavimu“, kuris, kaip tikino 
fronto politinės valdybos viršininkas generolas leitenantas A. Okorokovas, 
„buvo glaudžiai susietas su neapykantos priešui - vokiškajam fašizmui - ug- 
dymu : „Politiniai darbuotojai, rengdami pokalbius ir mitingus, plačiai naudo- 
josi hitlerininkų žvėriškumus SSRS teritorijoje tyrusios ypatingosios komisijos 
medžiaga, „Sovinformbiuro“ pranešimais apie piktadarišką sovietų parlamen- 
tarų nužudymą prie Budapešto, žmonių, išgyvenusių fašistinės priespaudos bai- 
sybes, laiškus. 48-osios armijos politinio skyriaus viršininko generolo majoro 
I. Michalčiuko iniciatyva politiniai darbuotojai apklausė kareivius ir karinin- 
kus, kurie iš jų turi asmeninių sąskaitų fašistams. Vien 68-ojoje artilerijos briga- 
doje iš 842 apklaustųjų 609 žmonės pareiškė, kad okupantai nužudė ar išgabeno 
į Vokietiją jų giminaičius.“ Suprantama, kad visos tos „iniciatyvos iš apačios“ 
buvo tipinė forma, naudojama kariniam personalui supažindinti su partijos 
generaline linija. Generolas V. Krainiukovas analogiškas priemones naudojo 
1-ajame Ukrainos fronte: „Veiksmingiausios neapykantos priešui ugdymo for- 
mos buvo mitingai, po kurių kariai pareikšdavo apie asmenines sąskaitas oku- 
pantams... išėjo taip, kad kiekvienas bataliono kareivis, seržantas ir karininkas 
turėjo teisę pateikti priešui savo ypatingą sąskaitą. Bet ir mūsų bendra sąskaita 
hitlerininkams buvo didžiulė. 

Priešais 2-ojo Baltarusijos fronto kairįjį sparną gynyboje išsidėstė gene- 
rolo Veiso (Weif$) 2-osios armijos 20-asis, 23-iasis ir 27-asis armijos korpusai. 
Rezerve buvo tankų korpusas „Grofšdeutschland“ ir 7-oji tankų divizija. 

Ten vokiečiai taip pat kokybiškai apsikasė, todėl Rokosovskis netikėjo, kad jie 
pasitrauks iš pozicijų savo iniciatyva: „Anksčiau ne kartą nutiko, kad priešas dar 
iki mūsų artilerijos rengimo atitraukdavo kariuomenę į gilumą, kad mes tuščiai 
eikvotume šaudmenis. Dabar kažin ar taip pasielgs. Jo pozicijos tvirtos, su dau- 
gybe atsparos taškų ir ilgalaikių įtvirtinimų su fortais, tiesa, senojo tipo, bet gerai 
pritaikytais gynybai. Jei priešas savanoriškai pasitrauktų iš šių pozicijų, mums 
užduotis tik palengvėtų. Ir jis, žinoma, nesiryš jų netekti. Na, ką gi, krapštysime 
hitlerininkus iš jų olų. Pajėgų mums užteks.“ 

Beje, maršalas, neiškrypdamas iš sovietinės istorinės minties srovės, taip pat 
atsiminimuose pažymėjo, kad, vykdydamas pareigą padėti sąjungininkams, 
„siekiant išgelbėti iš nelaimės amerikiečių ir anglų pajėgas“, jis buvo priverstas 
sutrumpinti rengimosi operacijai laiką, nors pats dar gruodžio pabaigoje 5-ajai 
gvardijos tankų armijai nustatė pasirengimo laiką - „šiek tiek daugiau kaip dvi 
savaites“. 


Naktį į sausio 13-ąją 3-iojo Baltarusijos fronto smogiamosios grupuotės 
užėmė atakos pradines pozicijas. Iki to meto jau buvo aišku, kad apie jokį aviaci- 
jos panaudojimą negali būti nė kalbos: nusistovėjo bjaurus oras - rūkas, tirštas, 
šlapias sniegas, iš esmės nieko nematyti. 6 valandą ryto priešakiniai batalionai 
turėjo atlikti žvalgybą mūšiu, 0 9.15 „katiušų salve prasidėti artilerijos rengimas 
visoje proveržio juostoje. Tačiau 5.30 į sovietų kariuomenės susitelkimo vietas 
prevencinį smūgį smogė vokiečių artilerija. Per apšaudymą „tam tikrų nuostolių 
patyrė 72-asis šaulių korpusas. 

Sovietų artilerijos rengimas prasidėjo tiksliai pagal planą, nors Černiachovskis 
mėgino perkelti ją į vėlesnį laiką. Per dvi šaudymo valandas į rūką vien generolo 
pulkininko N. Krylovo 5-osios armijos artilerija paleido daugiau kaip 117 
tūkstančių sviedinių (iš viso per dvi pirmąsias puolimo dienas, didžiuodamasis 
praneša maršalas A. Vasilevskis, 3-iojo Baltarusijos fronto kariuomenė išeikvojo 
daugiau kaip 1000 vagonų pagrindinių nomenklatūrų šaudmenų). Kadangi dėl 
prasto matomumo ugnies koreguoti nebuvo galima, šaudyta „į plotus ir dau- 
giausia į priešo paliktą pirmąją tranšėjų liniją —- iš esmės į tuščią vietą. Apie tai 
generolas Rausas pasakoja su pašaipa: „Dvi pirmosios linijos evakuotos tyliai... 
Kai mūsų pėstininkai ir artilerija užėmė kovos pozicijas, jų priešakinis kraštas 
buvo trečiojoje tranšėjų linijoje. Rusai atakos ruože šaudė į visas pastebėtas vie- 
tas iki 5 kilometrų į gilumą - apleistus miestus ir buvusias vadavietes. Mūsų 

rezervai, pasislėpę miške, nenukentėjo.“ Vokiečiai visiškai išsaugojo ugnies ir 
valdymo sistemą, pėstininkų nuostoliai buvo nedideli. 

11 val. į ataką pajudėjo 39-osios, 5-osios ir 28-osios armijos pirmieji ešelonai, 
gana greit ir lengvai užimdami pirmąją tranšėjų liniją. Rausas rašė: „Rusų vadų 
raportuose pranešama apie gynybos pirmosios ir antrosios linijų užėmimą, bet 
nė žodžiu neužsimenama apie belaisvius ir trofėjus.“ Jau antrosios linijos priei- 
gose sovietų pėstininkai buvo prispausti prie žemės vokiečių haubicų ir reakty- 
vinių minosvaidžių „Nebelwerfer“ salvių. Prasidėjo metodiškas gynybos linijų 
„pralošimas“. Per puolimo pirmąją dieną, nepaisant, kad buvo panaudoti antrieji 
ešelonai, 39-oji ir 5- oji armijos įstengė pasistūmėti vos 2-3 kilometrus. Ir tik ge- 
nerolo leitenanto A. Lučinskio 28-oji armija (3-iasis gvardijos, 20-asis, 128-asis 
šaulių korpusai, 213-oji tankų brigada) - apie 7 kilometrus. Taigi sausio 13 d. 
fronto smogiamosios grupuotės kariuomenė iškeltos užduoties neįvykdė. 

11-osios gvardijos armijos vadas generolas pulkininkas K. Galickis, kuris tu- 
rėjo pradėti pastūmėti savo divizijas, bet taip ir nepajudėjo iš vietos, surinko 
štabo karininkus bei korpusų vadus pasikeisti nuomonėmis: 

„Mes priėjome išvadą, kad pagrindiniai dienos užduoties neįvykdymo 
principai buvo ne tik sunkios meteorologinės sąlygos, bet ir pirmojo ešelono 
kai kurių junginių bei dalinių vadovybės klaidos. Kai kurie divizijų bei kor- 
pusų vadai ir štabai neatsižvelgė į prasto oro, kuris ribojo regimąjį stebėjimą, 
ypatybes, nematė, kaip vyksta mūšis ir kokie jo rezultatai. Štai dienos antroje 
pusėje 54-osios gvardijos šaulių divizijos vado vadavietė yra už 8,5, o stebėjimo 
postas už 5,5 km nuo puolančios kariuomenės. 5-0sios armijos 72-ajame šaulių 
korpuse, kurį priešas smarkiai apšaudė, sutriko pėstininkų, artilerijos ir tankų 
sąveika. Tankai bei savaeigė artilerija atsilikdavo nuo pėstininkų. Tirštas rūkas 
trukdė artileristams laiku aptikti ir nuslopinti taikinius. Šaulių batalionams ir 
kuopoms nebuvo priskirta reikalingas skaičius lydimųjų pabūklų šaudyti tie- 
sioginiu taikymu. Be to, nepakankamai organizuotai vyko inžinerinė žvalgyba. 
Todėl užtvaros buvo išminuojamos pavėluotai. Tai trukdė pulti pėstininkams ir 
kovos technikai.“ 

Prarastą laiką priešas panaudojo pasitelkti rezervams ir suglausti kovos ri- 
kiuotei proveržio ruože. 

Nuo sausio 14-osios ryto vokiečių pėstininkai, remiami 190-ojo šturmo pa- 
būklų bataliono ir generolo Giunterio fon Hofmano-Šenborno (Gūnther von 
Hoffmann-Schėnborn) 5-osios tankų divizijos, pradėjo kontratakuoti. Įsiplieskė 
kruvini mūšiai, ypač gerai įtvirtintame ir aplinkinėje vietovėje dominuojan- 
čiame Katenau rajone. Atskiri priešinimosi taškai bei mazgai keletą kartų 
atitekdavo tai vienai, tai kitai pusei. Ir nors sovietų aviacija, naudodamasi me- 
teorologinių sąlygų pagerėjimu, įnirtingai bombardavo priešo gynybą, fronto 

kariuomenė tą dieną teįstengė atskirose fronto atkarpose pasistūmėti ne toliau 
kaip 3 kilometrus. 

Sausio 15 d. 5-osios armijos (72-asis, 45-asis, 65-asis šaulių korpusai, 2-oji 
gvardijos tankų brigada) junginiai įveikė dar 4 kilometrus, kitos armijos - 1-2 
kilometrus. Sovietų kariuomenė patyrė didelių nuostolių: „Rusų lavonai gulėjo 
krūvomis, ypač daug jų buvo kalvų šlaituose tarp pamuštų ir sudegusių tankų. 

Leitenantas I. Degenas tarnavo priskirtos 5-osios armijos 2-osios gvardijos 
tankų brigados kuopos vadu. Jis pasakojo: 

„Praėjimus per minų laukus mums praskindavo 21 tankas traleris. O pas- 
kui į ataką puldavo 65 mūsų brigados tankai ir du sunkiųjų tankų pulkai - 42 
tankai IS-2 (75-asis ir 82-asis gvardijos tankų pulkai - aut. pastaba) ir dar 42 
SAĮ-152 įrenginiai (373-iasis ir 395-asis gvardijos sunkieji savaeigės artilerijos 
pulkai - aut. pastaba). Tokiai armadai tai buvo kukli užduotis - iki vakaro užimti 
Vilkupius, prasiveržti priekin 14 kilometrų. Bet pirmąją dieną mes tegalėjome 
pajudėti vos du kilometrus ir netrukus kilometrą atsitraukėme. Vokiečiai pa- 
būklus sukaišiojo į mūrinių namų rūsius. Tarp namų buvo įrengti dotai dviejų 
metrų storio betoninėmis sienomis. Į mus buvo šaudoma. Dar kliūdavo ir nuo 
„faustpatronais“ ginkluotų folksšturmistų. Pasiekėme tuos Vilkupius vos tre- 
čiąją dieną ir tik pagelbstint pionieriams sprogdintojams. Tankai blokavo dotų 
„lizdus“, pionieriai dėdavo po pusę tonos sprogmenų ir sprogdino vokiečius. 
Bet puolimo devintąją dieną iš visos mūsų tankų „machinos“ beliko šeši tankai 
T-34, du IS-2 ir keturi savaeigiai. Iš mano kuopos liko sveika tik vyresniojo lei- 
tenanto Fiodorovo įgula. 

Aišku, pamažu retėjo ir vokiečių daliniai. Tačiau apskritai dėl susidariusios 
situacijos kilo pavojus puolimui užgesti, ir galėjo žlugti visa operacija. 

Siekiant baigti pralaužti priešo gynybos taktinę zoną ir sutrukdyti jam ma- 
nevruoti pajėgomis, reikėjo stiprinti smūgio galią ir aktyvuoti veiksmus smogia- 
mosios grupuotės sparnuose. Sausio 16 d. piečiau Gumbinės perėjo į puolimą 
2-oji gvardijos armija (11-asis, 13-asis gvardijos korpusai, 60-asis šaulių korpu- 
sas, 153-ioji tankų brigada). 5-osios armijos juostoje Černiachovskio įsakymu, 
remiant devynioms (!) aviacijos divizijoms, buvo pasiųstas veikti generolo lei- 
tenanto A. Burdeinio 2-asis gvardijos tankų korpusas (229 tankai ir savaeigiai 
pabūklai). Efektas buvo menkas. Činčibadzės armija, aišku, sukaustė šiek tiek 
priešo pajėgų, bet pati priekin beveik nepajudėjo. O, Tacinskio korpusui pade- 
dant, pavyko užimti du - Kusų (Gut Kussen) ir Radšeno atsparos taškus, „bet 
šis laimėjimas nekompensavo didelių nuostolių: „Dešimtys šturmo pabūklų ir 
šimtai „faustpatronų“ sustabdė 2-ojo tankų korpuso puolimą. Korpusas buvo 
priverstas, užuot plėtojęs laimėjimą gynybos gilumoje, baigti ją pralaužti patir- 
damas smūgių iš gerai užmaskuotų pozicijų. 


Sovietų tankas T-34-85 (1944 m. T-34 modifikacija) atakuoja besiginančių 


vokiečių įtvirtintą ruožą. 


Taip sutapo, kad kaip tik tuo metu Hitlerio įsakymu, pradėta permesti į Lenkiją 
motorizuotąsias divizijas „Brandenburg ir „Hermann Gėring“. Guderianas vi- 
siškai teisus tikindamas, kad šie kovai pasirengę daliniai buvo atitraukti iš Rytų 
Prūsijos tokiu metu, kai ten brendo rusų puolimo krizė“, o jų išvedimas reiškė, 
„kad Rytų Prūsijoje prasideda tokia pati katastrofa, kokia įvyko prie Vyslos“. 

Sovietų kariuomenės įsibrovimas į gynybą Kusų rajone kėlė 9-ojo armijos 
korpuso dalies pajėgų apsupimo pavojų vadinamajame Lazdynų (dab. Krasno- 
znamenskas) kyšulyje. Siekdamas išvengti to pavojaus, netekęs rezervų 
Reinhardtas sausio 16-osios vakare leido atitraukti generolo Vutmano korpusą iš 
šio rajono į Insterio upės dešinįjį krantą. Ten pat reikėjo atsitraukti 26-0jo armi- 
jos korpuso kairiojo sparno divizijoms. Nustatę, kad priešas atsitraukia, generolo 
Liudnikovo 39-osios armijos junginiai (113-asis, 5-asis gvardijos, 94-asis šau- 
lių korpusai, 28-oji gvardijos tankų brigada) pradėjo jį persekioti stengdamiesi 
apsupti 548-osios ir 561-osios liaudies grenadierių divizijų dalinius. Tuo pačiu 
metu 5-oji ir 28-o0ji armijos toliau trypčiojo priešais gynybos antrąją liniją, nors 
dviejų oro armijų aviacija tą dieną atliko daugiau kaip 2800 lėktuvų išskridimų. 

Atsižvelgdamas į padėtį, fronto vadas nusprendė nedelsdamas pasinaudoti 
39-osios armijos pasistūmėjimu ir pasitelkti antrąjį ešeloną. Į šį ruožą iš pradžių 

buvo pastūmėtas generolo leitenanto V. Butkovo 1-asis tankų korpusas, o įkan- 
din jo 2-ojo gvardijos tankų korpuso, tiesa, jau netekusio pusės savo pajėgų, ir 
generolo Galickio 11-osios gvardijos armijos junginiai (8-asis, 16-asis, 32-asis 
gvardijos šaulių korpusai). Armijai buvo priskirtos 2-oji gvardijos ir 34-oji ze- 
nitinės artilerijos divizijos, 12-oji tankų, 21-oji bei 46-oji tankų naikintojų, 9-oji 
inžinerinė šturmo brigados, 42-asis ir 54-asis gvardijos minosvaidžių, 75-asis 
sunkiųjų tankų, 350-asis sunkiosios savaeigės artilerijos pulkai. Generolo 
Galickio žinioje buvo 1436 artilerijos vamzdžiai - 75 mm ir didesnio kalibro bei 
visos 1-osios oro armijos pajėgos. 

11-ajai gvardijos armijai ir abiem tankų korpusams reikėjo susitelkti Nešton- 
veteno, Kraupiškių (dab. Uljanovas), Ivenbergo rajone, paskui smarkiu smū- 
giu vakarų ir pietvakarių kryptimis galutinai sutriuškinti priešo Tilžės (Tilsit, 
dab. Sovetskas) ir kartu Gumbinės-Įsruties grupuotę. Kad pasiektų ši tikslą, 
1-ojo tankų korpuso ir 39-osios armijos junginiai turėjo atkirsti Tilžės grupuo- 
tės atsitraukimo kelius, tada kartu su 43-iosios armijos daliniais, smogiančiais iš 
Tilžės rajono, šią grupuotę sunaikinti, o 5-oji ir 28-oji armijos smūgiu iš rytų ir 
11-oji gvardijos armija su 2-uoju tankų korpusu smūgiu iš šiaurės išilgai gyny- 
bos linijos palei Insterio upės vakarinį krantą apsupti ir sunaikinti rajone vaka- 
riau Įsruties veikiančią Gumbinės- Įsruties grupuotę. 

Sausio 18-osios vidurdienį 1-asis tankų korpusas (178 tankai bei SAĮ) įžygiavo 
į pralaužą 39-osios armijos kairiajame sparne. Pralenkę pėstininkus, naikindami 
pavienes priešo grupes, tankistai nužygiavo 25 kilometrus, pasiekė Insterio upę 
ir užėmė placdarmus jos dešiniajame krante. Priešui kilo pavojus, kad iš pietų 
bus užimta Tilžė. Tačiau išplėsti laimėjimo nepavyko: korpuso junginius su- 
stabdė atkakliai besipriešinančios 551-oji liaudies grenadierių ir 69-oji pėsti- 
ninkų divizijos. 69-osios pėstininkų divizijos vadas generolas Zygfrydas Reinas 
(Siegfried Rein) žuvo. Iki dienos pabaigos upę pasiekė Liudnikovo armijos 
priešakiniai daliniai. 

Tuo metu atnaujinusios puolimą, 5-oji ir 28-oji armijos baigė pralaužti gyny- 
bos taktinę zoną, nors dėl nuolatinių kontratakų judėjimo tempas ir toliau buvo 
nedidelis. 

Per šešias nenutrūkstamų įnirtingų mūšių dienas 3-iojo Baltarusijos fronto 
kariuomenė pramušė vokiečių gynybą šiauriau Gumbinės apie 60 kilometrų 
ruože ir pasistūmėjo 30-40 kilometrų į gilumą. Priešas buvo išsekintas, bet jokiu 
būdu nesumuštas. 

Nuo sausio 19 d. Černiachovskio žinion buvo skirta A. Beloborodovo 43-ioji 
armija (90-asis, 103-iasis, 54-asis šaulių pulkai). Sausio 20-osios rytą armijos 
junginiai, peržengę Nemuną ledu, užėmė Tilžės miestą. 

Nuo Insterio upės linijos 39-osios ir 5-osios armijos sandūroje ėmėsi veiksmų 
11-oji gvardijos armija. Turėdama priešakyje du tankų korpusus, ji pradėjo verž- 
tis pietvakarių kryptimi, užėmė Skaisgirių (Gross Skaisgirren, dab. Bolšakovas), 
Aulavėnų (Aulawehnen, dab. Kalinovka) priešinimosi židinius, o į sausio 
21-osios pabaigą pasiekė Priegliaus upę į šiaurės rytus nuo Vėluvos ir Įsruties 
prieigose iš šiaurės. Vyko itin aršūs mūšiai. Per šią dieną šaulių divizijoms 
pavyko pasistūmėti ne daugiau kaip 10 kilometrų. Be to, kas 2-3 kilometrai 
teko sustoti, persigrupuoti ir po smarkaus artilerijos rengimo atnaujinti puo- 
limą. Tacino korpuse rikiuotėje liko 34 tankai ir 25 savaeigiai pabūklai. Dėl su- 
lėtėjusio tankų korpusų judėjimo, o Beloborodovo divizijos puolė plačiu frontu, 
nieko apsupti nepavyko. Tilžės grupuotė įstengė atsitraukti ir išsidėstyti gyny- 
boje Deimės upės linijoje. 

43-iosios ir 39-osios armijų kariuomenė priartėjo prie Kuršių marių ir Deimės 
upės. Priešo Įsruties grupuotė buvo toli apriesta iš šiaurės vakarų. Tuo metu 
5-osios, 28-0sios ir 2-osios gvardijos armijų puolimas sustojo. Ypač kruvini 
mūšiai vyko Gumbinės prieigose. Miestas buvo paimtas tik sausio 21 d. antroje 
pusėje. 

Naktį į sausio 22-ąją 11-oji gvardijos armija, kariaudama su tuo pačiu 26-uoju 
armijos korpusu ir 5-ąja tankų divizija, remiama 5-osios armijos, pradėjo štur- 
muoti Insterburgą. Iki ryto miestą sovietų kariuomenė užėmė. 16-ojo ir 36-ojo 
gvardijos šaulių korpuso divizijos pasiekė Priegliaus upę 30 kilometrų ruože 
nuo Tepliavos (Tapiau, dab. Gvardeiskas) iki Įsruties, keliose vietose forsavo ją 
forsavo ir atsisuko frontu į pietus. Fronto smogiamosios grupuotės laimėjimai 
leido pradėti žygį Čančibadzės ir Šafranovo armijoms, kurios pasistūmėjo nuo 8 
iki 13 kilometrų Darkiemio kryptimi. 

Gumbinės ir Įsruties netektis susilpnino priešo gynybą Karaliaučiaus ruože. 
Pralaimėjusi prie Insterio upės, vokiečių kariuomenė pradėjo trauktis prie 
Deimės, Priegliaus ir Alnos upių linijos - į Heilsbergo įtvirtintojo rajono pa- 
grindines pozicijas. 

Naktį į sausio 23-iąją 3-iojo Baltarusijos fronto vadas išleido naują operaty- 
vinę direktyvą, pagal kurią 11-oji gvardijos armija turėjo forsuoti Priegliaus ir 
Alnos upes visoje savo juostoje ir iki sausio 23 d. pabaigos nužygiuoti 20-25 
kilometrus. Iš dešinės Liudnikovo 39-oji armija turėjo forsuoti Deimę ir 
pasistūmėti 8-10 kilometrų. Jos juotoje puolančiam 1-ajam Raudonosios vėlia- 
vos tankų korpusui reikėjo forsuoti Deimę Tepliavos rajone, toliau pulti išilgai 
Karaliaučiaus plento ir prasiveržti į gilumą daugiau kaip 20 kilometrų. Kad būtų 
priartinta atsiliekanti fronto centrinė grupuotė, Černiachovskis įsakė 5-osios 
armijos vadui naktį persigrupuoti ir iki sausio 23 d. 9 valandos perkelti 65-ąjį 

korpusą į Želvos (Saalau, dab. Kamenskojė), Simonų (Siemonen, dab. Sirenevka), 
Virkalių (Virtkallen, dab. Polikarpovas) rajoną, t. y. per 6-8 kilometrus vaka- 
riau Įsruties, ir parengti jį perkelti per Prieglių. Paskui korpusui koncentriniu 
smūgiu Muldžių (Muldschen, dab. Perevalovas) kryptimi iš šiaurės ir armijos 
pagrindinėms pajėgoms nuo jų užimamos linijos į pietvakarius nuo Įsruties su- 
triuškinti kelią pastojančią priešo grupuotę ir iki dienos pabaigos pasiekti Ilmės 
upę Šenradės (Schėnrade, dab. Tučnas, Lenkija), Grabensvaldės (Grabėnvaldė, 
dab. Pereslavskojė) ruože. 2-ajam gvardijos tankų korpusui buvo įsakyta smogti 
smūgį Klein Nuro kryptimi, užimti perkėlas per Alną ir tada toliau pulti Alnos 
(Allenburg, dab. Družba) link. 

Generolas Galickis neslėpė nuostabos: „Iš šios fronto vado direktyvos aiš- 
kėja, kad jis nusprendė toliau pulti Karaliaučiaus kryptimi šiauriau ir piečiau 
Priegliaus upės. Mūsų nuomone, fronto kariuomenės grupuotė tada buvo per- 
skirta upės, o tai nemenkai kliudė pajėgoms manevruoti, taigi ir silpnino į 
Karaliaučių nukreiptų armijų smogiamąją galią. Be to, pajėgiausias kovoti 1-asis 
tankų korpusas traukė šiauriau Priegliaus upės pulti 39-osios armijos juostoje, 
o iki to meto iš esmės netekęs savo pajėgumo kovoti 2-asis tankų korpusas liko 


1945 m. kovas. Piliavos (Pillau, dab. Baltijskas) 


gynėjai Baltijos jūros pakrantėje. 

11-osios gvardijos armijos juostoje. Susipažinę su direktyva, mes ne visai supra- 
tome, kur nukreiptos fronto pagrindinės pastangos, kurion pusėn smogiamas 
pagrindinis smūgis - šiauriau ar piečiau Priegliaus upės?“ 

Sausio 23 d. 11-osios gvardijos armijos junginiai pasistūmėjo priekin 10-15 
kilometrų, pasiekė Kuršių marių pakrantę ir forsavo Deimę, užėmė Labguvą 
(Labiau, dab. Poleskas) ir Galdės (Goldbach, dab. Slavinskas) rytinį pakraštį. 
Fronto kairiajame sparne 28-osios, 2-osios gvardijos ir 31-osios armijų kariuo- 
menė per dieną kaudamasi pasistūmėjo 20 kilometrų ir pasiekė Mozūrijos ežerų 
rajoną. 

„Mums atrodo, - rašo generolas Galickis, - kad svarbiausias puolimo trūku- 
mas šiame etape buvo tai, jog puolimas vyko visu frontu armijose nesutelkiant 
pastangų lemiamuose ruožuose ir kad armijos buvo nukreiptos ne aplenkti 
priešo grupuočių pozicijas, o nustumti jas į vakarus. O tai priešui teikė gali- 
mybių organizuoti gana planingą atsitraukimą į parengtas iš anksto tarpines 
pozicijas. Fronto kariuomenė eikvojo laiką naikindama visus iš eilės priešo inži- 
nerinius statinius, tad sumažėjo jos puolimo tempas. 

Matyt, reikėjo kruopščiau ieškoti silpnesnių priešo gynybos vietų ir aplenkti 
labiausiai įtvirtintus gynybos taškus bei mazgus, kad, nelėtinant puolimo, būtų 
apsuptos nemažos jo grupuotės. 

Gana svarbi buvo ir ta aplinkybė, kad frontas neturėjo pakankamai judriosios 
kariuomenės, ypač šarvuočių ir tankų, kurių reikėjo plėtoti bendrosios kariuo- 
menės armijų laimėjimams. Turimi tankų korpusai negalėjo išspręsti tų uždavi- 
nių, kurie buvo skirti fronto kariuomenei . 

Tačiau sausio 23-24 d., pralaužusi gynybines linijas palei Deimės, Priegliaus, 
Alnos upes, užėmusi didelius Darkiemio, Unguros (Angerburg, dab. Vengoževas) 
priešinimosi mazgus, 3-iojo Baltarusijos fronto dešiniojo sparno kariuomenė 
toliau veržėsi Karaliaučiaus link. Centrinė grupuotė - 5-oji ir 28-oji armijos — 
puolė Bartų Romuvos (Friedland, dab. Pravdinskas) kryptimi. Kairiojo sparno 
armijos artėjo prie Mozūrijos kanalo. 

Sausio 24 d. generolas Černiachovskis pateikė generaliniam štabui operacijos 
antrojo etapo planą. 


Ne mažiau dramatiškai vyko 2-ojo Baltarusijos fronto puolimas. Sausio 
14 d. 9 val. skyrus užduotis, padaliniuose buvo perskaitytas fronto karo tarybos 
kreipimasis: 

„Sovietinės Tėvynės ištikimieji sūnūs - raudonarmiečiai, seržantai, karininkai, 
generolai! Atėjo metas atsiskaityti su pikčiausiu mūsų Tėvynės priešu - vokie- 
čių fašistiniais grobikais už visus jų žvėriškumus ir piktadarybes, už sunaikintus 

Sovietų gurguolė traukia „išlaisvintos“ Vėluvos (Wehlau, dab. Znamenskas) gatvėmis. Šis 


svarbus vokiečių gynybos taškas buvo užimtas po ilgų ir sunkių mūšių. 


ir išplėštus sovietų miestus ir kaimus... Nauju galingu smūgiu paspartinsime 
priešo žūtį!“ 

10.00 prasidėjo artilerijos rengimas. 15 minučių artilerija visa sparta šaudė į 
priešo gynybos priešakinį kraštą ir artimiausią gylį, griovė jo gynybinius stati- 
nius. Ružanų placdarme išskleisti pirmojo ešelono divizijų priešakiniai batalio- 
nai energingai atakavo priešakinį kraštą ir beveik be kautynių įsiveržė į pirmąją 
tranšėją. Iki 11 val. užėmė antrąją ir iš dalies trečiąją tranšėją - dėl jų teko jau 
kautis. Dėl to buvo sutrumpintas artilerijos rengimas, o atakos rėmimą buvo ga- 
lima pradėti dviguba ugnies banga per visą antrosios pozicijos gylį. Kiek kitaip 
padėtis klostėsi 65-osios ir 70-osios armijų, puolančių iš Serocko placdarmo, 
juostose. Ten priešakiniai batalionai pasistūmėjo mažiau, todėl artilerijos rengi- 
mas nebuvo trumpinamas. Nepalankios oro sąlygos sumažino artilerijos ugnies 
efektyvumą ir nebuvo galimybių panaudoti aviaciją. 

Pirmąją dieną 3-iosios, 48-osios ir 2-0sios smogiamųjų armijų kariuomenė 
kaudamasi nužygiavo nuo 3 iki 6 kilometrų, 65-oji ir 70-oji armijos prasiveržė 
3-5 kilometrus. Nė vienoje puolimo vietoje gynybos pirmoji juosta nebuvo pra- 
laužta, nors išeikvota daugiau kaip 950 vagonų šaudmenų. Vokiečiai aršiai prie- 
šinosi ir nuolat rengė kontratakas. 

Generolas pulkininkas I. Fediuninskis, vadovavęs 2-ajai smogiamajai armijai: 

„Mūšis vyko tirštame rūke. Nei aš, nei korpusų vadai negalėjo matyti, kiek 
pasistūmėjo priekin divizijų kovos rikiuotės. 

Nesant aviacijos, kilus sunkumams valdant artilerijos ugnį, paskiri ir nelabai 
efektyvūs pėstininkus tiesiogiai palaikančių mūsų tankų veiksmai buvo tos prie- 
žastys, dėl kurių atlikta ne visa dienos užduotis.“ 

Sutemus toliau kovojo veiksmams naktį parengti batalionai. 

Sausio 15-osios rytą smogiamosios grupuotės pamėgino atnaujinti puolimą, 
o armijų grupės „Centras“ vadovybė, pasitelkusi rezervus, smogė kontrsmūgius 
iš sparnų, be to, sovietų karo vadų suplanuotą apšaudymą iš artilerijos vokiečiai 
pusvalandžiu pralenkė patys surengdami apšaudymą iš artilerijos. Tada 3-iąją 
armiją (41-asis, 35-asis, 40-asis šaulių korpusai) atakavo tankistų grenadierių 
divizija „Grofėdeutschland“ - vienas iš labiausiai pasirengusių kovoti Vermachto 
junginių, kurio „žvalgyba mūsų ruože nepastebėjo“. 2-0sios smogiamosios ar- 
mijos kairiajame sparne netikėtai pasirodė 7-oji tankų divizija, „ta pati, kurią 
mūsų žvalgai laikė permesta į kitą frontą“. Gudruoliai vokiečiai įstengė „pasi- 
naudoti rūku“ ir „nepastebimai susitelkė“ ten, kur jų nesitikėta, o paskui „aršiai 
užgriuvo sovietų kariuomenę. Judėjimo tempas smarkiai sumažėjo, vietomis 
kariuomenė ir visai sustojo. Generolas Gorbatovas: „Baisios jėgos ir aršumo 
kautynės įsiplieskė antrąją dieną. Ji buvo tokia pat apniukusi kaip pirmoji... 
Vietoj tikėtino sėkmingai pradėto puolimo teko kovoti nepaprasto smarkumo 
pasitiktiniuose ir gynybos mūšiuose su permaininga sėkme... Taip, tai buvo bai- 
sus mūšis, sunki diena. Mūsų kariuomenė nepasistūmėjo nė žingsnio, bet nė 
žingsnio ir neatsitraukė.“ 

Į 2-osios smogiamosios ir 65-osios armijų juostose išryškėjusius „įtrūkimus“ 
maršalui Rokosovskiui teko pasiųsti atitinkamai 8-ąjį ir 1-ąjį gvardijos tankų 
korpusus, o sausio 16 d. 48-osios armijos juostoje - 8-ąjį mechanizuotąjį kor- 
pusą. Kiekvieno korpuso vadui operatyviniam pavaldumui teko atakos aviacijos 
divizija. Atrėmę keletą smarkių atakų, tankistai palaužė vokiečių priešinimąsi ir 
ėmė veržtis tolyn. Siekdami sudaryti sąlygas toliau pulti Gorbatovo korpusams, 
jam iš dešinės suaktyvėjo 49-osios armijos daliniai. Pagerėjus orui, pakilo į orą 
aviacija. 

Per tris paras fronto kariuomenė pralaužė priešo gynybos taktinę zoną 60 ki- 
lometrų ruože, pasistūmėjo priekin apie 30 kilometrų ir užėmė atsparos taškus 

bei komunikacijų mazgus Pultuską, Naselską, perkirto Cechanuvo-Modlino 
geležinkelio magistralę. 

Sausio 17 d. antroje pusėje 5-oji gvardijos tankų armija (10-asis ir 29-asis 
tankų korpusai - 585 tankai ir SAĮ, 545 pabūklai bei minosvaidžiai), vadovau- 
jama generolo pulkininko V. Volskio, remiama iš oro atakos aviacijos korpuso, 
įžengė į pralaužą generolo pulkininko N. Gusevo 48-osios armijos (29-asis, 
42-asis, 53-iasis šaulių korpusai) juostoje. 

Tai iškart pakeitė situaciją. 

Generolo leitenanto A. Popovo 8-asis gvardijos tankų korpusas (252 tankai ir 
SAĮ) netikėtu smūgiu kartu su jį remiančia aviacija įveikė 7-ąją tankų diviziją, 
o generolo leitenanto A. Firsovičiaus 8-asis mechanizuotasis korpusas užėmė 
Gruduską. Divizijai „Grofšdeutschland“ smogė 48-osios ir 3-iosios armijos jun- 
giniai, dėl ko ši divizija patyrė didelių nuostolių. 5-oji gvardijos tankų armija 
atitrūko nuo bendrosios kariuomenės junginių ir iki dienos pabaigos pasiekė 
Mlavos įtvirtintąjį rajoną. 

Sausio 17-18 d. žlugo Cechanuvo ir Pšasnyšo atsparos taškai. 

Generolo Grišino 49-oji armija (70-asis, 121-asis šaulių korpusai) traukė šiau- 
rės kryptimi ir dengė smogiamosios grupuotės dešinįjį sparną. Iš Serocko plac- 
darmo veikiančios armijos užėmė Modliną. 

Po atkaklių mūšių 2-asis Baltarusijos frontas pralaužė priešo gynybą 110 ki- 
lometrų pločio juostoje ir pasistūmėjo apie 60 kilometrų į gilumą. Iki to laiko 
1-ojo Baltarusijos fronto dešiniojo sparno kariuomenė užėmė Varšuvą, pasiekė 
Bzuros upę ir toliau puolė Poznanės link. Tačiau sumuštos Varšuvos grupuotės 
keturių pėstininkų divizijų likučiai atsitraukė už Vyslos ir sustiprino 2-ąją lauko 
armiją, o dėl to padėtis priešais Rokosovskio kairįjį sparną pasidarė sudėtinga. 

Pasistūmėjus 3-iojo ir 2-ojo Baltarusijos frontų smogiamosioms grupuotėms 
Karaliaučiaus ir Marienburgo ruožuose (tas pasistūmėjimas prasidėjo pralaužus 
vokiečių 3-iosios tankų armijos ir 2-osios armijos gynybą), kilo pavojus 4-ajai 
armijai, kuri gynė Augustavo kyšulį ir pateko „į itin nemalonią padėtį . Armijų 
grupės „Centras“ vadas įžvelgė pavojų ir mėgino gauti vyresniosios vadovybės 
leidimą atsitraukti, bet Hitleris nesutiko ir įsakė ginti kiekvieną žemės pėdą. 

Nuo sausio 19 d. 2-asis Baltarusijos frontas pradėjo persekioti priešą. Šiuo 
atveju lemiamą vaidmenį atliko judrieji daliniai. Šaulių korpusų pagrindinės pa- 
jėgos žygiavo kolonomis, artilerija - taip pat kolonomis, judėjo etapais ir tik 
priešakiniai būriai išsišovė toli priekin. Paprastai šaulių batalionas būdavo su- 
laipinamas į jam priskirto artilerijos diviziono automobilius ir tampa savaeigių 
artilerijos įrenginių desantu, tad puikiais „užsieniniais“ keliais skriejo su švilpe- 
siu. Per vieną dieną kariuomenė spėdavo nuvažiuoti priekin 25-30 kilometrų. 
48-osios armijos juostoje Rokosovskis panaudojo generolo N. Oslikovskio 

3-iąjį gvardijos kavalerijos korpusą, kuris peržengė Rytų Prūsijos pietinę sieną 
ir patraukė Alenšteino pusėn. Puolimą plėtojo ir Volskio tankų armija. Kartu 
su 48-osios armijos priešakiniais daliniais ji nesustodama užėmė Mlavą ir 
Neidenburgo (dab. Nidzica, Lenkija) rajone taip pat įžengė į Rytų Prūsijos žemę. 
Šiai kariuomenei iš dešinės sausio 20 d. sieną peržengė generolo Gorbatovo 
3-iosios armijos divizijos. Armijos karo taryba, sveikindama visus kareivius 
„įžengus į priešo žemę", išleido atsišaukimą: „Mūsų sena svajonė išsipildė. Dabar 
reikia pasiekti hitlerinės Vokietijos širdį ir įsmeigti į ją mūsų raudonarmietišką 
durtuvą.“ 

Nepaisydama apsupimo pavojaus, Hosbacho 4-oji armija toliau gynė kyšulį 
Augustavo rajone. Atsižvelgdama į tai, ir į kai kuriuos Černiachovskiui kilusius 
sunkumus, kariuomenės vyriausioji vadovybė sausio 20 d. įsakė Rokosovskiui 
2-ojo Baltarusijos fronto pagrindines pajėgas, kurios jau rengėsi forsuoti Vyslą, 
pasukti į šiaurę, Elbingo (dab. Elblongas) miesto kryptimi, trumpiausiu keliu pa- 
siekti Aistmarių įlanką ir atkirsti priešo Rytų Prūsijos grupuotę nuo Pomeranijos 
grupuotės. Kartu 65-oji ir 70-oji armijos turėjo paspartintai pulti vakarų kryp- 
timi. Konstantinui Konstantinovičiui šis įsakymas atrodė „visiškai netikėtas“ ir 
ne itin apdairus: 

„Mes stengėmės kuo greičiau judėti į vakarus siekdami patikimai apsaugoti 
nuo galimų smūgių iš šiaurės 1-ojo Baltarusijos fronto kariuomenę, ypač jo 
tankų armijas. Apie įvykius 3-iojo Baltarusijos fronto ruože oficialių pranešimų 
neturėjome, bet sklido gandų, kad ten puolimas plėtojasi lėtai. Ir nors kariuome- 
nės vyriausiosios vadovybės iki šiol vykdomos didelės puolamosios operacijas, 
kuriose vienu metu dalyvaudavo keletas frontų, buvo galima laikyti meistriš- 
kumo pavyzdžiu, bet Rytų Prūsijos operacijos organizavimas ir vadovavimas jai 
kelia daug abejonių. Šių abejonių kilo, kai 2-ajam Baltarusijos frontui kariuo- 
menės vyriausioji vadovybė įsakė pasukti 3-iąją, 48-ąją, 5-ąją gv. tankų ir 2-ąją 
smogiamąją armijas į šiaurę ir šiaurės rytus veikti prieš vokiečių Rytų Prūsijos 
grupuotę, užuot toliau puolus į vakarus. Juk tada jų kariuomenė jau pralaužė 
priešo gynybą ir artėjo prie Vyslos, buvo pasirengusi forsuoti ją nesustodama. 

Gautoji direktyva iš tikrųjų esmingai keitė fronto gautą pradinę užduotį, kurią 
skyrė Stalinas man būnant kariuomenės vyriausiojoje vadovybėje. Tada nė žo- 
džiu neužsiminta apie 2-ojo Baltarusijos fronto kariuomenės dalyvavimą kartu 
su 3-iuoju Baltarusijos frontu likviduojant priešo Rytų Prūsijos grupuotės ka- 
riuomenę. Kadangi fronto pagrindinė užduotis buvo pulti į vakarus glaudžiai 
veikiant išvien su 1-ojo Baltarusijos fronto kariuomene, tad ir fronto kariuome- 
nės pagrindinė grupuotė buvo sukurta fronto kairiajame sparne (48-oji, 2-oji 
smogiamoji armija, 65-oji, 70-oji, 49-oji armijos ir 5-oji gvardijos tankų armija). 
Bet pagal gautą direktyvą keliama pagrindinė užduotis - apsupti priešo Rytų 

Tanenbergo (dab. Stembarkas, Lenkija) memorialas iškilo vokiečių pergalei prieš Rusiją 
Pirmajame pasauliniame kare atminti. 1934 m. čia palaidotas miręs Vokietijos prezidentas 


P fon Hindenburgas. 1945 m. atsitraukdami vokiečiai memorialą susprogdino. 


Prūsijos grupuotę fronto pagrindinių pajėgų smūgiu į šiaurę ir šiaurės rytus pa- 
siekiant Aistmarių įlanką. Kartu ir nuo dalies ankstesnės užduoties - sąveikos su 
1-uoju Baltarusijos frontu sparne - mes nebuvome atleisti, taigi privalėjome to- 
liau pulti į vakarus kairiajame sparne turėdami iš viso dvi armijas. Nuo tos aki- 
mirkos prasidėjo fronto ištęsimas, nes didžioji dalis mūsų pajėgų puolė į šiaurę 
ir šiaurės rytus, o mažesnioji - į vakarus. 

Tad vėliau dėl greito pasistūmėjimo prie Oderio 1-ajam Baltarusijos frontui 
teko ištęsti savo kariuomenę, nes reikėjo pridengti savo atvirą sparną, mat mūsų 
fronto kairysis sparnas, judėdamas į vakarus, atsiliko. O tai įvyko todėl, kad 
mūsų frontui teko tuo metu atlikti dvi skirtingas užduotis. Ir teisus buvo 1-ojo 
Baltarusijos fronto vadas Žukovas priekaištaudamas man dėl kariuomenės atsi- 
likimo ir neįvykdytos užduoties pridengti jo fronto sparną. 

Aš įsitikinęs, jog tuo metu jis suprato, kad pretenzija mums nepagrįsta, ir 
ją reiškė tik todėl, kad aš pajusčiau įkarštį. Kildavo tokių klausimų: kodėl ka- 
riuomenės vyriausioji vadovybė nepasinaudojo labai patogia 2-ojo Baltarusijos 
fronto padėtimi ir nederino 3-iojo Baltarusijos fronto smūgio su mūsų fronto 


128 


Vladimir Bešanov. Trečiojo reicho katastrofa 


smūgiu, smogiant jį maždaug iš Lomžos ruožo, iš pietų į šiaurę, Aistmarių įlan- 
kos kryptimi. Šiuo atveju iškart jau būtų reikėję tam frontui prisijungti 50-osios 
ir 3-iosios armijos kariuomenę su jos ruožais. Generalinis štabas negalėjo neži- 
noti, kad patys stipriausi įtvirtinimai Rytų Prūsijoje buvo sukurti jos rytinėje ir 
pietrytinėje dalyje. Be to, fronto konfigūracija savaime reiškė, kad reikia smogti 
kaip tik iš pietų į šiaurę, kad Rytų Prūsija būtų atkirsta nuo Vokietijos. Be to, 
smūgį iš šio ruožo buvo lengva subendrinti su mūsų fronto kariuomenės smū- 
giu. Toks sprendimas būtų padėjęs pralaužti priešo gynybą pačioje operacijos 
pradžioje.“ 

Vykdydama naująją direktyvą, 2-ojo Baltarusijos fronto kariuomenė ėmė 
veržtis Aistmarių pakrantės kryptimi. Ypač sparčiai puolė 5-oji gvardijos tankų 
armija. Sausio 20 d. užėmę didelį plentų ir geležinkelių mazgą - Neidenburgo 
miestą, tankistai pasuko į Osterodę (Ostruda), Elbingą. Fronto kairiojo sparno 
junginiai per vieną dieną pasistūmėjo daugiau kaip 40 kilometrų ir užėmė 
Serpco, Belsko, Vyšegrudo miestus. 

Sausio 21 d. generolo majoro M. Sachnos 10-ojo tankų korpuso (117 tankų ir 
84 SAĮ) naktį atakuotas Tanenbergas buvo užimtas. Tai įsidėmėtina akimirka. 
Atsitraukdami vokiečių daliniai susprogdino Tanenbergo (dabar Stembarkas) 
memorialą, skirtą 1914 metų pergalei, o nacionalinio didvyrio feldmaršalo 
fon Pauliaus Hindenburgo ir jo žmonos palaikus kartu su pasižymėjusių vo- 
kiečių pulkų vėliavomis išgabeno į vakarus. Kaip savo dienoraštyje pažymėjo 
vienas iš Vokietijos užsienio reikalų ministerijos valdininkų, „sunaikindami 
memorialą, vokiečiai oficialiai pripažino tą faktą, kad jiems neliko vilties kada 
nors grįžti į Prūsiją. Tą pačią dieną buvo susprogdintas Hitlerio kariuomenės 
vyriausiosios vadovybės statinių kompleksas „Vilko guolis“ („Wolfsschanze ) 
netoli Rastenburgo. 

Štai dabar nacistų vadovybė leido evakuoti Rytų Prūsijos ir Pomeranijos gy- 
ventojus. Šimtai tūkstančių pabėgėlių patraukė į Sembos pusiasalį - į Piliavą, į 
Aistmarių neriją, už Vyslos - Dancigo ir Gotenhafeno (dab. Gdynė) link. 

„Artėjant frontui, - rašo generolas K. Teleginas, - gyventojai palikdavo namus 
ir, susikrovę patį reikalingiausią turtą į visokiausius vežimus bei vežimėlius, 
ėmė traukti pėsčiomis, bėgo į vakarus. Visai suprantama, kad, kariuomenei 
greit Žygiuojant, pabėgėliai patekdavo į karo veiksmų juostą, kaip galėjo slėpėsi 
ir, praleidę kariuomenę, toliau traukė į vakarus dabar jau mūsų kariuomenės 
užnugaryje. 

Ką gi sakyti? Šioje apgailėtinoje žmonių srovėje tam tikra prasme įsikūnijo 
istorinės lemties teisybė... 

Tačiau pabėgėlių srautai mūsų fronto užnugario keliuose taip smarkiai už- 
kimšo visas komunikacijas, kad tai ėmė rimtai trukdyti transporto darbui. 

Dažnai net tankai turėjo užtrukti prie kelių sankryžų, praleisti nevaldomas gy- 
vuliškos panikos apimtas kolonas pabėgėlių, tarp kurių buvo daug vaikų ir nu- 
senusių žmonių.“ Pagal sovietų versiją vokiečius palikti namus vertė jų pačių 
valdžia, grasinanti represijomis ir gąsdinanti neva „rusų žvėriškumais. 

Generolas K. Galickis negali užmiršti, kaip, patikėję fašistine propaganda, 
žmonės „taip užplūdo kelius, kad trukdė judėti vokiečių kariuomenei... Vokiečių 
komendantai mėgino daryti tvarką keliuose, bet tai sunkiai sekėsi. Daugeliu 
atvejų atsitraukiantys fašistų tankai, šarvuotieji transporteriai, vilkikai ir sun- 
kvežimiai įsirėždavo į pabėgėlių minias ir jas traiškė. 

Ypač žvėriškai su savo bendrapiliečiais elgėsi korpuso „Hermann Gėring ' ka- 
reiviai ir karininkai. Dalis pabėgėlių grįždavo į savo gyvenamąsias vietas jau ne- 
tekę turto ir produktų. Sovietų kareiviai valgydino alkanas moteris ir vaikus, 
šildė prie laužų, padėdavo persikelti per vandens kliūtis.“ Ganytojo Okorokovo 
vadovaujami politiniai darbuotojai varė agitacinį darbą: 

„Susipažindavo su vietos gyventojais, atskleisdavo ir tirdavo demokratinį ir an- 
tifašistinį aktyvą. Savo susirinkimuose gyventojai rinko atstovus į vietos savival- 
dos įstaigas... Bet svarbiausia, kas vertė žmones patikėti savo saugumu, suprasti 
Raudonosios armijos kilnią misiją, - tai sovietų karių elgesys. Mūsų kareiviai, 


Alenšteino (dab. Olštynas) gatvėse pamuštas 

vadai, politiniai darbuotojai buvo labai humaniški su vietos gyventojais. Mes 
padėjome organizuoti aprūpinimą maistu ir likviduoti sunkių mūšių padarinius, 
nuolat aiškinome gyventojams, kokia yra Sovietų valstybės politika.“ 

Tad ko jie, kvailiai, bėgo? Visiems juk aišku: „Sovietų kareivis - pats teisin- 
giausias kariškis žemėje.“ 

O, svarbiausia, - kur jie pradingo? 

Sausio 21 d. kariuomenės vyriausioji vadovybė iš 2-ojo Baltarusijos fronto pa- 
reikalavo ne vėliau kaip vasario 2-4 d. pasiekti Elbingo, Marienburgo, Torunės 
liniją, prasiveržti prie Vyslos jos žemupyje ir atkirsti priešui visus kelius į Vidurio 
Vokietiją. Pasiekus Vyslą, numatyta užimti placdarmus jos kairiajame krante į 
šiaurę nuo Torunės. Fronto dešiniojo sparno kariuomenei buvo įsakyta pasiekti 
Johanesburgo, Alenšteino, Elbingo liniją. Vėliau numatyta didelę dalį fronto 
pajėgų perkelti į Vyslos kairįjį krantą veikti juostoje tarp Dancigo ir Štetino 
(Šcecinas). 

Armijų grupės „Centras“ padėtis prastėjo, kilo aiškus apsupimo vakariau 
Augustavo pavojus. Primygtinius Reinhardto prašymus leisti atitraukti 4-ąją ar- 
miją Hitleris vėl atmetė. Tada generolas Hosbachas, iš esmės atsidūręs apsup- 
tyje, padarė „narsuolišką sprendimą. Naktį į sausio 22-ąją jis be leidimo pradėjo 
atitraukti savo junginius į Lėciaus įtvirtintojo rajono gynybinių statinių pozi- 
cijas Mozūrijos ežerų linijoje ir „nepatyrė jokio priešo poveikio“. Šio manevro 
laiku nepastebėjo 50-osios armijos (69-asis, 81-asis šaulių korpusai) žvalgyba. 
Armijos vadovybė fronto štabui toliau siuntė pranešimus, kad „priešas laikosi 
tvirtai . Tik po dviejų dienų, atliekant žvalgybą mūšiu, pastebėta, kad priešais ar- 
miją - tuščia erdvė. Rokosovskis iš apmaudo pareikalavo nušalinti armijos vadą 
Boldiną: „Už tokį aplaidumą negalima atleisti... Neteisinga informacija mums 
brangiai kainavo. Buvome priversti anksčiau laiko pasiųsti į mūšį 49-ąją armiją, 
kurią, jei taip nebūtų nutikę, galėjome panaudoti tikslingiau. O 50-ajai armi- 
jai teko sparčiaisiais žygiais vytis atitrūkusį priešą.“ Boldinas buvo pašalintas ir 
vietoj jo vadovauti ėmė armijos štabo viršininkas (buvęs Volchovo fronto štabo 
viršininkas) generolas leitenantas E Ozerovas. 

Tuo metu Hosbachas nusprendė neužtrukti naujosiose pozicijose, palikti gy- 
nybos linijas su Lėciaus tvirtove ir pro Mozūrijos ežerus veržtis į vakarus, susi- 
jungti su generolo pulkininko Veiso 2-ąja armija Heilsbergo (Varmės Lidzbarko) 
įtvirtintojo rajono pietinėje dalyje. Apie šį sprendimą 4-osios armijos vadas ne- 
pranešė nei armijų grupės „Centras“ vadui, nei vyriausiajai vadovybei. Armijos 
junginiai aplenkė Lėciaus įtvirtintąjį rajoną, ir sausio 24 d. užėmė Heilsbergo, 
Deimės ilgalaikę įtvirtintąją poziciją. Apie tai, kad pasitraukta iš Mozūrijos ežerų 
linijos, Berlyną informavo gauleiteris Kochas. Fiurerio vadovybėje pranešimas 
apie „pačios stipriausios Rytų Prūsijos citadelės, įrengtos pagal naujausią karinę 


Į BERLYNĄ! PIRMASIS MĖGINIMAS 


patirtį , atidavimą sukėlė sprogusios bombos efektą. Hitleris, galutinai netekęs 
pasitikėjimo generalitetu, nepaprastai užsirūstino, šaukė ant Guderiano ir reika- 
lavo, rusų agentus“ Reinhardtą ir Hosbachą atiduoti karinio tribunolo teismui. 

O tuo metu armijų grupė „Centras“ toliau traukėsi. 

Sausio 22 d. generolo majoro Malachovo 29-asis tankų korpusas (149 tankai ir 
111 SAĮ) užėmė Ylavos miestą. 

Oslikovskio raitininkų korpusas nuskubėjo į Alenšteiną. Šio miesto geležin- 
kelio stotyje susikaupė dvi dešimtys ešelonų su įvairiais kroviniais, karine tech- 
nika, žmonėmis. Stotis buvo prikimšta pabėgėlių, kurie laukė, kada bus išgabenti 
į Vokietijos centrinius rajonus. Kazokai paėmė daug trofėjų ir iki soties prisima- 
rodieriavo, nors tai „sąjunginėje“ Lenkijoje buvo kategoriškai draudžiama. 

„Į Alenšteino miesto geležinkelio stotį, - rašė N. Nikulinas, - kurią, priešui 
nesitikint, užėmė generolo Oslikovskio šaunioji raitija, atvyko keletas ešelonų 
su vokiečių pabėgėliais. Jie manė, kad važiuoja į savo užnugarį, ir pakliuvo... Aš 
mačiau, kokie buvo jiems surengto pasitikimo rezultatai. Stoties peronai užversti 
krūvomis sudraskytų lagaminų, ryšulių, krepšių. Visur drabužiai, vaikų daiktai, 
supjaustytos pagalvės. Visa tai - kraujo klanuose...“ 


Milijonai ginkluotų, sužvėrėjusių mužikų, nešvankiai besikeikiančių, pa- 
miršusių žmogaus gyvybės kainą, išsikruvinę, purvini ir prakaituoti, įsibrovė į 
Vokietiją liepsnodami keršto troškimu. 

Štai ji, niekšų šalis, žudikų šalis! Vargas tau, Vokietija! 

Raudonajai armijai peržengus Vokietijos sieną, kilo prievartos, plėšikavimo ir 
beprasmiško griovimo sprogimas. Šio reiškinio liudijimų ir „paaiškinimų“ yra 
daugybė. 

Maršalas V. Čiuikovas, kuris vadovavo 8-ajai gvardijos armijai, labai kruopš- 
čiai, — tai ir suprantama, - rašė: 

„Kareiviai savo nuotaiką reiškė savaip. Man teko matyti ant pasienio stulpų 
užrašų: „Štai ji, prakeikta Vokietija!“ 

Šie jausmai suprantami, matyt, kareivio sąmonei dar buvo neįmanoma atskirti 
liaudį ir Hitlerio vadovaujamą fašizmą. Anaiptol dar nebuvo užgijusios atmin- 
ties žaizdos apie grobikų piktadarybes mūsų ir Lenkijos žemėje. Skaitydamas šio 
pobūdžio užrašus, prisiminiau Maidaneką... Prisisminiau ir savo būgštavimus, 
kad Vokietijos žemėje gali įsiplieksti rusų žmogaus įniršis ir rūstybė.“ 

Kapitonas Pylcynas, 8-ojo atskirojo baudžiamojo bataliono, didžiavęsis vo- 
kiečių šiam daliniui primestu „Rokosovskio gaujos pavedimu, kuopos vadas, 
prisimena: 

„Mus apėmė visuotinė neapykanta esesininkams, arijams ir apskritai viskam, 
kas vokiška. Tai neteisinga, dabar aš suprantu, bet neapykanta priešams tada 

buvo tvirtai įaugusi į mūsų sąmonę. Prisimindavome sparnuotąsias frazes, to- 
kias kaip „negalima įveikti priešo, neišmokus jo nekęsti visomis savo dvasios 
jėgomis“ ir „jei priešas nepasiduoda, jis sunaikinamas“. Ir plakatai, ir laikraščiai, 
ir kinas, tuo labiau Iljos Erenburgo ir kitų žinomų rašytojų šaižios publikacijos 
ragino „Nužudyk vokietį!“ Aišku, supratome, kad žudyti reikia tuos, kurie su 
ugnimi ir kalaviju atėjo į mūsų Tėvynės žemę, bet, nepaisant logikos, mūsų nea- 
pykanta apėmė visus vokiečius, visa, kas vokiška, kas būdinga priešui.“ 

13-ojo gvardijos korpuso artilerijos pulko seržantas N. Nikulinas: 

„Kariuomenė tuo metu peržengė Vokietijos sieną. Dabar karas atsisuko į mane 
dar viena netikėta puse. Atrodė, viskas pažinta: mirtis, alkis, apšaudymai, nepa- 
keliamas darbas, šaltis. Bet kur tau! Buvo dar kažkas labai baisu, tai, kas mane 
beveik pritrėškė. Įžengimo į Reicho teritoriją išvakarėse į kariuomenę privažiavo 
agitatorių. Kai kurie - dideli viršininkai. 

— Mirtis už mirtį!!! Kraujas už kraują!!! Nepamiršime!!! Neatleisime!!! 
Atkeršysime!!! - ir taip toliau... 

Iki tol išsijuosęs darbavosi Erenburgas, kurio rėksmingus, šaižius straipsnius 
visi skaitė: „Tėti, užmušk vokietį!“ Ir išėjo atvirkštinis nacizmas. Tiesa, anie sa- 
vivaliavo pagal planą: getų tinklas, lagerių tinklas. Pagrobtų vertybių apskaita ir 
sąrašai. Bausmių aprašas, planiniai sušaudymai ir t.t. Mūsiškiams viskas vyko 
stichiškai, slaviškai. Muškit, vyručiai, deginkit, daužykit! Niekinkit jų bobas! Be 
to, prieš puolimą kariuomenę gausiai aprūpino degtine. Ir prasidėjo, ir prasi- 
dėjo! Kaip visada, nukentėjo nekaltieji. Bonzai, kaip visada, paspruko... Be at- 
rankos deginti namai, žudytos kažkokios atsitiktinės senutės, beprasmiškai 
šaudytos karvių bandos. Labai populiarus buvo kažkieno sugalvotas pokštas: 
„Sėdi Ivanas prie degančio namo. „Ką tu darai? “ - kažkas jį klausia. „Nagi aute- 
lius reikėjo pradžiovinti, lauželį užkūriau ... Lavonai, lavonai, lavonai. Vokiečiai, 
žinoma, padugnės, bet kam darytis panašiems į juos? Kariuomenė save paže- 
mino. Tai buvo pati didžiausia karo baisybė. Lavonai, lavonai...“ 

Visur spėjantis Ilja Erenburgas atvyko įvykių vieton ir netrukus paskelbė seriją 
straipsnių atpildo ir teisingumo tema: 

„Aš praleidau dvi savaites liepsnojančioje ir dūmijančioje Vokietijoje, apimtas 
siaubo. Ilgai keliais per sniegą ir purvą brenda vokiečiai ir vokietės. Šie keliai už- 
versti baldais, indais, skudurais. Dega miestai. Po ištuštėjusias rotušes slankioja 
kiaulės. Vėjas taršo miestų vėliavų su ereliais, liūtais, su elniais skutus. Mes ga- 
lėtume pasakyti: viskam savas metas, bet mes nepasiduodame piktam džiaugs- 
mui. Mus įkvepia kitas jausmas: matome teisingumo džiugesį... 

Gyventojai stengiasi pabėgti. Tūkstančių tūkstančiai vežimų slenka į vakarus. 
Ko tik nesama tuose vežimuose - ir skrynių, ir pūkinių patalų, ir baldų, ir pilva- 
juosčių, ir ūsajuosčių, ir (po šienu) kreisleiterių išduotų keletas itališkų karabinų, 

peilių su įrašais: „Viskas Vokietijai“ ar „Kraujas ir garbė“: šiais peiliais vokiečiai ir 
vokietės turėjo žudyti rusus. Bet štai Raudonoji armija atkirto kelią. Išmėtyti ne 
tik krėslai, bet netgi ūsajuostės. Pakelės nuklotos dešimtimis tūkstančių pūkinių 
patalų (vokiečiai užsikloja pūkiniais patalais) ir visų žąsų nuo Bismarko epochos 
iki mūsų dienų pūkai kaip pūga siaučia Rytų Prūsijoje. O mūsų užklupti vokie- 
čiai ir vokietės mėgina atsikratyti ne tik peilių, bet ir savo praeities... Jie skubiai 
smaukiasi ant akių kepures. Merginos įžūliai ir gašliai žvelgia į praeinančius ka- 
reivius, tarsi būtų ne biurgerių dukterys, o naktinio baro padavėjos... 

Nė vienu iš jų negalima pasitikėti. Dabar jie atrodo kaip avelės, bet buvo 
kaip vilkai, tokie ir tebėra. Jie išmeta karabinus ir durklus, bet kas žino, kas bus 
po mėnesio? Vokietis nemoka kovoti savo iniciatyva, jis laukia įsakymo. Tarp 
sutrikusiųjų, išsigandusiųjų minių esama Žmonių, kuriems pavesta organizuoti 
diversijas ir pučus. Dabar jie pasislėpė: pernelyg didelė jų tėvynainių baimė, 
reikia atsipūsti. O jei jiems bus leista atsipūsti, liks nesučiupti, kiekvienas ne- 
patikrintas, neperšviestas, netrukus patys nuolankiausi, tie, kurie šaukia „rot 
front“ ir mindžioja fiurerio atvaizdus, vėl pradės kliedėti „Didžiąja Vokietija“ 
ir, paklusdami užsimaskavusiems oberleitenantams ir rotenfiureriams, griebsis 
šautuvų, bombų, peilių. Juk aš nemačiau nė vieno atgailaujančio vokiečio: baimė 
ir apsimetimas. 

Pasigailėti Vokietijos keliuose reikia nebent mažyčių, nieko nesuprantančių 
vaikų, išprotėjusių nemelžtų karvių ir paliktų šunų bei kačių... 

Kerštas prasidėjo. Jis bus atliktas iki galo. Niekas daugiau neišgelbės plėši- 
kiškosios Vokietijos. Pirmieji tos sutarties, kuri bus pavadinta taikos sutartimi, 
žodžiai parašyti Rusijos krauju. O man... didžiausia laimė trypti šią piktadarių 
žemę ir Žinoti: ne atsitiktinumas, ne fortūna, ne kalbos ir ne straipsniai išgel- 
bėjo pasaulį nuo fašizmo, o mūsų liaudis, mūsų kariuomenė, mūsų širdis, mūsų 
Stalinas... 

Mes didžiuojamės tuo, kad Stalinas ne tik didžiausias karvedys, bet ir pirmasis 
laisvės karys, pirmasis teisingumo riteris... 

Vienintelė istorinė misija, kaip aš ją matau. Kukli ir kilni, jos prasmė yra ta, 
kad būtų sumažintas Vokietijos gyventojų skaičius.“ 

Stalinas tokių žodžių nerašė, neišsakė, bet pačiame siauriausiame rate savo 
nuomonės neslėpė: „Vokiečiai neturi jokios moralės. Jie nekenčia nieko, ką pa- 
daro žmogaus rankos. Jie tiesiog sadistai, tikri barbarai.“ 

Praėjo pora mėnesių ir paaiškėjo, kad „draugas Erenburgas supaprastina ... 

Eiliniai raudonarmiečiai, niekada nematę nei padavėjų, nei biurgerių, nei 
naktinių kabaretų, tą reikalą „supaprastino“ radikaliai: „priešo lavonas maloniai 
kvepia, tuo labiau, priešo su peiliu ir bomba užantyje, ketinančio imtis „diver- 


sijų ir pučų.. 

Nemirkiemio (Nemersdort, dab. Majakovskojė) skerdynės - tik viena iš daugybės baisių sovietų pikta- 


darybių. 1944 m. spalio 21 d. čia žvėriškai susidorota su civiliais gyventojais, įskaitant moteris ir vaikus. 


Mušk, prievartauk, čia galima viskas! Nėra jokio skirtumo tarp vokiečio ir 
„fašisto“, tarp esesininko ir jo vaiko - tikriausiai taip pat svajoja tapti esesininku. 
Kas ten tauškia, kad jis antifašistas? O kodėl tu, kaliavaiki, nėjai į partizanus? 
O kodėl tavo toks esesininkiškas snukis? Begalinė neapykanta užgriuvo visus 
„fricus“ be išimties: 

„Kiekvieno vokiečio rankos kruvinos... 

Pirmą kartą mūsų liaudis pamatė ne žmones, bet piktus ir niekšiškus padarus, 
laukinius, aprūpintus visais technikos laimėjimais, išgamas, veikiančius pagal 
statutą ir prisidengiančius mokslu, pavertė naujagimių žudymą valstybinės iš- 
minties paskutiniu žodžiu... 

Mūsų neapykanta dar stipresnė todėl, kad iš išorės jie panašūs į žmones, 
kad jie gali juoktis, gali glostyti šunį ar žirgą, kad savo dienoraščiuose jie užsi- 
ima savianalize, kad jie nusigrimavę, kad būtų panašūs į žmones, į kultūringus 
europiečius.“ 

Aklą ir naikinamąją neapykantą kėlė vokiečių namai ir vokiečių miestai. Net 
jų pavadinimai „skambėjo šlykščiai. 

Neapykantą ir pasibjaurėjimą kėlė „nepadori miesčioniška“ buitis su vazelė- 
mis, servizais, krakmolytomis servetėlėmis, visur esančiais Hitlerio portretais ir 
pornografiniais atvirukais - kaip ir visa vokiečių kultūra. Vokiečiai, raudonar- 
miečių supratimu, gyveno „poniškuose rūmuose“, su parketu, kokliais, krėslais, 

veidrodžiais, rojaliais, voniomis, šiltais klozetais ir krūvomis „prisiplėštų gė- 
rybių“: prancūziškos užuolaidos, jugoslaviški kilimai, olandiški audiniai... Šie 
„turtai nekėlė pavydo, o tik stiprino troškimą griauti ir vertė stebėtis: „Kodėl 
šie parazitai, kurie visko turi, norėjo atimti iš mūsų paskutinius daiktus?“ 

Erenburgas pasišlykštėdamas rašė: „Kartu su pritekliumi mes visur matome 
sulaukėjimą. Bet kuriame bute - biblioteka. Kokie nuostabūs įrišimai! Tik neat- 
siverskite knygų - žmogėdros „Mein Kampf“, Himleriui skirtas rinkinys, „Žygis 
į Lenkiją, „Rasinė higiena“, „Europos maras“, „Rusų požmogiai“, „Mūsų ištiki- 
moji Prūsija... Skurdas, dvasinė elgetystė. Beje, matyti, šios knygos mažai skaity- 
tos: tie tomai buvo puošmenos, kaip vazelės ar porcelianinės katytės... 

Apie kultūrą nesprendžiama pagal dulkių siurblius ir mėsmales. Mes ma- 
tome bjaurų Vokietijos veidą ir didžiuojamės, kad suniokojome bjauraus žvėries 
irštvą.“ 

Vokietijos kaimas nemaloniai stebino tvarka, tvirtais gyvenamaisiais ir 
ūkiniais pastatais, gerais keliais, kanalizacija ir elektra, daugybe įmitusių gyvu- 
lių, žemės ūkio technikos bei inventoriaus gausa, „o šalimais daržinė su kam- 
barėliais ir gultais darbininkams iš Rytų“. Siekdami užkirsti kelią kitų elementų 
„neteisingoms politinėms išvadoms“, lygindami „dvarininkiškos“ ir socialistinės 
ūkininkavimo formų efektyvumą, politiniai darbuotojai ir spauda kariniam per- 
sonalui paaiškino, kad „fašistų“ gerovė - okupuotos Europos ir Sovietų Sąjungos 
apiplėšimo, į Vokietiją išgabentų sovietinių piliečių vergiško darbo išnaudojimo 
rezultatas. 

Neapykantą ir panieką kėlė „pasileidusios vokiečių patelės, „budelių“ moti- 
nos, Žmonos ir seserys. 

Kareiviai su malonumu naikino „nusikalstamu būdu“ įgytą turtą: į šukes daužė 
veidrodžius ir koklius, skaldė baldus ir rojalius, pjaustė pagalves ir patalus, tušti- 
nosi į Sevro porceliano servizus ir „pagal paskirtį naudojo nėriniais papuoštas 
servetėles, šaudė karves ir šunis, sprogdino namus. Be to, nepaisydami amžiaus 
ir lyties, žudė belaisvius ir „diversantus , pavieniui ir grupėmis „laužė vokiečių 
moterų „rasinį išdidumą : 

„Mūsų žvalgai, esantys stebėjimo poste, pasinaudojo mūšio pertrauka ir ėmė 
smagiai linksmintis. Jie uždarė šeimininką ir šeimininkę į sandėliuką, o pas- 
kui visas būrys, paeiliui, pradėjo gadinti šeimininkų mažametes dukreles. Petka, 
žinodamas, kad aš nepakenčiu net pasakojimų apie tokius dalykus, transliavo 
man telefonu nelaimingų mergaičių klyksmus ir dejones, taip pat išsamiai pasa- 
kojo, kaip viskas vyksta. Jo sultingi komentarai priminė reportažą apie futbolo 


> Į Vokietijos miestus raudonieji „Išvaduotojai“ įsiverždavo 


apimti laukinės neapykantos ir pačių žemiausių geismų. 

rungtynes. Jis žinojo, kad aš neturiu teisės mesti ragelį, kad neisiu pas viršinin- 
kus, nes viršininkai miega, be to, jų ir nenustebinsi tokiais įvykiais - tai juk visai 
įprasta!“ 

Na, kurie čia antžmogiai?" Atkišti užpakalius! 

„Mūsų priešai buvo net medžiai , - rašė į gimtinę vienas 3-iojo Baltarusijos 
fronto raudonarmietis. 

Panašių laiškų išliko nemažai: 

„Atsiskaitysime su hansais ir fricais, o niekšingosios frau ir jų gyvačiukai bėga, 
kur akys veda. Na, manome, kad toli nenubėgs, rasime pasaulio krašte, kaip pa- 
sakė drg. Stalinas, ir patys nuteisime žmonijos išgamas'... 

„Jų namai dega, jų turtas pražūva, slampinėja jų benamiai gyvuliai, ir patys 
jie tapo benamiai. Taip ir ima noras tiesiai į akis pasakyti: štai tau už mūsų 
kančias, štai jums už mano šeimos ir daugelio šimtų tūkstančių kitų sovietinių 
šeimų žūtį, kurias jūs negailestingai sunaikinote nelaikydami jų žmonėmis ir 
elgdamiesi su jomis kaip su gyvuliais. Su didžiuliu pasišlykštėjimu žiūri į šiuos 
žmonijos išsigimėlius - nesvarbu, ar tai vyrai, moterys, ar vaikai. Vyrai buvo 
tiesioginiai šių piktadarybių vykdytojai, moterys jiems pagelbėjo tai daryti, tegul 
ir ne fiziškai, tai moraliai, o vaikai rengėsi tokioms pačioms piktadarybėms, kaip 


jų tėvai, iš mažų dienų laikydami save esančius „aukščiau už visus... 

„Vokiečių moterų netrūksta, jų nereikia įkalbinėti, tiesiog prikiši naganą ir 
komanduoji: „Gulkis!“, atlieki savo darbą ir eini tolyn.“ 

Viskas klostėsi taip, kad Reiche, kuriame abortai buvo kategoriškai uždrausti, 
gydytojai gavo leidimą „nutraukti bolševikų išprievartautų moterų nėštumą.“ 

Drebėk, Vokietija! Rusai ateina! 

Degė miestai ir liepsnojo vienkiemiai. 

Degė „išvaduotas“ Alenšteinas, į kurį su 2-ojo Baltarusijos fronto politinės 
valdybos užduotimi atvyko majoras L. Kopelevas: 

„Miestas beveik nenukentėjo nuo bombardavimų ir apšaudymų. Bet jau pir- 
mąją naktį prasidėjo gaisrai. Vienoje iš centrinių aikščių, ryškiai liepsnodami ir 
dūmydami degė keturių aukštų prekybos namai, kuriuose buvo keletas įvairių 
parduotuvių: galanterijos, baldų, maisto produktų... Jo nespėta nei evakuoti, nei 
išplėšti. Už didelių vitrinų liepsnojo sofos, krėslai, spintos. Marga ugnis siautė 
triukšmingai, vis kažkas sprogdavo, trūkinėjo... Šaligatviu į siaurą plytinį griovį 
tekėjo keletas melsvos liepsnos upokšnių. Sklido kvapą gniaužiantis sudegusio 
cukraus kvapas.“ 

Degė Neidenburgas (Nidzica): „Mieste buvo šviesu nuo gaisrų: degė ištisi 
kvartalai. Ir čia padeginėjo mūsiškiai. Miestelis nedidelis. Šaligatviai apsodinti 
šakotais medžiais. Vienoje iš šoninių gatvių, palei įmantrią gėlyno tvorelę gu- 
lėjo senos moters lavonas: suplėšyta suknelė, tarp liesų kojų - paprastas miesto 
telefonas. Ragelį mėginta įsprausti į tarpvietę. Kareiviai būreliais ir pavieniui 
vaikščiojo iš vieno namo į kitą, kai kurie vilko ryšulius ar lagaminus. Vienas iš- 
kalbingai aiškino, kad ta vokietė - šnipė, ji buvo aptikta prie telefono, na, ir ilgai 
nesiterliota.“ 

Degė 28-osios armijos dalinių užimti Gumbinė ir Frydlandas (Bartų Romuva, 
dab. Pravdinskas). 13-ojo trofėjų bataliono skyriaus vadas M. Kosinskis: 

„Gumbinės užėmimo operacija man ypač įsimintina todėl, kad mūsų ba- 
talionas įžengė į miestą vienu metu su šturmo daliniais, baigėsi 1945 m. sausio 
21 dieną. Miestas palyginti mažai nukentėjo per šturmą, bet iškart, kai tik mes 
atėjome, prasidėjo gaisrai. Gumbinėje liko nedaug gyventojų, buvo sugauta ir 
keletas Vermachto kareivių. Galbūt jie ir padeginėjo gyvenamuosius namus, bet, 
kita vertus, ir mūsų kareiviai negailėjo svetimų miestų, ir buvo atvejų, kai jie pa- 
deginėjo. Šiuos atvejus aiškino „šventuoju kerštu už vokiečių sudegintus mūsų 
šalies miestus ir kaimus“. Vienaip ar kitaip, miestą ėmė niokoti gaisrai. Kai mes 
kraustėmės iš Gumbinės, teko eiti pro XVII amžiuje pastatytą karaliaus pilį, kuri 
buvo iškilusi virš miesto. Užimant miestą pilis dar stovėjo neliesta. Bet dabar ir 
ji buvo apimta liepsnos... Frydlandas, kai į jį įžengėme, taip pat buvo beveik svei- 
kas, bet ir ten tuojau prasidėjo gaisrai.“ 

Degė Soldau (Dzialdovas), kurio gatvėmis pražygiavo 48-osios armijos 
137-oji šaulių divizija. Divizijos vadas M. Serebrovas: 

„Viską, atrodė, išaiškinome ir štai tau. Soldau patrulis sulaiko kareivį su deglu 
rankoje - jis eina gana ramiai, tvirtu žingsniu ir padeginėja vieną namą po kito. 
Spėjo padegti jau tris, tada jį sulaikė patrulis. Mes štai tik paaiškinome, kad ei- 
name su humaniškais tikslais, kaip kariai išvaduotojai, ir štai toks atsitikimas. 
Prieš jį nubausdamas, nusprendžiau išklausyti, kokia priežastis paskatino ka- 
reivį padeginėti namus. Per pokalbį paaiškėjo, kad jis kilęs iš Ukrainos kaimo, 
karo keliais traukia štai jau ketvirti metai, ne kartą buvo sužeistas, turi apdova- 
nojimų. Kai ėjo karo keliais, jam dažnai tekdavo matyti plakatą, kuriame pavaiz- 
duota mergytė su užrašu: „Tėveli, nužudyk vokietį!“ Ir pasakoja: „Vokiečių per 
tą laiką aš nužudžiau gana daug, liko tik namai, kurių turiu sudeginti dešimt.“ 
Klausiame: kokia priežastis? „Namie liko mano motina, žmona, trejų metų 
duktė, neseniai gavau laišką, kuriame buvo pranešta, kad kai baudėjai įsiveržė į 
mano kaimą, tai visą kaimą sudegino, motiną sušaudė, žmoną - taip pat, o mano 
mažą dukrelę gyvą įmetė į ugnį. Kai sužinojau apie šią tragediją, sau prisiekiau, 
kad sudeginsiu dešimt namų, bet nespėjau, mane sulaikė patrulis“. Ir po visų šių 
žodžių kareivis graudžiai pravirko. 

Ką mums teko daryti? Supratome mes jo skausmą, šiek tiek pabariau jį, kad 
negalima šitaip elgtis, ir liepiau eiti į savo dalinį...“ 

Šverino miestą, kaip liudija generolas V. Beliavskis, vokiečiai paliko be 
mūšio: „Į mūsų rankas patekti bijojo ne tik kareiviai ir karininkai, bet ir civiliai 
gyventojai. Jie slinko į vakarus kartu su atsitraukiančia kariuomene. Kai mes 
įžengėme į Šveriną, miestas buvo visiškai tuščias. Jame liko ne daugiau kaip pora 
dešimčių senų žmonių.“ Kartu su 8-osios gvardijos armijos daliniais į Šveriną 
pateko rašytojas Vasilijus Grosmanas: 

„Miestas skendėjo ugnyje, bet plėšikavimai nesiliovė... Pro degančio buto 
langą iššoko moteris... Gaisrai siautė visą naktį... Pas miesto komendantą atėjo 
gedulo drabužiais vilkinti moteris ir jauna mergina. Merginos veidas, kaklas, 
rankos buvo nusėtos mėlynėmis. Moteris silpnu balsu pasakojo, kad šią merginą 
išprievartavo štabo ryšių kuopos kareivis. Šis taip pat ten buvo. Jo raudonas vei- 
das buvo išpurtęs, akys - užgriuvusios'. 

Neapykanta buvo teisinami patys žvėriškiausi nusikaltimai: 

„Pervažiavę menką tiltelį, - prisimena A. Pylcynas, - per ne ką menkesnį upe- 
liūkštį, mes pamatėme didelį stendą su, atrodo, tokiu užrašu: „Štai ji, prakeiktoji 
Vokietija!“ ir tuojau už tilto, kelio posūkyje į akis krito standartinis stulpas su 
likusia dar sveika vokiška rodykle: „Berlynas...km“ ir kažkieno iš mūsiškių pri- 
rištu lentgaliu su ryškiu užrašu rusiškai: „Į Berlyną!!!“ 

Dar kiek pavažiavome ir staiga, prieš įvažiuodami į kažkokią gyvenvietę, 
pamatėme keletą stovinčių mašinų ir palei jas grupę kariškių. Sustojome ir mes. 
Nuėjome su Rita ir Fermaniuku sužinoti, ar galima važiuoti toliau. Priėjome 
artyn ir... sustingome nuo baisaus reginio: skersai kelio suguldyti penketas ar 
šešetas nuogų Žmonių lavonų, tarp kurių buvo moterų, paauglys ir net 6 ar 7 
metų vaikas. Matyt, tai buvo šeima. Gulėjo jie veidu į viršų, tvarkinga eile, o 
kūnai buvo įspausti į žemę. Sprendžiant iš tanko vikšrų žymių, kažkoks mūsų 
tankistas šitaip atkeršijo Vokietijai už fašistų piktadarybes mūsų žemėje, o gal ir 
už žuvusią nuo hitlerininkų rankų savo šeimą... 

„Rita nusisuko, įsikniaubė man į petį, jos kūnas ėmė drebėti nuo vos sulai- 
komo raudojimo. Aš pavėdėjau ją prie mūsų mašinų ir pamėginau nuraminti. O 
ji kūkčiodama vis kartojo: „Na, kam gi taip! Na, kam gi!!!“ 

O tą tankistą, padariusį tokią piktadarybę, pamaniau aš, buvo apėmusi ne 
tiesiog neapykanta, o nežmoniškas pyktis, kurį suprasti dar galima, bet patei- 
sinti negalima! Žinoma, kare visus mus mindė tas pats kruvinas vokiečio batas. 
Kiekvienas žinojo ir prisiminė, kaip esesininkų kailialupiai ir galvažudžiai kan- 
kino moteris ir vaikus, degino gyvus ir korė, marino dujų kamerose. Tai nega- 
lima užmiršti ir per amžius. Atleisti - taip pat. Bet mes juk ne fašistai, negalima 
tapti panašiems į juos. 


Ginkluotų Vermachto karių ir folksšturmo kovotojų lydimi civiliai 


vokiečiai bėga nuo artėjančios sovietų kariuomenės. 

Taip, žinoma, mes be galo nekentėme fašistų. Ir tos neapykantos viršūnę buvo 
sunku kaip nors sumažinti, ypač kai įžengėme į mūsų priešų žemę... 

Ir dar prisiminėme priesaikas prie savo kovos draugų kapų - atkeršyti!“ 

Vyresnysis leitenantas L. Rabičevas, 31-osios armijos valdymo ryšių būrio 
vadas: „Trautenau (dab. Trutnovas, Čekija)... Įžengiame į namą. Trys dideli kam- 
bariai, dvi negyvos moterys ir trys negyvos mergaitės, visos užverstais sijonais, 
o tarp kojų dugnais į išorę kyšo tušti vyno buteliai. Aš einu palei namo sieną, 
antros durys, koridorius, durys ir dar du pereinamieji kambariai - kiekvienoje 
lovoje, o jų trys, guli negyvos moterys išskėstomis kojomis ir su buteliais. 

Na, sakysim, visas išprievartavo ir nušovė. Pagalvės sulietos krauju. Bet iš kur 
tas sadistiškas noras - sugrūsti butelius? Mūsų pėstininkai, mūsų tankistai, vai- 
kinai iš kaimų ir miestų, visi Tėvynėje turi šeimas, motinas, seseris.“ 

Sovietų kariuomenės vykdoma prievarta prieš civilius gyventojus, belaisvių 
žudymas stiprino Vermachto kareivių ryžtą kautis iki paskutinės galimybės, iki 
paskutinio šovinio, iki paskutinio lašo kraujo. Raudonosios armijos nuostoliai 
smarkiai padidėjo ir ėmė prilygti 1941 metų nuostoliams - 23,2 tūkst. žmonių, 
105 tankai ir 102 lėktuvai per parą. 

Taigi daugiau buvo priežasčių keršyti. 5-osios gvardijos tankų armijos politi- 
nio skyriaus lapelyje apie majoro P. Redkos mirtį rašoma: „Drg. Redka su savo 
padaliniu buvo vokiečių fašistiniams grobikams kaip audra. Jis naikino „tigrus“ 
ir „panteras“, triuškino priešo gyvąją jėgą ir techniką. Jis mušė fašistus Ukrainoje, 
Pabaltijyje ir Rytų Prūsijoje. Jis buvo drąsus ir narsus mūšyje, nežinojo, kas yra 
baimė, niekada nesitraukė... 

Atkeršysime už majoro Piotro Prokofjevičiaus Redkos mirtį! 

Ir jokie „visai užkimšę komunikacijas pabėgėliai negalėjo tankistams sutruk- 
dyti iškeltos užduoties. Štai vos keletas iš daugybės vokiečių istoriko Joachimo 
Hofmano (Hoffmann) archyvuose surankiotų epizodų: 

„Vakarų Prūsijoje, nenurodytoje gyvenvietėje, sausio pabaigoje ilgą pabėgė- 
lių gurguolę užklupo sovietų priešakiniai tankų būriai. Kaip pranešė keletas 
likusių gyvų moterų, tankistai (5-osios gvardijos tankų armijos) arklius ir ve- 
žimus apliejo benzinu ir padegė: „Dalis civilių asmenų, tarp kurių daugiausia 
buvo moterų ir vaikų, šoko iš vežimų ir mėgino gelbėtis, be to, kai kurie jau 
atrodė panašūs į gyvus deglus. Tada bolševikai pradėjo šaudyti. Tik nedaugeliui 
pavyko išsigelbėti.“ Lygiai taip pat nutiko 1945 m. sausio pabaigoje Plonene 
(dab. Plonia). 5-osios gvardijos armijos tankai užpuolė pabėgėlių koloną ir ją 
sušaudė. Visas prie Elbingo esančios šios gyvenvietės nuo 13 iki 60 metų mo- 
teris raudonarmiečiai be pertraukos prievartavo „pačiu Žiauriausiu būdu“. 
Vokiečių tankų žvalgybos kuopos kareiviai vieną tokią moterį rado durtuvu 

perpjauta pilvo apačia, o kitą jauną moterį - ant medinio gulto sutraiškytu 
veidu. Sunaikintos ir apiplėštos pabėgėlių gurguolės abiejose kelio pusėse, ke- 
leivių lavonai, gulintys vienas greta kito pakelės griovyje, taip pat buvo aptikti 
Meislateine (dab. Myslencinas) prie Elbingo.“ 

Pagal armijų grupės „Centras pranešimą, sausio 22 d. Vėluvos rajone 2-ojo 
gvardijos tankų korpuso tankai, skinantys kelią 11-ajai gvardijos armijai, „už- 
klupo, apšaudė tankų sviediniais ir kulkosvaidžių papliūpomis“ 4 kilometrų 
ilgio pabėgėlių koloną, kurioje buvo „daugiausia moterys ir vaikai, o kitus „pa- 
klojo automatininkai“. Generolas Galickis, pasakodamas, kaip jis senutes per 
kelią lydėjo ir perkėlinėjo per vandens kliūtis, „supainiojo“ Burdeinio korpusą 
su „Hermann Gėring. 

Gebelsas labai tiksliai pastebėjo, kad sovietų kareiviams primygtinai bruktas 
toks pats pranašumo prieš aplinkinį pasaulį jausmas, kaip anksčiau vokiečiams: 
„Jie įsivaizduoja esantys didieji pasaulio gelbėtojai; įsidėmėtina, kad bolševikinė 
propaganda įskiepijo jiems savotišką pranašumo prieš kitus žmones kompleksą, 
todėl jie vykdo pačius beprasmiškiausius kruvinus veiksmus.“ 

Be to, kariuomenės vyriausiasis vadas leido Vokietiją plėšti, iš esmės įteisino 
marodieriavimą. Nuo 1945 m. sausio 1 d. įsigaliojo įžymusis įsakymas Nr. 281 
„Dėl raudonarmiečių, seržantų, karininkų ir generolų siuntinių priėmimo ir 
pristatymo organizavimo“. Kartą per mėnesį „gerai atliekantiems tarnybą“ ka- 
reiviams ir seržantams buvo leidžiama nemokamai siųsti namo iki 5 kg svorio 
siuntinius, karininkams už nedidelį mokestį - dvigubai daugiau, generolams - 
iki 16 kg. 

Šiuo klausimu rūpintasi rimtai, valstybiškai. Kiekviename iš Europą „vaduo- 
jančių“ devynių frontų buvo suformuota po specialų 16 vagonų karinio pašto 
ešeloną ir 25 žmonių apsaugos bei aptarnaujančiojo personalo. Kiekvienoje iš 
šimtų karinio pašto stočių buvo skirti papildomi karininkų etatai organizuoti 
siuntinių skyriams ir poskyriams. Visiems seržantams ir karininkams, priiman- 
tiems ir pristatantiems iš fronto siuntinius, 25 96 padidintos algos. Prie didelių 
karinių dalinių buvo įrengiami sandėliai saugoti prisiplėštoms gėrybėms - atsi- 
prašau, „bešeimininkiam turtui“. Junginių vadai įpareigoti skirti transportą bei 
apsaugą vertingiems kroviniams pristatyti iki geležinkelio. Kadangi Leningrado 
fronto kariuomenė kariavo sovietų teritorijoje, kur nebuvo nei ką paimti, nei 
ką siųsti, išskyrus savus autus, tad jai formuoti „specialų traukinį ir nebuvo 
numatyta. 

Ši iniciatyva turėjo didelį atgarsį ir eilinių kareivių, ir viršininkų širdyse. 
„Išvaduotojų“ giminaičių materialinė padėtis karo nualintame užnugaryje 
buvo katastrofinė. 1944 m. pabaigoje 40 96 darbininkų ir tarnautojų per dieną 

gaudavo po 500 gramų duonos. Kaime - dar prasčiau. Ten kasdienė duonos tie- 
kimo norma buvo įvykdoma tik 80 96 , kitų vartojimo prekių poreikiai tenkinami 
vos ketvirtadaliu. Kareivių siuntiniai ir pinigų perlaidos jų šeimoms padėdavo 
bent šiaip taip sudurti galus. Kariuomenė ėmė entuziastingai „trofėjintis. Namo 
buvo siunčiama visa, kas tilpo į dėžę ar lagaminą, „neviršijančiame kiekviename 
iš trijų matmenų 70 cm“: avalynė, drabužiai, audiniai, apatiniai drabužiai, maisto 
produktai, muilas, arbata, šokoladas, pamirštieji saldėsiai... 

Konstantinas Simonovas prisimena: „Aš stovėjau drauge su Mechliu ir Isajevu 
ir mes, jau neprisimenu kodėl, ėmėm kalbėtis apie kareivių siuntinius namo iš 
fronto. Isajevas pasakojo, kad daugelis kareivių siunčia į namus stiklą - apdėlioja 
stiklą lentomis ir atneša, nes jiems iš namų rašoma, kad nėra stiklo. O pašto sky- 
rius tokio siuntinio nepriima - negalima, netinka pagal gabaritą, be to, dūžta. 

— Nagi priimk! - sako kareivis. - Nagi priimk! Vokiečiai man trobą sudaužė. 
Priimk siuntinį, nes tu - ne paštas, jei nepriimi. 

Daugelis siunčia maišus vinių, taip pat naujai trobai. O vienas atnešė į ratą 
susuktą pjūklą. 

—Tu bent jį į ką nors įvyniotum, - sakoma jam pašte. 

— Priimk, priimk, ką ten! Man nėra kada, aš iš priešakinės linijos. 

— O kur tavo adresas? 

— Adresas ant pjūklo užrašytas, va, matai? 

Ir tikrai, ten, ant pjūklo, cheminiu pieštuku buvo užrašytas adresas.“ 


„Štai ji, šalis - Vokietija, 
Tikrų tikriausia lagaminija.“ 


Kyla klausimas, nejaugi, Stalinas, turintis didžiulę pilietinio karo patirtį, ne- 
suprato, kad netvarka, savavališki susidorojimai ir plėšikavimai bet kokią ka- 
riuomenę pavers banditų gauja? Ar pamiršo, kaip Raudonojoje armijoje kovota 
su „partizanyste, ar kaip parodomaisiais sušaudymais versta atsipeikėti 1-oji 
Raitininkų armija po jos reido į Ukrainą 1920 metų rudenį? 

Ne, jis viską suprato ir viską atsiminė. Tikrai jau Josifas Visarionovičius ne- 
buvo užuomarša. Ir nieko nedarė veltui. Priimdamas bet kokį sprendimą, vadas 
visada taikėsi mažiausiai į du kiškius. 

Stalinas suprato, kad pavargusios nuo karo kariuomenės svetimoje teritorijoje 
jau neveikia tėvynę ginti raginantys šūkiai. Todėl turėdamas tikslą kareiviams 
pakelti kovinę dvasią prieš paskutinį šuolį, leido jiems numalšinti savo keršto 
troškulį ir dar pridėjo materialinį akstiną. 

„Kariškį reikia suprasti, - sakė draugas Stalinas. - Įsivaizduokite žmogų, kuris 
kaudamasis nužygiuoja nuo Stalingrado iki Berlyno - tūkstančius kilometrų 

savo nusiaubta Žeme, matydamas, kaip miršta jo draugai ir patys artimiausi 
žmonės! Ar toks žmogus gali normaliai reaguoti? Ir kokia bėda, jei jis po tokių 
baisybių paišdykaus su moterimi?“ Svarbiausia, kad Raudonoji armija muštų 
vokiečius, „visa kita - antraeiliai dalykai“. 

Todėl viską teisingai suprato 50-osios armijos politinio skyriaus papulkinin- 
kis, instruktuojantis jaunesnįjį kolegą majorą Kopelevą: 

„Įgriso šis prakeiktas karas mums visiems, o kareiviams, kurie prieš kulkas 
eina, visų labiausiai. Na, kol savo žemėje kariavome, viskas buvo paprasta - dėl 
savo pirkių grūmėmės, kad nuvytume, atmuštume, išvaduotume... O kareivis, 
kuris jau ketvirtus metus tarp kulkų ir gal ne kartą sužeistas, žino, kad jo pirkia 
kaži-i-n kur... Ir žmona, ir vaikai alkani... O jam vis kariauti ir dabar ne gyny- 
boje, o nagi pirmyn, pirmyn! Mes juk materialistai, turime suprasti. Vadinasi, 
ko reikia? Kad kareivis, pirmiausia, nekęstų priešo, kad norėtų keršyti ir ne bet 
kaip, o kad norėtų viską išnaikinti iki šaknų... ir dar reikia, kad jis turėtų interesą 
kariauti, kad žinotų, kodėl reikia lįsti iš apkaso prieš kulkosvaidį, per minas. Ir 
štai dabar jam aišku, suprantama: ateis į Vokietiją, o ten viskas jo - ir šlamštas, 
ir bobos, ir daryk, ką nori! Mušk mirtinai! Taip, kad jų anūkai ir proanūkiai bi- 
jotų!.. Ne kiekvienas ims vaikus žudyti... O iš tiesų, jei nori žinoti, tai tie, kurie 
žudys, tegul iš įkarščio kad ir mažus friciukus žudo, kol jiems patiems nenusi- 
bos... Dabar reikia, kad kareivis dar norėtų kariauti, kad į mūšį eitų... Tai svar- 
biausia grandis!“ 

Be to, galimybė „paišdykauti“ pasitaikė santykinai trumpam laikui, juk Berlyną 
planuota užimti iki kovo 1 d. 

Kartu paprastu metodu ir be papildomų kaštų - kareivių kraujas ne- 
svarbus - buvo atliekama politinė užduotis: išvyti 15 milijonų vokiečių iš te- 
ritorijų, paskelbtų „amžinai priklausančiomis slavams“ - iš Prūsijos, Rytų 
Pomeranijos, Dancigo apylinkių, Silezijos. Taip „išėjo, kad kaip tik ten užfik- 
suota dauguma žudynių ir kitų nusikaltimų prieš civilius asmenis. Sąjungininkai 
jau susitarė, kad pasibaigus karui, vykstant taikos konferencijai, šios žemės bus 
„grąžintos“ lenkams, čekams ir rusams. Vokiečiams teks kraustytis į „istorinę 
tėvynę . Taikos metu deportacijų procesas galėjo užtrukti nemaža metų, tada 
iš tikrųjų tektų imtis atkurti vokiečių administraciją, aprūpinti „fricus“ maistu, 
užtikrinti jų saugumą, suorganizuoti transportą. 

O šiaip viskas labai vykusiai išėjo. Išgąsdinti Gebelso propagandos ir įkvėpti 
„mūsų karių gilaus humaniškumo, vokiečiai, metę dulkių siurblius ir mėsmales, 
masiškai bėgo į vakarus. Tuos, kurie vis dar save laikė vietiniais, ir nesusiprotėjo 
„patys save išvežti, politiniai skyriai ir „Smeršas“ stengėsi „denacifikuoti“ - šaudė 
NSDAP (Vokietijos nacionalsocialistinės darbo partijos), Todto organizacijos, 

Užrašas Vokietijos pasienyje: „Raudonosios armijos kary! Prieš tave fašistinio žvėries irštva!“ 

„Hitlerjugendo“, folksšturmo narius, kaimų seniūnus, kurie buvo vadinami ost- 
bauernfiureriais, eigulius, policininkus, geležinkelininkus, visus, kurie turėjo 
uniformą (o kas jos Reiche neturėjo?) ar buvo laikomi potencialiais partizanais. 
Be to, valstybės gynimo komiteto sprendimu nuo 1945 m. vasario 3 d. Reicho 
teritorijoje pradėtas visų fiziniam darbui tinkamų vokiečių vyrų ir moterų nuo 
17 iki 50 metų mobilizavimas „su siuntimu darbams į SSRS“. Tai buvo vadinama 
„reparacijomis darbo prievole“. Iš Jugoslavijos, Rumunijos, Čekoslovakijos, 
Vengrijos, Bulgarijos tiesiai į Donbaso šachtas „folksdoičai“ buvo pradėti vežti 
dar 1944 metų gruodį. 

Ir jau vasario 7 d. Jaltoje, atsakant į Čerčilio nerimavimą dėl būsimojo „tokio 
skaičiaus“ vokiečių iškeldinimo, - buvo kalbama tik vos apie šešis milijonus, - 
Stalinas premjerą nuramino: nėra jokios problemos, „tose Vokietijos dalyse, 
kurias užima Raudonoji armija, gyventojų vokiečių beveik nėra“. Šalys taip pat 
vieningai sutarė, kad kuo daugiau vokiečių bus sunaikinta iki karo pabaigos, tuo 
jiems patiems geriau: „Vokietijoje turi būti pakankamai vietos perkeliamiesiems.“ 

Štai, beje, ir trečias „kiškis“: milijonus alkanų, likusių be pastogės neturtėlių 
turės maitinti anglai bei amerikiečiai, o tada, žiūrėk, skurdo ir liaudies masių 
nelaimių fone subręs revoliucinė situacija. Kremliaus geopolitikai neprarado vil- 
ties, kad po karo „Europoje prasidės proletarinės revoliucijos“. 

Galima sakyti, kad Gebelso šūkavimai apie „bolševikų žvėriškumus“ buvo pa- 
rankūs Stalinui. 

Štai tik nuo pirmųjų sausio puolimo dienų sovietų vadovybė sunerimusi ėmė 
pastebėti, kad kartu su „dideliu koviniu įkarščiu“ kariuomenėje smarkiai pašlijo 
drausmė bei tvarka. 

Nikolajus Nikulinas įžengė į Vokietiją su užnugario padaliniais, eidamas sani- 
tarinės kuopos sveikstančiųjų komandos kuopos viršilos pareigas: 

„Kai komanda įvažiavo į „fašistinio žvėries irštvą, kaip skelbė užrašas prie 
Vokietijos sienos, bendri jausmai užplūdo ir mus. Prasidėjo žygiai ieškant 
šlamšto, Žygiai pas moteris ir užkirsti jiems kelią nebuvo jėgų. Aš įtikinėjau, 
maldavau, grasinau... Buvau tiesiog nešvankiai apkeikiamas ar bent likdavau 
nesuprastas. Komanda ėmė nepaklusti... 

Kiekvienas turi teisę kartą per mėnesį išsiųsti namo dvylikos kilogramų svorio 
siuntinį - oficialiai paskelbė viršininkai. Ir prasidėjo! Ir prasidėjo! Girtas Ivanas 
įlekia į slėptuvę nuo bombų, tranko automatu į stalą ir baisiai išvertęs akis rėkia: 
„URRRRR! Niekšai!“ Drebančios vokietės iš visų pusių neša laikrodžius, kuriuos 
tas susišluoja į „sidorą“ (daiktamaišį) ir išsineša. Plėšk! Griebk! Ši nelaimė kaip 
epidemija užplūdo visus... paskui jau atsitokėjo, bet buvo vėlu: velnias išlėkė iš 
butelio. Geri, švelnūs rusų vaikinai virto baisūnais. Jie buvo baisūs pavieniui, o 
bandoje tapo tokie, kad ir aprašyti neįmanoma!.. 

Petrovas (tokia buvo laiškanešio pavardė), man atrodęs toks mielas, karo pa- 
baigoje pasirodė esantis nusikaltėlis - marodierius ir prievartautojas. Vokietijoje 
jis man kaip senam draugui papasakojo, kiek auksinių laikrodžių ir apyrankių 
jam pavyko prisiplėšti, kiek vokiečių moterų sugadino. Kaip tik iš jo išgirdau 
pirmąjį iš begalinės pasakojimų serijos tema „Mūsiškiai užsienyje“. Šis pasako- 
jimas iš pradžių atrodė siaubinga išmonė, mane papiktino, todėl visam laikui 
įsirėžė į atmintį: „Ateinu aš į bateriją, o ten seniokai - artileriokai ruošia puotą. 
Nuo patrankos jiems atsitraukti negalima, nepriklauso. Jie iš trofėjinių miltų tie- 
siog ant stovo volioja koldūnus, o prie kito stovo iš eilės smaginasi su vokiete, 
kurią nežinia iš kur atsitempė. Viršila su lazda juo išvaiko: 

- Nustokite, seni kvailiai! Jūs ką - norite anūkams užkratą parvežti? 

Jis nuveda vokietę, nueina, o po dvidešimt minučių viskas prasideda iš naujo.“ 

Kitas Petrovo pasakojimas apie save: 

- Einu sau pro minią vokiečių, ieškau kokios gražesnės bobelės ir staiga 
regiu: stovi frau su bene keturiolikos metų dukrele. Gražutė, o ant krūtinės sa- 
kytum vietoj iškabos parašyta: „Syphilis“, tai, vadinasi, mums, kad neliestume. 
Ak tu, bjaurybe, manau, imu mergiotę už rankos, mamulei - automatu per 
knyslę ir - į krūmus. Patikrinsime, koks tas tavo sifilis! Pasirodo, apetitą kelianti 
mergiūkštė...“ 

Reikėjo kažkaip pažaboti sparčiai laukėjančią kariuomenę. 

Jau sausio 22 d. maršalas Rokosovskis pasirašė įsakymą Nr. 006, kuriame 
konstatuota, kad „su plėšimais, marodieriavimu, padegimais pastebimas ma- 
sinis girtavimas... mašinos tiek prikrautos visokiausių namų apyvokos daiktų, 
užgrobtų maisto produktų ir civilių drabužių, kad trukdo kariuomenei, riboja 
jos judėjimą ir mažina tankų junginių smogiamąją galią... Įsakyme reikalauta 
įvesti „pavyzdinę tvarką bei geležinę drausmę“ ir „už šiuos Raudonajai armijai 
gėdingus reiškinius" numatytos bausmės, įskaitant sušaudymą. 

Po penkių dienų analogišką įsakymą buvo priverstas pasirašyti maršalas 
Konevas, kai paaiškėjo, kad kai kurie tankai taip prikimšti šlamšto, kad neliko 
vietos įguloms. 

Jokios naudos! Erenburgo straipsniai buvo mielesni širdžiai, o neapykanta 
įgijo naują įkvėpimą: „Karas kiekvieną trypė kruvinu vokiečio batu.“ 

Beveik kiekvienas kareivis ir karininkas turėjo asmeninę sąskaitą, kuri tik di- 
dėjo. Jie žengė nualinta žeme, matė sudegintus sovietų kaimus, sudegusius žmo- 
nių lavonus, kartuves ir sušaudytųjų duobes, neteko artimųjų, draugų, bičiulių. 
Iš buvusių nacistų lagerių kalinių, iš išgabentų į Reichą tėvynainių jie sužino- 
davo vis naujų smulkmenų apie „naująją tvarką . Paskui išgirdo apie „mirties 
fabrikus“ su krosnimis, dujų kameromis, lavonų rietuvėmis ir gyvaisiais skele- 
tais: „Mano atmintyje išliko priešais barakus esančios aikštės, nusėtos sušaudytų 

Žydų lavonais, vaizdas, o barakuose aptikome keletą šimtų gyvųjų. Ten tūnojo 
oda aptraukti skeletai. Jie žvelgė į mane didelėmis tamsiomis akimis, kuriose 
buvo net ne baimė, 'o mirtinas siaubas, neviltis. Šių žvilgsnių aš negalėjau už- 
miršti visą gyvenimą.“ 

Sausio 27 d. 60-osios armijos kariuomenė aptiko koncentracijos lagerių tinklą 
aplinkui Aušvicą (dab. Osvencimas). Ten buvo atliekami medicinos eksperimen- 
tai. Štai esesininkų daktaro S. Rašerio (Sigmund Rascher) raštas reichsfiureriui 
Himleriui: 

„Šiuo metu aš užsiėmęs problema - mėginu bandymais su žmonėmis įrodyti, 
kad žmones, kurie sušalo sausumoje, galima atšildyti taip pat greit kaip ir tuos, 
kurie atšalę dėl ilgo buvimo vandenyje. Iki šio laiko aš 30 žmonių nuogus per 
9-14 valandų atšaldžiau iki 27-29 laipsnių temperatūros. Tada po tam tikro 
laiko tarpo, kuris atitiktų transportavimą per vieną valandą, bandomuosius pa- 
merkdavau į karštą vonią... 

Tokiems bandymams Aušvicas visais atžvilgiais geriau pritaikytas negu 
Dachau, nes čia šalčiau ir didesnė teritorija. Be to, į tai mažiau bus kreipiama 
dėmesio (bandomieji rėkia, kai šąla).“ 

O ką liepsite daryti, kai Reiche gyvūnų vivisekcija uždrausta? Be to, čigo- 
nai pagal sąmatą bet kokiu atveju atsieina pigiau nei šimpanzės. Kai Hitleris 
nusprendė Vakarams pristatyti nacizmą „su Žmogaus veidu“ ir pradėjo savo 
žaidimus su grafu Bernadotu bei žydų organizacijomis, jis pats įsakė kokioje 
nuošalioje vietoje likviduoti „genijų : 


„Kančias vaikelių stabdyk - piktą fašistą žudyk.“ 
„Einu bausti fašistų, kad motinų žudyti nedrįstų!“ 
„Žiaurus atpildas bus neregėtai už kiekvieną brolį nudėtą.“ 


„Mes visi tapome labiau trokštantys kraujo, - mestelėjo Stalinas, kalbėdama- 
sis su Ruzveltu. 

Pasikeitė Raudonosios armijos sudėtis. Ne tiek daug joje liko „rusų žmonių, 
nors ir pasidarė madinga kreiptis vieniems į kitus: „Slavai!“ 

Papildymai žygiuojant dabar daugiausia atvykdavo iš SSRS vakarinių teritorijų - 
iš jau okupacijos metais užaugusio jaunimo, iš 1941 metų šaukimo išvengusių 
ir kaimuose likusių „apsuptųjų, iš nuteistųjų už kriminalinius nusikaltimus, iš 
buvusių karo belaisvių, buvusių partizanų ir buvusių policininkų. Oficialiais 
duomenimis, vien Baltarusijoje 19 tūkst. „policajų“ tapo „partizanų formuo- 
čių kovotojais. 1944 m. lapkritį valstybės gynimo komitetas priėmė nutarimą 
pasiųsti iš vokiečių nelaisvės išvaduotus ir šaukiamojo amžiaus sovietinius pi- 
liečius tiesiogiai į kariuomenės atsarginius dalinius, aplenkiant specialiuosius 

Maršalas G. Žukovas (viduryje) nukariautoje Vokietijoje prisiplėšė tiek, kad papiktino net aukščiausius 


SSRS vadovus. Ne ką mažiau grobė ir kiti aukšti Raudonosios armijos vadai. 


lagerius. Jie išeidavo septynių dienų rengiamąjį kursą ir buvo siunčiami į vei- 
kiančiuosius dalinius. Iš „susitepusių“ karininkų buvo formuojami šturmo bata- 
lionai. Likusius gyvus filtruoti imtasi po karo. 

Taigi iki operacijos 2-asis Baltarusijos frontas gavo: iš mobilizuotųjų Vakarų 
Ukrainos, Moldavijos, Pabaltijo - 53 000 žmonių, iš buvusių karo belaisvių - 
10 252 žmones, baudžiamųjų - 5290 žmonių, iš užnugario - 20 000 žmonių, iš 
ligoninių - 39 006 žmones. 

Aišku, vokiečių vaikus žudė ir moteris prievartavo „anaiptol ne kiekvienas“. 
Politiniai darbuotojai karių išvaduotojų padarytus nusikaltimus stengėsi visaip 
mažinti, juos vadinti atskirais ekscesais: „Žinoma, buvo prievartos, plėšimo 
atvejų - kiekvienoje kariuomenėje esama kriminalinių nusikaltėlių, chuliganų, 
girtuoklių, bet mūsų vadovybė kovojo su prievartos aktais. Dar buvo galima 
versti kaltę sovietines uniformas užsivilkusiems vokiečių diversantams. 

Ir dar buvo daug degtinės bei visiško nebaudžiamumo jausmas. 

Tėvai vadai ne tik nedraudė savo valdiniams, „bet ir patys pritarė tokiems 
prievartos aktams ir dažnai patys juose dalyvavo . 

Kuo daugiau generolai turėjo žvaigždžių, tuo didesniais ir ypač dideliais mas- 
tais jie „trofėjino“ - mašinomis, lėktuvais, vagonais. 

G. Žukovo daliai jau „išvaduotoje“ Lodzėje buvo išlaužtas juvelyrinių dirbi- 
nių parduotuvės seifas. Didžių didžiausias karvedys pats pasidarė marodierius, 

netrukdė poelgiams, „teršiantiems aukštą VKP(b) nario vardą ir sovietų kariuo- 
menės vado garbę, ėmėsi didelio kiekio įvairių vertybių pasisavinimo ir išve- 
žimo iš Vokietijos: 

„Su tokiais tikslais drg. Žukovas, pasidavęs nežabotam gobšumo potraukiui, 
išnaudojo savo valdinius, kurie, siekdami jam įtikti, darė aiškius nusikaltimus, 
grobė paveikslus ir kitus vertingus daiktus iš rūmų ir dvarų. Tad Žukovas pasi- 
savino apie 70 vertingų auksinių daiktų (kulonų ir žiedų su brangakmeniais, lai- 
krodžių, auskarų su briliantais, apyrankių, segių ir t. t.), apie 740 stalo sidabrinių 
daiktų ir sidabrinių indų ir, be to, dar apie 30 kg sidabro dirbinių.“ 

Erenburgas niekinamai žvelgė į vokiečių baronų dvarų baldus, o kuo jo apra- 
šymai skiriasi nuo 1947 m. sausio 9 d. neviešintos kratos maršalo Žukovo viloje 
protokolo? Štai: 

„Visas apstatymas, pradedant nuo baldų, kilimų, indų, papuošalų ir baigiant 
langų užuolaidomis, - užsieninis, daugiausia vokiškas. Viloje tiesiog nėra nė 
vieno sovietinės kilmės daikto, išskyrus kilimėlius prie įėjimo į vilą. Viloje nėra 
nė vienos sovietinės knygos. Užtat knygų spintose sudėta daug puikiai įrištų 
knygų su aukso įspaudais vien vokiečių kalba. Užėjus į namus, sunku įsivaiz- 
duoti, kad esi šalia Maskvos, o ne Vokietijoje.“ 

Įdomu, ar ant šių lentynų nebuvo „Rasinės higienos“? Ar - „Žydiškojo maro“? 

Sunku įsivaizduoti Eizenhauerį, išsigabenantį į Valstijas stalo sidabrą. 

Daug priklausė nuo vadų, ir daugelis mėgino bakchanaliją sustabdyti. Bet tai 
buvo gana pavojinga, galėjai ir kulką į nugarą gauti, kaip nutiko 1-osios gvardi- 
jos tankų brigados vadui, Sovietų Sąjungos didvyriui pulkininkui V. Gorelovui. 

Samvelas Matevosianas 1941 m. birželio 22 d. vadovavo pirmajai kontratakai 
Bresto (Brastos) tvirtovėje, išgyveno nelaisvę, pogrindį, filtraciją, grįžo į kariuo- 
menę karininku, o 1945 metais kariavo Silezijoje, 6-ojoje šaulių divizijoje: 

„Gavome papildymą apie 900 žmonių, kurių absoliuti dauguma netarnavę ka- 
riuomenėje. Tai buvę berniūkščiai, išvežti iš Baltarusijos ir Ukrainos į Vokietiją. 
Dabar jau suvyriškėję, išėję neapykantos priešui mokyklą. Jų dar nebuvo spėta 
perrengti karinėmis uniformomis. Priešais rikiuotę jiems pasakiau: „Tarp mūsų 
gali būti nepatenkintų sovietų valdžia, bet aš draudžiu jums šauti man į pakaušį!“ 

Šios problemos nepavyko pašalinti iki karo pabaigos. 

Po karo niekas nenorėjo to prisiminti, labai nedaugelis ryžosi pažvelgti į 
veidrodį: 

„Mes rašėme, šaukėme apie šventą kerštą. Bet kas buvo keršytojai ir kam mes 
keršijome? Kodėl tarp mūsų kareivių atsirado tiek daug banditų, kurie krūvomis 
prievartavo ant sniego, pavartėse parmestas moteris, mergaites, žudė beginklius, 
naikino viską, ko negalėjo nusinešti, bjaurojo, degino? Ir griovė beprasmiškai, 
svarbu, kad tik griautų. Kaip visa tai tapo įmanoma? 

Milijonai žmonių sužvėrėjo, buvo demoralizuoti ir hitlerinės, ir karo, ir savos, 
sovietinės, - karingos, nacionalistinės, melagingos, - propagandos. 

Tokios propagandos reikėjo karo išvakarėse ir tuo labiau karui prasidėjus, tuo 
aš tada neabejojau, bet supratau, kad ji subrandins nuodingus vaisius... 

Kuo taps paskui šie kareiviai, tie, kurie dešimtimis iš eilės prie vienos vokietės, 
mergaitės, jas prievartavo, senutes žudė? Jie juk grįš į mūsų miestus, prie 
mūsiškių merginų. Tai prasčiau už bet kokią gėdą. Tai juk šimtai ir tūkstančiai 
tikrų nusikaltėlių, žiaurių ir įžūlių, dvigubai pavojingesnių, nes turi didvyrių 
reputaciją.“ 

Karo, tuo labiau, „religinio“ karo, be žvėriškumų nebūna. 


Tuo metu pagrindiniame ruože 5-osios gvardijos tankų armijos daliniai, šluo- 
dami nuo savo kelio atskirus priešo dalinius ir pabėgėlių kolonas, aplenkdami 
atsparos taškus nesustodami stūmėsi prie Aistmarių įlankos. 

Sausio 24 d. 10-asis tankų korpusas užėmė Miulhauzeną (Mūhlhausen, 
dab. Mlynarai). Paskui, traukdami išilgai pakrantės, tankistai, veikdami išvien 
su 48-osios armijos junginiais, užėmė Tolkemito (dab. Tolkmickas) miestą ir 
užblokavo Elbingą, taip atkirsdami kelią priešui atsitraukti iš Rytų Prūsijos į 
vakarus. 

2-0ji smogiamoji armija (98-asis, 108-asis, 116-asis šaulių korpusai, 30-oji 
gvardijos tankų brigada) kartu su tankistais šturmu užėmė Ylavą, kaudamasi 
įveikė gynybos liniją Marienburgo prieigose, sausio 25 d. pasiekė Vyslos ir 
Nogato upes ir nesustodama forsavo šias vandens kliūtis. Kitą dieną 372-osios 
divizijos ir 8-o0jo mechanizuotojo korpuso pulkai įsiveržė į Marienburgo rytinį 
pakraštį. 5-osios tankų armijos priešakiniai būriai pasiekė Elbingo priemiesčius. 
Paimti miestą su pirmuoju „ura' nepavyko, įsiveržusį į Elbingą 29-ojo tankų 
korpuso 31-osios brigados būrį vokiečiai atkirto ir visiškai sunaikino. Iki to laiko 
tankų armijoje liko 169 tvarkingos kovos mašinos, 29-ajame tankų korpuse - 72. 

2-ojo Baltarusijos fronto dešiniojo sparno armijos, persekiodamos išslystantį 
priešą, pasistūmėjo apie 100 kilometrų ir bemaž įveikė Mozūrijos ežerų sistemą. 
Kairiojo sparno armijos pasiekė Vyslą Marienburgo, Torunės ruože: 65-oji ar- 
mija 946-asis, 105-asis, 18-asis šaulių korpusai) pasiekė Vyslą prie Grudziondzo 
(Grudziądz) ir pradėjo forsuoti upę, 70-oji armija (47-asis, 96-asis, 114-asis 
šaulių korpusai) aplenkė Torunės tvirtovę ir taip pat pasiekė Vyslą. 

Sausio 26 d. armijų grupė „Centras“ buvo pavadinta armijų grupe „Šiaurė“, o 
grupė „Šiaurė“ - armijų grupe „Kurland“. Iš pareigų buvo pašalinti Reinhardtas 
ir Hosbachas. Grupei „Šiaurė“ ėmė vadovauti generolas pulkininkas Lotaras 
Rendulicas, „protingas ir išsilavinęs, išradingai bendraujantis su Hitleriu“. Jis 
gavo griežtą Hitlerio įsakymą iki galo ginti Karaliaučių ir tai, kas liko iš Rytų 

Prūsijos. 4-ajai armijai ėmė vadovauti pėstininkų generolas Vilhelmas Miuleris 
(Mūller). 

Vokiečių priešinimasis smarkiai padidėjo. Per kitas dienas prasidėjo įnirtingi 
mūšiai sovietų armijų įvaryto pleišto abiejose pusėse. 2-0sios smogiamosios ar- 
mijos kariuomenė siekė išplėsti koridorių vakarų kryptimi ir nublokšti priešą 
prie Vyslos bei jos dešiniojo intako - Nogato upės. 5-osios gvardijos tankų ar- 
mijos ir 48-osios armijos daliniai stūmė pleišto dešiniąją pusę į Rytų Prūsijos 
gilumą. Armijų grupės „Vysla“ ir „Šiaurė“ atitinkamai siekė lokalizuoti proveržį 
ir užmegzti tarpusavio ryšį. Padėtis pasidarė sudėtingesnė. Sovietų kariuomenė 
patyrė nuostolių ir jai reikėjo pailsėti, užnugario tarnybos atsiliko. Didelė dalis 
Veršinino armijos aerodromų buvo nutolę nuo kariuomenės, prasidėjęs polaidis 
trukdė jais naudotis. 

Naktį į sausio 27-ąją vokiečių 4-osios armijos keturios pėstininkų divizijos ir 
viena tankų divizija perėjo į puolimą Milakovo (Liebstadt) ir Elbingo kryptimi. 
Joms pavyko nustumti 48-osios armijos kariuomenę 20 kilometrų į vakarus ir 
apsupti į pietvakarius nuo Vormedytės (Wormditt, dab. Orneta) pulkininko 
A. Grebniovo 17-ąją šaulių diviziją. Dvi paras be pertraukos vyko mūšiai. 
Vokiečiai užėmė Liebštatą ir toliau atkakliai atakavo priešą vakariau šio miesto. 
„Reikia pažymėti, kad Miuleris veikė gana sumaniai“, - pripažino Gorbatovas. 

Rokosovskis sustiprino generolo Gusevo kariuomenę 8-uoju gvardijos tankų 
korpusu ir penkiomis prieštankinėmis artilerijos brigadomis. Frontu į rytus 
buvo atsuktos 5-oji gvardijos tankų armija ir 8-asis mechanizuotasis korpusas, 
dalis 2-0sios smogiamosios armijos pajėgų. 3-iojo gvardijos kavalerijos korpuso 
pagrindinės pajėgos pasirengė smogti iš sparno. Iš fronto rezervo 48-ajai armijai 
buvo perduotas 49-osios armijos šaulių korpusas. Greitai pergrupavus pajėgas 
bei priemones, grėsmingame ruože Rokosovskiui pavyko iš pradžių sustabdyti 
priešą, o paskui smogti jam nemenką smūgį. Sausio 30 d. vokiečiai paskutinį 
kartą mėgino prasiveržti, bet nesėkmingai. Smūgiui atremti skirta kariuomenė 
sudarė tankų frontą, paskui, atnaujinusi puolimą, deblokavo apsuptyje kovojan- 
čią 17-ąją šaulių diviziją ir nubloškė priešo junginius į pradines pozicijas. 

Kovodama su priešo kontrsmūgio grupuote, 50-oji, 49-oji ir 3-ioji armijos 
toliau puolė kartu su 3-iojo Baltarusijos fronto kariuomene, spaudė Heilsbergo 
grupuotę. Jos padėtis dar pablogėjo sausio 31 d., kai generolo leitenanto 
P. Šafranovo armijos junginiai šturmu užėmė itin tvirtą atsparos tašką - 
Heilsbergo miestą. Kadangi armijoms judant jų puolimo juostos susiaurėjo, 
Rokosovskis galėjo atitraukti į savo rezervą iš pradžių dvi 50-osios armijos divi- 
zijas, 0 nuo sausio 31 d. - visą 49-ąją armiją. 

Į mėnesio pabaigą 2-oji smogiamoji armija, 65-oji ir 70-oji armijos, plačiame 
ruože pasiekė Nogato ir Vyslos upes, nuo Aistmarių iki Bydgoščiaus. 

Fediuninskio armija daugiau kaip 100 kilometrų fronte iš dalies perėjo į 
gynybą, daugiausia pagrindinėmis pajėgomis siekdama užimti tris punktus, 
kurių padėties svarbą deramai įvertino dar teutonų ordino riteriai, - Elbingą, 
Marienburgą ir Marienverderį (dab. Kvidzinas). 

Oficiali Marienburgo „išvadavimo“ data laikoma sausio 26-oji, tačiau dar de- 
šimt parų gynėsi aukščiau kitų miesto pastatų stūksanti senovinė pilis - didžiųjų 
magistrų rezidencija. Kryžiuočių tvirtovės storų sienų 203 mm patrankos ne- 
galėjo pramušti net iš 150 metrų atstumo. Iš Marienverderio Himlerio įsakymu 
vokiečiai pasitraukė sausio 30 d., bet 2-osios smogiamosios armijos pagrindi- 
nis tikslas buvo Elbingas - didelis pramonės centras ir komunikacijų mazgas, 
paskutinis stiprus priešinimosi židinys pakeliui į Dancigo įlanką. Ataką nesu- 
stojus, be žvalgybos ir artilerijos paramos vokiečių įgula, sudaryta iš daugelio 
sumuštų dalinių likučių, kurių bendras karių skaičius buvo 10 tūkstančių, - jun- 
kerių, kareivių ir karininkų, bei apie 4 tūkst. folksšturmistų, atmušė. Generolas 
Fediuninskis, kurio 98-asis ir 116-asis šaulių korpusai blokavo miestą, pradėjo 
rengtis masiniam šturmui naudodami pačių didžiausių kalibrų artileriją. Šiam 
uždaviniui spręsti buvo pasitelktos trys šaulių divizijos, 3 savaeigės artileri- 
jos pulkai ir 3 artilerijos divizijos. Šaulių divizijose iki to laiko karinio perso- 
nalo sumažėjo nuo 7500 iki 5-6 tūkst. žmonių. Tad visa viltis buvo generolo 
K. Kazakovo „karo dievas“: 

„Kaip ir visuose Rytų Prūsijos miestuose, priešas Elbingo gynyboje plačiai 
naudojosi mūriniais pastatais ir rūsiais, kurių langai buvo sutvirtinti betonu ir 
paversti siauromis ambrazūromis. Pagrindinės gatvės užbarikaduotos ir užmi- 
nuotos. Pabūklų, minosvaidžių, kulkosvaidžių ugnis buvo suplanuota taip, kad 
dengtų visas tarpusavio sankryžų atsparos taškų prieigas. 

Tokia gynyba, kai palyginus nedideliame plote yra daug ugnies taškais pa- 
verstų masyvių mūrinių namų, aišku, turi ir silpnybių. Paprasti įtvirtintieji ra- 
jonai su gelžbetoniniais ilgalaikiais ugnies taškais (IUT) bei medžio ir žemės 
ugnies taškais (MŽUT) gali gintis su nedidelėmis pajėgomis, o mieste besigi- 
nančiajai pusei reikia turėti daug pėstininkų. Kitaip visi šie ugnies taškai - ypač 
dideliuose namuose - tampa nepatikimi. Be to, gynėjus labai varžo maža erdvė. 
Apšaudymo sektorius paprastai apima tik artimiausius namus. Kai tik puolan- 
čioji pusė įsiveržia į miestą, ji pradeda naudotis namų virtinėmis, skersgatviais, 
pereinamaisiais kiemais ir požeminiais koridoriais savo tikslams - siekia patekti 
į priešo užnugarį. Svarbiausią vaidmenį gatvių mūšyje vaidina tiesiuoju taikymu 
šaudanti artilerija. Jei jos daug, jei miestą šturmuojantys pėstininkai turi daug 
pabūklų bei minosvaidžių, tai iš esmės nulemia šturmo sėkmę. 

Mes tokios artilerijos turėjome. Sudarėme šturmo grupes. Jose paprastai bū- 
davo po būrį šaulių - 12-15 žmonių, kuriems priskiriama, tai yra perduodami 

1945 m. Marienburgo (dab. Malborkas) pilies griuvėsiai. Senojoje kryžiuočių riterių 


pilyje įsitvirtinusią vokiečių įgulą apšaudė sovietų sunkioji artilerija. 


šturmo grupės vadui 4-8 pabūklai šaudyti tiesiuoju taikymu, taip pat 2-4 sava- 
eigiai artilerijos įrenginiai. Be to, šturmo grupę ar keletą grupių rėmė pagal jų 
pageidavimus sunkieji pabūklai - įskaitant ir 203 mm haubicas. Iš viso šaudyti 
tiesiuoju taikymu mes buvome skyrę daugiau kaip 200 įvairaus kalibro pabūklų. 
O visa Elbingą šturmavusi artilerijos grupė turėjo 1084 artilerijos ir minosvai- 
džių vamzdžius.“ 

Šturmas prasidėjo vasario 3 d. Be artilerijos ir savaeigių įrenginių, sovietų 
kariuomenė kovose dėl Elbingo plačiai naudojo dūmadėžes ir degiojo skysčio 
butelius. 

Generolo Batovo armija (18-asis, 46-asis, 105-asis šaulių korpusai) forsavo 
Vyslą ir užėmė placdarmą Sviecės miesto rajone. Tuo metu vokiečiai, remiami iš 
Grudziondzo, išlaikė placdarmą rytiniame krante. 

Generolo Popovo armija (47-asis, 96-asis, 114-asis šaulių korpusai) išplėtė 
savo placdarmą šiauriau Bydgoščiaus. Atkaklūs mūšiai prasidėjo likviduojant 

Torunės miesto tvirtovės įgulą. Klaidingai įvertinęs Torunės įgulos karių skaičių 
3-4 tūkst. žmonių - armijos vadas skyrė miestui blokuoti vieną šaulių diviziją. 
Naktį į sausio 31-ąją vokiečiai netikėtu smūgiu siauroje šiaurės vakarų sekto- 
riaus atkarpoje pramušė blokados frontą. Prasiveržusioms pajėgoms likviduoti 
generolui Popovui teko pasitelkti šešias šaulių divizijas, įskaitant dvi atvykusias 
iš fronto rezervo, taip pat dalį generolo majoro M. Panovo 1-ojo gvardijos Dono 
tankų korpuso pajėgų. Į pietryčius nuo Chelmno išsiveržusi grupuotė iš pradžių 
buvo perskirta, o vasario 8 d. sutriuškinta. Apie 12 tūkst. kareivių ir karininkų 
pateko į nelaisvę, paimta daugiau kaip 270 tvarkingų pabūklų. 

Vasario 10 d. Fediuninskio kariuomenė palaužė Elbingo įgulos priešini- 
mąsi. Šiuose mūšiuose pasižymėjo unikali moteris, kariaujanti nuo 1941 metų, 
86-osios divizijos 284-ojo šaulių pulko snaiperių skyriaus vadė viršila N. Petrova. 
Ji sunaikino 32 priešo kareivius ir karininkus, savo nukautų priešų asmeninę 
sąskaitą papildė iki apskrito skaičiaus - šimto ir tapo Šlovės ordino turėtoja. 

Tokių moterų Raudonosios armijos istorijoje iš viso keturios, o Nina Pavlovna 
buvo sulaukusi 52 metų! 

1-ojo Baltarusijos fronto kariuomenė galutinai atkirto priešo Rytų Prūsijos 
grupuotę ir kartu sudarė tvirtą vidinį frontą iš pietvakarių. Tačiau tai buvo lai- 
mėjimas įtempus paskutines jėgas. Per dvidešimt septynias nepertraukiamų 
kautynių dienas Rokosovskio frontas neteko beveik visų tankų ir 160 tūkstančių 
žmonių karinio personalo: 

„Su didžiuliu vargu mūsų kariuomenė įveikdavo vieną liniją po kitos. 
Prasidėjus atlydžiui, pulti pasidarė dar sunkiau. Bet svarbiausia priežastis - per 
mažai buvo mūsų kariuomenės. Priešo pajėgos pranoko mūsiškes, nors mums 
tokiomis sąlygomis dar pavykdavo jį stumti, tai buvo didelio vadų meistriškumo 
ir kareivių masinio didvyriškumo įrodymas. 

Mūsų daliniai jau mėnesį kovojo puolamosiose kautynėse. Ir anksčiau trūko 
karinio personalo, o dabar žmonių dar labiau sumažėjo. Kad ir kaip stengė- 
mės, mums nepavyko bent trumpam laikui atskirose atkarpose sudaryti pajėgų 
ir priemonių persvaros, be kurios negalima pralaužti priešo gynybos. Mūšiai 
vyko aršiai, bet mes tik stūmėme priešo kariuomenę. Taigi frontas tik platėjo. 
Mūsų kariuomenė ištįso kaip siūlelis ir vis tiek užkimšti susidariusį plyšį tarp 
mūsų kairiojo sparno ir 1-ojo Baltarusijos fronto dešiniojo sparno negalėjome... 
Priešas vis dažniau kontratakavo. Mūsų daliniai vos atremdavo jo kontratakas. 

Kaip ir anksčiau, padėtis buvo labai sudėtinga: pusė fronto kariuomenės buvo 
atsukta į rytus - prieš Rytų Prūsijos grupuotę, kita pusė puolė į vakarus. Iš visų 
jėgų stengėmės neatsilikti nuo kairiojo kaimyno. Bet jis Kiustrino ruože jau ar- 
tėjo prie Oderio upės. Mums niekaip nesisekė spėti paskui jį. Mūšių procese dalį 
pajėgų pergrupavus iš dešiniojo sparno į kairįjį, pavyko dar šiek tiek pasistūmėti 
į vakarus, ir tada mes galutinai išsikvėpėme.“ 


Pagal 3-iojo Baltarusijos fronto vado sausio 24 d. sumanymą nuspręsta svar- 
biausias pastangas sutelkti dešiniajame sparne ir centre. Keturios armijos - 
39-0ji, 11-oji gvardijos, 5-oji, 28-oji - turėjo smogti išilgai abiejų Priegliaus upės 
krantų, užimti Karaliaučių, pusę milijono gyventojų turintį miestą, „vokiečių 
prūsystės širdį, iki kurio liko 50 kilometrų kelio, ir toliau plėtoti puolimą 
Elbingo link. 

Užduotis užimti Rytų Prūsijos sostinę skirta Liudnikovo ir Galickio armijoms, 
kurios buvo sustiprintos dviem tankų korpusais ir trimis proveržio artilerijos 
divizijomis. 39-ajai armijai numatyta aplenkti Karaliaučių iš šiaurės, o 11-ajai 
gvardijos armijai - iš pietų, susijungti vakariau miesto, apsupti vokiečių gru- 
puotę ir paimti miestą. O tada iki sausio 30 d. pabaigos reikėjo užimti Piliavos 
uostą. 

Piečiau 5-oji armija turėjo pulti Frydlando, Braunsbergo (Prūsa, dab. Branevas) 
kryptimi, 28-oji armija - Landsbergo (Gožuvas), Melzako (Pienienžnas), 2-oji 
gvardijos armija - Bartenšteino (Barštynas, dab. Bartošicė), 31-oji - Angerburgo 
(Ungura, dab. Vengoževas) kryptimi. Šiaurėje 43-ioji armija turėjo likviduoti 
priešą Aistmarių įlankos pakrantėje ir užimti Kranto (dab. Zelenogradskas) 
miestą palei Kuršių nerijos pagrindą. 

Operacijos trukmė numatyta 6-8 paros su kasdieniu šaulių junginių 10-12 
kilometrų judėjimo tempu. Be to, dviejuose tankų korpusuose liko po 40-50 
tvarkingų šarvuotųjų mašinų, dėl žemų debesų ir snygio aviacija vėl nieko ne- 
veikė, o priešą aiškiai per menkai įvertino. Bet entuziazmas buvo didelis, o ka- 
riuomenės vyriausioji vadovybė reikalavo kuo greičiau sutriuškinti vokiečius 
Rytų Prūsijoje. Todėl „Ivanas Danilovičius terminus laikė realius“. 

Bendras puolimas, prasidėjęs sausio 25-osios rytą, plėtojosi itin lėtai. 11-oji 
gvardijos armija, sustiprinta 2-uoju gvardijos tankų korpusu, smogė naudo- 
dama du šaulių korpusus išilgai Priegliaus upės pietinio kranto ir Vėluvos- 
Karaliaučiaus kelio. Paskutiniu metu Tacino korpusas buvo sustiprintas 43-iąja 
gvardijos sunkiųjų tankų brigada, pagal etatus 1666 žmonėmis, 65 mašinomis 
IS-2, trimis savaeigiais pabūklais SU-76, taip pat 19 šarvuotųjų transporterių 
ir 3 šarvuotaisiais automobiliais. Tokios brigados (jų Raudonoji armija iš viso 
turėjo penkias) buvo formuojamos į karo pabaigą kaip tik pralaužti tvirtoms 
gynybinėms linijoms. Ten pat buvo sutelktas sunkiųjų tankų pulkas, sunkiųjų 
savaeigių artilerijos įrenginių pulkas ir pastiprinimo artilerija. 3-ioji armija, re- 
miama 1-ojo raudonosios vėliavos tankų korpuso puolė išilgai šiaurinio kranto. 

Per dieną generolo Galickio junginiai pralaužė gynybos linijas prie Biberio ir 
Kufliso upių, pasistūmėjo 15-20 kilometrų ir įsirėmė į gynybos liniją „Frisching,, 
kuri dengė tolimas Karaliaučiaus prieigas. Tai kainavo daug kraujo. Vien mūšyje 
dėl Otenhageno (dab. Beriozovka) miestelio 43-ioji sunkiųjų tankų brigada ne- 
teko 26 tankų IS-2: „Pasirodė, kad neprastai išmokytos sunkiųjų tankų įgulos 
visai neturėjo kovinės patirties. Patekusios į joms neįprastas gatvių kautynių są- 
lygas, jos neįstengė įžvelgti pavojaus: galimybių pro namų langus jas kliudyti iš 
faustpatronų ar prieštankinėmis granatomis ir iš pasalų ugnimi iš sparnų į šonus 
šturmo pabūklų sviediniais... Po patirtų nuostolių mes jau neturėjome lemiamo 
pranašumo nei žmonėmis, nei kovos technika, išskyrus aviaciją, kuri negalėjo 
veikti dėl prasto oro. Mes turėjome tik tam tikrą artilerijos pranašumą.“ 

Tačiau artilerijos pranašumas sumenko dėl gausiai eikvotų šaudant „į plotus“ 
šaudmenų trūkumo. 

Liudnikovo divizijos iki dienos pabaigos užėmė Tepliavos miestą. 

Sausio 26 d. Černiachovskis 39-ajai armijai ir 11-ajai gvardijos armijai iškėlė 
kovinę užduotį užimti Karaliaučių. Viskas vyko sunkiai: 


157 


Vladimir Bešanov. Trečiojo reicho katastrofa 


„Vokiečių fašistinės kariuomenės priešinimasis tą dieną smarkiai padidėjo. 
Priešas metė į mūšį nemaža naujų dalinių, gerokai sustiprino grupuotę artilerija. 
Jo aviacija ne kartą bombardavo mūsų kariuomenės kovos rikiuotę. Bet svar- 
biausia nesėkmingų veiksmų priežastis tą dieną buvo, kad kai kurie junginių bei 
dalinių vadai nesuprato naujų kovinės padėties sąlygų. O armijos vadovybė, tikė- 
damasi paimti Karaliaučių nesustodama, laiku neatkreipė jų dėmesio į vokiečių 
fašistų kariuomenės galimybę pereiti į tvirtą gynybą miesto prieigose. Pralaužus 
įtvirtintąją liniją palei Priegliaus ir Alnos upę, armijos kariuomenė per dvi die- 
nas sėkmingai įveikdavo lauko gynybines linijas ir užimdavo atsparos taškus. 
O mūšiai sausio 26 d. vyko Karaliaučiaus artimose prieigose. Šiomis sąlygomis 
kovos veiksmus reikėjo organizuoti ne siekiant pralaužti lauko įtvirtinimus ne- 
sustojant, o pulti priešą, besiginantį iš anksto parengtoje įtvirtintoje linijoje su 
ilgalaikiais gelžbetoniniais įtvirtinimais. Tokiam puolimui reikėjo kruopščiai or- 
ganizuoti sąveiką tarp tų, kuriems, pralaužiant priešo gynybą, tenka didžiausia 
kovos našta, ypač tarp pėstininkų, tankų ir artilerijos. Reikėjo atsigabenti sun- 
kiąją artileriją, priekin paleisti savaeigius pabūklus, taip pat divizijų bei pulkų 
artileriją, suplanuoti galingą smūgį ir aviacijos paramą. 

O daugelyje šaulių divizijų dalinių kovos rikiuotė neatitiko padėties. Atskiri 
pėstininkų ir artilerijos padaliniai būdavo ilgai neišskleidžiami, įstrigdavo 


Pragariška 152 mm kalibro sovietinių haubicų D-1 baterijos ugnis. Šie 


pabūklai pradėti eksploatuoti 1943 m. ir svėrė pusketvirtos tonos. 

keliuose, gyvenvietėse. Kai kurie junginių vadai ir štabai kartais prarasdavo va- 
dovavimą pavaldiems daliniams, nežinojo, kokia yra jų tikroji padėtis... 

Priešo atoveiksmis buvo kur kas stipresnis, negu mes ir fronto štabas 
tikėjomės.“ 

Trumpai sakant, tiesioginis dotų šturmas nepavyko, Karaliaučius nebuvo 
užimtas. 

Bet iki sausio 26 d. vokiečių kariuomenės priešinimasis pozicijose palei 

Deimės ir Alnos upes iki Frydlando buvo palaužtas visame 3-iajame 
Baltarusijos fronte. 5-oji armija, užėmusi Alenburgą, toliau puolė Kroicburgo 
(Kryžbarkas, dab. Slavskojė) kryptimi, 28-oji armija kovėsi piečiau Frydlando. 
Fronto kairiojo sparno kariuomenė, persekiodama priešo 4-osios armijos jungi- 
nius, visiškai užėmė Letceno įtvirtintojo rajono statinius ir pasiekė ribą vakariau 
Mozūrijos ežerų. 

Siekdamas sustiprinti Karaliaučiaus grupuotę, Hitleris sutiko atiduoti 
Klaipėdą. Sausio 27-28 d. 28-asis generolo Golniko armijos korpusas (58-oji, 
95-oji pėstininkų divizijos), susprogdinęs uosto įrenginius, Kuršių nerija pasi- 
traukė į Sembos pusiasalį. Atsitraukiančius vokiečius nuo kranto stebėjo gene- 
rolo Beloborodovo kariuomenė: 

„Esant giedrai, ši nerija iš priešakinių stebėjimo postų buvo gana gerai apžvel- 
giama. Ją užplūdo begalinis kariuomenės srautas. Traukė pėstininkai, artilerija, 
automobilių kolonos, gurguolės. Mūsų artilerijos vadas generolas Ščeglovas tik 
galvą kraipė. Reikėtų sunkiosios artilerijos! Bet 37-osios artilerijos brigados pa- 
būklai rėmė Gracą atakuojančius šaulių dalinius, ir nerijai apšaudyti mes galė- 
jome skirti tik vieną dvi baterijas. Jos šaudė į neriją, juodi sprogimų kamuoliai 
kilo tarp fašistų kolonų jas blaškydami ir sklaidydami. Bet srautas vėl greit susi- 
jungdavo ir toliau traukė Graco link. O iš jūros, dengdami atsitraukiančiuosius, 
į mūsų baterijas šaudė vokiečių kreiseriai.“ 

Sausio 27-ąją ir 28-ąją, ir 29-ąją, ir 30-ąją Liudnikovas ir Galickis iš fronto 
štabo gaudavo tą pačią užduotį - iki vakaro užimti Karaliaučių. Atitinkamas di- 
rektyvas gaudavo šie viršininkai: 

„I TK vadui 

Kariuomenės rūšių vadams. 

1. Priešas, sumuštas Deimės įtvirtintojoje linijoje, skubiai traukiasi į 
Karaliaučiaus m. vidinį žiedą. 

2. Armija 1945-01-25 nesustodama naikina kovojantį priešą, užima Karaliaučių. 

3.1 TK nesustodamas ugnimi bei ratais naikina priešą ir veržliais veiksmais 
užima Metgetus, apsupa Karaliaučių ir naikina priešo grupuotes... 
Liudnikovas, Siminovskis, Boika.“ 

Vokiečių pozicijos Karaliaučiaus prieigose. Užrašas skelbia: „Mes giname Konigsbergą!" 


Masinėmis pėstininkų atakomis, per kurias kai kurios divizijos buvo iš esmės 
visiškai išguldytos, Liudnikovo ir Galickio armijos žingsnis po žingsnio, įveik- 
damos nuo 3 iki 10 kilometrų per dieną, priartėjo prie miesto išorinio gynybos 
žiedo. Šaulių kuopose iki to laiko liko po 25-40 žmonių, artilerija turėjo po 0,2 
šaudmenų komplekto. 1-ajame tankų korpuse buvo 32 tvarkingi tankai ir SAĮ, 
kurie buvo perduoti pulkininko A. Somerio 89-ajai tankų brigadai. 117-oji ir 
159-oji brigados tankų neturėjo. Tomis dienomis beveik nepasistūmėjo 5-oji 
armija, 28-0ji, 2-0ji smogiamoji ir 31-oji armijos toliau tūpčiojo Alnos upės 
linijoje. 

Karaliaučiuje šiuo metu viešpatavo chaosas, susijęs su valdymo dezorganizacija, 
netvarkingu pabėgėlių daugėjimu iš Rytų Prūsijos šiaurinių rajonų bei sumuštų 
3-iosios tankų armijos dalinių, iš esmės nesant karinės įgulos, išskyrus čia per- 
formuojamus 1-osios pėstininkų divizijos dalinius. Sausio 27 d., kilus grėsmei, 
kad prasiverš rusų tankai, partinė valdžia paskelbė gyventojų evakavimo pradžią 
ir žmonės dešimtimis tūkstančių plūstelėjo iš miesto keliu į Piliavą, mėgindami 
spėti patekti į vakarų pusėn išplaukiančius laivus: „Šiame kelyje susidarė nej- 
sivaizduojamos minios žmonių. Kurie ėjo pėsčiomis, kurie važiavo dviračiais 

ar vežimais, moterys gabenosi vaikų vežimėlius, o kartu - tankų dalinių, ati- 
traukiamų į Sembos pusiasalį, kolonos. Visa tai judėjo trimis keturiomis eilėmis 
Piliavos kryptimi.“ Skubiai susikrovęs lagaminus, išvyko iš Karaliaučiaus „parti- 
jos srities komiteto sekretorius“ Kochas ir kiti „žinomi vadovai . 

Sausio 28 d., aplenkdami miestą iš šiaurės, 39-osios armijos korpusai pa- 
siekė Lapgarbio (Fuchsberg, dab. Cholmogorovka)- Karaliaučiaus liniją. Sausio 
29 d. jie užėmė Metgetų geležinkelio stotį, esančią vakariau miesto, 31 d. pasiekė 
Aistmarių krantą, atkirto įgulą nuo vokiečių kariuomenės Sembos pusiasalyje. 
Beveik tuo pačiu metu 11-osios gvardijos armijos kairysis sparnas prasiveržė 
prie įlankos piečiau Karaliaučiaus, perkirto į Elbingą vedančią autostradą, o cen- 
tras užėmė atsparos tašką išoriniame lanke - fortą Nr. 9 „Dona“, 

Ne tokie oficioziniai šaltiniai, be „fanatiško užkietėjusių fašistų priešinimosi“, 
mini ir kitas Raudonosios armijos „neskubaus“ žygiavimo priežastis. Pavyzdžiui, 
I. Fegelsonas, 447-ojo artilerijos pulko veteranas, kuriam karas prasidėjo Breste: 

„Aš jums iš savo „apkasų požiūrio taško“ galiu pasakyti štai ką. Mes šitą pra- 
keiktą Karaliaučių jau tikriausiai keturiasdešimt ketvirtųjų rudenį būtume galėję 
užimti ar jau keturiasdešimt penktųjų pradžioje. 

Bet kariuomenė nuolat „užlipdavo ant to paties grėblio. Aš prisimenu bent 
tris kartus, kai puolimas sustodavo dėl šios priežasties. Pėstininkai užkliūdavo 
už eilinės spirito varyklos ar vyno sandėlio ir tada prasidėdavo... Kartą artileris- 
tai buvo pasiųsti rinkti girtų pėstininkų, kurie gulėjo vieno iš tokių fabrikėlių 
spirito balose.“ 


Priešpėstiniai ir prieštankiniai užtvarai - 


gerai įtvirtinto, gynybinio Karaliaučiaus 


žiedo sistemos dalis. 

1-osios Proletarinės šaulių divizijos 13-ojo artilerijos pulko radistas 
L. Polonskis aprašo, kaip 11-oji gvardijos armija užėmė Vygboldo (Wiegbold) 
geležinkelio stotį už septynių kilometrų nuo Karaliaučiaus pietinio pakraščio: 

„Stotį atmušėme iš vokiečių drąsiai atakuojant „savaeigininkams“. Kai jie 
užėmė stotį, ten aptiko didžiulę spirito varyklą. Ir tada visoje apygardoje karas 
porai dienų „baigėsi. O kas ten vyko, ir iki šiol kartais priešais akis regiu. Visa 
kariuomenė puolė girtauti. Žmonės skendėjo vyne. Daugelis tuojau ėmė aiš- 
kintis santykius ir šaudyti vienas į kitą. Vyną ir spiritą pilstė į kibirus, šalmus, 
kanistrus, benzino statines. Girti kareiviai klaidžiojo po gamyklos rūsius ir, ne- 
rasdami išėjimo ar nepajėgdami iki jo nusikapstyti, krisdavo ant vynu užlietų 
rūsio grindų... Apgirtusieji, parkritę ant grindų, „vyno upėse“ springo ir žūdavo. 
Bet į tai mažai kas kreipė dėmesį. Orgija nesibaigė. Aplinkui vien šūkavimai, 
šūkavimai, nešvankūs keiksmai, šaudymas, knarkimas, dejonės, dainavimas, 
karininkų komandos - viskas susimaišė! Priešakinėse linijose neliko nė vieno 
blaivaus. Tankai stovėjo ne atakos pradinėse pozicijose, o aplinkui gamyklą. 
Tankai be įgulų. Trumpai sakant, mūsų puolimas sustojo. Trečią dieną nuo bak- 
chanalijos pradžios į stotį atvyko armijos vadas. Ar gal tai buvo 11-osios gvardi- 
jos armijos karo tarybos narys, tankų kariuomenės generolas majoras, pavarde 
atverti dambas ir paskandinti žemumoje stūksančią gamyklą. Bet daugelis buvo 
mirtinai nusigėrę ir negalėjo keltis ir eiti. Jie buvo nuskandinti kartu su gamykla. 
Ir kol mūsų kariuomenė „gurkšnojo“, vokiečiai įstengė šiame ruože pasitelkti re- 
zervus ir užkimšti pralaužą. Aš dabar nesišaipau ir netirštinu spalvų... kas buvo, 
tai buvo... Bet nemanau, kad tik ši istorija Vygbolde iš dalies nulėmė vasario 
puolimo plano, pagal kurį turėjo būti užimtas Karaliaučius, žlugimą. Ten dar 
visokiausių dalykų būta... Tiesiog neima noras dabar apie tai kalbėti.“ 

Apie šį grandiozinį girtavimą legendos tarp vietos gyventojų sklinda iki šiol. 

O ir 28-ajai armijai, kaip liudija M. Kosinskis, kildavo analogiškų problemų 
pakeliui į Prūsų Ylavą (Preufšisch Eylau, dab. Bagrationovskas): 

„Su vargu, kiekvieną minutę rizikuodami gyvybe, mes išsikapstėme iš 
Sklodyčių (Schloditten, dab. Zagorodnojė) ir po valandos pasiekėme gyvenvietę. 
Kas ten darėsi! Ji, matyt, mūsų dalinių užimta taip netikėtai, kad gyventojai ne- 
spėjo pasitraukti. Kadangi ten buvo spirito gamykla ir gyventojų, daugiausia 
moterų, tai kareivių drausmė visiškai pairo. 

Gatvės buvo perpildytos girtų kareivių, rengiančių tikrų tikriausią vokiečių 
moterų medžioklę. Jie buvo pamiršę pareigos jausmą, netekę žmonių pavidalo. 
Spirito gamykla degė ryškia liepsna. 

Šie gilūs prieštankiniai grioviai turėjo sulaikyti sovietų tankus. 


Mes grįžome į Sklodyčius. Ten paaiškėjo, kad vokiečiai atakavo gyvenvietę, 
kurioje mes ką tik lankėmės. Išmušė iš jos mūsiškius, padarė didelių nuostolių. 
Teko skubiai išjungti iš kitų frontų kai kuriuos dalinius, sudaryti „kumštį“ ir 
nemažų nuostolių kaina vėl užimti tą nedidelę gyvenvietę.“ 

Ylavos mieste buvo įkurdinta 2-0sios smogiamosios armijos ligoninė, kurioje 
sanitare tarnavo V. Chodka: 

„Palapinių jau nestatėme, nusprendėme patenkančiuosius pas mus guldyti 
vietos bažnyčios pastate, o patys įsitaisėme vokiečių namuose. Iki to laiko su- 
žeistųjų palengva vis mažėjo... 

Tačiau mus užplūdo naujas kontingentas. Paprastai būdavo dvi kategorijos. 
Pirmoji - tai spiritu apsinuodiję mūsiškiai, rusų kareiviai. Kai tik įžengė į 
Vokietiją, jie ir pradėjo ieškoti gėrimų. Tai juk rusų žmogus, kitaip jis negali. 
Viršininkai ieškojo skudurų, paveikslų ir paskui vagonais gabeno į Rusiją. O pa- 
prasti kareiviai ieškojo svaigalų. Vokiečių likerio ir degtinės gamyklose būdavo 
specialiai paliekama užnuodyto alkoholio. Ir mūsų kareiviai, žinoma, prisiger- 
davo iki mirties. Tie, kurie likdavo gyvi, buvo siunčiami pas mus, mes juos rin- 
kome ir siuntėme toliau. Atvykdavo ir partijomis po trisdešimt-keturiasdešimt 
žmonių. Būdavo, atveža, ir jie pas mus numiršta. Kaip buvo elgiamasi su kūnais, 
aš nežinau. Juos iš mūsų išveždavo ir gal degindavo, o gal užkasdavo. Tikriausiai 
buvo suorganizuota speciali lavoninė.“ 

Kariškų darbų įkaitinti kareiviai gėrė viską, kas iš skonio, kvapo ar taros pri- 
minė alkoholį. Net generolai, atstumdami „tyrą kaip motinos ašara ir stiprią kaip 
sovietų valdžia“ tėvyninę degtinę, iš butelių su gražiomis etiketėmis gėrė baldų 
valiklio skystį, manydami, kad tai brangus užsieninis vynas. Į ligonines masiškai 
patekdavo apsinuodijusieji ir mirtinai nusigėrusieji. Visu balsu šaukė, kad kaltas 
dėl to „niekšingas priešas“, kuris atsitraukimo keliuose klastingai paliko metilo 
spirito cisternas bei gamyklas. Tačiau viršininkai kariuomenėje laikinai susti- 
prino auklėjamąjį darbą. Leitenantas I. Degenas visam gyvenimui įsiminė pa- 
moką, 3-iojo Baltarusijos fronto šarvuočių bei tankų kariuomenės vado, didelio 
pedagoginio talento žmogaus generolo A. Rodino duotą pamoką: 

„Rodinas užlipo ant scenos ir atsistojo priešais užtrauktą užuolaidą. Tada 
pasakė šią kalbą: „Visi jūs, niekšai, gavote instrukciją, kad mes turime naujo 
antifrizo, etilenglikolio. Visi jūs, kaliavaikiai, buvote įspėti, kad tai stiprus nuo- 
das. Bet kai kurie šūdžiai mano, jog tai tik grasinimas, kad antifrizas toks pat, 
kaip anksčiau, spiritas ir glicerinas su vandeniu, kurį jūs lakėte kaip kiaulės, vie- 
toj antifrizo, įpildami vandens ir sušaldydami variklius. Tad štai jums, kad jūsų 
motiną kur, akivaizdus demonstravimas. Įsakau, b..., visiems žiūrėti į sceną ir 
nenusisukti, kaliavaikiai, kol aš sukomanduosiu!“ Atsivėrė uždanga. Scenoje gu- 
lėjo kankinamai mirdami, raitydamiesi, daužydamiesi ir pamažu gęsdami pen- 
ketas žmonių. Tanko įgula, apsinuodijusi išgertu antifrizu. Nežinau, kiek laiko 
stebėjo, kad niekas nenusisuktų nuo scenos... Geras buvo generolas tas draugas 
Rodinas...' 

Ir jau visiškai nepasirengę buvo sovietų gydytojai greit plintančiai venerinių 
ligų epidemijai: 

„Antroji kategorija, kuri tada pas mus atvykdavo, - sergantieji venerinėmis 
ligomis. Jų buvo daug... 

Susidūrę su epidemija, iš pradžių medikai sutriko. Vaistų mažai, specialistų - 
dar mažiau. Nuo gonorėjos gydyta barbarišku būdu: įšvirkšdavo į sėdmenis 
keletą kubelių pieno, susidarydavo votis, temperatūra pakildavo daugiau nei 
keturiasdešimt laipsnių. Ši bakterija, kaip žinoma, tokio karščio neištveria. 
Paskui užgydoma votis. Kartais tai pagelbėdavo. Dėl sifilitikų buvo prasčiau. 
Girdėjau pasakojant, kad jie buvo surenkami į Noirupino (Neuruppin) mieste 
esantį specialų lagerį ir kurį laiką laikomi už spygliuotosios vielos tvoros lau- 
kiant medikamentų, kurių dar nebuvo. Užbėgant į priekį, reikia pasakyti, kad 
mūsų medicina per dvejus trejus metus puikiausiai susitvarkė su šia netikėta 
ir sunkia užduotimi. Į penktojo dešimtmečio pabaigą venerinės ligos pranyko 
žalodamos tų, kurie jomis sirgo, o dažnai - ir namiškių kūną bei sielą...“ 

Sargybinis ant Karaliaučiaus tilto. Miesto taikaus gyvenimo dienos jau suskaičiuotos. 


166 


Vladimir Bešanov. Trečiojo reicho katastrofa 


Karaliaučius, žinoma, buvo „tvirtovė“. Hitlerio sprendimu, sausio 27 d. 
komendantu paskirtas generolas Lašas. 3-iosios tankų armijos štabas evakuotas 
į Pomeraniją. 

Armijų grupės „Šiaurė“ vadovybė stengėsi deblokuoti Karaliaučių ir atkurti 
sausumos ryšius su visomis grupuotėmis. Į pietvakarius nuo miesto, Bran- 
denburgo (dab. Ušakovas) rajone, ji sutelkė 548-ąją liaudies grenadierių diviziją 
ir tankistų grenadierių diviziją „Grofšdeutshland“, kurias panaudojo sausio 30 d. 
smūgiui išilgai Aistmarių kranto į šiaurę. Iš priešingos pusės smogė 5-oji tankų 
ir 56-oji pėstininkų divizijos. Joms pavyko pastūmėti 11-osios gvardijos armijos 
dalinius ir praskinti į Karaliaučių sovietų artilerijos iš abiejų pusių apšaudomą 
pusantro kilometro pločio koridorių. 

Sausio 31 d. generolas Černiachovskis priėjo išvadą, kad veržliu šuoliu paimti 
Karaliaučių nepavyks: 

„Pasidarė aišku, kad paskiri ir nepakankamai parengti smūgiai Karaliaučiui 
(daugiausia materialiniu techniniu atžvilgiu) nebus sėkmingi, o, atvirkščiai, vo- 
kiečiams suteiks laiko gynybai tobulinti. Pirmiausia reikėjo sugriauti tvirtovės 
ilgalaikius ugnies statinius (fortus, dotus, dzotus), nuslopinti ugnies sistemą. 
Tam tikslui reikėjo pakankamai artilerijos - sunkiosios, didelės bei ypatingos 
galios, tankų ir savaeigių pabūklų ir, žinoma, nemažai šaudmenų. Kariuomenei 
kruopščiai pasirengti šturmui buvo neįmanoma be operatyvinės pauzės.“ 

Per kitą savaitę 11-osios gvardijos armijos divizijos, „atremdamos pašė- 
lusias fašistų atakas“, įsitvirtindavo užimtose pozicijose ir pačios kasdien kil- 
davo į ataką, stengėsi pasiekti įlankos krantą. Iki vasario 6 d. jos vėl perkirto 
autostradą, tvirtai blokavo Karaliaučių iš pietų. Tiesa, tada šaulių kuopose liko 
po 20-30 kareivių. 39-osios ir 43-iosios armijų kariuomenė atkakliose kovose 
nustūmė priešą į Sembos pusiasalio gilumą, sudarė apsupties išorinį frontą. 
Pulkininko V. Kožanovo 91-osios Duchovščinos gvardijos šaulių divizijos 
pulkai vasario 2 d. įstengė net prasiskverbti prie Baltijos jūros kranto Girmavos 
(Germau, dab. Ruskojė) rajone, bet vasario 4 d. „klaipėdiečiai smūgiu iš Kranto 
pusės juos atkirto. Penkias paras šie kovėsi apsuptyje ir, nesulaukę paramos, 
buvo priversti veržtis atgal. 

Vasario 9 d. 3-iojo Baltarusijos fronto vadas įsakė Karaliaučiaus rajone pereiti 
į tvirtą gynybą ir rengtis rimtam šturmui. 

Centre 5-oji ir 28-oji armijos puolė Kroicburgo-Prūsų Ylavos fronte. 
Kairiajame sparne 2-oji gvardijos armija ir 31-oji armija forsavo Alną, pasi- 
stūmėjo priekin ir užėmė Legdeno, Bandelso atsparos taškus bei Landsbergą - 
svarbų kelių mazgą. Iš pietų ir vakarų vokiečius spaudė Rokosovskio armijos. 

Atkirsta nuo sausumos Heilsbergo grupuotė dabar galėjo susisiekti su Vokietija 
tik įlankos ledu ir toliau Aistmarių nerija buvo galima pasiekti Dancigą. 

„Gyvybės kelią“ sutvirtinančiais mediniais klojiniais prie įlankos traukė pa- 
bėgėlių kolonos: „Mes norėjome bėgti, tik bėgti. Kad tik nepatektume į rusų 
nagus!“ 

Vokiečių istorikas Gvidas Knopas rašo: „Pėsti, arkliais kinkytomis rogėmis ar 
vežimais persigandusios grupės mėgino patekti į išganingąjį laivą. Bet priešais, 
atrodė, saugų uostą plytėjo įlanka - 20 km pločio ir 70 km ilgio Baltijos jūros 
užutėkis, kurį nuo jūros skyrė 50 kilometrų ilgio smėlio nerija. Jau savaime įveikti 
užšalusią įlanką daugeliui žmonių reiškė lenktyniauti su mirtimi. Tamsioje ledi- 
nėje dykumoje jie dažnai nukrypdavo nuo kelio ir klaidžiodami žuvo. 


Sunkusis vokiečių kreiseris ,„Admiral Scheer“. 1945 m. pradžioje jis 


dalyvavo apšaudant sovietų pozicijas Rytų Prūsijoje. Tų pačių metų 


balandį Kylio uoste kreiserį paskandino sąjungininkų aviacija. 

Tas, kuris vis tiek ištverdavo tą išbandymą, palikęs Rytų Prūsijoje ar 
Pomeranijoje degančią tėviškę ir gyvas prisikapstydavo iki Svinemiundės 
(dab. Svinouiscis), Dancigo ar Piliavos uostamiesčio, įgydavo laimingą galimybę 
patekti į pabėgėlių perpildytą laivą. Tie laivai kasdien išvykdavo į Vakarus... 

Karinė padėtis buvo katastrofiška. Visur gynybos linija buvo pralaužta, vokie- 
čių daliniai nublokšti pranašesnės rusų kariuomenės. Kareiviai kovojo dėl savo 
gyvybės. Tačiau jie siekė laikytis fronte, kol taikūs gyventojai pasijus bent pusiau 
saugus... 

Siaubo pėdsakas nusidriekė per visą Rytų Prūsiją: kelkraščiuose riogsojo 
vaikų vežimėliai su mažyčiais sušalusiais kūneliais. Iš pusnių kyšojo į skudurus 
įvynioti vaikų lavonai. Retai likdavo laiko jiems palaidoti. Tokios sąvokos kaip 
gailestingumas ir solidarumas vis labiau atsitraukdavo į antrąjį planą.“ 

Vokiečių karinės jūrų pajėgos suorganizavo precedento neturinčią gelbėjimo 
operaciją, išjudino viską, kas galėjo plūduriuoti vandenyje. Iki vasario vidurio 
iš Rytų Prūsijos buvo evakuoti 1,3 milijono iš bendro 2,5 milijono skaičiaus 
žmonių. 


Kartu vokiečių laivynas teikė artilerijos paramą sausumos kariuomenei pa- 
mario ruože ir intensyviai vežiojo karinius krovinius. Dar sausio 18 d., iškart 
po Varšuvos žlugimo, grosadmirolas Karlas Denicas (Karl Dėnitz) pranešė 
Hitleriui, kad kariuomenei permesti į Pomeraniją bei Prūsiją laivynas gali skirti 
28 laivus, kurių bendra vandens talpa daugiau kaip 100 tūkst. tonų. Tai teikė 
galimybių vienu metu gabenti 23 tūkst. kareivių bei karininkų, 4500 arklių, ir 
3160 transporto priemonių. Kitą dieną Kuršo katile į transporto laivą „Preufšen 
buvo pradėti krauti 4-osios tankų divizijos daliniai, kurie sausio 21 d. atvyko į 
Dancigo įlanką ir prisijungė prie generolo Veiso 2-osios armijos. Įkandin jų į 
Dancigą buvo pergabenta 32-oji pėstininkų divizija. Sausio pabaigoje Liepojoje 
pradėta krauti 3-iojo SS tankų korpuso daliniai. Jie taip pat visai sėkmingai pa- 
siekė Štetiną. Savo eilės laukė 389-oji pėstininkų divizija. Vežimai jūra, lyginant 
su geležinkeliais, vyko taip operatyviai, kad Hitleris išreiškė Denicui susižavė- 
jimą atliekamų veiksmų efektyvumu bei sparta, pavadino admirolą „geriausiu 
savo darbo specialistu“. 

Šią netvarką privalėjo nutraukti Raudonosios vėliavos Baltijos laivynas, gavęs 
užduotį bombonešių aviacijos, povandeninių laivų ir torpedinių katerių ak- 
tyviais veiksmais sutrikdyti vokiečių susisiekimą jūra nuo Rygos įlankos iki 
Pomeranijos užutėkio, taip pat visaip remti išilgai jūros pakrantės traukiančią 
savo sausumos kariuomenę. 

Bet nieko neišėjo. 

Norint veikti jūros teatro pietinėje dalyje, reikėjo turėti bazių. Rygos, Talino ir 
Klaipėdos įlankos buvo užminuotos, užgriozdintos paskandintais laivais ir su- 
sprogdintų prieplaukų įrenginių konstrukcijomis. Traukdamiesi vokiečiai nai- 
kino sandėlius, švyturius, naftos saugyklas, komunikacijas, remonto gamyklas. 
Liepoja ir Ventspilis buvo priešo žinioje iki karo pabaigos. Tik Palangoje pavyko 
įkurdinti torpedinių katerių junginį, permestą ten geležinkeliu, bet realios nau- 
dos dėl jų veiksmų, kaip pripažino admirolas N. Kuznecovas, buvo nedaug. Štai 
kovą vokiečių „šnelbotai“ (greitieji kateriai) Liepojos rajone sunaikino torpedi- 
nius katerius TKA-66, TKA-166, TKA-196 ir paėmė nelaisvėn diviziono vadą 
trečiojo rango kapitoną M. Čebykiną. 

Sovietų katerininkai iki gegužės pradžios į savo sąskaitą įrašė 3 transportus, 
minininką Z-34 (kuris įstengė savarankiškai nusigauti į Kylį) ir vieną tralerį. 

Nė vienas antvandeninis laivas, didesnis už sargybos katerį ir nemėgino iš- 
plaukti iš Nevos žiočių. „Pažymėtina, - rašo admirolas Frydrichas Rungė, - kad 
per paskutinį karo pusmetį nė vienas eskadrinis minininkas ar dar didesnis 
sovietų laivas neišplaukė į Baltijos jūrą, kur beveik visada buvo tinkamų objektų - 
lėtų, prastai saugomų konvojų. Sovietai jiems atakuoti naudojo tik lėktuvus ir 
torpedinius katerius: Lyginant pasiektus rezultatus su taktinėmis galimybė- 
mis, tie rezultatai atrodo itin menki.“ O tuo metu vokiečių operatyvinės gru- 
pės, vadovaujamos „kišeninių linijinių laivų“ - „Admiral Scheeer“ ir „Admiral 
Lūtzow“ netrukdomi tonas sviedinių blokšdavo į Rytų Prūsijoje puolančią so- 
vietų kariuomenę, nepraradę nė vieno laivo. 

Laivyno aviatoriai didžiausių laimėjimų pasiekė smogdami laivų santal- 
koms Liepojos rajone (vasarį), Dancigo rajone (kovo pabaigoje), Karaliaučiaus, 
Piliavos ir Kolbergo (dab. Kolobžegas) rajone (balandį), vokiečių duomenimis, 
paskandinę bene 15 garlaivių. Tiesa, „admirolus“ vis dėlto paskandino britų 
lakūnai. 

Iš 65 povandeninių laivų, kuriuos turėjo sovietų Baltijos laivynas karo pra- 
džioje, rikiuotėje liko santykinai galinčių kovoti 11, be to, 5 iš jų būtinai reikėjo 
skubiai remontuoti ir pakeisti sudilusius mechanizmus. Taigi trikdyti priešo ko- 
munikacijos Kuršo pusiasalio prieigose buvo skirti 4 povandeniniai laivai. 

Pačių geriausių rezultatų pasiekė S-13, vadovaujama trečiojo rango kapi- 
tono A. Marineskos. Sausio 30-osios vėlų vakarą jis paskandino iš Gotenhafeno 
išplaukusį 24,5 tūkst. tonų vandens talpos keleivinį lainerį „Wilhelm Gustloff“. 
Šilumlaivis, kuris plaukė nekaitaliodamas kurso, 12 mazgų greičiu su įjungto- 
mis navigacinėmis šviesomis ir lydimas išklerusio minininko „Leve“, gabeno 
maždaug 9000 civilių asmenų, 918 povandeninių pajėgų 2-osios mokomosios 
divizijos kursantų, 162 sužeistus kareivius ir turėjo 173 įgulos narius. Iškilęs į 

Keleivinis vokiečių laivas Wilhelm Gustloff“. 1945 m. sausio 30 d. jis buvo torpeduotas 


povandeninio sovietų laivo 5-13 ir paskendo kartu su keliais tūkstančiais civilių, kurie evakavosi 


iš Rytų Prūsijos ir Klaipėdos krašto į Vakarus. 


vandens paviršių, Marineska užplaukė priešais taikinį nuo kranto pusės ir iš 700 
metrų nuotolio paleido salvę „vėduokle“. Po penkiolikos sekundžių trys torpe- 
dos kliudė laivą, o ketvirta įstrigo torpedų aparate. Dar po valandos „Gustlofas“ 
jau buvo nugrimzdęs į Baltijos jūros dugną. Atskubėjusiems laivams pavyko iš- 
gelbėti 904 žmones, iš jų 528 kursantus. S-13, išsisukęs nuo sargybos laivų atakų, 
išplaukė į atvirą jūrą. Po dešimt dienų Marineskai vėl pasisekė. Naktį į vasario 
10-ąją jis paskandino laivą „General von Steuben“ (jį vadino lengvuoju kreiseriu 
„Emden ), kurio vandens talpa 14,6 tūkst. tonų. Laivas gabeno 4267 žmones - 
sužeistus kareivius ir pabėgėlius. Išgyveno tik 659 keleiviai. 

Balandžio 17 d. pasižymėjo gvardijos povandeninis laivas L-3, vadovaujamas 
trečiojo rango kapitono V. Konovalovo, paskandinęs 5230 tonų talpos trans- 
porto laivą „Goya“ su 7000 pabėgėlių ir sužeistųjų. 

Taigi trijų pačių garsiausių sovietų povandeninių laivų atakų aukomis tapo 
moterys ir vaikai, iš viso apie 20 tūkst. žmonių. Sovietų „istoriniuose tyri- 
muose“ iš „Gustlofo“ skenduolių (tarp jų 390 mokslo nebaigusių kursantų) virto 
„3700 kvalifikuotų specialistų povandenininkų; fašistų povandeninis laivynas 

neteko daugiau kaip 80 taip reikalingų jam parengtų įgulų“. „General Steuben“ 
gabenti sužeistieji pavadinti kažkokia tankų divizija, skubančia ginti Berlyno, 
o „Goya“ aukos - rinktiniais esesininkais ir povandeninio laivyno karininkais. 
Itin talentingi rašeivos „Gustlofo“ sunaikinimą ėmė vadinti „amžiaus ataka, o 
Marineską - „povandenininku Nr. 1, tikrų tikriausiai sužlugdžiusiu „totalinį 
povandeninį karą ir Anglijos jūrų blokadą“. Patriotiškai įsijautusios asmenybės 
laikė papiktinančia neteisybe tą faktą, kad didvyriškąjį kapitoną, be visa kita, po- 
vandenininkų brigadoje garsėjantį kaip „sistemingą girtuoklį“ bei nepataisomą 
mergišių ir vos baigėsi karas, atleistą iš laivyno su dviem pakopom pažemintu 
kariniu laipsniu, „pavyduoliai nuskriaudė - pasistengė, kad jam nebūtų suteik- 
tas Sovietų Sąjungos didvyrio vardas. 

Juk ant kitos svarstyklių lėkštės - „amžiaus ataka“ ir „povandenininkas Nr. 1“, 
atlikęs šešis kovinius plaukiojimus bei paskandinęs keturis transportus, kurių 
bendra vandens talpa 42 557 tonos. 

Kur ten jį lyginti, sakysim, su Otu Vedigenu (Otto Weddigen), U-9 vadu, 
1914 m. rugsėjo 22-ąją sukrėtusiu pasaulį anglų trijų šarvuotųjų kreiserių sunai- 
kinimu per vieną valandą. Ar su Giunteriu Prynu (Gūnther Prien), 1939 m. spa- 
lio 13 d. savo U-47 prasiskverbusiu į, atrodytų, patikimai saugomą Skapa Flou 
(Skapa Flow) karinę jūrų bazę ir trimis torpedomis paskandinusiu stovintį išme- 
tusį inkarą linijinį laivą „Royal Oak“. O vos per keturis mėnesius Prynas paskan- 
dino 15 laivų, kurių bendra vandens talpa 89 tūkst. tonų. Arba štai dar, 1944 m. 
lapkričio 29 d. amerikiečių povandeninio laivo „Archerfish“ kapitonas Džozefas 
Inraitas (Joseph F. Enright) nuleido į dugną patį didžiausią Antrojo pasaulinio 
karo lėktuvnešį „Sinano“, kurio vandens talpa 72 tūkst. tonų ir kuris plaukė sau- 
gomas trijų eskadrinių minininkų. Povandeninis laivas U-109 per tris kovinius 
plaukiojimus sunaikino 29 transportus, kurių bendra vandens talpa 150 tūkst. 
tonų. „Grosmeisteris“ Otas Krečmeris (Otto Kretschmer) per septyniolika ko- 
vinio darbo mėnesių paskandino 44 prekybinius laivus ir du minininkus - 266 
tūkstančiai tonų. Ir tai daugiau, negu įstengė pasiekti visas sovietų povandeninis 
laivynas per keturis karo mėnesius. 

Šie laimėjimai, reikia suprasti, blanksta puikios „amžiaus atakos“ fone. 

Žinoma, Aleksandrui Ivanovičiui negali būti klausimų. Jis savo didvyrio 
žvaigždės, suteiktos po mirties, 1990 m., nusipelnė garbingai: sudėtingomis 
aplinkybėmis taktiškai sumaniai atakavo ir sunaikino du priešo ginkluotus 
transportus rizikuodamas visos įgulos gyvybėmis. (Tiesiog išvakarėse, 1945 m. 
sausio 6 d., Dancigo užutėkyje pražuvo trečiojo rango kapitono A. Kliuškino 
S-4. Prieš karą Baltijos laivynas gavo iš pramonės 13 „S“ tipo povandeninių 
laivų, o iš jų liko nesunaikintas tik „tryliktasis“ ). 

Iš principo net jei visi vokiečių laivų bortai būtų išmarginti Raudonaisiais 
kryžiais, Marineskai tai privalėjo neturėti jokios svarbos. Bolševikai, atmes- 
dami „buržuazinius prietarus, nepripažino tarptautinių konvencijų dėl karo 
įstatymų bei papročių. Pirmajame įsakyme, kurį 1941 m. birželio 22 d. davė 
Baltijos laivyno povandenininkams viceadmirolas V. Tribucas, buvo reikalau- 
jama: „Išskleidus povandeninius laivus vidurinėje ir šiaurinėje dalyse, skandinti 
visus laivus pagal neriboto povandeninio karo teisę.“ Šiuo atveju Rugė (Friedrich 
Oskar Ruge - vokiečių admirolas ir istorikas - vert. pastaba) rašė: „Tarptautinės 
teisės specialistai nepasiekė vienybės klausimu: ar dėl naujų ginklų atsiradimo 
jūrų kare atsiranda naujoji teisė. Nugalėtojai tiesiog veikia ir jie teisūs.“ 

Kiti povandenininkai pasiekė kur kas menkesnių rezultatų. Nors taikinių 
atakai buvo kiek tik nori, tačiau, vokiečių duomenimis, per keturis mėnesius 
dėl submarinų užpuolimų „pražuvo 7 ar 8 garlaiviai ir 1 ligoninės laivas“, dau- 
giau kaip 99 96 laivų pasiekė paskirties uostus nekliudyti. Dabartiniais Rusijos 
duomenimis, 1945 m. 17 povandeninių laivų atliko 27 kovinius plaukiojimus, 
paskandino 14-16 transportų. Be to, visą tą laiką gerai saugomi kariniai konvo- 
jai toliau nekliudomi gabeno vokiečių kariuomenę, bet sovietų povandeninin- 
kams jie „į akis“ nesirodė. Pavyzdžiui, per pirmą vasario dešimtadienį pakeliui 
iš Kuršo į Svinemiundę buvo pora dešimčių transportų su 3-iojo SS tankų kor- 
puso divizijomis ir įvairiais padaliniais. Iš viso iš Liepojos, Ventspilio, Dancigo, 
Kolbergo ir Svinemiundės išvežta daugiau kaip 400 tūkst. kareivių bei karininkų 
ir 2,5 milijono civilių žmonių. 

Admirolo Tribuco reliacijose Baltijos laivynas skandino priešo laivus po tuziną 
kasdien: „Balandžio 11 d. į orą pakilo 328 lėktuvai. Jie sunaikino 13 transportų, 3 
sargybos laivus, 1 minininką ir apgadino 6 transportus. Kitą dieną išskrido 400 
lėktuvų. Į dugną buvo nuleisti 4 transportai, tanklaivis, 2 sargybos laivai, greitoji 
desantinė barža, apgadinti keletas transportų... 

Reikia pastebėti, kad kovinio darbo rezultatai ilgai buvo matyti ir Dancigo užu- 
tėkio vakarinėje dalyje: seklumoje, išilgai Helio nerijos, iš vandens visur kyšojo 
nuskendusių karo ir transporto laivų antstatai. Vien rajone tarp Karaliaučiaus ir 
Rostoko jų suskaičiuota 370...“ 

O iš dangaus biro žvaigždės - ant krūtinių ir antpečių. 

Tačiau, atidžiau pažvelgus, laimėjimai atrodo ne itin įspūdingi. Pavyzdžiui, 
1945 m. gegužės 5 d. laivyno aviacijos vadovybė sumanė vokiečių laivų 
Svinemiundės reide sunaikinimo operaciją. Taikinys Nr. 1 buvo 1905 m. pavyz- 
džio eskadrinis šarvuotis „Schlesien“ Per tris masinius antskrydžius trys aviaci- 
jos pulkai atliko 135 lėktuvų išskridimus, panaudojo 4 torpedas ir 180 įvairaus 
dydžio bombų, iš jų 15 FAB-1000. Užplaukusį ant seklumos įgulos paliktą ir 

susprogdintą laivą pavyko kliudyti trimis bombomis. Atakos rezultatas: nuvers- 
tas fokstiebis ir korpuso povandeninėje dalyje atsirado dar viena kiaurymė. Bet 
tai iš tiesų beveik nepakeitė šarvuočio techninės būklės. O torpedomis prašovę 
lakūnai teisinosi, kad „Schlesien“ aktyviai manevravo! 

Štai dar viena „amžiaus ataka“. 1947 m. rugpjūčio 16 d. 8-osios minų bei 
torpedų 12-ojo gvardijos aviacijos pulko 25 bombonešiai Pe-2 vidury baltos 
dienos atakavo bejėgiškai dreifuojantį, bangų genamą, likusį be įgulos trofė- 
jinį lėktuvnešį „Graf Zeppelin“. Taikinys buvo 240 m ilgio ir 31 m pločio. Dėl 
tikrumo, kad pilotai, neduok Dieve, lėktuvnešio nesupainiotų su jį į poligoną 
atvilkusiais buksyrais, skraidymo denio centre buvo nupieštas 20 m ilgio ir tokio 
pat pločio kryžius, ore dar sukiojosi du taikymo lėktuvai. „Peškos“ bombas mėtė 
trimis bangomis iš jiems patogių aukščių, visiškai be jokio priešo atoveiksmio 
ar kovinių aplinkybių imitavimo. Ir iš 100 bombų taikinį kliudė šešios! Tu-2 
įguloms apskritai nebuvo leista dalyvauti mokymuose, nes „nespėjo įvaldyti 
technikos“. 

Vadovybės numylėtinis buvo „įžymus povandenininkų asas“ S. Travkinas: 
„Tai buvo didelis povandeninių atakų meistras. Bet kuri jo ataka taktikos požiū- 
riu buvo įdomi, perpildyta daugybe įspūdingų detalių, iš kurių nesunku įsivaiz- 
duoti autoriaus kūrybinį portretą.“ 

Vadovaudamas povandeniniams laivams ŠČ-303 ir K-52, Travkinas per visą 
karą įvykdė šešis kovinius žygius, atliko 20 atakų panaudodamas 50 torpedų. 
Jo sąskaitoje, sudarytoje remiantis vien jo paties pranešimais, buvo 13 paskan- 
dintų įvairių priešo laivų. 1945 m. balandžio 20 d. Ivanui Vasiljevičiui suteiktas 
Sovietų Sąjungos didvyrio vardas, o povandeninis laivas K-52 tapo raudonosios 
vėliavos laivu. Deramai įvertinti šio rašytojo „kūrybinį portretą“ galima tik atsi- 
žvelgiant į tą faktą, kad nė viena iš jo „pergalių iki šios dienos nėra patvirtinta. 
Tikra laikoma tik transporto „Aldebaran“, per kurią laivas buvo šiek tiek apga- 
dintas ir žuvo trys vokiečiai, ataka. 

Iš tikrųjų Baltijos laivynas taip ir negalėjo perkirsti priešo komunikacijų ar 
rimtai jas trikdyti. Per visą karą į Vokietijos uostus iš Skandinavijos iš esmės 
be pertrūkių ir nustatytais terminais buvo gabenamos strateginės žaliavos, su 
minimaliais nuostoliais vyko vežimai tenkinant sausumos kariuomenės pajūrio 
grupuočių poreikius. Įsimenanti detalė generolo Rauso atsiminimuose: iš Kuršo 
katilo vokiečių kareiviai ir karininkai važinėjo į Vokietiją atostogų! 

Užtat, džiaugiasi Tribucas, „didėjo karinių jūreivių politinė branda. Įsiminiau 
šį skaičių: vien per 1945 metų pirmuosius tris mėnesius laivyne į partiją buvo 
priimta daugiau kaip 2 tūkstančiai žmonių!“ 


— 


Vladimir Bešanov. Trečiojo reicho katastrofa 


+4 


4 —= P 
„ * "2 J) 
"I 4 -- 


Raudonieji Rytų Prūsijos nukariautojai žengia sugriautų ir išplėštų Miestų gatvėmis. 

Politinė branda - tai puiku. Tačiau vokiečių divizijų gabenimas iš Kuršo į 
Pomeraniją ir sovietų laivyno vadų negebėjimas kliudyti šiam procesui drau- 
gui Stalinui nepatiko. Todėl jis pavedė maršalui L. Govorovui sutrinti į dulkes 
armijų grupę „Kurland“ Dėl to maršalas ir atvyko į 2-ojo Pabaltijo fronto štabą: 

„Vyriausioji vadovybė labai nepatenkinta, kad mes priešui suteikėme ga- 
limybę permesti iš Kuršo į Vokietiją keletą divizijų, - įspėjo mus Leonidas 
Aleksandrovičius. - Ji baiminasi dėl permetamos čia naujos partijos priešo ka- 
riuomenės. Todėl mums įsakyta vieną po kito smogti priešui smarkius smūgius, 
suskaidyti jo grupuotę į dalis, neleisti jos permesti į Vokietiją.“ 

Vasario 16 d. prasidėjo Kuršo operacija, kuri truko iki karo pabaigos. Tai buvo 
nenutrūkstamas šturmas, per kurį septynios sovietų armijos (1-oji ir 4-oji smo- 
giamosios, 6-oji ir 10-oji gvardijos, 22-oji, 42-oji, 51-oji - 70 divizijų) įveikdavo 
po keletą šimtų metrų per parą, mokėjo už tuos metrus dviejų tūkstančių kovo- 
tojų ir vadų krauju. Kaip praneša maršalas I. Bagramianas, vyriausioji vadovybė 
puoselėjo sumanymą per Irbeno sąsiaurį Kuršo grupuotės užnugaryje išlaipinti 
jūros desantą. Bet jokio desanto taip ir nebuvo „dėl Baltijos jūros laivyno nepasi- 
rengimo tokioms operacijoms“. Tad frontas neteko 160 tūkst. žuvusių ir sužeistų 
žmonių - 35 9ojų pradinio skaičiaus. Generolo Hilperto (Carl Hilpert) grupuotė 
buvo toliau „baksnojama“ net tada, kai tai buvo visai nereikalinga, kol 1945 m. 
gegužės 8 d. vokiečiai patys iškėlė baltas vėliavas. 


Per keturias savaites didelė dalis Rytų Prūsijos ir Šiaurės Lenkijos teritorijos 
buvo iš vokiečių kariuomenės atkariauta. Mūšiuose priešas neteko vien į ne- 
laisvę pakliuvusių 52 tūkst. kareivių ir karininkų. Sovietų kariuomenė paėmė 
daugiau kaip 4300 pabūklų ir minosvaidžių, 569 tankus bei šturmo pabūklus. 

Į vasario pirmojo dešimtadienio pabaigą vokiečių kariuomenė Rytų Prūsijoje 
buvo atkirsta nuo kitų Vermachto pajėgų ir perskirta į tris nesusisiekiančias 
dalis. Pirmoji, turinti keturias divizijas, buvo prispausta prie Baltijos jūros 
Sembos pusiasalyje, kita, daugiau kaip penkios divizijos, tvirtovų daliniai, daug 
atskirųjų dalinių, apsupta Karaliaučiaus rajone ir trečioji, apie dvidešimt 4-osios 
ir 3-iosios tankų armijų divizijų, buvo Heilsbergo įtvirtintajame rajone piečiau 
Karaliaučiaus ir į pietvakarius nuo jo, užėmusios apie 180 kilometrų fronto ilgio 
ir 50 kilometrų gylio placdarmą. 

Evakuoti šią kariuomenę Berlynui pridengti neleido fiureris, tikindamas, kad, 
atsiremdamos į įtvirtintuosius rajonus, aprūpinamos jūra, perskirtos grupuotės, 
atkakliai gindamos užimtas linijas, sukaustys, be to, ilgam laikui, kur kas dides- 
nes Raudonosios armijos pajėgas, kartu sutrukdydamos jas permesti į Berlyno 
ruožą. O sovietų kariuomenės vyriausioji vadovybė manė, kad atlaisvinti 1-ojo 


176 


Vladimir Bešanov. Trečiojo reicho katastrofa 


Pabaltijo fronto ir 3-iojo Baltarusijos fronto pajėgas galima tik kuo greičiau ryž- 
tingai likviduojant šias grupuotes. 

Daugumai vokiečių generolų Hitlerio logika atrodė visai nesuprantama. 

O maršalui Rokosovskiui neatrodė prasmingi Stalino reikalavimai: „Kai mūsų 
fronto kariuomenė pasiekė jūrą prie Elbingo ir prie Aistmarių įlankos atkirs- 
dama priešo Rytų Prūsijos grupuotę, atrėmė visus šios grupės mėginimus pra- 
siveržti į vakarus, užteko šiam ruožui pridengti 3-iajam Baltarusijos frontui 
perduotų 50-osios ir 3-iosios armijų, o 5-ąją tankų armiją ir 48-ąją armiją reikėjo 
nedelsiant atlaisvinti, palikti jas mūsų frontui toliau veikti vakarų kryptimi... 

Mano nuomone, Rytų Prūsiją galutinai izoliavus iš vakarų, buvo galima ir 
neskubėti likviduoti ten apsuptos vokiečių fašistinės kariuomenės grupuočių, 
o stiprinant susilpnėjusį 2-ąjį Baltarusijos frontą, paspartinti atomazgą Berlyno 
ruože. Tada Berlynas būtų žlugęs gerokai greičiau. O išėjo taip, kad 10 armijų 
lemiamu metu buvo panaudotos prieš Rytų Prūsijos grupuotę... Naudoti tokią 
masę kariuomenės kovoms su priešu... nutolusiu nuo vietos, kurioje klostėsi 
pagrindiniai įvykiai, tada susidariusiomis aplinkybėmis Berlyno ruože buvo aiš- 
kiai netikslinga.“ 

Galiausiai teisus buvo Hitleris: iš aštuoniolikos sovietų armijų, kurios buvo 
nukreiptos likviduoti vokiečių pajūrio placdarmų, 1945 m. pavasario „svarbiau- 
siose kautynėse“ spėjo dalyvauti tik trys. 

Vasario 6 d. vyriausiosios vadovybės nutarimu 1-ojo ir 2-ojo Pabaltijo frontų 
kariuomenė, kuri blokavo armijų grupę „Kurland“, buvo įjungta į maršalo 
L. Govorovo vadovaujamą 2-ąjį Pabaltijo frontą. Užduotys užimti Karaliaučių 
ir visiškai likviduoti priešą Sembos pusiasalyje buvo pavestos vykdyti armijos 
generolo I. Bagramiano vadovaujamo 1-ojo Pabaltijo fronto štabui perduo- 
dant jam iš 3-iojo Baltarusijos fronto 11-ąją gvardijos armiją, 39-ąją, 43-iąją 
armijas ir 1-ąjį tankų korpusą. O Rokosovskis vasario 9 d. gavo direktyvą dėl 
50-osios, 3-iosios, 48-osios armijų ir 5-osios gvardijos tankų armijos perdavimo 
Černiachovskiui. 

Vasario 9 d. armijos generolui Černiachovskiui buvo įsakyta neleisti vokie- 
čiams atsipūsti ir savo kariuomenei ne vėliau kaip vasario 20-25 d. baigti triuš- 
kinti generolo Miulerio 4-ąją armiją. Iš tikrųjų kova su Heilsbergo grupuote 
truko 48 paras. 

„Vykstant kruvinoms, bekompromisėms ir nenutrūkstamoms kovoms, - pri- 
simena L. Rabičevas, - ir mūsų, ir vokiečių daliniai neteko daugiau kaip pusės 
savo karinio personalo ir dėl nepaprasto, su niekuo nepalyginamo nuovargio 
ėmė netekti gebėjimo kautis. 

Černiachovskis įsakydavo pulti, armijoms, korpusams ir divizijoms vadovau- 
jantys generolai taip pat įsakydavo, kariuomenės vyriausioji vadovybė ėjo iš 
proto, o visi pulkai, atskirosios brigados, batalionai ir kuopos trypčiojo vietoje. 
Ir štai, kad priverstų mūšiuose iškankintus dalinius judėti priekin, fronto štabas 
priartėjo prie priešakinių linijų neregėtai glaudžiai, o armijų štabai buvo įkur- 
dinami beveik greta korpusų štabų, divizijų štabai visai priartėjo prie pulkų. 
Generolai stengėsi pakelti batalionus ir kuopas, bet iš to nieko neišeidavo. Ir štai 
atėjo dienos, kai ir mūsiškius kareivius, ir vokiečius apėmė neįveikiama depre- 
sija. Vokiečiai tris kilometrus atsitraukė, o mes sustojome.“ 

Į 3-iąjį Baltarusijos frontą buvo įjungtos 5-oji, 28-oji, 31-oji armijos, 2-oji 
gvardijos armija, 50-oji, 3-ioji, 48-oji bendrosios kariuomenės armijos, 5-oji 
gvardijos tankų armija, 3-ioji oro armija ir 2-asis gvardijos tankų korpusas - iš 
viso 60 šaulių divizijų, 3 tankų korpusai, 4 atskirosios tankų brigados. 

Pirmiausia vadas nusprendė sunaikinti Prūsų Ylavos rajone kyšulį ginan- 
čią priešo kariuomenę, paskui plėtoti puolimą Heiligenbeilio (Šventapilė, 
dab. Mamonovas) kryptimi ir suskaidyti Heilsbergo grupuotę dalimis. 5-ajai 
gvardijos tankų armijai buvo skirta užduotis veikiant išvien su 48-ąja armija 
pulti išilgai Aistmarių įlankos Braunsbergo kryptimi turint tikslą atkirsti priešui 
kelius pasitraukti prie pakrantės ir atimti iš jo galimybę evakuotis į Aistmarių 
neriją. Buvo numatyta, kad fronto pagrindinę grupuotę iš Brandenburgo pusės 
pridengs Krylovo 5-osios armijos daliniai. Remti iš oro pavesta 1-ajai oro armijai. 
Kartu su Baltijos laivyno aviacija ir 3-iąja oro armija ji turėjo sunaikinti apsuptą 
priešo kariuomenę, trukdyti atgabenti šaudmenų ir evakuoti ją jūra. 

Vasario 10 d. prasidėjęs bendras puolimas, nepaisant artilerijos intensyvios 
paramos, vyko lėtai. 5-oji tankų armija nepajudėjo iš vietos, nes dvi paras atmu- 
šinėjo mėginančių prasiveržti į pietvakarius vokiečių junginių kontratakas. O kai 
armija pajudėjo priekin, „tiesiog kiekvieną metrą teritorijos teko atkovoti“. Žuvo 
53-iosios motorizuotosios šaulių brigados vadas pulkininkas D. Dolganovas, 
32-osios tankų brigados vadas papulkininkis S. Kolesnikovas, buvo sunkiai su- 
žeistas 25-osios tankų brigados vadas pulkininkas I. Stanislavskis. Vien vasa- 
rio 17 d. 29-ojo tankų korpuso daliniai pasiekė Pasargės (lenk. Paslenka) upę, 
užėmė nedidelį placdarmą. Didžiausią laimėjimą iškovojo generolo Lučinskio 
28-oji armija, į kurios juostą buvo permestas 1-asis tankų korpusas su visa li- 
kusia šarvuotaja technika (38 tankai 89-ojoje brigadoje ir 18 savaeigių pabūklų 
dviejuose artilerijos pulkuose). Armija aplenkiamuoju manevru iš šiaurės ir 
pietų, remiama dešiniajame sparne išsidėsčiusių 2-osios gvardijos armijos dali- 
nių, užėmė didelį atsparos tašką bei svarbų kelių mazgą - Prūsų Ylavos miestą. 

1945 m. vasarį Rytų Prūsijoje žuvusio generolo I. Černiachovskio laidotuvės Vilniuje 


mieste, kurį jis „išvadavo. 

O priešas, pergrupuodamas pajėgas ir priemones, sutankino kovos rikiuotę 
ir sudarė pėstininkų, tankų ir artilerijos rezervus. Išplėtota ilgalaikių bei lauko 
įrenginių sistema padėjo jam atlikti nepastebimą manevrą, panaikinti gynyboje 
atsiradusius plyšius. Sovietų kariuomenės vidutinis pasistūmėjimas per parą ne- 
viršijo 1,5-2 kilometrų. Įveikusi vieną gynybos liniją, ji susidurdavo su kita ir 
buvo priversta iš naujo rengti ir atlikti proveržį. Ypač atkakliai priešas kovojo 
Melzako miesto - didelio kelių mazgo - rajone pakeliui į Heiligenbeilį, kur 
puolė 3-ioji armija. Tris paras ten vyko aršūs mūšiai. Vasario 17 d. Melzakas 
buvo užimtas. Itin nepalankiomis sąlygomis, kai nebuvo galima naudoti aviaci- 
jos, Gorbatovo divizija atmušdavo kontratakas vieną po kitos. 

Kitą dieną pakeliui į 3-iosios armijos vadavietę, pataikius sviedinio skeveldrai, 
žuvo armijos generolas I. Černiachovskis. Dėl „puikaus ir talentingo karininko“ 
žūties Didžiosios Britanijos ministras pirmininkas pareiškė Stalinui užuojautą. 
Vasario 21 d. 3-iajam Baltarusijos frontui ėmė vadovauti maršalas A. Vasilevskis, 
kuris dėl karvedžio laurų paliko generalinio štabo viršininko postą. Jau per pir- 
mąjį susitikimą su naujuoju fronto vadu 3-iosios armijos vadas pranešė, kad: 
„.„„priešo atkaklumas didėja, dėl netinkamo skraidyti oro mūsų žinios apie jį 
labai ribotos. Mūsų divizijos, švelniai sakant, neužpildytos: jose yra vidutiniš- 
kai po 3300 valgytojų, bet ne daugiau kaip po 300 kovotojų. Maitinimas geras, 
maisto produktus imame vietoje. Bet dėl nutolimo nuo fronto sandėlių sunkiai 
sekasi atgabenti šaudmenų, o vien trofėjiniais ginklais poreikių patenkinti nega- 
lima.“ Puolimas buvo sustabdytas, 5-oji tankų armija atitraukta iš kovų, joje liko 
76 tankai. Per dvylika dienų bendras sovietų kariuomenės pasistūmėjimas siekė 
nuo 10 iki 30 kilometrų. Priešas toliau gynė 50 kilometrų ilgio ir 15-25 kilome- 
trų pločio pakrantės juostą. 

Tuo metu, kai 3-iasis Baltarusijos frontas kovėsi su Heilsbergo grupuote, nau- 
jos sudėties 1-ojo Pabaltijo fronto kariuomenė (43-ioji, 39-oji armijos, 11-oji 
gvardijos armija, 3-ioji oro armija, 1-asis tankų korpusas) kovojo sunkiuose mū- 
šiuose Sembos pusiasalyje ir Karaliaučiaus prieigose. Generolas Bagramianas 
sumanė iš pradžių likviduoti priešą pusiasalyje, palikti Karaliaučiaus rajone 
tvirtai blokadai reikalingą būtino dydžio kariuomenę. Jo sprendimo esmė buvo, 
43-iąjai ir 39-ajai armijoms iš gretimų sparnų smogus Žuvininkų (Fischhausen, 
dab. Primorskas) kryptimi, pasiekti pusiasalio vakarinę pakrantę, perskirti 
priešo grupuotę pusiau ir dalimis sunaikinti. 

„Man toks fronto užduočių paskirstymas atrodė vienintelis teisingas, - su- 
tinka generolas Galickis. Iš pradžių sunaikinti grupę „Samland“, žinoma, atrodė 
lengvesnė užduotis, negu šturmuoti Karaliaučių. Šį miestą visiškai izoliavus nuo 
fašistinės Vokietijos centrinės dalies, tai neabejotinai turėjo atsiliepti jo įgulos 


179 


Vladimir Bešanov. Trečiojo reicho katastrofa 


moralinei būsenai ir dėl to tvirtovę būtų lengviau užimti. Be to, nuosekliai 
sprendžiant fronto uždavinius, Karaliaučiui užimti skirtoms armijoms paliko 
laiko kruopščiai parengti savo armijų operacijas. Po Sembos grupuotės sutriuš- 
kinimo atsilaisvinusias nemažas pajėgas ir kovos techniką taip pat buvo galima 
panaudoti sustiprinti šioms armijoms.“ 

Kariuomenės vyriausioji vadovybė vasario 17 d. patvirtino, kad pradėti ope- 
raciją numatyta vasario 20-ąją. 

Tačiau viena para anksčiau vokiečiai netikėtai surengė du pasitiktinius 
smūgius: iš vakarų, iš Žuvininkų rajono - 58-oji ir 95-oji pėstininkų divizijos 
Karaliaučiaus kryptimi ir iš rytų - 5-oji tankų divizija, 1-oji pėstininkų divizija 
ir 561-oji liaudies grenadierių divizija. Per tris kautynių dienas joms pavyko nu- 
stumti 39-osios armijos kariuomenę, užimti svarbią Metgetų poziciją ir išilgai 
Sembos pusiasalio pramušti 7-9 kilometrų pločio koridorių su plentu Nr. 131 
ir veikiančiu geležinkeliu. Liudnikovo armija patyrė nemažų nuostolių. Pasak 
Bagramiano, šis kazusas įvyko „dėl priešo aiškaus pranašumo pėstininkais bei 
artilerija ir ypač tankais“. Bet vokiečiai nustatė, kad tai nutiko dėl kitų priežasčių: 
„Šiame rajone buvo generolo leitenanto Liudnikovo vadovaujamos 39-osios ar- 
mijos padaliniai. Per puolimą paimtuose trofėjiniuose dokumentuose sakoma, 
kad tikrinant kovinę parengtį, nustatyta šiurkščių pažeidimų. Kariuomenės 
drausmė prasta, seržantai girtauja ir marodieriauja, transporto priemonės per- 
krautos trofėjiniais skarmalais. Pagal vasario 10 d. įsakymą civiliai turėjo būti 
nedelsiant atitraukti į užnugarį per 20 kilometrų nuo kovos veiksmų zonos. 
Taigi rusų vadovybė turėjo savų problemų bei rūpesčių.“ 

Štai ir nesitikėjo. 

Liudnikovui vėl buvo perduotas 1-asis tankų korpusas, tiksliau, jo likučiai, 
iš kurių suformuotas generolo majoro G. Eilipovo vadovaujamas sudėtinis 
būrys: 89-oji tankų brigada (21 tankas), 44-oji motorizuotoji šaulių brigada 
(583 aktyvūs durtuvai), 1514-asis savaeigės artilerijos pulkas (19 savaeigių pa- 
būklų SU-76). Pastiprinimo artilerija turėjo 15 šimto dvidešimt milimetrų kali- 
bro minosvaidžių, 9 tricoles patrankas ir 7 „katiušas“. Būrys, atlikęs žygį aplink 
Karaliaučių, stojo į mūšį kartu su 113-ojo šaulių korpuso daliniais, paskui tan- 
kistai, atlikdami „gaisrininkų komandos“ vaidmenį, buvo stumdomi iš vienos 
divizijos į kitą, bet atkurti buvusią padėtį nepavyko. Vasario 23-iosios vakare 
sudėtinį būrį prie Medenavos (Medenau, dab. Logvinas) vokiečiai apsupo ir su- 
triuškino. Nesulaukę pagalbos, netekę visų kovos mašinų ir dviejų trečdalių ka- 
rinio personalo, tankistai ir motošauliai buvo priversti naktį veržtis atgal. 

Siekdama derinti visos Rytų Prūsijoje veikiančios kariuomenės pastan- 
gas ir užtikrinti vieningą vadovavimą jai, kariuomenės vyriausioji vadovybė 

1945 m. Rytų Prūsija. Vokiečių karys prie 20 mm zenitinio pabūklo Flak 38. 


vasario 25 d. panaikino 1-ąjį Pabaltijo frontą. Jo pagrindu buvo sudaryta 3-iajam 
Baltarusijos frontui priklausanti Sembos kariuomenės grupė. Bagramianas tapo 
Vasilevskio pavaduotoju. 

Nuo vasario pabaigos iki kovo vidurio fronto štabuose ir kariuomenėje vyko 
pasirengimas naujam puolimui. Maršalas Vasilevskis nusprendė Sembos opera- 
ciją atidėti geresniems laikams ir veikti nuosekliai. Pirmiausia reikėjo pribaigti 
prie Aistmarių įlankos prispaustą priešo grupuotę. Tam tikslui buvo numatyta 
dvigubu koncentriniu smūgiu iš rytų bei pietryčių Heiligenbeilio kryptimi su- 
skaidyti Heilsbergo grupuotę į dalis, jas izoliuoti, o paskui po vieną sunaikinti. 

Šį sumanymą įvykdyti pavesta 11-ajai gvardijos armijai, 5-ajai, 28-ajai armijoms, 
2-ajai gvardijos armijai, 31-ajai, 3-iajai ir 48-ajai armijoms. Pastarajai buvo per- 
duota 5-osios gvardijos tankų armijos, kuri nuo kovo 1-osios buvo perdislokuo- 
jama į Dancigo ruožą, juosta. Fronto sustiprinimo priemonės buvo daugiausia 
paskirstytos tarp 5-osios, 28-osios ir 3-iosios armijų, kurios rengėsi pulti pagrin- 
dinio smūgio ruože. Iš turimų 582 parengtų kovai tankų bei savaeigių artilerijos 
įrenginių šių armijų puolimo juostose buvo sutelkta 513 vienetų. Baltijos laivyno 
aviacija turėjo trukdyti priešui naudotis jūros transportu. O iš viso operacijoje 
planuota pasitelkti 1124 bombonešius, 830 naikintuvų ir 470 atakos lėktuvų. 

Kariuomenės vyriausioji vadovybė patvirtino fronto vado sprendimą ir reika- 
lavo baigti likviduoti 4-ąją armiją ne vėliau kaip kovo 22 d., o dar po šešių dienų 
pradėti triuškinti Karaliaučiaus grupuotę. 

Puolimas rajone į pietvakarius nuo Karaliaučiaus atsinaujino kovo 13 d. po 
4() minučių trunkančio artilerinio rengimo. Neišbrendami purvynai labai sun- 
kino junginių kovos veiksmus ir technikos judėjimą ne keliais. Bet, nepaisant 


1945 m. kovas. Vermachto divizijos „Grofšdeutschland“ 


kariai savadarbiais plaustais keliasi per Aistmares. 

atkaklaus priešinimosi, fronto kariuomenė pralaužė priešo gynybą pagrindi- 
niuose ruožuose ir atkakliai stūmėsi priekin. Rūkas ir nuolatinis lietus trukdė 
naudoti aviaciją. Tik kovo 18 d., kai oras šiek tiek pagerėjo, 1-oji ir 3-ioji oro 
armijos įstengė aktyviai paremti puolančiuosius. 

Per šešias dienas 3-iojo Baltarusijos fronto kariuomenė pasistūmėjo 15-20 
kilometrų, sumažino priešo placdarmą, kurio frontas sutrumpėjo iki 30 kilo- 
metrų, o gylis tebuvo nuo 7 iki 10 kilometrų. Generolo P. Koševojaus 36-asis 
korpusas pasiekė Aistmares ir užėmė Brandenburgą. 

Kovo 25 d. 3-iosios ir 31-osios armijų kariuomenė užėmė Heiligenbeilį. 
Vokiečiai buvo prispausti prie jūros Balgos pusiasalyje, nedideliame, 13 kilome- 
trų ilgio ruože, kurio gylis buvo nuo 2 iki 5 kilometrų. 4-osios armijos likučiai 
galutinai likviduoti kovo 29 d. Sumuštos divizijos - apie 70 tūkst. žmonių, iš 
kurių beveik 53 tūkst. buvo sužeistieji, palikusios techniką, amuniciją ir sunkiąją 
ginkluotę, mažais laivais ir savadarbiais plaustais kėlėsi į Aistmarių neriją. Iš ten 
jie buvo permesti sustiprinti grupei „Samland“. Tarp išsigelbėjusiųjų buvo ir 
kapitonas Richardas Veiczekeris (Weizsacker), ateityje - Vokietijos Federacinės 
Respublikos prezidentas. 

Armijų grupės „Šiaurė“ vadovybė buvo evakuota ir balandžio pradžioje išfor- 
muota, nes buvo nereikalinga. 4-osios armijos štabas su generolu Miuleriu per- 
sikėlė į Piliavą ir balandžio 2 d. ėmė vadovauti „Sembos fronto“ ir Karaliaučiaus 
kariuomenei. 

Nuo vasario 10 iki kovo 29 d. sovietų kariuomenė sunaikino 220 tūkst. karei- 
vių bei karininkų ir paėmė nelaisvėn apie 60 tūkst. žmonių, atėmė 650 tankų ir 
šturmo pabūklų, apie 5600 pabūklų bei minosvaidžių, daugiau kaip 37 tūkst. au- 
tomobilių, 128 lėktuvus. Visą Aistmarių pietinę pakrantę, per daugelį kilometrų 
užgriozdintą kariniu turtu, dėžėmis ir maišais su maistu, tūkstančiais žmonių 
lavonų, jau buvo užėmusi 3-iojo Baltarusijos fronto kariuomenė. 

Šturmuodama Rytų Prūsiją, Raudonoji armija kasdien netekdavo po 9,8 tūkst. 
kareivių bei karininkų. Sovietų kariuomenės bendri nuostoliai kovo pabaigoje: 
386 tūkst. žuvusių ir sužeistų Žmonių. 


Šturmas vyko toliau... 

Pagal bendrą strateginį sumanymą 1-ojo, 4-ojo ir 2-0jo Ukrainos frontų kariuo- 
menės veiksmai turėjo baigtis visišku Čekoslovakijos užėmimu. 

Armijos generolo I. Petrovo 4-ojo Ukrainos fronto kariuomenei, su nema- 
žais nuostoliais prasiveržusiai per Rytų Karpatus, dabar reikėjo sutriuškinti ko- 
vojantį priešą, įveikti Vakarų Karpatus ir pasiekti Vyslos, Oderio upių slėnį iki 
Moravska Ostravos. 

Apskritai šią užduotį Petrovas nesėkmingai mėgino atlikti nuo 1944 m. ru- 
dens. Štai lapkričio 14 d. kariuomenės vyriausioji vadovybė, nepatenkinta ka- 
riuomenės „lėtais veiksmais“, net apkaltino vadą siekiu „veikti vien savo fronto 
interesais, nesirūpinti kaimyno padėtimi ir bendrais interesais“ ir pareikalavo 
suaktyvinti puolimą - mesti į mūšį visus rezervus. Kartu S. Timošenka, koor- 
dinuojantis Pietvakarių KVT (karo veiksmų teatro) operacijas, gavo nurodymą 
„nedelsiant išvykti pas Petrovą ir priversti jį įvykdyti kariuomenės vyriausio- 
sios vadovybės direktyvoje iškeltą užduotį . Beje, tai menkai tepagelbėjo. Visas 
frontas buvo sudarytas iš dviejų bendrosios kariuomenės armijų, o siųsdama 
Petrovui pagelbėti tikrą maršalą, vyriausioji vadovybė kita direktyva atėmė iš 
Petrovo du šaulių korpusus - ketvirtadalį kariuomenės, o tai, žinoma, buvo ne- 
lygūs mainai. Vis dėlto, „verždamosi per Karpatų masę“, 4-ojo Ukrainos fronto 
armijos forsavo Laboreco upę, lapkričio 26 d. užėmė Humenės bei Michailovcų 
miestus ir nusipelnė trečiosios kategorijos Maskvos saliuto. 

Lapkričio 29 d. frontui iš dešiniojo kaimyno atiteko generolo pulkininko 
K. Moskalenkos (būsimojo maršalo ir SSRS gynybos ministro pavaduotojo) 
38-oji armija ir generolo L. Svobodos (būsimojo Čekoslovakijos prezidento ir 
gynybos ministro) čekų ir slovakų šaulių korpusas. Kitą dieną vyriausioji va- 
dovybė Petrovui ir Timošenkai iškėlė užduotį ne vėliau kaip gruodžio 12-15 d. 
pasiekti Zborovo, Bardevo, Preševo, Košicės liniją, o jų kariuomenės dešiniajam 
sparnui iki sausio pradžios užimti Krokuvą. 

Sovietų kariuomenei teko veikti itin nepalankiomis sąlygomis. Vakarų 
Karpatai, kurie sudaryti iš dviejų kalnagūbrių - Slansko kalnų (Slanske vrchy) 

ojo Kaas šaulių korpuso generolas L. Svoboda ir 3-iosios šarvuotosios brigados 


karininkas Ivanas Turanica per Karpatų-Duklos oreraciją. 1944 m. ruduo. 


ir Slovakijos Rūdinių kalnų, Aukštutinių Tatrų ir Žemutinių Tatrų, Didžiosios 
Fatros ir Mažosios Fatros (Velka Fatra, Mala Fatra, Slovakija), besidriekiantys iš 
šiaurės į pietus, užtvėrė kelią į Moraviją ir Čekiją iš rytų. Slėniais ir tarpekliais te- 
kėjo daugybė kalnų upių bei upokšnių stačiais krantais ir su nestabilių vandens 
režimu. Prešovo-Žilinos-Olomouco bei Košicės-Banska Bystricos-Trenčino 
keliai vingiuoja per gilius tarpeklius iš rytų į vakarus. Kiti - sunkiai įveikiami. 
Apskritai ten vyko kalnų karas su visomis jo ypatybėmis, kurios dar labiau iš- 
ryškėjo atėjus žiemai. Kalnai kliudė manevruoti, tad kariuomenei teko veikti 
atskiruose ruožuose, dažnai be kelių. Kalnuose buvo gerokai sunkiau naudoti 
artileriją ir aviaciją. Miškais apaugusiose kalnų vietovėse priešas galėjo kruopš- 
čiai maskuotis ir neleido detaliai išžvalgyti jo gynybos sistemos ir pastebėti 
ugnies priemonių išdėstymo vietų. 

Vokiečių vadovybė turėjo nemažas pajėgas. Iš anksto iki 300-350 kilometrų į 
gilumą buvo įrengta virtinė gynybos linijų, kurias, esant reikalui, galėjo užimti 
ir iš gilumos atsiunčiami rezervai, ir atsitraukianti kariuomenė. Miestai ir kitos 
didelės gyvenvietės, kelių mazgai, dominuojančios kalvos parengti žiedinei gy- 
nybai. Tankams lengvai įveikiami ruožai buvo gausiai minuojami, užtveriami 
prieštankiniais stulpeliais, kontreskarpais bei prieštankiniais grioviais. 

Gruodžio puolimas sustojo vos prasidėjęs. 

Gruodžio 26 d. fronto karo taryba, Timošenkai sutikus, pranešė į Maskvą: 
„Mūsų kariuomenė po aštuoniolikos dienų sunkių mūšių miškuose išsikvėpė. 
Šiuo metu būtinai reikia dalinius papildyti, sukomplektuoti ginkluote, arkliais.“ 

Iki 1945 m. pradžios 4-ojo Ukrainos fronto (38-oji armija, 1-oji gvardijos ar- 
mija, 18-oji armija - bendrosios kariuomenės armijos, 8-oji oro armija, 1-asis 
čekų ir slovakų armijos korpusas - 25 divizijos, 1 įtvirtintasis rajonas, 2 pėsti- 
ninkų brigados ir 4 atskirosios tankų brigados, iš viso 267 tūkst. žmonių) užėmė 
Jaslo, Ondavos upės rytinio kranto, Turno liniją ir rengėsi atlikti naują operaciją 
su ankstesnėmis užduotimis. 

38-oji armija, veikdama išvien su 1-ojo Ukrainos fronto 60-ąja armija, pagal 
planą smogė pagrindinį smūgį aplenkdama Karpatus iš šiaurės, bendra Novy 
Sončo, Belsko Bialos ir Krokuvos kryptimi. Laimėjimui padidinti jos juostoje 
planuota panaudoti judriąją grupę. 

Generolo pulkininko A. Grečkos (dar vieno būsimojo maršalo ir SSRS gyny- 
bos ministro) 1-oji gvardijos armija, pralaužusi priešo gynybą, turėjo žygiuoti 
Liubotino, Stara Liubovnios kryptimi. Armijai priskirtas 1-asis čekų ir slovakų 
korpusas, kuris iš esmės buvo divizija: jam priklausė dvi pėstininkų brigados ir 
viena tankų brigada - iš viso 11,5 tūkst. kareivių bei karininkų. 

Generolo leitenanto A. Gastilovičiaus (po karo ypatingos karjeros nepadarė, 
bet jo politinio skyriaus viršininku tarnavo būsimasis maršalas ir SSRS ginkluo- 
tųjų pajėgų vyriausiasis vadas L. Brežnevas) 18-oji armija gavo užduotį pulti 
iš rajono piečiau Mokrancės, Smolniko kryptimi, užimti Spišska Nova Vesą, o 
dalis pajėgų turėjo iš vakarų aplenkti Košicę. Toliau reikėjo traukti Poprado, 
Ružomberoko, Žilinos kryptimi. 

Ukrainos 4-ojo fronto numatomų veiksmų ypatybė buvo ta, kad Krokuvos 
kryptimi puolančios jo pagrindinės pajėgos turėjo veikti išvien su 1-ojo 
Ukrainos fronto kairiojo sparno kariuomene, o Košicės kryptimi veikiančios di- 
vizijos - su 2-uoju Ukrainos frontu. Dėl to Petrovo štabui susidarė papildomų 
sunkumų organizuojant kariuomenės valdymą. Kaip pastebėjo Moskalenka, 
„frontas, veikdamas juostoje tarp Berlyno ir Vienos krypčių, tuo metu neturėjo 
aiškiai nustatytos savarankiškos operatyvinės krypties. Priešais frontą plytintys 
Karpatai žiemos sąlygomis tapo sunkiai įveikiama kliūtimi, todėl vyriausioji 
vadovybė pavedė jam paremti tai 2-ojo, tai 1-ojo Ukrainos frontų veiksmus ar 
šiauriau, ar piečiau Karpatų.“ 

Maršalo R. Malinovskio 2-asis Ukrainos frontas (40-oji, 27-oji, 53-ioji armi- 
jos, 7-oji gvardijos armija, 6-oji gvardijos tankų armija, 5-oji oro armija, 23-iasis 
tankų, 4-asis ir 6-asis gvardijos kavalerijos korpusai, 4-oji ir 1-0ji rumunų 

armijos - 47 šaulių ir 8 kavalerijos divizijos, 2 įtvirtintieji rajonai, 2 tankų, 
2 mechanizuotieji, 2 kavalerijos korpusai, 1 atskiroji tankų brigada ir 1 savaeigės 
artilerijos brigada - 385 tūkst. žmonių) turėjo užduotį, naudodamas pagrindi- 
nes pajėgas, pasiekti Grono ir Nitros upių linijas, o tada pulti Bratislavos, Vienos 
ir Brno kryptimis. 

Generolo leitenanto E. Žmačenkos 40-oji armija ir generolo N. Deskeleskaus 
4-oji rumunų armija turėjo pralaužti priešo gynybą į pietryčius nuo Plešiveco bei 
Rožniavo ir, plėtodama puolimą bendra Dobšinos kryptimi, padėti 18-ajai ar- 
mijai sutriuškinti Košicės grupuotę. Iš Lučineco rajono Haličo, Banska Bistricos 
"kryptimi buvo įsakyta pulti generolo pulkininko S. Trofimenkos 27-ajai armi- 
jai bei generolo V. Atanasijaus 1-ajai rumunų armijai. Smūgį Zvoleno kryptimi 
smogė generolo leitenanto I. Managarovo 53-ioji armija, o Banska Štiavnicos 
kryptimi - generolo leitenanto I. Plijevo 1-oji kavalerijos mechanizuotoji grupė. 
Taigi Malinovskio kariuomenei reikėjo Karpatus šturmuoti iš pietų. Kairiajame 


Sovietų artilerija Karpatų kalnuose. Pirmosios dvi patrankos - trofėjinės 


vokiečių gamybos haubicos 10,5 cm leFH 18, už jų - rusiškos ZiS-3. 

sparne veikiančios 7-oji gvardijos armija ir 6-oji gvardijos tankų armija gavo 
užduotį iš rajono šiauriau Estergomo smogti išilgai Dunojaus kairiojo kranto 
Komarno kryptimi. 

Kartu su rumunų bei čekų ir slovakų daliniais 4-ajame ir 2-ajame Ukrainos 
frontuose buvo 652 tūkst. kareivių ir karininkų, 9910 pabūklų bei minosvaidžių, 
453 tankai bei savaeigiai artilerijos įrenginiai, 1283 kovos lėktuvai. 

Priešas ten turėjo dalį 17-osios lauko armijos pajėgų, armijų grupės „Heinrici“ 
pajėgas, kurios priklausė armijų grupei „A“, 8-ąją armiją ir armijų grupės „Pietūs“ 
6-osios armijos dalį pajėgų. Šioje kariuomenėje buvo 550 tūkst. žmonių, apie 
5000 pabūklų ir minosvaidžių, 330 tankų bei savaeigių pabūklų, 680 lėktuvų. 

2-0jo Ukrainos fronto kariuomenė pradėjo pulti sausio 6 d. nuo Grono upės 
linijos. Generolo pulkininko M. Šumilovo 7-oji gvardijos armija (25-asis, 27-asis 
gvardijos, 30-asis šaulių korpusai, 27-oji gvardijos tankų brigada) ir generolo 
pulkininko A. Kravčenkos 6-oji gvardijos tankų armija (5-asis gvardijos tankų 
korpusas, 4-asis ir 9-asis gvardijos mechanizuotieji korpusai) pralaužė gynybą ir 
po dviejų dienų pasiekė Komarną ir sudarė placdarmą šiauriau Dunojaus. 


Ugnies pozicija Karpatuose. Raudonarmiečių minosvaidininkų 


grupės ir jų 82 mm kalibro minosvaidžiai BM-41. 

Sausio 12 d. puolimą atnaujino 40-osios, 27-osios ir 53-iosios armijų kariuo- 
menė, taip pat Rumunijos 4-osios ir 1-osios armijų kariuomenė. Į ketvirtos 
dienos pabaigą joms pavyko pleištu įsiveržti 18 kilometrų į priešo gynybos gi- 
lumą ir proveržio ruožą išplėsti iki 40 kilometrų. Kuo sovietų kariuomenė aukš- 
čiau kilo į kalnus, tuo darėsi sunkiau pulti. Gilus sniegas, plikšala, dažnos pūgos 
ir gerai įtvirtinti priešinimosi mazgai keliuose, tarpekliuose ir perėjose sudarė 
didžiulių sunkumų. Neretai šaulių daliniai netekdavo artilerijos ir aviacijos pa- 
ramos. Iki sausio 25 d. Žmačenkos ir Trofimenkos armijos užėmė Rožniavos, 
Elšavos, Lučineco miestus ir kovėsi Dobšino prieigose. Zvoleno ruože 53-ioji ar- 
mija (24-asis gvardijos korpusas, 49-asis, 57-asis šaulių korpusai) ir kavalerijos 
mechanizuotoji grupė beveik sustojo. Priešas, baimindamasis, kad sovietų ka- 
riuomenė nepatektų į visos jo grupuotės, veikiančios Slovakijos Rūdinių kalnų 
rajone, gilų užnugarį, atkakliai gynėsi. 

Generolui Kravčenkai rikiuotėje liko 43 tankai. Sausio 23-24 d. fronto vadas 
atitraukė į rezervą KMG (kavalerijos mechanizuotąją grupę), o sausio 27 d. - 
6-ąją gvardijos tankų armiją. 

Sausio pabaigoje 40-oji armija persirito per Slovakijos Rūdinių kalnų pagrin- 
dinį kalnagūbrį ir dalis jos pajėgų, šiame rajone veikiančių kartu su partizanais, 
užėmė Brezno miestą. Iki vasario 1 d. 2-ojo Ukrainos fronto dešiniojo sparno 
kariuomenė pasiekė liniją vakariau Brezno, Krivanės, Nemcės. Piečiau, plac- 
darme už Grono, įsitvirtino 7-oji gvardijos armija. 


4-ojo Ukrainos fronto puolimas vyko pagal „gudrų“ grafiką, turint tikslą iš- 
blaškyti vokiečių vadovybės dėmesį ir atitraukti priešo pajėgas iš pagrindinio 
ruožo. 

Pirmiausia, tuo pačiu metu su kaimynu iš kairės aktyvių veiksmų ėmėsi 
18-osios armijos kariuomenė (3-iasis kalnų šaulių, 17-asis gvardijos, 95-asis 
šaulių korpusai, 159-asis įtvirtintasis rajonas). Gastilovičiaus armijoje vidutinis 
divizijų žmonių skaičius buvo 3,5-4,5 tūkst. 6 kilometrų proveržio ruože pa- 
vyko sutelkti 630 nuo 76 iki 82 mm kalibro artilerijos ir minosvaidžių vamz- 
džių. Suprantama, šešiacolių haubicų į kalnus nevilksi. Kita vertus, ir sviedinių 
atsargos buvo ribotos, tad artileriniam rengimui pirmąją dieną buvo skirta 0,7 
kovinio komplekto artilerijos sviedinių ir 3 salvės reaktyvinių sviedinių. 

Sausio 12 d. 10 val. po 40 minučių artilerinio rengimo į ataką pakilo 17-ojo 
gvardijos šaulių korpuso ir 95-ojo šaulių korpuso pėstininkai. Penkioms šau- 
lių divizijoms teko pralaužti 5-ojo armijos korpuso vengrų 2-osios rezervinės ir 
16-osios pėstininkų divizijos gynybą. Dėl sunkių vietovės sąlygų ir „aršaus prie- 
šinimosi“ sovietų kariuomenė, atmušdama dažnas priešo kontratakas, slinko 

nepaprastai lėtai. Pavyzdžiui, Mokrancės gyvenvietė tris kartus atitekdavo tai 
vienai, tai kitai pusei. Antrąją operacijos dieną vokiečių vadovybė pasitelkė iš 
rezervo 1-ąją kalnų slidininkų diviziją ir permetė iš 40-osios armijos juostos 
4-osios kalnų šaulių divizijos kovinę grupę. Vengrų daliniai buvo atitraukti į už- 
nugarį, bet priešakinėse linijose pasirodė 253-ioji pėstininkų divizija. Įnirtingi 
mūšiai Košicės prieigose be esminių laimėjimų vyko iki sausio 17 d. 

Fronto smogiamoji grupė - 38-oji armija (101-asis, 67-asis, 52-asis šaulių kor- 
pusai) iš rajono piečiau Jaslo perėjo į puolimą Krokuvos kryptimi sausio 15 d. 
rytą. Numatytoje proveržio juostoje buvo sutelkti 1443 pabūklai ir 120 mm mi- 
nosvaidžiai, 134 tankai ir SAĮ, pasiektas 207, o vietomis ir 250 vamzdžių tanku- 
mas fronto kilometrui. Artilerinis rengimas truko 105 minutes ir buvo efektyvus 
taip pat ir todėl, kad pirmąkart iš anksto atlikta geodezinė bei topografinė šau- 
dymo parengtis - ankstesnėse operacijose šiam reikalui vis „neužtekdavo laiko“! 

Jau pirmąją dieną pirmojo ešelono divizijos, remiamos visos 8-osios oro armi- 
jos aviacijos, pralaužė 78-osios ir 320-osios liaudies grenadierių divizijų gynybą, 
nesustodamos forsavo Vislokos upę ir užėmė užnugario liniją vakariniame 
krante, kurios nesuspėjo užimti priešas. Įveikus vandens kliūtį, į kautynes buvo 
pasiųsta judrioji grupė, sudaryta iš 31-osios ir 42-osios gvardijos tankų brigadų, 
keturių šaulių batalionų ir dviejų artilerijos pulkų, vadovaujama armijos vado 
pavaduotojo generolo leitenanto N. Kiriuchino. Iki 21 valandos grupė užėmė 
kelių mazgą Vuitovą, priešakinius būrius pasiuntė prie Gorlicės. 

Priešo gynyba buvo pralaužta 16 kilometrų ilgio fronte, iki 18 kilometrų į gylį. 
Siekdamas pašalinti net menkiausią pavojų savo dešiniajam sparnui, Moskalenka 
įsakė 101-ojo šaulių korpuso vadui generolui leitenantui A. Bondarevui dalį pa- 
jėgų „suktelėti dešinėn, į 1-ojo Ukrainos fronto juostą ir užimti Jaslo miestą. Iki 
ryto tai ir buvo deramai įvykdyta. 

Sausio 16 d., sėkmingai plėtojantis 1-ojo Ukrainos fronto puolimui, dėl ko 
kilo pavojus, kad 17-oji armija gali būti apsupta, vokiečių vadovybė pradėjo ati- 
traukti savo kariuomenę į vakarus. Per kitas tris dienas 38-oji armija nenutrūks- 
tamai persekiojo priešą, puldinėjo ariergardus ir sausio 20 d. užėmė Novy Sončo 
miestą. Tačiau 4-ojo Ukrainos fronto dešinysis sparnas beviltiškai atsiliko nuo 
kaimynų, tad užimti Krokuvą kariuomenės vyriausioji vadovybė pavedė marša- 
lui Konevui. 

Generolas Moskalenka manė, kad iš pat pradžių reikėjo suderinti dviejų 
frontų smūgių laiką: 

„Kad ir koks veržlus būtų mūsų puolimas, vis tiek niekaip negalėjome atsi- 
griebti to laiko, kurį praradome pradėdami operaciją tik sausio 15 d. Todėl, kaip 
ir tikėjausi, mes įveikėme dar tik apie pusę kelio į Krokuvą, o 1-ojo Ukrainos 

fronto 59-osios armijos kairiojo sparno kariuomenė ir 60-osios armijos deši- 
niojo sparno kariuomenė, puolanti nuo sausio 12 d., jau pradėjo mūšius dėl 
šio miesto. Bet svarbu buvo ne tai, kuriai iš mūsų armijų teks garbė išvaduoti 
Krokuvą. Svarbiau kai kas kita. 

Priešo kariuomenė, kuri toliau gynėsi priešais 60-osios armijos kairįjį sparną, 
ir, puolant iš abiejų sparnų aplenkusiems pastarosios daliniams, taip pat mūsų 
armijai, vengdama apsupimo, pradėjo trauktis į vakarus. O sudaryti apsupties 
žiedo aplink ją kaip tik nebuvo galima todėl, kad 60-osios ir 38-osios armijų 
puolimas prasidėjo ne tuo pačiu metu, su trijų dienų atotrūkiu. Tad ir nevieno- 
dai buvo prasiskverbta į priešo gynybą. 

Priešo grupuotė įstengė pasitraukti iš „maišo, be to, ji traukėsi į mūsų armijos 
juostą... 

Nemenkai mūsų judėjimą, ypač kairiajame sparne, stabdė tai, kad 1-oji gvar- 
dijos armija fronto vado įsakymu pradėjo pulti trimis dienomis vėliau už mus. 
Apskritai aš iki šiol nematau aiškios prasmės, kodėl 4-ojo Ukrainos fronto ka- 
riuomenei buvo numatyti tokie smūgio terminai.“ 

Iš tikrųjų 1-oji gvardijos armija (11-asis, 107-asis šaulių korpusai, 1-asis čekų 
ir slovakų korpusas) prisijungė prie bendro puolimo sausio 18 d. jau tada, kai 
priešas pradėjo trauktis nuo Ondavos upės linijos. Per dvi dienas armija pasi- 
stūmėjo 30-40 kilometrų ir sausio 19 d. užėmė Bardejovo ir Preševo miestus. 
Tuo pačiu metu 18-osios armijos vadas piečiau Košicės panaudojo savo rezervą 
(237-oji šaulių divizija, 5-oji gvardijos tankų brigada, 108-asis savaeigės artile- 
rijos pulkas), o šiauriau įsakė pulti 3-iojo kalnų šaulių korpuso ir 159-ojo įtvir- 
tintojo rajono kariuomenei. Sausio 19 d. Košicė - pramonės centras, didelis 
komunikacijų mazgas ir stiprus atsparos taškas, buvo galutinai užimtas. 

Generolas Petrovas, pasinaudodamas 38-0sios armijos pasistūmėjimu, 
pergrupavo nemaža fronto junginių iš kairiojo sparno į dešinįjį. Generolo 
Moskalenkos, gavusio užduotį pulti Belsko Bialos kryptimi, naudai iš 18-osios 
armijos buvo išjungtas 95-asis šaulių korpusas, taip pat 5-oji gvardijos tankų 
brigada, du prieštankiniai ir du savaeigės artilerijos pulkai. 

Iš fronto rezervo atvyko 15-oji šturmo inžinerinė pionierių brigada. Generolui 
Grečkai perduotas 3-iasis kalnų šaulių korpusas, o 1-osios gvardijos armijos 
veiksmų juosta pastūmėta į Lenkijos pietinius rajonus - Novy Targo, Živeco 
link. Generolas Gastilovičius, likęs su trimis šaulių divizijomis ir įtvirtintuoju 
rajonu, sausio 22 d. gavo operatyviniam pavaldumui 1-ąjį čekų ir slovakų kor- 
pusą be tankų brigados, kuris turėjo „tiesiogiai vaduoti savo šalį iš hitlerinių 
okupantų , taip pat įsakymą toliau traukti per aukštikalnių rajonus į Popradą ir 
Ružomberoką. 

Iki sausio pabaigos, - rašo Moskalenka, - puolimas rutuliojosi sėkmingai: 
„Kadangi mes lenkėme priešą ir užėmėme jo gynybos linijas, tad svarbiau- 
sia mūsų kovos veiksmų forma, aišku, buvo atsitraukiančios priešo kariuo- 
menės persekiojimas. Puolimas virto savotiškomis lenktynėmis su priešu: kas 
greičiau pasieks vieną ar kitą liniją gynybos gilumoje. Ir persekiotojai lenkė 
atsitraukiančiuosius. 

Todėl visose šešiose linijose priešo kariuomenei taip ir nepavyko suorgani- 
zuoti gynybos. Fašistinė vadovybė mėgino užsikabinti bent už vienos iš jų, dabar 
jau nenaudojo savo įprastinių metodų atitraukti kariuomenę iš ankstesnės lini- 
jos: staigaus veiksmų aktyvavimo, ugnies sustiprinimo, kontratakų, stiprių arier- 
gardų sudarymo, kas mums būdavo tarsi signalas, kad priešas ketina trauktis. 
Per sausio operaciją priešas stengėsi trauktis tyliai, nepastebimai, nekeisdamas 
įprasto ugnies režimo. Ir net prieš atsitraukdamas nesistengė sprogdinti tiltų ir 
kitų objektų. Šį kartą jie buvo sprogdinami pačią paskutinę akimirką. 

Savaime suprantama, kad vis labiau rengtos tankų bei artilerijos pasalos, mi- 
nuojami ir gadinami keliai. Ir visa tai buvo daroma siekiant laimėti laiko, sie- 
kiant suorganizuoti gynybą kitose linijose.“ 

Be to, priešinimasis vis didėjo. 38-osios armijos juostoje iš pradžių atsirado 
nuo Tarnovo ir Krokuvos 1-ojo Ukrainos fronto puolimo nublokštos divizijos, 
paskui Konevo „išleisti“ iš Silezijos junginiai. Fronto smogiamosios grupuotės 
ugnies galia, vis tolstant nuo tiekimo bazių, atsiliekant artilerijai ir šarvuotųjų 
traukinių divizionams, gerokai sumažėjo. Nuo sausio 26 iki 29 d. 38-osios armi- 
jos kariuomenė kaudamasi nužygiavo 35-40 kilometrų (o iš viso - daugiau kaip 
200) ir įsirėmė į vokiečių kariuomenės užimtą galingą gynybinę liniją, einančią 
išilgai Bialos upės vakarinio kranto: „Ji buvo sudaryta ne taip kaip ankstesnės. 
Ten kiekviename gynybos ilgio kilometre įrengta po 25 gelžbetoninius dviejų 
ambrazūrų kulkosvaidžių gaubtus. Už tranšėjų buvo prieštankinis griovys. 
Gynybos linijos ilgis siekė 25 kilometrus. Priešo sparnuose esančius Dziedzicės 
ir Belsko Bialos miestus, taip pat linijos centre plytintį Čechovičės miestą hitleri- 
ninkai pavertė dideliais įtvirtinimų apsuptais atsparos taškais. Atsižvelgiant į tai, 
kad ir vietovė buvo sunkiai įveikiama, vis mėginant pralaužti priešo gynybą, rei- 
kėjo tikėtis per didelių nuostolių.“ Siekdamas sutraukti ir sutelkti pajėgas nau- 
jam šuoliui, Moskalenka paprašė fronto vadovybę dviejų dienų atokvėpio. 

Piečiau 1-osios gvardijos armijos kariuomenė sausio 29 d. įžengė į Novy Targą. 

18-oji armija, įveikusi Slovakijos Rūdinių kalnų pagrindinį masyvą, forsavo 
Gornado upę ir sausio 27 d. užėmė Spišska Nova Vesą, o 28 d. - Popradą. 

Slovakai Raudonąją armiją pasitiko džiaugsmingai. Gėlių gauti, žinoma, 
buvo sunkoka, bet štai vynas Karpatuose, atrodė, siurbiamas iš žemės. Vokiečių 

1945 m. Karpatai. Rankiniu 7,62 mm kalibro pėstininkų kulkosvaidžiu DP ginkluotas 
sovietų karys stebi kelią tarp kalnų. 


gyvenvietės buvo tuščios, jų gyventojai, palikę gyvulius bei turtą, pabėgo į 
vakarus. 

Sausio 31 d. fronto vadas patikslino kariuomenei užduotis: Moskalenkos armija 
turėjo užimti Belska Bialos miestą ir toliau pulti Moravska Ostravos kryptimi, 
Grečkos armijai reikėjo pulti Živeco link ir toliau Cešino pusėn. Gastilovičiaus 
armija — Vago upės, tekančios tarp apledijusių Žemutinių ir Aukštutinių Tatrų, 
slėniu. Jos pagrindinės pajėgos, kaip ir anksčiau, veržėsi į Ružomberoką, Žiliną. 
Iš kairės 2-o0jo Ukrainos fronto 40-oji ir 4-oji rumunų armijos toliau puolė ben- 
dra Trenčino kryptimi. 

38-osios armijos pėstininkai vasario 1 d. po 45 minučių artilerinio rengimo 
vėl ėjo į ataką. Tik vasario 3 d. buvo pralaužta priešo gynyba prie Bialos upės ir 
užimtas Čechovicų atsparos taškas pozicijos centre. Iki vasario 7 d. placdarmą 
vakarų krante pavyko išplėsti iki 20 kilometrų fronte ir iki 8 kilometrų į gylį, o 

vasario 8 d. vokiečiai buvo išstumti iš Dziedzicės. Armijos judrioji grupė ap- 
lenkė Belsko Bialą iš vakarų, perkirto įgulos komunikacijas, bet priešas kontr- 
smūgiais ją pačią atkirto Jasenicos rajone. Keturias paras apsuptyje kovėsi 
211-oji šaulių divizija, 340-osios divizijos pulkas, 42-oji gvardijos tankų brigada 
ir 1666-asis savaeigių pabūklų artilerijos pulkas. Mūšiai darėsi vis įnirtingesni: 
„Priešas sutelkė visas didesnes pajėgas ir vis dažniau kontratakavo. Vasario 3 d. 
buvo 11 kontratakų, vasario 4 d. - 12, vasario 5 d. - 16... Kontratakos pasidarė 
beveik nenutrūkstamos. Nuo vasario 1 iki 12 d. jų įvyko daugiau kaip 200, vien 
vasario 8 d. - 43, o kitą dieną - 46... 

Gyvenvietėse mūšiai vyko vos ne dėl kiekvieno namo.“ 

Priešais armijos frontą, be 359-osios pėstininkų divizijos, 78-osios, 544-osios, 
545-osios liaudies grenadierių divizijų, atsirado 20-osios tankų divizijos ir 
18-osios SS tankistų grenadierių divizijos „Horst Wessel“ daliniai. Generolas 
Moskalenka iš fronto rezervo gavo 95-ąjį šaulių korpusą ir vasario 12 d. vis dėlto 
užėmė Belsko Bialą. Judrioji grupė buvo deblokuota pasitelkus iš rytų 1-osios 
gvardijos armijos junginius. Tuo pačiu metu dešiniajame sparne išsidėstęs 
101-asis šaulių korpusas per Zabžegą prasiveržė prie Vyslos, ją forsavo, užėmė 
didelę Strumenio gyvenvietę ir susilietė su 1-ojo Ukrainos fronto 60-ąja armija. 

Du 18-osios armijos šaulių korpusai, kaudamiesi su 320-ąja liaudies grenadie- 
rių divizija ir 3-iosios kalnų šaulių divizijos kovine grupe Ružomberoko ruože, 
per vasario mėnesio dvylika dienų pasistūmėjo į vakarus nuo 7 iki 10 kilometrų, 
užėmė Važecą ir Liptovski Gradoką. Bet ryčiau Liptovski Sveti Mikulašo miesto 
netikėtai susidūrė su giliai ešelonuotomis, sniegu pridengtomis pozicijomis, ku- 
rios buvo užimtos 320-osios vokiečių divizijos dalinių ir užtvėrė siaurą Vagos 
slėnį. Juos atakuoti buvo galima tik iš priekio. „Ginklo broliai", nesitikėdami ypa- 
tingo priešinimosi, taip ir pasielgė. Bet buvo nemaloniai nustebinti. Generolas 
Svoboda rašė: „1945 metų vasario pradžioje mes susidūrėme su tokiu atkakliu 
priešinimusi, kokio korpusas nepatyrė nuo pačios Ondavos upės. Priešais mus 
buvo jau ne tos silpnos pajėgos, kurios dengė savo kariuomenės atsitraukimą, o 
tvirti Vermachto daliniai, besiginantys iš anksto parengtose linijose Liptovski 
Mikulašo prieigose. Priešo gynybai ten pagelbėjo kalnų masyvai, artilerijos, mi- 
nosvaidžių ir kulkosvaidžių ugnies sistema buvo sukurta atsižvelgiant į vietovės 
pobūdį ir suderinta su užtvarų sistema. Priešo stebėjimo postai buvo išdėstyti 
ant vyraujančių kalvų, nuo kurių gerai galima apžvelgti mūsų korpuso pozicijas. 

Vasario 3 d. pirmąkart pamėginome užimti Liptovski Mikulašą, bet tai ne- 
pavyko. Vasario 5 d. dar kartą pamėginome - ir vėl nesėkmingai, vasario 
12 d. - taip pat. Vasario 13 d. po ilgo artilerinio rengimo, per kurį į priešą buvo 
paleista 11 333 sviediniai bei minos, korpuso daliniai vėl mėgino pulti, tačiau be 

rezultatų... Į kiekvieną mūsų ataką priešas atsakydavo pasiutusiomis kontratako- 
mis ir masine artilerijos bei minosvaidžių ugnimi.“ 

Šventasis Mikulašas tą kartą palaikė vokiečių pusę, kuri sąžiningai atliko savo 
„pamoką . Ne veltui šis senelis draugauja ir su angelu, ir su velniu. Gerai įsiminė 
tas dienas ir čekų bei slovakų artilerijos korpuso viršininkas Alfredas Reselas: 

„Vasario 13 d. batalionai pajudėjo į savo pradines pozicijas trečią valandą nak- 
ties. Nuotaika buvo prasta. Ėjome visiškoje tamsoje, per gilų sniegą. Apie de- 
vintą valandą ryto po smarkaus artilerinio rengimo čekų ir slovakų bei sovietų 
daliniai vėl kilo į ataką. Ir šį kartą, kai tik pėstininkai pakilo nuo žemės ir paju- 
dėjo priekin, priešas ėmė į juos masiškai šaudyti iš artilerijos ir minosvaidžių, 
taip pat iš pėstininkų ginklų. Ypač pražūtingai veikė fašistų sunkiųjų kulkosvai- 
džių ugnis iš sparnų ir Liptovo kalnų pietiniuose šlaituose įsitaisiusių daugybės 
snaiperių šūviai. Ten taip pat priešas patogiai išdėstė stebėjimo postus, iš kurių 
buvo galima toli apžvelgti Vagos slėnyje vykstantį mūšį. Neverta stebėtis, kad 
pėstininkams nepavyko nuo pradinės linijos pasislinkti daugiau kaip 600 metrų. 

Per ataką dienos antroje pusėje pėstininkai vėl negalėjo pasinaudoti smarkia 
artilerijos parama. Batalionai beveik prilipo prie žemės. Jie sugulė plikoje 
lygumoje, kur nebuvo galima pasislėpti, o įšalusioje žemėje nepavyko apsikasti. 
Priešo artilerija be pertraukos šaudė į bejėgius pėstininkus, kai kur panikos ap- 
imti žmonės mėgino gelbėtis bėgte. Nei brigados vado įsakymai, nei priekin 
pasiųsti korpuso vado ryšių karininkai neįstengė išjudinti priekin pėstininkų. 
Priešo smarki ugnis ir baimės jausmas pėstininkus prikaustė prie žemės. Sovietų 
17-asis gvardijos korpusas, veikiantis fronto pietiniame sparne, taip pat negalėjo 
nieko laimėti. Tame mūšyje netekome 600 žuvusiųjų ir sužeistųjų. Įvertinęs si- 
tuaciją, generolas Svoboda paliepė atitraukti pėstininkus į pradines pozicijas... 

Keturi mėginimai pralaužti priešo gynybą baigėsi nesėkme. Korpusas, kaip ir 
anksčiau, trypčiojo toje vietoje, kurioje sustojo prieš dvi savaites. Daugėjo nuos- 
tolių. Sunkūs mūšiai, nepritekliai, nesėkmingi mėginimai pralaužti gynybą kėlė 
pavojų, kad nusmuks karių, ypač mažai patyrusių naujokų, kurių brigadoje buvo 
apie 50 procentų, kovos dvasia. Kai kurių karių nervai neišlaikė, žmonės tiesiog 
ieškojo progų mirti. Visa tai vadovybei kėlė nerimą. 

Nesėkmės priežasčių buvo daug. Pirmiausia - menkai pažinotas priešas, įsi- 
tvirtinęs puikiai pasirinktose gynybos linijose, kurias įrengti buvo prievarta 
pasitelkti vietos gyventojai. Abiejuose sparnuose - puikūs stebėjimo postai, ku- 
riuose įsitaisė Hitleriui ir fašizmui fanatiškai atsidavę stebėtojai. Priešas gerai 
užsimaskavo, jo pusėje judėjimas buvo sumažintas iki minimumo. Mūsų stebė- 
jimo postai negalėjo gerai matyti priešo. 

Virš Žiaromo, virš Smrečanų, Vitališovcės apylinkėse įsivyravo slogi žūties 
atmosfera.“ 

Fronto vadui leidus, generolas Gastilovičius vasario 13 d. nutraukė bevaises 
atakas. Per atokvėpį, čekų ir slovakų korpuse mobilizuojant vietos gyventojus 
ir buvusios Slovakijos kariuomenės kareivius, buvo suformuota bei pasiųsta į 
priešakines linijas 4-oji pėstininkų brigada. Tačiau apie priešą ir jo gynybą nieko 
tikra sužinoti taip ir nepavyko: 

„Korpusas niekaip negalėjo pagauti belaisvio, net ir mažai ką reiškiančio, kad 
tik jis kuo nors būtų naudingas. Kiekvieną naktį įvairiose fronto atkarpose buvo 
siunčiamos žvalgų grupės, rengiamos pasalos ir vykdomi išpuoliai, bet visa 
tai - be naudos: fašistai nelaisvėn nepakliūdavo. Veltui nuo priešo ugnies žūdavo 
narsieji Duklino ir kiti žvalgai, kai jie kiekvieną naktį slinkdavo priešo apkasų 
link: „liežuvio“ paimti nepavyko. Iš viso nuo vasario 19 iki 28 d. tam tikslui buvo 
atlikti 37 žvalgų reidai ir tik vienas, paskutinis, baigėsi sėkmingai. Vasarį beveik 
100 kartų mėginta paimti belaisvį. Mes netekdavome savo žmonių, bet nepasie- 
kėme jokių rezultatų... Nepaisant žvalgų pasiaukojamų pastangų, kovinės žval- 
gybos rezultatai buvo nepatenkinami. Tai, kad mažai ką žinojome apie priešo 
gynybos sistemą ir jo kovos rikiuotę, buvo mūsų korpuso silpnoji vieta, ypač 
renkantis taikinius slopinti fašistų gynybai.“ 

Nuo kovo 3 d. čekų ir slovakų daliniai ir generolo majoro F. Prochorovičiaus 
24-oji šaulių divizija devynias dienas kovojo dėl Liptovski Mikulašo bei 
svarbiausių aukštumų. Ir didelių netekčių kaina įsiveržė į miestą, išvijo priešą ir 
dėl daugybės „beprotiškų kontratakų buvo priversti iš jo pasitraukti. 

Vasario viduryje 4-ąjį Ukrainos frontą priešas sustabdė Strumenio, Žyveco, 
Jablonkos, Liptovski Sveti Mikulašo linijoje, ir jis išsidėstė gynyboje. Generolo 
Petrovo pranešime rašoma: „Fronto kariuomenė išsaugojo kovinį polėkį, bet per 
trisdešimt kovų dienų divizijos išseko ir sumažėjo karinio personalo, tad smar- 
kiai sumenko ir jų pajėgumas pulti. 38-ojoje armijoje divizijos turi nuo 2800 iki 
3100 žmonių, ne daugiau, 1-ojoje gvardijos divizijoje ir 18-ojoje armijoje - nuo 
3300 iki 4000 žmonių.“ 

2-ojo Ukrainos fronto dešiniojo sparno kariuomenė nuo kovo vidurio kovojo 
dviejuose - Zvoleno, Banska Bistricos ir Banska Štiavnicos - ruožuose. Per kovų 
mėnesį ji pasistūmėjo ne daugiau kaip 14-20 kilometrų. Nuo vasario 17 iki 24 d. 
vokiečių tankų smūgis išmušė 7-ąją gvardijos armiją iš placdarmo Grono upės 
dešiniajame krante. Vietoj pergalių saliutų ir vyriausiojo vado padėkų marša- 
lui Malinovskiui ir generolui Šumilovui kariuomenės vyriausiosios vadovybės 

direktyvoje Nr. 11 036 buvo pareikštas ypatingas papeikimas dėl nepatenki- 
namo kovos veiksmų organizavimo: 


„Pastaruoju metu kai kuriuose frontuose buvo nerūpestingumo ir žioplumo 
atvejų, kuriais naudodamasis priešas įstengė smogti mums netikėtų ir skaudžių 
smūgių. Dėl ty smūgių mūsų kariuomenė buvo priversta atsitraukti. Tais atvejais 
atsitraukimas vyko neorganizuotai, kariuomenė patirdavo didelių gyvosios jėgos ir 
ypač technikos bei ginkluotės nuostolių. Pavyzdžiui: 

2-0jo Ukrainos fronto 7-oji gv. armija, kuri gynėsi ryčiau Komarno, kai ją priešas 
atakavo, neįstengė atmušti jo puolimo, nors turėjo pakankamai pajėgų ir priemo- 
nių, paliko užimtą jai svarbų placdarmą (Grono upės vakariniame krante), neteko 
8194 žmonių karinio personalo, 459 įvairių kalibrų pabūklų (iš jų 76 mm ir dides- 
nio kalibro - 374), tankų ir SAĮ - 54... 

Kariuomenės vyriausioji vadovybė mano, kad šie atvejai buvo galimi tik dėl nu- 
sikalstamo aplaidumo, prasto gynybos organizavimo, neatliekamos žvalgybos ir 
dėl to, kad aukštesnieji vadai bei jų štabai neskyrė dėmesio susiklostančiai padėčiai 
ir kariuomenės veiksmams.“ 


4-ojo ir 2-ojo Ukrainos frontų sausio bei vasario puolimo rezultatas buvo 
Slovakijos didesnės dalies bei Lenkijos pietinių rajonų užėmimas. 4-ojo 
Ukrainos fronto kariuomenė kaudamasi nužygiavo daugiau kaip 170-230 
kilometrų, įveikė didžiąją dalį Vakarų Karpatų ir pasiekė Vyslos aukštupio rajo- 
nus. Priešas neteko daugiau kaip 137 tūkst. nelaisvėje atsidūrusių Žmonių, apie 
2300 pabūklų bei minosvaidžių, 320 tankų bei šturmo pabūklų. Buvo sudarytos 
sąlygos pulti toliau turint tikslą užimti Moravska Ostravos pramonės kompleksą. 

Du sovietų frontai iki vasario 18 d. „sumažėjo skaičiumi“ - 80 tūkst. žmonių 
žuvo ir buvo sužeisti, dvi rumunų armijos - 12 tūkst. žmonių, čekų ir slovakų 
korpusas neteko 970 žmonių. Negrįžtamai prarasta: 359 tankai ir SAĮ, 753 
pabūklai bei minosvaidžiai, 94 kovos lėktuvai. 

1945 m. vasaris. V. Čerčilis, F. Ruzveltas ir J. Stalinas Jaltos konferencijoje Kryme. Šioje svarbioje 


konferencijoje sąjungininkų šalių lyderiai mėgino nustatyti pokario tvarką ir valstybių sienas. 


OPERACIJA 
„ARGONAUT 

Dar vasario 13 d. generolas Petrovas išsiuntė į Maskvą naujos operacijos planą, 
kurios galutinis tikslas buvo užimti Prahą. 


Štai dabar maršalas J. Stalinas galėjo ramiai važiuoti į Krymą. „Didžiajam 
trejetui būtinai reikėjo apsvarstyti karo pabaigos bei pokario Europos sutvar- 
kymo problemas ir suderinti bendrą politiką. 1945 m. pradžioje buvo pasiektas 
galutinis susitarimas dėl naujos konferencijos dalyvaujant Didžiosios Britanijos, 
JAV ir SSRS vyriausybių vadovams. Sovietų pusės siūlymu jos surengimo vieta 
buvo pasirinkta Jalta. Čerčilis pasiūlė suteikti šiam susitikimui kodinį pavadi- 
nimą „Argonaut“. 

Iki atvykimo į Krymą Amerikos ir Anglijos delegacijos surengė dvišales 
derybas Maltos saloje. Jų svarbiausia užduotimi tapo sudaryti Vakarų Europos 
sąjungininkų koordinuotą planą ir parengti konsoliduotus siūlymus dėl dauge- 
lio klausimų. Vykstant pasitarimui, Didžiosios Britanijos ministras pirmininkas 
A. Idenas pasakė: „Rusai kels labai didelius reikalavimus, mes galėsime jiems 
pasiūlyti nelabai daug, bet mums iš jų reikia labai daug. Todėl mums būtina 
susitarti dėl to, kad į vieną vietą sukauptume viską, ko norime ir ką mums teks 
atiduoti. Tai galiotų taip pat ir dėl Tolimųjų Rytų.“ Pagal kariškių skaičiavimus, 
karas su Japonija gali būti baigtas tik per pusantrų metų po Vokietijos pralai- 
mėjimo. Dėl tos priežasties amerikiečiai manė, kad per derybas Jaltoje pastan- 
gas reikia sutelkti siekiant gauti Sovietų Sąjungos įsipareigojimą stoti į karą 
Tolimuosiuose Rytuose. 

Vasario 2 d. į Maltą atvyko Ruzveltas. Per susitikimą su Čerčiliu jis bendrais 
bruožais pritarė štabų viršininkų jungtinio komiteto sprendimams. Tačiau pre- 
zidentas atsisakė susieti JAV su Anglija derantis politiniais klausimais. Ministras 
pirmininkas toliau dėstė įvairius sąjunginių kariuomenių prasiskverbimo kaip 
galima toliau į Vidurio ir Pietų Europos teritoriją derinius ir planus neleisti ten 
įsigalėti prosovietiniams marionetiniams režimams. Kaip liudija Čerčilio as- 
meninis gydytojas Moranas, „jis daugiau nekalba apie Hitlerį, šneka apie ko- 
munizmo pavojų. Jis įsivaizduoja, kaip Raudonoji armija tarsi auglys plinta iš 
vienos šalies į kitą. Jam tai virto įkyria idėja.“ Čerčilis atsiminimuose neslepia, 
kad regėjo naują sovietų hegemonijos plitimo pavojų: „Problemos, kurių atsi- 
rado su pergale, dabar jau artima, nė kiek ne mažiau sudėtingos už didžiausius 
karo pavojus. 

Ruzveltą kur kas labiau domino SSRS dalyvavimo kare su Japonija kaina ir, jo 
paties pripažinimu, visiškai nerūpėjo, ar „bus gretimos su Rusija šalys komuni- 
zuotos ar ne“. Amerikos prezidentas matė dideles Sovietų Sąjungos ir Amerikos 
globalinio bendradarbiavimo perspektyvas. Jo planuose nebuvo Britanijos 

kolonijinės sistemos ir nebuvo Čerčilio. Eliotas Ruzveltas, prezidento sūnus, 
prisimindavo pokalbį su tėvu: 

„Nepaleisk iš akių vienos aplinkybės. Vinis (t. y. Vinstonas - vert. pastaba) turi 
vieną aukščiausią gyvenimo misiją, bet tik vieną. Jis idealus karo meto ministras 
pirmininkas. Jo pagrindinė, vienintelė užduotis yra ta, kad Anglija ištvertų karą. 
Jo proto sankloda idealiai tinkanti kariniam vadovui. Bet ar Vinstonas Čerčilis 
vadovaus Anglijai po karo? Ne, taip nebus.“ 

Tačiau į Krymą Ruzveltas ir Čerčilis atvyko puikiai nusiteikę. Juos pasitikęs 
Stalinas taip pat buvo pakilios dvasios. Padėtis frontuose Raudonosios armijos 
įspūdingų laimėjimų fone kėlė optimizmą ir tikėjimą, kad Vokietija bus greitai 
sutriuškinta, o susitikimo dingstis buvo tokia, kad ne nuodėmė ir išgerti „pui- 
kaus rusiško šampano“: trijų valstybių vadovai susirinko dalyti Europos ir lemti 
pokario pasaulio likimo. 

Svarbiausia konferencijos dalis vyko Livadijos rūmuose nuo vasario 4 iki 11 d. 
Pasitarimas prasidėjo klausimo dėl trijų sąjunginių valstybių karinių planų, 
siekiant galutinai sutriuškinti hitlerinę Vokietiją, svarstymu. 


Sakio aerodromas Kryme. Sovietų garbės sargyba laukia 


atvykstant JAV ir Didžiosios Britanijos vadovų. 

Šalys pasikeitė informacija apie padėtį frontuose. Generalinio štabo 
viršininkas A. Antonovas pranešė apie sovietų karinių pajėgų veiksmus ir pa- 
teikė Raudonosios armijos vasario puolimo rezultatus: per 18 dienų sovietų 
kariuomenė pasistūmėjo 500 kilometrų, sutriuškino 45 vokiečių divizijas, 
priešas neteko apie 300 tūkst. žuvusiųjų ir apie 100 000 belaisvių, vyriausio- 
sios vadovybės numatytas tikslas buvo pasiektas. Generolas Antonovas perdavė 
SSRS vyriausybės pageidavimą paspartinti sąjungininkų kariuomenės puolimą, 
taip pat sutrukdyti permesti priešo kariuomenę į Rytų frontą aviacijos smūgiais 
jo komunikacijoms. Generolas Džordžas Maršalas (George Marshall) pranešė, 
kad vokiečių puolimo Ardėnuose padariniai likviduoti, vasario 8 d. sąjunginin- 
kai tikisi atnaujinti puolimą fronto šiauriniame ruože, Reiną peržengti tikriau- 
siai bus įmanoma kovo pradžioje, o po savaitės bus smogta pietiniame ruože. 
Aktyviems veiksmams Italijos fronte neužtenka pajėgų. 

Suprantama, Stalinas juk nepamiršo priminti, kad sausio puolimą Raudonoji 
armija pradėjo „anksčiau numatyto laiko“, nes sovietų vyriausybė tai laikė savo 

moraline pareiga, „sąjungininko pareiga, nors formalių įsipareigojimų šiuo 
atveju ji neturėjo“. 

Atvykusius į Jaltą štabų viršininkų jungtinio komiteto narius labiausiai domino 
glaudesnio bendradarbiavimo su rusais karo baigiamajame etape klausimas. 
Tačiau į visus feldmaršalo Bruko prašymus keistis informacija apie būsimą- 
sias operacijas, konkrečiai, išnagrinėti klausimą dėl veiksmų derinimo kovą ir 
balandį generolas Antonovas kiekvienąkart atsakydavo vienodai: „Sovietų ka- 
riuomenė puls iki to meto, kol leis oro sąlygos.“ Amerikiečių siūlymą sudaryti 
specialias ryšių grupes prie frontų štabų koordinuoti sąjunginių sausumos pa- 
jėgų ir aviacijos veiksmams, t. y., kad generolai taktinės sąveikos reikalus galėtų 
tvarkyti tiesiogiai, sovietų pusė atmetė - viskas turi būti sprendžiama Maskvoje. 
Tad kariškiams daugiau neliko apie ką kalbėtis. 


Vyriausybių vadovai vasario 5 d. pradėjo nagrinėti politines problemas. 
Pirmasis darbotvarkės klausimas buvo dėl Vokietijos likimo. 

Pagal suderintas besąlyginio kapituliavimo sąlygas buvo numatyta nutraukti 
karo veiksmus, nuginkluoti Vokietiją ir joje aukščiausioji valdžia turėjo priklau- 
syti SSRS, JAV ir Didžiajai Britanijai. Susitarime dėl okupacijos zonų buvo nu- 
matoma padalyti šalį į tris zonas ir skirti ypatingąjį rajoną - Berlyną, kurį turėjo 
bendrai okupuoti trys valstybės. Aukščiausioji valdžia Vokietijoje turėjo atitekti 
SSRS, JAV ir Anglijos karinių pajėgų vyriausiesiems vadams, kiekvienas iš jų 
savo okupacijos zonoje turėjo veikti pagal savo vyriausybių direktyvas, taip pat 
bendrai, kai kils visos Vokietijos mastu svarbių klausimų. Bendriems veiksmams 
vykdyti buvo numatyta, kad trys vyriausieji vadai sudarys kontrolės tarybą. 

Visi susitikimo dalyviai buvo suinteresuoti, kad Vokietija liktų silpna, netu- 
rėtų galimybių naujai agresijai ir būtų jų prižiūrima. Trys valstybės paskelbė, 
kad jų „nenukrypstamas tikslas yra sunaikinti vokiečių militarizmą bei nacizmą 
ir užtikrinti, jog Vokietija niekada nebūtų pajėgi pažeisti viso pasaulio taiką. Jie 
pareiškė savo ryžtą: 

- nuginkluoti ir paleisti visas Vokietijos ginkluotąsias pajėgas, sunaikinti 
Vokietijos generalinį štabą, atimti ar sunaikinti vokiečių karinę įrangą, likvi- 
duoti ar prižiūrėti visą Vokietijos pramonę, kuri galėtų būti panaudota karinei 
gamybai; 

- teisingai ir griežtai nubausti visus karo nusikaltėlius, „vartojant šį terminą 
išplėstine prasme , ir priversti vokiečius sumokėti už jų padarytus nuostolius bei 
suniokojimus; 

- nušluoti nuo žemės paviršiaus nacistų partiją, nacistinius įstatymus, nacisti- 
nes organizacijas ir įstaigas; 

— pašalinti bet kokį nacistinį poveikį iš visuomeninių įstaigų, iš vokiečių liau- 
dies kultūrinio ir ekonominio gyvenimo, „atlikti rimtą vokiečių tautos ideolo- 
ginį perauklėjimą.“ 

Dėl karo nusikaltėlių britų premjeras priminė, kad 1943 metais priim- 
tas nutarimas dėl jų išdavimo toms šalims, kuriose vykdė nusikaltimus. Bet 
„svarbiausius nusikaltėlius, jo nuomone, būtina viso pasaulio akyse nuteisti ir 
sušaudyti. Be to, jų teismas turi būti politinis, o ne teisinis aktas. Taip pamažu 
išsirutuliojo Niurnbergo tribunolo idėja. 

Kareiviai apkasuose taip pat nemaža pafantazavo šia tema: 

„Kilo diskusija, kokią bausmę skirti Adolfui, jei jis staiga bus sugautas. 
Dauguma iškart siūlė pakarti už kiaušių. Tačiau paskui visi sutiko su Lioškos 
Bričkino, prityrusio žvalgo, o pagal civilinę specialybę - vienų Leningrado ka- 
pinių direktoriaus, - projektu... Tad štai Lioška Bričkinas pasiūlė iškasti duobę 
patupdyti į ją Adolfą, padaryti iš viršaus klojinį, kuriuo pereitų visa armija, fiu- 
reriui ant galvos atliktų gamtinius reikalus. Tegul Adolfas nešvarumuose lėtai 
paskęstų. Šis projektas visiems patiko ir jam visi vieningai pritarėme.“ 

Buvo aišku, kad, norint įvykdyti tiek daug pertvarkymų, okupacijos laiko tar- 
pas turėtų būti gana ilgas. 

Trijų valstybių vadovai užtikrino, kad jų tikslas „nėra sunaikinti vokiečių tautą. 
Tačiau juk jie nusprendė padalyti Vokietiją. To seniai reikalavo britų premjeras. 
Jis pasiūlė atskirti nuo Vokietijos Prūsiją (tai iš principo ir buvo padaryta) ir 
sudaryti pietinę Vokietijos valstybę su sostine Viena. Jis taip pat teigė, kad rei- 
kėtų išnagrinėti „klausimus, susijusius su Reino slėniu, Prancūzijos ir Vokietijos 
siena, ir klausimą dėl Rūro bei Saro pramoninių rajonų . Naudodamiesi isto- 
rine galimybe, anglai svajojo „panaikinti Vokietiją“ visiems laikams. Beje, ir JAV 
finansų ministro Henrio Morgentau (Henry Morgenthau) pasiūlytame plane 
numatyta aneksuoti teritorijas, internacionalizuoti Rūrą, likviduoti sunkiąją 
pramonę ir Vokietiją paversti agrarine šalimi, ar, kaip pažymėjo Gebelsas, „di- 
džiuliu bulvių lauku . Teherane Ruzveltas išsakė mintį dėl būtinybės decentrali- 
zuoti Vokietijos valdymą, bet dabar jis nematė kitos išeities, kaip tik padalyti. O 
Stalino seife slypėjo I. Maiskio raštas „būsimosios taikos ir pokario santvarkos 
klausimais“: 

„Siekiant apmesti bent bendrą pageidaujamų būsimosios taikos sąlygų schemą, 
būtina pirmiausia aiškiai suformuluoti tą konkretų tikslą, kurio tu sieki, nes tiks- 
las labai daug nulemia priemones. Man atrodo, kad mūsų konkretus būsimosios 
taikos ir pokario tvarkos sukūrimo tikslas turi būti tokios padėties, kurioje ilgą 
laiką būtų garantuotas SSRS saugumas ir taikos išsaugojimas bent jau Europoje 
ir Azijoje. Kaip suprasti pasakymą „ilgą laiką?“ Aš šį pasakymą suprantu kaip 
laiką, pakankamą, kad: 

Konferencijos delegatai ir pasaulio lyderiai prie apskritojo stalo per pirmąjį susitikimą. 


a) SSRS spėtų tapti tokia galinga, kad jai jau daugiau negalėtų būti baisi jokia 
agresija Europoje ar Azijoje. Negana to, kad nė vienai valstybei ar valstybių gru- 
pei Europoje ar Azijoje negalėtų nė į galvą ateiti toks ketinimas. 

b) Europa, bent jau žemyninė Europa, spėtų tapti socialistinė, taip būtų at- 
mesta galimybė šioje pasaulio dalyje kilti karui... 

Klausimas dėl Vokietijos ateities mus dominančiu požiūriu, žinoma, taps pa- 
grindiniu klausimu. Man atrodo, kad šiuo atveju mums reikia siekti kuo dides- 
nio Vokietijos „nukenksminimo anksčiau nurodytam laikui (30-50 metų), t. y. 
sudaryti tokias sąlygas, kuriomis Vokietija negalėtų nė pagalvoti apie kokią nors 
agresiją prieš bet ką. Laikantis šio požiūrio, mano supratimu, būtina: 

a) Visos Vokietijos teritorijoje okupuoti strategiškai svarbius punktus ilgam 
laikui (ne mažiau kaip 10 metų). Okupacijos mastai ir griežtumas, suprantama, 
gali varijuoti pagal aplinkybes. Pavyzdžiui, labai tikėtina, kad pirmaisiais metais 
po karo ši okupacija bus intensyvesnė ir kad vėliau jos mastai bei griežtumas 
laipsniškai mažės. Tačiau bendras okupacijos laikas vargu ar gali būti trumpes- 
nis negu 10 metų, - jei bus laikomasi anksčiau nurodytos bendros nuostatos. 

b) Vokietijos suskaidymas į virtinę daugiau ar mažiau nepriklausomų dari- 
nių. Aš čia nekalbu šia tema konkrečiau, nes skaidymas yra labai sudėtingas 
klausimas, kuris specialiai aptariamas drg. Litvinovo komisijoje. Aš šiuo atveju 
tiesiog tik pažymiu, kad tokia priemonė yra būtina. Padarysiu tik vieną pastabą. 
Anglijoje ir JAV šiuo metu neretai galima išgirsti nuomonę, kad skaidyti ne- 
tikslinga, nes tai tik skatins vokiečių nacionalinį judėjimą ir galiausiai baigsis 
vokiečių nacijos susivienijimu. Toks įvykių posūkis labai galimas. Tačiau aš vis 
dėlto manau, kad skaidyti naudinga, nes tai ilgam laikui taps svarbiu Vokietijos 
susilpninimo veiksniu ir panaikinti suskaidymui vokiečiams prireiks didelės na- 
cionalinės energijos, kuri kitu atveju galėtų būti nukreipta pavojingesne vaga... 

Artimiausias laiko tarpas po karo turi rutuliotis su atpildo ženklu, jį Vokietija 
pelnytai patirs dėl įvykdytų nusikaltimų. 

Vokietijos nukenksminimas yra svarbiausia SSRS saugumo ir ilgalaikės taikos 
Europoje sąlyga. Kita sąlyga - neleisti susikurti Europoje kokioms nors valsty- 
bėms su stipriomis sausumos kariuomenėmis. Mums pati naudingiausia tokia 
padėtis, kad Europoje būtų tik viena galinga sausumos valstybė - SSRS ir tik 
viena galinga jūrų valstybė - Anglija.“ 

Todėl Vokietijos padalijimo klausimas draugo Stalino sąraše buvo pirmoje 
vietoje: 

„Matyt, visi esame linkę padalyti Vokietiją. Bet visa tai reikia įforminti nu- 
tarimo pavidalu. Yra dar vienas klausimas. Ar mes leisime Vokietijoje sudaryti 
kokią nors centrinę vyriausybę, ar apsiribosime tuo, kad Vokietijoje bus sukurta 
administracija ar, jei bus nuspręsta padalyti Vokietiją, tai ten bus sudarytos kele- 
tas vyriausybių pagal gabalų, į kuriuos bus susmulkinta Vokietija, skaičių... 

Jei mes ketiname Vokietiją padalyti, tai taip reikia ir sakyti.“ 

Iš principo buvo nuspręsta „padalyti“, o „detales atidėti ateičiai . Kol kas užsie- 
nio reikalų ministrams pavesta išnagrinėti Vokietijos besąlyginio kapituliavimo 
nuostatų 12 straipsnį ir įtraukti į jį šalies padalijimo formuluotę. 

Buvo pritarta Europos konsultacinės komisijos parengtiems sprendimų pro- 
jektams „Dėl Vokietijos okupacinių zonų ir dėl „Didžiojo Berlyno“ valdymo bei 
„Dėl kontrolės mechanizmo Vokietijoje“. 

Ruzvelto siūlymu, konferencija apsvarstė anglų iniciatyva pateiktą klausimą 
dėl Prancūzijos dalyvavimo Vokietijos okupacijos ir jos kontrolės mechanizme. 
Čerčilis aktyviai palaikė šią idėją, išreiškė pasirengimą skirti prancūzams dalį 
anglų okupacinės zonos: „Anglijai būtų sunku ilgą laiką dalyvauti Vokietijos 
okupacijoje... Anglams reikia stiprios Prancūzijos, ypač kai amerikiečiai pasi- 
trauks iš Europos.“ Stalinas, daugiau dėl akių šiek tiek paprieštaravęs, sutiko. Iš 
Maiskio rašto: „SSRS, mano supratimu, naudinga padėti atkurti Prancūziją kaip 

daugiau ar mažiau didelę Europos valstybę, tačiau nenaudinga specialiai steng- 
tis, kad ji atkurtų buvusią karinę galią.“ 

Buvo ypač akcentuota, jog Prancūzija nėra trijų didžiųjų valstybių pasitarimų 
dalyvė, nes tai „labai privilegijuotas klubas. Įstojimo į jį įnašas lygus 5 milijo- 
nams kareivių. 

Sovietų delegacijos iniciatyva konferencijoje buvo apsvarstytas Sovietų 
Sąjungą, kuri patyrė didžiulių žmonių ir materialių nuostolių, itin dominantis 
reparacijų klausimas. Materialinę kompensaciją planuota gauti „atimant nacio- 
nalinį turtą vienu metu“, t. y. išvežti iš Vokietijos gamyklas, karinės, sunkiosios, 
chemijos, aviacijos, elektrotechnikos ir ktokios pramonės įrangą, laivus, geležin- 
kelių riedmenis ir t. t., ir kasmetiniu prekių tiekimu. Be to, vokiečiams dešimt 
metų reikės atidirbti sovietų statybose. Reparacijos, viena vertus, turėjo padėti 
greičiau kompensuoti SSRS ir kitoms šalims padarytą žalą, kita vertus, reparaci- 
jos, konkrečiai, „reparacijos darbu“, t. y. iš Vokietijos liaudies ūkio atimti keletą 
milijonų darbo rankų, „neišvengiamai turėjo silpninamai veikti jos ekonomiką 
ir karinį potencialą. Apskaičiavus bendrą reparacijų sumą Maskvoje, susidarė 
20 milijardų dolerių, iš kurių pusė turėjo būti išmokėta Sovietų Sąjungai. 

Klausimas dėl reparacijų Ruzvelto nedomino, bet jo patarėjai kaip teigiamą 
dalyką pažymėjo, kad, išgabenant darbo jėgą į Sovietų Sąjungą sąlygomis, kai 
pačioje Vokietijoje bus naikinamos ir išvežamos gamyklos, padės išspręsti ne- 
darbo klausimą. Čerčilis atsisakė pritarti numatytam sumos dydžiui, baimin- 
damasis, kad tuo metu, kai rusai naudosis reparacijomis, anglams teks maitinti 
alkanus vokiečius. Buvo nuspręsta sudaryti komisiją dėl reparacijų, kurios bu- 
vimo vieta numatyta Maskvoje. 


Viena iš svarbiausių vietų Krymo konferencijoje skirta klausimui dėl 
Suvienytųjų Nacijų Organizacijos. Pagrindiniai „visuotinės tarptautinės sau- 
gumo organizacijos“ statuto teiginiai buvo SSRS, JAV ir Ddžiosios Britanijos su- 
derinti 1944 metų rugsėjį. Tačiau šalys nesusitarė dėl daugelio svarbių klausimų: 
dėl balsavimo Saugumo Taryboje procedūros, dėl steigiamosios konferencijos 
dalyvių, dėl pradinės narystės SNO. 

Kryme amerikiečiai, atsižvelgdami į Sovietų Sąjungos poziciją, pasiūlė sąrašą 
sprendimų, kuriems besąlygiškai reikia Saugumo Tarybos nuolatinių narių suti- 
kimo (taip suteikiant šiems nariams „veto“ teisę) ir sprendimų, dėl kurių kiekvie- 
nas ginčo dalyvis turės susilaikyti nuo balsavimo konfliktų sureguliavimo taikiu 
būdu klausimais. Sovietų vyriausybė pareiškė sutinkanti priimti amerikiečių 
siūlymą ir taip, Ruzveltui atvirai reiškiant pasitenkinimą, buvo išspręstas vie- 
nas iš principinių klausimų dėl būsimosios tarptautinės organizacijos pobūdžio. 

O sovietų delegacija pasiekė, kad SNO narėmis taptų turinčios didelę politinę 
bei ekonominę svarbą ir įnešusias didelį indėlį į bendrą pergalę prieš Vokietiją 
Ukrainos ir Baltarusijos sovietų socialistinės respublikos. 

Pabaigoje buvo priimtas nutarimas, kad Suvienytųjų Nacijų steigiamoji kon- 
ferencija prasidės 1945 m. balandžio 25 d. San Franciske ir kad šioje konferen- 
cijoje gali dalyvauti tos valstybės, kurios paskelbs karą „bendram priešui“ ne 
vėliau kaip kovo 1 d. 


Konferencijoje taip pat buvo aptariami klausimai, susiję su situacija kai ku- 
riose Europos šalyse. Stalinas patvirtino anksčiau pasiektą susitarimą su Čerčiliu 
Graikiją laikyti vien britų įtakos sfera. Sovietų vadovas nesiginčijo ir dėl britų bei 
amerikiečių įtakos Italijoje. Jugoslavijos klausimu buvo pasiektas interesų pari- 
tetas. Tačiau visiems buvo suprantama, ir tai net nesvarstyta, kad Rytų Europa 
pateks į sovietų įtakos sferą. Smarki politinė diskusija kilo tik dėl Lenkijos li- 
kimo dviem aspektais: dėl Lenkijos sienų ir šios valstybės vyriausybės statuso. 

Londonas ir Vašingtonas nesutiko pripažinti „Liublino vyriausybės“ ir to- 
liau palaikė Londone reziduojančią lenkų emigrantų vyriausybę. Čerčilis pa- 
reiškė, kad, jo žiniomis, Liublino vyriausybė išreiškia ne daugiau kaip trečdalio 
lenkų pažiūras ir dėl to gali prasidėti kraujo praliejimas, suėmimai ir depor- 
tacijos. Ruzveltas siūlė Lenkijoje „iš nedidelio skaičiaus iškilių lenkų“ sudaryti 
prezidento tarybą, kuri suformuotų laikinąją vyriausybę iš visų partijų atstovų. 
Stalinas tikino, kad išplėstos vyriausybės pagrindas gali būti tik jau esanti 
Lenkijos laikinoji vyriausybė, nors neatmetė galimybės, kad joje dalyvautų ir kai 
kurie „demokratiniai“ lyderiai iš emigrantų sluoksnių: „Lengviau rekonstruoti 
esančią vyriausybę, negu sudaryti naują“. 

Čerčilis: „Didžioji Britanija pradėjo karą su Vokietija dėl Lenkijos laisvės ir 
suvereniteto atkūrimo. Didžioji Britanija domisi Lenkija todėl, kad tai Didžiosios 
Britanijos garbės reikalas.“ 

Stalinas: „Rusams Lenkijos klausimas yra ne tik garbės, bet ir saugumo klausi- 
mas. Istorija liudija, kad Lenkija buvo visada koridorius, kuriuo ateidavo Rusiją 
puolantis priešas. Klausimas dėl Lenkijos - tai Sovietų valstybės gyvybės ir mir- 
ties klausimas.“ 

Esą, Varšuvoje jau yra teisėta vyriausybė, kuri „Londono lenkus laiko parsida- 
vėliais ir išdavikais ir nenori su jais bendradarbiauti, kaip juos draugas Stalinas 
beįkalbinėtų: „Kokiomis sąlygomis, kaip juos suvienyti? Draugas Stalinas to 
nežino. 

1945 m. vasaris. V. Čerčilis ir J. Stalinas Jaltos konferencijoje Kryme. 


Nesutarimus sunku nuslėpti. 


Galiausiai buvo priimta sovietų delegacijos formuluotė. Kad Lenkiją teks „ati- 
duoti“, tai Čerčilis ir Ruzveltas žinojo dar iki konferencijos pradžios. Ką dar gera 
jie galėjo pasiūlyti Stalinui, ko jis pats nebūtų ėmęs? Nebent Dardanelus. 

Kai 1944 metų spalį Čerčilis ir Stalinas paslapčia popieriuje dalijo įtakos sfe- 
ras Balkanuose (Rumunija: Rusijai - 90 90, kitiems - 10 96, Graikija: Didžiajai 
Britanijai - 90 90, Rusijai - 10 96, Jugoslavija - 50 96 iš 50 90, Vengrija - taip 
pat pusiau, Bulgarija: Rusijai - 75 90, kitiems - 25 96), premjeras pats užtikrino 
generalinį sekretorių, kad „Britanijos vyriausybė visiškai supranta maršalo 
Stalino norą užtikrinti, kad Lenkija būtų draugiška Sovietų Sąjungai . 

Lenkijos rytinės sienos riba Stalinas pasiūlė laikyti „Kerzono liniją“. Čerčilio 
palaikomas Ruzveltas pasiūlė, kad SSRS „kilniai“ grąžintų lenkams Lvovą, 
tačiau Josifas Visarionovičius negalėjo nuskriausti ukrainiečių. Vakaruose 
ir šiaurėje Lenkija turėjo gauti esminį savo teritorijos prieaugį „perplanavus“ 

Jaltos konferencijos pabaiga. Stalinas išeina iš Livadijos rūmų salės. 


Vokietiją - dalį Rytų Prūsijos ir žemes iki Oderio. Sovietų delegacijos siūlymas 
į dokumentą įsprausti frazę, kad Lenkijai grąžinamos „tikros lenkų teritorijos“ 
sukėlė kategorišką Ruzvelto prieštaravimą: „Kaip suprasti, ką reiškia pasakymas 
„tikros teritorijos '? Jei turėsime galvoje žemes, kurios vienai ar kitai valstybei 
priklausė prieš 100 ar 150 metų, tai dabar, ko gera, Čerčilis galėtų panorėti gauti 
JAV. Tad galutinį Lenkijos vakarinės sienos nustatymą nuspręsta atidėti iki tai- 
kos konferencijos. 

Iš Maiskio rašto: „SSRS tikslas buvo sukurti nepriklausomą ir gyvybingą 
Lenkiją, tačiau mes nesuinteresuoti, kad Lenkija taptų pernelyg didelė ir per- 
nelyg stipri. Praeityje Lenkija beveik visada buvo Rusijos priešas, ar būsimoji 
Lenkija taps tikra SSRS drauge (bent jau per artimiausios kartos gyvenimą), nie- 
kas tikrai pasakyti negali. Daugelis tuo abejoja ir iš tiesų reikia pasakyti, kad šios 
abejonės yra pakankamai pagrįstos. Turint galvoje tai, kas išdėstyta anksčiau, at- 
sargiau yra pokarinę Lenkiją formuoti kiek galima mažesnių matmenų, griežtai 

laikantis etnografinių sienų principo. Konkrečiai, Lenkijos rytinė siena turi eiti 
pagal 1941 metų sieną ar artima jai riba, be to, Lvovas ir Vilnius bet kokiomis 
sąlygomis turi likti SSRS. Vakaruose į Lenkijos sudėtį gali būti įtraukta visa Rytų 
Prūsija ar gal geriau jos dalis ir tam tikros dalys Silezijos, bet iškeldinant iš ten 
vokiečius.“ 


Be to, trys sąjungininkų valstybės pasiekė ir susitarimą Tolimųjų Rytų klau- 
simu, kur buvo numatyta, kad SSRS stos į karą prieš Japoniją. Šį žingsnį žengti 
„dėdulę Džou“ sąjungininkai ragino nuo 1941 metų gruodžio. 1944 metų spalį 
Stalinas įsipareigojo pradėti karą su Japonija per tris mėnesius po Vokietijos ka- 
pituliavimo, bet taip pat užsiminė, kad „Sovietų Sąjunga turi žinoti, dėl ko ji 
kausis“. 

Jaltoje buvo pasiektas susitarimas dėl karo su Japonija „politinių aspektų“ ir 
SSRS pozicijų stiprinimo Tolimuosiuose Rytuose. Buvo kalbama apie Mongolijos 
statuso išsaugojimą, Pietų Sachalino grąžinimą Sovietų Sąjungai, Kurilų salų 
perdavimo, Port Artūro karinės bazės atkūrimo, Sovietų Sąjungos ir Kinijos 
Rytų geležinkelio bei Pietų Mandžiūrijos geležinkelio bendro naudojimo. Šios 
sąlygos tapo 1945 m. vasario 11 d. pasirašyto slapto susitarimo pagrindu. 

Iškart po konferencijos Raudonosios armijos generalinis štabas pradėjo kurti 
karo su Japonija planą. Nuo kovo 14 d. planai pradėti įgyvendinti: tą dieną pri- 
imtas nutarimas permesti į Tolimuosius Rytus buvusį Karelijos frontą. Kovo 
26 d. Tolimųjų Rytų fronto ir Primorės kariuomenės grupės vadai gavo vyriau- 
siosios vadovybės direktyvas „Dėl veiksmų tvarkos Japonijos užpuolimo atveju, 
o balandžio 4 d. SSRS vienašališkai denonsavo nepuolimo paktą su Japonija. 

Jaltos konferencijos baigiamajame protokole buvo priimta deklaracija dėl iš- 
vaduotos Europos, kuri, beje, taip ir liko deklaracija. 

Vasario 12 d. 23.30 Maskvos laiku Maskvos, Londono ir Vašingtono radijas 
vienu metu paskelbė konferencijos komunikatą, kuris tapo trijų didžiųjų antihi- 
tlerinės koalicijos valstybių bendradarbiavimo viršūne. 

Jaltos konferencija nebuvo pati svarbiausia iš karo meto konferencijų, svar- 
biausi sprendimai buvo padaryti Vašingtone, Kaire ir Teherane. Bet kaip tik 
Jaltoje buvo suderinti Trečiojo reicho galutinio sutriuškinimo planai, apibrėž- 
tas Europos teritorinio bei politinio pertvarkymo klausimų ratas, sankcionuo- 
tas Prancūzijos grįžimas į didžiųjų valstybių kategoriją, padėti pokario pasaulio 
santvarkos pagrindai, suderinti ginčytini klausimai, susiję su Jungtinių Tautų 
Organizacijos sukūrimu. 

Tai buvo paskutinis „Didžiojo trejeto“ susitikimas. 

Netikėtas pavojus! Sovietų artileristai puola prie savo pabūklo — 


122 mm kalibro haubicos M-30. 


| BERLYNAI 
RNTRASIS MĖGINIMAS 


Taigi pagrindiniame ruože po trumpos sugaišties ir pajėgų pergrupavimo 
buvo nuspręsta pradėti antrąjį, lemiamą, Berlyno operacijos etapą. 

2-ojo Baltarusijos fronto pagrindines pajėgas kariuomenės vyriausioji vado- 
vybė vėl nukreipė pagal pagal pradinio sumanymo planą. Vasario 8 d. direkty- 
voje maršalui Rokosovskiui buvo įsakyta pereiti į puolimą į vakarus nuo Vyslos, 
užimti Dancigo, Gotenhafeno rajoną ir išstumti priešą iš Baltijos jūros pakran- 
tės iki pat Pomeranijos įlankos. Tad taip buvo apsaugomas ir Žukovo dešinysis 
sparnas, kurį spaudė armijų grupė „Weichsel“. Rokosovskio junginiams žygiuo- 
jant Oderio aukštupio link, 1-ojo Baltarusijos fronto dešiniojo sparno armijos 
atsilaisvino ir turėjo pasukti Berlyno kryptimi. 

Maršalas Žukovas pradinį Berlyno užėmimo planą patvirtino dar sausio 27 d. 
Sausio 28 d. įsakymu Nr. 00 184 vadas orientavo armijas toliau pulti į vakarus: 
5-ajai smogiamajai - Bernau, kuris yra šiauriau Berlyno, kryptimi, 8-ajai gvar- 
dijos armijai - Bukovo, Alt Landsbergo kryptimi, 69-ajai - Biuseno, Herfeldės 
kryptimi. Taigi trys bendrosios kariuomenės armijos buvo nukreiptos į Berlyną. 
2-oji gvardijos tankų armija turėjo apriesti jį iš šiaurės vakarų, o 1-oji - iš šiaurės 
rytų. | 

Vasario 4 d. Zukovas jam pavaldžiai kariuomenei pateikė šią direktyvą: 

„Pranešu orientacinius skaičiavimus artimiausiam metui ir trumpą padėties 
įvertinimą: 

1. Priešais 1-ąjį Baltarusijos frontą priešas bent kokių didelių kontrsmogiamųyjų 
grupuočių neturi. 

Priešas neturi ir vientiso gynybos fronto. Jis dabar pridengia atskirus ruožus ir 
kai kuriose atkarpose mėgina gynybos uždavinį spręsti aktyviais veiksmais. 

Mes turime išankstinius duomenis, kad priešas atitraukė iš Vakarų fronto ke- 
turias tankų divizijas ir 5-6 pėstininkų divizijas ir šiuos junginius permeta į Rytų 
frontą. Kartu priešas toliau permeta dalinius iš Pabaltijo ir Rytų Prūsijos. 

Matyt, priešas per artimiausias 6-7 dienas iš Pabaltijo ir Rytų Prūsijos atgabe- 
namą kariuomenę telks Švedto, Štargardo, Noištetino (dab. Šcecinekas) linijoje, 
kad pridengtų Pomeraniją ir neleistų mums pasiekti Pomeranijos įlanką. 

Iš Vakarų permetamą kariuomenės grupę priešas, matyt, telkia Berlyno rajone 
su užduotimi ginti Berlyno prieigas. 

2. Fronto kariuomenės užduotys - per artimiausias 6 dienas aktyviais veiksmais 
įtvirtinti pasiektą laimėjimą, pasitelkti visus atsilikusiuosius, papildyti atsargas iki 
dviejų degalų pripylimų, iki dviejų kovinių komplektų šaudmenų ir veržliu šuoliu 
vasario 15-16 d. užimti Berlyną. 

Laimėjimui įtvirtinti, t. y. nuo vasario 4 iki 8 d., būtina: 

a) 5-ajai, 8-ajai, 69-ajai, 33-iajai armijoms užimti placdarmus Oderio vakari- 
niame krante. Be to, pageidautina 8-ajai gvardijos armijai ir 69-ajai armijai turėti 
vieną bendrą placdarmą tarp Kiustrino ir Frankfurto, jei pavyks, gerai būtų su- 
jungti 5-osios ir 8-osios armijos placdarmus; 

b) 1-ajai Lenkijos kariuomenės armijai, 47-ajai, 61-ajai, 2-ajai tankų armijoms 
ir 2-ajam kavalerijos korpusui reikia nublokšti priešą už Ratceburgo, Falkenburgo, 
Štargardo, Altdamo, Oderio upės linijos. Tada, palikus užkardą, kol atvyks 2-asis 
Baltarusijos frontas, persigrupuoti prie Oderio upės proveržiui,; 

c) vasario 7-8 d. būtina baigti likviduoti priešo Poznanės-Šneidemiulės 
grupuotę; 

d) proveržio sustiprinimo priemonės daugiausia lieka tos pačios, kurias dabar 
armijos turi; 

e) tankų kariuomenei ir savaeigei artilerijai iki vasario 10 d. baigti einamąjį 
remontą ir grąžinti techniką į rikiuotę; 

f) fronto užnugariui, armijų ir bendram kariuomenės užnugariui iki vasario 
9-10 d. būti visiškai pasirengus lemiamam operacijos etapui.“ 


Konevas taip pat veržėsi į Berlyną. Maršalas sumanė smogti pagrindinį smūgį 
iš dviejų didelių placdarmų prie Oderio - šiauriau ir piečiau Breslau (dab. 
Vroclavas): „Vėliau šis stipriai įtvirtintas miestas turėjo būti apsuptas, o paskui jį 
užėmę ar palikę užnugaryje, mes tikėjomės plėtoti pagrindinės grupuotės puo- 
limą tiesiai į Berlyną . Po dvidešimt dienų planuota jau būti prie Elbės. 

1-ojo Ukrainos fronto sausio 31 d. direktyvoje sakoma: 

„Fronto armijos 1945-2-6 pereina į ryžtingą puolimą bendra Šprotavos 
(Sprottau), Kotbuso, Juterbogo (Jūterbog) kryptimi su užduotimi sutriuškinti 
priešo Breslau grupuotę ir iki 1945-2-25 pagrindinės pajėgos turi pasiekti Elbės 
upę. Fronto dešiniajam sparnui veikiant su 1-uoju Baltarusijos frontu, užimti 
Berlyną...“ 

Fronto kairiojo sparno kariuomenė gavo užduotį sutriuškinti priešą Dresdeno 
ruože. 

Konevo planą vyriausiasis vadas patvirtino sausio 29 d. 

„Visų nuomonės sutapo - reikia toliau nesustojant pulti ir užimti Berlyną, - 
rašė Štemenka. - Frontai dėl to gavo nurodymus iš Maskvos ir patys iškėlė už- 
duotis armijoms. 

SSRS maršalas 


I. Konevas. 


Generalinis štabas suko galvą tik dėl vienos detalės: „Kaip puolimą Berlyno 
kryptimi suderinti su Stalino nurodymu, kad Vokietijos sostinę imtų G. Žukovo 
vadovaujama kariuomenė? Po karštų debatų buvo pasiūlyta patvirtinti abiejų 
frontų vadų sprendimus. Vyriausioji vadovybė su tuo sutiko, tačiau frontų ski- 
riamąją liniją nustatė remdamasi maršalo Žukovo rekomendacijomis... Ta skiria- 
moji linija iš tikrųjų 1-ąjį Ukrainos frontą kreipė į pietus nuo Berlyno, nepaliko 
jam jokio lango smogti Vokietijos sostinei. Jo dešinysis sparnas buvo pasuktas 
Gubeno ir Brandenburgo kryptimi. 

Susidarė aiškus prieštaringumas: iš vienos pusės patvirtintas maršalo Konevo 
sprendimas - dešiniajam sparnui pulti Berlyno kryptimi, o iš kitos - nustatyta 
skiriamoji linija, kuri taip veikti neleido. Mes guodėmės tik tuo, kad iki Berlyno 
dar toli ir mums pavyks pašalinti tą nesąmonę. Vykstant operacijai, pačios aplin- 
kybės turėjo padaryti būtiną pataisą. Kaip tik taip ir nutiko.“ 


Žemutinės Silezijos operacija 


Pirmoji puolimą vėl pradėjo 1-ojo Ukrainos fronto kariuomenė (tos pačios su- 
dėties: 66 šaulių ir 3 kavalerijos divizijos, bendras žmonių skaičius - 981 tūkst.). 
Beje, jokios pauzės jai ir nebuvo. Kol vienos armijos persigrupavo, kitos kovėsi 
įnirtinguose mūšiuose dėl užimtų prie Oderio placdarmų išplėtimo ir valė teri- 
toriją, likviduodamos priešo „klaidžiojančius katilus“. 

Per tą laiką placdarme šiauriau Breslau buvo sudarytas smogiamasis kumš- 
tis iš 3-iosios gvardijos armijos, 13-osios, 52-osios, 6-osios bendrosios kariuo- 
menės armijų, 4-osios ir 3-iosios gvardijos tankų armijų, 25-ojo tankų ir 7-ojo 
gvardijos mechanizuotojo korpusų. Bendrosios kariuomenės armijos buvo iš- 
dėstytos viename operatyviniame ešelone. Už Puchovo ir Korotejevo kariuome- 
nės išsirikiavo Leliušenkos ir Rybalkos armijos, kurios taip pat turėjo dalyvauti 
pralaužiant vokiečių gynybą, o paskui, plėtodamos laimėjimą, veržtis į „fa- 
šistinio žvėries irštvą . Todėl tankų korpusų priešakiniai būriai - sustiprintos 
tankų brigados - išsidėstė pėstininkų kovos rikiuotėje. Konevas liko ištikimas 
sau: „Šiomis aplinkybėmis maniau, kad toks sprendimas visai pateisinamas, nes 
mūsų ilgų mūšių išvargintos ir gerokai nukraujavusios divizijos nebūtų įvyk- 
džiusios mums skirtų užduočių ir apskritai proveržio sektoriuose mums pavyko 
sudaryti pajėgų persvarą.“ Pajėgų pranašumas prieš vokiečius šiauriau Breslau 
buvo 2,3 : 1 pėstininkais, o tankais ir artilerija pasiektas 6-7 kartų pranašumas. 
Tankistams buvo iškelta užduotis iki pirmosios dienos pabaigos užimti perkėlas 
per Boberio upę, penktą dieną - įsiveržti į Kotbusą (Cottbus). 

Piečiau Breslau susitelkė 5-oji gvardijos armija ir 21-oji armija su joms priskir- 
tais gvardijos 4-uoju korpusu ir 31-uoju tankų korpusu. Kartu su Gluzdovskio 
6-ąja armija jie turėjo apsupti Breslau, paskui smogti Dresdeno kryptimi. O kol 
kas Žadovas ir Gusevas terliojosi su atkaklia Brygo (Brieg, dab. Bžegas) mies- 
tuko įgula Oderio vakariniame krante. 

Fronto kairiajame sparne iš sukurto į pietvakarius nuo Opelno placdarmo tu- 
rėjo veikti trečia grupuotė, sudaryta iš 59-osios, 60-osios armijų ir 1-ojo gvardi- 
jos kavalerijos korpuso, kuri puolė išilgai Sudetų kalnų šiaurinių šlaitų. 

Besipriešinančios armijų grupės „Centras“ pajėgos turėjo 19 pėstininkų, 
4 tankų, 2 tankistų grenadierių divizijas, 7 kovines grupes, 1 tankų brigadą ir 
korpuso grupę „Breslau“. Kiekvienos divizijos vidutinis žmonių skaičius ne- 
viršijo penkių tūkstančių žmonių. Operatyvinių rezervų generolas Šerneris 
neturėjo. 

Per ankstesnį puolimą nusilpusi sovietų kariuomenė taip pat turėjo tam tikrų 
sunkumų: komunikacijos buvo ištęstos per 500 kilometrų, fronto užnugario 
bazės liko ryčiau Vyslos, o dėl prasidėjusio polaidžio gerokai pasunkėjo tiekimas 
iš užnugario. Tankų armijose susikaupė daug apgadintos technikos. Generolas 
Rybalka turėjo 348 tvarkingus „trisdešimtketvirtukus“ ir 208 savaeigius 
pabūklus, 125 kovos mašinas reikėjo remontuoti. Be to, 9-asis mechanizuota- 
sis korpusas veikė fronto kairiajame sparne ir dengė prie Oderio besiveržiančią 
60-ąją armiją. Generolo Leliušenkos armija turėjo rikiuotėje 414 tankų ir SAĮ, 
121 tankas buvo remontuojamas. 

Tačiau aplinkybės vertė toliau aktyviai kovoti siekiant sukliudyti priešui 
Oderio linijoje sudaryti tvirtą gynybą. Konevas buvo kupinas ryžto „dar nespė- 
jusį atsipeikėti po mūsų sausio mėnesio smūgių parblokšti priešą ir įkandin jo 
toliau stumtis į vakarus". 

Kadangi fronto kariuomenė nebuvo pasirengusi veikti iš pradžių nustatytu 
laiku, maršalas paliepė nukelti puolimo pradžią trimis dienomis vėliau. Puolimas 
prasidėjo 1945 m. vasario 8 d. 9.30 ryto. Artilerinis rengimas truko 50 minučių. 
Ilgiau apšaudyti priešakinį kraštą neužteko šaudmenų. Nepalankus oras trukdė 
veikti aviacijai. 

Operacija vyko sunkiai. Priešas pasitiko puolančiuosius suderinta ugnimi. 
Kova iš karto buvo atkakli, ypač gyvenvietėse, kuriose vyravo mūriniai statiniai. 
Puolimas virto lėtu įnirtingai besipriešinančių vokiečių gynybos „graužimu“. 
Pradėjo tirpti sniegas, dirva pasidarė sunkiai išvažiuojama net vikšrinėms ma- 
šinoms. Todėl sovietų kariuomenei teko daugiausia veikti palei kelius, o dėl to 
mažėjo tankų junginių manevringumas. 

Kraštiniame kairiajame sparne 59-0ji ir 60-oji armijos pačios sunkiai atmuš- 
davo priešo kontratakas ir negalėjo išsiveržti iš placdarmo. Vasario 10 d. Konevas 
generolams Korovnikovui ir Kuročkinui įsakė pereiti į gynybą. 

Fronto pagrindinė grupuotė priešo taktinę gynybos liniją pralaužė tik iki an- 
trosios dienos pabaigos: Rybalkos armijos 6-asis gvardijos tankų korpusas for- 
savo Boberį ir įsitvirtino vakariniame krante, bet jo pagrindinės pajėgos pasiekė 
upę tik po paros. Generolo S. Ivanovo 7-asis tankų korpusas vasario 10 d. pa- 
siekė Bunclau (dab. Boleslavecas). Tačiau į Boberio upės vakarinį krantą pavyko 
permesti tik pėstininkus. Sudaryti perkėlas trukdė vokiečių aviacijos aktyvūs 
veiksmai. 

Liuftvafės vadovybei pavaldžios divizijos „Hermann Gėring“ kariai. Šalimais 


savaeigis artilerijos pabūklas „Elephant“ su 88 mm kalibro patranka. 


Be to, 2-osios oro armijos 2830 kovos lėktuvų „priverstinai nieko neveikė“ 
dėl pažliugusių aerodromų ir „netinkamo skraidyti oro“. Per parą generolo 
Krasovskio lakūnai atliko tik 546 išskridimus, iš esmės atlikdami vien žvalgybos 
užduotis. Siekdama kaip nors pagelbėti sausumos kariuomenei, 9-oji ir 22-oji 
gvardijos naikintuvų divizijos vietoj kilimo takų naudojosi Breslau- Berlyno au- 
tostrados atkarpomis. Generolo M. Volkovo 9-asis mechanizuotasis korpusas 
iki to meto tik baigė persikelti per Oderį. Tankus teko kelti į placdarmą keltais, 
nes vokiečiai, atidarę vandens saugyklų šliuzus, sukėlė potvynį, kuris nuplovė 
beveik visus pionierių nutiestus tiltus. 

Leliušenkos 6-asis gvardijos mechanizuotasis korpusas pasiekė Boberio upę 
šiauriau Žaganės vasario 11 d. ir, užėmęs perkėlą, nesustodamas prasibrovė į 
vakarinį krantą. Tada ėmė žygiuoti Liubsko (Sommerfeld) link. Tuo pačiu metu 
10-asis gvardijos tankų korpusas Žaganės rajone užėmė užtvanką ir hidroe- 
lektrinę, vasario 12 d. forsavo Boberį, o po paros pradėjo kautynes dėl Žarų 
miesto. Gniaužiami dviejų 4-osios tankų armijos korpusų „replių“, į šiaurės va- 
karus nuo Liubenio miesto klaidžiojo 20-osios tankistų grenadierių divizijos 
daliniai, divizijų „Brandenburg“ ir „Hermann Gėring“ kariuomenė. Tačiau už- 
sklęsti katilo nepavyko: smogdamas vakarų kryptimi, generolas fon Zaukenas 
(Dietrich von Saucken) pralaužė netvirtas sovietų užkardas ir išvedė korpuso 
„Grofšdeutschland“ likučius iš apsupties Šprotavos rajone. Vietoje pulkininko 
N. Čiuprovo 10-ajam gvardijos korpusui ėmė vadovauti generolas leitenantas 

E. Belovas. Vasario 13 d. pabaigoje užėmusi Žarus, 4-oji tankų armija, nesižval- 
gydama į sparnus, ėmė veržtis prie Neisės upės. 

Tuo metu centre trys sovietų armijos trypčiojo vietoje prie Breslau sienų. 
6-osios armijos korpuso vadas, atlikęs aplenkimo manevrą, nuo Lignicos tu- 
rėjo tikslą apsupti priešo grupuotę, didelę dalį savo pajėgų buvo priverstas skirti 
pridengti savo dešiniajam sparnui. Susilpninti kairiojo sparno junginiai buvo 
sustabdyti Breslau prieigose kontratakuojant 19-ajai tankų divizijai ir 254-ajai 
pėstininkų divizijai. Todėl 6-osios armijos kariuomenei niekaip nepavyko susi- 
jungti su Žadovo 5-ąja gvardijos armija, kuri puolė iš pietų. Tai trukdė Gusevo 
21-ajai armijai judėti. 

Kaip pažymi generolas K. Krainiukovas, „be mūsų valios kovos centras persi- 
kėlė į Breslau rajoną. 

Siekdamas greičiau pribaigti „tvirtovę“, aplink kurią buvo prikaustytos neleis- 
tinai didelės pajėgos, maršalas Konevas vasario 12 d. davė virtinę nurodymų. 
Pasukus generolo Gluzdovskio armiją frontu į pietryčius, siekiant pridengti 
fronto smogiamosios grupuotės sparną, teko nukreipti į pietus ir 52-osios ar- 
mijos kariuomenę. Kartu 5-oji gvardijos armija, jau turinti operatyviniam pa- 
valdumui gautą 4-ąjį gvardijos tankų korpusą, buvo sustiprinta 31-uoju tankų 
korpusu ir 3-iąja gvardijos sunkiųjų reaktyvių įrenginių divizija. Iš kairiojo 
sparno į centrą buvo permetamas Baranovo kavalerijos korpusas. Pagaliau ge- 
nerolas Rybalka gavo įsakymą savo armijos pagrindines pajėgas pasukti 180 
laipsnių: 7-asis gvardijos tankų korpusas ir 9-asis mechanizuotasis korpusas tu- 
rėjo plėtoti puolimą nuo Bunclau pietvakarių kryptimi Jauerio (dab. Javoras), 
Stžegomo (Strigau) link ir baigti apsupti Breslau grupuotę. 6-ajam gvardijos 
tankų korpusui reikėjo toliau judėti vakarų kryptimi, kad iki vasario 13-osios 
ryto pasiektų Gerlico (Gėrlitz) rajoną. 

Vasario 13 d. 6-ajai armijai ir 5-ajai gvardijos armijai priskirti tankų bei me- 
chanizuotieji korpusai, puldami vienas kito kryptimi, susijungė vakariau Breslau. 
Tą pačią dieną, atlikę veržlų žygį, į Stžegomą atskubėjo 3-iosios gvardijos tankų 
armijos korpusai ir smogė generolo Hanso Kelnerio 19-ajai tankų divizijai, kuri 
narsiai stengėsi išsaugoti paskutinį takelį į Breslau. Vasario 15 d. 6-osios armijos 
šaulių divizijos susitiko su 5-osios gvardijos armijos divizijomis. Naudodamiesi 
tankistų laimėjimu, pėstininkai stiprino apsupties žiedą, sudarė vientisą frontą. 
Tuo pačiu metu 9-ojo mechanizuotojo korpuso brigados atmušinėjo priešo 
8-osios tankų divizijos, mėginančios prasiveržti prie apsuptųjų iš Valdenburgo 
pusės, atakas. Generolo V. Novikovo 6-asis gvardijos tankų korpusas vasario 
15 d. forsavo Kvisos upę šiauriau Naumburgo ir atmušinėjo priešo, mėginan- 
čio likviduoti placdarmą, atakas. 7-asis gvardijos tankų korpusas, vėl pasukęs į 
vakarus, smogė Levenbergo (Lėwenberg, dab. Silezijos Lvuvekas) kryptimi. 

4-oji tankų armija tą pačią dieną pasiekė Neisės upę: pulkininko V. Orlovo 
6-asis gvardijos mechanizuotasis korpusas kartu su jam priskirtais pulkininko 
D. Žukovo 112-osios šaulių divizijos daliniais užėmė Zagersdorfo ir Gros 
Gastrozės (Grofš Gastrose) gyvenvietes vakariniame krante, o 10-asis tankų kor- 
pusas rengėsi forsuoti upę Forsto miesto rajone. Tačiau Puchovo 13-osios armi- 
jos šaulių divizijos atsiliko nuo tankistų beveik 60 kilometrų ir buvo dar ryčiau 
Boberio upės: „Vietovė miškinga, vietomis pelkėta. Traukdamiesi hitlerininkai 
atkakliai priešinosi. Atsiliepė ir mūsų kareivių fizinis nuovargis. Jie atrodė ste- 
bėtinai atkaklūs bei ryžtingi. Tačiau dabar pėstininkų puolimo paros vidutinis 
tempas - vos 8-12 kilometrų. Ir nieko daugiau iš jų, tiesą sakant, reikalauti ne- 
buvo galima.“ 

Šia situacija netruko pasinaudoti priešas, kuris atrėmė 13-osios armijos mė- 
ginimus forsuoti Boberio upę ir vasario 15 d. pasitiktiniais smūgiais šiauriau 
ir piečiau Benau (dab. Bieniuvas) miestelio perkirto 4-osios tankų armijos ko- 
munikacijas. Generolui Leliušenkai teko sustoti ir imtis pridengti kariuomenės 
užnugarį bei ginti savo štabą. Tik vasario 19-osios antroje pusėje bendromis 
pastangomis į pietus pasukto 6-ojo gvardijos mechanizuotojo korpuso ir puo- 
lančio jam priešais 13-osios armijos 101-ojo šaulių korpuso pastangomis ko- 
munikacijos buvo atkurtos. Vokiečių 4-osios tankų armijos vadas generolas 
Grezeris (Fritz-Hubert Graser) įsakė pradėti trauktis. Mūšiuose dėl Benau žuvo 
68-osios zenitinės artilerijos divizijos vadas pulkininkas A. Kozlovas ir 22-osios 
savaeigės artilerijos brigados vadas papulkininkis V. Prichodka. 

Fronto dešiniajame sparne Gordovo 3-iosios gvardijos armijos, blokavusios 
Glogau (dab. Gloguvas) tvirtovės 18 tūkst. karių įgulą, pagrindinės pajėgos 
traukė į šiaurės vakarus ir iki vasario 15 d. pasiekė Boberio upės žiotis. 

Taigi per aštuonias dienas didžiulėmis pastangomis fronto dešiniojo sparno 
armijos įveikė 60-100 kilometrų, užėmė placdarmus Boberio upės vakari- 
niame krante, taip pat nemaža Žemutinės Silezijos administracinių ir pramo- 
nės centrų. Užnugaryje liko dvi - Breslau ir Glogau - apsuptos vokiečių įgulos. 
Kairiojo sparno armijos nepajudėjo iš vietos. Šaulių divizijose liko vidutiniškai 
po 4,5 tūkst. žmonių. Tankų ir mechanizuotoji kariuomenė neteko daugiau kaip 
pusės mašinų, rikiuotėje liko 1269 tankai ir SA]. 

Žygis Elbės link žlugo. Taip pat ir todėl, „kad sausio pabaigoje mes nepakan- 
kamai įvertinome priešo galimybes atkurti savo dalinių ir junginių, kuriuos su- 
triuškinome prie Vyslos ir Oderio, pajėgumą kovoti. Jis tai darė kur kas greičiau, 
negu galėjome manyti.“ Žinoma, atsiliepė ir tai, kad atsiliko užnugario tarny- 
bos, trūko artilerijos šaudmenų, kurių eikvojimas viršijo visas įmanomas nor- 
mas. Bet svarbiausią vaidmenį suvaidino faktas, kad Žukovo armijos nepuolė 
Berlyno... 

Karo taryba, aptarusi rezultatus, padarė išvadą, kad frontas daugiau neturi rei- 
kalingų pajėgų ir priemonių toliau vykdyti kovos veiksmus pagal pradinį planą. 
Vasario 16 d. Konevas kariuomenės vyriausiajai vadovybei pateikė naują opera- 
cijos planą su kuklesniais tikslais. 

Fronto pagrindinė grupuotė, kuriai priklausė 3-ioji gvardijos, 13-oji, 52-oji ir 
4-oji tankų armijos, turėjo pasiekti Neisės upę, užimti placdarmą jos kairiajame 
krante ir patikimai įsitvirtinti pasiektoje linijoje. 3-iajai gvardijos tankų armijai 
reikėjo užimti Gerlico rajoną ir laikyti, kol atžygiuos 52-osios armijos pagrindi- 
nės pajėgos. 5-oji gvardijos armija buvo atitraukiama iš kautynių dėl Breslau į 
apsupties išorinį frontą, turint tikslą neleisti miesto deblokuoti. Kairiojo sparno 
21-oji, 59-oji ir 60-oji armijos, sustiprintos 4-uoju ir 31-uoju tankų korpusais, 
turėjo nublokšti priešą į Sudetų kalnus. Užimti Breslau reikėjo 6-osios armijos 
kariuomenei. Kartu numatyta atkurti geležinkelius, atvežti ir sukaupti kariuo- 
menėje šaudmenų ir degalų, suremontuoti kovos techniką, sutvarkyti užnugario 
tarnybas. 

Vyriausioji vadovybė šiuos siūlymus patvirtino. 

3-ioji gvardijos armija vasario 16 d. užėmė perkėlą per Boberio upę Goseno 
rajone ir įsitvirtino dviejuose placdarmuose piečiau miesto. Iš jų ir pradėjo 
puolimą didelio pramonės centro ir stipraus atsparos punkto prie Neisės 
upės - Gubeno miesto - kryptimi. Gordovo junginių, kurie pasiekė Neisę va- 
sario 20 d., sėkmingi veiksmai palengvino 13-osios armijos, perėmusios aplam- 
dytos Leliušenkos tankų armijos ruožus, judėjimą. Pastaroji armija neteko 257 
tankų ir SAĮ (negrįžtamai - 127 kovos mašinų) ir nuo vasario 22 d. buvo atitrau- 
kiama į užnugarį sutvarkyti ir baigti komplektuoti. 

Vasario 24 d. visa 110 kilometrų ilgio Neisės dešinioji pakrantė, nuo žiočių iki 
Pencigo miesto, buvo užimta 1-ojo Ukrainos fronto dešiniojo sparno kariuome- 
nės, kuri pasiekė tą pačią liniją, kaip ir 1-ojo Baltarusijos fronto armijos. Tiesa, 
užkariauti placdarmų upės vakariniame krante nepavyko. 

Tuo metu smogiamosios grupuotės kairiajame sparne, kur Gerlico pusėn ver- 
žėsi 3-iosios gvardijos tankų armijos junginiai, prasidėjo tikros kautynės, kurios 
sovietų kariuomenei grėsė „nemaloniais epizodais“. 

Vasario 16 d. 7-asis gvardijos tankų korpusas užėmė Levenbergą, o po paros jo 
pagrindinės pajėgos miesto ir Laubano (dab. Luban Šląski) geležinkelio stoties 
rajone pasiekė Kvisos upę, bet jos forsuoti neįstengė, nes susidūrė su 17-osios 
tankų divizijos ir 6-osios liaudies grenadierių divizijos atkakliu priešinimusi. 
Armijos vado nurodymu tankų brigados persikėlė per Kvisą 6-ojo tankų korpuso 
ruože. Tada brigados patraukė į pietus palei upės vakarinį krantą aplenkdamos 
Laubaną iš šiaurės vakarų, o motorizuotieji šauliai pradėjo kautynes jau mieste. 
Nuo Stžegomo Levenbergo kryptimi tuo metu pajudėjo 9-asis mechanizuotasis 

korpusas. Bet ir vokiečiai nežiopsojo: jie permetė į rajoną tarp Levenbergo ir 
Laubano 8-ąją tankų diviziją, kuri atakavo Ivanovo tankų korpuso susilpnintą 
sparną. Priešais armijos frontą taip pat „buvo pastebėti“ 408-osios pėstininkų 
divizijos ir 10-osios tankistų grenadierių divizijos daliniai. Kilo realus pavojus, 
kad priešas prasiverš į Kvisos ir Boberio tarpupį ir, perskyrusi Rybalkos kariuo- 
menę, vokiečių grupuotė pasieks 52-osios ir 13-osios armijos užnugarį. 

Konevas prisimena: „Dvi tris dienas aplinkybės buvo tokios sudėtingos, kad 
buvome susirūpinę ne tik mes, bet ir kariuomenės vyriausioji vadovybė. 

Tą dieną, kai vokiečių daliniai pradėjo brautis į 3-iosios tankų armijos užnu- 
garį, Stalinas paskambino man ir išreiškė susirūpinimą: „Kas ten jūsų trečiojoje 
armijoje vyksta? Kur ji ten yra?“ 

Aš atsakiau, kad Rybalka kovoja labai sunkiuose mūšiuose Laubano rajone, 
bet, manau, nieko ypatinga jai nenutiko. Armija kariauja sudėtingomis aplin- 
kybėmis, bet tankų kariuomenei tai įprasta. Stalino skambutis užklupo mane 
52-osios armijos vadavietėje, netoliese Laubano. Aš užtikrinau vyriausiąjį vadą, 
kad jei aplinkybės pasidarys sudėtingesnės, mes imsimės visų reikalingų prie- 
monių vietoje“. 

Per kitas dienas 6-asis gvardijos tankų korpusas toliau puolė Gerlico kryptimi, 
vasario 21 d. pasiekė Neisės upę Pencigo rajone, 7-asis gvardijos tankų korpusas 
kovojo įnirtingame mūšyje Laubane ir jo apylinkėse, o 9-asis mechanizuotasis 
korpusas tarp Laubano ir Levenbergo atmušinėjo 8-osios tankų divizijos atakas: 

„Atskiros kalvos ir gyvenvietės atitekdavo tai vienai, tai kitai pusei po keletą 
kartų. Laubano mieste ir kitose gyvenvietėse priešas plačiai naudojo „faustpatro- 
nus“ prieš mūsų tankus. Mūsų daliniai naudojo paimtus iš priešo „faustpatronus“ 
šaudydami į mūrinius statinius ir atremti priešo tankų kontratakoms. Mūšiuose 
buvo kovojama aršiai ir atkakliai. Be to, artėdami prie Laubano, armijos daliniai 
smarkiai nusilpo, jiems labai trūko tankų ir žmonių.“ 

Vasario 21 d. 7-asis gvardijos tankų korpusas turėjo rikiuotėje 55 tan- 
kus, 9-asis mechanizuotasis korpusas - 48 tankus. Iš fronto rezervo generolui 
Rybalkai buvo perduotos 9-oji ir 26-oji prieštankinės artilerijos brigados, iš- 
dėstytos fronte nuo Levenbergo iki Laubano. Iki vasario 25 d. į šį rajoną at- 
vyko 52-osios armijos šaulių junginiai. 

Silezijoje ir Brandenburge sovietų „keršytojai elgėsi taip pat kaip Pomeranijoje 
ir Prūsijoje. Ir ten degė „štadtai ir „dorfai“. 

Kaip prisimena 23-iosios gvardijos motorizuotosios šaulių brigados veteranas 
Goruliovas, „atėjus mūsų kariuomenei į Vokietiją, kiekvienoje Vokietijos gyven- 
vietėje iš nepašauktų į kariuomenę 15-17 metų jaunuolių ir vyresnių kaip 60 
metų senių buvo kuriami savisaugos būriai - folksšturmo grupės. 

Tai būriai, taip pat ginkluoti automatais, rankiniais kulkosvaidžiais ir dešimti- 
mis „faustpatronų , užimdavo antruosius ir trečiuosius namų aukštus ir iš langų 
šaudė į mus. Tankai užsiliepsnodavo kaip degtukų dėžutės. Daugelyje folks- 
šturmo būrių buvo ir 17-20 metų merginų. Šis jaunimas buvo išugdytas būti 
ištikimas Hitleriui. Kovojo iki paskutinio šovinio, bet nepasiduodavo. Dažnai 
žūdavo. Matydami, kad padėtis beviltiška, jaunuoliai išsibėgiodavo, slėpdavo 
ginklus, paskui patogiais atvejais šaudydavo į mūsų kareivius bei karininkus iš 
pasalos. Su folksšturmistais kovoti buvo labai sunku, nes jie visi civiliais dra- 
bužiais ir dažnai įsimaišydavo į minią. Mūsų brigadoje pusė karinio personalo 
buvo gimę 1924-1926 metais. Beveik visi raudonarmiečiai gyveno laikinai vo- 
kiečių okupuotoje teritorijoje. Jie patyrė visas vokiečių grobikų baisybes, todėl 
daugelis troško tos akimirkos, kai pateks į Vokietijos teritoriją, kad atkeršytų už 
savo kančias ir giminaičių pažeminimą. Įėję į Vokietiją, azartiškai padeginėjo ir 
naikino statinius, namus, įvairius pastatus.“ 

Ir dar daug ką darė azartiškai: 

„Lignicoje buvo aptikta daugelio sovietų 6-osios armijos kareivių sušaudytų 
civilių asmenų lavonų. Kostenbliuto mieste šalia Noimarkto, kurį užėmė 7-asis 
gvardijos tankų korpusas, buvo prievartaujamos moterys ir merginos, įskaitant 
ir besirengiančią gimdyti 8 vaikų motiną. Ją užstoti pamėginęs brolis buvo nu- 
šautas. Sušaudyti visi karo belaisviai užsieniečiai, taip pat 6 vyrai ir 3 moterys. 
Masinio išprievartavimo neišvengė ir katalikų ligoninės seserys. Pilgramsdorfas 
prie Goldbergo tapo daugybės nužudymų, prievartavimų ir padegimų arena, 
tai įvykdė 23-iosios gvardijos motorizuotosios šaulių brigados kariškiai. 
Beralsdorfe, Laubano priemiestyje, 39 dar likusioms moterims nuplėšė garbę 
„labiausiai žeminamuoju būdu“ 7-ojo gvardijos tankų korpuso kareiviai...“ 

Sovietų tankistai Gerlico taip ir nepasiekė. 


Užimti Breslau taip pat nepavyko. „Ivirtovės įgula buvo sudaryta iš pačių 
įvairiausių dalių: 269-osios pėstininkų divizijos, mokomųjų ir rezervinių padali- 
nių, SS pulko, Liuftvafės sausumos formuočių, folksšturmo batalionų, policijos ir 
„Hitlerjugendo būrių, artilerijos baterijų ir šturmo pabūklų kuopų - iš viso apie 
45-50 tūkst. žmonių, įskaitant 15 tūkst. folksšturmistų. Mieste dar liko maždaug 
200 tūkst. „nekombatantų . Aplink Breslau buvo sudaryti dvi gynybinės juostos, 
pridengtos tankiu minų ir sprogstamųjų užtaisų voratinkliu, pastatyti maisto ir 
amunicijos sandėliai, parengti gynybai gyvenamieji kvartalai, užminuoti tiltai 
per Oderį. Be to, įgula buvo aprūpinama transporto „Junkersais“, kurie naktį 
nusileisdavo Gandau (dab. Gonduvas) aerodrome, o dieną nuleisdavo kontei- 
nerius su parašiutais. Vietoje sunkiai susirgusio generolo Krauzės armijų grupės 
„Centras“ vadas vasario 2 d. komendantu paskyrė veiklų pulkininką Hansą fon 

Baigiantis karui, į kovą stojo ir„Hitlerjugendo“ paaugliai. Šešiolikmetis V. Hiubneris už 


kovas prie Laubano (dab. Luban Šląski) apdovanojamas Geležiniu kryžiumi. 

Alfeną (von Ahlfen), netrukus tapusį generolu majoru, kuris liko gyvas ir atsi- 
minimuose rašė: „Maisto mes turėjome visai pakankamai, nes Silezija tada buvo 
perkrovimo punktas. Labai trūko ginklų ir šaudmenų... Autotransporte viešpa- 
tavo chaosas. Tvirtovės statiniai - daugiausia 1914 metų laikotarpio pastatai. 
Tarp visų minusų buvo tik vienas pliusas. Tai ne vien kariuomenės, bet ir didelės 
dalies gyventojų tvirta valia ne tik kautis dėl savo gyvybės, bet ir noras prisidėti 
prie strateginio tikslo.“ Apskritai pasiduoti jie nesirengė ir tikėjosi pagalbos iš 
išorės: atstumas nuo Breslau iki fronto linijos buvo vos 25-30 kilometrų. 

Jei priešas nepasiduoda, jis sunaikinamas. 

Apsuptą vokiečių grupuotę maršalas Konevas pavedė likviduoti genero- 
lui V. Gluzdovskiui. 6-ajai armijai priklausė 218-oji, 273-ioji, 181-oji, 309-0ji, 
359-oji šaulių divizijos, 77-asis įtvirtintasis rajonas, inžinerinė pionierių brigada, 
du liepsnosvaidžių batalionai. Tankų ir SAĮ neturėta, iš artilerijos - iš pradžių 
nieko rimta, išskyrus patrankų artilerijos brigadą. Su šiomis pajėgomis ketinta 
„greit susidoroti“ su Breslau ir 6-ąją armiją atitraukti į fronto rezervą. Jau paskui, 
kai sovietų vadai suprato, koks „riešutėlis“ jiems teko, buvęs 359-osios šaulių di- 
vizijos štabo viršininkas papulkininkis G. Chovrinas sudarė tvirtovės aprašymą: 

„Breslau miesto tvirtovės suplanavimas ir jo užstatymo pobūdis padėjo prie- 
šui sudaryti stiprią gynybą strategiškai svarbioje linijoje. 

Didžiulės gynybinės galios mūriniai, su geležies armatūra, sienomis gyvena- 
mieji namai bei gamybiniai pastatai buvo išdėstyti kvadrato, stačiakampio ir 
kitų geometrinių formų pavidalo kvartalais, kurių kiekvienas paverstas savaran- 
kiška tvirtove. Po namais ir kitais pastatais per atskirus miesto rajonus nutiestos 
geležinkelio atšakos, kurių keliuose stovėjo vagonai bei cisternos su didelėmis 
maisto ir vandens atsargomis. Požemiuose buvo įrengtos slėptuvės nuo bombų, 
bunkeriai ir sandėliai. Ilgi požeminiai koridoriai, vedantys į įvairias miesto 
vietas. 

Visais požeminiais susisiekimo keliais tarp miesto kvartalų bei rajonų vokie- 
čiai galėjo manevruoti pajėgomis ir priemonėmis - net artilerija ir minosvai- 
džiais. Priešas taip darė dažnai - kai divizija užimdavo miesto kvartalą, vokiečiai 
vėl atsirasdavo mūsų užnugaryje. Jie taip pat naudojosi požeminėmis mūrinė- 
mis tranšėjomis, kuriomis vingiavo vandentiekis, elektros tiekimo, kanalizacijos 
tinklų linijos, siuntė į mūsų užnugarį diversantus ir žvalgus. 

Rūsiuose prie angų, pusrūsių, prie namų ir kitų pastatų pirmųjų, antrųjų ir 
kitų aukštų langų, taip pat balkonuose ir palėpėse buvo iškaišioti kulkosvaidžiai, 
ten įsitaisydavo snaiperiai ir automatininkai, tankų naikintojai su „faustpatro- 
nais“, naudoti naikinti mūsų artilerijai ir griauti namams bei kitiems pastatams, 
kuriuose susitelkdavo divizijos dalinių pėstininkai. 

Kvartalų viduje, soduose, skveruose ir parkuose, ūkinių objektų bei sandė- 
lių teritorijose buvo įrengtos tranšėjos, artilerijos bei minosvaidžių ugniavietės, 
apkasai atskiriems ugnies taškams ir minoms bei kitiems sprogstamiesiems už- 
taisams. Svarbiausios magistralinės gatvės, vedančios į miesto centrą, buvo už- 
tvertos barikadomis, perkirstos vielos užtvaromis ir užminuotos. 

Daugybė gamyklų bei fabrikų, geležinkelio mazgai buvo paversti atsparos 
taškais ir gynybos mazgais. Žiedinės geležinkelio linijos nemenkai nutolusios 
nuo vakarinio ir ypač pietinio miesto pakraščio. Visos jos ėjo aukštais pylimais, 
kurių negalėjo įveikti mūsų tankai, ir priešui virto naudingomis gynybos pozi- 
cijomis. Į miestą po pylimu vedančiose magistralinėse autostradose ir automo- 
bilių keliuose nutiesti geležinkelio tiltai buvo parengti sprogdinti, kad užverstų 
įvažiavimą į miestą.“ 

Breslau šturmuoti pradėta vasario 16 d. Iš pradžių atakos buvo rengiamos iš 
pietų pusės, paskui iš vakarų ir šiaurės. Kadangi smūgiai nebuvo smogiami vienu 
metu, gynėjai galėjo manevruoti pajėgomis. Kruvini susirėmimai vyko dėl kie- 
kvienos gatvės, kiekvieno namo, buto ar rūsio. Ypač įnirtingi mūšiai įsiplieskė 


Mūšis Breslau (dab. Vroclavas) gatvėse. Sovietų karys šaudo iš 


prieštankinio 14,5 mm kalibro šautuvo PTRS-41. Šio ginklo kulkos iš kelių 


šimtų Metrų nuotolio galėjo pramušti lengvųjų tankų šarvus. 

aerodromo prieigose ir miesto pramoniniame rajone. Sovietų šturmo grupės, 
stumdamos priešą, griovė ir degino savo kelyje viską, naudojosi požeminėmis 
komunikacijomis patekti į priešo užnugarį. Kliūtims griauti ir praėjimams minų 
laukuose sudaryti 42-osios mechanizuotosios brigados meistrai iš trofėjinių 
bombų ėmėsi gaminti „pionierių torpedas - šimtakilogramius lydyto trotilo 
cigarus, kurių pagrindas buvo reaktyviniai sviediniai. Dar vienas racionaliza- 
torius buvo 1194-ajame pulke tarnaujantis kapitonas N. Kropotovas: „Sukūriau 
įrenginį buteliams „KS“ su degiuoju skysčiu svaidyti iš prieštankinių šautuvų (?) 
200 metrų nuotoliu su geru kliudymo tikslumu. Taip naudojami buteliai „KS“ 
vokiečius tiesiog apstulbino“. 

Vokiečių sudėtiniai būriai traukdamiesi taip pat sprogdino ir degino pastatus, 
griovė tunelius ir kanalizaciją, „kad priešas nepradėtų požeminio karo, ir nau- 
dojo „sausumos torpedas“ - sprendžiant iš kautynių dalyvių aprašymų, tai buvo 
nuotolinio valdymo „Goliath“ tipo tanketės. Puikiai orientuodamiesi „vietovėje“, 
tvirtovės gynėjai neretai prasiskverbdavo į rusų jau užimtus kvartalus, vėl įsi- 
tvirtindavo ir viskas prasidėdavo iš naujo. 

Kuo labiau buvo griaunamas miestas, tuo daugiau atakuojančiai kariuomenei 
atsirasdavo sunkiai įveikiamų kliūčių. Breslau virto „vokiškuoju Stalingradu“. 

„Štai kaip visa tai vyko, - pasakoja Chovrinas. - Ištisą parą, o kartais ir il- 
giau mes galingomis ugnies priemonėmis griovėme namus ir kitus pastatus, ku- 
riuos buvo užėmęs kitoje gatvės, skersgatvio ar miesto automagistralės pusėje 
besiginantis priešas. Apmalšinę jo ugnies sistemą, įsiverždavome į namų ir kitų 
pastatų griuvėsius, kur net neįmanoma buvo pasistatyti kulkosvaidžio, o ką jau 
kalbėti apie minosvaidį ar pabūklą. 

O priešas pasitraukdavo į visai sveikus namus ir kitus pastatus, ten sudarydavo 
ugnies sistemą. Tokiomis sąlygomis jis naikino mūsų padalinius, kurie kapstėsi 
plytų ar akmenų lauže stengdamiesi kuo greičiau pasislėpti nuo priešo ugnies. 
Kai mes pagaliau vis tiek sudarydavome ugnies sistemą griauti naujai pareng- 
toms vokiečių pozicijoms, viskas kiekvieną dieną kartojosi ir mes patirdavome 
didelių nepateisinamų žmonių nuostolių. Namų ir kitų pastatų griovimas buvo 
nekintama taktika, kuri atsisukdavo prieš mus. 

Pasitraukdami iš sugriautų pozicijų, vokiečiai minavo išlikusius pastatus, kad 
paskui, kai užims mūsų pajėgos ir slėpsis su savo priemonėmis, galėtų juos su- 
sprogdinti. Jei kurioje vietoje priešas neturėjo pakankamai ugnies priemonių 
atskiriems pastatams, o kartais ištisoms gynybos pozicijoms ginti, jie ten sukel- 
davo gaisrų židinius ar vientisus gaisrus. Todėl mūsų daliniams bei padaliniams 
tekdavo juos aplenkti.“ 

Generolas K. Krainiukovas „atvirai pripažįsta - pirmosios dvi šturmo dienos 
pasižymėjo „šiek tiek didesniu nuostolių procentu“ ir priminė, „kad, neišmanant 

mūšio mieste ypatybių, be nenutrūkstamos žvalgybos ir aiškios sąveikos lai- 
mėti neįmanoma“. Išvertus iš komisaro kalbos, tai reikštų - maudėsi kraujyje. 
Paskutinėmis dienomis „procentas“ nė kiek nesumažėjo. 

22-ojo šaulių korpuso štabo viršininkas pulkininkas A. Čičinas savo dienoraš- 
tyje (paskelbė Aleksejus Štykovas) rašė: 

„1945-02-17. Breslau apsuptas. Esame pietvakariniame pakraštyje. Mieste visi 
nuo 15 iki 60 metų yra ginkluoti. Priešinasi mirtinai... 

1945-02-18. Kletendorfas (dab. Klecina), Breslau priemiestis. Breslau gina ir 
didelis ir mažas. Mūsų kareiviai keršija negailestingai. Duotas įsakymas: belais- 
vių ir civilių gyventojų nešaudyti, bet nepadeda. Reikia imtis skubių priemonių, 
mes neturime tapti barbarais. 

1945-02-45. Kryternas (Krietern, dab. Krzyki), Breslau priemiestis. Graužiame 
po kvartalą, kaip bedantis - riešutus. Dideli, ypač vadų, nuostoliai. Neužtenka 
sviedinių. Priešinamasi įnirtingai.“ 

Vasario pabaigoje į Breslau oru buvo permestas parašiutininkų desanto ba- 
talionas. Vermachto junginiai mieste buvo sujungti į 609-ąją ypatingos paskir- 
ties diviziją. Kovo 5 d. Šerneris Breslau komendantu paskyrė generolą leitenantą 
Nikofą, o, siekdamas pakelti kovinę dvasią, žadėjo netrukus pralaužti blokadą 
ir priminė, kad jei netektų miesto, gali nukentėti ne tik pats generolas, bet ir 
Nikofo penketas vaikų. Reikia visai teisėtai pasakyti: nuo 1944 m. rugpjūčio 
1 d. vokiečių kariškiams buvo taikoma atsakomybės dėl tėvynės išdavimo nuos- 
tata - Stalino įsakymo Nr. 270 analogas. Šia nuostata buvo įteisinti giminaičių 
suėmimai. 

Vėl dienoraštis: 

„1945-03-11. Breslau pietinė dalis, 665 kvartalas. Sumauti reikalai. Dideli 
nuostoliai, o užimta tik ketvirtadalis miesto. Laikas yra palankus priešui. O jis 
kandžiojasi... 

1945-03-15. Breslau, 665 kvartalas, Kleinbruno gatvė. Žmonės apimti depre- 
sijos, dideli nuostoliai. Ketvirtais metais sužinojau, koks yra karas dideliuose 
miestuose. Budapeštas ir Breslau - aiškūs pavyzdžiai mūsų statutams, kurie dar 
bus parašyti po karo. Stulbina sugriovimai... 

1945-03-27. Breslau, Hohencolerno gatvė. Nieko nelaimėta. Priežastis: maža 
pėstininkų, nėra sąveikos su aviacija, rūsių neįveikia jokia artilerija, o ir panau- 
doti ją gatvių mūšiuose nėra galimybės. Vokiečiai stiprūs dėl „faustpatronų ir 
rūsių. Ginasi mirtinai...“ 

Oro tiltas veikė kiek ilgiau nei mėnesį, juo iš miesto buvo išgabenta apie 
6 tūkst. sužeistųjų. Balandžio 1 d. sovietų kariuomenė užėmė Gandau aero- 
dromą. Tvirtovės padėtis pasidarė beviltiška, toliau ją ginti kariniu požiūriu nėra 

prasmės, bet miestas laikėsi toliau — dėl tikėjimo, baimės, geležinės drausmės. 
Toks pat beprasmis buvo vis stiprėjantis šturmas. 

Gluzovskio kariuomenei buvo nuosekliai perduota 294-oji šaulių divizija ir 
349-asis gvardijos sunkiųjų savaeigių pabūklų pulkas, paskui - 112-oji šaulių di- 
vizija, 71-oji zenitinės artilerijos divizija, du tankų pulkai, dar du liepsnosvaidžių 
batalionai, du ypatingos galios artilerijos divizionai, gvardijos minosvaidžiai. Iš 
oro miestą nenutrūkstamai daužė vienas atakos lėktuvų aviacijos korpusas ir du 
bombonešių aviacijos korpusai. 

Bet tai maža ką pakeitė: 

„1945-04-10. Brokau (Brockau, dab. Brochėw) Breslau priemiestis. Palikuo- 
nims papasakosiu, kaip mes ėmėme Breslau, kaip kovėmės su folksšturmu: kol 
rūsio, buto, laiptinės ar viso namo nesusprogdinsi, tie folksšturmai kaunasi mir- 
tinai. O už jų nugarų - „es es“. 

1945-04-19. Ir velniai žino, koks nelabasis čia mus atnešė! Mes neturime pa- 
kankamai pajėgų lemiamam šturmui. Atkaklūs pėstininkai su „faustpatronais“ 
tokiame dideliame mieste neįveikiami...“ 

Šernerio linkėjimai ne tik sustiprino generolo dvasią, kad jis išsilaikė apsuptyje 
ilgiau už Berlyną. Gebelsas dienoraštyje su džiaugsmu rašė: „Mūšiai pavertė 
Breslau griuvėsiais. Bet miestiečiai narsiai kaunasi dėl kiekvienos žemės pėdos. 
Sovietai, kovodami dėl Breslau, praliejo tiesiog neįtikimai daug kraujo.“ Miestą, 
kuriame buvo sugriauta 70 90 pastatų, vokiečiai atidavė tik 1945 metų gegužės 
7 d., kariaujančių pusių nuostoliai žinomi tik apytiksliai: įgulos - 6 tūkst. žuvo ir 
40) tūkst. pateko į nelaisvę, Raudonosios armijos - apie 8 tūkst. žuvo. Jei pasinau- 
dotume Rytų Prūsijos oficialiu koeficientu, sužeistųjų skaičius, viršytų 29 tūkst. 
kareivių ir karininkų. Civilių gyventojų nuostoliai prilygo maždaug 80 tūkst. 
žmonių, bet tiksliai suskaičiuoti nėra kaip. 

O 5-oji gvardijos armija, kaip praneša generolas Žadovas, užtikrindama ap- 
supties išorinį frontą, daugiau kaip du mėnesius „sėkmingai atmušinėjo hitle- 
rininkų, mėginančių deblokuoti savo apsuptą Breslau grupuotę, aršias atakas. 

Lygiai taip pat „puolė“ dešiniojo sparno armijos, kurios pakilo į ataką vasa- 
rio 16 d., o po trijų dienų buvo priverstos pereiti į „tvirtai aktyvią gynybą.“ 
Įsidėmėtina, kad žemėlapiuose, iliustruojančiuose šios operacijos vyksmą, nėra 
nė pažymėta 60-osios ir 59-osios armijų. 

Rybalkos tankų armija iki vasario pabaigos kovėsi dėl Laubano. Vokiečiams šis 
punktas buvo svarbus tuo, kad per jį ėjo Sileziją su Centrine Vokietija jungiantis 
geležinkelis - svarbiausia armijų grupės „Centras“ aprūpinimo arterija. Pačiame 
mieste su 6-osios armijos liaudies grenadierių divizijos padaliniais ir „išdaviko 
Vlasovo daliniais“ kovėsi 7-ojo tankų korpuso 23-ioji gvardijos motorizuotoji 
šaulių brigada ir 56-oji gvardijos tankų brigada, 9-ojo mechanizuotojo korpuso 

71-oji mechanizuotoji brigada, 214-osios šaulių divizijos daliniai, 207-0jo moto- 
rizuotojo inžinerinio bataliono pionieriai. Vokiečius išmušti nepavyko. Armijos 
vadovybė pripažino: 

„-. paaiškėjo, kad, kaip ir anksčiau, maži padaliniai prastai parengti gatvių 
mūšiams. Pėstininkų ir tankų sąveika beveik nebuvo organizuojama. Artilerija ir 
tankai gatvėse naudoti nepakankamai sumaniai. Užimti kvartalai būdavo retai 
įtvirtinami. Maži pėstininkų padaliniai ir atskiri kovotojai neišmokyti greit išva- 
lyti namus... Kuopų, batalionų karininkai beveik netikrina, kaip veikia skyriai ir 
būriai... Gebėjimo kautis gatvių mūšiuose kokybės mažėjimą galėjo paveikti ir 
karių, taip pat karininkų kasdieniuose mūšiuose patiriamas nuovargis. Dėl nuo- 
vargio karininkai dažnai pradėdavo nerūpestingai žvelgti į kovinio saugumo rei- 
kalus ir neretai be deramo organizuotumo stoti į mūšį... ilga kovinė patirtis sako, 
kad, baigiantis tankų ir savaeigių pabūklų naudojimo nustatytoms normoms, 
jiems dažniau reikia techninio remonto. Todėl įguloms būtina suteikti dvigubai 
trigubai daugiau nei paprastai laiko parengti techniką kovai. I tai neatsižvelgiant 
tankistai priversti eiti į mūšį be miego ir poilsio po dvi ir daugiau parų ir su netvar- 
kinga technika. Tokiais atvejais jie kaunasi prastai ir patys greitai žūsta nuo priešo 
ugnies. Karinis personalas, pervargintas kasdienių mūšių, o tai šioje operacijoje 
būdavo dažnai, netenka gebėjimo kautis.“ 

Generolas Šerneris permetė į Laubaną papildomų pajėgų ir 24-ojo tankų kor- 
puso valdybos pagrindu iš 39-ojo ir 57-ojo tankų korpusų suformavo Neringo 
grupę. Naktį į kovo 2-ąją vokiečiai, remiami 8-ojo aviacijos korpuso, pradėjo 
kontrpuolimą aplenkdami Laubaną iš šiaurės ir pietų. Generolo Dekerio (Karl 
Decker) šiaurinė smogiamoji grupė (grenadierių divizija „Fūhrer“ (Fūhrer- 
Grenadier-Division), 21-osios ir 17-osios tankų divizijų daliniai), nubloškę 
6-ojo gvardijos tankų korpuso brigadas, iki kovo 5 d. forsavo Kvisės upę ir pa- 
siekė Logau (dab. Laguvas) rajoną. Generolo Kirchnerio pietinė grupė (8-oji 
tankų divizija, 408-oji divizija, „Fūhrer-Begleit-Division“ (fiurerio palydos di- 
vizija) prasiveržė per 9-ojo mechanizuotojo korpuso kovos rikiuotę ir pasiekė 
Naumburgo rajoną ir iš tiesų užsklendė apsupties žiedą. 

„Priešas artilerijos ir minosvaidžių, o paskui šautuvų ir kulkosvaidžių ugnimi 
niokojo mūsų kariuomenės kovinę rikiuotę Laubano rajone. Gyvo ryšio su 
7-uoju gvardijos tankų korpusu ir 9-uoju mechanizuotuoju korpusu nuo kovo 
5 d. 7.00 iki 21.00 beveik neturėta. Ryšys buvo palaikomas daugiausia per radiją. 
Atskiri karininkai pėsčiomis prasiskverbdavo į 7-ąjį gvardijos tankų korpusą ir 
9-ąjį mechanizuotąjį korpusą daugiausia per mišką ir dengiami uždarų vietovės 
nelygumų. Visi keliai buvo perkirsti priešo.“ 

Taip susiklosčius aplinkybėms, fronto vadas davė sankciją atitraukti 3-iosios 
gvardijos tankų armijos ir 52-osios armijos kariuomenę iš Laubano rajono. Naktį 

Sovietų suversti žuvusių vokiečių karių kūnai Breslau (dab. Vroclavas) 


gatvėje. Tarp jų išmėtytos šaudmenų dėžės ir ginklai. 

į kovo 6-ąją specialiai skirta smogiamoji grupuotė pramušė koridorių, kuriuo 
pradėjo trauktis prie Laubano apsupta sovietų kariuomenė. Traukdamasis žuvo 
23-iosios motorizuotosios šaulių brigados vadas pulkininkas A. Golovačiovas. 

Iki kovo 12 d. 3-iosios tankų armijos korpusai kartu su 52-osios armijos da- 
liniais naujose linijose atmušinėjo priešo atakas. Paskui „atsiplėšusi nuo priešo“ 
Rybalkos armija buvo atitraukta į fronto antrąjį ešeloną papildyti. Nuo vasario 
10 d. kariuomenė neteko sudegusių 370 tankų ir SAĮ, rikiuotėje liko 255 kovos 
mašinos. 

Generolo Neringo pranešime apie kautynes prie Laubano sakoma: 

„Nors priešas ir atspėjo mūsų ketinimą ir pasitelkė naujų rezervų, jam nepa- 
vyko sutrukdyti susijungti su mūsų priešakiniais daliniais, kurie iš abiejų Kvisės 
upės pusių pajudėjo piečiau Naumburgo (dab. Novogrodziecas), todėl mes pa- 
siekėme savo tikslą. 

Priešo nuostoliai buvo nemaži. Mes sunaikinome 149 tankus ir 142 prieštanki- 
nius pabūklus. Be to, paimta daug pabūklų, įvairių kitų ginklų bei sunkvežimių... 

Kai Laubanas buvo užimtas, aš lankiausi mieste, kuris labai nukentėjo nuo ar- 
tilerijos ugnies. Atskiromis dienomis į jį nukrito apie 6 tūkst. sviedinių. Aplinkui 
buvo Iljos Erenburgo pamfletuose proklamuojama neapykanta. Išplėšti namai 
ir sušaudyti gyventojai rodė, kas laukia mūsų liaudies, mūsų sąmonėje stiprino 
mintį, kad, siekiant užtikrinti Vokietijos likimo saugumą, reikia imtis bet kokių 
priemonių.“ 

Daktaras Gebelsas, taip pat lankęsis Laubane, nemiegojo naktimis, vis krai- 
gliojo dienoraštyje savo „šmeižikiškus prasimanymus : 

„Priešais mane padėtas maršalo Konevo įsakymas sovietų kariuomenei. 
Maršalas Konevas šiame įsakyme smerkia plėšimus, kuriuos vykdo sovietų ka- 
reiviai Vokietijos rytinėse teritorijose. Jame nurodomi atskiri faktai, tiksliai su- 
tampantys su mūsų duomenimis. Sovietų kareiviai pirmiausia griebia Vokietijos 
rytinėse teritorijose esančias degtinės atsargas, nusigeria iki sąmonės netekimo, 
velkasi civiliais drabužiais, dedasi ant galvų skrybėles ar cilindrus ir dviračiais 
važiuoja į rytus. Konevas reikalauja iš vadų imtis griežčiausių priemonių prieš 
sovietų kariuomenės degradavimą. Jis taip pat aiškina, kad padeginėti ir plėšti 
galima tik pagal įsakymą. Šiuos faktus jis apibūdina itin įdomiai. Iš to matyti, 
kad iš tiesų sovietų kareiviai yra stepių padugnės. Tai patvirtina iš rytinių sričių 
mūsų gaunamos žinios apie žvėriškumus. Jos tikrai kelia siaubą. Jų negalima 
net atskirai atkurti. Pirmiausia reikia paminėti iš Aukštutinės Silezijos gautus 
siaubingus dokumentus. Kai kuriuose kaimuose ir miestuose nesuskaičiuoja- 
mai buvo prievartaujamos visos moterys nuo dešimt iki septyniasdešimt metų. 
Atrodo, kad tai daroma pagal įsakymą iš viršaus, nes sovietų kareivų elgesyje 
galima įžvelgti aiškią sistemą... 

Mūsų kareiviai, pamatę sovietų žvėriškumus, daugiau nerodo jokio gailesčio. 
Jie žudo sovietų kareivius kastuvais ir šautuvų buožėmis. Žiaurumai, dėl kurių 
kalti sovietai, neapsakomi. Šie įrodymai matyti visame mūsų kelyje.“ 


Konevo kariuomenės nuostoliai per 17 parų pasiekė 100 tūkst. žuvusių ir su- 
žeistų žmonių. Kariuomenė buvo pervargusi. Puolimas išsikvėpė. 

Todėl 1-ojo Ukrainos fronto operacija buvo išjungta iš strateginių tikslų kate- 
gorijos ir imta vadinti Žemutinės Silezijos operacija. Jos pabaigos data buvo sava- 
vališkai numatyta vasario 24-oji, o jos tikslus paskelbė pačių svarbiausių sovietų 
karo istorikų, suburtų vien iš armijų generolų ir generolų pulkininkų, kolektyvas: 
„Sutriuškinti Žemutinės Silezijos vokiečių fašistinės kariuomenės grupuotę, pa- 
siekti Neisės upės liniją ir užimti patogesnę padėtį vėlesniam puolimui Berlyno 
ir Dresdeno kryptimis.“ Visi tikslai, išgalvoti atgaline data, buvo atitinkamai pa- 
siekti, o Raudonosios armijos veiksmai labai sėkmingi: „1-ojo Ukrainos fronto 
kariuomenė, pralaužusi priešo gynybą 250 kilometrų ilgio fronte, pasistūmėjo 
dešiniuoju sparnu daugiau kaip 100 km, užėmė visą Žemutinę Sileziją ir įžengė 
į Vokietijos Brandenburgo provinciją. Svarbų vaidmenį sėkmingoje operacijoje 
suvaidino tikslingas partinis politinis darbas, nukreiptas į kariuomenės dide- 
lio puolamojo polėkio palaikymą, budrumo didinimą... Karinis personalas buvo 
ugdomas humaniško požiūrio į vokiečių tautą.“ 

Smagumas buvo meluoti? Beje, šių Rusijos istorijos „tyrėjų kredo aiškiai 
suformulavo visų redakcinių komisijų ir pakomisijų būtinas narys ir idėjinis 
vadas, Raudonosios armijos ir karinio jūrų laivyno vyriausiosios politinės val- 
dybos viršininkas armijos generolas A. Jepiševas: „Kam reikia jūsų tiesos, jei ji 
trukdo gyventi.“ 

Maršalas Konevas dažnai sako: „Ne viskas pavyko, priešas buvo stiprus - tuo 
didesnė mūsų šlovė: „Reikia iškart pasakyti, kad į planą įtrauktiems ne visiems 
mūsų sumanymams buvo lemta išsipildyti. Mes tikėjomės atlikti operaciją į kur 
kas didesnį gylį, negu tas, kurį pavyko iš tikrųjų pasiekti. Iš tiesų iki vasario 
24 d. įvykdėme tik dalį mums skirtos užduoties... priešas, patyręs sunkių pra- 
laimėjimų, per trumpą laiką įstengė įsitvirtinti Oderio linijoje, sutvarkyti savo 
sumuštą kariuomenę, pasitelkti rezervus, suorganizuoti valdymą. Jokiu būdu 
mums nereikia menkinti tą kritinę akimirką hitlerinės vadovybės parodyto or- 
ganizuotumo laipsnio.“ 

Svarbiausias vasario puolimo rezultatas buvo, kad fronto dešinysis sparnas pa- 
siekė Neisę iki 1-ojo Baltarusijos fronto pozicijų ir užėmė patogias linijas baigia- 
majam smūgiui Berlyno kryptimi. 


Rytų Pomeranijos operacija 


2-ojo Baltarusijos fronto vadas vasario 8 d. gavo užduotį per dešimt dienų 
sutriuškinti priešo Rytų Pomeranijos grupuotę. Laiko pasirengti neskirta, o iš 
fronto pajėgų buvo išjungiama pusė kariuomenės. „Rikiuotėje“ liko 2-oji smo- 
giamoji armija, 65-oji, 49-oji, 70-oji bendrosios kariuomenės armijos, 4-oji 
oro armija, 1-asis ir 8-asis gvardijos tankų korpusai, 8-asis mechanizuotasis, 
3-iasis gvardijos kavalerijos korpusai - 36 šaulių ir 3 kavalerijos divizijos - apie 
500 tūkst. žmonių. Pasak Rokosovskio, kariuomenė „galutinai išsikvėpė': du 
trečdaliai junginių teturėjo po 4,5 tūkst. žmonių karinio personalo, buvo 297 
tvarkingi tankai, aviacija daugiausia nieko neveikė dėl nepalankių oro sąlygų, 
priešakinėse linijose labai trūko degalų ir šaudmenų. Iš vyriausiosios vadovybės 
rezervo vyko, bet kol kas neatvyko 19-oji armija (40-asis gvardijos šaulių korpu- 
sas, 132-asis, 134-asis šaulių korpusai) ir 3-iasis gvardijos tankų korpusas. 

Rokosovskis: „Tokią užduotį vyriausioji vadovybė mums vis dėlto iškėlė, o ka- 
riuomenės negrąžino, iš anksto žinodama, kad su tomis pajėgomis, kurios liko 
mūsų fronte, ši užduotis negali būti įvykdyta...“ 

Joms besipriešinanti vokiečių 2-oji armija turėjo 12 pėstininkų divizijų, dvi 
tankų divizijas, 3 atskirąsias brigadas, 6 kovines grupes ir 3 tvirtovių įgulas. Jų 
pajėgos - 230 tūkst. kareivių ir karininkų, 341 tankas bei savaeigis pabūklas, 
2360 pabūklų ir minosvaidžių. Rytų Pomeranijos aerodromuose bazavosi dau- 
giau kaip 300 įvairių tipų lėktuvų. 

Vokiečiai sparčiai vykdė gynybos pozicijų inžinerinio įrengimo ir stiprių at- 
sparos taškų teritorijos, kurios tam tikruose ruožuose tikėtasi sovietų kariuo- 
menės puolimo, gilumoje kūrimo darbus. Jau pati vietovė su daugybe miško 
masyvų, pelkių, didelių ir mažų ežerų, upių bei kanalų buvo gana „prieštankinė“ 
ir palanki sudaryti patikimai gynybai. Tankus kelių tinklas leido operatyviai ma- 
nevruoti pajėgomis, dauguma gyvenviečių sujungtos telefono bei telegrafo ryšių 
linijomis, kurių dalis buvo nutiestos po žeme. Be prieštankinių bei priešpėstinių 
užtvarų dengiamų lauko įtvirtinimų, Rytų Pomeranijoje buvo daugybė mūri- 
nių pastatų, taip pat ilgalaikių fortifikacinių statinių. Pavyzdžiui, išilgai buvusios 
Vokietijos-Lenkijos sienos Štolpo (dab. Slupskas), Rumelsburgo (dab. Miastkas), 

1945 m. balandis. Puolamojoje Rytų Pomeranijos operacijoje dalyvavusio 88-0jo gvardijos sunkiųjų 


tankų pulko vadovaujantis personalas prie tanko IS-2. Šie tankai pavadinti Josifo Stalino garbei. 


Noištetino, Šneidemiulės (Pilos) linija frontu į rytus bei pietryčius driekėsi 
„Pomeranijos pylimo“ ruožas. Be to, į gynybos sistemą buvo įtraukti Dancigo ir 
Gotenhafeno įtvirtintieji rajonai, frontu atkreipti į pietvakarius. 

Rokosovskis nusprendė, savo kairiajame sparne sudaręs „kumštį, panau- 
doti 70-ąją, 49-ąją ir 65-ąją armijas, 1-ąjį gvardijos tankų korpusą bei 8-ąjį me- 
chanizuotąjį korpusą ir smogti pleištu Choinicės, Rumelsburgo, Riugenvaldės 
(Rūgenwalde, dab. Darlovas) kryptimi. 2-oji smogiamoji armija, naudodamasi 
65-osios armijos perkėlomis, turėjo pasiekti Vyslos vakarinį krantą ir kartu su 
8-uoju gvardijos tankų korpusu pulti jos žemupio link, tiesiai Dancigo kryptimi. 
Atvykus 19-ajai armijai, frontas turėjo pasisukti Štetino pusėn ir kartu likviduoti 
priešą Baltijos jūros pakrantėje. 

Operacija prasidėjo vasario 10-osios rytą ir vyko itin lėtai. Sovietų kariuome- 
nės atakas keitė vokiečių kontratakos. Per dieną 70-oji armija, sustiprinta tankų 
ir mechanizuotųjų korpusų, atskiruose ruožuose pasistūmėjo nuo 5 iki 10 kilo- 
metrų, 49-oji ir 65-oji - 2-3 kilometrus. Generolo Fediuninskio junginiai aps- 
kritai neperėjo į puolimą. Dalis 2-0sios smogiamosios armijos pajėgų dar kovėsi 
dėl Elbingo, o du šaulių korpusai ėmė persigrupuoti į kairįjį sparną, kur turėjo 
forsuoti Vyslą ir pakeliui užimti Graudenco (dab. Grudziondzas) „tvirtovę“. 

Vėliau tempai nepasikeitė. Per penkias kovos veiksmų paras generolo Popovo 
armija, pasiekusi nedidelį laimėjimą, „įsigraužė“ į priešo gynybą iki 40 kilome- 
trų ir vasario 15 d. užėmė Konico (dab. Choinicė) ir Tuchelio (dab. Tuchola) 
miestus - plentų bei geležinkelių mazgus. Grašino ir Batovo armijos, veikiančios 
smogiamosios grupuotės centre, pasistūmėjo 15-20 kilometrų. 2-oji smogia- 
moji armija, užkliuvusi prie Graudenco, kaip ir anksčiau, puolime nedalyvavo. 
Tik vasario 16 d. Fediuninskis pasiuntė į mūšį generolo leitenanto V. Polenovo 
108-ąjį šaulių korpusą, kuris mėgino pulti išilgai Vyslos kairiojo kranto šiaurės 
kryptimi. 

Mevės (Mewe, dab. Gnievas), Čersko, Konico linijoje 2-ojo Baltarusijos fronto 
kariuomenė buvo priversta sustoti. Rokosovskis konstatavo: „Padėtis šiaurėje 
liko tokia pati: priešas tvirtai gynė Pomeraniją.“ 

Vasario 15 d. kariuomenės vyriausiajam vadui reikalaujant Konstantinas 
Konstantinovičius pateikė siūlymus dėl tolesnių fronto veiksmų. Maršalas ke- 
tino iki vasario 24 d. kairiajame sparne išskleisti 19-ąją armiją ir 3-iąjį gvar- 
dijos tankų korpusą, smogti sutelktą smūgį Kezlino (Kėslin, dab. Košalinas) 
kryptimi ir per keturias dienas prasiveržti į Baltijos jūros pakrantę, perskirda- 
mas Pomeranijos grupuotę pusiau. Stalinas su siūlymais sutiko ir vadas pradėjo 
rengtis sumanytai operacijai. 


Maršalas Žukovas kol kas veikė pagal nustatytą planą. 

Nuo vasario 6 d. vienas po kito pradėjo atvykti iš fronto užnugario siun- 
čiami ešelonai, per keletą kitų dienų atgabeno sunkiosios technikos ir daugiau 
kaip 20 tūkst. tonų šaudmenų. 

Tuo metu 1-ojo Baltarusijos fronto bendrosios kariuomenės armijos toliau 
liejo kraują kovose siekdamos užimti, išplėsti ir sujungti placdarmus prie Oderio: 
5-oji smogiamoji armija — šiauriau Kiustrino, 8-oji gvardijos armija - piečiau 
šio miesto. 69-oji armija kovojo dėl Frankfurto, dar piečiau mėgino persikelti 
33-ioji armija. Iki vasario 7 d. „čiuikoviečių remiamiems trims lengvosios sava- 
eigės artilerijos pulkams, pavyko sudaryti 15 kilometrų fronto ir 3-5 kilometrų 
gylio placdarmą. Tačiau vėlesnėmis dienomis jiems teko atmušinėti iš Vakarų 
atvykusios 21-osios tankų divizijos (62 tankai ir SAĮ) atakas. Kova dėl plac- 
darmų, kuri truko iki kovo pabaigos, brangiai kainavo abiem pusėms. Berzarino 
ir Čiuikovo kariuomenė netekdavo vidutiniškai po 550 žmonių per dieną, taigi 
vasarį kiekviena iš jų neteko apie 15 tūkst. žuvusių ir sužeistų kareivių bei kari- 
ninkų - beveik dvigubai daugiau negu sausį. Bendri 69-osios armijos nuostoliai 
nuo vasario 10 iki 28 d. - 5962 žmonės. Generolui Busei, mėginančiam atkurti 
frontą palei Oderio vakarinį krantą, taip pat sekėsi nekaip: kasdien vidutiniškai 
jis netekdavo 745 žuvusių ir sužeistų žmonių. 

SS obergrupenfiureris F. Šteineris (viduryje) - vienas iš Rytų Pomeranijos gynybai 


vadovavusių generolų. 1945 m gegužės Mėnesį jis su savo karių grupe pasidavė 


amerikiečiams. Paleistas iš nelaisvės 1948 m. 


Rusai gyvąją jėgą eikvojo dvigubai intensyviau, užtat karių skaičiumi jie vo- 
kiečių 9-ąją armiją lenkė keturgubai. 

Didelės 1-ojo Baltarusijos fronto pajėgos buvo atitrauktos likviduoti Poznanės, 
Šneidemiulės, Valčo (Deutsch Krone), Arnsvaldės miestų įguloms. Landsbergo 
rajone pasirengusi visokiems netikėtumams lūkuriavo 1-oji gvardijos tankų 
armija. 

Dešiniojo sparno armijos, atsuktos frontu į šiaurę, atkakliai kovėsi Kaliso (dab. 
Kališas), Petco, Bano, Grabovo linijoje. Pasiekti vasario 4 d. Žukovo direktyvoje 
nurodytos linijos jos neįstengė. Priešinimasis smarkiai sustiprėjo į armijų grupę 
„Weichsel“ įsijungus naujiems padaliniams. Iš pradžių Bogdanovo tankų armijai 
kelią pastojo 1-oji jūsų pėstininkų divizija „Admiral Dėnitz“ ir generolo Valterio 
Hoerleino 2-asis rezervinis korpusas, kuriam pavaldi tapo atvykstanti 4-oji SS 
tankistų grenadierių divizija „Polizei“ (SS-Polizei-Panzergrenadier-Division). 
Reguliarieji daliniai buvo atskiesti folksšturmo batalionais, kurie atkakliai 
gynė komunikacijų tinklus. Netrukus prie jų prisijungė iš Norvegijos atvykusi 
163-ioji pėstininkų divizija, vadovaujama generolo Karlo Riubelio (Karl Rūbel). 
Į Pomeraniją taip pat pasiųsta 10-oji SS tankų divizija „Frundsberg“, 11-oji SS 
tankistų grenadierių divizija „Nordland“, 27-oji SS tankistų grenadierių divizija 

„Langemark“, 28-oji SS tankistų grenadierių divizija „Wallonie“, naujai sukurta 
divizija „Holstein“, pėstininkų divizija „Fūhrer-Begleit-Division“, grenadierių di- 
vizija „Fūhrer“, 503-iasis SS sunkiųjų tankų batalionas (39 „karališkieji tigrai“). 

Iki vasario 10 d. vokiečiai sukurpė naują, 11-ąją armiją, kuri užėmė pozicijas 
į vakarus nuo 2-osios armijos. Vadovauti junginiui, kuriam priklausė SS 3-iasis 
tankų korpusas, SS 10-asis korpusas ir 39-asis tankų korpusas, buvo pavesta SS 
obergrupenfiureriui Feliksui Šteineriui (Felix Steiner), kuris pradėjo savo kar- 
jerą Rytų fronte vadovaudamas SS motorizuotajai divizijai „Wiking“. Vasario vi- 
duryje jam pavaldžios buvo 12 įvairaus užpildymo lygio divizijų. 

Žukovas apie priešą ir jo ketinimus duomenų neturėjo. Vasario 4-osios 
orientaciniame nurodyme jis padėtį apibūdino taip: „Matyt, priešas per arti- 
miausias 6-7 dienas iš Pabaltijo ir Rytų Prūsijos atgabenamą kariuomenę telks 
Švedto, Štargardo, Noištetino linijoje siekdamas pridengti Pomeraniją, neleisti 
mūsų prie Štetino ir užkirsti kelią mums pasiekti Pomeranijos įlanką.“ Bet iš 
savo patirties žinodamas, kokie yra priešo „įpročiai, maršalas labai nerimavo 
dėl dešiniojo sparno. Ir ne be priežasties. 

Vasario pirmomis dienomis generolas Guderianas pasiūlė operacijos prieš 
„kol kas silpnus rusų į mūsų gynybą įsprausto pleišto sparnus iki pat Oderio“. 
Vienas smūgis buvo smogtas iš Pomeranijos Pyritco (Pieritz) rajono, kitas - nuo 
Gloguvo - į šiaurę. „Replės“ turėjo susispausti Poznanės rajone. Tuo būdu aš 
tikėjausi, - rašė Guderianas, - sustiprinti Reicho sostinės gynybą ir apskritai 
šalies teritorijos gynybą ir laimėti laiko, reikalingo rengti deryboms dėl paliaubų 
su Vakarų valstybėmis . Kad būtų neabejotinai užtikrintas laimėjimas, reikėjo 
per trumpą laiką sukurti galingas smogiamąsias grupuotes, vadinasi, atsisakyti 
puolimo Vengrijoje ir išvesti kariuomenę bent iš Pabaltijo, taip pat galima - 
iš Italijos ir Balkanų šalių. Bet tomis idėjomis Guderianas tik įsiutino Hitlerį. 
Suakmenėjusių ministrų, kurie tapo „tokio dvaro etiketo nesilaikymo“ liudi- 
ninkais, akivaizdoje kariuomenės vyriausiasis vadas ir generalinio štabo virši- 
ninkas šaukė vienas ant kito kaip kokie prasčiokai. „Persiskyrė pasauliai!“ - net 
šūktelėjo Šperas. Kasdieniai Hitlerio ir Guderiano susitikimai vyko vis audrin- 
giau ir vis nekonstruktyviau: „jis stovėjo priešais mane pakeltais kumščiais, o 
mano gerasis viršininkas Tomalė (Wolfgang Thomale) tempė mane už munduro 
skvernų, baimindamasis, kad mes nesusipeštume“. 

Po aršių ginčų buvo nuspręsta, kad 11-osios armijos pajėgos smogs 
Pomeranijoje turėdamos tikslą pasiekti 1-ojo Baltarusijos fronto užnugarį ir 
sutriuškinti rusus šiauriau Vartos upės. Kadangi skirtų pajėgų vis tiek neuž- 
teko, Guderianas reikalavo pulti „žaibišku greičiu, kol rusai dar nesutelkė fronte 
didelių pajėgų ar kol neatspėjo mūsų ketinimų, nelaukiant kol bus sutelkta visa 
kariuomenė ir materialinio aprūpinimo ištekliai: mes negalime laukti, kol bus 

Vermachto pergalių Rytuose laikai. A. Hitleris spaudžia ranką H. Guderianui 


(kairėje). Karui besibaigiant santykiai tarp judviejų tapo atvirai priešiški. 


iškrauta paskutinė statinė benzino ir paskutinė dėžė sviedinių. Per tą laiką rusai 
taps vis stipresni.“ Tiesiogiai vadovauti operacijai, gavusiai kodinį pavadinimą 
„Saulėgrįža“ („Sonnenwende ) jis pasiūlė generolą Venką, kuris buvo priskirtas 
prie Himlerio štabo. 

Žukovas vasario 10 d. išsiuntė Stalinui Berlyno puolamosios operacijos planą. 
Išanalizavęs priešais išsidėsčiusią vokiečių grupuotę, maršalas suformulavo to- 
lesnių veiksmų tikslą: „Sužlugdyti priešo operatyvinį susitelkimą, pralaužti jo 
gynybą Oderio vakariniame krante ir užimti Berlyno miestą.“ 

Pralaužti gynybą ketinta siauruose ruožuose sutelkiant po 250-300 artileri- 
jos vamzdžių vienam fronto kilometrui. Puolimui Berlyno kryptimi buvo pa- 
sitelkiama 47-oji, 5-oji smogiamoji, 8-oji gvardijos, 69-oji ir 33-ioji armijos. Į 
Berlyną turėjo įžengti Čiuikovo, Kolpakčio ir Cvetajevo kariuomenė. 

5-oji smogiamoji ir 47-oji armijos turėjo judėti aplenkdamos Berlyną, siekda- 
mos pridengti miesto šturmą nuo priešo kontrsmūgių iš šiaurės vakarų. Jų juos- 
tose ketinta į pralaužą pasiųsti tankų armijas. 1-oji gvardijos tankų armija gavo 
užduotį užimti Reicho sostinės rytinę ir šiaurės rytų dalis. 2-0ji gvardijos tankų 
armija turėjo įsiveržti į Berlyną iš šiaurės vakarų. 

Baigdamas Žukovas rašė: 

„Pergrupuoti pajėgas ir priemones iš fronto prie Oderio dešiniojo sparno aš galiu 
pradėti tik ėmus pulti 2-ajam Baltarusijos frontui, t. y. nuo 1945-2-10, ir baigsiu 
1945-2-18. Todėl veikti Berlyno kryptimi skirta kariuomenė bus parengta pulti 
Berlyną tik 1945-2-19-20. 

Berlyno puolimą galiu pradėti 1945-2-20.“ 

Vasario 12 d. Lebuso rajone be artilerinio rengimo ledu Oderį forsavo 69-oji 
armija, sudariusi du placdarmus ir perkirtusi Frankfurto-Kiustrino geležinkelį. 
Be to, vėl pasižymėjo generolo Askalepovo 77-oji gvardijos divizija. Tą pačią 
dieną 47-osios armijos vadas gavo įsakymą 19.00 pradėti žygį iš Valčo rajono, 
kad iki vasario 16-osios ryto pasiektų Oderį. Likviduoti Šneidemiulėje apsup- 
tai vokiečių grupuotei iš armijos kariuomenės buvo skirta generolo majoro 
Kuzmino operatyvinė grupė - 125-asis šaulių korpusas su pastiprinimo dali- 
niais. Vasario 13-osios naktį Žukovas visoms fronto armijoms išsiuntė Berlyno 
operacijos vykdymo operatyvines direktyvas. Armijų vadai savo planus turėjo 
pateikti tvirtinti iki vasario 17 d. 12.00. 

Vasario 13 d. Šneidemiulės „tvirtovės“ komendantas pulkininkas Heincas 
Revlingeris, netekęs paskutinio aerodromo ir likęs be šaudmenų, nusprendė sa- 
vavališkai veržtis į vakarus. Įgula buvo perskirta į motorizuotąją ir pėsčiąją ko- 
lonas, iš viso ji turėjo 8000 žmonių. 20.00 be artilerinio rengimo pradėjo veržtis. 
Tokio vokiečių „įžūlumo“ nesitikėta: „Generolas Kuzminas klaidingai manė, kad 
priešo kariuomenė demoralizuota ir nemėgins veržtis iš apsupties.“ Vokiečiai 
nušlavė 185-osios šaulių divizijos kovos rikiuotę, kurioje „silpnai veikė žvalgyba, 
taip pat nepakankamai dėmesio skiriama organizuoti mūšiui nakties sąlygomis, 
ir pasitraukė į miškus. 

Apie atliktą prasiveržimą pulkininkas Revlingeris nedelsdamas pranešė per 
radiją Himleriui. Sprendžiant iš Rauso atsiminimų, reichsfiureris šiam sprendi- 
mui pritarė: „Jūs tai girdėjote? Revlingeris įstengė! Jis tai padarė! Aš sakiau, kad 
jis tai padarys! 

Žinoma, aš sutikau su sprendimu, kurį Revlingeris padarė savarankiškai, ir 
išreiškiau viltį, kad daug šių narsių karių, slėpdamiesi miškuose, gali prasiskverbti 
iki mūsų pozicijų. Paskui mes gana ilgai svarstėme galimybę šį būrį įjungti į mūsų 
gynybos sistemą, kai staiga suskambo telefonas. Aš išklausiau iš OKH perduotą 
Hitlerio įsakymą. Jis reikalavo, kad Revlingeris ir jo įgula grįžtų į Šneidemiulę ir 
toliau ją gintų. 

„Ne, jūs visiškai teisus. Aš neperduosiu šio įsakymo toliau, - pasakė man 
Himleris.“ 

Vasario 14 d. sovietų kariuomenė, išnaikinusi priedangos dalinius, užėmė 
liepsnojančią Šneidemiulę. Tada Kuzminas nukreipė 125-ąjį šaulių korpusą prie 
Oderio, o sunaikinti prasiveržusią grupuotę pavesta 3-iajai smogiamajai armijai. 
Dar po keturių dienų abu vokiečių būriai buvo išsklaidyti, Revlingeris su savo 
štabu pateko į nelaisvę. 

Taigi viskas tarsi būtų gerai. Tačiau vasario 16 d. iš Altdamo (Dąbie) ir 
Štargardo rajono į 1-ojo Baltarusijos fronto sparną smogė Feliksas Šteineris. 
Operacijoje „Sonnenwende“ dalyvavo 10-oji SS divizija „Frundsberg“, 4-oji SS 
tankistų grenadierių divizija „Polizei“, 11-oji SS tankistų grenadierių divizija 
„Nordland“, 23-ioji SS tankistų grenadierių divizija „Nederland“, 28-osios SS 
tankistų grenadierių divizijos „Wallonie“ daliniai, 503-iasis SS sunkiųjų tankų 
batalionas, tankų divizijos „Holstein“ ir „Schlesien“, divizija „Fūhrer“ su 911-ąja 
šturmo pabūklų brigada ir divizija „Fūhrer-Begleit-Division.“ 

Reikia pastebėti, kad divizija „Wallonie“ turėjo vos apie 3 tūkst. žmonių, t.y. 
buvo tik sustiprintas pulkas. Divizija „Nordland“ turėjo 30 tankų ir 30 savaeigių 
pabūklų, divizijoje „Fūhrer - 56 tankai ir 32 StuG III, divizijoje „Holstein - 
25 tankai. Pačiame pajėgiausiame junginyje, SS divizijoje „Frundsberg, buvo 
daugiau kaip 20 tūkstančių žmonių, 87 tankai ir 28 savaeigės zenitinės bei prieš- 
tankinės patrankos. Įskaitant batalioną „tigrų“ (17 tvarkingų mašinų) ir dvi 
smogiamąsias grupuotes, buvo apie 300 šarvuotųjų kovos mašinų. Mažai tikėtina, 
kad ši kariuomenė galėtų prasiveržti į 1-ojo Baltarusijos fronto užnugarį, tuo 
labiau sumuštų jo tankų armijas ir apsuptų dalį sovietų kariuomenės. Bet kokiu 
atveju ne 1945 m. ir ne Himleriui vadovaujant. 

Tiesa, pirmąją dieną vokiečiams, nustūmusiems 47-osios ir 61-osios ar- 
mijų dalinius į pietus, pavyko užimti Baną bei Pyritcą, pramušti koridorių į 
Arnsvaldę ir deblokuoti savo kariuomenę. Bet pralaužti sovietų frontą nepa- 
vyko. Bogdanovo 2-osios gvardijos tankų armijos korpusų kontratakos virsdavo 
pasitiktinėmis kautynėmis su priešo tankais, kuriose nei vienai, nei kitai pusei 
nepavyko pasiekti lemiamo laimėjimo. Vokietijos generaliniame štabe vos ne- 
pradėta atkimšinėti šampano butelių: „Vasario 16 ir 17 d. puolimas vyko labai 
sėkmingai. Mes, nepaisydami visų sunkumų bei abejonių, ėmėme tikėtis šios 

operacijos sėkmės, vylėmės įgyti laiko tolesniems veiksmams“. Šteineriui pavyko 
sustabdyti Baltarusijos fronto dešiniojo sparno judėjimą, paimti 3 tūkst. belais- 
vių ir priversti rusus šiek tiek atsitaukti atgal. Bet tik tiek. „Panteroms neužteko 
degalų: „Įgulos turėjo įsakymą, kad jei tankas pamuštas, jų pirmoji užduotis 
buvo, kai tik susilpnės priešo ugnis, išsiurbti degalus.“ Aviacijos paramos beveik 
nebuvo. Galiausiai per automobilio avariją gerokai nukentėjo generolas Venkas 
(Walther Wenck) ir su juo dingo paskutinė Guderiano galimybė pačiam prižiū- 
rėti Arnsvaldės operaciją.“ Vokiečių puolimas sustojo vos prasidėjęs. 

Žukovas, turėdamas dešiniajame sparne pakankamai pajėgų, „nepaisydamas, 
kad aplinkybės pasidarė kiek prastesnės, manė, jog pagrindinė jam pavaldžios 
kariuomenės užduotis tebėra pasirengti ir įvykdyti puolamąją operaciją Berlyno 
kryptimi. Kartu, nenusišalinant nuo pagrindinio tikslo, galima pagelbėti 
Rokosovskiui. Tuo labiau kad kariuomenės vyriausiosios vadovybės įsakymo 
dėl Berlyno užėmimo niekas neatšaukė. 

Vasario 16 d. Georgijus Konstantinovičius pasiūlė tokį variantą: turint tikslą 
pagelbėti 2-ajam Baltarusijos frontui, smogti stiprų smūgį priešui ir, nubloš- 
kus jį į šiaurę, pasiekti Lubovo, Tempelburgo (dab. Čaplinekas), Falkenburgo 
(dab. Zlocieniecas), Golnovo (dab. Goleniuvas) frontą ir atkirsti kelią priešo 
Pomeranijos grupuotei pasitraukti į vakarus. Šiai užduočiai atlikti pasitelktos 

61-oji ir 2-oji gvardijos tankų armija, 7-asis gvardijos kavalerijos korpusas ir 
9-asis tankų korpusas, Lenkijos kariuomenės 1-oji armija ir dalis 3-iosios smo- 
giamosios armijos pajėgų. Kitos fronto dešiniojo sparno pajėgos turėjo įvykdyti 
anksčiau iškeltas užduotis ir stengtis pasiekti Oderio upės liniją. Ir šį sprendimą 
vyriausioji vadovybė patvirtino, o vasario 19 d. 1-ojo Baltarusijos fronto deši- 
niojo sparno kariuomenė perėjo į puolimą ruože nuo Kaliso iki Bano. Ir vėl 
atakas keitė kontratakos nesikeičiant fronto linijai. Yra net tokia formuluotė: 
„2-osios gvardijos tankų armijos junginiai, veikiantys Štargardo ruože ir Pyritco 
bei Bano rajonuose, pereiti į puolimą neįstengė, nes buvo sukaustyti sunkių 
mūšių, atrėmė priešo kontrsmūgius.“ 

Įdomu, kad Rusijos karo istorijos analuose šios kautynės nebuvo net niekaip 
pavadintos ir nuostolių statistikos rinkiniuose visiškai praleistos. 

Vasario 21 d. armijų grupėms „Weichsel“ ir „Centras“ išsiųstoje direktyvoje 
Hitleris paskelbė, kad operacija „Sonnenwende“ baigiama. Vokiečiai paliko 
Arnsvaldę ir atsitraukė šiaurės pusėn. Netekęs pasitikėjimo Šteinerio štabas 
buvo perkeltas į kitą Oderio krantą, kur ėmė veikti vykdydamas atsilikusių kariš- 
kių surinkimo užduotį. Iš 11-osios armijos grupei „Centras“ buvo perduodama 
viena korpuso valdyba ir trys divizijos, iš jų ir SS tankų divizija „Frundsberg. 
„Fiurerio fanatai“ pasiųsti lopyti fronto skylių Silezijoje. Kitiems junginiams 
ėmė vadovauti iš Karaliaučiaus išgabentas 3-iosios tankų divizijos štabas. 

Vasario 26 d. Hitleriui pateiktoje analitinėje apžvalgoje, kurią sudarė skyrius 
„Rytų užsienio kariuomenės", reiškiama nuomonė, kad, žlugus vokiečių kontr- 
smūgiui Štargardo rajone, sovietų pusė pagrindines pastangas nukreips „vien 
lemiama vakarų kryptimi . Tačiau fiureris, jei tikėtume Gebelso užrašais, buvo 
įsitikinęs, „jog sovietai neketina iškart pulti Berlyno“ ir tikėjosi sovietų armijų 
smūgio Rytų Pomeranijoje: 

„Mūsų genštabininkai tikėjosi, kad sovietai padarys tokią pačią klaidą, kokią 
mes patys padarėme 1941 metų vėlų rudenį sudarydami Maskvos apsupimo 
planą, būtent: žygiuoti tiesiai į priešo sostinę, nesižvalgant nei į dešinę, nei į 
kairę ir nesirūpinant sparnų priedanga. Dėl to anuo metu mes labai apsirikome. 
Ir fiureris nuolat pabrėždavo, kad sovietai nedarys šios klaidos, bet jo generolai 
nenorėjo tuo patikėti.“ 

O Hitleris vėl buvo teisus. 

„Sonnenwende“ ir priešo pajėgų telkimas sparnuose privertė kariuomenės 
vyriausiąją vadovybę susimąstyti, ar tik vokiečiai neįstengtų smogti stipresnį 
smūgį, tuo labiau jog buvo neaišku, kur dingo SS 6-oji armija: 

„Susiklosčiusiomis aplinkybėmis vokiečiai galėjo perimti iš mūsų iniciatyvą ir 
sužlugdyti sumanytą operaciją... 

Net prieš paskutinį atodūsį fašistinis žvėris buvo pavojingas, galintis pasi- 
glemžti į kapą šimtus tūkstančių žmonių gyvybių. Be to, nesėkmė prie Berlyno 
grėsė ir bjauriais politiniais padariniais... 

Kariuomenės vyriausioji vadovybė, generalinis štabas, frontų karo tarybos vis 
lygino mūsų galimybes su priešo galimybėmis ir galiausiai priėjo prie ankstesnės 
išvados: nesutelkę prie Oderio pakankamų materialinių priemonių atsargų, ne- 
galėdami panaudoti visos aviacijos ir artilerijos galios, neapsaugodami sparnų, 
mes negalime mesti savo armijų pulti Vokietijos sostinę. Šiuo atveju rizikuoti 
nederėjo. 

Ištikus nesėkmei karo baigiamajame etape, politiniai ir kariniai padariniai 
mums galėjo būti itin sunkūs ir nepataisomi.“ 

Nesvarbu, kokia tai buvo - tikra ar iliuzinė - grėsmė, Stalinas nenorėjo nė 
mažiausios rizikos. Jis puikiai prisiminė, kaip 1920 metais „Šen Berlyną!“ virto 
„Stebuklu prie Vyslos“. 

Dėl to ir atsirado logiškas sprendimas: trumpiausiu metu pribaigti priešo 
Rytų Pomeranijos grupuotę ir atlaisvinti kuo daugiau pajėgų lemiamam smūgiui 
Berlyno kryptimi. Laimė, laiko dar buvo pakankamai: sąjungininkų kariuomenė 
vos tik pajudėjo Reino link. 


Dar vasario 20 d. Žukovas pranešė kariuomenės vyriausiajai vadovybei, kad 
reikia laikinai pereiti prie tvirtos gynybos visame 1-ajame Baltarusijos fronte. 
Iki 2-ojo Baltarusijos fronto kariuomenės puolimo pradžios maršalas ketino iš- 
sekinti priešą, o paskui dalis pajėgų turėjo smogti Golnovo kryptimi, kad at- 
kirstų Rytų Pomeranijos vokiečių grupuotę nuo kitos Vokietijos dalies. Jei 
Rokosovskiui sektųsi, ketinta pereiti į puolimą naudojant visas 1-ojo Baltarusijos 
fronto dešiniojo sparno pajėgas ir bendromis pastangomis visiškai sunaikinti 
priešą Pomeranijoje. Smūgiu iš rajono ryčiau Arnsvaldės Žukovas planavo su- 
skaidyti priešo kariuomenę ir pasiekti Baltijos jūrą ir Oderį - nuo Kolbergo iki 
Cedeno. Lenkijos kariuomenės 1-ajai armijai, 3-iajai smogiamajai armijai su 
9-uoju tankų korpusu ir 1-ajai gvardijos tankų armijai iškelta užduotis smogti 
šiaurės rytų kryptimi, Belgrado ir Kolbergo link, o 61-ajai armijai su 7-uoju 
gvardijos kavalerijos korpusu ir 2-ajai gvardijos tankų armijai - į šiaurę ir šiau- 
rės vakarus, Kamino (dab. Kamien Krajenski) ir Golnovo pusėn. 47-oji armija 
su 1-uoju gvardijos mechanizuotuoju korpusu turėjo smogti Altdamo kryptimi. 
Sutriuškinti priešo 11-osios armijos pagrindines pajėgas fronto kariuomenės 
vadas tikėjosi per penkias septynias dienas, o išvalyti visą Pomeranijos teritoriją 
į vakarus nuo Noištetino, Kerlino, Kolbergo iki Oderio upės - per 14-16 parų. 


Į BERLYNĄ! ANTRASIS MĖGINIMAS 


Taigi vasario 22 d. vyriausiosios vadovybės patvirtintas bendras sumanymas 
buvo toks: 2-asis Baltarusijos frontas, smogdamas bendra Kezlino kryptimi, o 
1-ojo Baltarusijos fronto dešiniojo sparno kariuomenė - Kolbergo kryptimi, 
turi perskirti besipriešinančią armijų grupę „Weichsel“, atkirsti jos didžiąją dalį 
nuo Vokietijos kariuomenės pagrindinių pajėgų ir sunaikinti. Rokosovskio ka- 
riuomenė, užėmusi Kezlino miestą ir pasiekusi Baltijos jūros pakrantę, turi at- 
sisukti frontu į rytus ir pulti Dancigo bei Gotenhafeno (dab. Gdynė) kryptimi, 
likviduoti priešą Pomeranijos rytinėje dalyje ir užimti visus uostus nuo Dancigo 
iki Kolbergo. Buvo numatyta, jog Žukovo kariuomenė pasuks į vakarus, kad 
pasiektų Pomeranijos įlanką ir likviduotų priešą Oderio dešiniajame krante nuo 
šios upės žiočių iki Cedeno. 

Guderianui vis dėlto pavyko pasukti sovietų kariuomenę nuo Berlyno į šiaurę, 
į Pomeraniją ir pailginti Reicho agoniją dviem mėnesiais. 

Per pradinį operacijos aptarimą Rokosovskis siūlė suderinti dviejų frontų gre- 
timų sparnų operacijas pagal laiką, tačiau pradėti jam teko vienam. Žukovui 
buvo leista pradėti kai tik pasirengs, bet ne vėliau kaip kovo 1 d. 

2-ojo Baltarusijos fronto puolimas atsinaujino vasario 24 d. Po 40 minučių 
trukusio artilerinio rengimo - 10 kilometrų proveržio atkarpoje ugnies tanku- 
mas buvo 150 vamzdžių vienam kilometrui, neįskaitant reaktyvinės artilerijos, — 
generolo leitenanto G. Kozlovo 19-osios armijos pėstininkai, be tankų palydos 
ir aviacijos paramos, smogė Rauso ir Veiso pajėgų sandūroje iš rajono į pietva- 
karius nuo Choinicės Kezlino kryptimi. Šiame ruože gynėsi 2-osios vokiečių 
armijos 18-ojo kalnų šaulių korpuso, kuriam priklausė 32-oji pėstininkų divi- 
zija, 15-osios (latvių) SS divizijos likučiai, SS brigados „Charlemagne“, naujai 
pavadintos 33-iąja vafengrenadierių divizija (33. Waffen-Grenadier-Division 
der SS „Charlemagne“) junginiai, atsarginiai ir mokomieji daliniai. 

Pirmąją dieną Kozlovo armijai pavyko pralaužti priešo gynybą į 10-12 kilomet- 
rų gylį. Pralaužos plotis pasiekė 20 kilometrų. Vasario 25-osios rytą, pagerėjus 
meteorologinėms sąlygoms, paremti sausumos kariuomenės į orą pakilo sovietų 
aviacija. 11.00 buvo panaudotas generolo A. Panfilovo 3-iasis gvardijos tankų 
korpusas (274 tankai ir SAĮ). Tankų brigadoms priskirta po vieną 313-osios di- 
vizijos šaulių pulką. Įžengdamas į pralaužą, korpusas atitrūko nuo pėstininkų ir 
per dieną nužygiavo apie 40 kilometrų. 70-osios armijos kariuomenė, susidūrusi 
su atkakliu priešinimusi, per dvi pirmąsias dienas pasistūmėjo tik 4-6 kilome- 
trus. Kitos armijos kovojo ankstesnėse linijose: 65-oji ir 2-0ji smogiamoji armi- 
jos „sėkmingai atmušinėjo priešo atakas“, o 49-ąją armiją vokiečiai net išmušė 
iš Osovo. 

Vasario 26 d. Panfilovo tankų korpuso priešakiniai būriai užėmė Baldenbergą 
(dab. Bialy Bėr) ir Šenau (Schėnau, dab. Drzonowo), o kitą dieną - Bublicą 

(dab. Bobolicai). Turint tikslą pridengti fronto smogiamosios grupuotės kairįjį 
sparną, buvo panaudotas generolo Oslikovskio 3-iasis gvardijos kavalerijos kor- 
pusas. Tačiau generolo G. Kozlovo šaulių korpusai judėjo nepakankamai greit, 
vis labiau atsiliko nuo tankistų, nesuvaldė divizijų, todėl fronto vadovybė tuo 
buvo labai nepatenkinta: „Per dvi dienas pėstininkai nužygiavo vos 25 kilome- 
trus. Daug jėgų reikėjo kovoti su priešo atsparos taškais, kuriuos aplenkdavo 
tankų korpusas. Hitlerininkus iš jų išmušti sekėsi labai sunkiai, dėl to, žinoma, 
mažėjo puolimo tempas. Bet tai vyko ne vien dėl šios priežasties. Kenkė prastas 
vadovavimas kariuomenei. Armijos vadas vis netekdavo ryšio su junginiais, vė- 
lavo priimti sprendimus. Šie du mūšiai parodė, kad jam nepavyks susitvarkyti 
su tokiu dideliu junginiu kaip armija, be to, dar su jai priskirtomis sustiprinimo 
priemonėmis. Sudėtingomis, nuolat kintančiomis puolimo aplinkybėmis jis su- 
triko, neįstengė reaguoti į besirutuliojančius įvykius.“ Rokosovskis buvo pri- 
verstas sustabdyti 3-iojo gvardijos tankų korpuso judėjimą ir pranešė į Maskvą, 
kad būtina pakeisti 19-osios armijos vadą. 

Vasario 27 d. puolimas sustojo: 19-osios armijos junginiai tvarkėsi pasiektose 
linijose, generolo Panfilovo brigados, laukdamos atvykstančių pagrindinių pa- 
jėgų, išsidėstė žiedinėje gynyboje Bublico rajone. Kitos armijos taip pat negalėjo 
pasigirti laimėjimais. Visos pajėgos jau buvo mestos į kautynes. 

„Pirmąkart per visą karą, - prisimena Rokosovskis, - aš, fronto vadas, likau 
be rezervų ir, atvirai sakant, jaučiausi nekaip... Kariuomenei judant į šiaurę, 
vis labiau apsinuogino mūsų kairysis sparnas: juk mūsų kaimynas - 1-asis 
Baltarusijos frontas - liko vietoje. Priešas vis dažniau smogdavo mūsų puolan- 
čių dalinių sparnams bei užnugario tarnyboms... 

Netrukus mane iškvietė kariuomenės vyriausiasis vadas prie AD (aukštojo 
dažnio) aparato. Pranešiau, kokia yra padėtis mūsų fronte ir kokia susidarė kai- 
riajame sparne: 

Stalinas paklausė: 

- Ką, Žukovas gudrauja? 

— Nemanau, - atsakiau, - kad jis gudrautų, bet kad jo kariuomenė nepuola ir 
dėl to kyla pavojus mūsų apnuogintam sparnui, galiu patvirtinti. Mes neturime 
pajėgų apsaugoti sparnui, visas rezervas panaudotas. Todėl prašau sustiprinti 
fronto kariuomenę ar įpareigoti 1-ąjį Baltarusijos frontą pereiti į puolimą.“ 

Vasario 28 d. 2-ojo Baltarusijos fronto kariuomenė atnaujino atakas ir, iš- 
plėtusi pralaužos tarpą iki 70 kilometrų, užėmė Prechlau (dab. Pžechlevas), 
Noištetino miestus bei kitus atsparos taškus. 70-oji armija, sustiprinta generolo 
majoro A. Firsanovičiaus 8-uoju mechanizuotuoju korpusu, įstengė pasistūmėti 
priekin iki 10 kilometrų, o 49-oji armija susigrąžino Osovą. 

Besiginantys vokiečių pėstininkai Volino miesto gatvėje. 


Vokiečiai mėgino surengti kontrsmūgį į 19-osios armijos dešinįjį sparną iš 
Rumelsburgo pusės naudodami 7-ojo tankų korpuso (7-oji tankų divizija, 
4-oji SS divizija „Polizei, 226-oji šturmo pabūklų brigada) pajėgas. Tačiau 
Rokosovskis, gavęs žvalgybos pranešimą apie priešo „įtartiną bruzdėjimą,, įsakė 
pasukti į šiaurę generolo leitenanto S. Mikulskio 40-ąjį šaulių korpusą, susti- 
printi korpusą artilerija, suteikti jam visokeriopą aviacijos paramą ir užimti 
Rumelsburgą. Iš vakarų, siekdamas užmegzti ryšius su Veiso armija, generolas 
Rausas metė Rumelsburgo pusėn savo vienintelį rezervą - pulkininko Joachimo 
Hesės (Hesse) tankų diviziją „Holstein“, bet ir jis neužklupo rusų netikėtai: „Po 
pirmųjų mažų laimėjimų divizija buvo nublokšta atgal.“ 

Maršalo Žukovo armijoms perėjus į puolimą, Rokosovskio reikalai gerokai 
pasitaisė. Kovo 3 d. 19-osios armijos dešiniojo sparno junginiai po smarkių 
mūšių, kurie vyko dieną ir naktį, išstūmė priešą iš Rumelsdorto, išsklaidė gene- 
rolo Keselio (Mortimer von Kessel) kontrsmūgio grupuotę. Dėl to 3-iasis gvar- 
dijos tankų korpusas galėjo judėti toliau ir pasiekti Baltijos jūrą šiauriau Kezlino, 
kuris buvo užimtas kovo 4 d. 

Taigi iki kovo 5 d. 2-ojo Baltarusijos fronto kairiojo sparno kariuomenė priešo 
Rytų Pomeranijos grupuotę padalijo pusiau. Buvo užkirsti keliai Veiso armijai 
pasitraukti į vakarus. 

1-ojo Baltarusijos fronto dešiniojo sparno kariuomenė (27 šaulių divizijos, 3 
kavalerijos divizijos, 4 tankų korpusai, 2 mechanizuotieji korpusai, 2 atskirosios 
tankų brigados) baigė rengtis operacijai vasario pabaigoje. 240 kilometrų juos- 
toje buvo sutelkta 400 tūkst. žmonių, 6585 pabūklai ir minosvaidžiai, 864 reak- 
tyvinių minosvaidžių įrenginiai, 1515 tankų bei savaeigių pabūklų. Artilerijos 
tankis pralaužimo atkarpoje pasiekė jau standartiniu tapusį 250 vamzdžių vie- 
nam kilometrui. 

Šiai kariuomenei priešinosi vokiečių 11-osios armijos aplamdyti junginiai, 
kuriems nuo vasario 25 d. vadovavo generolo Rauso 3-iosios armijos štabas. Jis 
turėjo 10 įvairaus pajėgumo divizijų, iš jų vieną tankų diviziją ir tris tankistų 
grenadierių divizijas. 3-iojo SS tankų korpuso ir 10-0jo SS armijos korpuso 
junginiai buvo labai nusilpę per nepavykusį kontrpuolimą. Bent jau sovietų 
istorikai tikino, kad „mesti smogti kontrsmūgiams priešo junginiai neteko 
apie 70 tūkst. žuvusiųjų, sužeistųjų ir patekusių į nelaisvę“. Jungtinis korpu- 
sas „Hoerlein“ buvo sudarytas iš vienos divizijos ir surinktų dalinių. Kairiojo 
sparno jungtinis korpusas „Tettau“ turėjo rezervinės divizijas „Pommern“ ir 
„Bernwalde“, suformuotas iš liaudies grenadierių batalionų bei statybos ir užnu- 
garių tarnybų pagrindu sukurtų padalinių. Šios divizijos neturėjo nei artilerijos, 
nei prieštankinių padalinių, nei ryšių batalionų. 

Iš viso armija, sovietų duomenimis, turėjo apie 200 tūkst. kareivių ir kari- 
ninkų, 2500 pabūklų ir minosvaidžių, 700 tankų bei šturmo pabūklų. Tiesa, 
Rausas tikina, kad jis turėjo 240 lauko pabūklų, o tankų - vos 70; 

„Dar prieš man oficialiai perimant vadovavimą, įsakiau armijos užnugaryje, 
kur buvo daugybė miškų bei ežerų, pradėti kurti tankų prieštankinių užtvarų 
tinklą. Tokia vietovė labai tiko sudaryti prieštankinei gynybai. Per keletą dienų, 
energingai pagelbstint partijos nariams ir vietos gyventojams, šios užtvaros 
buvo sudarytos ant visų tiltų, prie įvažiavimų į kaimus, taip pat keliuose bei 
plentuose tose vietose, kuriose palei juos prasideda miškai. Narsūs folksšturmo 
kariai, kurie buvo išmokyti naudoti „pancerfaustus“, saugojo tas užtvaras. Be to, 
kareiviai su prieštankinėmis priemonėmis buvo pasirengę dviračiais bei moto- 
ciklais greit atsirasti ten, kur reikėjo. Visas civilis telefono tinklas buvo paverstas 
įspėjimo apie pasirodančius tankus sistema. Niekada anksčiau teritorijos ruožas 
nebuvo taip greit paverčiamas vientisu prieštankiniu tinklu, kaip mes įstengėme 
tai padaryti Pomeranijoje. Mūsų tikslas buvo trukdyti rusų tankams, net jei jie 
pralauš frontą, greit veržtis tolyn. 

Kovo 1-osios rytą po smarkaus (Rausas rašo - „šlykštaus') artilerinio ir avia- 
cinio rengimo į ataką pakilo 61-osios armijos ir 3-iosios smogiamosios armi- 
jos divizijos. Tą pačią dieną į kautynes buvo pasiųstos abi tankų armijos. 1-oji 
zvardijos armija (584 tankai ir SAĮ), pralenkę 3-iosios smogiamosios armijos 

pėstininkus, pramušė generolo Frydricho Siksto (Friedrich Sixt) 5-osios jėgerių 
divizijos kovos rikiuotę ir jau vakarop pasistūmėjo 20-25 kilometrus. 2-osios 
gvardijos armijos (276 tankai ir SAĮ), pasiųstos kairiau, 61-osios armijos juos- 
toje, puolimas vyko lėtai: iki dienos pabaigos ji įveikė 5-7 kilometrus, bet baigti 
proveržio neįstengė. 47-oji armija ir 1-oji Lenkijos kariuomenės armija puolime 
nedalyvavo. 

Vėlesnėmis dienomis Rytų Pomeranijoje prasidėjo itin žiaurūs mūšiai. 

Kovo 2 d., išplėsdama kovos veiksmų frontą, priekin pajudėjo generolo 
Perchorovičiaus 47-osios armijos kariuomenė su užduotimi ketvirtąją puolimo 
dieną užimti Altdamo miestą ir jos pagrindinėms pajėgoms pasiekti Oderį. 
Pralaužti priešo gynybą buvo pavesta 77-ajam ir 125-ajam šaulių korpusams, 
paskui į kautynes pasiųstas 1-asis gvardijos mechanizuotasis korpusas. Tačiau 
iki kovo 3-iosios pabaigos 47-osios armijos kariuomenė pasistūmėjo tik 20 kilo- 
metrų ir skirtos užduoties neįvykdė. 

61-osios armijos ir 2-osios tankų armijos junginiai antrąją dieną įsi- 
rėmė į parengtą gynybos ruožą Freienvaldės (dab. Chocivelas), Marienfleso 
(dab. Marianovas) linijoje ir įsivėlė į tęstinius frontalinius mūšius su 3-iuoju SS 
tankų korpusu (23-ioji, 27-oji, 28-oji tankistų grenadierių divizijos, 503-iasis 
sunkiųjų tankų batalionas), kuriam vadovavo generolas Martinas Unreinas. Šioje 
situacijoje fronto vadas įsakė generolui Bogdanovui aplenkti priešo įtvirtintas 
pozicijas ir smogti jam į sparną bei užnugarį. Vykdydamos šį nurodymą, 
2-osios gvardijos armijos pagrindinės pajėgos atliko gilų manevrą, įžengė į pra- 
laužą 3-iosios smogiamosios armijos juostoje ir kovo 3 d. smogė Naugardo bei 
Golnovo kryptimis. Šiam rajonui pridengti vokiečiai pradėjo skubiai permesti 
atgal į Pomeraniją SS diviziją „Frundsberg . 

Sėkmingiausiai veikė Katukovo tankistai. Kovo 3 d. pulkininko A. Babadža- 
niano 11-ojo gvardijos tankų korpuso daliniai įžengė į paskelbto „tvirtove“ 
Kolbergo pietvakarinį pakraštį. Po paros 1-oji gvardijos tankų armija, pasistū- 
mėjusi daugiau kaip 90 kilometrų, pasiekė Baltijos jūros pakrantę Kolbergo, 
Depo (Deep, dab. Dvižynas) ruože. Taip buvo galutinai atkirsti priešo grupuo- 
tės, mėginančios išvengti 2-ojo Baltarusijos fronto kariuomenės kairiojo sparno 
smūgio, atsitraukimo iš Kezlino keliai. Dėl visa ko Žukovas dar tankistams liepė 
sunaikinti visas perkėlas per Perzantės upę nuo Kolbergo iki Belgardo (dab. 
Bialogardas). 

1-ojo Baltarusijos fronto smogiamajai grupuotei greit judant, buvo į pietva- 
karius nuo Polcino izoliuotos pagrindinės 10-ojo SS korpuso ir korpuso grupės 
„Tettau“ pagrindinės pajėgos. Siekdamas atkirsti joms kelią atsitraukti, Žukovas 
įsakė: generolui Simoniakui pasukti dešinėn generolo majoro V. Čistovo 7-ąjį 
šaulių korpusą, Katukovui skirti pagalbon tankų brigadas, generolui Poplavskiui 

sparčiau pasistūmėti į šiaurę ir, veikiant išvien su sovietų daliniais, sutriuškinti 
priešą. 

Bogdanovo tankų armijos priešakiniai junginiai, išstūmę vokiečius iš 
Naugardo (dab. Novogardas) kovo 5-ąją pasiekė Oderio upę Kamino rajone. 
Belovo šaulių divizijos pasistūmėjo apie 65 kilometrus ir užėmė Stargardą. 


2-ojo Baltarusijos fronto kairiojo sparno ir 1-ojo Baltarusijos fronto dešiniojo 
sparno kariuomenei pasiekus Baltijos jūros pakrantę, buvo sėkmingai atlikta 
Rytų Pomeranijos grupuotės perskyrimo operacija. Vokiečių 2-oji armija, pa- 
tyrusi didelių nuostolių, buvo nustumta į šiaurės rytus, o 3-ioji tankų armija iš 
esmės sutriuškinta. 

Pralaimėjimas Pomeranijoje sukrėtė Reicho vadovybę. Tomis dienomis (kovo 
5 ir 6 d.), vis iš naujo apmąstydamas tuos liūdnus įvykius, patyrė šoką net pats 
didžiausias optimistas Gebelsas: 

„Pomeranijoje dabar susiklostė iš tiesų beviltiška padėtis. Ten besiplėtojantys 
įvykiai mums kelia didelį nerimą. Mūsų frontas ten visiškai sugriautas ir šiuo 
metu nematyti, kaip galėtume čia užimti tvirtas gynybos pozicijas. Daugelis 
pačių geriausių mūsų dalinių šiame rajone arba atkirsti, arba apskritai apsupti. 


Pamuštas vokiečių savaeigis pabūklas StuG 40. 

Žinoma, mes mėginame permesti ten iš Berlyno fronto visa, ką dar galima iš ten 
paimti, bet tai vėlgi - kvietimas Stalinui kuo greičiau ryžtis smogti Berlynui... 

Priešo prasprūdimai ar, greičiau, proveržiai čia yra tikrai lemiami. Sovietų 
tankai jau yra prie Kolbergo. Galima laikyti, kad mūsų pozicijos Pomeranijoje 
galutinai išdraskytos. Priešas įstengė sujungti abu savo pleištus. Tarp jų dar yra 
labai didelių vokiečių pajėgų ir priešas stengiasi jas uždaryti į tris lemiamus ka- 
tilus. Tokia įvykių raida veikia beveik šokiruojamai... 

Vakare buvau su pranešimu pas fiurerį. Kitaip nei per praėjusį susitikimą, pa- 
stebėjau, kad jis kiek prislėgtas, o tai, turint galvoje karo įvykių raidą, yra visai 
suprantama. Be to, jis šiek tiek nesveikuoja. Aš su siaubu pastebiu, kad jo kairioji 
ranka dreba jau gerokai smarkiau... 

Padėtis Pomeranijoje, žinoma, kelia itin didelį nerimą, nors Guderianas vis 
dar mano, kad kontratakomis ją pavyks pagerinti. Kai pažvelgi į žemėlapį, tie- 
siog apima siaubas.“ 

Tačiau atsargusis Stalinas „kvietimu“ nepasinaudojo, Berlyno puolimas vėl 
atidėliotas. 

Kad priešas būtų galutinai pribaigtas ir visa Baltijos pakrantė nuo Vyslos iki 
Oderio žiočių užimta, kariuomenės vyriausioji vadovybė kovo 5 d. direktyvoje 
frontams patikslino užduotis. 

Dabar 2-ojo Baltarusijos fronto kariuomenei reikėjo sutriuškinti priešo 2-ąją 
armiją, kuri buvo atkirsta nuo kitų pajėgų ir prispausta prie jūros Pomeranijos 
šiaurės rytinėje dalyje, užimti Dancigo, Sopoto, Gotenhafeno miestus ir ne vė- 
liau kaip kovo 20 d. užimti visą jūros pakrantę. 1-ojo Baltarusijos fronto kariuo- 
menė turėjo likviduoti prispaustus prie Oderio ir Štetino įlankos 3-iosios tankų 
armijos likučius ir priešą Rytų Pomeranijos vakarinėje dalyje. 

Maršalas Rokosovskis, iš esmės nepergrupuodamas pajėgų, toliau puolė nau- 
dodamas dešiniojo sparno kariuomenę, išilgai Vyslos kairiojo kranto Dancigo 
kryptimi, o kairiojo sparno kariuomenė tuo metu veržėsi Lauenburgo (dab. 
Lenborkas), Gotenhafeno kryptimi. Pagrindine kryptimi, išilgai Baltijos 
jūros kranto smogė 19-oji armija, kuriai vadovauti ėmė generolas leitenantas 
V. Romanovskis kartu su 3-iuoju gvardijos tankų korpusu. Kad „procesas“ vyktų 
sparčiau, Rokosovskio prašymu jo pavaldumui laikinai buvo perduota Katukovo 
tankų armija ir Lenkijos kariuomenės 1-oji tankų brigada: „Ta proga man AD 
telefonu paskambino G. Žukovas: „Įspėju. Armija turi būti grąžinta tiksliai to- 
kios sudėties, kokią ją gaunate!“ 

3-iasis gvardijos kavalerijos korpusas saugojo smogiamosios grupės sparną iš 
vakarų. 

Kovo 6 d. frontas pradėjo puolimą artėjančiomis viena prie kitos kryptimis 
Dancigo link. Sėkmingai pralaužusi priešo gynybą, jo dešiniojo sparno kariuo- 
menė pasistūmėjo į gilumą 15-18 kilometrų, o kairysis sparnas - iki 12 kilometrų. 
2-oji smogiamoji armija priėmė apsuptos priešo grupuotės ir Graudenco tvirto- 
vės kapituliaciją, o jos 116-asis korpusas įsibrovė į Starogardo (dab. Gdansko 
Starogardas) miestą kovo 7 d. likvidavęs priešą Kezlino rajone, 3-iasis gvardijos 
tankų korpusas veržėsi Štolpo (dab. Slupskas), Lauenburgo link. 

Todėl vokiečių vadovybė pradėjo atitraukti pagrindines pajėgas į Dancigo 
įtvirtintojo rajono pozicijas. Stiprūs ariergardai stengėsi stabdyti rusų puolimą 
prie gyvenviečių ir patogių linijų. Kovo 8 ir 9 d. 2-ojo Baltarusijos fronto kariuo- 
menė, persekiodama priešą, pasistūmėjo apie 50 kilometrų. Panfilovo tankistai 
kartu su 19-osios armijos pėstininkais užėmė didelį geležinkelių ir plentų mazgą - 
Štolpo miestą ir Štolpmiundės (dab. Ustka) uostą. Rokosovskis įsakė 8-ojo ir 
1-ojo tankų korpusų vadams glaudžiai veikti išvien ir iš visų jėgų „spustelėti“ 
siekiant įkandin atsitraukiančio priešo įsiveržti į Dancigą. Atitinkamai 3-iajam 
gvardijos tankų korpusui buvo iškelta užduotis veržliai judėti į rytus ir užimti 
Gotenhafeną. Siekdami neleisti priešui įsitvirtinti tarpinėse linijose, sovietų da- 
liniai atakavo dieną ir naktį. 

Kovo 10 d. vėl pasižymėjo Panfilovo tankistai: jie pirmieji forsavo Lebos upę 
ir užėmė Lauenburgą. Tą pačią dieną 19-osios armijos juostoje buvo mesta į 
kautynes 1-oji gvardijos tankų armija (319 tankų ir 136 SAĮ), kuri taip pat įveikė 
Lebos upę, paskui Brenkenhofo (dab. Bocianovas) kanalą ir atsimušė į Noištadto 
(dab. Prudnikas) vakarinius pakraščius. Per dieną kairiojo sparno ir centro ar- 
mijos įveikė dar nuo 15 iki 30 kilometrų, dešiniojo sparno kariuomenė atmuši- 
nėjo kontratakas ankstesnėje linijoje. Atsitraukdamas priešas vis labiau tankino 
kovos rikiuotę ir sovietų kariuomenės puolimo tempas pastebimai sulėtėjo. Kovo 
12 d. 1-oji gvardijos tankų armija, palaužusi priešinimąsi Noištadto rajone, pa- 
siekė Dancigo įlankos pakrantę šiauriau Gotenhafeno. Iki kovo 13 d. pabaigos 
2-ojo Baltarusijos fronto kariuomenė priartėjo prie paties Dancigo įtvirtintojo 
rajono išorinio apvado. 

Rokosovskis rengėsi pralaužti jį nesustodamas, „neleisdamas daryti jokių pau- 
zių . Planas buvo parengtas iš anksto. Pagrindinį smūgį Dancigo ir Gotenhafeno 
gynybos rajonų sandūroje smogė 49-osios ir 70-osios armijų kariuomenės 
gretimi sparnai, sustiprinti dviem tankų korpusais. Jie turėjo perkirsti priešo 
grupuotę į dvi izoliuotas dalis ir pasiekti Dancigo įlanką Sopoto rajone. Šiai 
užduočiai įvykdyti generolams Grišinui ir Popovui skirta viena diena. Toliau 
viena iš armijų buvo nukreipiama šturmuoti Dancigą iš šiaurės vakarų, o kita 
turėjo smogti Dancigui iš šiaurės išilgai įlankos kranto. Fronto dešinysis spar- 
nas, kuriame buvo 2-oji smogiamoji armija ir 65-oji armija (su mechanizuotuoju 

Vokiečių folksšturmo kovotojai prisiekė ginti Dancigą (dab. Gdanskas) iki paskutinio 


kraujo lašo. Nuotraukoje matyti ginkluotė: du prieštankiniai 88 mm kalibro granatsvaidžiai 


„Panzerschreck“ ir kulkosvaidis MG 42. 

korpusu) puolė Dancigo kryptimi iš pietų bei pietvakarių. Kairiojo sparno ka- 
riuomenei buvo įsakyta, naudojant 19-osios armijos ir 1-osios gvardijos tankų 
armijos pajėgas, užimti Putcigerio (Helio) neriją. Tiesiogiai likviduoti priešui 
nerijoje buvo skirtas 40-osios gvardijos tankų brigados būrys, turintis 7 tankus, 
bateriją 76 mm pabūklų ir tris pėstininkų būrius. Iki to meto bendra fronto puo- 
limo juosta susiaurėjo iki 50 kilometrų - po 10 kilometrų armijai. Kiekvienai 
bendrosios kariuomenės armijai buvo priskirta po vieną dvi inžinerines pio- 
nierų brigadas, taip pat ir pačios „elitiškiausios“ to meto „specialiosios paskir- 
ties“ pajėgos - trys VVR (vyriausiosios vadovybės rezervo) šturmo brigados, 
turinčios liepsnosvaidžių tankų pulkus, nešiojamuosius liepsnosvaidžius ir 
rinktinius karius, iki dantų ginkluotus, su antkrūtiniais - kirasomis SN-42. 

Sausumos kariuomenę rėmė visa fronto aviacija. 

Beje, ką reikėjo šturmuoti? Žinių pateikia istorikai A. Zavialovas ir 
T. Kaliadinas: 

„Dancigo gynybos rajonas buvo sudarytas iš dviejų gynybinių juostų su lauko 
tipo inžineriniais kovos statiniais (apkasai, tranšėjos, atviros kulkosvaidžių 
aikštelės, MŽUT). Pirmosios 3-5 km gylio gynybos juostos priešakinis kraš- 
tas ėjo Biurgervyzeno (Būrgerwiesen, dab. Gdansk-Btonia), Oros, Prausto (dab. 
Gdansko Pruščas), Unter Kalbudės (Kolbudai), Cukau (Zuckau, dab. Žukovas), 
Gletkau (dab. Jelitkovas) linija ir buvo sudaryta iš penkių tranšėjų linijų. Antroji 
gynybos linija įrengta už 5-7 km nuo Dancigo miesto ir sparnais rėmėsi į įlan- 
kos pakrantę. Buvo sudaryta iš trijų pozicijų. Pirmoji pozicija, einanti palei 
Bankau (dab. Bonkuvas) liniją, 160-oji aukštuma, Oliva, turėjo dvi tris ben- 
dro 1,5-2,5 km tranšėjų linijas. Antroji pozicija tęsėsi Takendorfo, vakariau 
Lauentalio (dab. Letnica), Brezeno (Brosen, dab. Bžežnas) linija ir buvo suda- 
ryta iš dviejų tranšėjų linijų, sujungtų su atsparos taškų sistema. Trečioji pozicija 
įrengta tiesiog išilgai miesto pakraščio. 

Iš pietryčių pusės Dancigo miestą dengė tankams neįveikiama vietovė, taip 
pat tvirtovės senųjų fortų sistema. Pats Dancigo miestas taip pat buvo parengtas 
gynybai. Beveik visi dideli mūriniai pastatai pritaikyti šaudyti iš kulkosvaidžių 
bei pabūklų. Langų ir durų angos buvo užkimštos smėlio maišais. Pastatus ir 
kvartalus jungė susisiekimo koridoriai ir tranšėjos. Gatvės užtvertos barikadų, 
o kai kuriose įrengti MŽUT. Namuose ir centrinėse gatvėse buvo išdėliotos val- 
domosios minos. 

Gotenhafeno gynybos rajonas sudarytas iš dviejų juostų. Šiam rajonui parengti 
priešas naudojo anksčiau pastatytus ilgalaikius gynybinius statinius, įrengtas 
artilerijos pozicijas ir stebėjimo postus, sustiprino juos tranšėjų, apkasų bei 
užtvarų sistema. Taigi Gotenhafeno miestas buvo apjuostas ištisiniu 12-15 km 
gynybinių įrenginių žiedu. 

3,3 ką sverianti „panceršreko“ granata skriedavo apie 100 m/s greičiu ir galėjo 


sunaikinti kelių šimtų metrų atstumu esančius taikinius. 


Pirmoji gynybos linija, kurios priešakinis kraštas ėjo Sopoto, Kvašino, 
Koletckau, Redos, Revos linija, buvo sudaryta iš dviejų pozicijų, turinčių penkias 
3-5 kilometrų bendro gylio tranšėjų linijas. Antroji gynybos juosta buvo įrengta 
per 5-7 km nuo Gotenhafeno miesto, o jos priešakinis kraštas ėjo Kolibkeno, 
Weltzendortfo, Janovo linija ir sudarytas iš trijų tranšėjų linijų bei keturių pen- 
kių ilgalaikių ugnies statinių ir medžio bei žemės ugnies statinių vienam fronto 
kilometrui. 

Gothenhafeno miestas taip pat buvo gerai parengtas gatvių mūšiams. Jei prie- 
šas būtų priverstas trauktis iš Gotenhafeno į šiaurę, tam atvejui buvo parengtas 
gynybos rajonas vadinamajame Okshefto placdarme. Šiame placdarme gynybos 
priešakinis kraštas vingiavo per kalvas Okshefto, Oblušo, Kazimiro linijoje. 

Siekdamas pridengti tarpą tarp Dancigo ir Gotenhafeno gynybos rajonų, prie- 
šas Cukau, Eksau, Koblės, Koletskau linijoje įrengė gynybos poziciją su dideliu 
atsparos tašku 221-osios aukštumos rajone. Šios pozicijos turėjo tris nevientisas 
tranšėjas. Už 4-5 kilometrų nuo šios pozicijos įrengtos dar trys tranšėjos: dvi - 
Ramkau (dab. Renbiechovas), Kvašino linijoje, viena - Brnevitco, Vitštoko lini- 
joje. Išilgai šios tranšėjos buvo sudarytas ištisinis minų laukas. 

Prieštankinei gynybai Dancigo ir Gotenhafeno rajonuose priešas iškasė prieš- 
tankinius griovius, sudarė barjerus, barikadas, prikaišiojo prieštankinių stulpe- 
lių. Netoliese prieštankinių kliūčių buvo įrengti atskiri apkasai „faustpatronais“ 
ginkluotiems tankų naikintojams.“ 

Už visų šių įtvirtinimų, griovių, minų laukų, mūrinių pastatų labirintų įsitaisė 
organizuotai atsitraukusi 2-osios armijos kariuomenė, kuriai kovo 12 d. vado- 
vauti ėmė generolas Dytrichas fon Zaukenas. Jis turėjo pasirengusias 16 „skir- 
tingos kokybės“ divizijų (apie 120 tūkst. žmonių), įskaitant dvi tankų (4-ąją ir 
7-ąją) bei 4-ąją SS tankistų grenadierių diviziją „Polizei“, taigi, sovietų duomeni- 
mis, „nemažas pėstininkų pajėgas, 200 tankų bei šturmo pabūklų, 180 baterijų 
artilerijos ir šturmo pabūklų ir daugiau kaip 100 lėktuvų. 

Gynybos sistemoje plačiai naudotos ant vyraujančių kalvų išdėstytos stacio- 
narios zenitinės baterijos su 88 mm ir 128 mm pabūklais, kurie galėjo šaudyti 
į taikinius ore ir žemėje. Be to, 2-osios armijos veiksmus rėmė kranto apsaugos 
ir Dancigo įlankoje esančių kovos laivų artilerija, konkrečiai, sunkiojo kreise- 
rio „Prinz Eugen“ aštuoniacoliai pabūklai. A. Babadžanianas prisimena: „Laivai 
reide siautėja - nenutrūkstamai apšaudo pakrantės kelius ir gyvenvietes. Juos 
nutildyti neįmanoma - tiek nutolę, kad mūsų artilerijai, tuo labiau tankų patran- 
koms nepasiekiami. Nepalankus oras neleidžia tai padaryti ir mūsų aviacijai.“ 

Beje, Rokosovskis, kaip ir kiti sovietų karvedžiai, nepamiršo pažymėti, kad 
1945 metais „hitleriniai fanatikai priešinosi narsiai, kiekvieną liniją, kiekvieną 
miestą gynė iki paskutinio šovinio, o, atsidūrę apsuptyje, stengėsi sukaustyti kuo 
daugiau sovietų kariuomenės. To meto kovos veiksmai pasižymėjo ypatingu 
žiaurumu. Šį „fanatizmą“ maršalas aiškina mirties bausmės grėsme, nejaugi vo- 
kietis gali ginti tėvynę?! 

Beje, kaip bet kurioje kariuomenėje, tuo labiau kariuomenėje, kuri užleidžia 
savas teritorijas, Vermachte taip pat buvo baudžiami mirtimi bailiai ir dezerty- 
rai: „Gąsdindama kareivius, armijų grupės „Weichsel“ vadovybė beveik visuose į 
Dancigą ir Gotenhafeną vedančiuose keliuose bei pačių šių miestų aikštėse statė 
kartuves. Jose mūsų kariuomenė aptiko daugiau kaip 140 pakartųjų, prie kurių 
buvo pritvirtintos lentelės su užrašu: „Pakartas už savavališką pasitraukimą iš 
pozicijų ar „Pakartas už bailumą“. Draugas Stalinas taip pat rikiavo kartuves 
išdavikams ir karo nusikaltėliams. Lygiai taip pat, kaip Raudonojoje armijoje 
kareiviams, „kurie buvo nuteisti įvairiam laikui kalėti, bet pažadėjo pasitaisyti, 
Vermachte būta „penkišimtinių, bausmės batalionų, kuriuos labai gerai įver- 
tino generolas Rausas: „Šie padaliniai buvo išdėstomi pačiuose pavojingiau- 
siuose taškuose. Bausmės batalionams vadovavo labiausiai prityrę karininkai ir 
puskarininkiai ir šie padaliniai gerai kovojo. Laikina improvizacija pamažu virto 
nuolatine struktūra, kuri sulaukė visuotinio palaikymo. Ją vykusia laikė ne tik 
kaliniai, bet ir dalinių, kuriems buvo priskirti bausmės batalionai, vadai . Viskas, 
kaip Sovietų Sąjungoje. 

Svarbu ne esmė. Svarbiau kai kas kita: jau buvo visiškai aišku, kad savo Žemėje 
„įbauginti“ ir „apmulkinti“ vokiečiai kaunasi mirtinai. Be to, baigiamajame karo 

etape turinčioms neribotą kiekį technikos bei ginkluotės, visoms sovietų divizi- 
joms chroniškai trūko karinio personalo - daug karių žūdavo. „Per puolimą nuo 
Vyslos iki Dancigo, - patvirtina Batovas, - mums buvo būdinga viena ypatybė: 
daug ugnies, o smarkiai trūksta žmonių. Papildymų negaudavome. Divizijose 
liko ne daugiau kaip 40 procentų karinio personalo. Iškrapštėme iš užnuga- 
rio tarnybų, pamažinome vežėjų, kiekvienam palikome po du tris arklius. 
Pasiuntėme į diviziją net armijos štabo apsaugos kuopą, palikome kareivių tik 
naktiniams postams.“ Vokiečių vadai, atvirkščiai, skundėsi, kad trūksta ginklų, 
degalų, šaudmenų. Trūko ir karininkų, bet kareivių Vermachtui visai užteko. 

Tad iš kur Konstantinui Konstantinovičiui atsirado toks entuziazmas dėl 
Dancigo? O gal jis taip labai nenutuokė apie priešą? 

Pasak seržanto Nikulino, maršalo planas buvo paprastas: 

„Vokiečiai priešinosi smarkiai, mūsų nuostoliai, kaip visada, dideli ir miesto 
apgultis užtruko. Vieną gražų rytą ant mūsų galvų, taip pat ir ant Dancigo iš 
padangių pabiro lapeliai. Juose buvo rašoma maždaug taip: „Aš, maršalas 
Rokosovskis, įsakau Dancigo įgulai per dvidešimt keturias valandas sudėti 
ginklus. Priešingu atveju miestas bus šturmuojamas, o visa atsakomybė už 
taikių gyventojų aukas bei sugriovimus kris ant vokiečių vadovybės galvos... 
Lapelių tekstas buvo rusų ir vokiečių kalbomis. Jis aiškiai skirtas abiem pusėms. 
Rokosovskis veikė pagal geriausias Suvorovo tradicijas: 

— Vyručiai, štai tvirtovė! Joje vynas ir bobos! Paimsite - smaginkitės tris die- 
nas! O atsakys už tai turkai. 

Rokosovskis buvo romantikas. Žukovas - tas griežtas, žiaurus, praktiškas 
žmogus, 0 šis - romantikas.“ 

Nuo kovo 14 d. po trumpo artilerinio rengimo 2-ojo Baltarusijos fronto ka- 
riuomenė pradėjo šturmą. 

Penkių kilometrų 70-osios ir 49-o0sios armijų kelias prie Dancigo įlankos, eta- 
pais vieną po kitos „pragraužiant keturias gynybos pozicijas, truko dvylika kau- 
tynių parų, „kartais sunaikinti didelį gynybos atsparos tašką reikėdavo keleto 
parų. Kasdien per kovo purvą, praliejus nemažai kraujo, pavykdavo pasislinkti 
tik po keliasdešimt metrų. Sovietų daliniai įsiveržė į Sopotą kovo 25-osios rytą, 
perkirtę priešo grupuotę į dvi dalis. Gotenhafeno rajone buvo blokuoti 7-ojo ir 
46-ojo tankų korpusų likučiai. Dancigo rajone liko 23-iojo, 27-ojo, 20-ojo armi- 
jos korpusų, 18-ojo kalnų šaulių korpuso daliniai. 

19-oji armija ir 1-oji tankų armija kovėsi iki kovo 28 d. Užimant miestą ir 
uostą, buvo paimta beveik 19 tūkst. belaisvių, apie 200 tankų bei šturmo pa- 
būklų, 600 ptrankų, 71 lėktuvas, 6246 automobiliai, 20 įvairių laivų, taip pat ir 
vokiečių paskandintus reide linijinio laivo „Gneisenau“ korpusas bei mokomasis 
artilerijos laivas „Schleswig-Holstein“. Pastarasis, pradėtas naudoti 1908 m. kaip 

eskadrinis šarvuotis, buvo po karo iškeltas ir beveik metus naudotas SSRS kari- 
niame laivyne. Dalis vokiečių įgulos likučių išplaukė laivais, kita dalis atsitraukė 
į šiaurę, į placdarmą Okshefto rajone. 

1-oji gvardijos tankų armija, dėl įvairių priežasčių netekusi 403 kovos ma- 
techniką, paaiškėjo, kad toliau tinka naudoti tik 92 šarvuotosios mašinos. Jokios 
bėdos: į Švybuso (Schwiebus, dab. Svebodzinas) stotį vienas po kito atvykdavo 
ešelonai su naujutėliais „trisdešimtketvirtukais“. Problema buvo tik dėl naujutė- 
lių tankistų: papildymo kariai prastai nutuokė apie kovos mašinos sandarą, vai- 
ruotojai buvo praktikavęsi tik po 6-10 valandų ir painiojo pavaras. 

Kovo 30 d. 2-osios smogiamosios armijos, 65-osios ir 49-osios armijų kariuo- 
menė užėmė Dancigo miestą ir uostą: „Dancigą paėmėme gana greitai, nors prie 
jo sienų atgulė beveik visa armija. Bet tai buvo įprasta - viena orda daugiau, viena 
mažiau - koks skirtumas? Rusijoje žmonių daug, be to, ir naujų greit gimsta! Ir 
juk paskui kiek gimė! Buvo viskas kaip pridera: girtumo tvaikas, pragariškas ap- 
šaudymas ir bombardavimas. Nešvankiai keikdamiesi ėjo priekin. Iki galo nuėjo 
kas dešimtas. Paskui prasidėjo linksmybės. Pasklido pūkai iš patalų, visur dai- 
nos, šokiai, ėdesio - per akis, galima po parduotuves, po butus pašniukštinėti. 
Liepsnoja namai, žviegia bobos. Pasismagino iki soties!“ 

Trofėjų iš tiesų buvo apsčiai, iš jų 140 tankų bei savaeigių pabūklų, 358 lauko 
patrankos ir 45 taip anglams bei amerikiečiams keliantys rūpesčių povandeni- 
niai laivai. Iš viso nuo vasario 10 iki balandžio 4 d. 2-ojo Baltarusijos fronto 
kariuomenė paėmė į nelaisvę 63,6 tūkst. kareivių ir karininkų, užgrobė 3470 
pabūklų ir minosvaidžių, 680 tankų bei šturmo pabūklų, 431 lėktuvą. Savų nuo- 
stolių per tą laiką būta 173 tūkst. žmonių, negrįžtamai prarastų - daugiau kaip 
40 tūkst. Likę gyvi Dancigo gynėjai pasitraukė į pietryčius, į pelkėtą vietovę tarp 
Vyslos ir Nogato. 

Vokiečių 2-osios armijos likučius, prispaustus prie jūros šiauriau Gotenhafeno, 
balandžio 4 d. galutinai sutriuškino 19-osios armijos pajėgos. Helo nerijoje ir 
Vyslos upės deltoje blokuoti daliniai - maždaug 120 tūkst. žmonių, toliau prie- 
šinosi iki gegužės 9 d. ir užtikrino maždaug dešimties tūkstančių pabėgėlių eva- 
kavimą. Visą tą laiką juos „saugojo“ ir nesėkmingai mėgino likviduoti generolo 
V. Romanovskio 19-osios armijos, generolo M. Sinenkos 5-osios tankų armijos 
junginiai ir Lenkijos kariuomenės 1-oji tankų brigada. 

1-ojo Baltarusijos fronto dešiniojo sparno kariuomenė, stengdamasi prasi- 
veržti į Oderio žemupį, sugaišo beveik mėnesį. 

Vykdydamas kariuomenės vyriausiosios vadovybės kovo 5 d. nurodymus, 
Žukovas nusprendė generolo majoro V. Čistovo 7-ojo šaulių korpuso pajėgas, 
Lenkijos kariuomenės junginius, pasitelkdamas dalį 1-osios gvardijos tankų 

Sovietų SU-76 liepsnojančio Dancigo (dab. Gdanskas) gatvėse. 


armijos pajėgų, panaudoti ne vėliau kaip kovo 7 d. ir sunaikinti priešo grupuotę 
rajone piečiau Šyfelbeino (Schieffelbein, dab. Svidvinas), užimti Kolbergą ir li- 
kviduoti vokiečius visoje šių junginių veikimo teritorijoje. Kitų armijų pajėgoms 
puolant į vakarus ir šiaurės vakarus, planuota baigti triuškinti 3-iąją tankų ar- 
miją ir pasiekti Oderį fronte nuo Baltijos jūros iki Cedeno. Tada du kavalerijos 
korpusai ir keletas lenkų junginių turėjo suorganizuoti jūros pakrantės ir Oderio 
rytinio kranto gynybą, o atsilaisvinusi kariuomenė - persigrupuoti Berlyno 
kryptimi. 

Kovo 6 ir 7 d. Lenkijos kariuomenės 1-osios armijos, 3-iosios smogiamosios 
armijos 7-ojo šaulių korpuso junginiai ir 11-ojo gvardijos tankų korpuso daliniai 
kovėsi su apsuptomis vokiečių divizijomis Šyfelbeino rajone, bet iki galo įvyk- 
dyti numatytos užduoties neįstengė. SS generolo leitenanto Giunterio Krapės 
(Gūnther Krappe) 10-ojo korpuso likučiai (beje, jau be Krapės, kuris kovo 6 d. 
pateko į nelaisvę), prasiveržė į šiaurės vakarus prie Treptovo (dab. Tšebiatuvas) 
ir Hofo (Hoff, dab. Tšensačias), kur išsidėstė pusiau žiedinėje gynyboje 20 ki- 
lometrų pločio ir 40 kilometrų ilgio pajūrio placdarme. Ten, Pusthofo ir Hofo 
gyvenvietėse, buvo tinkamos laivams priimti prieplaukos. Prie jų, vykdydamos 
paskutinį generolo Rauso įsakymą, kovo 7 d. prasiveržė kovinė grupė „Tettau“, 

prie kurios prisijungė 18-ojo kalnų šaulių korpuso „skeveldros“ - SS 33-ioji 
divizija „Charlemagne - ir SS 15-oji divizija. 

Sovietų vadovybė manė, kad vokiečiai ketina evakuotis jūra ir stengėsi jiems 
sutrukdyti. 

Kadangi Katukovo tankistai tapo pavaldūs 2-ajam Baltarusijos frontui, mar- 
šalas Žukovas kovo 8 d. priešo pajūrio grupuotę likviduoti pavedė 7-ojo šaulių 
ir 7-ojo kavalerijos korpusų kariuomenei. Todėl 79-asis šaulių korpusas turėjo 
įveikti kelią į vakarus, 7-ojo šaulių korpuso pėstininkai - spausti iš pietų pusės, 
raitininkai — vyti priešą tolyn į vakarus. Vadovauti bendrai operacijai, kuri pra- 
sidėjo kovo 10-osios rytą, buvo pavesta 3-iosios smogiamosios armijos štabui. 
Iki dienos pabaigos 79-ojo šaulių korpuso 207-oji divizija, sustiprinta motocikli- 
ninkų pulku ir prieštankiniu pulku, aplenkdama Gros Justiną (dab. Gostynas), 
prasiveržė prie jūros, užėmė Pusthofą ir pradėjo mūšį dėl Hofo. Kavalerijos 
korpuso ataka Kartnitco kryptimi (15 kilometrų vakariau Treptovo) nepavyko. 
Generolas Simoniakas, turėdamas tikslą pagelbėti kavalerijai, įsakė 7-ojo šaulių 
korpuso dvi divizijas pasukti į šiaurės vakarus ir užimti Kartnitcą, o kavalerijai 
pulti Treptovo kryptimi. Tuo metu priešas, prisidengdamas užkardomis, pasi- 
traukė iš Treptovo rajono ir pagrindines proveržio pajėgas sutelkė Hofo rajone 
prieš 207-ąją šaulių diviziją. Tuo pačiu metu 171-osios šaulių divizijos juos- 
toje vokiečiai rengėsi smogti pasitiktinį smūgį nuo Divenovo (dab. Dzivnovas) 
miestelio, išsidėsčiusio palei nerijos pakraštį ir užstojančio Oderio upės žiotis. 
Tolesni įvykiai rutuliojosi tokiomis sąlygomis, kai nebuvo žvalgybos duomenų ir 
deramos sovietų kariuomenės sąveikos bei kai kuriems vadams pernelyg tikint, 
kad priešas niekur nedings. Be to, kaip pastebėjo 150-osios šaulių divizijos vadas 
generolas V. Šatilovas, „vokiečiai ten buvo kur kas organizuotesni už mus, kai 
kuo apsukresni. Be to, jiems jėgų teikė įniršis“. 

Kovo 11-osios rytą vokiečiai netikėtais „organizuotais“ smūgiais 207-ąją ir 
171-ąją šaulių diviziją nustūmė 5-8 kilometrus į pietus. Kitą dieną „Tettau“ gru- 
pės paskutiniai daliniai jūros pakrante išsiveržė iš apsupties žiedo ir pasitraukė į 
vakarus, Divenovo link. Ten buvo autostrados tiltas į Volino salą, tad jo prieigas 
iki paskutinės galimybės gynė vokiečių jūreiviai. 

Jei tikėtume generolo G. Semionovo, buvusio armijos operatyvinio skyriaus 
viršininko atsiminimais, vokiečiai atakavo pašėlusia, jiems nebūdinga maniera: 
„Remiami smarkios artilerijos ugnies, girti hitlerininkai ėjo į ataką visu ūgiu, ke- 
letu grandinių. Įnirtingame kruviname mūšyje jie nušlavė 597-ojo pulko kovos 
rikiuotę. Apie 4000 fašistų patraukė per mišką į vakarus, iš užnugario užgriuvo 
171-osios divizijos 525-ąjį pulką ir padarė jam didelių nuostolių.“ Generolo 
M. Konstantinovo kavaleristų šaunus smūgis teko tuščiai vietai: „Priešo pagrin- 
dinių pajėgų ten jau nebuvo.“ 

Kaip tikina Rausas, „generolas fon Tetau (von Tettau) atsivedė apie 20 000 
kareivių iš įvairių dalinių ir maždaug 30 000 pabėgėlių, kurie savo automobiliais 
bei vežimais pakeliui prisišliejo prie jo kareivių.“ Visą kovos techniką vokiečiai 
prarado mūšiuose ar paliko dėl degalų stokos. Iš 5-osios jėgerių, 163-iosios ir 
402-osios pėstininkų divizijų, divizijų „Berwalde“ ir „Pommern“ liko tik nu- 
meriai. Be to, „pamesti miške“ ir pateko į nelaisvę generolas Zygmundas fon 
Šleinicas (von Schleinitz) bei divizijos „Berwalde“ vadas generolas Vilis Reitelis. 
Geriau už kitas išliko „betankė“ divizija „Holstein“, bet ir ją teko išformuoti. 

Žinoma, Žukovui toks „dūris“ nepatiko ir maršalo nepasitenkinimo aidas dar 
ilgai klaidžiojo po visų lygių štabus. 

„Iki kovo 12 d. pabaigos padėtis armijos dešiniajame sparne buvo visiškai 
atkurta, - prisimena Semionovas, - visas krantas nuo Depo iki Valddivenovo 
išlaisvintas. Tačiau pats grupės fašistų prasiveržimo faktas per mūsų kovos ri- 
kiuotę buvo nemalonus. Didelių laimėjimų fone jis didelės reikšmės neturėjo. 
Bet šis šaukštas deguto sugadino mums statinę medaus. Maršalas Žukovas vėl 
pareiškė generolui Simoniakui griežtą nepasitenkinimą. Man teko rengti siųsti į 
fronto štabą įvairius pranešimus ir pasiaiškinimus... Nėra ko slėpti: armija turėjo 
pakankamai pajėgų užkirsti kelią Pomeranijoje apsupto priešo prasiveržimui. 
Tačiau trūko būtino gebėjimo organizuoti.“ 

Skrydžių nagrinėjimas baigėsi armijos vado atsistatydinimu. Jis „savo noru“ 
buvo perkeltas į „Kurliandijos frontą“ vadovauti 67-ajai armijai. 

Generolas Rausas po nesėkmingo pranešimo fiureriui taip pat buvo pašalin- 
tas iš pareigų ir paleistas į atsargą. Vadovauti 3-iajai tankų armijai paskirtas ge- 
nerolas Hasas fon Mantoifelis (Hasso von Manteuffel). Armijų grupei „Šiaurė“, 
pakeitęs Rendulicą, kovo 12 d. ėmė vadovauti generolas pulkininkas Valteris 
Veisas. 

Sutriuškinti Golnovo rajoną, toliau ginantį priešą, buvo pavesta 12-ajam gvar- 
dijos šaulių korpusui ir 12-ajam gvardijos tankų korpusui. Generolo majoro 
N. Teliakovo tankistai smogė Golnovo kryptimi iš šiaurės, o generolo leitenanto 
A. Kazankino šaulių korpusas - iš šiaurės rytų. Be to, iš Kamino rajono pietų 
kryptimi puolė generolo majoro N. Vedenejevo 9-asis gvardijos tankų korpusas. 
Tarp miškų, abiejuose gana nedidelės Inos upės krantuose išsidėstęs Golnovo 
miestas puolantiesiems buvo sunki kliūtis. Pelkėta vietovė trukdė manevravimo 
veiksmams. Miesto prieigose vokiečiai iš anksto sukūrė inžinerinių užtvarų 
sistemą, ten gynybą užėmė SS 10-osios divizijos „Frunsdberg padaliniai, va- 
dovaujami brigadefiurerio Heinco Harmelio (įdomi aplinkybė: nors SS ordino 
narys jis buvo nuo pačios jaunystės, bet nasistų partijai nepriklausė). 

Nepaisydami sunkumų ir kliūčių, sovietų junginiai po trijų dienų atkaklių 
mūšių kovo 7 d. paėmė miestą šturmu. Taigi 3-iosios smogiamosios armijos 

Kolbergo (dab. Kolobžegas) miesto griuvėsiai. 1945 m. kovo 4-18 d. 


kariuomenė baigė atlikti savo užduotį ir jai buvo įsakyta, perdavus kovinius ruo- 
žus Lenkijos kariuomenės junginiams ir 7-ajam gvardijos kavalerijos korpusui, 
iki kovo 16 d. susitelkti Zoldino (Myslibužas), Kenigsbergo (Konigsberg, in der 
Neumark, dab. Chojna, Pomeranija) rajone. Ten armijai vadovauti pradėjo ge- 
nerolas pulkininkas V. Kuznecovas. 

Lenkų kariuomenė kartu su 2-uoju gvardijos kavalerijos korpusu turėjo 
užimti Kolbergą ir baigti atkovoti iš priešo visą pakrantės rajoną. Miesto, per- 
pildyto sužeistųjų ir pabėgėlių ešelonų, gynėjų skaičius buvo 4 tūkst. žmonių: 
kulkosvaidininkų batalionas, statybos batalionas, folksšturmo batalionas. Iš 
sunkiosios ginkluotės turėta 6 netvarkingi tankai, 8 lengvosios lauko haubicos ir 
zenitinių pabūklų baterija. Be to, artilerinę paramą teikė eskadrinis minininkas 
Z-43. Karinis komendantas pasiūlė tiesiog atiduoti „tvirtovę“ be mūšio ir buvo 
nedelsiant pašalintas iš pareigų. Šturmo išvakarėse į Kolbergą buvo lėktuvu 
atgabentas naujas komendantas pulkininkas Fricas Fulrydė (Fritz Fulriede). Jo 
vadovaujama įgula atsilaikė iki kovo 18 d. Iki to meto beveik 70 tūkst. civilių as- 
menų ir sužeistųjų evakuoti jūra, o paskutiniai keletas šimtų gynėjų iš Kolbergo 
išvyko eskadriniu minininku. 

Šiek tiek lėčiau vyko 61-osios ir 47-osios armijų puolimas, jos skverbėsi 
Štetino kryptimi, smogdamos iš rytų ir pietų Altdamo kryptimi. 

Generolo Belovo kariuomenė, puldama vakarų kryptimi, susidūrė su atkakliu 
SS 3-iojo tankų korpuso priešinimusi Masovo (Maševas) miesto rajone ir per 
tris paras įstengė nužygiuoti vos 10-12 kilometrų. Naktį į kovo 7-ąją apriesti 
iš sparnų esesininkų daliniai pasitraukė iš miesto Altdamo kryptimi. Ten pat iš 
Golnovo rajono traukėsi SS divizija „Frundsberg“. 

Ne menkesniuose mūšiuose tuo metu kovėsi generolo Perchorovičiaus armija. 
Dėl daugybės upelių puolantiesiems susidarydavo didelių sunkumų. Priešo spar- 
nai rėmėsi į natūralias kliūtis - Oderio upę bei Dammscher-See (Dombės) ežerą 
ir 47-osios armijos divizijos primityviai laužėsi tiesiai į gerai įrengtas pozicijas. 

Žukovo sprendimu nuo kovo 12 d. 2-osios tankų armijos, 61-osios ir 47-osios 
armijų puolimas buvo pristabdytas ir pradėta „teisingai“ rengtis Altdamo - pa- 
skutinio priešinimosi židinio Rytų Pomeranijoje - šturmui. Reikėjo atlikti priešo 
gynybos priešakinio krašto, jo ugnies sistemos, artilerijos ugniaviečių kruopščią 
žvalgybą, suderinti kariuomenės rūšių sąveiką. Buvo įsakyta artileriniam ren- 
gimui atlikti armijas sustiprinti keturiomis proveržio artilerijos divizijomis, su- 
daryti artilerijos išdėstymo tankį - 250-280 pabūklų ir minosvaidžių vienam 
fronto kilometrui. Aviacijos paramai pasitelkta visa atakos lėktuvų aviacija ir 
90 96 bombonešių aviacijos. 2-oji gvardijos tankų armija turėjo pergrupuoti 
savo pajėgas į 47-osios armijos dešinįjį sparną ir pulti kartu su šaulių junginiais 
naudodama savo kovos mašinas tiesiogiai paremti pėstininkams. Pagal sąrašą 
Bogdanovo armijai priklausė 603 tankai bei savaeigiai įrenginiai, o iš tiesų ri- 
kiuotėje buvo 246 kovos mašinos. 

Iš vokiečių pusės Štetiną dengiančiame Altdamo placdarme apsikasė SS di- 
vizija „Frundsberg, 281-oji pėstininkų, 549-oji liaudies grenadierių, 25-oji 
tankistų grenadierių divizija, tankų divizija „Schlesien“, 1-oji jūrų pėstininkų 
brigada, šturmo pabūklų brigada. Vokiečių gynybos tankis buvo 5-7 kilometrai 
divizijai. 

Kovo 15 d. 9 valandą ryto po pusantros valandos trukusio artilerinio ir aviaci- 
nio rengimo sovietų kariuomenė atnaujino puolimą. Priešas pašėlusiai kovojo dėl 
kiekvieno pozicijos metro. Tik po penkių parų Perchorovičiaus šaulių divizijos 
kartus su Bogdanovo brigadomis pasiekė Oderį tarp Altdamo ir Greifenhageno 
(dab. Gryfinas) ir perskyrė priešo grupuotę į dvi dalis. Vokiečių mėginimai 
atakomis iš sparnų nurėžti sovietų pleištą buvo atmuštos. Suprasdamas, kad 
padėtis beviltiška, generolas von Mantoifelis, gavęs Hitlerio leidimą, kovo 19 d. 
pradėjo atitraukti savo kariuomenę iš Oderio rytinio kranto į vakarinį. Vokiečių 
pionieriai pradėjo planingai sprogdinti miesto pastatus ir kitus statinius. 

Kaip tik tą dieną, veikiamas eilinės „totalinės apokaliptinės nuotaikos“, fiure- 
ris išleido įsakymą dėl pafrontės zonų civilių gyventojų priverstinio evakavimo į 
šalies centrinius rajonus (jei nėra transporto, tegul žygiuoja pėsti) ir besąlyginio 
visų materialinių išteklių naikinimo paliekamose Vokietijos teritorijose. 

„Kova dėl mūsų tautos egzistavimo mus verčia imtis Reicho teritorijoje nau- 
doti visas priemones, kurios padeda mažinti mūsų priešo galią ir stabdys jo judė- 
jimą į šalies gilumą. Todėl turi būti išnaudotos visos galimybės padaryti priešui 
tiesioginės ar netiesioginės žalos. Klaidinga yra nuomonė, kad nesugriautos ir 
tiesiog nutraukusios veiklą transporto, ryšių, pramonės bei tiekimo įmonės gali 
būti vėl paleistos veikti atsiėmus prarastas teritorijas. Atsitraukdamas priešas 
mums palieka tik išdegintą žemę ir neleis atkurti gamybą gyventojų reikmėms.“ 

Bet kokiais būdais naikinti reikėjo pramonės įmones, elektros energijos šalti- 
nius ir jos tiekimo tinklus, maisto ir daiktų sandėlius. Nieko neturi atitekti prie- 
šui, „nė vienas vokiečių šiaudelis neturi tapti priešo maistu“, jį turi pasitikti „tik 
mirtis, griuvėsiai ir neapykanta. Atsakomybė už vykdymą buvo užkraunama 
kariškiams drauge su gauleiteriais ir imperijos gynybos komisarais. 

Imperijos ministras Šperas, generolas Guderianas, daugelis blaiviai mąstan- 
čių kariškių kaip galėjo sabotavo direktyvos vykdymą. Vienas dalykas palikti 
paskui save „išdegintą žemę“ Sovietų Sąjungoje - „ši griovimo politika buvo 


Baigiantis karui, „mylimasis Hitlerio architektas“ A. Šperas (dešinėje) visaip stengėsi, 


kad fiurerio „išdegintos žemės“ direktyvos būtų boikotuotos. 

grindžiama blaiviais operatyviniais sumetimais“, visai kas kita - pralaimėjimo 
išvakarėse paversti dykuma savo šalį ir pasmerkti tautą išmirti po karo. 

Kai maištininkas Hitleris dar tik svajojo apie valdžią, žadėdamas padaryti lai- 
mingus visus vokiečius planetoje, rašė: „Valstybės autoritetas negali būti savi- 
tikslis, nes šiuo atveju bet kokia tironija žemėje būtų neliečiama ir šventa. Jei 
vyriausybė naudoja savo valdžią vesti tautą į pražūtį, tokiu atveju kiekvieno 
tokios tautos nario maištas ne tik teisėtas, bet ir yra jo pareiga.“ 

Dabar fiureriui buvo visiškai nesvarbu, kokius „šiaudelius“ krims vokiečiai. Į 
visus Špero samprotavimus dėl būtinumo išsaugoti „tautos gyvenimo pagrindą“ 
jai atgimti ateityje Hitleris „lediniu balsu“ pareiškė: „Kai pralaimimas karas, 
žlunga ir tauta. Nėra reikalo kreipti dėmesio į tolesnį patį primityviausią vokie- 
čių tautos egzistavimą. Priešingai, kaip tik geriau šiuos dalykus suniokoti pa- 
tiems. Todėl, kad mūsų tauta pasirodė esanti silpna ir ateitis priklauso stipresnei 
Rytų tautai. Be to, po kautynių išlieka tik nevisaverčiai žmonės, nes visaverčiai 
žus mūšio lauke.“ 

Tauta nebuvo verta savo vado - tuo blogiau tautai. 

Ką čia pasakysi. Kaip rodo XX amžiaus patirtis, visi revoliucionieriai ir kovo- 
tojai už liaudies laimę, nuo Lenino iki Pol Poto, prisikapstę iki lovio, jei jų laiku 
kas nors nenušauna, pasirodo esantys išskirtiniai niekšai ir savivaliautojai. 

Kovo 20 d. vokiečių daliniai pasitraukė iš Altdamo placdarmo ir paskui save 
susprogdino paskutinį tiltą. 61-osios armijos kariuomenė užėmė beveik visai su- 
griautą Altdamą, o 47-oji armija - Greifenhageną. Sovietų kariuomenė paėmė 
daugiau kaip 12 tūkstančių belaisvių, 126 tankus ir savaeigius pabūklus, daugiau 
kaip 200 patrankų, 154 minosvaidžius ir kitos ginkluotės. 

Rytinis krantas buvo visiškai atkovotas iš priešo visoje 1-ojo Baltarusijos 
fronto juostoje. Nuo kovo 21 d. maršalas Žukovas pradėjo pergrupuoti pajėgas 
Berlyno kryptimi. 

Per Raudonosios armijos Rytų Pomeranijos puolamąją operaciją buvo su- 
triuškinta priešo Rytų Pomeranijos grupuotė, kuri turėjo daugiau kaip 30 divi- 
Zijų. Vykstant šiai operacijai, vokiečių kariuomenė vien belaisvių neteko daugiau 
kaip 100 tūkst. kareivių ir karininkų. Sovietų kariuomenė paėmė apie 3000 pa- 
būklų, apie 2000 minosvaidžių, apie 1000 tankų bei savaeigių pabūklų, daugiau 
kaip 8000 kulkosvaidžių, keletą kovos laivų ir povandeninių laivų bei kito kari- 
nio turto. Priešas neteko ne tik Rytų Pomeranijos placdarmo, bet ir didelės da- 
lies Baltijos jūros pakrantės. 

Dviejų frontų bendri nuostoliai iki balandžio 4 d. buvo 225,6 tūkst. žmonių 
(53 tūkst. negrįžtamai), 1027 tankų ir SAĮ, 1073 lėktuvų, 1005 pabūklų bei 
minosvaidžių. Dar beveik 9 tūkst. žmonių neteko lenkai. 

Taip baigėsi Himlerio kaip karvedžio karjera. Kovo viduryje, sunerimęs dėl 
aiškios informacijos stokos, Guderianas atvyko į armijų grupės „Weichsel“ štabą 
ir pasipiktinęs sužinojo, kad reichsfiureris, kenčiantis nuo anginos, jau antrą 
dieną kovos veiksmams „vadovauja“ iš Berlyno priemiestyje esančios sanatori- 
jos: „Himleris jautėsi pakenčiamai. Aš tokiomis aplinkybėmis niekada nebūčiau 
palikęs savo kariuomenės dėl menkos slogos.“ Privačiai šnekėdamasis genero- 
las įkalbėjo visagalį esesininką atsistatydinti ir pats pasiūlė Hitleriui „įvairiomis 
pareigomis pernelyg apkrautą“ reichsfiurerį atleisti iš armijų grupės „Weichsel“ 
vado posto. Kovo 20 d. į jo vietą buvo paskirtas generolas pulkininkas Gotardas 
Heinricis. 

Kartu su Rytų Pomeranijos operacija 1-ojo Baltarusijos fronto kairiojo sparno 
kariuomenė Berlyno ruože toliau kovojo siekdama išplėsti ir apginti placdarmus 
Oderio kairiajame krante bei likviduoti Kiustrino įgulą. 

„Tas, kuriam bent kartą per karą teko pabūti placdarme, - prisiminė 8-osios 
gvardijos armijos štabo viršininkas generolas Beliavskis, - visam gyvenimui iš- 
laikė atmintyje didžiulės kasdienės įtampos atmosferą. Ji čia, placdarme, nepa- 
liko nuošalyje nė vieno, net vėtyto ir mėtyto žvalgo. Dažniau nei paprastai teko 
eiti ieškoti ir bataliono vado, kuris nuolat mąstė, kaip tvirčiau įsikibti į žemę 
ir kartu visada būti pasirengus pulti į ataką, ir lauko mediko, kuriam sunkiai 
sužeistam perkelti per upę sunkiai sužeistąjį buvo tikra problema, ir užnugari- 
ninko, kankinamai apmąstančio, kaip į sklypelį atgabenti sviedinių, produktų, 
statinių su benzinu, ir pontonininkui, kurio nepakeliamas darbas štai vėl virsta 
niekais - perkėlas dažnai sudaužydavo bombos. Nemaža užduočių turėjo ir 
štabų karininkai. Čia padėtis retai kada buvo stabili. Ir dėl netvirtos pusiausvy- 
ros jutimo reikėjo vis mąstyti, kaip esamą padėtį pakreipti savo naudai.“ 

Vokiečiai iš visų jėgų mėgino likviduoti rusų „trampliną“ šuoliui į Berlyną. 

Kovo 1 d. Hitleris įsakė bombonešių aviacijos generaliniam inspektoriui pul- 
kininkui Baumbachui smogti sovietų perkėloms per Oderį ir Neisę. Pulkininkas, 
anksčiau dalyvavęs vykdant Liuftvafės slaptus projektus, šiai itin atsakingai už- 
duočiai atlikti nusprendė panaudoti pavyzdžius iš „atpildo ginklų“ arsenalo. 

Kovo 4 d., sekmadienį, fiureris pats atvyko į Oderio frontą, lankėsi 101-ojo 
armijos korpuso vadavietėje, divizijose „Doberitz “ ir „Berlin“ Labiausiai iš visų 
tuo žavėjosi Gebelsas: „Fiurerio vizitas karininkams ir kareiviams padarė didžiulį 
įspūdį. Aš manyčiau, kad būtų teisinga, jei fiureris dažniau išvažiuotų į frontą.“ 
Taip būtų padarytas galas ir šlykštiems gandams, neva fiureris nepakankamai 
rūpinasi frontu. Jis, žinoma, pakankamai rūpinasi, bet šis rūpinimasis reiškiasi 
ne tokia forma, kad tai suprastų paprastas kareivis. Tačiau dėl psichologinio 
pobūdžio priežasčių būtų labai svarbu, kad fiurerį frontininkai galėtų pamatyti 
tokį, koks jis yra iš tikrųjų.“ 

O kovo 6 d. sovietų perkėlas atakavo 200-osios bombonešių eskadros lėktu- 
vai „Dornier-217“. Kiekvienas jų ant išorinių laikiklių prikabintas turėjo po dvi 
planiruojamąsias per radiją valdomas bombas „Henshel-293'“. Iš tikrųjų tai buvo 
1260 kg sveriančios „oras-žemė“ klasės priešlaivinės raketos su šarvamušėmis 
kovinėmis galvutėmis, skirtos skandinti didelius antvandeninius laivus, t. y. visai 
kitos paskirties priemonės. Bet šiuo atveju buvo svarbu, kad tokią bombą ga- 
lima numesti iš 6000 metrų bombonešiui esant už 16 kilometrų - neįskridus į 
sovietų zenitinių divizijų pabūklų apšaudymo zoną. Kaip pranešė lakūnai, jiems 
pavyko pataikyti į tiltą prie Gerico (Gėritz), bet tai rusų veiksmams neturėjo 
jokio poveikio. 

Be to, kovo mėnesį perkėlos buvo puolamos naudojant „Mistel“ tipo dvigu- 
bus orlaivius. Ši konstrukcija buvo sudaryta iš naikintuvo Me-109 ar EV-190, 
kuris buvo pritvirtintas prie smogiamosios mašinos - specialiai pritaikyto bom- 
bonešio Ju-88, į kurį prikimšta sprogmenų. Kartu su degalais tai buvo 20 tonų 
sverianti „oro torpeda“. Valdomas iš naikintuvo kabinos, „Mistel“ pakildavo 
ir skrisdavo taikinio link naudodamas degalus iš lėktuvo-sviedinio talpyklų. 
Pasiekęs nustatytą rajoną, lakūnas nukreipdavo bombonešį į taikinį, atsijung- 
davo ir grįždavo į bazę naudodamas savo mašinos degalus. Iš pradžių sistema, 
turėdama praktinį 2000 (paskutinių modifikacijų - 4100) kilometrų veikimo 
nuotolį, ir 3500 kg kumuliatyvinę kovinę masę, buvo skirta smogti karinėms 
jūrų bazėms, laivų santalkoms ir pramonės objektams. Tačiau 1945 m. kovą 
retas „paukštis“ galėjo pasiekti Uralą, Skapa Flou ar Dniepro vidurupį, tuo labiau 
kad „dvigubinio“ kreiserinis greitis neviršijo 380 km/val. Tad „Misteliai“ buvo 
mesti vykdyti jiems nebūdingų užduočių: smogti perkėloms per Oderį, Neisę 
ir Reiną, geležinkelių mazgams ir sąjungininkų kariuomenės santalkoms. Dėl 
smarkaus fronto aviacijos ir priešlėktuvinės gynybos poveikio daug jų buvo nu- 
mušta be priešui padarytų didesnių nuostolių. Tiesa, sukeldavo didelį triukšmą 
ir, kaip prisimena Čiuikovas, „sprogimų išmuštos duobės buvo nepaprastai di- 
delės . „Mes pagalvojome: ar verta imtis tokio žaidimo? Tokią brangią ginkluotę 
naudoti statomam tiltui griauti - nepateisinamas išlaidavimas. Bet Hitlerio va- 
dovybei ekonominiai apskaičiavimai nerūpėjo.“ O sugadintą perkėlą pionieriai 
greitai sutvarkydavo. 

Tarp 5-osios smogiamosios ir 8-0sios gvardijos armijų užimtų placdarmų it 
kaulas gerklėje įstrigo didelis komunikacijų mazgas - Kiustrino miestas, išsi- 
dėstęs Oderio rytiniame krante, ten, kur į šią upę įteka Varta. Šios „tvirtovės“ 
įgula turėjo 16,8 tūkst. žmonių, įskaitant folksšturmą ir šucmanus. Civiliai gy- 
ventojai buvo evakuoti. Komendantu buvo paskirtas Reinefartas (Reinefahrth), 
buvęs Varšuvos policijos viršininkas, „geras policijos valdininkas, bet anaiptol 
ne generolas. 

Kovo 6 d. sovietų kariuomenė pradėjo operaciją siekdama sujungti plac- 
darmus. Pulkininko G. Smolino 37-oji gvardijos šaulių divizija, sustiprinta 
327-ąja bausmės kuopa, remiama dviejų savaeigės artilerijos pulkų ir 100-osios 
didelės galios haubicų brigados, atakavo iš pietų Kiustrino priemiestį Kytcą 
(Kietz). Prieš tai 3-iojo bombonešių korpuso pikiruojamieji lėktuvai tiksliai į 
taikinį numetė penkias 1000 kilogramų bombas. Ir vis tiek vyko itin atkaklūs 
gatvių mūšiai. Vėliau V. Čiuikovas pasakojo kaip anekdotą: „Kovotojai paėmė į 
nelaisvę vokiečių karininką iš tvirtovės. Per tardymą Čiuikovas jį paklausė: 

- Jūs juk pasmerkti, kodėl nepasiduodate? 

Belaisvis atsakė: 

— Ponas generole, ten ginasi divizija, o jūs prieš ją pasiuntėte pulką ir norite, 
kad mes pakeltume rankas. Tai juk kariškiams nepadoru. Pasiųskite bent dvi di- 
vizijas, tada ir pasiduoti ne gėda.“ 

Tik kovo 13-osios vakarop sovietų šturmo grupės visiškai užėmė Kytco griu- 
vėsius - jame neliko sveiko nė vieno namo. 

Kartu 5-osios smogiamosios armijos 32-asis šaulių korpusas, sustiprintas tri- 
mis bausmės kuopomis, liepsnosvaidžių batalionu ir šturmo pionierų batalionu, 
dviem atskiraisiais tankų pulkais, masiškai remiamas aviacijos ir artilerijos, tu- 
rinčios net 280 mm pabūklų, šturmavo Noištadtą (Neustadt) - miesto šiaurinę 
dalį. Iki kovo 12 d. pabaigos paskutiniai vokiečių priešinimosi židiniai buvo lik- 
viduoti. Įgulos likučiai, paskui save susprogdinę tiltus, pasitraukė už Vartos ir 
įsitvirtino senovinėje citadelėje, kuri stūksojo dviejų upių santakoje esančioje 
dirbtinėje saloje. Slėnis buvo užlietas pavasario potvynio. Su sausuma citadelę 
jungė tik dambos ir kelių pylimai. 

Kovo 13 d. Žukovas įsakė armijų vadams Oderio vakariniame krante pasi- 
rengti pasitiktiniams smūgiams Golcovo (Golzow) kryptimi ir sujungti sparnus. 
Tuo metu dvi armijas skyrė siauras, maždaug trijų kilometrų pločio korido- 
rius, vedantis Kiustrino link, kurį gynė tankų divizijos „Mūncheberg“ daliniai 
(21 tankas ir 5 savaeigiai pabūklai) bei pėstininkų divizija „Doberitz“. 

Skirtai užduočiai įvykdyti generolas Čiuikovas pasiuntė generolo V. Glazunovo 
4-ąjį gvardijos šaulių korpusą (35-ąją, 57-ąją, 57-ąją gvardijos divizijas). Jo jun- 
giniai buvo sustiprinti 20-ąja tankų brigada, 259-uoju tankų pulku, 34-uoju ir 
50-uoju gvardijos tankų pulkais, 1087-uoju savaeigių pabūklų pulku, 29-ąja 
proveržio artilerijos divizija, 100-ąja didelės galios artilerijos brigada, 38-ąja ir 
25-ąja prieštankinėmis brigadomis, 295-uoju ir 1091-uoju patrankų artilerijos 
pulkais, 59-uoju gvardijos minosvaidžių pulku. Todėl trijų kilometrų proveržio 
ruože pavyko surinkti 641 vamzdį artilerijos ir minosvaidžių, 162 tankus ir SAĮ. 

Generolas Berzarinas nusprendė vėl panaudoti 32-ojo šaulių korpuso 295-ąją 
ir 416-ąją divizijas, kurios dalyvavo šturmuojant Noištadtą. Jas turėjo paremti 
69-oji sunkiųjų tankų brigada, 220-oji tankų brigada, 89-asis sunkiųjų tankų 
pulkas, 124-oji didelės galios artilerijos brigada, 32-asis ypatingos galios artile- 
rijos divizionas, 14-oji proveržio artilerijos divizija, 4-oji gvardijos prieštankinė 
brigada, 5-oji gvardijos minosvaidžių divizija, 37-asis gvardijos minosvaidžių 
pulkas, 5-asis gvardijos minosvaidžių M-31 divizionas. Taip buvo pasiektas 190 
pabūklų bei minosvaidžių, 100 tankų ir SAĮ operatyvinis tankis vienam fronto 
kilometrui. 

Operacijai pasitelkta visa 16-osios oro armijos atakos aviacija. Puolimo išva- 
karėse atakos ir bombonešių aviacijos lakūnai keturias paras iš eilės metodiškai 
puldinėjo priešą, gadino jo gynybos ir vadovavimo sistemą. Artileristai pagal 
grafiką šaudė į įvairius ruožus. 

Kovo 22-osios rytą po valandą trukusios į priešo pozicijų priešakinį kraštą ir 
užnugarį nukreiptos artilerijos bei aviacijos ugnies į ataką puolė pėstininkai ir 
juos lydintys tankai. Iki dienos pabaigos dviejų armijų kariuomenė susijungė 
numatytame rajone ir Kiustrino tvirtovės įgula su nedaugeliu likusių sveikų 
fortų bei citadele buvo izoliuota iš visų pusių. Du nedidelius placdarmus Oderio 
kairiajame krante pavyko sujungti į vieną operatyvinės reikšmės placdarmą. 
Visos vokiečių kontratakos, kuriose kovo 23-24 d. dalyvavo generolo Busės pa- 
siųsta tankų divizija „Mūncheberg“, 25-oji ir 20-oji tankistų grenadierių divi- 
zijos, buvo atmuštos. Užimtoje linijoje rusai tarsi įaugo į žemę, užsitvėrė minų 
laukais, pasišiaušė prieštankinių pabūklų vamzdžiais. 

Likviduoti Kiustrino placdarmą ir atkurti susisiekimą su Kiustrinu buvo pir- 
moji užduotis, kurią reikėjo atlikti naujajam armijų grupės „Weichsel“ vadui 
generolui Heinriciui. O Hitleris jau sugalvojo: nepastebimai suburti penkias 
divizijas Frankfurto rajone, permesti jas į Oderio rytinį krantą, kur vokiečiai 
gynė prietilčio įtvirtinimus, ir smogti iš pietų šiaurės kryptimi - į 69-osios ir 
8-osios gvardijos armijų užnugarį. Tačiau neklaužada Guderianas šį puolimą 
laikė neperspektyviu ir pasiūlė tiesiog nublokšti rusus nuo placdarmo ir atkurti 
ryšį su Kiustrino įgula. Heinricis taip pat buvo linkęs surengti kokį nors ma- 
žesnio masto manevrą. Vėl „prasidėjo ilgi ginčai, kurie tąkart baigėsi kariškių 
„pergale“. 

Deblokavimo operacijai, be jau mūšiuose dalyvaujančių junginių, buvo pasi- 
telkiama grenadierių divizija „Fūhrer, kovinė grupė „1001 Nacht“, SS 502-asis 
sunkiųjų tankų batalionas. 39-ojo tankų korpuso štabo jungtinės grupuotės 
smogiamoji galia buvo 39 „karališkieji tigrai“ iš divizijos „Mūncheberg“ bei sun- 
kiųjų tankų bataliono ir 70 įvairių tipų savaeigių pabūklų. Puolimas prasidėjo 

G. Heinricis - naujasis armijų grupės „Weischsel“ 


vadas. Jis laikytas dideliu gynybinių operacijų 


specialistu. 


kovo 27 d. 4 val. ryto ir jau pava- 
kare tapo aišku, kad jis visiškai 
žlugo. Vokiečių artileristams labai 
greitai baigėsi šaudmenys, „tigrai“ 
įstrigo minų laukuose, pėstininkai 
dėl sovietų patrankų ir reaktyvinių 
minosvaidžių uraganinės ugnies ne- 
norėjo atakuoti. Antras mėginimas 
kitą dieną baigėsi su tokiu pačiu re- 
zultatu ir dideliais nuostoliais. Tiesa, 
per tą triukšmą iš Kiustrino įstengė 
su nedidele grupe išsiveržti genero- 
las Reinefartas, dėl ko fiureris labai 
supyko. Dar viena grupė, negavusi 
jokio įsakymo, liko tvirtovėje. 
Hitleris dėl nesėkmės apkaltino 
generalinį štabą, 9-osios armijos 
vadą ir jokio didvyriškumo neparo- 
džiusią kariuomenę. Per kovo 28 d. 
įvykusį pasitarimą Guderianas dėl 
to paskutinį kartą susibarė su fiure- 
riu ir buvo pasiųstas šešių savaičių 
atostogų sveikatai pataisyti. Visas 
tas 42 dienas ilsėjęsis „vokiečių 
tankų kariuomenės tėvas“ 1945 m. 


gegužės 10 d. pasidavė amerikiečiams į nelaisvę. Įsidėmėtina, kad, gavęs gene- 
rolo pulkininko laipsnį dar per Prancūzijos kampaniją, jis taip ir neišsitarnavo 
iki feldmaršalo. Paskutiniu sausumos kariuomenės generalinio štabo viršininku 


tapo generolas Hansas Krebsas. 


Kiustrino citadelę po dviejų dienų šturmo „iš sausumos ir jūros“ kovo 30 d. 
užėmė 8-osios gvardijos armijos kariuomenė. 


Bendri dviejų sovietų armijų nuostoliai kautynėse dėl Kiustrino placdarmo 
nuo vasario 3 d. iki kovo 30 d. buvo 61 799 žmonės, negrįžtamieji - 15 466. 

Balandžio 2 d. maršalas Žukovas, suplanavęs atskirą Frankfurto užėmimo 
operaciją, gavo vyriausiosios vadovybės direktyvą fronto kariuomenei „visoje 


juostoje pereiti į atkaklią gynybą. 


Aukštutinės Silezijos ir 
Moravska Ostravos operacija 


Maršalas Konevas - negi tūnos be užsiėmimo - taip pat gynė sparnus. Vykstant 
Žemutinės Silezijos operacijai, 1-ojo Ukrainos fronto dešinysis sparnas ir cen- 
tras pajudėjo toli į vakarus, o tuo metu pietinis sparnas liko vietoje, iš esmės 
Oderio linijoje. 

Negana to, rytiniame krante priešui liko Klodnitco (dab. Klodnica) plac- 
darmas. Tad Opelno rajone susidarė kyšulys, iš kurio vokiečiai teoriškai galėjo 
smogti šiaurės vakarų kryptimi į vakarus Breslau kryptimi ir net „mėginti at- 
kurti savo ankstesniąją gynybos liniją palei Oderį“. 

Konevas buvo įsitikinęs, kad įstengs atremti bet kokią grėsmę, bet kariuo- 
menės vyriausiajai vadovybei kėlė nerimą net hipotetinis pavojus, taip pat 
„klaidžiojęs po Europą SS 6-osios tankų armijos šešėlis. Vyriausiasis ne kartą 
skambino fronto vadui ir įsakmiai reikalavo atkreipti dėmesį į tai, kad vokiečiai 
rengiasi smogti Ratiboro ruože: 

„Žiūrėkite, - sakė man Stalinas per vieną pokalbį telefonu, - vokiečiai nesusi- 
taikė su Silezijos netektimi ir gali ją iš jūsų atimti.“ 

Galiausiai buvo nuspręsta negundyti priešo ir surengti Žaibišką operaciją 
fronto linijai išlyginti armijai pasiekiant pietinį sparną priešais centrą Štreleno 
(dab. Stšelinas), Patškau (dab. Pačkuvas), Opavos linijoje, „kad ateityje mes turė- 
tume geresnes sąlygas pereiti į puolimą pagrindine strategine - Berlyno - kryp- 
timi . Apie tokią versiją porino Konevas rašytojui Simonovui. 

Konevo štabe sukurtas planas buvo patvirtintas kovo 1 d. Įsidėmėtina, kad 
paskelbtame kariuomenės vyriausiosios vadovybės direktyvų rinkinyje nesama 
nei fronto vado siūlymo, kaip rengti operaciją, nei Maskvos sprendimo. Susidaro 
įspūdis, kad pradinis sumanymas buvo kur kas didesnio masto - į liniją turėjo 
„išsirikiuoti visi frontai. 

Bet kokiu atveju 4-0jo Ukrainos fronto vadui vasario 17 d. direktyvoje buvo 
įsakyta ne vėliau kaip kovo 10 d. pradėti puolimą Olomouco kryptimi, per kurį 
reikėjo sutriuškinti priešo Moravska Ostravos grupuotę ir užimti Moravska 

Ostravos pramonės rajoną. Armijos generolo I. Petrovo smūgis turėjo padėti 
kariuomenės, veikiančios Aukštutinėje Silezijoje, puolimui ir iš vokiečių vado- 
vybės atimti galimybę manevruoti rezervais. Fronto pagrindinė užduotis buvo 
prasiveržti 450 kilometrų priekin, pasiekti Vltavos upės liniją ir užimti Prahą. 

Kartu (tiksliau, penkiomis minutėmis vėliau) maršalai Malinovskis ir 
Tolbuchinas gavo direktyvą „puolamajai operacijai užimti Vieną, kuri turėjo 
prasidėti kovo 15 d. 

4-ojo Ukrainos fronto svarbiausios pastangos buvo nukreiptos į veiksmus de- 
šiniajame sparne, 38-osios ir 1-osios gvardijos armijų juostoje, nes gauta už- 
duotis gretimiems sparnams pralaužti priešo gynybą 10 kilometrų ruože ir, 
aplenkiant Moravska Ostravą iš pietų, plėtoti puolimą Olomouco ir Pršerovo 
kryptimi bei užimti šiuos miestus, baigiantis operacijos aštuntajai dienai. Tiesą 
sakant, šiame ruože generolas Petrovas iš esmės sutelkė visą frontą - 9 iš 11 
šaulių korpusų, visą šarvuotąją techniką ir visą artileriją, sudarė 200 vamzdžių 
proveržio kilometrui. 18-oji armija su Čekoslovakijos korpusu, kaip ir anksčiau, 
puolė Ružomberoko, Žilinos, Kromeržiko kryptimi, aktyviais veiksmais ati- 
traukė ir sukaustė priešo pajėgas. Frontas buvo sustiprintas 126-uoju ir 127-uoju 
lengvaisiais kalnų šaulių korpusais, 5-uoju gvardijos mechanizuotuoju korpusu 
ir 24-ąja proveržio artilerijos divizija. Įskaitant čekų ir slovakų dalinius, fronte 
buvo 25 šaulių divizijos, 1 įtvirtintasis rajonas, 1 mechanizuotasis korpusas, 10 
šaulių brigadų ir 4 tankų brigados - 317 tūkst. žmonių, apie 500 tankų ir SAĮ. 

Priešas buvo tas pats - armijos grupė „Heinrici, iš kurios priešais 4-ąjį 
Ukrainos frontą buvo 6 pėstininkų ir 2 kalnų šaulių divizijos - 150 tūkst. karei- 
vių ir karininkų, 100 tankų ir savaeigių pabūklų. 

Sovietų puolimas prasidėjo tiksliai numatytu laiku - kovo 10 d. 7.45. Oras, 
švelniai sakant, nenusisekė: naktį įsisiautėjo pūga, matomumo apskritai nebuvo, 
viską - taikymo prietaisus, žiūronus, stereovamzdžius - užkimšo sniegas.“ Kaip 
prisimena Moskalenka, armijų vadai įkalbinėjo į 38-osios armijos stebėjimo 
postą atvykusį generolą Petrovą atidėti operaciją: 

„Pasitikęs jį drauge su karo tarybos nariu A. Jepiševu ir armijos artilerijai va- 
dovaujančiu pulkininku N. Smirnovu, aš pranešiau, kad kariuomenė pasiren- 
gusi puolimui, bet oro sąlygos neleidžia pradėti artilerinio rengimo. Jis neduos 
norimų rezultatų, sakiau aš, nes šaudyti galima tik į plotus, o ne į taikinius. 
Baigdamas išdėsčiau prašymą: paskambinti vyriausiajam vadui ir paprašyti nu- 
kelti puolimo terminą. 

I. Petrovas nesutiko: 

— Terminus patvirtino vyriausioji vadovybė, jie galutiniai, - atsakė jis. — 
Nukelti puolimo laiko neprašysiu. 

Tada jis paskambino 1-osios gvardijos armijos vadui generolui pulkininkui 
A. Grečkai, kuris po pranešimo apie kariuomenės pasirengimą puolimui pa- 
brėžė, kad susidariusiomis sąlygomis netikslinga pradėti artilerinį rengimą... 
Deja, fronto vadas atmetė A. Grečkos prašymą. 

Dėl šių priežasčių 2000 pabūklų ir minosvaidžių 70 minučių daužė „Dievui 
langus. Aviacija į orą nepakilo. Tad priešo ugnies sistema nebuvo nuslopinta, jo 
pajėgos esminių nuostolių nepatyrė, kariuomenės valdymas ir ryšiai nebuvo su- 
trikdyti. Pakilusius į ataką pirmojo ešelono divizijų pėstininkus ir juos lydinčius 
tankus, užėmusius pirmąją tranšėjų liniją, užgriuvo organizuota ugnis. Dienos 
pabaigoje smogiamosios grupuotės kariuomenė, užuot įsibrovusi į priešo gyny- 
bos gilumą 23-25 kilometrus, pasistūmėjo 3-4 kilometrus ir užėmė Pavlovicos 
ir Goliasovicų kaimą. Atitinkamai nebuvo sudarytos sąlygos panaudoti fronto 
judriąją grupę. 

Apklausiant belaisvius, nustatyta, kad priešas buvo informuotas apie puolimo 
pradžios laiką. Sovietų generolai, žinoma, nusprendė, kad tai „fašistinių šnipų“ 
ir „gestapo agentų“ darbas, taip slėpė savo trūkumus rengiant operaciją, konkre- 
čiai, dėl maskavimo priemonių stokos. Apie tai tiesiai rašė minosvaidžių bateri- 
jos vadas E Šušinas: 

„Per šį pirmąjį puolimą Moravska Ostravos kryptimi mes iš tiesų patys apsi- 
rikome. Aš tada dar pamaniau, kad arba vokiečių mažai liko, arba jie apskritai 
sumanė nustoti kariavę. Tokio vaizdo kaip ten per visą karą neregėjau. Tomis 
dienomis, kai buvo rengiamasi puolimui, mūsiškiai viską darė atvirai, o vokiečiai 
į mus nešaudė. Mes smarkiai apsiskaičiavome, o kur dar prastas oras ir vietovė - 
viskas buvo prieš mus. Buvo labai perdedama pranešinėjant armijos vadui apie 
daugybę žuvusių vokiečių. Sprendžiu iš savo ruožo, kai mes veržėmės per jų pir- 
mąją liniją geležinkeliu. Tačiau iš antrosios linijos, kuri buvo už miško, jie mums 
kad tvojo! Apie jokį judėjimą priekin tada negalėjo būti ir kalbos. Gulėjome mes 
kaip kaliavaikiai vandenyje. Savo minosvaidžius išplėšėme iš ugniaviečių, o ten 
jų nebuvo galima išdėstyti. O kai šiaip taip susitvarkėme, tai po pirmojo šūvio jie 
įsmigo žemėn. Dirva ten buvo klampi ir netvirta.“ 

Kovo 11-ąją, antrojoje dienos pusėje po pusvalandį trunkančio artilerijos 
rengimo sovietų kariuomenė pakartojo žaidimą, bet ir tą dieną pavyko „prasi- 
graužti vos nuo 2 iki 5 kilometrų: 

„Ribotas kelių skaičius ir nepalankios meteorologinės sąlygos, kaip ir anks- 
čiau, neleido efektyviai naudoti visą proveržio ruože sutelktos artilerijos bei 
minosvaidžių ugnies galią. Išilgai kelio nutįsęs mechanizuotasis korpusas ne- 
galėjo išnaudoti savo manevravimo galimybių (iš esmės korpusas tūnojo nieko 
neveikdamas, užkimšo technika visus kelius 38-osios armijos juostoje ir erzino 

pėstininkus). Matyt, iš tikrųjų sunku stebėti, kaip dešimtys plieninių dėžių stovi 
ir lūkuriuoja už nugaros bijodamos užvažiuoti ant minų ar patekti į artilerijos 
ugnį, 0 tuo Metu šarvų neapsaugoti žmonės, pėstininkai, slenka priekin per tas 
minas ir per tą artilerijos ugnį. Tikriausiai, jei nemąstytum apie bendrą operaci- 
jos užmojį, tai tiesiog galėtų atrodyti apmaudu. 

Taigi dėl neteisingai pasirinktos pagrindinio smūgio krypties ir netekus neti- 
kėtumo elemento, pradėjo reikštis nepalankūs rezultatai.“ 

Priešas pamažu kaupė pajėgas, nuolat kontratakavo, taip pat „sumaniai išnau- 
dojo gynybai palankias vietovės sąlygas.“ 

Netekęs Rūro baseino, Moravijos ir Aukštutinės Silezijos pramonės rajonų su 
dideliais geležies rūdos ir koksinių anglių klodais, karo nualintas Reichas visai 
nusilpo. Ten juk buvo sutelktos svarbiausios gamyklos, kuriose gaminti savaei- 
giai pabūklai, šarvai, aviacinių bombų ir artilerijos sviedinių korpusai, masiš- 
kai štampuoti garsieji „pancerfaustai , ir veikė dešimtys didžiausių metalurgijos, 
mašinų gamybos, akmens anglių, chemijos, tekstilės ir kitų pramonės šakų įmo- 
nių. Ir todėl neatsitiktinai „hitlerininkai taip atkakliai priešinosi . 

Kovo viduryje į sovietų proveržio rajoną buvo permesta Georgo Hakso (Hax) 
8-oji tankų divizija, kuri turėjo 82 tankus ir SAĮ (tiesa, tvarkingos buvo tik 26 
kovos mašinos). 

Puolimas užspringo. Jau kovo 11 d. 18-oji armija gavo leidimą „įsitvirtinti pa- 
siektose linijose“. Moskalenkos ir Grečkos armijos trypčiojo vietoje dar penkias 
paras ir kovo 17 d. buvo priverstos sustabdyti puolimą. Kaip savo apybraižoje 
rašė laikraščio „Krasnaja zvezda korespondentas K. Simonovas, kadangi „ka- 
riuomenei pavyko pasistūmėti tik tiek, nors tas kelias buvo gausiai aplaistytas 
krauju, tai niekaip nepažymėta „Informbiuro suvestinėse . Tiksliau kalbant, pa- 
grindine kryptimi pasistūmėta 12 kilometrų. 

Fronto karo tarybos narys L. Mechlis, žvelgdamas į žemėlapį, karčiai juokavo; 
„Atrodo, mus greitai 2-asis ir 1-asis Ukrainos frontai apsups.“ Ir siuntė tiesiai į 
CK „pažymas“ - tikras komisaro darbas - apie vado nepatenkinamą darbą. 

Generolas Petrovas, neprarasdamas optimizmo, nusprendė per savaitę per- 
grupuoti pagrindines pajėgas dar labiau į kairę, į pačią dviejų frontų sandūrą ir 
iš naujo smogti per Zorau (Sorau, Žarai), Loslau (Silezijos Vodzislovas), Tropau 
(Opava) aplenkdamas Moravska Ostravą iš šiaurės, apie ką ir pranešė vyriausia- 
jai vadovybei. Atsakydamas Stalinas vadui „už trūkumus vadovaujant“ atsiuntė 
„paskutinį įspėjimą *: 

„Kariuomenės vyriausioji vadovybė 1945-03-17 armijos generolo Petrovo pa- 
aiškinimus Nr. 256 laiko neįtikinamais ir pažymi: 

1. Eronto vadas armijos generolas Petrovas, nustatęs, kad fronto kariuomenė 
nevisiškai pasirengė puolimui, privalėjo apie tai pranešti vyriausiajai vadovy- 
bei ir paprašyti papildomo laiko pasirengti, dėl ko vyriausioji vadovybė nebūtų 
prieštaravusi. Bet armijos generolas Petrovas tuo nepasirūpino ar pabijojo tiesiai 
pranešti apie kariuomenės nepasirengimą. 

Fronto karo tarybos narys generolas pulkininkas Mechlis pranešė VKP(b) 
CK dėl trūkumų rengiantis puolimui ir jį organizuojant tik operacijai nutrūkus, 
užuot, žinodamas apie nevisišką kariuomenės pasirengimą, laiku įspėjęs apie tai 
vyriausiąją vadovybę. 

2. Fronto ir armijų vadovybė neįstengė paslėpti nuo priešo kariuomenės 
telkimo ir rengimosi puolimui. 

3. Fronto štabas buvo išskaidytas ir didesnė jo dalis liko už 130 kilometrų nuo 
puolimo ruožo. 

Šiais trūkumais besireiškiantis negebėjimas parengti operaciją ir nulėmė jos 
nesėkmę.“ 

Kitą dieną iš Maskvos gautas nurodymas perduoti 5-ąjį Zimovnikovo gvardi- 
jos meclianizuotąjį korpusą 1-ajam Ukrainos frontui - maršalui Konevui reika- 
lai klostėsi geriau... 


Siekiant iškelto tikslo, 1-ojo Ukrainos fronto kairiajame sparne buvo sudary- 
tos dvi smogiamosios grupuotės. Šiaurinė (Opelno) grupuotė, kuriai priklausė 
5-osios armijos 34-asis gvardijos šaulių korpusas ir 4-asis gvardijos tankų 
korpusas, 4-oji tankų armija ir 21-oji armija su 10-uoju proveržio artilerijos 
korpusu turėjo užduotį smogti iš Grotkau (dab. Grodkuvas) rajono į pietvaka- 
rius Neisės, Noištadto kryptimi. Pietų (Ratiboro) grupuotei reikėjo pulti jai prie- 
šais, šiaurės vakarų ir vakarų kryptimis. Šiai grupuotei priklausė 59-oji ir 60-oji 
armijos, kurioms iš fronto rezervo buvo priskirti 93-iasis šaulių, 7-asis gvardi- 
jos mechanizuotasis ir 31-asis tankų korpusai, 152-oji atskiroji tankų brigada, 
17-oji proveržio artilerijos brigada. Iš viso operacijoje dalyvavo 31-oji šaulių di- 
vizija - 408 tūkst. kareivių ir karininkų, 5640 pabūklų ir minosvaidžių, 988 tan- 
kai ir savaeigiai pabūklai. Vien Leliušenkos armijoje rikiuotėje buvo 478 kovos 
mašinos. Kiekviename proveržio ruožų kilometre buvo sutelkta po vieną šaulių 
diviziją, 198 artilerijos ir minosvaidžių vamzdžius, 43 tankus. 2-oji oro armija 
turėjo 1737 kovos lėktuvus. Tankų ir mechanizuotiesiems korpusams reikėjo 
pralaužti priešo gynybą kartu su gerokai praretėjusiais pėstininkais. Puolimo 
antrąją dieną planuota užimti Noištadtą ir „suvaryti į katilą Opelno rajone ne 
mažiau kaip penkias vokiečių divizijas. 

„Mes tikėjomės, - rašė Konevas, - pirmiausia apsupti tą dalį vokiečių kariuo- 
menės, kuri buvo išdėstyta Opelno kyšulyje ir pačiame Opelne. Beje, šis miestas 
dar nuo praėjusių mūšių laikų liko fronto linijoje - pusė mūsų, pusė - priešo.“ 
Tiesą sakant, pagal žemėlapius ir „Sovinformbiuro“ pranešimus, „dar nuo praė- 
jusių mūšių laikų" Opelno miestas laikytas „mūsiškiu“, jo užėmimo garbei saliu- 
tas nugriaudėjo Maskvoje sausio 24 d. 

Būsimųjų kovos veiksmų juostoje gynėsi bene 15 divizijų, priklausančių 
17-ajai lauko armijai ir armijų grupei „Heinrici“, kurios turėjo 1420 pabūklų bei 
minosvaidžių, 94 tankus ir SAĮ. 

Vokiečiai ir iš tiesų kovo 8-ąją, naudodami trijų pėstininkų divizijų pajėgas, 
mėgino „nupjauti“ 59-osios armijos placdarmą tarp Kozelio (Cosel, dab. Kozliai) 
ir Ratiboro. Tačiau tam siekiui įgyvendinti aiškiai neužteko pajėgų ir po trijų 
dienų operacija nutrūko. 

Sovietų puolimas prasidėjo kovo 15-osios rytą ir, pasak Konevo, „vyko sun- 
kiomis sąlygomis, kiek lėtesniu tempu“. Šiaurinės grupuotės kariuomenė 8 ki- 
lometrų ruože pralaužė dvi pozicijas ir iki dienos pabaigos pasislinko priekin 
vos 8 kilometrus, nors pagal planą 10-asis gvardijos tankų korpusas turėjo iki to 
laiko užimti Neisės rajoną. Pietų grupuotės junginiai įveikė apie 10 kilometrų. 

Sprendžiant iš Konevo pasakojimo, operacijai buvo rengiamasi negrabiai ir 
nepakankamai įvertinant priešą. Pats maršalas aprašo kilusius sunkumus: „Per 
penkias savaites vokiečiams pavyko, be lauko tipo įtvirtinimų ir inžinerinių už- 
tvarų priešakiniame krašte, savo užnugaryje sukurti gana tvirtus priešinimosi 
židinius, parengti ilgalaikei gynybai daugelį gyvenviečių ir net atskirų namų. 
Tankus statinių tinklas leido priešui iš esmės artilerijos bei kulkosvaidžių ir 
šautuvų ugnimi pasiekti beveik viską, kas buvo juos skiriančioje erdvėje. Tarp 
atskirų punktų buvo iškastos tranšėjos, įrengtos atsarginės ugniavietės. Mūsų 
aviacijos žvalgybos duomenimis, vokiečių ten plytėjo iki 20-25 kilometrų į 
gilumą. Šioje operacijoje mums reikėjo susidoroti su labai tankia ir iš anksto 
pasirengusia gynybai grupuote... Priešais mus būta daugybės minų. Vokiečiai 
jų prikaišiojo, kur tik galėjo. Dėl pavasario polaidžio raižytoje vietovėje ir minų 
užtvarų susidarė rimta kliūtis puolimui.“ 

Kita vertus, generolo D. Gusevo 21-osios armijos juostoje staiga užėmus vo- 
kiečių paliktą pirmąją tranšėją, artilerinio rengimo trukmė, siekiant taupyti 
šaudmenis, buvo per pusę sutrumpinta. Paskui paaiškėjo, kad „mūsų artilerija 
nuslopino anaiptol ne visus priešo ugnies taškus, ypač prieštankinius“, 0 mūsų 
žvalgyba „neįstengė ištirti visų priešo ugnies sistemos smulkmenų. Kaip tyčia, 
dienos pirmoje pusėje dėl oro sąlygų nesiėmė veiksmų aviacija, be to, ir pasi- 
taisius orui, reikalai ne ką pagerėjo. Dėl polaidžio tankai turėjo veikti tik išilgai 

kelių ir veržtis per gyvenvietes, „tirštai prikaišiotas“ pancerfaustininkų ir užmas- 
kuotų prieštankinių pabūklų. Sava artilerija nuolat atsilikdavo, neužtikrindavo 
nuolatinės paramos priešakiniams daliniams. Generolo Korovniko armija susi- 
dūrė su tokiais pačiais sunkumais: „Siekdamas sutaupyti sviedinių ir pats neiš- 
siduoti, priešas šaudė vien gerai prisitaikęs ir objektus gilumoje, priešakiniams 
daliniams apšaudyti daugiausia buvo skirti klaidžiojantys pabūklai ir savaeigiai 
artilerijos įrenginiai. Prieštankines patrankas priešas laikė priedangose iki pa- 
skutinės minutės, kol prieš juos išnirdavo mūsų tankai. Užtat dar intensyviau jis 
ėmė naudoti pancerfaustus. Ne tik artilerija ir tankai, bet kartais net bendrosios 
kariuomenės daliniai veikė palei kelius daugiausia su tvirta danga. Keliuose su- 
sidarydavo sangrūdos ir spūstys, judėjimas dažnai trikdavo... Atakos lėktuvams, 
kurie daugiausia skraidė mažuose aukščiuose ir veikė skutamuoju skridimu, 
orientuotis kliudė gyvenviečių santalkos, nepakankamai geros oro sąlygos, di- 
delis kariuomenės manevringumas ir trūkumai atpažįstant vieniems kitus bei 
tarpusavyje susisiekiant.“ 

Todėl „tankų netektys pirmąją dieną pranoko mūsų skaičiavimus“: generolo 
Kuznecovo 31-asis tankų korpusas neteko trečdalio, generolo I. Korčagino 7-asis 
gvardijos mechanizuotasis korpusas - ketvirtadalio visų savo tankų. Leliušenkos 
tankų armijoje taip pat nustatyta „per didelių tankų nuostolių“. 

Konevas įsakė armijų vadams toliau pulti ir naktį. Buvo panaudoti pulkų ir 
divizijų antrieji ešelonai. 

Vokiečiai pradėjo atitraukti iš kitų fronto ruožų ir permesti į šiaurinės gru- 
puotės juostą 19-ąją tankų diviziją (48 tankai ir SAĮ), 20-ąją tankų diviziją (55 
tankai ir SAĮ), 10-ąją tankistų grenadierių diviziją (38 savaeigiai pabūklai), 1-ąją 
parašiutininkų ir tankistų diviziją „Hermann Gėring , šturmo pabūklų brigadą. 

Visą kovo 16-osios dieną smogiamųjų grupuočių junginiai atkakliai kovėsi su 
kontratakuojančia priešo kariuomene. Gerėjo oras ir „Stalino sakalai“ pradėjo 
aktyviai remti sausumos kariuomenę. 

Naktį į kovo 17-ąją fronto šiaurinė grupuotė nušlavė besipriešinančią priešo 
kariuomenę ir pradėjo sparčiai žygiuoti Neisės miesto kryptimi, o dalis jos pa- 
jėgų - į Štreleno pusę. 10-ojo gvardijos tankų korpuso priešakiniai daliniai iki 
6 valandos pasiekė Neisės upę prie Rothauso (Rothhaus, dab. Osinai) ir nesu- 
stodami pradėjo ją forsuoti. Stengdamasis sustabdyti sovietų kariuomenės ju- 
dėjimą, priešas susprogdino tiltus, užminavo galimų perkėlų prieigas ir atidarė 
Otmahau (Ottmahau, dab. Otmuchuvas) vandens saugyklos šliuzus. Vandens 
lygis upėje pakilo iki dviejų metrų. Vakarop generolo E. Belovo brigados, su- 
darydamos tiltus, sėkmingai įveikė vandens kliūtį ir išplėtė puolimą Noištadto 
kryptimi, Opelno rajone apriesdamos priešo grupuotę iš pietvakarių. Kartu 

Divizijos „Hermann Gėring“ vidutinis tankas Pz V „Panther“. 

6-asis mechanizuotasis korpusas, atremdamas 10-osios tankistų grenadierių di- 
vizijos ir 20-osios tankų divizijos priešakinių dalinių kontratakas, skynėsi kelią 
į Otmahau miestą. Kautynių įkarštyje iš Maskvos gautas pranešimas, kad 4-ajai 
tankų divizijai suteikiamas gvardijos divizijos vardas - „už narsumą kovose dėl 
tėvynės, tvirtumą, ryžtą, drąsą, drausmingumą, organizuotumą, sumanumą 
vykdant kovines užduotis. Tą pačią dieną pietinė grupuotė baigė pralaužti 
taktinę zoną ir pradėjo persekioti priešą. 

Iki kovo 18-osios vakaro pulkininko V. Zaicevo 61-oji gvardijos tankų divizija 
užėmė Noištadtą. Kombrigas prisimena, kad jo „ereliai“ įsiveržė į centrą taip ne- 
tikėtai, „kad sargybinis, stovintis poste prie vokiečių komendantūros, išsigandęs 
ėmė reikalauti iš mūsų automatininkų leidimo“. 

10-ojo gvardijos tankų korpuso pagrindinės pajėgos pasiekė Ziulco (Sūlz) 
rajoną, kur susitiko su 7-ojo gvardijos mechanizuotojo korpuso daliniais. 
Katile atsidūrė SS 20-oji (estų) divizija, 168-oji ir 344-oji pėstininkų divizijos, 
SS 18-osios tankistų grenadierių divizijos „Horst Wessel“ daliniai. 59-osios ar- 
mijos 43-iojo ir 115-ojo šaulių korpuso junginiai, žygiuodami Oderio krantais, 
susijungė Kozelio rajone ir likvidavo Klodnicos placdarmą. 

6-asis gvardijos mechanizuotasis korpusas pakeliui į Otmahau užėmė 
Štefensdorfo (dab. Radzikovičiai) kelių mazgą, bet toliau žygiuojantį pietvakarių 
kryptimi jį sustabdė 20-osios tankų divizijos ir 1-osios parašiutininkų bei tan- 
kistų divizijos. Vadavietėje sprogęs priešo sviedinys mirtinai sužeidė 29 metų 
mechanizuotojo korpuso vadą generolą V. Orlovą, žvalgybos skyriaus vadą 
majorą Černyšiovą ir 17-osios gvardijos mechanizuotosios brigados vadą pa- 
pulkininkį L. Čiurilovą. Vadovauti korpusui ėmė štabo viršininkas pulkininkas 
V. Koreckis. Generolas Leliušenka pasiuntė į pagalbą armijos artilerijos brigadą 
ir motociklininkų batalioną. 19-osios tankų divizijos atakas iš vakarų sėkmingai 
atmušė 4-ojo gvardijos tankų ir 34-ojo gvardijos šaulių korpusų daliniai. 

Prieš 1-ojo Ukrainos fronto pietinę grupuotę į Leobšiutco (Glubčyciai) rajoną 
pasiųstas generolo Neringo 24-asis tankų korpusas, kuriam buvo pavaldžios 
16-oji ir 17-oji tankų divizijos, 78-0ji šturmo divizija ir divizija „Fūhrer-Begleit' — 
pusantro šimto tankų ir savaeigių pabūklų. 

Tuo metu 4-osios gvardijos tankų armijos, 21-osios armijos ir 59-osios ar- 
mijos dalis pajėgų toliau žygiavo į vakarus nustumdamos ir sutankindamos 
apsupties žiedo išorinį „apvadą . Kiti junginiai kovo 19-osios rytą pradėjo li- 
kviduoti apsuptąją grupuotę. Maršalas Konevas, būdamas generolo Gusevo 
vadavietėje, pasirašė įsakymą, kuriame konkrečiai buvo sakoma: „iki nakties 
besiveržiančias grupes naikinti, imti į nelaisvę. Visiems seržantams ir kari- 
ninkams ryžtingai ir drąsiai atakuoti priešą. Nepadaryti gėdos 21-ajai armijai, 

4-ajai gvardijos tankų armijai ir nepaleisti priešo iš apsupties. Tačiau dėl to, 
kad 93-iojo šaulių korpuso vadas generolas J. Šaraburka, „užsiėmęs puolimu 
Noištadto kryptimi, mažiau dėmesio kreipė į savo užnugarį , 344-osios pėsti- 
ninkų divizijos ir SS 18-osios divizijos padaliniams naktį į kovo 20 d. puolant 
per Rasevalco (Rassewaltz) miestelį pavyko prasiveržti į pietus. Kiti apsuptieji 
buvo pribaigti iki kovo 22 d. 

Sovietų duomenimis, vokiečiai ten neteko apie 30 tūkst. žuvusiųjų, 15 tūkst. 
paimti į nelaisvę. Generolui Neringui teko skubiai lopyti skyles vokiečių gyny- 
boje. Grėsmė 1-ojo Ukrainos fronto kairiajam sparnui buvo iš esmės pašalinta. 
Be to, priverstinis tankų kariuomenės permetimas į Neisės rajoną vokiečių va- 
dovybę privertė atsisakyti Breslau deblokavimo plano. Sovietų nuostoliai buvo 
apie 30 tūkst. žuvusių ir sužeistų Žmonių bei 259 sudeginti šarvuotosios techni- 
kos vienetai. 

Gusevo ir Leliušenkos armijos, baigusios likviduoti Opelno grupuotę, kovo 
23 d. atnaujino puolimą bendra Neisės miesto kryptimi. Sovietų kariuomenė, 
nesustodama užėmusi geležinkelio tiltą per upę, įsiveržė į miestą ir po ga- 
tvių mūšių iki kovo 24-osios vakaro užėmė dar vieną geležinkelių ir plentų 
mazgą. Generolų Korovnikovo ir Kuročkino kariuomenė tą pačią dieną paėmė 
Leobšiutcą, o generolo Žadovo kariuomenė - kovo 26 d. Štreleną. 

Tuo metu 60-oji armija lėtai, vienas žingsnis po kito, puolė Ratiborą. Siekdamas 
paspartinti generolo Kuročkino kariuomenės judėjimą, fronto vadas nusprendė 
pergrupuoti į šį ruožą 4-osios gvardijos tankų armijos junginius, kurie turėjo iš 
šiaurės smogti triuškinamąjį smūgį Tropau kryptimi. Be to, 6-asis gvardijos me- 
chanizuotasis korpusas toliau vykdė ankstesnę užduotį, o Leliušenkos pavaldu- 
mui iš 4-0jo Ukrainos fronto buvo perduodamas generolo majoro B. Skvorcovo 
5-asis gvardijos mechanizuotasis korpusas - 171 tankas ir SAĮ: „Įdomi detalė - 
korpuse buvo daug Ramiojo vandenyno jūreivių savanorių, panorusių kautis su 
priešu sausumos „laivuose“. Priežastis ta, kad buvusieji belaisviai ir šauktiniai 
iš okupuotų teritorijų į tankų kariuomenę nebuvo imami, o „sovietinių žmo- 
nių , nesusitepusių „kontaktais su fašizmu ir tinkamų karo tarnybai, šalyje liko 
nedaug. 

Jau kovo 24-osios rytą Skvorcovo korpusas iš Leobšiutco rajono pajudėjo į 
ataką prieš Tropau, o jo laimėjimą plėsti turėjo antrajame ešelone judantis 
10-asis gvardijos tankų korpusas. Iš dešinės Egerndorfo kryptimi smogė pulki- 
ninko A. Dementjevo 93-ioji atskiroji tankų brigada, iš kairės Biskau kryptimi - 
pulkininko N. Korniuškino 22-oji atskiroji savaeigės artilerijos brigada. 

Irvis tiek puolimas, fronto vado nuomone, plėtojosi nepatenkinamai. Vokiečiai 
priešinosi „fanatiškai , 5-asis gvardijos mechanizuotasis korpusas pirmąją dieną 
įveikė iš viso 3-4 kilometrus ir patyrė žmonių ir technikos didelių nuostolių: 

Opelno (dab. Opolė) gatvė po sovietų šturmo. 

„Mes žygiavome toliau, bet, kaip ir anksčiau, nepaprastai lėtai. Kasdien 
vyko atkaklūs mūšiai dėl nedidelių gyvenviečių, kelių mazgų, kalvų ir kalvelių. 
Kariuomenė patirdavo nemažų nuostolių. Tai, suprantama, kėlė nepasitenki- 
nimą. Operacija vyko aiškiai ne ta dvasia, ne tuo tempu, ne tuo lygiu, kurio tikė- 
jomės remdamiesi savo nesena kovine patirtimi.“ 

Smūgiui sustiprinti kairiau 5-ojo korpuso buvo mestas į mūšį 10-asis gvar- 
dijos tankų korpusas. Bet ir priešas „turėjo po ranka“ Neringo tankų korpusą, 
kuris, kaip prisimena V. Zaicevas, panaudojo taktinę gudrybę: „priešas prieš- 
tankinę gynybą ėmė kurti priešinguose kalvų šlaituose ir kai tik mūsų tankai 
pasiekdavo kalvų viršūnes, vokiečiai juos kliudydavo iš prieštankinių pabūklų, 
kurių tankistai nematė. Štai dėl tokios gynybos didelių nuostolių patyrė 5-asis 
mechanizuotasis korpusas... Tankistus glumino tai, kad jie nematė, kas ir iš kur 
šaudo... Tai kėlė bejėgiškumo ir netikrumo jausmą... Tie varginantys mūšiai, ju- 
dant vėžlio greičiu priekin, iškankindavo karinį personalą ir fiziškai, ir moraliai. 
Tankistai nepriprato prie tokių mūšių... Didelis išbandymas mums visiems buvo 
mūsų aviacijos bombų smūgis, kuris iš dalies teko brigados kovos rikiuotei.“ 

Kovo 24 d. atsinaujino 4-ojo Ukrainos fronto kariuomenės puolimas. Naująja 
kryptimi reikalai klostėsi kur kas sėkmingiau, šiuo atveju padėjo pasiektas 
netikėtumas ir palankios oro sąlygos. Pirmąją dieną 38-o0sios armijos korpu- 
sai palyginti greitai palaužė priešą, pasistūmėjo apie 7 kilometrus, užėmė 20 
gyvenviečių, įskaitant ir Zorau - „septynių plentų ir trijų geležinkelių mazgą, 
kuris dengė Moravska Ostravos prieigas iš šiaurės rytų. Antrąją dieną proveržis 
išplėstas iki 20 kilometrų fronte, o „prasiskverbimo“ gylis pasiekė 15 kilometrų. 

Tuo metu visus nustebino, kad generolas Petrovas buvo pašalintas iš pareigų: 
„Už mėginimą apgauti kariuomenės vyriausiąją vadovybę dėl kariuomenės, ne 
visai pasirengusios pulti skirtu laiku, tikrosios padėties fronte“, dėl ko operacija 
nepavyko. 

Petrovui, vienam iš pačių talentingiausių karinių veikėjų, ne itin sekėsi skinti 
laurus. Nors jis buvo Odesos, Sevastopolio ir Kaukazo gynimo didvyris ir lai- 
komas geriausiu Raudonojoje armijoje karo kalnuose specialistu, bet prastai 
pritapo prie „Stalino mokyklos karvedžių“ plejados. Draugas Stalinas į Petrovą 
žvelgė su kažkokiu vidiniu nepasitikėjimu. Ne kartą jį šalino iš svarbių postų ir 
vėl į juos skyrė, atimdavo karinius laipsnius ir vėl suteikdavo. Ne pirmąkart savo 
vaidmenį Petrovo gyvenime suvaidino „žmogus kirvis“ Mechlis. Net „štafirkai“ 
(civiliokui) Simonovui, regėjusiam daugelį viršininkaujančių kariškių ir turėju- 
sių galimybių juos paklausinėti, Petrovas atrodė jo pasirinktai profesijai perne- 
lyg tolerantiškas. 


Į BERLYNĄ! ANTRASIS MĖGINIMAS 


„Minutėmis, kai aš stebėjau jį čia, 4-ajame Ukrainos fronte, man pačiam at- 
rodė, kad jam viskas išeina kažkaip ne taip kaip reikia ir taip išeina ne todėl, kad 
jis netalentingas ar neprotingas, o todėl, kad nepakankamai griežtas, žiaurus ir 
užsispyręs pačia tikriausia šių žodžių reikšme, kad galėtų veikti pagal žiaurias 
karo aplinkybes. 

Man kartais atrodė, kad jis pernelyg švelniai kalbasi su karininkais tokiomis 
minutėmis, kai jie to nėra nusipelnę, ir pernelyg švelniai ir kilniai su jais elgiasi 
kliaudamasis tik jų protu bei jausmais, nesiimdamas griežtai reikalauti, kaip tai 
daro kiti. 

Atrodė, kad Petrovas su kai kuriais jam pavaldžiais karininkais ir generolais 
elgiasi taip, kaip turėtų elgtis su idealiais karininkais ir generolais, kurie galbūt 
bus išugdyti per dešimt metų po karo, remiantis visa jo patirtimi. 

O juk daugelis žmonių, su kuriais jis kalbėjosi, kuriems vadovavo, buvo labai 
paveikti karo ir su jais tikriausiai reikėjo elgtis atsižvelgiant į realią sunkią 
ketvirtųjų karo metų buitį, o ne pagal idealias elgesio su idealiais karininkais ir 
valdiniais normas, kaip tai darė Petrovas. Ir kai jis tai darė, nors jį valdiniai už tai 
mėgo, bet kartu kai kuriais atvejais kaip tik dėl to mažiau, negu buvo nusipelnęs, 
už tai gerbė. Taip bent man keletą kartų atrodė. 

Ir galbūt jo nesėkmės, - žinoma, ne visos, nes nesvarbu, kas ir kaip sakytų, o 
kare didžiulę reikšmę turi karinė laimė, - bet tam tikrą dalį nesėkmių lėmė jo 
elgesio su valdiniais pobūdis. Tai lėmė ir nesėkmes ir net mažesnį kariuomenės 
pasistūmėjimo tempą negu tas, kurį Petrovas galėjo pasiekti veikdamas kitaip.“ 

Tačiau chrestomatinio generolo paveikslą jis kūrė pagal Petrovo atvaizdą. 

Kovo 26 d. vadovauti frontui ėmė armijos generolas A. Jeriomenka. 

Iki kovo 28 d. 4-ojo Ukrainos fronto kariuomenė toliau žygiavo priekin vidu- 
tiniu 4-5 kilometrų per parą tempu. 

Veiksmais Moravska Ostravos ruože 38-oji armija priešui sukėlė apsupimo 
Rybniko ir Ratiboro rajone grėsmę. To pačiu metu generolas Leliušenka su- 
stiprino savo tankų kumštį 6-uoju gvardijos mechanizuotuoju korpusu, kuris 
perdavė savo ruožą 21-osios armijos pėstininkams. Todėl kovo 27 d. 60-osios 
armijos kariuomenė užėmė Rybniko miestą, o iki kovo 31-osios ryto 15-ojo, 
106-ojo šaulių korpusų daliniai kartu su Kuznecovo tankistais buvo išmušti iš 
Ratiboro ir pasitraukė pietvakarių kryptimi. 

Tada sovietų puolimas išsikvėpė. 

59-oji armija, gavusi užduotį kartu su 7-uoju mechanizuotuoju korpusu 
užimti Krnovo (Čekija) miestą ir perkirsti lygiagrečiai einantį geležinkelį, už- 
duoties įvykdyti negalėjo: „Armija pradėjo įžengti į Sudetų prieškalnes ir, nors 
jų aukštis neviršijo 500 metrų virš jūros lygio, lygumose įpratusiai kariauti 

kariuomenei tai kėlė sunkumų. Priešas išnaudojo visus nuolat besikeičiančios 
vietovės pranašumus, užimdavo vyraujančias kalvas, jų prieigose sudarydavo 
daugiasluoksnę - pėstininkų, minosvaidžių ir artilerijos - ugnies sistemą. Kalvų 
tarpuose išdėstydavo ugnimi pridengiamas užtvaras. Keliuose ir ypač kalnų 
perėjose buvo rengiamos pasalos naudojant tankus ir savaeigius pabūklus. Visa 
tai trukdė kariuomei pulti.“ Be to, „priešo kariuomenė aršiai priešinosi“. Šiuose 
mūšiuose 7-asis gvardijos mechanizuotasis korpusas buvo pražudytas. 

Resnitco rajone buvo sustabdytas 4-osios gvardijos tankų armijos judėjimas. 
Armija, įskaitant 5-ąjį mechanizuotąjį korpusą, nuo operacijos pradžios neteko 
379 kovos mašinų negrįžtamai, dar 120 buvo tikimasi pataisyti. 6-0jo mechani- 
zuotojo korpuso trijose brigadose rikiuotėje liko 17 tankų. 

1-ojo Ukrainos fronto kairiojo sparno armijų pagrindinės pajėgos pasiekė 
Štreleno, Neisės, Opavos liniją ir perėjo į gynybą. Tankų kariuomenė buvo ati- 
traukta į fronto rezervą. 

Aukštutinės Silezijos operacija baigėsi priešo penkių divizijų sutriuškinimu, 
o kitos jo pajėgos buvo nublokštos į Sudetų priekalnes. Iš viso priešas neteko 
60 tūkst. kareivių bei karininkų, iš kurių apie trečdalį paėmė į nelaisvę. Paimta 
trofėjų: 80 tankų bei šturmo pabūklų, 1300 pabūklų ir kulkosvaidžių, 26 lėktu- 
vai, 13 300 automobilių ir kitokio karinio turto. Maršalo Konevo kariuomenės 
nuostoliai iki kovo 31 d. - oficiali operacijos pabaigos diena, nors 59-osios ar- 
mijos istorijoje parašyta, kad „aktyvūs kovos veiksmai vyko iki balandžio 6 d", - 
67 tūkst. žuvusių ir sužeistų Žmonių. 

4-ojo Ukrainos fronto armijos pagrindinio smūgio ruože iki kovo pabaigos 
įstrigo už 20 kilometrų nuo Moravska Ostravos ir numatyto tikslo nepasiekė. 

Priešas ten naudojosi įtvirtintųjų rajonų ilgalaikiais statiniais — „Maginot“ 
linijos variantu - Čekoslovakijos vyriausybės 3-iajame 4-ajame dešimtmetyje 
sukurtos palei Vokietijos ir Lenkijos sienas, išilgai Oderio, Ostravicos ir Olšės 
upių: 

„Kiekviena linija buvo stiprių dotų, išdėstytų dviem, o atskirose linijose ir 
trim keturioms linijom su tarpais tarp dotų nuo 150 iki 700 m. Antroji ir kitos 
linijos buvo per 250-600 m nuo pirmosios. Dotai buvo pirmos klasės statiniai ir 
turėjo galingą ginkluotę. 

Šie gelžbetoniniai kaponieriai su pabūklais bei pusiau kaponieriai su 
kulkosvaidžiais kiekvienas turėjo nuo 2 iki 9 ambrazūrų. 

Dotų išdėstymo vietovėje būdinga ypatybė - ambrazūromis ne į lauko pusę 
atgręžtoje sienoje. Ambrazūros padarytos šoninėse ir užpakalinėje sienose, kad 
būtų galima šaudyti šoninėmis kryptimis ir užnugario pusėn. Be to, iš kiekvieno 
statinio ambrazūrų galima apžvelgti erdvę tarp gretimų dotų ir jų išėjimų 


Į BERLYNĄ! ANTRASIS MĖGINIMAS 


Wu, 


|| 
JJ 


Propagandinė nuotrauka sovietų spaudoje. Moravska Ostravos (Mahrisch Ostrau) 


gyventojai sveikina „išvaduotojus“. Priekyje matyti sovietų tankas IS-2. 


prieigas. Dotai buvo išdėstyti atsižvelgiant į aplinkinę vietovę ir teikė galimybių 
apšaudyti visas įdubas ir kalvas. 

Ši dotų sistema leido pasiekti didelį artilerijos bei kulkosvaidžių ugnies tankį 
priešakiniame krašte bei gilumoje ir glaudžiai dengė įtvirtinimų prieigas. Dotai 
buvo gerai užmaskuoti, kad nebūtų pastebimi iš oro ir nuo žemės paviršiaus: iš 
lauko pusės sienos buvo užklojamos žeme, o iš užpakalinės pusės maskuojamos 
krūmais ir slepiamaisiais tinklais. 

Per 75-100 m priešais dotus įrengti kontreskarpai su gelžbetoninėmis atrami- 
nėmis sienomis. Juos papildė stulpeliai su betoniniu pagrindu.“ 

Po Miuncheno susitarimo etatinė ginkluotė, žinoma, buvo demontuota. Bet 
nuo 1945 metų pradžios vokiečiai šias fortifikacijos puošmenas papildė lauko 
tipo statiniais ir inžinerinėmis užtvaromis. 

Suprasdama Moravska Ostravos pramonės rajono svarbą, vokiečių vadovybė 
jam ginti pasiuntė 16-ąją, 19-ąją, 8-ąją tankų divizijas, 10-ąją tankistų grenadie- 
rių diviziją, papildomai iš Italijos permetė 715-ąją pėstininkų diviziją. 

Moskalenka prisimena: 

„Mums tokią ilgalaikę gynybą pralaužti teko pirmąkart. Pridursiu: vėliau, iš- 
samiai susipažindamas su mūsų kariuomenės veiksmais kituose frontuose, aš 
aptikau, kad karo su fašistine Vokietija metais vos trijuose ruožuose teko pra- 
laužti stiprią ilgalaikę gynybą. Vienas iš jų buvo Karelijos sąsmauka, kitas - Rytų 
Prūsijos siena, trečias - Moravska Ostravos rajonas, ant kurio slenksčio ir sto- 
vėjo 1945 metų ankstyvą pavasarį mūsų 38-oji armija. Galbūt šis sąrašas negalu- 
tinis, bet vargu, ar jį galima daug pailginti.“ 

Kairiajame sparne 18-oji armija balandžio 4-5 d. užėmė Liptovski Mikulašo 
ir Ružombereko miestus - vokiečiai, dėl akių pašaudę, juos paliko iš esmės be 
mūšio ir, susprogdinę tiltus per Vagos upę, atsitraukė prie Didžiosios Fatros. 

Balandžio 4 d. Košicės mieste buvo sudaryta čekų ir slovakų naciona- 
linio fronto vyriausybė. Jos pirmininku tapo Zdenekas Firlingeris, buvęs 
Čekoslovakijos pasiuntinys Sovietų Sąjungoje. Pirmininko pavaduotoju tapo 
komunistas Klementas Gotvaldas, o nacionalinės gynybos ministru - Liudvikas 
Svoboda. Vietoj jo Čekoslovakijos korpuso vadu buvo paskirtas 3-iosios pėsti- 
ninkų brigados vadas generolas Karelas Klapalekas. 

Kovos veiksmai 4-ojo Ukrainos fronto, kuris per tris kovų savaites neteko apie 
50 tūkst. žuvusiųjų ir sužeistųjų, juostoje nurimo iki balandžio vidurio. 

Ir štai kas įdomu: rengiantis naujam puolimui Moravska Ostravos kryptimi, 
kuris turėjo prasidėti balandžio 15 d., generolas Jeriomenka „pastebėjo nevi- 
sišką pasirengimą“, kuris reiškėsi tuo, kad nebuvo būtinų proveržiui artilerijos 
šaudmenų, ir paprašė atidėti operacijos pradžią šešioms dienoms. Tačiau vyriau- 
sioji vadovybė „papildomo laiko jam nesuteikė ir pareikalavo pradėti puolimą 
nustatytu laiku. Tad įveikti 20 kilometrų iki Ostravos, laipsniškai pragraužiant 
„gelžbetonines juostas“, prireikė šešiasdešimt dienų, o buvo netekta dar 50 tūkst. 
žmonių. 

Tad kuo kaltas buvo generolas Petrovas? 


Rytų Prūsijos operacija (tesinys) 


Pasirengimas Karaliaučiaus šturmui prasidėjo dar kovo pradžioje. Vyko jis tie- 
siogiai vadovaujant Zemlando kariuomenės grupei, kurios vadas buvo generolas 
I. Bagramianas. Kovo 16 d. 3-iojo Baltarusijos fronto kariuomenės vadas marša- 
las A. Vasilevskis pateikė vyriausiajam vadui priešo Karaliaučiaus grupuotės su- 
triuškinimo planą. Kovo 20 d. Bagramianas išleido nurodymus, „kaip pralaužti 
Karaliaučiaus įtvirtintąjį rajoną ir šturmuoti Karaliaučiaus miestą. 

Likvidavus priešą Heilsbergo įtvirtintajame rajone, buvo galima atlaisvinti ir 
sutelkti prie Karaliaučiaus papildomų pajėgų ir priemonių. Kartu atlikta nemaža 
organizacinių veiksmų. Nuo balandžio 1 d. vyriausioji vadovybė išformavo 2-ąjį 
Baltarusijos frontą. Dalis jo kariuomenės - 4-oji smogiamoji armija, 22-0ji ar- 
mija ir 19-asis tankų korpusas - buvo atitraukta į rezervą, o valdybą bei kitus 
junginius nuspręsta padaryti pavaldžius Leningrado frontui. 50-oji, 2-oji gvardi- 
jos ir 3-iojo Baltarusijos fronto 5-oji armija buvo permetama į Sembos pusiasalį 
dalyvauti būsimajame šturme. 31-oji, 28-oji ir 3-ioji armijos buvo perkeliamos į 
kariuomenės vyriausiosios vadovybės rezervą. 

Tad 80 kilometrų ilgio fronte sutelktos šešios armijos, turinčios 18 šaulių kor- 
pusų. Jos puslankiu aprietė Karaliaučių, o dešiniajame sparne giliai įsispraudė į 
Sembos pusiasalį. Atsižvelgiant į padidėjusias galimybes, į planą įtrauktas vienas 
esminis pakeitimas - pirmiausia nuspręsta imti Karaliaučių. Vasilevskio svajonė 
buvo iki šturmo pradžios karių skaičių šaulių divizijose padidinti iki 3000-3600. 

Nuo balandžio 3 d. vyriausioji vadovybė atitraukė į rezervą Sembos grupės 
valdybą bei štabą ir visoms pajėgoms vadovauti pavedė maršalui A. Vasilevskiui. 
Generolas Bagramianas buvo paskirtas fronto vado pavaduotoju. 

Gerai apsikasusi priešo grupuotė balandžio pradžioje buvo gana didelė jėga. 

Nuo Sembos pusiasalio iki Varengeno nusidriekė generolo Rolfo Viutmano 
9-ojo armijos korpuso - 93-iosios, 95-osios pėstininkų divizijų, 551-osios liau- 
dies grenadierių divizijos - pozicijos. Karaliaučiaus koridorių gynė 58-oji ir 
l-oji pėstininkų divizijos, priklausančios generolo Gerhardo Matckio 26-ajam 
armijos korpusui. 

„Nušluosim nuo žemės paviršiaus vokiškus Karaliaučiaus fortus!" 


Karaliaučiaus įgula, vadovaujama Oto fon Lašo, buvo sudaryta iš 61-osios, 
69-osios, 367-osios pėstininkų, 548-o0sios, 561-osios liaudies grenadierių divi- 
zijų, generolo majoro Šuberto (Schuberth) policijos grupės (du pulkai), keleto 
atskirųjų pulkų, tvirtovės ir apsaugos formuočių, šturmo pabūklų kuopos (20 
StuG), taip pat aštuonių folksšturmo batalionų. Sovietų duomenimis, ši kariuo- 
menė turėjo 128 tūkst. žmonių, apie 4000 pabūklų ir minosvaidžių, 108 šarvuo- 
tąsias mašinas. Tačiau generolas Liudnikovas, kuris vadovavo 39-ajai armijai, 
įgulos pajėgas įvertino taip: vos kiek daugiau kaip 100 tūkst. kareivių ir kari- 
ninkų, 850 pabūklų ir 60 tankų. Generolas Beloborodovas balandžio prane- 
šime teigė, kad „bendras Karaliaučiaus tvirtovės įgulos žmonių skaičius“ buvo 
60 tūkst. žmonių. Generolas Lašas po karo net tikino, kad iki šturmo pradžios 
jis turėjo ne daugiau kaip 30-35 tūkst „gynėjų . Tiesa, pats išsamiai rašė, kaip 
kariuomenės formavimo štabas, sudarantis padalinius iš atsiskyrusių kareivių 
ir išblaškytų dalinių, pasiuntė į priešakines linijas apie 30 tūkst. žmonių, „kurie 
gavo visa, ko reikėjo, iš arsenalo". Daugeliu atvejų anksčiau sumuštų padalinių sa- 
varankiškai įsiliedavo į veikiančiuosius dalinius. Be to, „kovo antroje pusėje, kai 
prasidėjo aprūpinimo kulkosvaidžiais ir ryšių priemonėmis pertrūkiai, kariuo- 
menės formavimo štabas pasiuntė koviniams daliniams papildyti keletą žygio 
batalionų, turinčių vien rankinių šaulių ginklų, tad šie daliniai savo padalinius 

Vokiečių kulkosvaidininkų pozicija prie vieno iš Karaliaučiaus fortų. 


kartais galėjo papildyti net labiau, nei priklausė pagal etatų sąrašą.“ Kita vertus, 
reikia atsižvelgti į tai, kad dvi kovai pasirengusios divizijos — 1-oji pėstininkų 
divizija ir 5-oji tankų divizija, taip pat 232-oji šturmo pabūklų brigada iš miesto 
buvo atimtos. Na, ir, sprendžiant iš visko, pašauktinių ir ginkluotų „šucmanų“ 
(šaulių), geležinkelininkų bei muitininkų Lašas nelaikė „aktyviais durtuvais“. 
Pasak pulkininko Heinricho Januso, „folksšturmas kaip karinė galia nepasitvir- 
tino, vokiečių vadovybė folksšturmo formuočių neskaičiuoja dar ir todėl, kad 
jos pavaldžios ne karinei, o politinei vadovybei“. 

Tai juk ir sovietų bei dabartinės Rusijos statistikoje liaudies pašauktinių divi- 
zijų, partizanų pulkų ir brigadų, naikintojų batalionų, milicijos būrių, sukarintos 
apsaugos prie gynybos struktūros valdybos personalas skaičiuojamas kaip na- 
cistų sunaikinti civiliai gyventojai. Apskritai susidaro įspūdis, kad niekas tiksliai 
nežino, kiek kariuomenės buvo Karaliaučiuje. 

Grupės „Samland“ kariuomenės rezerve buvo 5-oji tankų divizija (85 tankai ir 
27 šturmo pabūklai), 511-asis ir 505-asis sunkiųjų tankų batalionai (28 „tigrai“) 
ir 10-oji dviratininkų brigada. Piliavos rajone buvo skubiai atkuriamas 55-asis 
armijos korpusas - 50-oji, 286-oji pėstininkų divizijos, 558-oji liaudies grena- 
dierių, 13-oji zenitinė divizijos. Aistmarių nerijoje į 6-ąjį armijos korpusą įjungti 
129-osios ir 170-osios pėstininkų divizijų likučiai. 

Bendras vokiečių grupuotės dydis, žvalgybos duomenimis, buvo 200-240 tūkst. 
žmonių. Sembos pusiasalio aerodromuose bazavosi 155 lėktuvai, iš jų 60 nai- 
kintuvų. Baltijoje viešpataujantis vokiečių laivynas ugnimi dengė pajūrio ruožą, 
aprūpino sausumos kariuomenę, evakavo sužeistuosius ir pabėgėlius. 

Generolas Miuleris (Mūller) troško pasiaukojamai vykdyti fiurerio priesakus 
ir tryško pasitikėjimu, kad, prasidėjus Vermachto pergalingam puolimui, rusai 
bus išvyti iš Rytų Prūsijos, reikia tik dieną nenusileisti bei naktį atsilaikyti. Tad 
per bendrą karinių dalinių vadų bei partinių vadovų susirinkimą, kuris įvyko 
balandžio 2 d. miesto universiteto rūsyje, ir ragino juos taip elgtis. 

Karaliaučiaus gynybos sistemos, sudarytos iš trijų pozicijų, tarpinių ir atskirų 
linijų bei miesto įtvirtinimų, branduolys buvo gelžbetoniniai ilgalaikiai stati- 
niai, išoriniai bei vidiniai fortai, taip pat daugybė slėptuvių, papildytų išplėtotais 
lauko įtvirtinimais. 

Bendro 53 kilometrų ilgio išorinis apvadas ir pirmoji pozicija turėjo po dvi 
tris tranšėjas su susisiekimo praeigomis ir priedangomis kariniam personalui. 
Per 6-8 kilometrus į rytus nuo tvirtovės jie susiliejo į vieną gynybos liniją - 
šešias septynias tranšėjas su daugybe susisiekimo praeigų visame 15 kilometrų 
ruože. 

Šioje pozicijoje stūksojo 15 fortų, statytų 1874-1882 metais. Kiekvienas fortas 
apjuostas grioviu, parengtas žiedinei gynybai ir buvo nedidelė tvirtovė su 250- 
300 žmonių įgula. Trijų keturių metrų storio plytų mūras ir žemės sluoksnis 
saugojo fortą net nuo dvylikos colių sviedinių tiesioginių pataikymų. „Tačiau, — 
tikino buvęs artilerijos vadas generolas N. Chlebnikovas, - analizuojant žvalgy- 
bos duomenis, paaiškėjo, kad Karaliaučiaus tvirtovės fortai turėjo ištisą virtinę 
trūkumų, kuriais mes šturmuodami ir turėjome pasinaudoti. Žemai išdėstytos 
ambrazūros įgulai leido šaudyti tik į artimus taikinius. Norint šaudyti į tolimus 
taikinius, ugnies priemones reikėjo išdėstyti forto paviršiuje, kur jas galėjo kliu- 
dyti mūsų artilerija. Fortai turėjo po vieną užpakalinį įėjimą. Todėl jį užgriū- 
vant artilerijos ugnimi ar pionieriams susprogdinus, forto įgula būtų visiškai 
izoliuota.“ 

Fortų įgulos buvo komplektuojamos iš asmenų, kurie netiko rikiuotės tarny- 
bai, vadinamųjų „skrandininkų batalionų , bet tai jiems nekliudė itin atkakliai 
kovoti. Tarp fortų išdėstyta apie 60 dotų ir dzotų. Pirmąją poziciją dengė 6-8 
metrų pločio ir 3 metrų gylio prieštankinis griovys, eskarpai ir prieštankiniai 
stulpeliai, vielų užtvaros, minų laukai. 

Miesto pakraščiais vingiavo antroji pozicija kartu su tranšėjomis apjuostais 
mūriniais pastatais, barikadomis, gelžbetoniniais ugnies taškais. Trečioji pozi- 
cija apėmė miesto centrinę dalį su senaisiais tvirtovės statiniais. Didelių mūri- 
nių pastatų rūsiai buvo sujungti požeminiais koridoriais, o jų ventiliacijos angos 

paverstos ambrazūromis. Daugelis namų užminuoti, o sankryžose paslėpti 
fugasai. Tvirtovės prieštankinė gynyba buvo patikėta 18-ajai zenitinei divizijai, 
kuri turėjo daugiau kaip 300 zenitinių pabūklų. 

Kovo pertrauką įgulos vadovybė panaudojo įvairiems organizaciniams rei- 
kalams, pozicijoms gerinti, daliniams užpildyti kariniu personalu, atsargoms 
kaupti. Pagal galimybes stengtasi evakuoti civilius gyventojus, nors tam tikslui 
neužteko laivų. Be to, išgirdę apie laivų „Gustloff“ ir „Steuben“ paskandinimą, 
žmonės bijojo lipti į didelius transporto laivus. Daugelis pabėgėlių, siekdami iš- 
vengti kelionės jūra negandų, verčiau buvo linkę grįžti į Piliavą ir Peizę, į savo 
būstus, kuriuose buvo maisto, galėjo naudotis elektra ir vandeniu. Mieste liko 
dar 130 tūkst. gyventojų, kurie turėjo dirbti stiprindami gynybą, remonto dar- 
bus, gaminti karinius reikmenis. „Visi gyveno ir triūsė su viena mintimi - ginti 
Karaliaučių, kol bus išvaduoti iš blokados, kaip mums vis buvo žadama ar kol 
nebūsime išlaisvinti, jei karas baigsis derybomis.“ 

3-iojo Baltarusijos fronto vadas nusprendė „veržliais“ pasitiktiniais smūgiais: 
43-iosios ir 50-osios armijų — iš šiaurės ir 11-osios gvardijos armijos - iš pietų 
atkirsti ir sutriuškinti Karaliaučiaus įgulą ir iki trečiosios dienos pabaigos užimti 
miestą. Įdomu, kad iš pradžių pagal Bagramiano štabo parengtą planą pagrin- 
dinį smūgį šiauriniame sektoriuje turėjo smogti 39-oji armija, bet maršalas 
Vasilevskis įsakė atlikti pergrupavimą ir pavesti „garbingą, bet nepaprastai sun- 
kią misiją“ generolui Beloborodovui: 

„Išklausęs mūsų siūlymus dėl pajėgų grupavimo, maršalas man netikėtai pa- 
siūlė pagrindinio smūgio ruože išdėstyti 43-iąją armiją. Aš kiek nustebau dėl 


Karaliaučiui pulti sovietai sutelkė daugybę šarvuotosios technikos ir artilerijos pabūklų. 

tokio sprendimo: juk 39-oji jau buvo Karaliaučiaus šiaurės vakarų prieigose, o 
43-iąją reikėjo permesti iš fronto dešiniojo sparno į centrą. Aš, žinoma, išreiš- 
kiau abejonę, ar toks pergrupavimas pagrįstas. Juk 39-oji armija gerai pasirodė 
visose ankstesnėse puolamosiose operacijose. Apie I. Liudnikovą, kiek aš žino- 
jau, A. Vasilevskis buvo pačios geriausios nuomonės. Tad kas nutiko? 

- Rengdamiesi šturmui, - aiškino maršalas, - mes turime atsižvelgti į menkiau- 
sius psichologinius niuansus. Jūs atsimenate, kas nutiko vasario devynioliktąją? 

Aš supratau, kad Aleksandras Michailovičius primena 39-osios armijos 
apmaudžią nesėkmę, kai jos kariuomenė negalėjo sutrukdyti Karaliaučiaus įgu- 
lai susijungti su kariuomenės grupuote Sembos pusiasalyje, ir patvirtino: 

- Taip, žinoma, atsimenu. 

Manau, kad ir trisdešimt devintoji tos nesėkmės nepamiršo. Ir, žinoma, reikia 
atsižvelgti į tai, jog nuo to meto armija iš dalies nepasitiki savo galimybėmis. 
Keturiasdešimt trečiosios kariuomenei panašios nesėkmės, laimė, neteko išgy- 
venti. Štai kodėl aš nusprendžiau pagrindinį vaidmenį šturmuojant Karaliaučių 
kartu su vienuoliktąja gvardijos armija skirti jai.“ 

Generolas Lašas, pasakodamas apie 39-osios armijos „nesėkmę , tikino, kad, 
įsiveržę į miegančius Metgetus, rusai pernelyg įniko „rinkti trofėjus. Sovietų 
istorikai kategoriškai neigė bet kokią galimybę, kad „kariai išvaduotojai“ taip 
elgtųsi. Dabartinė rusų tyrėjų karta drąsiai sutinka, kad panašių ekscesų kai kur 
galėjo būti, nors sovietų kariuomenei tai vis dėlto netipiški reiškiniai: „Reikia 
manyti, kad, būdami streso būsenos pavojingo proveržio į priešo užnugario 
gilumą sąlygomis, sovietų kareiviai mažiausiai mąstė apie tokį atsipalaidavimo 


280 mm kalibro, beveik 20 tonų sverianti sovietų 


mortyra Br-5 keliauja į poziciją. Ji šaudė iki 60 ką svorio 


sviediniais, galinčiais kliudyti taikinį už 10-11 km. 

būdą kaip plėšikavimas... Bet kai ką iš užimtų namų mūsiškiai, žinoma, ėmė: 
maistą, tam tikrus daiktus įrengti ir apšiltinti greitomis statomiems blindažams, 
vertingas smulkmenas. Lygiai taip pat būtų elgęsi bet kurios kariuomenės 
kareiviai.“ 

Ne, esmė visai ne „vertingos smulkmenos, o tai, kad naikinamasis karas nesi- 
liovė nė akimirką. Aplinkui plytėjo priešo žemė, „piktadarių žemė“, kurioje vei- 
sėsi „nežmonės“ (juk „mes žinome, kad vokiečiai neturi sielos“, vokiečiai — „tai 
avinų ir papūgų mišrūnai), iš vienos kartos į kitą tik ir svajojantys, kaip pavergti 
taikius ir patiklius slavus. Atėjo metas atsilyginti. „Sovietų kariai užklupo „šun- 
riterių palikuonis jų, plėšikų, šlykščioje landynėje, - rašė Bagramianas, vardijo 
visas istorines skriaudas, kurias padarė jam „besočiai prūsai .- Nenuostabu, kad 
mes nekentėme net paties šio krašto pavadinimo...“ 


„Už skriaudimą liaudies mūsų 
Žudyk išgamą - fašistą prūsą.“ 


Vokiečių vadovybė, skrupulingai dokumentuodama visus tarptautinės teisės 
pažeidimus Vokietijos teritorijoje ir net sudariusi „priešo karinių nusikaltėlių 
sąrašą , eilinį kartą įsitikino, kad „sovietų žmonės - griežti teisėjai“. 

1945 m. vasario pradžioje sovietų kariuomenė netikėtai įsiveržė į Sembos 
vakarinę dalį ir užėmė daug gyvenviečių. Po keleto dienų vokiečiams pavyko 
sumušti ir iš dalies nublokšti priešakines pajėgas ir per drąsią didelio masto puo- 
lamąją operaciją 1945 m. vasario 19 ir 20 d. atkurti nutrauktą sausumos ir jūrų 
susisiekimą su Karaliaučiumi. 

Armijų grupių „Samland“ ir „Šiaurė“ vadovybė, padedama policijos, atliko 
tyrimą dėl gyventojų likimo naujai išvaduotoje teritorijoje, kurio rezultatų, 
tiesa, esama tik iš keleto gyvenviečių. Štai 39-osios armijos 271-ojo ypatin- 
gojo motorizuotojo bataliono kariškiai (šauliai motociklininkai) Jurgivaldėje 
(Georgenswolde, dab. Otradnojė) nužudė 4 civilius asmenis ir lavonus sumetė 
į padegto dvaro liepsnas. Karininkai ir jų raudonarmiečiai žiauriai tyčiojosi iš 
moterų ir mergaičių. Kragavoje (Kragau, dab. Prochladnojė) 91-osios gvar- 
dijos šaulių divizijos kariškiai išprievartavo ir pasmaugė dvi jaunas moteris 
Medenavoje (Medenau, dab. Logvinas) 328-osios šaulių divizijos kariškiai nu- 
žudė bent 11 civilių asmenų. Ten priešais vieną namą gulėjo dviejų nužudytų 
moterų, mažo vaiko ir naujagimio lavonai. Buvo užmušti du pagyvenę vyriškiai 
ir keturiolikmetis berniukas, taip pat dvi moterys ir dvi mergaitės, kurios prieš 
tai išprievartautos. Visiškai nuogai išrengtos maždaug 30 metų moters kūnas 
buvo su durtinėmis žaizdomis krūtinėje, perkirsta kaukole ir išvarpytas kulkų. 
Kitoje gyvenvietėje 91-osios gvardijos šaulių divizijos kariškiai sušaudė du 

vokiečius karo belaisvius ir 4 civilius asmenis, įskaitant burmistrą bei jo žmoną. 
Jų aštuoniolikmetė duktė dingo be pėdsakų. Bet paskui buvo aptiktas išprievar- 
tautos jaunos merginos lavonas nupjautomis krūtimis ir išdurtomis akimis. 

Sovietų 91-oji gvardijos šaulių divizija, prasiveržusi per Tyrenbergą (Thie- 
renberg, dab. Dunajevka) į Kratlau-Germavos rajoną, 1945 m. vasario 7 d. 
apsupta ir sunkiuose mūšiuose iš dalies sumušta. Jos užimtose gyvenvietėse buvo 
nustatyta šiurkščių tarptautinės teisės pažeidimų. Tyrenberge nužudytas iš karo 
invalidų prieglaudos prie Sarginavos (Sorgenau, dab. Prokovskojė) dabar ten at- 
varytas 21 vokiečių kareivis. Elizabet Homfeld buvo išprievartauta ir drauge su 
žentu nužudyta šūviais į galvą, taip pat kaip Mina Kotkė, mėginusi priešintis, kai 
buvo prievartaujamas ir dvasininko Ernsto Trunco dvaro nuomininko sūnus. Į 
daržinę įmesta granata nužudytos ten uždarytos trys moterys ir vyras, o keletas 
žmonių sunkiai sužeisti. Tuo pačiu metu sovietų karininkai ir kareiviai nelais- 
vėje prisipažino, kad nuolat ir „žvėriškai prievartavo moteris ir net mažametės 
mergaites. Kratlau (Kratlaukis, dab. Syčiovas) 291-osios gvardijos šaulių divi- 
zijos 75-ojo gvardijos šaulių pulko kariškiai nužudė 6 vyriškius ir du vokiečių 
kareivius durtuvo smūgiais ar šūviais į galvą. Visas moteris ir merginas, įskaitant 
trylikametes, nuolat prievartavo, kai kurias moteris „lytiškai prievartavo po 6-8 
kareivius 5-8 kartus per dieną. 3-4 pačios jauniausios moterys buvo paliktos 
karininkams, kurie, atlikę nusikalstamą prievartą, atidavė jas savo valdiniams. 
Anentalėje vokiečių išvaduotojai aptiko lavonus dviejų moterų, kurios buvo iš- 
niekintos (viena ant mėšlo krūvos) ir paskui pasmaugtos. 

Detalius tyrimus pavyko atlikti Girmavoje (dab. Ruskojė), kur netgi įsikūrė 
91-osios gvardijos šaulių divizijos štabas su 275-ojo gvardijos šaulių pulko da- 
liniais. Girmavoje aptikti 21 nužudytojo - vyrų, moterų ir vaikų - lavonai. 11 
žmonių neatlaikė siaubingų kankinimų ir patys nusižudė. 15 sužeistų vokiečių 
buvo nužudyti sudaužius jiems galvas, o vienam įgrūsta į gerklę lūpinė armoni- 
kėlė. Pagal medicinos tarnybos kapitono daktaro Tolcieno išvadą, vienos moters 
kūne pastebėtos šios žaizdos: kiaurai peršauta galva, sutraiškyta kairioji blauzda, 
plati atvira pjautinė žaizda vidinėje blauzdos pusėje, padaryta peiliu. Kitos mo- 
ters, kaip ir išrengtos jaunos merginos, suknežintas pakaušis. Buvo aptikta nu- 
žudytų sutuoktinių Retkovskių pora, sutuoktinių Šprengelių pora su 3 vaikais, 
jauna moteris su 2 vaikais ir nežinomas lenkas. Bendrame kape gulėjo nežino- 
mos pabėgėlės, Rozos Tyl (Thiel), mergautine pavarde Vitė, ir 21 metų lenkų 
merginos kūnai. Visos trys buvo išprievartautos ir žiauriai nužudytos, toliau gu- 
lėjo dviejų vietos amatininkų kūnai, vienas iš jų, malūnininkas Magunas, buvo 
nušautas, nes mėgino apginti nuo išprievartavimo savo mažametę dukterį. Palei 
Germavoje-Palmininkų (Palmnicken, dab. Jantarnas), prie 5-ojo kilometrus ro- 
dančio stulpo aptiktos dvi mergaitės. Abiem iš arti šauta į galvą, vienai išdurtos 

akys. Girmavoje moterys ir merginos, kurių buvo apie 400, 91-osios gvardijos 
šaulių divizijos vado pulkininko Kožanovo įsakymu buvo uždarytos į bažnyčią 
neva (bent taip tikino karo belaisvis majoras Kostikovas), kad būtų apsaugotos 
nuo savivaliavimo. Tačiau sovietų karininkai ir kareiviai įsiveržę į bažnyčią jas 
„masiškai prievartavo. Ir aplinkiniuose namuose vėlesnėmis dienomis mote- 
rys buvo nuolat prievartaujamos, daugiausia karininkų, jaunas merginas - iki 
22 kartų per naktį. Karininkas ir keletas raudonarmiečių bažnyčios varpinėje 
8 kartus išprievartavo trylikametę Evą Link, matant persigandusiai motinai, 
kurią paskui ištiko tokia pati neganda. 

Įvykiai vakariau Karaliaučiaus plytinčiame kurortiniame Metgetų priemies- 
tyje, kurį 1945 m. naktį iš sausio 30-osio0s į 31-ąją užėmė sovietų 39-osios armijos 
daliniai (192-asis, 292-asis, 338-asis šaulių pulkai), o vasario 19 d. po kruvinų 
mūšių išvadavo vokiečių 1-oji pėstininkų divizija, 561-oji liaudies grenadierių 
divizija ir 5-oji tankų divizija, jau ne kartą aprašyta literatūroje, neseniai - taip 
pat Rusijos žurnalo „Novoje vremia“ publikacijoje su antrašte „Raudonarmiečių 
nusikaltimai“. Šiuo atveju verta paminėti ir amerikiečių tarptautinės teisės spe- 
cialistą Alfredą M. de Zajasą (Zayas), kuris savo tyrimuose Metgetų įvykiams 
skiria ypač daug dėmesio. Vokiečių kareiviai Metgetuose ir aplinkinėse vietovėse 


1945 m. sausio pabaiga. Sovietų žvėriškumų Metgetuose aukos. 

aptiko siaubingų radinių. Išgyvenusieji (pavyzdžiui, buvęs Karaliaučiaus tvirto- 
vės komendanto štabo 3-iasis karininkas, atsargos majoras profesorius daktaras 
G. Ipsenas) buvo „arti beprotybės“. 

Jau prieigose buvo aptikti keleto šimtų vokiečių kareivių lavonai, daugelis 
buvo neatpažįstamai sudarkyti, beveik visuose namuose ir soduose gulėjo nu- 
žudyti vyrai, moterys ir vaikai, moterys su aiškiomis išprievartavimo žymėmis, 
dažnai - nupjaustytomis krūtimis. Vienoje vietoje, kaip pranešė buvęs 561-osios 
liaudies grenadierių divizijos štabo karininkas pavedimams K. Knoras (Knorr), 
dvi maždaug 20 metų merginos buvo perplėštos naudojant mašinas. Stotyje sto- 
vėjo mažų mažiausiai vienas pabėgėlių iš Karaliaučiaus prikimštas traukinys. 
Kiekviename vagone gulėjo „žvėriškai nužudytų bet kurios lyties pabėgėlių 
kūnai. Metgetų teniso aikštelę prigrūdo belaisvių vokiečių ir civilių, o paskui 
susprogdino specialiai parengtą sprogstamąjį užtaisą. Žmonių kūnų dalių buvo 
galima aptikti net už 200 m nuo milžiniškos sprogimo duobės. Dar 1945 m. 
vasario 27 d. kapitonas Zomeris (Sommer) iš tvirtovės komendanto štabo palei 
gatvių sankryžą prieš Metgetus už vieno namo žvyro karjere atsitiktinai rado 12 
visiškai išrengtų moterų ir vaikų lavonų, gulinčių kartu „netvarkingoje krūvoje“. 
Jie buvo subadyti durtuvais ir peiliais. 

Be atskirų lavonų, išbarstytų po visą kurortinę gyvenvietę, kurių suskaičiuota 
šimtai, buvo aptikta keletas didelių žemės iškilimų, po kuriais, kaip paaiškėjo, 
buvo palaidoti šimtai (pagal kapitoną Zomerį ir profesorių dr. Ipseną - 3000) 
nužudytųjų. Tvirtovės komendanto pėstininkų generolo Lašo paskirtos tiriamo- 
sios komisijos darbas sekėsi sunkiai, nes sovietai lavonų krūvas apliejo benzinu 
ir mėgino sudeginti. Tačiau pavyko nustatyti, kad dauguma aukų ne sušaudy- 
tos, o dažnai nužudytos pjaunamaisiais ir duriamaisiais ginklais. Be to, pavyko 
nustatyti, kad didelė dalis šių nužudytųjų buvo ne vokiečiai, o ukrainiečiai pa- 
bėgėliai, kurių prie Metgetų būta apie 25 000, taip pat vadinamosios Ukrainos 
„darbo tarnybos“ nariai, prievarta mobilizuoti (ir su kuriais vokiečiai nekaip el- 
gėsi), o dabar, kaip ir daugelis jų tėvynainių kitose vietose, tapo sovietų keršto 
aktų aukomis. 

Šiauriau Metgetų, kaip pranešė kapitonas Zomeris, palei kelią iki pat Pavajų 
(Powanien, dab. Čerepanovas) visur gulėjo civilių gyventojų lavonai - arba nu- 
žudyti šūviais į galvą, arba durtuvų ar buožių smūgiais.“ 

Pavelas Zolotovas prisimena, kaip prieš metus užimtame Žytomyre penketas 
minosvaidžių pulko karininkų užsuko į svečius pas vietos damas pailsėti, išgerti 
alučio, paklausinėti apie „kančias fašistiniame junge : 

„Paleidome patefoną, jaunieji ėmė šokti, o viena moteris nėjo. Aš ėmiau atsar- 
giai klausinėti, kaip gyveno, kaip įstengė apsisaugoti nuo vokiečių, ar vokiečiai 
labai prievartavo merginas... 

— Tikriausiai visos merginos bijojo pasirodyti vokiečiams. Be to, visos jos 
gražios, - mosteliu šokančiųjų pusėn, - didelė pagunda vokiečiams. 

O ši staiga pareiškia: 

- Ne, vokiečiai nepuldavo prie merginų, atvirkščiai, mūsų meginos puldavo 
prie vokiečių. 

— Najau! 

— Karininkų klube dažnai vykdavo puotos ir merginų priešais klubą susirink- 
davo tiek, kad kareiviai jas vydavo šalin. Kiekviena stengėsi patekti į klubą, bet 
jie mažai ką kviesdavo. O gyventi su mūsų merginomis jiems buvo griežtai drau- 
džiama ir jie bijojo su jomis prasidėti. O jei kuriai merginai pavykdavo slapta 
gyventi su kokiu karininku, tad jai visos pavydėjo ir ji elgėsi kaip karalienė: taip 
mylėti ir gerbti kaip vokiečiai mūsų vyrai nemoka. 

— Vadinasi, jokios prievartos prieš moteris nebuvo? 

— Nežinau, bet mieste vargu ar buvo. Visi būtų žinoję, čia visi viską žinodavo. 
Na, ir pats pagalvokite, kam prievartauti, kai pačios dešimtimis prašosi. O dėl 
badavimo - produktų trūko, bet kad kas badautų, nežinau, aplink mus nieko 
panašiai nebuvo. 

Visa tai taip neatitiko mūsų propagandos ir taip prieštaravo mūsų tikrovei, 
kad mano galvą paveikė kaip kaušas šalto vandens pagirioms. Mūsiškėje neoku- 
puotoje teritorijoje žmonės visur badavo, visi vaikščiojo pageltę, išsekę, milijo- 
nai mirė badu, o čia apie badavimą ir negirdėta. Yra apie ką pamąstyti.“ 

Toks „antisovietinis“ apmąstymas vyresniajam leitenantui kainavo aštuone- 
rius metus laisvės atėmimo. 

Pagal aukščiausiosios tarybos prezidiumo balandžio įsaką, gvardijos pulki- 
ninkas V. Kožanovas - Sovietų Sąjungos didvyris. Dabartinių vokiečių istorikų 
požiūriu, - karo nusikaltėlis. Ir viena, ir kita - anų dienų tiesa, jungianti karinį 
šaunumą su kruvinu kerštu, šlykščias žudynes ir žygdarbius, nugalėtojų triumfą 
ir nugalėtųjų nelaimę. 

Kuo Girmavos ir Metgetų tragedija skiriasi, pavyzdžiui, nuo Chatynės trage- 
dijos? Kariniu požiūriu viena nemenkos svarbos detale - su Baltarusijos kaime- 
liu nėra susijęs Vermachtas. 

Reikia manyti, kad Vasilevskio „psichologinis niuansas“ reiškė tai, kad 
Liudnikovo kariuomenė smarkiai pakriko. Todėl 39-ajai armijai, pasistūmėju- 
siai į dešinę, reikėjo pulti į pietus ir pasiekti Aistmares iki Priegliaus upės žiočių 
turint tikslą perkirsti Karaliaučių su Piliava jungiantį kakliuką. Generolo Gusevo 
48-oji armija išsidėstė gynyboje Aistmarių pakrantėje nuo Brandenburgo iki 
Elbingo. 

Karaliaučiaus operacijai atlikti tiesiogiai pasitelkta 137 tūkst. žmonių, 5200 
pabūklų ir minosvaidžių (be to, 47 96 buvo „didelės patrankos“), 300 reakty- 
vinės artilerijos kovos mašinų, 125 tankai ir 413 savaeigių artilerijos įrenginių. 
Kariuomenė - 2-oji gvardijos ir 5-oji armijos - 18 divizijų ir beveik 2000 vamz- 
džių — turėjo pulti Sembos grupuotę saugodama frontą nuo smūgių iš šiaurės 
vakarų. 

Paramai iš oro skirtos 1-oji, 3-ioji ir 18-oji oro armijos, dalis Baltijos laivyno 
aviacijos, taip pat iš 4-osios ir 15-osios oro armijų po bombonešių korpusą - iš 
viso 2500 kovos lėktuvų, iš jų 1124 bombonešiai, 470 atakos lėktuvų, 830 naikin- 
tuvų. Jų veiksmus koordinavo aviacijos maršalo A. Novikovo vadovaujama ope- 
ratyvinė grupė: „Taigi Karaliaučiaus rajone buvo rengiama viena iš didžiausių 
oro operacijų. Ir negaliu nesižavėti, kad ji suplanuota puikiai. Aviacijos naudo- 
jimo kovai, rengiantis šturmuoti ir šturmuojant Karaliaučių, planas kėlė didelį 
pasitenkinimą. Tada mes visi rūpinomės, kaip palengvėtų nepaprastai sunki 
sausumos kariuomenės užduotis, jei šį grandiozinį planą pavyktų įgyvendinti 
visu mastu.“ 

Baltijos laivyno povandeniniai laivai, torpediniai kateriai, taip pat 2-0jo rango 
kapitono M. Kriuchino vadovaujamas šarvuotųjų katerių batalionas, permes- 
tas geležinkeliu į Priegliaus upę, rengėsi spręsti Karaliaučiaus įgulos izoliavimo 
uždavinius ir užkirsti kelią ją evakuoti jūra. Laivyno aviacijai iškelta užduotis 
sutriuškinti priešo laivų grupes ar bent priversti juos pasitraukti iš Dancigo 
įlankos. 

Iš kariuomenės vyriausiosios vadovybės rezervo frontui buvo perduoti aš- 
tuoni didelės ir ypatingos galios artilerijos atskirieji divizionai (po šešis pa- 
būklus kiekviename), ginkluoti 203 mm, 280 mm ir 305 mm haubicomis bei 
mortyromis, 5-asis proveržio artilerijos korpusas, 10-oji ir 15-oji atskirosios 
proveržio divizijos. Artilerijos grupuotei taip pat priklausė 4-oji patrankų ir 
2-oji gvardijos minosvaidžių divizijos, aštuonios prieštankinių brigadų ir pen- 
kios zenitinės artilerijos divizijos. Draugai iš laivyno mestelėjo 1-ąją gvardi- 
jos Krasnoselsko jūrų geležinkelių brigadą, 404-ąjį jūrų geležinkelių divizioną, 
turinčius 130 mm ir 180 mm pabūklus su šaudymo nuotoliu iki 34 kilometrų, 
ir du sunkiųjų patrankų artilerijos pulkus. Vietoj to fronto mastu buvo sukurta: 
tolimojo šaudymo artilerijos grupė, Karaliaučiaus rajono artilerinės blokados 
grupė ir poveikio sausumos bei jūrų komunikacijoms ir svarbiems objektams 
priešo užnugaryje grupė. Armijų proveržio ruožuose artilerijos tankis svy- 
ravo nuo 180 iki 250 vamzdžių vienam kilometrui, kiekvienai armijai priskirta 
šturmo inžinerinė pionierių brigada. Šaulių korpusuose buvo stiprios griovimo 
grupės, turinčios 152-280 mm pabūklų. 

Pranašumas kovos technika buvo milžiniškas, tuo labiau kad, jei atsižvelgsime 
į tai, kad sovietų artilerijos sistemos paprastai buvo įskaičiuojamos tik tos, kurių 
kalibras 76 m ir didesnis, o priešo - iki 37 mm patrankų ir 50 mm minosvaidžių. 

Vienas iš vokiečių pulkų vadų prisimena: „Kai patekome į nelaisvę, mes bu- 
vome vedami greičiausiai tyčia per rusų pozicijas. Mano nuostabai nebuvo ribų. 
Tokio artilerijos sutelkimo man dar neteko matyti. Vienas pabūklas greta kito, 
įvairiausio kalibro, viena baterija prie kitos. Aibė šaudmenų. Tankai stovi vos 
nesiremdami šonais, vieni „Stalino vargonai“ greta kitų“. 

O dėl karinio personalo šiuo atveju dėl visuotinai priimtų skaičių kyla didelių 
abejonių. Bet netgi ne tai svarbu. Visuose sovietų ir Rusijos šaltiniuose teigiama, 
kad 43-i0ji, 50-0ji, 39-oji ir 11-0ji armijos, kurios rengėsi šturmuoti Karaliaučių, 
turėjo daugiau kaip 137 tūkst. žmonių, ir ypač pabrėžiama, kad „sovietų ka- 
riuomenė neviršijo priešo pėstininkų skaičiumi“. Kadangi devynios Liudnikovo 
divizijos šturmuojant nedalyvavo, išeina, kad ne tiesiog „neviršijo, o atvirkš- 
čiai, priešas gynė miestą naudodamas gerokai didesnes pajėgas. Be to, gynė 
tvirtai ir, kaip tikina generolas Galickis (ir ne tik jis), neprieinamose linijose: 
„Per visą karą mes nesusidūrėme su tokiais įtvirtinimais, kokie buvo sukurti 


1945 m. balandžio 8 d. oro nuotrauka. 


Sovietų aviacija bombarduoja Karaliaučių. 

Karaliaučiuje. Iš esmės tai buvo didžiulis įtvirtintasis rajonas, skirtas ilgai prie- 
šintis net visiško izoliavimo sąlygomis.“ Jei taip būtų ir buvę, Vasilevskiui būtų 
tekę terliotis iki katino užgavėnių. Kažkuris iš priešininkų buvo aiškiai „netei- 
singai suskaičiuotas“. 

Siekiant maksimaliai panaudoti pajėgas ir priemones smogiant pirmąjį triuš- 
kinamąjį smūgį, armijas numatyta išdėstyti viename ešelone, junginių ir dalinių 
kovos rikiuotė paprastai išdėstoma dviem ešelonais. Veiksmams mieste divizijose 
buvo rengiama stiprios šturmo grupės ir būriai. Juose taip pat kiek tik įmanoma 
prikimšta artilerijos, netgi didelių kalibrų, ir inžinerinės kariuomenės padalinių. 
Šturmo būrys paprastai buvo sudarytas iš šaulių bataliono su minosvaidžių ir 
kulkosvaidžių kuopomis, būriu ar kuopa pionierių, liepsnosvaidininkų būriu, 
kuopa tankų ar savaeigių pabūklų. Būriui priskirtos lauko patrankų ar haubicų 
baterijos, atskiri 152 mm ir 203 mm pabūklai ir 160 mm minosvaidžiai. Šaulių 
šturmo grupės ir būriai buvo ginkluoti prieštankinėmis granatomis, dūmadėžė- 
mis, „katėmis“ su virvėmis, jas trūktelint sprogdinti minoms, žirklėmis, kirviais, 
terminiais balionais su degiuoju mišiniu. Kiekvienas grupės narys turėjo šešias 
granatas. 

Kovo mėnesį prasidėjo intensyvus mokymas: padaliniai treniravosi įveikti gy- 
nybinius statinius, šturmuoti fortus ir dotus, forsuoti griovius, kanalus, kabaro- 
tis stačiomis sienomis, slopinti ugnies taškus. Divizijose buvo įrengti mokomieji 
laukai, imituojantys priešo pozicijas būsimojo proveržio juostoje. Gatvių mūšių 
technikos mokytasi gyventojų paliktose gyvenvietėse. Šturmo būriai, sudaryti 
iš įvairių kariuomenės rūšių kariškių, buvo jungiami į vieną kovinį organizmą 
pagal specialiai sukurtą programą. Šaulių divizijų žmonių skaičių per tą laiką 
pavyko padidinti iki 4500 žmonių kiekvienoje. 

Operacijos pradžios terminas nustatytas kovo 28 d., paskui dėl nepalankių oro 
sąlygų perkeltas į balandžio 1 d., bet tą dieną oras pasitaikė dar bjauresnis, tad 
sovietų oro armados visai nebuvo galima panaudoti. 

„Maršalas A. Vasilevskis iš pažiūros atrodė kaip visada nesutrikdomas, - pri- 
simena Bagramianas, - bet aš jaučiau, kad jis stengiasi neparodyti apmaudo: 
juk atėjo metas pradėti šturmo išankstinį artilerinį ir aviacinį rengimą, bet oras, 
kaip tyčia, trukdė. Nuo kovo vidurio lijo, tarpais krito šlapias sniegas. Vietovė 
patižo taip, kad judėti buvo galima tik keliais su kietąja danga. Bet ypač kankino 
lietūs ir rūkai. Visiškai menkas matomumas, todėl valdyti artilerijos ugnį buvo 
nepaprastai sunku, o kovos aviaciją pakelti į orą beveik neįmanoma. Taip gamta 
palaidojo viltis, rengiantis šturmui, pasinaudoti didžiuliu mūsų aviacijos pra- 
našumu, negalėjome tikėtis skrupulingai parengtų KOP paramos kovose. Net 
nebuvo galima pakankamai efektyviai naudoti artilerijos. 

A. Vasilevskis paskambino vyriausiajam vadui ir pranešė, kokia susiklostė 
padėtis. 

— Skubina vyriausiasis, - neslėpdamas nusivylimo pastebėjo maršalas, baigęs 
kalbėtis su Stalinu. - Berlyno operaciją pradėti rūpi... - Pažvelgęs pro langą į 
dulkiantį lietų ir žemai virš patižusios žemės kybančius debesis, jis ryžtingai pa- 
sakė: - Reikia pradėti!“ 

Karaliaučius turėjo žlugti, kol Vokietija kapituliuos, veltui generolas Lašas ti- 
kėjosi „išvadavimo, jei karas baigsis derybomis.“ 

Prieš patį šturmą, kuris prasidėjo balandžio 2-osios rytą, keturias dienas buvo 
griaunami ilgalaikiai inžineriniai statiniai. Dar para skirta žvalgybai ugnimi, 
siekiant nustatyti taikinius. Joje dalyvavo daugiausia lengvoji artilerija, turinti 
užduotį ugnimi nupjauti žemės sluoksnį nuo fortų ir dotų, nustatyti jų tvirtumą 
ir ar naudotas betonas jų apsauginėje dangoje: „Sprogimai su būdingais pilkais 
dūmais patvirtino, kad sviediniai sproginėjo atsitrenkę į betono dangą, raudoni 
dūmai reiškė, kad pataikyta į plytų mūrą.“ Per kitas tris paras po 5-6 valandas 
per dieną įtvirtinimus griovė didelės ir ypatingos galios artilerija. Periodiškai 
buvo šaudoma agitaciniais sviediniais su lapeliais, raginančiais sudėti ginklus ir 
pasiduoti. Geležinkelio baterijos šaudė į sausumos komunikacijas ir užnugario 
objektus, taip pat taikėsi į Karaliaučiaus jūros kanalą. Ugnį koregavo 206-asis 
atskirasis aviacijos pulkas ir 8-asis artilerijos šaudymo stebėjimo aerostatų 
batalionas. 


Šturmuojant Karaliaučiaus įtvirtinimus... 


304 


Vladimir Bešanov. Trečiojo reicho katastrofa 


Apšaudymų pertraukomis agitaciniai įrenginiai transliavo įgulai sovietų 
„Informbiuro“ suvestines. Balandžio 3 d. 6-ojo gvardijos šturmo aviacijos pulko 
lakūnas leitenantas Piotras Šachovas numetė į miestą ultimatumą Karaliaučiaus 
komendantui. Nežinia, ar Lašas jį skaitė, bent jau atsakymo nesulaukta. 

Pasibaigus operacijai, sudaryta speciali komisija konstatavo šaudymo į gelž- 
betoninius statinius didelį taiklumą bei efektyvumą. Tie statiniai sugriūdavo 
po 2-6 pataikymų. Tačiau senieji fortai buvo kietas riešutėlis. Kaip pažymėjo 
generolas Beloborodovas, juos apšaudant, deramo efekto nepasiekta: „Ugnis 
iš 280 mm ir 211 mm mortyrų (vokiškos, trofėjinės) buvo labai taikli, fortams 
Nr. 5 „Charlottenburg“ ir Nr. 5a „Lindorf“ kliuvo po devyniasdešimt tiesiogi- 
nių pataikymų kiekvienam, bet, kaip užfiksuota dokumentuose, „sugriauti tik iš 
dalies“. Aiškių skylių bei pralaužų buvo tik vienetai. Į fortą Nr. 4 buvo tiesiogiai 
pataikyta daugiau nei 100 kartų, kiaurų pramušimų - 9. 

11-osios gvardijos armijos juostoje veikė trys divizionai 1915 m. pavyzdžio 
305 mm haubicų - atrodo, tai buvo vienintelis kovos epizodas jų biografijoje, bet 
ir ugnis iš dvylikacolių buvo ne ką efektyvesnė: „Į fortą Nr. 10 paleisti 189 svie- 
diniai (305 mm kalibro), iš kurių 172 pataikė daugiausia į forto dešiniąją pusę. 
Buvo padaryta viena kiaurymė, sugriautas dešinysis puskaponieris. Į fortą Nr. 8 
ta pati artilerija paleido 360 sviedinių. Taikinį kliudė 346, daugiausia į centrinį 
kaponierių ir kairįjį puskaponierį. Centriniame kaponire buvo aptiktos penkias 
kiaurymes, kairiajame puskaponieryje - 12, abu kiemeliai sugriauti, atsirado 
įtrūkimų centriniame įėjime.“ 

Generolas M. Chlebnikovas: „Kaip mums pavyko nustatyti, kiaurymių būta 
daugiausia tada, kai sviedinys pakartotinai pataikydavo į tą pačią vietą, kur ko- 
vinė apsauga jau buvo iš dalies sugadinta, t. y. į ankstesnio sviedinio sprogimo 
išmuštą duobę.“ 

Ir vis tiek ypatingos galios artilerija padarė didelės žalos forto įguloms ir es- 
mingai pagelbėjo šturmo būriams. 

Aviatoriai per rengiamąjį etapą turėjo atlikti 5316 išskridimų, tačiau dėl ne- 
palankaus oro plano neįvykdė. Balandžio 4 ir 5 d. jie atliko tik 766 išskridimus, 
daugiausia tai buvo naktinių U-2 veiksmai. Iš 18-0sios armijos keturiasdešimt 
tolimųjų bombonešių tik 15 lėktuvų pasiekė miestą, o kiti pakeliui pasiklydo. 

Todėl, pavyzdžiui, 3-iojoje oro armijoje balandžio 5-oji paversta politine 
diena: buvo rengiami mitingai, partijos ir komjaunimo susirinkimai, „kuriuose 
komunistai ir komjaunuoliai kalbėjo apie tai, kad jie nepagailės jėgų ir net gyvy- 
bės galutinai sutriuškinti priešui mieste tvirtovėje . Skaitė naujausius Erenburgo 
ir Veličkos straipsnius: 

„Karaliaučius tapo grėsme visam pasauliui. Jis yra vokiečių barbariškumo 
placdarmas“... „Bukapročiai karaliaučiškiai tuko savo kruvinuose turtuose“... 

„Mes sugriebėme Karaliaučių už gerklės!“... Vokiečiai kaip kurmiai apsikasė rū- 
siuose, katakombose, po griuvėsiais ir tiesiog vamzdžiuose'... Karaliaučius pa- 
žvelgė Raudonajai armijai į veidą ir sužinojo, kas jame parašyta. Dabar miestas 
unksčia ir siūbuoja iš vienos pusės į kitą. Čia dar vakar prūsai draskė sovietų 
merginas. Ir atpildas atėjo: ne danguje - jų žemėje... „Laukinio žvėries negalima 
užjausti, jį reikia sunaikinti“... 

Sausumos kariuomenė tuo metu užėmė pradinius rajonus, tankino kovos 
rikiuotę, 10 kilometrų juostoje, prieš 548-osios ir 561-osios liaudies grena- 
dierių divizijų penkiolika batalionų buvo sutelkta 43-iosios ir 50-0si0s armijų 
15 šaulių divizijų, 2327 pabūklai ir minosvaidžiai, 234 tankai ir SAĮ. Pietuose, 
8,5 km ruože priešais pulkininko Kaspero Felkerio 69-ąją pėstininkų diviziją, 
sustiprintą trimis pėstininkų pulkais ir folksšturmo batalionais, dviem ešelo- 
nais išsirikiavo 11-osios gvardijos armijos 9 šaulių divizijos su 1511 pabūklų ir 
minosvaidžių, 198 tankais ir savaeigiais pabūklais. Griaudėjant kanonadai, pio- 
nieriai darė praėjimus minų laukuose, šaulių batalionai vykdė žvalgybą mūšiu. 
Ir čia nenuilstantys politiniai darbuotojai organizavo mitingus, rasdavo laiko 
prisibelsti į kiekvieno kovotojo širdį: „235-osios divizijos daliniuose vykstantis 
politinis darbas turėjo tikslą ugdyti neapykantą priešui. Tam reikalui buvo nau- 
dojamasi valstybinės ypatingosios komisijos, skirtos nustatyti ir ištirti vokiečių 
fašistinių grobikų piktadarybėms medžiaga, kovotojų ir vadų pasakojimais bei 
artimųjų laiškais iš išvaduotos iš vokiečių teritorijos.“ 


Vokiečių betoninis bunkeris po sovietų 
Ia sunkiosios artilerijos apšaudymo. 


306 


Vladimir Bešanov. Trečiojo reicho katastrofa 


Pasirengimą pastebėjo priešas. Miestas tikėjosi šturmo bet kurią dieną: 
„Perimtose radiogramose rusų vadai tarėsi dėl susitikimo Karaliaučiuje. Rusų 
kariuomenė buvo telkiama be jokių trukdžių ir beveik nesimaskuojant. Vokiečių 
aviacija tuo metu jau neįstengė dalyvauti kovos veiksmuose. Priešo tankai be 
kliūčių važiavo per vietovę, nors atstumas buvo tinkamas juos apšaudyti, o rusų 
pėstininkai ramiai traukė į pradines pozicijas. Praeityje, supratę, kad priešas 
puls, mes sėkmingai naudojome mūsų priešakinio krašto atitraukimo taktiką, 
dėl ko jo smūgis tekdavo į tuščią vietą. Dabar ši taktika netiko, nes trauktis ne- 
buvo kur... Siekiant patikslinti aplinkybes, tomis dienomis buvo atliekama žval- 
gyba mūšiu. Remdamiesi dviejų belaisvių parodymais, įsitikinome, kad rusai 
artimiausiu metu pradės Karaliaučiaus generalinį puolimą. Nebuvo žinomas tik 
puolimo pradžios terminas - ar jis prasidės balandžio penktą, šeštą ar septintą 
dieną.“ 

Balandžio 6-ąją 4 val., ryto iš Karaliaučiaus į Piliavą išvyko paskutinis sužeis- 
tuosius vežantis ešelonas. 

Vidurdienį, po artilerijos rengimo, kuris truko tris valandas su baigiamuoju 
reaktyvinių įrenginių akordu, sovietų pėstininkai ir tankai įkandin dvigubos 
ugnies bangos pradėjo šturmą. Tiesa, oras vėl neleido masiškai naudoti bombo- 
nešių ir atakos aviacijos. Tačiau, pasak Lašo, smūgis buvo pribloškiantis: 

„Rusų kariuomenė pradėjo tokios galios generalinį puolimą, kokio man ne- 
teko patirti, nors įgyta didelė patirtis Rytų ir Vakarų frontuose... Visos ryšių 
priemonės iškart buvo sunaikintos, tik pėstieji ryšininkai prasiskverbdavo pro 
griuvėsių krūvas prie savo vadaviečių ar pozicijų. Nuo sviedinių krušos kareiviai 
ir gyventojai slėpėsi namų rūsiuose, tūnojo baisioje ankštybėje.“ 

Fortų ir kitų smarkiai apgriautų statinių įgulos atkakliai priešinosi, bet neį- 
stengė sustabdyti sovietų kariuomenės spaudimo. Šturmo būriai ir grupės su 
dūmų uždangomis prasisverbdavo tarp fortų ir dotų, apsupdavo ir blokuodavo 
juos iš visų pusių. 

Dienai baigiantis, 11-oji gvardijos armija (8-asis, 16-asis, 36-asis gvardi- 
jos šaulių korpusai, 23-ioji gvardijos tankų brigada), smogdama tarp fortų 
Nr. 8 ir Nr. 10, pralaužė pirmąją gynybos poziciją, pasistūmėjo 4 kilometrus, 
užėmė daugiau kaip 20 atsparos taškų ir pasiekė miesto pietinius pakraščius. 
Jau auštant buvo paimtas fortas Nr. 10 „Kanitz', o fortą Nr. 8 „Kaiser Friedrich 
Wilhelm IV“, kurį Lašas vadino „pietinio fronto atrama", 84-osios gvardijos šau- 
lių divizijos bata-lionai apsupo ir sudarė tankų žiedą. 

Šiaurės vakarų pusėje 43-iosios armijos šturmo grupės (13-asis gvardijos, 
54-asis, 90-asis šaulių korpusai, 153-ioji tankų brigada) giliai įsiveržė į 548-osios 
liaudies grenadierių divizijos gynybą Šarlotenburgo rajone, užėmė fortą Nr. 5a 
„Lendorf“, blokavo fortą Nr. 5 „Kaiser Friedrich Wilhelm III“ ir atkovojo iš 

Kulkosvaidžiu MG-42 ginkluotų Karaliaučiaus gynėjų pozicija. 


priešo 20 miesto kvartalų. Generolas Lašas metė į šį ruožą savo rezervą — 
548-osios liaudies grenadierių pulką, bet jis padėties pakeisti neįstengė. 

50-osios armijos daliniai (81-asis ir 124-asis šaulių korpusai) pasistū- 
mėjo apie 2 kilometrus, užėmė fortą Nr. 4 „Gneisenau“ ir apie 40 kvartalų. 
Generolui F. Ozerovui buvo pavaldus 1-asis tankų korpusas, papildytas „tris- 
dešimtketvirtukais“ ir 122 mm savaeigiais pabūklais, kurie buvo naudojami po 
būrį šturmo grupėse. Tiesiogiai dalyvavo šturmuojant 159-oji tankų brigada ir 
354-asis gvardijos sunkiosios savaeigės artilerijos pulkas - 39 tankai ir 22 SAĮ. 

Generolo majoro N. Multano 69-asis šaulių korpusas su jam priskirta 44-ąja 
motorizuotąja šaulių brigada gynėsi 50-osios ir 11-osios gvardijos armijų san- 
dūroje, nuo Zudau iki Priegliaus upės ir turėjo užduotį neleisti vokiečiams pra- 
siveržti rytų kryptimi. 

39-osios armijos junginiai (5-asis gvardijos šaulių korpusas, 94-asis, 113-asis 
šaulių korpusai, 28-oji gvardijos tankų brigada), pasistūmėję 4 kilometrus, 

perkirto geležinkelį į Piliavą vakariau Karaliaučiaus. Plentas kol kas liko vokie- 
čių žinioje. 

2-oji gvardijos armija ir 5-oji armija liko ankstesnėse linijose. 

Tai buvo sėkmė, bet dar ne sutriuškinimas. Generolas Galickis, priverstas 
anksčiau laiko pasiųsti į kautynes antruosius ešelonus, situaciją apibūdino taip: 
„Operacijos pirmąją dieną vokiečiai patyrė didelių nuostolių, bet ir mes turė- 
jome nemažai netekčių. Mums kėlė nerimą tai, kad tą dieną kariuomenė paėmė 
nedaug belaisvių, vadinasi, didelio poveikio priešo kareivių ir karininkų psichi- 
kai dar nepasiekta. Hitlerininkai kovėsi su pasmerktųjų fanatizmu, bet į nelaisvę 
nepasiduodavo. Nebuvo patenkintas pirmosios dienos rezultatais ir generolas 
Beloborodovas. Ir Liudnikovo kariuomenė savo užduotį įvykdė ne iki galo - 
koridorius, jungiantis su Piliava, dar funkcionavo. 

Balandžio 7 d. armijos, sustiprinusios junginių kovos rikiuotę tankais, tiesiai 


nutaikytais pabūklais ir prieštankinėmis priemonėmis, puolė toliau. Orui pa- 
gerėjus, visa galia ėmė veikti „Stalino sakalai . Po trijų fronto aviacijos smūgių 
prasidėjo itin smarkus vyriausiojo aviacijos maršalo A. Golovanovo (karo pra- 
džioje buvusio papulkininkio - stulbinama karjera mažiau nei per trejus metus) 
18-osi0s oro armijos 516 bombonešių antskrydis prieš tvirtovę. Dengiami 232 
naikintuvų jie numetė 560 tonų bombų, griovė gynybos įrenginius, ugniavietes 


ir naikino priešo gyvąją jėgą. 

„Virš miesto pakilo pusantro kilometro aukščio tirštas juodų dūmų stul- 
pas, - prisimena Galickis. - Tai buvo stebėtinas reginys. Tokio smarkaus aviacijos 
smūgio iki tos dienos aš niekada nemačiau. Mieste kilo gaisrų, buvo sunaikinta 
daugybė šaudmenų ir maisto sandėlių, išėjo iš rikiuotės ryšiai, virto anksčiau 
anglų ir amerikiečių sunkiųjų bombonešių apgriauti pastatai miesto centrinėje 
dalyje, po griuvėsiais buvo palaidoti daugelis slėptuvėse besiglaudžiančių priešo 
kareivių ir karininkų. Karaliaučiaus įgulos kariuomenė pasijuto dvasiškai pris- 
lėgta. Apie tai mums pasakojo belaisviai karininkai ir generolai.“ 

Generolas Lašas: „Karaliaučiaus vaizdas, kur tik bepažvelgsi, atrodė baisus. 
Oras buvo pritvinkęs dūmų ir degėsių, naktimis gaisrų ir skrajojančių žiežirbų 
fone žioravo dangus. Vadavietės ir rūsiai perpildyti saugių vietų ieškančių gy- 
ventojų... Maisto ir šaudmenų atsargos buvo sunaikintos. Miestas taip sugriau- 
tas, kad jame nebuvo įmanoma ne tik judėti, bet ir orientuotis.“ 

Ne kartą 4-osios oro armijos aviacijos antskrydžiai buvo vykdomi ir prieš 
Piliavos karinę jūrų bazę. Iš viso per parą sovietų aviacija atliko 4758 lėktuvų 
išskridimus, numetė 1658 tonas bombų. 

Artilerijos ir aviacijos dengiami pėstininkai bei tankai, turėdami priekyje 
šturmo būrius ir grupes, atkakliai brovėsi į miesto centrą. Prasidėjo itin aršios 
gatvių kautynės. Kiekvienas šimtas metrų buvo pažymėtas krauju. Generolo 
Galickio gvardiečiai pralaužė antrąją gynybos liniją, sutriuškino 69-3ją pėsti- 
ninkų diviziją, sumaišė su purvu du batalionus Šuberto „kovinės grupės“ polici- 
ninkų, pasistūmėjo 2-3,5 kilometro, užėmė fortus Nr. 11, Nr. 12 ir Nr. 8, keletą 
pramonės įmonių, geležinkelio krovos stotį ir garvežių depo rajoną. 243-iojo 
gvardijos šaulių pulko blokuotą fortą Nr. 8 greitai užėmė 11-ojo atskirojo mo- 
torizuotojo liepsnosvaidžių bataliono 3-ioji kuopa. Jos veiksmai buvo aprašyti 
vadovėlyje: 

„Naktį griovio išorinėje pusėje buvo išdėstyti 40 liepsnosvaidžių, nukreiptų į 
centrinio kaponieriaus ambrazūras bei langus. Balandžio 7-ąją švintant į griovį 
primėtyta dūmadėžių ir griovys greitai prisipildė dūmų. Į ambrazūras nu- 
kreipti fugasiniai liepsnosvaidžiai privertė priešą iš kaponieriaus nustoti šau- 
dyti. Kaponieriaus viduje ėmė sproginėti šaudmenys, dalis hitlerininkų patyrė 
nudegimų. 

Po liepsnosvaidžių atakos šturmo padaliniai įveikė griovį ir įsiveržė į fortą. 
Liepsnosvaidininkai degiuoju mišiniu užliejo ventiliacijos vamzdžius ir apmėtė 
juos granatomis bei buteliais su degiuoju mišiniu. Forto vidinėse patalpose pra- 
sidėjo gaisras, ėmė sproginėti šaudmenys ir forto įgula buvo priversta pasiduoti. 
Į nelaisvę paimti 154 kareiviai ir 30 karininkų. 


< Karaliaučiaus gatvėse pamušta Vermachto karo technika. 

Vakare generolo majoro M. Pronino 16-osios gvardijos šaulių divizijos dali- 
niai pasiekė Priegliaus upės pietinį krantą. 43-ioji armija pasistūmėjo apie vieną 
kilometrą ir užėmė 15 kvartalų. Jos dešiniasparniai daliniai kovojo per 3-3,5 
kilometro šiauriau Priegliaus upės. 126-osios šaulių divizijos 550-ojo pulko 
šturmo grupės, sustiprintos VVR šturmo inžinerinė brigada, įsiveržė į fortą 
Nr. 5, kuris iki ryto žlugo. 50-osios armijos kariuomenė, kovodama įnirtinguose 
gatvių mūšiuose, pasistūmėjo iki 1,5 kilometro, užėmė 15 kvartalų ir Beidriteno 
priemiestį. 39-oji armija atrėmė aštuoniolika kontratakų ir toliau veržėsi prie 
Aistmarių įlankos: „priešas nesitraukia ir mes kaunamės siekdami jį sunaikinti.“ 

Kilusiai krizei pašalinti tvirtovės komendantas paprašė generolą Miulerį 
perduoti į šiaurės vakarų gynybos sektorių 5-ąją tankų diviziją ir jai padedant 
atsiimti prarastas pozicijas Šarlotenburgo (Charlottenburg, dab. Smolnojė) ra- 
jone, bet jau perėjo į puolimą 2-oji gvardijos armija ir 5-oji armija, tad Miuleris 
nukraujavusiai įgulai niekuo negalėjo pagelbėti. 

Bendra besiginančiųjų padėtis iki balandžio 7 d. labai pablogėjo. Beveik visos 
linijos piečiau Karaliaučiaus ir į šiaurės vakarus nuo miesto buvo pralaužtos. 
Vokiečiams likęs „placdarmas“ iš visų pusių buvo apšaudomas sovietų artileri- 
jos. Generolo Šuberto štabo karininkas prisimena: „Visur vyko gatvių mūšiai, 
kovota dėl kiekvieno namo. Rūsiuose besislepiančius gyventojus apėmė nevil- 
tis, buvo girdėti dejonės, kurias slopino kautynių triukšmas. Fronto ribos buvo 
neapibrėžtos, negana to, jos susimaišė. Niekas negalėjo aiškiai pasakyti, kas yra 
mūsų, o kas jau priklauso priešui. Kovinės grupės vado ryšys su pulku seniai 
sutrikdytas, seniai nutrūko net bet koks ryšys su tvirtovės vadu bei kaimynais. 
Teisingai vadovauti kautynėse pasidarė neįmanoma. Atsparos taškuose buvę 
žmonės turėjo kliautis vien patys savimi.“ 

Generolas Lašas, permesdamas padalinius iš ramesnių ruožų, daugiausia iš 
rytinio sektoriaus, mėgino organizuoti naują gynybos liniją palei šiaurinį krantą 
61-osios pėstininkų divizijos štabui pavaldžių batalionų pajėgomis. Tačiau iš 
esmės be kovos pasitraukė įgulos iš fortų Nr. la „Grebben'“, Nr. 2 „Bronsart 
ir Nr. 2a „Barnehoff“. Siekdamas išvengti visiško sunaikinimo, komendan- 
tas paprašė leidimo pasirengti proveržiui į vakarus, kad būtų galima išvesti iš 
miesto kariuomenę ir gyventojus. Miuleris, kuriam Lašas nepatiko dėl pralai- 
mėjimo nuotaikų nuo pažinties pirmosios akimirkos, „pačia griežčiausia forma“ 
paprieštaravo. 

Kovos veiksmų įniršis nemažėjo ir sutemus. Vėlų vakarą 11-osios armijos di- 
vizijos amfibijomis ir parankinėmis priemonėmis priešo apšaudomos pradėjo 
forsuoti Priegliaus upę. 

Nuo balandžio 8-osios ryto šturmas atsinaujino visa galia. Tą dieną šturmo 
būriams buvo priskirta visa divizijos artilerija, gatvių mūšiuose plačiai naudoti 

liepsnosvaidžiai ir reaktyviniai sviediniai M-31. Visa galia suaktyvėjo avia- 
cijos smūgiai: per trečiąją parą sovietų lakūnai atliko 6077 lėktuvų išskridi- 
mus, Karaliaučiaus ir Piliavos rajone numetė ant priešų 21 000 tonų bombų. 
Raudonžvaigždžiai lėktuvai užtemdė „Karaliaučiaus dangaus skiautę“ ir buvo 
nesuprantama, kaip jie ten tilpo. 

Pagaliau apie 14 valandą Amalianavos (Amalienau) rajone Galickio armijos 
18-osios gvardijos šaulių divizijos šturmo būriai susitiko su Beloborodovo ar- 
mijos 87-osios gvardijos divizijos daliniais. Spąstai užsisklendė. Karaliaučiaus 
įgula buvo apsupta ir perskirta į dalis, žiedo išorėje liko tik dalis 561-osios liau- 
dies grenadierių divizijos. Prakirsto koridoriaus plotis netrukus pasiekė tris ki- 
lomet-rus. Vasilevskio įsakymu 43-ioji armija pamažu pasuko į vakarus, sudarė 
apsupties išorinį frontą ir rengėsi puolimui išilgai įlankos šiaurinio kranto, o 
11-oji gvardijos armija - į rytus, siekė baigti triuškinti priešą kartu su generolo 
Ozerovo 50-osios armijos divizijomis. 

Įsitikinęs, kad jau iš esmės laimėta, sovietų „Informbiuras“ paskelbė 
pranešimą: „Šiandien mūsų kariuomenė pradėjo KARALIAUČIAUS miesto ir 
tvirtovės šturmą... 


Taip atrodė įtvirtintas miesto fortas „Friedrich Wilhelm III, kai buvo užimtas sovietų kariuomenės. 

Vykstant įnirtingiems mūšiams, sovietų daliniai pralaužė tvirtovės pozicijų 
išorinį apvadą ir užėmė nemaža Karaliaučiaus miesto rajonų. Užimti septyni 
fortai, daug dotų, priešas išvytas iš pėstininkų kareivinių, pagrindinė skirsto- 
moji stotis, pagrindinė prekinė stotis, mašinų gamykla, geležinkelio dirbtuvės ir 
Karaliaučiaus uostas. Iš pietų puolanti mūsų kariuomenė, plėtodama laimėjimą, 
susijungė su kariuomene, įžengiančia į miestą iš šiaurės vakarų, ir taip suveržė 
priešo Karaliaučiaus įgulą geležiniu lanku. Sovietų šturmo grupės sėkmingai 
įveikia gatvių užvartas ir barikadas ir išmuša vokiečius iš įtvirtintų pastatų. 
Mūšių vietos užverstos hitlerininkų lavonais. Paimta daug trofėjų. Nuolat didėja 
belaisvių skaičius.“ 

Vakare Karaliaučiaus įgulai per radiją ir garsiakalbius buvo paskelbtas mar- 
šalo Vasilevskio raginimas sudėti ginklus ir pasiduoti į nelaisvę, į miestą buvo 
mėtomi lapeliai su fronto vado kreipimusi, tačiau vokiečių kariuomenė, gin- 
dama miesto centrą ir rytinę dalį, toliau priešinosi. Rusų parlamentarus vijo 
šalin ugnimi. Generolas Lašas vėl pasiūlė organizuoti prasiveržimą iš apsup- 
ties visomis turimomis pajėgomis. Ir vėl generolas Miuleris įsakė ginti tvirtovę 
iki paskutinio kareivio, leido tik smogiamųjų būrių, suformuotų iš 548-osios ir 
367-osios divizijų dalinių pajėgoms pramušti koridorių į vakarus, „turint tikslą 
evakuoti partinius veikėjus ir civilius gyventojus“. Jiems priešais turėjo atakuoti 
561-oji liaudies grenadierių ir 5-oji tankų divizija. Tačiau surinktų dalinių, susi- 
maišiusių su daugeliu tūkstančių pabėgėlių, mėginimas naktį prasiveržti piečiau 
Karaliaučiaus-Piliavos kelio buvo pasitiktas smarkia ugnimi iš visų rūšių gin- 
klų ir žlugo. Žuvo ir 548-osios divizijos vadas generolas majoras Erichas Zudau 
(Sudau) ir Karaliaučiaus policijos vadas generolas Šubertas. Vokiečių spaudimą 
iš išorinės žiedo pusės atrėmė 39-osios armijos ir 43-iosios armijos 90-ojo šaulių 
korpuso daliniai. 

Balandžio 9 d. auštant po trumpo, bet smarkaus artilerinio rengimo štur- 
mas atsinaujino visame fronte. Dešiniasparnis Beloborodovo armijos korpusas, 
stumdamas priešą į rytus nuo Metgetų, užėmė fortus Nr. 6 „Konigin Luise ir 
Nr. 7 „Herzog von Holstein“. 11-osios gvardijos armijos 36-ojo gvardijos kor- 
puso divizijos, verždamos apsupties žiedą iš vakarų, pralaužė vidinę gynybos 
poziciją ir užėmė Šiaurinę stotį. Iš rytų pusės centro link pajudėjo 50-osios armi- 
jos 69-ojo šaulių korpuso daliniai. Miesto kvartaluose vokiečių gynyba, iš esmės 
jau neturinti centrinio vadovavimo, suskilo į atskirus ruožus ir priešinimosi Ži- 
dinius. Buvusių gatvių griuvėsiuose viskas susijaukė - žmonės, technika, sugriu- 
vusių pastatų nuolaužos, tad nebuvo galima naudoti bombonešių aviacijos: 

„Dienos mūšiai vyko taip pat atkakliai. Artilerinis rengimas pageidaujamų re- 
zultatų nedavė ir, kaip vakar, teko išmušinėti priešą iš miesto įtvirtinimų. Šturmo 
būriai apsupdavo ir šturmuodami užimdavo kvartalus bei namus. Tačiau mūsų 

dalinių padėtis darėsi vis sudėtingesnė. Jie susidūrė su tokiu nauju reiškiniu kaip 
kovos rikiuotės „sluoksniavimasis“, kai vieno namo atskiruose aukštuose kovėsi 
mūsų ir vokiečių padaliniai. Kai kurie daliniai giliai įsiveržė į priešo gynybą, 
o gretimus kvartalus dar gynė vokiečiai. Sparnai būdavo nepridengti. Tokiais 
atvejais pagelbėti negalėjo artilerija. Tai teikė priešui galimybių ugnimi atkirsti 
prasiveržusias grupes. Supę priešą raudonarmiečiai patys patekdavo į apsuptį.“ 

13 valandą P. Tolstikovo 1-oji gvardijos Maskvos-Minsko šaulių divizija pra- 
dėjo pulti Karališkąją pilį, kurioje buvo įsikūręs folksšturmo štabas. 16-asis gvar- 
dijos šaulių korpusas pradėjo mūšį dėl miesto centrinių kvartalų visai arti nuo 
generolo Lašo vadavietės. 8-asis gvardijos korpusas iki 19 valandos susijungė 
su 50-osios armijos daliniais. Vokiečiai dar gynė centrą ir miesto rytinę dalį, 
bet įgulos padėtis pasidarė be išeities. Matydami, kad priešintis beviltiška, atski- 
ruose ruožuose pradėjo pasiduoti į nelaisvę ištisi padaliniai, kai kuriose vietose 
„iš nevilties moterys mėgino iš kareivių atimti ginklus ir pro langus iškišti baltas 
vėliavas, kad baigtųsi karo baisybės“. 

Šioje situacijoje Lašas nusprendė sudėti ginklus ir „sutikti su garbingu 
kapituliavimu“. Komendantas, pranešęs apie tai per radiją vyriausiajai vadovybei 
ir savo kariuomenei, pasiuntė pas rusus parlamentarus. Pagaliau „po ilgų bjaurių 
laukimo valandų" į vokiečių štabą atvyko grupė sovietų karininkų, vadovaujamų 
27-osios gvardijos divizijos štabo viršininko papulkininkio P. Janovskio. 
Balandžio 9 d. apie 23 valandą vakaro Paradų aikštėje įrengtame bunkeryje ge- 
nerolas Lašas pasirašė besąlyginio kapituliavimo aktą ir įsakė nedelsiant nustoti 
priešintis, pateikė detalią instrukciją, kur, kam ir kaip pasiduoti. 

Tačiau anaiptol ne visi vokiečių padaliniai turėjo tvarkingas racijas, tad dau- 
gelio jų komendanto įsakymas nepasiekė ir organizuotas pasidavimas nevyko: 
„kai kuriuose fronto ruožuose dar kiek laiko šaudymas nesiliovė ir net nesilpo“. 
Todėl, paragintas sovietų vadovybės, kiek padvejojęs generolas Lašas kreipėsi į 
įgulos likučius per garso skleidimo įrenginius. Tada buvo palydėtas į nelaisvę. 
Kitus penkerius metus generolas įdomiai leido laiką Rusijos platybėse - nuo 
„Butyrkų“ kalėjimo iki Ledinuotojo vandenyno - ir apmąstydamas maršalo 
Vasilevskio tikinimus, kad vyksta į „sanatorinio tipo lagerį . 

Balandžio 10 d viskas buvo baigta. 

Per Karaliaučiaus operaciją sovietų kariuomenė, pagal Vasilevskio pranešimą, 
kuris buvo parengtas sekant karštais pėdsakais, per keturias dienas sunaikino 
104 tankus ir šturmo pabūklus, 120 lėktuvų, 1750 pabūklų bei minosvaidžių, 
nužudė 42 tūkst. vokiečių kareivių ir karininkų bei daugiau kaip 92 tūkst. paėmė 
į nelaisvę. Iš trofėjų jai atiteko 3700 pabūklų ir minosvaidžių, 89 tankai bei 
šturmo pabūklai, daug kitos karinės technikos bei ginkluotės, daug garvežių ir 

Karaliaučiaus komendantas O. Lašas (dešinėje) pasiduoda į sovietų 


nelaisvę. Į Vokietiją generolui bus leista grįžti tik 1955 m. 


automobilių. Sprendžiant iš skaičių, į nelaisvę pateko visi mieste esantys vyrai, 
įskaitant ir darbininkus užsieniečius. 

2-oji gvardijos ir 5-oji armija laimėjimais pasigirti negalėjo: per tris paras jos 
beveik nepasislinko ir tik vietomis užėmė pirmąją ir antrąją tranšėjas, o tada 
„įsitvirtino pasiektoje linijoje“. 

Sužinojęs apie Karaliaučiaus žlugimą, Hitleris įsakė už akių nuteisti pasmer- 
kiant myriop tvirtovės komendantą Lašą, o jo šeimą represuoti. 4-osios armi- 
jos vadas generolas Miuleris buvo pašalintas iš pareigų, 0 į jo vietą paskirtas 
generolas Dytrichas Zaukenas. Vokiečių vadovybė likvidavo operatyvinę 
grupę „Samland“, o išlikusią jos kariuomenę įjungė į naujai sukurtą armiją 
„Ostpreufšen“, kuriai taip pat buvo perduoti buvusios armijų grupės „Šiaurė“ li- 
kučiai, buvę Helio nerijoje Vyslos deltos žemumoje. 

Maskva pažymėjo pergalę aukščiausiosios kategorijos saliutu - 24 artilerijos 
salvėmis iš 324 pabūklų, o 1945 m. birželio 9 d. SSRS aukščiausiojo sovieto pre- 
zidiumas įsteigė medalį „Už Karaliaučiaus paėmimą, kuriuo buvo apdovanoti 
visi kovų dėl miesto tvirtovės dalyviai. 

Na, ir, žinoma, prasidėjo nugalėtojų puota: 

„Namai degė, skleidė degėsių tvaiką. Minkštieji baldai, muzikos instrumen- 
tai, virtuvės reikmenys, paveikslai, porcelianas - visa tai buvo išmesta iš namų 
ir mėtoma toliau. Tarp degančių tankų stovėjo sudaužyti automobiliai, aplin- 
kui draikėsi, drabužiai, reikmenys. Visur klaidžiojo girti rusai. Vieni kaip lau- 
kiniai šaudė kur pakliuvo, kiti mėgino važinėtis dviračiais, bet parkrisdavo ir 
likdavo gulėti be sąmonės, žaizdoti, kruvini, nuotekų kanaluose. Į namus vilko 
verkiančias ir mėginančias nepasiduoti merginas ir moteris. Rėkė vaikai šauk- 
damiesi tėvų, o mes ėjome vis tolyn. Mums prieš akis atsiverdavo vaizdų, kurių 
neįmanoma apsakyti. Pakelių grioviai buvo pilni lavonų. Mirusiųjų kūnuose 
matyti neįsivaizduojamo žvėriškumo ir prievartos žymių. Gulėjo daugybė ne- 
gyvų vaikų. Ant medžių kybojo pakartieji - nupjautomis ausimis, išbadytomis 
akimis. Įvairiomis kryptimis buvo varomos vokiečių moterys. Girti rusai mušėsi 
dėl medicinos sesers. Ant plento pakraščio po medžiu sėdėjo senutė, kurios abi 
kojos buvo sutraiškytos automobilio. Degė vienkiemiai, ant kelio gulėjo įvai- 
raus namų turto, aplinkui lakstė gyvuliai, į kuriuos buvo be atodairos šaudoma. 
Girdėjome pagalbos šauksmus. Iš namų melsdamosi, iškėlusios rankas išeidavo 
moterys, rusai jas varė atgal ir šaudė į jas, jei šios iškart nepaklus.“ 


Vokiečių belaisvių kolona Karaliaučiaus gatvėse. 


Dešiniau matyti paminklas kaizeriui Vilhelmui I. 

Nors maršalas Vasilevskis vokiečių nuostolius suskaičiavo jau balandžio 
10-ąją vakarop, bet pačių sovietų nuostoliai Karaliaučiuje žinomi tik apytiks- 
liai - nuo 5 iki 10 d. daugiau kaip 50 tūkst. žmonių žuvusių ir sužeistų. Jei pa- 
tikėsime Bagramiano tikinimu, kad „bendras žmonių skaičius šaulių divizijose, 
įskaitant ir užnugario padalinius, neviršijo pustrečio tūkstančio , išeitų, jog ar- 
mijos neteko bent pusės viso karinio personalo. 

Iš esmės iškart Vasilevskis įsakė pradėti antrąjį etapą - likviduoti priešo 
Sembos grupuotę. Klausimas: kam reikėjo maršalui taip elgtis? Juk pats rašė: 
„Karaliaučiaus įtvirtintasis rajonas - vokiečių gynybos Sembos pusiasalyje pa- 
grindas. Netekęs šio rajono ir Rytų Prūsijos sostinės, toliau Sembos pusiasalyje 
priešintis nėra prasmės ar bent svarbos“. Vokiečiams, evakuojantiems gyven- 
tojus, atkakli gynyba turėjo „savo svarbą“ iki paskutinės dienos. O štai kokią 
„prasmę“ turėjo eilinis šturmas, Aleksandras Michailovičius paaiškinti nesiteikė. 

Pusiasalyje apie 50 kilometrų ilgio frontą užėmė 95-oji, 93-ioji, 58-oji, 1-oji, 
21-oji pėstininkų divizijos, 28-oji jėgerių divizija, 551-oji, 556-oji liaudies gre- 
nadierių divizijos ir 5-oji tankų divizija. Vokiečių lauko gynyba turėjo tranšėjų, 
atsparos taškų ir priešinimosi mazgų tankų tinklą. Pagrindinė juosta sudaryta 
iš trijų pozicijų, kiekviena turėjo po tris tranšėjas, daugybę susisiekimo eigų, 
blindažų ir dzotų. Dar viena gynybos juosta dengė priėjimą prie Žuvininkų 
(Fischhausen, dab. Primorskas) ir prie pusiasalio, kuriame įkurdinta Piliavos 
karinė jūrų bazė. 

Antrajame ešelone buvo 55-asis armijos korpusas - trys keturios divizijos ir 
virtinė specialiųjų dalinių. Vokiečių grupuotė turėjo 65 tūkst. žmonių, 1200 pa- 
būklų ir minosvaidžių, 166 tankus bei šturmo pabūklus. 

3-iojo Baltarusijos fronto kariuomenei vėl teko veržtis. Pagal planą pagrindinį 
smūgį trumpiausiu atstumu išilgai geležinkelio ir automobilių kelio į Žuvininkus, 
perskirdama priešo grupuotę į dvi dalis, smogė 5-oji ir 39-oji armijos. 2-0ji gvar- 
dijos armija ir 43-ioji armija turėjo užtikrinti puolimą, judėti išilgai Sembos pu- 
siasalio šiaurinės ir pietinės pakrančių. 

Į rezervą atitrauktai 11-ajai gvardijos armijai buvo iškelta užduotis susitvarkyti, 
„sustiprintai rengtis naujiems mūšiams“ ir būti pasirengusioms išplėtoti pirmojo 
ešelono laimėjimą. Todėl, pavyzdžiui, 84-osios gvardijos šaulių divizijos vadas 
generolas majoras Ščerbina išleido įsakymą: 

„1. Kovos veiksmus Karaliaučiaus rajone nutraukti. 

2. Dalinius parengti pulti bendra kryptimi į šiaurės vakarus nuo Karaliaučiaus. 

3. Pasitelkti visas užnugario tarnybas ir atsilikusius kovotojus, išskirstyti juos 
į padalinius. 

4, Įspėti visą karinį personalą ir pareikalauti nustoti savivaliauti ir plėšikauti 
mieste.Visus atsiliekančiuosius ir be leidimo pasišalinusiuosius iš padalinio ar 

rikiuotės ir pastebėtus plėšikaujant suimti ir atiduoti karo tribunolo teismui. 
Žygiuojant per miestą, griežtai laikytis drausmės ir tvarkos ir judėti tik rikiuote.“ 

50-osios armijos kariuomenė, kurios vadas buvo paskirtas Karaliaučiaus ko- 
mendantu, toliau valė miestą ir apylinkes. 

Vienai iš pačių beprasmiškiausių operatyviniu požiūriu Raudonosios armijos 
operacijų buvo panaudota daugiau kaip 111 tūkstančių kareivių ir karininkų, 
5200 pabūklų bei minosvaidžių, 451 reaktyvinės artilerijos įrenginys, 324 tankai 
ir SAĮ. 

Iš oro puolimą rėmė 1-oji ir 2-0ji oro armijos. 

Baltijos laivynas gavo užduotį apsaugoti 2-osios gvardijos armijos pajūrio 
sparną nuo galimų priešo apšaudymų ir priešo desantų išlaipinimų iš jūros, laivų 
artilerijos ugnimi remti puolimą išilgai pakrantės, taip pat sužlugdyti priešo ka- 
riuomenės ir technikos evakavimą. 

Kariuomenė pasirengti pradėti operaciją turėjo iki balandžio 11-osios die- 
nos pabaigos. Į sovietų vadovybės reikalavimą „per 24 valandas sudėti ginklus, 
nustoti priešintis ir pasiduoti į nelaisvę“ atsakymo nebuvo ir Vasilevskis įsakė: 
„Atakuoti ir sunaikinti!“ 

Naktį prieš puolimą 1-oji ir 2-oji oro armijos smogė seriją masinių smūgių 
priešo kovos rikiuotei, gynybiniams įrenginiams, uostams ir komunikacijų 
mazgams. 

Balandžio 13-osios rytą po smarkaus artilerinio rengimo 3-iojo Baltarusijos 
fronto kariuomenė perėjo į puolimą, kuris „ne visur vyko pagal planą“. 

„Visą valandą pusiasalyje siautė ugnies audra, - rašė Bagramianas, - atrodė, 
visi fašistų atsparos taškai bus sprogimų išarti. Bet štai 9 valandą kariuomenė 
pakilo į ataką - ir išvartyta, pajuodusi žemė staiga atgijo. Fašistai paleido smar- 
kią ugnį, o kai puolantieji daliniai įsiveržė į gynybinės juostos gilumą, jie ėmė be 
pertraukos kontratakuoti.“ Nepaisant stiprios ir nenutrūkstamos aviacijos pa- 
ramos, buvo atlikta 6111 lėktuvų išskridimų, - pagrindinei grupuotei pavyko 
nustumti priešą tik 3-5 kilometrus. 

Atspėjusi sovietų ketinimus, vokiečių vadovybė sutankino kovos rikiuotę 
priešais Krylovo ir Liudnikovo armijas ir nuo balandžio 14 d. 2-osios gvar- 
dijos armijos dešiniojo sparno ruože pradėjo atitraukti kariuomenę. Sunkūs 
mūšiai vyko ir kitą dieną. Vasilevskis, gavęs generolo Čančibadzės pranešimą 
apie priešo atsitraukimą, įsakė balandžio 15 d. permesti į 2-osios smogiamo- 
sios armijos juostą dvi tankų brigadas ir du savaeigės artilerijos pulkus. Tiesa, 
159-ojoje tankų brigadoje ir 344-ajame savaeigių pabūklų pulke - vieninteliuose 
kovai parengtuose 1-ojo tankų korpuso junginiuose - rikiuotėje liko 12 tankų 
T-34, 15 ISU-122 ir SU-85. Per tris dienas pagrindiniame ruože sovietų armijos 

pasistūmėjo 9-10 kilometrų, o tuo pačiu metu Čančibadzės kariuomenė - 25 ki- 
lometrus ir užėmė Girmavą ir Ratėnus (Rothenen, dab. Rakitinas). Bet vokiečiai 
suspėjo išvesti savo šiaurinę grupuotę iš apsuptimi gresiančio rajono. Kiekvieną 
parą Vasilevskio kariuomenėje iš rikiuotės išeidavo po 6-7 tūkst, karių. 

Balandžio 15 ir 16 d., turėdami tikslą paremti 43-iosios armijos pasistūmė- 
jimą, jūrininkai išlaipino du taktinius desantus - 24-osios gvardijos šaulių di- 
vizijos karių grupes į Karaliaučiaus kanalo dambą ir parėmė puolimą ugnimi 
iš katerių bei iš toliašaudžių pabūklų. Šiais veiksmais Baltijos laivynas pagel- 
bėjo Beloborodovo junginiams išmušti vokiečius iš Cimerbūdės (Zimmerbude, 
dab. Svetlis) ir Peizės (Peyse, dab. Svetlis) gyvenviečių. Vokiečiai buvo priversti 
sutelkti kariuomenę Sembos pusiasalio pietvakarinėje dalyje ir organizuoti gy- 
nybą siaurame fronte, nes 2-oji gvardijos armija persekiojo priešą, atsitraukiantį 
palei Baltijos pakrantę pietų link, 0 5-oji ir 39-oji armijos puolė bendra kryptimi 
Žuvininkų pusėn. 

Naktį į balandžio 17-ąją 39-osios ir 43-iosios armijų junginiai dvigubu smūgiu 
užėmė Žuvininkus. Iš miesto, kaip ir iš 1-osios Rytų Prūsijos pėstininkų divizi- 
jos ginamos gyvenvietės mažai kas beliko. Vienas iš vokiečių kareivių prisiminė: 

„Priešpiet per pusvalandį nukrito beveik 500 bombų. Jau po pirmosios bangos 
degė visi miesto galai ir kampai. Vėliau rusai numetė bombų į mūsų pozicijas 


Žuvininkai (Fischhausen, dab. Primorskas) po mūšio. 

ir sukėlė didelius gaisrus. Čia, ryčiau Žuvininkų, man teko daug ką pamatyti ir 
išgyventi. Sovietų lakūnas, leisdamasis iš numušto lėktuvo, šaudė į mus iš au- 
tomato. Į jį buvo paleista masinė ugnis. Į žemę jis nusileido jau negyvas. Tarp 
bombonešių naujų antskrydžių mums pavyko pasitraukti iš miesto, nes apginti 
pozicijas jame buvo negalima.“ 

Apskritai šioje operacijoje sovietų aviacija atliko svarbiausią vaidmenį. 
Štai dar vieno „nukentėjusiojo“ iš nustojusios gyvuoti 5-osios tankų divizijos 
liudijimas: „Suskaičiavau daugiau kaip šimtą lėktuvų. Ore aidėjo dejonės, 
šauksmai. Žmonės bėgo iš miško, bet ir čia neišsigelbėjo nuo mirties. Ji mums 
lipo ant kulnų. Iš likusių šešių tankų „Panther“, kuriuos tuo metu turėjo pulkas, 
keturi buvo sudaužyti, iš vieno tanko, kuris dėl degalų stokos buvo paverstas 
dotu, neliko nė žymės. Per dvi dienas negalėjome surinkti lavonų iš tų miško ka- 
pinių. Mėsos gabalai buvo sumaišyti su žeme, su tankų liekanomis, su vikšrais. 
Tai buvo tiesiog siaubinga. Aš vos išgyvenau per antskrydį prieš Hamburgą, bet 
ten buvo lengviau: nors jie (anglai) bombarduoja galingesniais smūgiais, bet ten, 
jei spėjai greit pasislėpti, esi išsigelbėjęs. O rusų lėktuvai bombarduoja be per- 
traukos, puola net naktį.“ 

Beloborodovo divizijos visiškai užėmė rajoną į pietryčius nuo Žuvininkų ir 
pasiekė Aistmarių įlankos pakrantę. Tačiau 2-oji gvardijos divizija pasistūmėjo į 
pietus tik 2 kilometrus ir vėl įsirėmė į gerai parengtą gynybą, armijos nuostoliai 
buvo 5000 žmonių - žuvusių ir sužeistų. 

Penktąją puolimo dieną sovietų kariuomenė visiškai užėmė Sembos pusiasalį 
ir pasiekė Piliavos pusiasalio liniją. Šis pusiasalis yra 15 kilometrų ilgio ir nuo 2 
iki 5 kilometrų pločio. Jame buvo įrengtos šešios gynybos pozicijos su daugybe 
dotų, prieštankinių bei priešpėstinių kliūčių. 

Piliavos prieigas iš jūros pusės dengė 18 betonuotų dotų, išdėstytų išilgai va- 
karinio kranto. Iš šiaurės jį gynė keturi fortai ir senovinė tvirtovė penkių metrų 
storio sienomis, žemės pylimu bei plačiu vandens pripildytu grioviu. Pats mies- 
tas buvo parengtas gynybai. Apylinkėse veikė keturi aerodromai. 

Piliavos mieste ir Aistmarių nerijoje gynėsi apie 40 tūkst. kareivių bei kari- 
ninkų - dešimties pėstininkų divizijų, vienos tankų divizijos ir vienos zenitinės 
divizijos, motorizuotosios divizijos „Grofšdeutschland“, kitų junginių, dalinių 
bei kovinių grupių likučiai. 

„Taigi, - reziumuoja Bagramianas, - Pilau - tai miniatiūrinis Karaliaučius.“ 
Štai tik „pats gudriausias tarp armėnų“ nepaaiškina, kam iš tiesų reikėjo graužti 
šias pozicijas, kai Žukovas jau šturmavo Zėlovo (Seelow) kalvas. 

Operacija užtruko ir Vasilevskis nusprendė pasiųsti į kautynes naujų pa- 
jėgų. Balandžio 16-osios pirmoje pusėje 11-osios gvardijos armijos štabas gavo 

įsakymą pakeisti pozicijose 2-ąją gvardijos diviziją, o balandžio 18 d. pradėti 
puolimą Piliavos ir Aistmarių nerijos kryptimi kartu išlaipinant jūrų desantus 
Noityfo (Neutief) rajone. Sprendžiant iš Galickio pasakojimo, sovietų vadovybei 
tai atrodė visai niekai: „Gavę kovinę užduotį, mes su štabo viršininku artilerijos 
vadu ir grupe karininkų išvažiavome į 2-osios gvardijos armijos štabą, norėjome 
sužinoti visus duomenis, kurių jie turėjo apie priešą ir jo įtvirtinimus, taip pat su- 
sitarti dėl kariuomenės keitimo tvarkos. Deja, 2-osios gvardijos divizijos štabas 
apie vokiečių kariuomenės grupuotę turėjo tik bendrų žinių. Armijos vadovybės 
nuotaika buvo pernelyg optimistinė. Vadovybė manė, kad priešas sutriuškintas 
ir nereikės didelių pastangų išmušti jį iš užimamų pozicijų.“ Vadovaudamasis 
tokia džiugia perspektyva, fronto štabas tikėjosi užimti Piliavą per dvi paras, o 
paskui nesustodamas išsilaipinti Aistmarių nerijoje. 

Kitos armijos buvo atitraukiamos į rezervą. 

Balandžio 18-osios naktį, pakeitę Čančibadzės kariuomenę, 11-osios gvardijos 
armijos junginiai per dvi paras vykdė žvalgybą mūšiu, tikslino duomenis apie 
priešą. Be to, „žvalgyboje“ patirti vidutiniai paros nuostoliai buvo 2350 žuvusių 
ir sužeistų žmonių. Bendri fronto nuostoliai per savaitę pasiekė 32 tūkst. žmonių. 
Per tą patį laiką vokiečių 511-asis sunkiųjų tankų batalionas į savo sąskaitą įsirašė 
102 sovietų kovos mašinas. 

Maršalas Vasilevskis balandžio 19 d. buvo antrąkart apdovanotas „Pergalės“ 
ordinu. 

Balandžio 20 d. 11 val. po artilerinio rengimo šaudant iš 600 vamzdžių 3 ki- 
lometrų fronte, paskui sunkiuosius tankus IS-2 ir savaeigius pabūklus ISU-152 
leidosi atakon 16-ojo ir 36-ojo gvardijos šaulių korpusų pėstininkai. Per dieną 
jiems pavyko pasistūmėti ne daugiau kaip pusę kilometro. Priešo pozicijos taip 
ir nebuvo deramai išžvalgytos, o dėl to gerokai sumažėjo artilerijos ugnies efek- 
tyvumas. Žemi debesys trukdė veikti aviacijai, nedidelis sausumos aukštais sta- 
čiais krantais plotis neleido manevruoti, krūmais ir medžiais apaugusios smėlio 
kopos buvo natūralios kliūtys judėti technikai. Vakare 99-ojo gvardijos šaulių 
pulko štabo viršininkas pranešė: „Gyvosios jėgos ir technikos nuostolių 70 96.“ 

Kitą dieną gvardiečiai, atremdami nuolatines kontratakas, uraganiškai ap- 
šaudomi, sudarydami „stūmoklį“ ir juo spausdami priešą, įveikė dar kilometrą, 
o 11-osios armijos vadui galutinai paaiškėjo: „Vokiečių fašistų vadovybė meta 
prieš mus visa, ką tik gali surinkti savo užnugaryje. Priešo gynybiniai statiniai 
prikamšyti artilerijos ir minosvaidžių, ką jau kalbėti apie šaulių ginklus. Sukurta 
betoninių ir šarvuotųjų dotų, betoninių aikštelių sunkiesiems pabūklams, 
tranšėjų, susisiekimo eigų ir prieštankinių griovių sistema. Ir kuo labiau ar- 
tėta prie Piliavos tvirtovės, tuo daugiau būta šių įtvirtinimų. Kiekvienam šimtui 

kilometrų teko vidutiniškai 4 kulkosvaidžiai ir apie 200 automatininkų. Daug iš 
sparnų šaudančių ugnies taškų. Prieštankiniai ir šturmo pabūklai turi plačius 
apšaudymo sektorius.“ 

Burbėjo seniai... 

„Kiek kartų mano akyse buvo varomi žmonės kaip gyvuliai į skerdyklą paimti 
kokią 126, 0 aukštumą ar kokį Kozodojevkos kaimiūkštį, kuris net pasikrušt nie- 
kam niekada nebūtų reikalingas. 

Bet ginė mus negailestingai į tas kalveles ir kaimiūkščius, džiaugsmingai 
žvygaujant štabo „prietrankoms“ ir politiniams vadovams: „Tai mūsų dovana 
Tėvynei!“, eilinei šventinei datai... Pėstininkų apskritai niekada negailėta... 

Kam reikėjo šturmuoti Pilau keturiasdešimt penktųjų metų balandžio pabai- 
goje, kai vokiečiai tūnojo fortuose, visiškai blokuoti iš sausumos ir jūros? Bet juk 
mus išginė imti šitą Pilau Gegužės 1-osios proga! 

16-asis gvardijos šaulių korpusas puolė palei siaurą Aistmarių galą. Divizijos 
puolimui buvo išdėstomos trimis ešelonais. Mūsų divizija slinko puolančiųjų 
Pilau trečiojoje bangoje. Mes tiesiog ėjome ir judėjome šliaužte savo draugų 
lavonų grindiniu. Dvi pirmosios puolančiųjų bangos buvo išnaikintos visiškai 


Po karo Raudonosios armijos veteranai dažnai prisimindavo, kad į ataką 


buvo genami lyg gyvuliai į skerdyklą. 

jūros pabūklų bei zenitinių patrankų ugnimi iš bazės fortų. Kodėl nebuvo palū- 
kėta, kol apsupti vokiečiai patys kapituliuos? Kam prireikė šitų tūkstančių aukų 
likus dešimt dienų iki Pergalės? 

Žinote, man daugelį kartų teko dalyvauti žvalgyboje mūšiu. Ir jei bataliono 
vadas būdavo padorus žmogus ir gailėjo savo kareivių, tai jis aukodavo tik vieną 
būrį pasiųsdamas jį priekin, į tikrą pražūtį. Tokiu atveju į štabą buvo siunčiamas 
pranešimas: „Batalionas patiria nuostolių! Prašau leidimo atsitraukti į pradines 
pozicijas!“ 

Bet jei greta bataliono vado stovėdavo jo pavaduotojas politiniam darbui ar 
„ypatingišius“, ar tikrintojas iš pulko ir divizijos štabo, tai visas batalionas eidavo 
į skerdyklą... 

Visiškai rimtai jums sakau, kad vadai karo pabaigoje smarkiai ir į blogąją pusę 
skyrėsi nuo 1941 metų vadų. Jau pradedant nuo 1942 metų, niekas fronte nevyk- 
davo be nešvankybių. Ypač nešvankybes dievino karininkai. Visur visada ir bet 
kokiu pretekstu... Kultūros - nulis, o čia jums tokia galimybė pažeminti kareivį! 
Mažai kuris įstengdavo išvengti šios „pagundos“. Ir šiaip priešakinėse linijose 
nuolat tikintis mirties, dėl alkio ir liūdesio visų nervai sudirginti. Kareiviai buvo 
karo nualinti ir iškankinti. Žmonės dažnai būdavo pikti, dėl bet kokio menknie- 
kio galėjo kilti konfliktų. Ir štai atsiranda dar vienas tironas, „karvedys su ka- 
pitono antpečiais, apsiavęs poniškais batais, ir pradeda įsakymus berti kairėn 
ir dešinėn. Ir trisluoksnį blindažą jam nakčiai skubiai įtaisykite, ir viso profilio 
tranšėją iškaskite, ir du kulkosvaidininkus nakčiai prie blindažo skirkite. O kad 
žmonės iš nuovargio sunkiai kojas velka ir rytą mums vis tiek reikės pozicijas 
keisti - tai „pono karininko nedomino! Mes ėmėme vadovautis geležine ka- 
reivio taisykle: „Neskubėk vykdyti įsakymų!“ Atsirado nepasitikėjimas žmonė- 
mis, kuriems buvo pavesta mums vadovauti. Yra dar vienas niuansas. Kartais 
pasitaikydavo karininkų-išgamų. Užtenka, būdavo, tokiam karininkui tiesiog 
nepatikti - ir bausmės kuopa ar mirtis artimiausiame mūšyje kareiviui buvo 
garantuota!.. 

Nerijoje, Piliavos prieigose nebuvo kur kojos statyti! Ištisas sluoksnis iš nu- 
kautų kareivių. Į mus šaudė jūrų, lauko ir zenitinė artilerija. Iš tikrųjų mus pa- 
sitiko „ugnies jūra“. Vienintelis būdas kaip nors prasprūsti pro tą „mirties slėnį 
buvo toks. Pertrauka tarp vokiečių artilerijos salvių buvo penkios sekundės. Per 
tą laiką reikėjo perbėgti iš vienos duobės į kitą, o toliau - kaip pasiseks... Kas 
nespėjo per tą laiką, tas buvo sudraskytas į skutus. 

Į sovietų kariuomenę šaudė apie 50 artilerijos, minosvaidžių ir reaktyvinių 
baterijų, iš viso 306 vamzdžiai, iš jų šeši - 210 mm kalibro. Pėstininkus rėmė 88 
tankai bei šturmo pabūklai. 

Pergalės šūviai pasiekus Aistmarės. 1945 m. sausis. 


O iš jūros ir Piliavos reido pleškino daugiausia Krygsmarinės (Kriegsmarine - 
karo laivynas) kovos laivai. Ir tai vyko tada, kai admirolas Tribucas per dvi balan- 
džio savaites „priskandino“ pusę milijono tonų vandens talpos vokiečių laivyno: 

„Per balandžio 7 ir 8 d. Raudonosios vėliavos Baltijos laivyno aviacija smogė 
priešo laivams ir transportams Pilau uoste ir Dancigo įlankoje. Šiais smūgiais 
paskandinta: devyni bendros 36 000 vandentalpos vokiečių transportai, vienas 
minininkas, du sargybos laivai ir dvi greitosios desantinės baržos. Tiesioginiu 
bombų smūgiu apgadinta: vienas kreiseris, vienas minininkas, vienas traleris ir 
du priešo transportai, kurių vandentalpa 6000 ir 4000 tonų. 

Balandžio 9 ir 10 d. Raudonosios žvaigždės Baltijos laivyno aviacija smogė vo- 
kiečių karo laivams ir transportams Pilau uoste ir atviroje jūroje į šiaurės vakarus 
nuo Pilau. Buvo paskandinti du vokiečių minininkai, du sargybos laivai, dešimt 
transportų - iš viso 60 000 tonų talpos ir vienas 2000 tonų talpos tanklaivis. Be 
to, tiesiogiai pataikius bomboms, apgadinti: vienas priešo minininkas, sargybos 
laivas ir septyni transportai. 

Balandžio 11 d. Baltijos laivyno aviacija smogė vokiečių laivams ir kariniams 
transportams į šiaurės vakarus nuo Piliavos. Paskandinta: vienas priešo mini- 
ninkas ir trys transportai, kurių bendra vandentalpa 23 000 tonų. Be to, tiesiogiai 
pataikius bomboms, padegtas vienas 7000 tonų talpos transportas ir apgadintas 
8000 vandentalpos transportas. 

Balandžio 12 ir 13 d. Baltijos laivyno aviacija toliau smogė priešo karo lai- 
vams bei transportams Pilau uoste ir atviroje jūroje į šiaurės vakarus nuo Pilau. 
Bombų ir torpedų smūgiais paskandinta: vienas minininkas, devyni sargybos 
laivai, du traleriai, vienas 10 000 tonų tanklaivis ir 18 priešo transportų, kurių 
bendra vandentalpa 92 000 tonų. 

Balandžio 15 ir 16 d. Baltijos laivyno aviacija smogė priešo laivams ir trans- 
portams Pilau uoste ir atviroje jūroje į šiaurės vakarus nuo Pilau. Šiais smūgiais 
paskandinta: aštuoni transportai, kurių bendra talpa 46 000 tonų, traleris ir 
keturiolika priešo sargybos katerių. 

Laivyno laivai paskandino du vokiečių eskadrinius minininkus. 

Mūsų laivai Baltijos jūroje paskandino 7000 vandentalpos vokiečių transportą. 

Balandžio 19 d. Baltijos laivyno laivai Baltijos jūros pietinėje dalyje paskan- 
dino 5 tūkstančių tonų vandentalpos priešo transportą. 

Balandžio 20 d. Baltijos laivyno aviacija Pilau uoste ir į šiaurės vakarus nuo 
Pilau paskandino keturis vokiečių transportus, kurių bendra vandentalpa 15 
tūkstančių tonų, ir keturis bendros 14 tūkstančių tonų talpos tanklaivius. 

Laivyno laivai Baltijos jūroje paskandino priešo transportą, kurio vandens 
talpa 8 tūkstančiai tonų. 

Balandžio 22 d. Baltijos laivyno laivai Baltijos jūros pietinėje dalyje paskan- 
dino 8 tūkstančių tonų vokiečių transportą. Laivyno aviacija smogė priešo lai- 
vams Pilau uoste ir į šiaurės vakarus nuo Pilau. Šiais smūgiais paskandinta: 
vienas 6000 tonų transportas, dvi greitosios desantinės baržos, dvi sausakrūvės 
baržos ir du kateriai. 

Balandžio 23 d. Baltijos laivyno laivai Baltijos jūros pietinėje dalyje paskan- 
dino du vokiečių transportus, kurių bendra vandentalpa 12 tūkstančių tonų. 

Balandžio 24 d. Baltijos laivyno aviacija Baltijos jūroje paskandino priešo 
transportą, greitąją desantinę baržą ir savaeigį pontoną. 

Balandžio 25 d. Baltijos laivyno laivai Baltijos jūros pietinėje dalyje paskan- 
dino vokiečių transportą, kurio vandentalpa 10 tūkstančių tonų. 

Laivyno aviacija Baltijos jūroje paskandino priešo keturis bendros 18 tūkstan- 
čių vandentalpos tonų transportus, sargybos laivą, greitąją desantinę baržą ir tris 
motorines valtis“ (!!!) 

Pianino garsai Aistmarių pakrantėje. Europą nuo nacizmo gelbsti „kultūringi išvaduotojai'! 


Balandžio 22-osios rytą generolas Galickis savo dešiniajame sparne pasitelkė 
8-ąjį gvardijos šaulių korpusą. Tad vokiečiai buvo pastūmėti dar tris kilometrus 
ir pavyko užimti atsparos taškus: Laukstyčiai (Lochstedt, dab. Pavlovas) ir Vaikų 
kurortą. Mūšyje žuvo 16-0jo korpuso vadas generolas majoras S. Gurjevas. 
Balandžio 23 d. Galickis pristabdė puolimą, pasitelkė artileriją ir pakeitė di- 
džiausių nuostolių patyrusius dalinius. Vado įsakymu į priešakines linijas buvo 
pasiųsti visi užnugario „specialistai“, išskyrus virėjus: kirpėjai, batsiuviai, duon- 
kepiai, sandėlininkai. 

Visą kitą dieną dvi gvardijos šaulių divizijos kovojo dėl Noihauzerio, kurio 
pakraščiuose įsitvirtino divizijos „Grofšdeutschland“ ir kitų sumuštų dalinių li- 
kučiai. Pagerėjus orui, gerokai suaktyvėjo sovietų aviacija, kuri atliko daugiau 
kaip 2000 lėktuvų išskridimų, sunaikino šaudmenų bei degalų sandėlius ir, kaip 
pažymi Bagramianas, „Pilau pavertė tikru pragaru. Gaisrų mieste jau niekas 
negesino. Gynybos štabas įsakė evakuoti iš miesto negebančius kovoti dalinius, 
valdininkus ir partinius funkcionierius, pagalbinio personalo moteris. Specialiai 
skirtos komandos skubiai naikino likusią kovos techniką, degino degalų atsar- 
gas, maisto, kariškų drabužių sandėlius, sprogdino povandeniniams laivams 

skirtus šaudmenis, be atodairos šaudė gyvulius. Gauleiteris Kochas ledlaužiu 
„Ost Preufšen“ išplaukė į Daniją. Vokiečiai ėmė priešintis silpniau, nors jų ar- 
tilerija, kaip ir anksčiau buvo nusitaikiusi į visą aplinkinį rajoną iki Žuvininkų, 
kur buvo 11-osios gvardijos armijos stebėjimo postas. Balandžio 24 d. ten į ap- 
šaudymą pateko maršalas Vasilevskis, atskubėjęs pasidomėti, kokia susiklostė 
situacija. Pats Aleksandras Michailovičius nenukentėjo, bet sudaužytą „vilį teko 
pakeisti. 

Balandžio 25-osios naktį ir dieną vokiečių vadovybė evakavo iš pusiasalio apie 
40) tūkst. sužeistųjų, pabėgėlių ir kareivių, taip pat ir 7 tūkst. žmonių - į Helio ne- 
riją. Piliavoje liko 558-oji liaudies grenadierių divizija, Noitytą ir nerijos šiaurinę 
dalį gynė 50-oji pėstininkų divizija. 

Balandžio 25 d. sovietų kariuomenė aplenkė Piliavą iš rytų ir įsiveržė į lieps- 
nojantį miestą. Korpusų vadai turėjo užduotį, pasiekę savo ruožus prie Zėtyfo 
(Seetief) sąsiaurio nesustodami jį forsuoti, nelaukti, kol bus visiškai užimtas 
miestas. Papildomai planuota išlaipinti desantą į Aistmarių neriją piečiau są- 
siaurio. Visą dieną mieste vyko žiaurios, kartais ir vienas prieš kitą, kautynės dėl 
kiekvieno pirso ir kiekvieno namo. Iki 20 valandos sudėjo ginklus Rytų forto vo- 
kiečių įgula. 84-osios gvardijos šaulių divizijos daliniai šturmu užėmė geležinke- 
lio stotį su dešimtimis ešelonų keliuose. Sovietų kareiviai persikėlė per tvirtovės 
kanalą į miesto senąją dalį, kur mūšiai tęsėsi visą naktį. 8-0jo gvardijos šaulių 
korpuso divizijos pasiekė sąsiaurį ir, smarkiai remiamos iš oro, dengiamos arti- 
lerijos užtveriamosios ugnies bei dūmų uždangos, pradėjo forsuoti. 

Paskutiniu priešinimosi židiniu tapo citadelė, ant kurios sienos didelėmis rai- 
dėmis buvo išdidžiai parašyta: „Mirtis ar Sibiras!“ Įgula, kurios žmonių skaičius 
buvo apie tūkstantis, atmušė visas 1-osios gvardijos šaulių divizijos atakas ir at- 
metė ultimatumą, reikalaujantį pasiduoti. Aviacijos bombardavimas ir artileri- 
jos apšaudymas pastebimų rezultatų nedavė. Mūšio įkarštyje generolui Galickiui 
paskambino maršalas Vasilevskis ir įspėjo, kad, Stalinui paliepus, pažymint 
Piliavos miesto ir tvirtovės paėmimą Maskvoje 23 valandą bus atliktas antros 
kategorijos saliutas. Be to, „Sovinformbiuras“ jau pranešė: „3-iojo Baltarusijos 
fronto kariuomenė balandžio 25 d. užėmė paskutinį vokiečių gynybos atsparos 
tašką Sembos pusiasalyje ir PILAU tvirtovę - didelį vokiečių uostą ir karinę bazę 
Baltijos jūroje. Armijos vadas užuominą suprato teisingai: „Tėvynės pasitikė- 
jimą“ reikėjo patvirtinti. Nedelsdami į priešakines linijas išvyko armijos lauko 
valdybos ir politinio skyriaus vyresnieji karininkai, buvo skirti visi turimi rezer- 
vai - dešimtys didelio kalibro pabūklų, tankų ir savaeigių pabūklų. 

Saliutas virš Raudonosios aikštės jau sušvito, kai proletarinės divizijos kovoto- 
jai rengėsi šturmuoti citadelę. 

Galickio aprašyme tai priminė Izmailo šturmą: „Sunkieji tankai ir savaeigiai 
pabūklai tiesiuoju taikymu sudaužė vartus ir mūrinės užtvaras. Šimtai gvardie- 
čių, užvertę griovį žabiniais, lentomis ir įvairiomis parankinėmis medžiagomis, 
prasiveržė prie penkiametrių sienų, prasiskverbė pro plyšius, užsikabarojo ant 
sienų pristatomosiomis kopėčiomis. Prasidėjo artimasis mūšis naudojant gra- 
natas, liepsnosvaidžius, tolo lazdeles.“ 

Citadelė žlugo balandžio 26-ąją auštant. Vos tik buvo užimta Piliava, marša- 
las Vasilevskis paliko vadovauti frontui Bagramianą ir išskrido į Maskvą rengti 
puolimo prieš Japoniją. 

Priešo sutriuškinimas Sembos pusiasalyje buvo visos Rytų Prūsijos operaci- 
jos, kuri truko 103 dienas ir naktis, finalas. Taigi „vokiečių imperializmo židinys 
ir forpostas Rytuose“ buvo likviduotas. Raudonosios armijos oficialūs nuosto- 
liai: daugiau kaip 126 tūkst. žuvusiųjų, 458 tūkst. sužeistųjų, 3535 tankai ir SAĮ, 
1644 pabūklai ir minosvaidžiai, 1450 kovos lėktuvų. 

Užėmus Piliavą, vokiečiams liko tik siaura Aistmarių nerija. Pagal žvalgy- 
bos pranešimą, nerijos pietinę dalį gynė priešo Dancigo grupuotės likučiai, 
viduriniąją dalį - į pietvakarius nuo Karaliaučiaus sumušti vokiečių daliniai. 
Šiaurinėje nerijos dalyje buvo visi tie, kuriems pavyko ištrūkti iš Piliavos. Iš viso — 
ne ką daugiau kaip 32 tūkst. kareivių bei karininkų, ne daugiau kaip 15 tankų 

Piliavos (Pillau, dab. Baltijskas) uoste esančių amunicijos sandėlių ir tanklaivių bombardavimas. 

ir šturmo pabūklų, taip pat dešimtys tūkstančių pabėgėlių, belaisvių raudonar- 
miečių ir užsieniečių darbininkų iš visų Europos kampelių. Niekada ten nebuvo 
tiek Žmonių ir gyvulių, mašinų bei vežimų, karinės technikos ir krovinių, kaip 
tomis balandžio dienomis. 

„Čia, Aistmarių nerijoje, - rašė vienas vokiečių autorius, - prasidėjo neįsivaiz- 
duojamo košmaro dienos. Visa nerija buvo užkimšta pabėgėlių kolonų, kurie 
persikėlė čia iš Pilau, Balgos ir Dancigo. Didelės žmonių ir transporto santalkos 
rusų aviacijai buvo labai geidžiami taikiniai. 

Vokiečių kareiviai didelėmis grupėmis, apsimesdami sergančiais bei sužeis- 
tais, traukėsi iš pozicijų ir grūdosi prie suręstų ant polių prieplaukų. Mat žanda- 
rai ir esesininkai saugojo kelių sankryžas, gyvenvietes, sandėlius bei pakrantės 
plotelius, kur generolo Zaukeno įsakymu buvo susprogdintos visos valtys ir ka- 
teriai. Pasitaikydavo atvejų, kai vokiečių zenitininkai nešaudė į lėktuvus, taip 
mėgino išvengti sovietų aviacijos bombardavimų.“ 

Gynyba buvo sudaryta iš 10-12 linijų. Kiekvienoje linijoje buvo po keletą eilių 
tranšėjų su kulkosvaidžių bei pabūklų aikštelėmis. Jų prieigas dengė minų lau- 
kai, miškuose sudarytos užvartos ir prieštankiniai grioviai. Kariuomenę rėmė 
apie 40 lauko, kranto ir zenitinės artilerijos baterijų. 

11-ojoje gvardijos armijoje balandžio 25 d. buvo likę 38 223 kareiviai ir kari- 
ninkai. Iš jų užimti Aistmarių įlankai buvo nuspręsta pasiųsti 18 tūkst. žmonių, 
taip pat 36 tankus, 118 SAĮ, 662 pabūklus, 154 reaktyvinės artilerijos įrenginius. 

Naktį į balandžio 26-ąją 5-osios Gorodoko gvardijos šaulių divizijos 17-asis 
gvardijos pulkas amfibijomis ir žvejų škunomis įveikė sąsiaurį ir iki ryto užėmė 
Neityfo gyvenvietę. Įkandin jo išsilaipino 31-osios ir 84-osios gvardijos šau- 
lių divizijų daliniai, kurie atkovojo iš priešo Aistmarių šiaurės vakarinę dalį ir 
paėmė 4,5 tūkst. belaisvių. Tad buvo galima pradėti įrengti 500 metrų pontoninį 
tiltą perkelti sunkiajai technikai. 

Placdarmo užėmimas buvo signalas išsilaipinti dviem taktiniams jūrų 
desantams. 

1945 metais, pirmąkart per visą karą Baltijos laivynas gavo direktyvą, ku- 
rioje buvo pažymėta: „Laivyno operatyvinė zona yra visa Baltijos jūra iki pat 
sąsiaurių.“ 

Todėl dar vasarį karinio jūrų laivyno liaudies komisaras įsakė permesti lai- 
vyno pajėgas į Sembos pusiasalį, kurį užimti, atrodė, nereikės daug laiko. 
Pagrindine baze ten turėjo tapti Piliava. Netrukus Krante susidarė tralininkų 
brigada ir katerininkų brigada, bet dėl Piliavos reikalai nepajudėjo. Baltijos lai- 
vyno vadovybė norėjo pasižymėti ir atlikti kokį nors žygdarbį ir pradėjo rengti 
desanto operaciją, kuria buvo siekiama trukdyti organizuotai evakuoti vokiečius 
ir naikinti Piliavos uosto prieplaukų statinius. Tam tikslui planuota šturmuojant 

kartu tiesiog į miestą iš jūros išlaipinti „vakarinį“ būrį ir „rytinį“ - iš įlankos 
pusės. Tačiau kariuomenės vadovybė, kuri turėjo desantui sudaryti karinį kon- 
tingentą, į šią idėją žvelgė skeptiškai. Tiesą sakant, ne be pagrindo, nes dauguma 
iš Baltijos laivyno atliktų 24 desanto operacijų, buvo nesėkmingos. Paprastai dėl 
specializuotų plaukiojimo priemonių stokos, nesant sąveikos su kitomis kariuo- 
menės rūšimis, dėl priešo nepažinimo ir nemokėjimo deramai organizuoti tokių 
operacijų. Trumpai sakant, be tinkamo pasirengimo, išskyrus karių treniravimą 
stengiantis išmokyti šokti už borto. 

Kovo mėnesį generolas Galickis vos ne vos atkalbėjo Bagramianą nuo jūri- 
ninkų pasiūlyto desanto tikslo perkirsti Karaliaučiaus-Piliavos kelią ir taip iš- 
saugojo šaulių pulką, kuris, kaip sumanyta, priešo akivaizdoje turėjo įveikti 
įlanką ir Karaliaučiaus jūros kanalą irklais varomais pontonais. Prieš puolant 
43-iajai armijai, į Sembos gilumą taip pat turėjo būti išmestas desantas iš šar- 
vuotųjų katerių, perbazuotų iš Tepliavos į Karaliaučiaus prekybinį uostą. Naktį 
į balandžio 13-ąją būrys „šarvalaivių“, pasiekęs numatytą rajoną ir nesuprasda- 
mas, kur yra priešakinis kraštas, pateko į savos artilerijos apšaudymą ir, patyręs 
nuostolių, grįžo atgal. Laivyno vadovybė neprarado pasitikėjimo ir toliau reika- 
lavo išsilaipinti Piliavoje, kol Vasilevskis tiesiogiai tai uždraudė. Galbūt maršalas 
geriau nusimanė apie padėtį jūroje, kur viešpatavo vokiečių laivynas, negu jį 
neva jau sunaikinęs admirolas Tribucas. Pagaliau buvo patvirtintas dviejų būrių 
desantavimas į Aistmarių neriją per 10 kilometrų piečiau sąsiaurio. 


Piliava po „išvadavimo“. 

„Vakarinio“ desanto, kurį iš Palvininkų (Palmnicken, dab. Jantarnas) rajono į 
priešo užnugarį turėjo nuplukdyti torpediniai kateriai ir traliniai kateriai, pajė- 
gos buvo sudarytos iš 83-iosios gvardijos šaulių divizijos sudėtinio pulko - 600 
žmonių, vadovaujamų pulkininko L. Belojaus. „Rytinis“ desantas, vadovaujamas 
generolo majoro I. Kuzmičiovo, buvo formuojamas Peizės-Cimerbūdės rajone. 
Būriui, kurį ketinta permesti dviem ešelonais šarvuotaisiais kateriais, motobo- 
tais ir jų tempiamais barkasais, priklausė 260-osios jūrų pėstininkų brigados pul- 
kas, 487-asis laivyno drausmės batalionas ir 43-iosios armijos sudėtinis pulkas. 
Bendras skaičius - 1311 kovotojų ir vadų su 9 pabūklais ir 25 minosvaidžiais. 

Išsilaipinimą turėjo remti aviacija ir armijos artilerijos grupė - dvi 
brigados - 72 haubicos, kurios privalėjo sudaryti artilerijos uždangą turėdamos 
po 13 sviedinių vienam vamzdžiui. 

Ketinta dviejų būrių pasitiktiniais smūgiais perkirsti neriją, priversti šiaurinio 
galo grupuotę kapituliuoti, paskui pulti pietų kryptimi. 

Visai operacijai vadovavo Pietvakarių jūros gynybos rajono štabas, vadovau- 
jamas viceadmirolo N. Vinogradovo. Operacija buvo paskirta balandžio 19 d., 
bet jos terminą teko nukelti. 

Balandžio 25 d. vadai gavo šaukinių bei signalų lenteles ir prasidėjo įlaipini- 
mas. Paskui kilo „jūroje neišvengiamų atsitiktinumų". 

Apie vidurnaktį „vakarinis“ būrys išplaukė į jūrą ir, įveikęs 15 mylių, priartėjo 
prie nerijos ir ėmė lūkuriuoti. 

Tuo metu, sulaipintas į šarvuotuosius katerius, išvyko pirmasis „rytų“ desanto 
ešelonas (beje, jam kraunantis, paaiškėjo, kad daug kas „netelpa, pavyzdžiui, 
pavyko paimti tik vieną 76 mm pabūklą ir 18 minosvaidžių). Plaukdami dviem 
kilvaterio kolonomis, laivai aplenkė atsitiktinai paryčiui „aptiktą minų lauką 
(jame pražuvo šarvuotasis kateris BK-212, o BK-102 liko be paskuigalio) ir, 
sukdami į kovinį kursą, pradėjo rikiuotis į bendrą koloną. Atliekant evoliuciją, 
dešinioji kolona dėl šturmano klaidos tamsoje prigludo prie „nežinomos žemės" 
ir, nesusidurdama su jokiu priešinimusi, pavyzdingai išlaipino jūrų pėstininkus į 
krantą. Į priekį pasiųsta žvalgyba priešo neaptiko. Karininkai, išskleidę žemėla- 
pius ir juos lygindami su vietove, nustatė, kad atsidūrė ant Karaliaučiaus kanalo 
dambos savo kariuomenės užnugaryje. Tada įsakė surinkti kovotojus ir sulai- 
pinti atgal į katerius. 

Kol „kairioji ranka“ aiškinosi, kur dingo „dešinioji“ prasidėjo „C“ valanda. 
Pagal planą, neįtardama, kad atsirado problemų „jūroje“, fronto aviacija smogė 
į Aistmarių nerijos šiaurinę dalį. 43-iosios armijos 37-oji artilerijos brigada 20 
minučių šaudė į numanomas vokiečių pozicijas ir, paleidusi į tamsą 480 sviedi- 
nių, išvyko į Karaliaučių. 11-osios gvardijos armijos 150-oji artilerijos brigada 
tuščiai sviedinių nešvaistė, nes apskritai nešaudė: brigados vadas sužinojo, kad 

dalyvauja operacijoje, likus pusvalandžiui iki jos pradžios, o jūrininkai nežinojo 
nei brigados šaukinių, nei kur ji yra. 

Vykstant artilerijos apšaudymui, „vakarinio“ desanto kateriai, prisidengdami 
dūmais, ėmė plaukti kranto link. Apie 2 valandą nakties pulkininko Belojaus 
kovotojai, priešo apšaudomi, išsilaipino nerijoje. Vokiečių ten būta netikėtai 
daug - tuo metu iš šiaurės traukėsi pėstininkų kolona, kuri nedelsdama atakavo 
desantininkus. Iki ryto prie jūros prispaustas į atskiras grupes suskilęs desan- 
tas kovojo penkių kilometrų paplūdimio atkarpoje. Šaudmenys netrukus turėjo 
baigtis, laivai grįžo į bazę, su niekuo nebuvo ryšio. Su vargu pavyko „paleisti“ 
artilerijos paramos radijo stotį ir susisiekti su 11-osios armijos štabu. Vėliau pul- 
kininkas Belis ataskaitoje rašė: „Mūsų žemėlapiai neatitinka tikrovės. Valdhalės 
rajone nepažymėtas ištisas kaimas, kuris yra nerijoje. Minų buvo pakankamai, 
bet jos, išlaipinus desantą, nebuvo iškrautos. Kateriai išplaukė. O krantą iškart 
užėmė priešas. 

Jei priešas būtų nedemoralizuotas ir įstengęs organizuotis, sukurti būrio likvi- 
davimo planą, jam lengvai tai būtų pavykę. Desanto būrio nereikia padaryti pa- 
valdžiu jūrų štabams, nes šie neturi patikimo ryšio su pėstininkų daliniais bei su 
artilerija ir nepajėgūs vadovauti būriui. Būrio vadui teko savarankiškai susisiekti 
su štabais, pasitikslinti, kokia yra padėtis, prašyti pagalbos, o per visą operaciją 
nė karto nepavyko susisiekti su Pietų jūros gynybos rajonu, kuriam pagal įsa- 
kymą buvo pavaldus būrys.“ 


Marių pakrantės kopose įsikūrę 


vokiečių dalinių likučiai. 

Stebėtinas desanto operacijos paskutinį karo mėnesį organizavimas! 

„Rytinis“ desantas išsilaipino dviem valandomis vėliau skirto laiko ir per ki- 
lometrą piečiau nustatyto rajono. Vokiečiai jau „buvo perspėti“ ir pasirengę jį 
pasitikti. Pirmąjį atakuojančiųjų šuolį atliko drausmės bataliono kariai: 

„Patekusi į priešo ugnies audrą, pirmoji baustinių kolona iš esmės buvo visa 
išguldyta. Antroji jūrininkų banga susikibo su fašistais kovoje vienas prieš kitą. 
Buvo naudojami peiliai ir buožės. Niekas nešaudė, kad nekliudytų saviškių, šūks- 
nių „ura“ taip pat nebuvo girdėti. Priešais hitlerininkų pirmosios tranšėjos brus- 
tverą sklido tik vientisas ūžesys, nešvankūs keiksmai ir traškėjo lūždami ginklai. 
Vokiečiai neatlaikė jūrininkų įniršio ir ėmė trauktis. Atkakliai kaudamiesi, jū- 
rininkai puldavo į atakas, praplatindavo pralaužą antrajam ešelonui. Narsumo 
stebuklus rodė artileristai. Vienintelis paramos ugnimi pabūklas priešakinėje jū- 
rininkų kovos rikiuotėje veikė, kol iššaudė visus sviedinius. Tai padėjo atsilaikyti 
iki antrojo desanto ešelono atvykimo. Kaip vėliau paaiškėjo, desantui šaudmenis 
gabenantys kateriai buvo iškrauti už 5 km šiauriau kovos veiksmų rajono (!) 

Antrasis ešelonas, artilerijos ugnimi užgriuvęs pirmojo ešelono kovos rikiuotę, 
į krantą išsilaipino apie 9 valandą ryto. Trečiojo ešelono išlaipinimas žlugo, nes 
jūrininkai neįstengė rasti placdarmo. 

Iki 10 valandos „vakariniai“ ir „rytiniai rado vieni kitus, o apie 13 valandą su- 
sitiko su puolančiais iš šiaurės 11-osios gvardijos armijos daliniais. Tad iš priešo 
buvo atkovota maždaug 10 kilometrų nerijos, paimta daug trofėjų ir 5800 be- 
laisvių. Žuvo ir dingo be žinios 243 desantininkai, 240 žmonių buvo sužeisti. 
Prarastas vienas torpedinis kateris. 

Tiesa, piečiau Meven Hakeno kyšulio sovietų kariuomenė vėl sustojo. 
Bagramianas vokiečių atkaklumą aiškino jų patologinių pykčiu: 

„Ištyręs daugelio belaisvių protokolus, fronto žvalgybos vadas man pranešė, 
kad didžioji dalis nerijoje ir atatvanuose besislepiančių hitlerininkų - tai patys 
tikriausi banditai, daugiausia iš baudžiamosios kariuomenės, policijos, užkietėję 
nacistai ir karo nusikaltėliai, kurių sąžinę slegia daugelis kruvinų darbų, jų pada- 
rytų okupuotose žemėse. Dabar jie, bijodami keršto, kandžiojosi kaip užspeisti 
vilkai ir į pakartotinius reikalavimus pasiduoti neatsakė.“ 

Hansas Šoifleris (Scheufler) iš 4-osios tankų divizijos tą situaciją apibūdino, 
žvelgdamas iš savo pusės: 

„Beveik beginkliai kareiviai sunešiotomis uniformomis, prigesusiomis akimis, 
pilkais veidais, kuriuose atsispindėjo siaubas, ir dieną, ir naktį skubėjo į vakarus 
kerplėtais rąstų klojiniais išilgai Aistmarių nerijos. Tai buvo likę gyvi vokiečių 
4-osios armijos, kuri buvo sutriuškinta Rytų Prūsijoje, - iš Sembos pusiasalio, iš 
Karaliaučiaus, kuriems kai kur šiaip taip pačiais netikėčiausiais būdais pavyko 
išvengti nelaisvės ar mirties Aistmarių įlankos krantuose. 

Žuvę vokiečių kariai. 

Atvykdavo vis naujų sužeistųjų su pajuodusiais nuo kraujo tvarsčiais. Bet jie 
taip skubėjo, kad nė vienas nenorėjo sustoti persitvarstyti, neturėjo laiko net at- 
sikvėpti, gurkštelėti vandens iš kariškos gertuvės, sukrimsti kriaukšlelę duonos 
ir surūkyti cigaretę. Kokį siaubą jie turėjo išgyventi! 

Atgal, atgal! Kad negaištų laiko, kad greičiau atsidurtų toliau nuo to ugnies ir 
plieno bei švino škvalo, tolyn nuo fronto! Tai buvo vienintelis jų noras. Jie dar 
nežinojo, kad čia buvo ištisinis frontas, be pradžios ir pabaigos.“ 

Na, negalėjo juk sovietų vadovybė ramiai žiūrėti, kaip „nepataisomi nacistai“ 
sprunka į Daniją. Generolui Galickiui buvo įsakyta tęsti puolimą. 11-oji gvar- 
dijos armija liejo kraują iki balandžio 30 d. pasistūmėdama dar 40 kilometrų. 
Paskui dėl didelių nuostolių buvo atitraukta į antrąjį ešeloną. Sovietų duomeni- 
mis, nuo balandžio 20 iki 30 d. armija sunaikino daugiau kaip 8000 ir paėmė į 
nelaisvę 15 902 kareivius bei karininkus, pati neteko apie 8000 žmonių. O iš viso 
per dvi kautynių savaites armija neteko žuvusių ir sužeistų kas ketvirto kareivio 
ir karininko, 23-ioji tankų brigada prarado 53 kovos mašinas ir daugiau kaip 
šimtą žuvusių ir sužeistų tankistų. 

Tuo pačiu metu 19-oji tankų armija, 5-oji gvardijos tankų armija, 98-asis 
šaulių korpusas ir 1-oji lenkų tankų brigada, priklausanti 2-ajam Baltarusijos 
frontui, nė dienai nenutraukė mėginimų likviduoti armiją „Ost Preufšen', kuri 
buvo įsitvirtinusi Vyslos deltoje ir Helio nerijoje. Balandžio pabaigoje maršalo 
Rokosovskio pavaldumui buvo perduota 43-ioji Beloborodovo armija, gavusi 
užduotį: „Sunaikinti priešo grupuotę vakariau Dancigo miesto ir į šiaurės vaka- 
rus nuo jo.“ 

Kautynes dėl Aistmarių nerijos nuo gegužės 1 d. tęsė 48-0sios armijos 96-oji 
ir 194-oji divizijos, 4-oji šturmo inžinerinė pionierių brigada, baudžiamosios 
kuopos, 343-iasis gvardijos sunkiosios artilerijos pulkas ir 1050-asis savaeigės 
artilerijos pulkas, įvairūs pastiprinimo padaliniai. Ši kariuomenė gavo didelę 
aviacijos ir artilerijos paramą. Tralerių divizionas vežiojo kariuomenę ir tech- 
niką, šarvuotieji kateriai rėmė ugnimi. Paskui į mūšį papildomai pasiųsta 17-oji 
šaulių divizija. Išstumdama priešą į Vyslos deltą, netekdama po 200 žuvusių 
žmonių kiekvieną parą, sovietų kariuomenė užėmė beveik visą neriją. Karo pa- 
baiga ją užklupo palei Bodenvinkelio (dab. Katy Rybackie) gyvenvietę prie ne- 
rijos pagrindo. Vokiečių laivai toliau evakavo gyventojus, o kareiviai atkakliai 
gynė kiekvieną poziciją ir laukė savo eilės. 

Gegužės 9 d. Dytrichas fon Zaukenas davė įsakymą kapituliuoti ir pats pa- 
traukė pasiduoti į nelaisvę. Per tris dienas 2-ojo ir 3-iojo Baltarusijos frontų ka- 
riuomenė Vyslos žiočių rajone ir Helio nerijoje priėmė 55 tūkst. belaisvių. 

Raudonieji „išvaduotojai" įvažiuoja į Austrijos teritoriją. 


VIENOS OPERACIJA 


Kaip jau minėta, vasario 17 d., ketvirtą dieną po Budapešto užėmimo, išleis- 
tas kariuomenės vyriausiosios vadovybės nurodymus 2-ojo ir 3-iojo Ukrainos 
frontų vadams dėl puolamųjų operacijų Bratislavos-Brno bei Vienos kryptimi 
parengimo ir įvykdymo. Generolo pulkininko S. Trofimenkos 27-oji armija nuo 
vasario 20 d. buvo perduota iš 2-ojo Ukrainos fronto 3-iajam Ukrainos fron- 
tui, o generolo leitenanto A. Petruševskio ir generolo leitenanto K. Sviridovo 
2-asis gvardijos mechanizuotasis korpusas, atvirkščiai, iš Tolbuchino atiteko 
Malinovskiui. 

2-ojo Ukrainos fronto operatyviniam pavaldumui teko taip pat Dunojaus ka- 
rinė flotilė, vadovaujama kontradmirolo G. Cholostiakovo, ir 83-ioji atskiroji 
jūrų šaulių brigada. Be to, iš savo rezervo kariuomenės vyriausioji vadovybė 
frontui skyrė 9-ąją gvardijos armiją, kuri tam laikotarpiui buvo unikaliai sukom- 
plektuota, - 10-11 tūkstančių žmonių divizijoje, - ir ne bet kokių, o rinktinių 
karių. Mat 1944 metų spalį ši armija buvo formuojama kaip atskiroji oro de- 
santo armija, sudaryta iš 37-ojo, 38-ojo, 39-ojo gvardijos desantinių korpusų ir 
„visiškai sukomplektuota gerai parengtais karininkų, seržantų ir eilinių kadrais, 
kurie buvo išėję kovos veiksmų priešo užnugaryje mokomąjį kursą . Kam tokios 
armijos Stalinui prireikė, istorija nutyli. Tačiau tų pačių metų gruodžio 18 d. 
buvo liepta per du mėnesius ją performuoti į bendrosios kariuomenės armiją. 
Korpusai ir divizijos buvo pavadintos šaulių junginiais. Armija gavo didelio ka- 
libro artilerijos ir reaktyvinių įrenginių, tris pulkus savaeigių pabūklų SU-76, 
automobilių, arklių ir kitos pėstininkams pagal etatus priklausančios ginkluotės 
bei turto. Vadu buvo paskirtas Sovietų Sąjungos didvyris generolas pulkininkas 
V. Glagolevas, kuris pagal charakteristiką „pasižymėjo ryžtingumu, šaltakraujiš- 
kumu sudėtingomis kovos aplinkybėmis ir nepalaužiama valia siekiant iškeltų 
tikslų“. Apskritai žmonės armijoje buvo surinkti pašėlę, kaip dabar pasakytume, 
nutrūktgalviai. 

Manau, neapsiriksiu teigdamas, kad desantinė armija buvo skirta išlaipinti 
Berlyne. Mat jau labai guviai Vakarų fronte žygiavo sąjungininkai 1944 metų 
rugpjūtį-rugsėjį. Ir kariuomenės vyriausiosios vadovybės įsakymo dėl armijos 
performavimo data iš esmės sutampa su vokiečių puolimo Ardėnuose pradžia. 
Beje, „netikėto Vokietijos karinio kracho atveju“ sąjungininkai taip pat turėjo 
trijų oro desanto divizijų išlaipinimo Reicho sostinėje planą - operaciją „Eklips“. 


VIENOS OPERACIJA 


Maršalo Malinovskio kariuomenei per būsimąją operaciją buvo skirtas pa- 
grindinis vaidmuo. Direktyva Nr. 11027, skirta 2-ajam Ukrainos frontui, buvo 
numatyta, naudojant 9-osios armijos ir 7-osios gvardijos armijos, 53-iosios 
bendrosios kariuomenės armijos ir 6-osios gvardijos tankų armijos bei kava- 
lerijos mechanizuotosios grupės pajėgas, pasirengti smogti šiauriau Dunojaus 
Nove Zamkų, Malackio, Znoimo kryptimi. Kartu išilgai Dunojaus dešiniojo 
kranto turėjo pulti 46-oji armija, sustiprinta 2-uoju gvardijos mechanizuotuoju 
korpusu ir VVR artilerijos divizija. Malinovskiui buvo skirta užduotis užimti 
Bratislavą, ne vėliau kaip operacijos dvidešimtąją dieną užimti Brno, Znoimą ir, 
veikiant išvien su 3-iuoju Ukrainos frontu, užimti Vieną. Toliau numatyta plė- 
toti puolimą bendra Plzeno kryptimi. 

3-iasis Ukrainos frontas turėjo 4-osios gvardijos armijos, 26-osios ir 27-o0sios 
armijų pajėgas, sustiprintas trimis proveržio artilerijos divizijomis, panaudoti 
smūgiui iš Sekešfehervaro rajono Papos, Sombathėjaus kryptimi, sumušti priešo 
grupuotę šiauriau Balatono ežero ir per dvi savaites pasiekti Austrijos- Vengrijos 
sieną. Tuo pačiu metu piečiau Balatono ežero, siekdama užimti Nadkanižos 
naftingąjį rajoną, perėjo į puolimą generolo pulkininko M. Šarochino 57-oji 


Vermachto šarvuotosios technikos kolona 


traukiasi iš Vengrijos. 

armija. Toliau planuota, kad fronto pagrindinės pajėgos išplėtos smūgį Vyner 
Noištato (Wiener Neustadt), Sankt Pelteno kryptimi paremti 2-ojo Ukrainos 
fronto kariuomenę užimant Vieną. Maršalo Tolbuchino operatyviniam paval- 
dumui priskirtą Bulgarijos 1-3ją armiją, kuriai vadovavo generolas leitenantas 
Vladimiras Stoičevas, įsakyta panaudoti apsaugoti fronto kairiajam sparnui ir iš- 
skleisti ją palei Dratvos upės šiaurinį krantą. Kairiau jos veikė 3-ioji Jugoslavijos 
armija, vadovaujama generolo majoro Kostos Nadžos. 

Puolimą buvo numatyta pradėti kovo 15 d. Nedelsiant pradėta jam rengtis. 
Dviejų frontų veiksmus koordinuoti patikėta maršalui S. Timošenkai. Tačiau 
per keletą dienų aplinkybės pasikeitė. 

Vasario 17 d. priešas iš Komarno rajono netikėtai smogė 7-osios gvardijos 
armijos kariuomenei, ginančiai placdarmą Grono upės dešiniajame krante šiau- 
riau Estergomo. Vasario 24 d. armija buvo priversta atsitraukti į kairįjį krantą, 
o generolas M. Šumilovas „už nerūpestingumą ir prastą gynybos organizavimą“ 
gavo vyriausiojo vado asmeninį papeikimą. Sovietų šaltiniai teigia, kad priešas 
metė į mūšį apie 400 tankų ir šturmo pabūklų, bet, turint galvoje vokiečių divi- 
zijų būklę, taip visiškai negalėjo būti. Bet nesvarbu, kaip dėl savo pralaimėjimo 
teisinosi generolai - peikė prastą orą ar skundėsi priešo pajėgumu. Tikra sensa- 
cija tapo naujiena, kad vokiečių kontrsmūgyje dalyvauja SS 1-oji ir 12-oji tankų 
divizijos. Tai reiškė, kad vakarų Vengrijoje materializavosi SS 6-oji tankų armija. 

Sovietų strategai tikėjosi jos bet kur - pačiame Berlyno ruože, Konevo ar 
Žukovo sparnuose, bet tik ne čia. Beje, analogiškai mąstė ir anglai bei amerikiečiai. 
Štai vasario 20 d. amerikiečių kariuomenės štabo viršininkas Džordžas Maršalas 
pranešė generalinio štabo viršininkui generolui A. Antonovui, kad priešas ren- 
giasi kontrpuolimui ir sudaro Rytų fronte dvi grupuotes: vieną - Pomeranijoje 
smogti Torno (Torunės) kryptimi, kitą - Vienos, Moravska Ostravos rajone pulti 
Lodzės kryptimi. Į pietinę grupuotę numatyta įjungti SS 6-ąją tankų armiją. 
Panašių žinių anksčiau buvo gaunama ir iš anglų vadovybės. Fronto štabo vir- 
šininkas generolas S. Ivanovas pasakojo, kad kai įtikinėjo Maskvą, jog Balatono 
ežero rajone priešas telkia didelę tankų grupuotę, jis apšauktas mistifikatoriumi: 

„Net generalinio štabo viršininkas armijos generolas A. Antonovas, kalbėda- 
masis AD ryšiu su fronto vadu E Tolbuchinu, suglumęs paklausė: „Kas jumis 
gali patikėti, kad Hitleris atitraukė SS 6-ąją tankų armiją iš Vakarų ir nukreipė 
prieš 3-iąjį Ukrainos frontą, o ne prie Berlyno, kur rengiama paskutinė fašistinės 
kariuomenės sutriuškinimo operacija?“ Iš tikrųjų buvo sunku patikėti, kad tada, 
kai sovietų kariuomenė buvo per 60 km nuo Berlyno, priešas permes savo tankų 
junginius į Vengriją ir organizuos ten kontrpuolimą.“ 

Iš Vakarų į Rytų frontą permesti SS oberstgrupenfiurerio J. Dytricho (kairėje) 


daliniai turėjo stabdyti sovietus prie Dunojaus. 


Nė viena žvalgyba neatspėjo Hitlerio eilinio genialaus sumanymo. Fiureris 
įsakė sausio antroje pusėje pasiųsti Jozefo Dytricho (Joseph Dietrich) esesininkų 
armiją iš Ardėnų į piečiausią Rytų fronto ruožą. 

Šios operacijos tikslas kodiniu pavadinimu „Frūhlingserwachen“ buvo: per 
10-12 dienų į šipulius sutriuškinti maršalo Tolbuchino kariuomenę ir nublokšti 
ją už Dunojaus. Paskui planuota tankų divizijas permesti į centrinį ruožą. 

Hitleris su aplombu tikino, kad Stalinas turi ištisą virtinę karo vadų, bet - nė 
vieno stratego, juk jei būtų kitaip, sovietai būtų smogę ne į Baranuvo placdarmą, 
o Vengrijoje.“ Beje, fiurerį blogai suprato ir jo generolai. Pavyzdžiui, SS kariuo- 
menės „tėtušis, oberšturmgrupenfiureris Paulis Hauseris (Hausser): 

„Tuo metu, kai sausumos kariuomenės vyriausioji vadovybė pasiūlė opera- 
ciją suspausti priešą „replėmis“ puolant iš Silezijos ir Pomeranijos, Vermachto 
vyriausioji vadovybė įsakė panaudoti kariuomenę Vengrijoje. Ne ten buvo le- 
miama karo baigtis! Karinės ekonomikos sumetimais palei Balatono ežerą glū- 
dinti nafta nebuvo pakankamas pagrindas kurti tokią strategiją. Taigi sausio 
pabaigoje buvo įsakyta permesti armiją iš Vakarų fronto. Geležinkelyje susidarė 
tokia situacija, kad vienu metu buvo galima vežti tik keturis ešelonus, todėl ar- 
mijos štabas atvyko į Rabo (Djoro) rajoną vasario 20 d., paskutiniai daliniai - tik 
kovo pradžioje“. 


J 

O štai ką sakė OKH generalinio štabo viršininkas: 

„Kai aš paneigiau Hitlerio išsakytas karinio pobūdžio priežastis, kuriomis 
grindė savo sprendimą, jis atkakliai reiškė nuomonę, kad Vengrijos naftos atsar- 
gos ir naftos perdirbimo gamyklos turi lemiamą reikšmę mūsų pramonei, nes 
priešas oro antskrydžiais sunaikino mūsų chemijos gamyklas: „Jei neturėsime 
degalų, jūsų tankai nejudės, lėktuvai negalės skraidyti. Tai jums turi būti aišku. 
Bet mano generolai nieko nenusimano apie karo ekonomiką.“ Jis kliedėjo šia 
idėja ir niekas neįstengė perkalbėti.“ 

Tiesa, po keleto eilučių Guderianas, analizuodamas susiklosčiusią situaciją, 
faktiškai pripažino, kad Hitleris teisus, tiesiog generolui labiau patiko Prūsijos 
berželiai negu Dunojaus krantas, o išsaugoti viską jau nebuvo jėgų: 

„Smarkiai nukentėjo mūsų karo pramonė. Ypač juntamas buvo sintetinių 
degalų gamyklų praradimas, nuo jų veikimo priklausė mūsų kariuomenės aprū- 
pinimas degalais. Sausio 13 d. sunaikinta gamykla Pelitce (Police) prie Stetino. 
Sausio 14 d. priešas subombardavo naftos sandėlius prie Magdeburgo, Derbeno, 
Emeno ir Braunšveigo (Braunschweig), Leino (Leuna) gamyklas ir degalų bei 
tepalų gamyklą Manheime, sausio 15 d. - benzolo gamyklas prie Bohumo ir 
Reklinghauzeno (Recklinghausen). Be to, sausio 14 d. sunaikinta naftos per- 
dirbimo gamykla Geidėje, Danijoje. Pagal mūsų suvestines, sąjungininkai per 
bombardavimus neteko 57 lėktuvų, o mes netekome 236 lėktuvų. Dabar, išėjus 
iš rikiuotės daugumai mūsų degalų ir tepalų gamyklų, vadovybė turėjo tik naftos 
verslovių Cistersdorfe (Zistersdorf, Austrija) ir Balatono ežero rajone (Vengrija). 
Ši aplinkybė tam tikru mastu paaiškina, kodėl Hitleris nusprendė permesti pa- 
grindines pajėgas, kurias pavyko atitraukti iš Vakarų fronto, į Vengriją, siekda- 
mas ginti paskutinius naftos išgavimo rajonus ir Vengrijos naftos rafinavimo 
gamyklas, kurios vienodai svarbios gaminti produkciją šarvuočių bei tankų ka- 
riuomenei ir karinėms oro pajėgoms.“ 

Kaip rašė generolas Štemenka, Vengrijos nafta Vermachtui įgijo „gyvybės 
eliksyro vertę“. 

Be to, Hitleris brandino planą suorganizuoti jo paties vadovaujamą ilgą prieši- 
nimąsi vadinamojoje „Alpių tvirtovėje“, apimančioje Austrijos, Bavarijos terito- 
rijas bei gretimus Italijos ir Čekijos rajonus. Kad šis sumanymas būtų sėkmingas, 
reikėjo bet kokia kaina apginti Vakarų Vengrijos naftos versloves ir gamyklas, 
Austrijos pramonę ir atkurti gynybos „perimetrą“ palei Dunojų, kuris yra didelė 
vandens kliūtis. Blogiausiu atveju Berlyną buvo galima ir atiduoti - tam tiks- 
lui, kad sąjungininkai susikibtų tarpusavyje kur nors prie Elbės. Kad tai būtinai 
įvyks, fiureris neabejojo. Jei žlugtų sostinė, planuota suformuoti armijų grupes 
„Šiaurė“ ir „Pietūs“. Visa karinė valdžia Šiaurės Vokietijoje turėjo tekti admirolui 

1945 m. pradžia. Waffen-SS dalinių kariai Vengrijoje. Kitaip nei Vermachtas, SS kariuomenė 


dažnai vilkėdavo maskuojamųjų raštų uniformas. 


Denicui. Alpėse, Berchtesgadeno slėptuvėje, buvo ketinama įkurdinti kariuome- 
nės vyriausiąją vadovybę, skirtą vadovauti pietiniam frontui. 

Apie Bavarijos Alpėse nacistų sukurtą neįveikiamą tvirtovę sklido pačių fan- 
tastiškiausių gandų, kuriais remiantis buvo rašomi romanų apie Džeimsą Bondą 
stiliaus žvalgybos pranešimai: 

„Čia, dengiami natūralių gynybos kliūčių, sustiprintų pačių efektyviausių 
slaptų ginklų, kurie kada nors sukurti žmogaus, išlikusios jėgos, iki šiol valdžiu- 
sios Vokietiją, padės jai atgimti. Čia, slėptuvėse nuo bombų bus gaminami gin- 
klai, čia plačiose požeminėse nišose bus laikomas maistas ir įranga, o specialiai iš 
jaunų žmonių suformuotas korpusas bus mokomas kovoti partizaniniame kare, 
kad ištisa pogrindinė armija galėtų būti parengta ir pasiųsta išvaduoti Vokietijos 
nuo ją okupavusių pajėgų.“ 

Po „neišvengiamo“ antihitlerinės koalicijos žlugimo ketinta sudaryti separa- 
tinę taiką su viena iš šalių. Be to, Vermachto generolai ir Himlerio žinyba, gąs- 
dindama pasaulį Europos bolševizavimo grėsme, vylėsi, kad Vakarai ją supras, 
o „Mein Kampf“ autorius, kaip ir buvo įpratęs, siekė veržtis į Rytus. „Magiškųjų 
jėgų lydimas per gyvenimą, jis rėmėsi įžvalga, kad dvi proletarinės valstybės 
su identiškais totalitariniais režimais, kuriems vadovavo darbininkų partijos su 

liaudies vadais, geičiau ras bendrą kalbą, kad galėtų drauge atsispirti britų ir 
amerikiečių „plutokratams“. O audringus plojimus ir visuotinį darbo žmonių 
pritarimą šiam tikslui lengvai užtikrins draugų Berijos ir Himlerio, Gebelso bei 
Ščerbakovo žinybos. 

Bet iš pradžių reikėjo Raudonajai armijai surengti nemenką kraujo nuleidimo 
procedūrą. 

„Fiureris įsitikinęs, - konspektavo Gebelsas, - kad jei kuri valstybė priešo 
stovykloje ir panorės pirmoji pradėti su mumis derybas, vadinasi, bet kokio- 
mis aplinkybėmis tai bus Sovietų Sąjunga. Stalinui kyla didelių sunkumų santy- 
kiuose su anglais ir amerikiečiais, be to, jis dabar vadovauja vienai iš valstybių, 
kuri nori grįžti namo su karo grobiu kaip ir mes. Tad ateis diena, kai jam nusibos 
amžini ginčai su anglais ir amerikiečiais ir jis ieškos kitų galimybių... 

Bet mūsų derybų su viena ar kita šalimi išankstinė sąlyga - karinė sėkmė. 
Stalinui taip pat reikia nukentėti, kad jam kiltų noras turėti reikalų su mumis. 
Fiureris teisingai pabrėžia, jog Stalinas greičiausiai galėtų pakeisti karinės poli- 
tikos kursą, nes jam nebūtina kreipti dėmesį į visuomenės nuomonę savo šalyje. 
Kitaip yra Anglijoje. Visiškai nesvarbu, ar Čerčilis linkęs vykdyti kitokią karinę 
politiką: net ir norėdamas taip pasielgti negalėtų. Jis pernelyg priklausomas nuo 
vidaus politinių jėgų, kurios daugiausia jau pusiau bolševizavosi. O Ruzveltas 
neturi nė menkiausio ketinimo žengti šiuo keliu. 

Fiureris tikisi rasti galimybių susitarti su Sovietų Sąjunga, o paskui pašėlusiai 
toliau kariauti su Anglija.“ 

Apie tai rašo ir generolas Rausas: „Jis atkakliai tikėjo, kad jo svarbiausias prie- 
šas yra Vakaruose, nors vokiečių karinė vadovybė, nepaisydama visos jo neapy- 
kantos Vakarų valstybėms, vis dėlto pagrindiniu priešu laikė Rusiją.“ 

Taigi būtinybė „atsibusti buvo grindžiama ne tik kariniais ekonominiais, bet 
ir strateginiais sumetimais. Todėl pusė visų vokiečių tankų divizijų, kurios ko- 
vėsi Rytų fronte, geriausi esesininkų daliniai atsidūrė Vengrijoje. 

Buvo sumanyta smogti tris smūgius tarpusavyje artėjančiomis kryptimis. 

Pagrindinį smūgį turėjo smogti SS 6-osios lauko armijos ir 6-osios tankų 
armijos pajėgos tarp Velencės ir Balatono ežerų pietvakarių kryptimi turint 
tikslą perskirti 3-iojo Ukrainos fronto kariuomenę į dvi dalis, pasiekti Dunojų 
Dunapentelės, Dunafeldvaro ruože ir užimti placdarmus kairiajame krante. 
Vėliau SS 6-osios tankų armijos kariuomenė turėjo pulti į šiaurę ir pietus išilgai 
Dunojaus dešiniojo kranto. 

Antrasis smūgis buvo numatytas 1-osios Bulgarijos armijos juostoje naudo- 
jant armijų grupės „E“ 91-ojo armijos korpuso pajėgas iš Doni Micholiaco ra- 
jono į šiaurę priešpriešiais Dytricho tankams. 

1945 m. Vengrija. Palei geležinkelį sugulusių vokiečių pozicija. 


Trečiąjį smūgį planuota smogti iš Nadkanižos rajono Kapošvaro kryptimi 
naudojant 2-ąją tankų armiją. Beje, nė vienos tankų divizijos Maksimiliano de 
Angeliso (Maximilian de Angelis) armija neturėjo. Aktyviais veiksmais ji kaustė 
57-osios armijos pajėgas, kurios užnugaryje turėjo susispausti vokiečių „replės“. 

Iš oro puolimą dengė 4-ojo oro laivyno aviacija. 

Iš viso, įskaitant Vengrijos 3-iosios armijos dalinius, priklausančius generolo 
Balko operatyviniam pavaldumui, ir armijų grupės „E“ kariuomenę, veikiančią 
išilgai Dratvos dešiniojo kranto, priešas, sovietų duomenimis, 3-iojo Ukrainos 
fronto juostoje turėjo 31 diviziją, iš jų 11 tankų divizijų, 5 kovines grupes ir 
motorizuotąją brigadą. Šiai grupuotei priklausė 431 tūkst. žmonių, 5630 pabūklų 
ir minosvaidžių, 877 tankai ir šturmo pabūklai, 850 lėktuvų. 

SS 6-oji armija buvo perkeliama ir telkiama taikant visas slaptumo priemo- 
nes. Siekiant apsunkinti junginių identifikavimą, permetamos į Vengriją techni- 
kos priklausomumą divizijai liudijantys ženkliukai buvo uždažyti, esesininkams 
liepta nusirišti rankovių raiščius, o pati armija dokumentuose vadinta „inžine- 
rinės kariuomenės vyresniojo viršininko štabu“, atskirieji junginiai - statybos ir 
mokomaisiais daliniais. Hitleris baiminosi, kad rusai anksčiau laiko kaip nors 
nenumanytų apie jo ketinimus ir nepasirengtų atkirčiui. Tačiau visas komplek- 
sas priemonių nuėjo niekais dėl grupenfiurerio Pryso (Hermann Priess) 1-ojo 
tankų korpuso atakos prie Grono upės. 

Vasario antroje pusėje sovietų vadovybė turėjo patikimų žinių, kad Vakarų 
Vengrijoje telkiama didelė priešo grupuotė, turinti daug tankų. Vasario 21 d. 
Raudonosios armijos vyriausiosios žvalgybos valdybos viršininkas generolas 
leitenantas I. Iljičiovas pateikė pranešimą, patvirtinantį, kad „visa SS 6-oji tankų 
armija vyksta į Vengriją . Ir buvo aišku, kad ten rengiama kažkas negera. Taip 
susiklosčius, padėčiai kariuomenės vyriausioji vadovybė įsakė Tolbuchinui, ne- 
nustojant rengtis puolimui, imtis priemonių atremti galimą priešo kontrsmūgį. 
Taigi frontui reikėjo vienu metu rengtis ir gynybinei, ir puolamajai operacijoms 
ir kartu išsaugoti žmones, techniką bei šaudmenis smūgiui Vienos kryptimi. 

Iki kovo pradžios 3-iajam Ukrainos frontui (4-oji gvardijos armija, 27-0ji, 
26-oji, 57-0ji, 1-oji Bulgarijos armijos, 17-oji oro armija, 18-oji ir 23-ioji tankų 
armijos, 1-asis gvardijos mechanizuotasis, 5-asis gvardijos kavalerijos korpusai - 
37 šaulių, 3 kavalerijos, 6 Bulgarijos pėstininkų divizijos, 1 įtvirtintasis rajonas, 
1 kavalerijos, 1 mechanizuotasis, 2 tankų korpusai, 1 mechanizuotoji ir 1 sava- 
eigės artilerijos brigados) priklausė 566 tūkstančiai kareivių ir karininkų, 6889 
pabūklai ir minosvaidžiai, 399 tankai bei savaeigiai įrenginiai, 965 lėktuvai. 

Tad sovietų istorikai padarė išvadą, kad „bendras pajėgų, artilerijos ir lėk- 
tuvų santykis buvo beveik lygus, bet tankais ir savaeigiais artilerijos įrenginiais 
priešas buvo pranašesnis daugiau kaip dvigubai . Teiginys, kad 431 tūkstantis 
maždaug lygus 566 tūkstančiams, atrodo ginčytinas. Aštuonias divizijas turinti 
Jugoslavijos kariuomenė šiuo atveju apskritai neįskaičiuojama. Visa vokiečių 
šarvuotoji technika laikoma tvarkinga, nors iš tikrųjų kovai parengtų mašinų, 
įskaitant zenitinius savaeigius įrenginius, buvo 580 vienetų, iš jų 35 „tigrai . O 
sovietų pusėje kreipiamas dėmesys tik į tvarkingą techniką. Atsižvelgiant į tai, 
kad vokiečių lakūnai ir tankistai turėjo nuolatinių problemų dėl degalų ir šau- 
dmenų, rusai tūnojo gynyboje, o vokiečiai buvo netekę netikėtumo veiksnio, 
viskas atrodė ne taip jau liūdnai. 

Kadangi „atskleisti priešo sumanymą“ sovietų žvalgybai buvo neįveikiama 
užduotis (nors generolas Štemenka atgaline data ir tikina, jog būta prie- 
šingai), Tolbuchino štabas, tikrindamas vietovės pravažumą ir tinkamumą 
veikti tankams, nustatė dvi tikėtiniausias vokiečių puolimo kryptis - šiauriau 
Sekešfehervaro Budapešto link ir tarp Velencės ir Balatono ežerų Dunapentelės 
pusėn. Be to, ten priešas buvo per 25-30 kilometrų nuo Dunojaus. Pirmasis va- 
riantas atrodė galimesnis. 

Pagal priimtą „doktriną pagrindinės fronto pajėgos buvo sutelktos juostose, 
dengiančiose šiuos generolo leitenanto N. Zachvatajevo 4-osios armijos (20-asis, 
21-asis, 31-asis gvardijos šaulių korpusai, 1-asis gvardijos įtvirtintasis rajonas) ir 
generolo leitenanto N. Gageno 26-osios armijos (30-asis, 104-asis, 135-asis šau- 
lių korpusai) ruožus. Antrajame ešelone buvo S. Trofimenkos 27 armija (35-asis 

gvardijos, 33-iasis, 37-asis šaulių korpusai). 57-oji armija (6-asis gvardijos kor- 
pusas, 64-asis šaulių korpusas) ir 1-oji Bulgarijos armija (3-iasis, 4-asis pėsti- 
ninkų korpusai) gynė 200 kilometrų ruožą - nuo Balatono ežero iki Babočos 
ir toliau, išilgai Dratvos upės kairiojo kranto. Iki kovo pradžios buvo sukurta 
inžineriniu požiūriu gana išplėtota ir ešelonuota į 30-50 kilometrų gilumą gy- 
nyba. Taktinė zona sudaryta iš dviejų 10-15 kilometrų gylio juostų. Buvo sukurti 
kuopų prieštankiniai atsparos taškai, turintys po 3-5 pabūklus ir 4-6 prieštanki- 
nius šautuvus, batalionų prieštankiniai mazgai, prieštankiniai rajonai ir judrieji 
prieštankiniai rezervai, „pasėta“ apie 30 tūkst. prieštankinių minų, suformuoti 
68 judrieji užtvaros būriai. 83 kilometrų juostoje nuo Ganto iki Balatono ežero 
sutelkta 4400 pabūklų ir minosvaidžių, 339 reaktyviniai įrenginiai. Bendras ope- 
ratyvinės artilerijos tankis svarbiausiuose ruožuose buvo 60 -70 pabūklų ir mi- 
nosvaidžių, prieštankinių priemonių vamzdžių - 20-25, minų užtvarų tankis 
atskiruose ruožuose - 2700 prieštankinių ir 2500 priešpėstinių viename kilome- 
tre. Sovietų kariuomenė užėmė pirmąją, antrąją ir užnugario juostas. Didžiausias 
gynybos tankis buvo sudarytas Ganto-Velencės ežero linijoje, t.y. 4-osios gvardi- 
jos armijos juostoje, kur divizijai teko vidutiniškai 3,3 kilometro. Piečiau jungi- 
nių operatyvinis tankis buvo mažesnis - 4,5-6 kilometrai divizijai. 

Fronto vado rezerve buvo 18-asis ir 23-iasis tankų korpusai, 1-asis gvardijos 
mechanizuotasis, 5-asis gvardijos mechanizuotasis, 5-asis gvardijos kavalerijos, 
133-iasis šaulių korpusai ir šešios artilerijos brigados. Tiesa, vykstant kautynėms 
dėl Budapešto, šarvuočių bei tankų kariuomenė patyrė nemažų nuostolių, ne- 
spėjo visai atsikurti ir iš viso turėjo rikiuotėje 189 vidutinius tankus bei 210 sa- 
vaeigių artilerijos įrenginių. 


Sovietų tankai 1-34 ir pėstininkai 


Budapešto prieigose. 

17-oji oro armija, kuriai vadovavo generolas pulkininkas V. Sudecas, turėjo 
užduotį atlikti žvalgybą, smogti priešo kariuomenei, pridengti fronto junginius 
iš oro. Dunojaus karinė flotilė gabeno krovinius per Dunojų tenkindama dviejų 
frontų poreikius ir tralavo upę. 

Kautynės prasidėjo naktį į kovo 6-ąją fronto pietiniame ruože, kur priešo 
trys pėstininkų divizijos smogė dviejose vietose: pirmąjį smūgį - iš Doni 
Micholiaco rajono Bulgarijos 1-osios armijos kariuomenei, kitą — iš Valpovo 
rajono Jugoslavijos 3-iosios armijos daliniams. Netikėtai atakuodami be artile- 
rinio rengimo vokiečiai forsavo Dratvą ir jos šiauriniame krante užėmė du plac- 
darmus iki 8 kilometrų fronto ir 5 kilometrų gylio kiekvieną. Kilo pavojus, kad 
priešas pasieks Dunojaus perkėlas ir pateks į 57-0si0s armijos užnugarį. Todėl 
Tolbuchinas įsakė iš savo rezervo pasiųsti generolo majoro P. Artiuščenkos 
133-iąjį šaulių korpusą ir, suorganizavus kontrsmūgį, veikiant išvien su Bulgarijos 
bei Jugoslavijos kariuomene, atkurti buvusią padėtį. Kontrsmūgis nepavyko, bet 
toliau pasistūmėti vokiečiai šiame ruože negalėjo. 

Antrąkart smogta 7 valandą ryto. 2-osios armijos pajėgos puolė išilgai geležin- 
kelio Kapošvaro, Dombovaro kryptimi. Mūšyje panaudodamos apie 70 tankų ir 


Jaunieji Waffen-SS divizijos „Hitlerjugend“ kariai - Geležinio kryžiaus kavalieriai. Ši 1943 m. 


pradžioje suformuota divizija kovėsi Normandijoje, Vengrijoje ir Austrijoje. 

SAĮ, jos siaurame ruože įsibrovė į 57-osios armijos gynybą iki 5 kilometrų gylio, 
bet buvo sustabdytos divizijų antrųjų ešelonų kontratakų, artilerijos smarkios 
ugnies ir 189-osios šturmo aviacijos divizijos. Vykstant šiam mūšiui 64-ajame 
šaulių korpuse „stažavosi“ Bulgarijos 12-oji pėstininkų divizija. 

Pagaliau 8.45 ruože tarp Velencės ir Balatono ežerų į puolimą perėjo 
pagrindinės pajėgos - SS 6-oji tankų armija (1-asis kavalerijos, 403-iasis liaudies 
artilerijos, SS 1-asis ir 2-asis tankų korpusai) bei 6-osios armijos 3-iasis tankų 
korpusas. 

Dytricho armija patraukė į pietvakarius išilgai plataus Šarvizo kanalo, ski- 
riančio sovietų placdarmą į dvi dalis. Iš Polgardžio rajono palei vakarinį krantą 
puolė 1-asis kavalerijos korpusas (3-ioji, 4-oji kavalerijos divizijos, 25-oji 
Vengrijos pėstininkų divizija) ir SS 1-asis tankų korpusas (1-oji SS tankų divizija 
„Leibstandarte Adolf Hitler“, 12-oji SS tankų divizija „Hitlerjugend“, 501-asis SS 
sunkiųjų tankų batalionas, 560-asis tankų naikintojų batalionas). Šiai smogia- 
majai grupuotei reikėjo susijungti su puolančiomis iš pietų armijų grupės „E“ 
pajėgomis. 

2-asis SS tankų korpusas (2-oji SS tankų divizija „Das Reich“, 9-oji SS tankų 
divizija „Hohenstaufen“, 44-oji pėstininkų divizija) turėjo žygiuoti per Abą išil- 
gai kanalo rytinio kranto. Jo užduotis buvo pasiekti Dunojų prie Dunapentelės 
ir Dunafelvaro. 

Armijos rezerve liko 6-oji tankų divizija. 

3-iojo tankų korpuso (1-oji, 3-ioji, 23-ioji tankų divizijos, 365-oji pėstininkų 
divizija, 24-ojo tankų pulko batalionas, 509-asis sunkiųjų tankų batalionas, 
219-asis šturmo tankų batalionas) užduotis buvo prasiveržti į rytus ir, priden- 
giant pagrindinės smogiamosios grupuotės sparną, sudaryti atskirą poziciją 
frontu į šiaurę tarp Velencės ežero ir Dunojaus. 

Kiekvienas iš tankų korpusų turėjo 120-150 kovai parengtų tankų prieštan- 
kinių savaeigių pabūklų ir šturmo pabūklų. Kiekviena esesininkų divizija turėjo 
17-19 tūkstančių žmonių. 

Obergrupenfiurerio Herberto Gilės (Gille) 4-asis SS tankų korpusas (3-ioji 
SS tankų divizija „Totenkopf“, 5-oji SS tankų divizija „Wiking“, 2-oji Vengrijos 
tankų divizija) liko gynyboje Sekešfehervaro rajone ir, palankiai susiklosčius 
įvykiams, turėjo prisidėti prie puolimo smogdama Budapešto kryptimi. 

Į šiaurę nuo Sekešfehervaro gynėsi Vengrijos 3-ioji armija. 

Nors sovietų šaltiniai tikina, kad iš priešo pusės buvo paleista 30 minučių 
trunkanti artilerinio rengimo ugnis ir teikta aviacijos parama, bet Hauseris die- 
vagojasi: „Puolimas prasidėjo be artilerinio rengimo ir be jokios aviacijos para- 
mos... Oras ir vietovė trukdė operacijai.“ 

Tačiau generolo Hermano Breito 3-iojo tankų korpuso junginiai aptiko so- 
vietų gynybos silpnąją grandį ir smogė į 4-osios gvardijos armijos bei 26-osios 
armijos sandūrą, kurią dengė generolo Nikitino 1-ojo gvardijos įtvirtintojo 
rajono, turinčio 3130 karių ir 4 tricoles patrankas, kulkosvaidininkų batalio- 
nai. Gvardiečiai buvo užklupti netikėtai ir, neparodę „deramo tvirtumo“, bėgo 
iki Šeregeješo miestelio ir toliau, apnuogino 155-osios šaulių divizijos sparną. 
Svarbų sovietų gynybos mazgą vokiečiai užėmė jau pirmojoje dienos pusėje. 
155-osios šaulių divizijos vado surengta kontrataka, kurią rėmė 110-oji tankų 
brigada, nepavyko. 

Grupenfiurerio Vilio Bitricho (Wilhelm Bittrich) 2-asis SS tankų korpusas, 
nespėjęs iki galo susitelkti, pradėjo ataką, kai joje dalyvavo tik dalis pajėgų, ir 
nieko nelaimėjo. 

l-asis SS tankų korpusas susidūrė su 68-osios gvardijos divizijos, 233-iosios 
ir 74-osios šaulių divizijų pasirengusiomis gintis pajėgomis. Pralaužti jų gynybą 


= 


Į Vakarų sąjungininkų nelaisvę patekę SS divizijos „Hitlerjugend“ kariai. 

esesininkams nepavyko - jie pasistūmėjo apie 4 kilometrus. Dėl oro vokiečiams 
iš tikrųjų nepasisekė. Prasidėjo atlydys, sunkios kovos mašinos klimpo purve, 
pėstininkai atakavo be šarvuotosios technikos paramos ir patirdavo nepateisi- 
namų nuostolių. Nors, lyginant su kitais ruožais, čia gynyba buvo silpniausia, 
nes sovietų vadovybė manė, kad, prasidėjus pavasario polaidžiui, ši vietovė ma- 
Žiausiai tinka masiškai naudoti šarvuotąją techniką. 

Maršalas Tolbuchinas, nusprendęs, kad priešas smogia pagrindinį smūgį, 
įsakė rajone į pietvakarius nuo Šeregelješo ir pasalose išdėstyti generolo ma- 
joro P. Govorunenkos tankų korpusą, sustiprintą 208-ąja savaeigės artilerijos 
brigada - iš viso 62 „trisdešimtketvirtukus“ ir 96 savaeigius pabūklus, iš jų 63 
naujausius savaeigius „medžiotojus“ SU-100. Ši kovos mašina iš 2000 metrų ga- 
lėjo pamušti bet kurį vokiečių tanką, bet neturėjo gynybinio kulkosvaidžio. Ten 
pat pasiųsta 27-osios armijos 35-ojo gvardijos šaulių korpuso 3-ioji gvardijos 
oro desanto divizija. 

Tačiau kitą dieną priešas smogė piečiau Šeregelješo, kur, mesdamas mūšin 
visas tvarkingas kovos mašinas, - 147 tankus ir SAĮ, - perėjo į puolimą 2-asis 
SS tankų korpusas. Bet ir ten „žaibo karas“ nepavyko. Divizijos „Hohenstaufen“ 
vadas brigadefiureris Silvestras Štadleris (Stadler) pranešė: „Masinė ataka 
buvo neįmanoma. Visa vietovė virtusi skystu purvu, kuriame viskas skęsta. 
Oberšturmbanfiureris Telkampas, profesionalus tankų pajėgų vadas, pats vado- 
vavo geriausiai kariuomenei mūšyje ir buvo priverstas man pranešti, kad jo pul- 
kas negali būti panaudotas, nes sunkios mašinos skęsta purve. Dviem tankams 
įklimpus vos ne iki bokštelių, puolančių pėstininkų ataką plačiame fronte galėjo 
paremti tik viena tankų kuopa, kuri veikia naudodamasi vieninteliu keliu mūsų 
puolimo juostoje.“ Kad užimtų šį kelią, sovietų vadovybė skubiai pergrupavo 
dalį 18-ojo tankų korpuso su savaeigių pabūklų SU-100 pulku. Tą pačią dieną 
vokiečiai užėmė Abą, bet buvo sustabdyti ties Šarkeresturo miesteliu. 

Labiausiai pasisekė 1-ajam SS tankų korpusui, kuris su 140 tankų ir SAĮ 
puolė Šarvizo kanalo vakariniu krantu. Nuo kovo 7 d. ryto įnirtingi mūšiai pra- 
sidėjo Kolozo rajone. Ten šlovę pelnė 43-iosios prieštankinės brigados pulkai. 
Neatlaikę vokiečių smūgio, sovietų pėstininkai atsitraukė, paliko artileristus 
be priedangos, ir šie keletą valandų kaustė priešo pajėgas. Tą dieną 1964-asis, 
1965-asis, 1966-asis prieštankiniai pulkai pamušė ir sudegino 44 tankus, neteko 
32 pabūklų, 3 vilkikų ir 4 sunkvežimių. Tačiau divizijos „Leibstadarte“ dali- 
niams pavyko pralaužti generolo majoro I. Nekrasovo 68-osios gvardijos šaulių 
divizijos gynybą ir ji buvo priversta atsitraukti į kanalo rytinį krantą. 

Turint tikslą sustiprinti gynybą, fronto vadovybės nurodymu į antrąją juostą 
piečiau Velencės ežero pastūmėti 27-osios armijos junginiai ir trys prieštankiniai 

artilerijos pulkai. Ryčiau Šeregeješo užėmė pozicijas artilerijos grupuotė, turinti 
160 pabūklų ir minosvaidžių. Į Šarbogardo rajoną buvo perdislokuojamas gene- 
rolo leitenanto I. Rusijanovo 1-asis gvardijos mechanizuotasis korpusas, turintis 
48 užsieninius M4A2 „Sherman“ ir 17 sovietinių SU-100. Šimontornio, Ozoro 
linijoje palei Šavrizo kanalo rytinį krantą ir Šijo kanalo pietinį krantą rikiavosi į 
liniją generolo majoro S. Gorškovo 5-asis gvardijos Dono kavalerijos korpusas. 
Ten pat buvo pasiųsti iš generolo Govorunenkos paimti 208-osios savaeigių pa- 
būklų brigados du SU-100 turintys pulkai. 

Kovo 8 d., siekdamas pagerinti vadovavimą, fronto vadas ginti ruožą pie- 
čiau Velencės ežero ir iki Šarvizo kanalo pavedė 27-ajai armijai. Generolui 
Trofimenkai buvo pavaldūs visi junginiai, kurie gynėsi šiame sektoriuje - 
30-asis šaulių pulkas, 1-asis gvardijos įtvirtintasis rajonas, taip pat 18-asis tankų, 
l-asis gvardijos mechanizuotasis korpusas ir permestas iš 4-osios gvardijos ar- 
mijos juostos A. Achmanovo 23-iasis tankų korpusas. Korpusas turėjo 23 tankus 
ir 10 sunkiųjų savaeigių pabūklų. 26-oji armija gynė ruožą nuo Šavrizo kanalo 
iki Balatono ežero, iš užu Dunojaus ten buvo perkeliamos 33-iojo šaulių kor- 
puso divizijos. Generolo Gageno pavaldumui iš fronto rezervo buvo perduota 
209-0ji savaeigės artilerijos brigada. 

Kovo 9 d. priešas atakavo toliau. 2-asis SS korpusas prasiveržė į Šarsentagotę. 
Siekiant sustabdyti vokiečių pasistūmėjimą šiame ruože, į mūšį pasiųsta 


Trofėjinės savaeigės vokiečių haubicos „Hummel" sovietų tarnyboje. Be 150 mm kalibro 


pabūklo, šios kovos mašinos dar buvo ginkluotos MG-42 kulkosvaidžiu. 

inžinerinių pionierių šturmo padalinių, kurie „įžūliai“ minavo teritoriją vokie- 
čių tankistų panosėje, 1964-asis prieštankinis pulkas ir du divizionai trofėjinių 
savaeigių pabūklų - 150 mm haubicų „Hummel“ (8 vienetai) ir 88 mm prieštan- 
kinių „Nashorn“ (6 vien.). Visi trofėjai su raudonomis žvaigždėmis liko mūšio 
lauke. Vokiečiams dar trys pasistūmėti kilometrai taip pat kainavo nepigiai — 
buvo mirtinai sužeistas divizijos „Das Reich“ vadas grupenfiureris Verneris 
Ostendorfas. 

Deja, šiose itin sunkiose kautynėse dalyvavusių sovietų karvedžių atsimini- 
mai yra visiškai tušti, be jokios informacijos, prikimšti pasakojimų apie atskirų 
kovotojų ir vadų žygdarbius bei „didvyriškus veiksmus, vietomis virstančių 
atvirais anekdotais. Ypatinga meile pasakėlėms išsiskyrė generolas Rusijanovas: 

„Kai stebėtojai pranešė gvardijos papulkininkiui Leščenkai (18-ojo gvardijos 
tankų pulko vadui), kad už artimiausios kalvos telkiami vokiečių pėstininkai, 
pulko vadas iškvietė du vilkikų vairuotojus - seržantus Frolovą ir Ščiokiną ir 
įsakė, aplenkiant kalvelę, smogti į priešo užnagarį. Mažu greičiu, negilia ap- 
snigta loma vilkikai su automatininkų desantu aplenkė kalvelę ir visu greičiu lei- 
dosi tiesiai nieko nenutuokiančių hitlerininkų link. Ščiokinas ir Frolovas traiškė 
priešus vikšrais, o automatininkai naikino taikliomis papliūpomis. 

Fašistų smogiamasis būrys buvo išsklaidytas, jo ataka sužlugdyta. 

Netrukus Leščenkos tankistai gavo labai svarbią korpuso vadovybės užduotį. 
Žvalgybos viršininkui tapo žinoma, kad hitlerininkai gavo naujų šaulių ginklų. 
Suprantama, mums reikėjo gauti keleto jų pavyzdžių. Todėl Leščenkai buvo 
įsakyta paimti keletą „liežuvių su ginklais. 

Užduotį įvykdė kapitonas Borovskis. Tankų vilkiku kapitonas įsiveržė į 
atakuojančiųjų rikiuotę ir pradėjo „gaudyti „liežuvius“. Borovskis ir du jam pa- 
dedantys gvardiečiai griebdavo hitlerininkus už galvų (?!) ir įtraukdavo juos į 
vilkiką - belaisvių kojos kyšojo virš mašinos borto. Iš viso tuo būdu sučiupti 
septyni žmonės - visi jie buvo ginkluoti naujo, tuo metu dar nežinomo pavyz- 
džio automatiniais šautuvais. 

Mūšiuose, kurie įsisiautėjo rajone tarp dviejų ežerų, korpuso gvardiečiai ko- 
vėsi taip pat pasiaukojamai ir sumaniai kaip ir anksčiau.“ 

Štai taip, važinėdamas vilkikais po atakuojančių esesininkų rikiuotę, traiš- 
kydamas juos vikšrais ir griebdamas „už galvų , sumaniai kovėsi 1-asis gvar- 
dijos mechanizuotasis korpusas. Nesuprantama tik, kodėl iki tol jis dar nebuvo 
Berlyne? 

Šarvizo kanalo vakariniame krante, vakarop pralaužę 26-osios armijos tarpinę 
gynybos liniją, „Leibstandarte“ priešakiniai daliniai pradėjo mūšius su 11-ąja 
gvardijos kavalerijos divizija Šimontornioje. Iš dešinės lygiagrečiai einančiu 
keliu judantys „Hitlerjugendo“ grenadieriai užėmė Degą ir leidosi Igaro link. 

V. Bykovas prie Šimontornios buvo ne generolas, o „Vaska būrininkas“ prieš- 
tankiniame pulke, kur vamzdis ilgas, o gyvenimas trumpas“: 

„Kauksmas iš padangės tai nutrūksta, tai pasigirsta vėl. Vos vienas „meseris“ 
kyla iš pikiravimo, kai iš viršaus užgriūva kitas ir tvatina iš kulkosvaidžių. Jau 
neprisimenu, nuskrido jie ar dar pikiravo, bet mes pradėjome gesinti gaisrą. 
Ir tada išgirdome, kad mus užgula kažkas kur kas baisesnis. Žemė dreba, o 
ausyse - pažįstamas ūžesys ir žlegėjimas. Kai vėjas atpūtė dūmus nuo degančių 
raketų, aš žvilgtelėjau į greta esantį kelią. O, reikia pasakyti, mes išsidėstėme 
pozicijose tokiu būdu: dvi baterijos - iš vienos pusės, trys - iš kitos. Tai buvo va- 
dinama „pabalnoti kelią. Tad štai matau, anoje pusėje, už krūmų, slenka tankų 
banda. 

Pasirodo, kaip tik banda. Jokios kovos rikiuotės. Hurtas. Traukia kaip karvės 
atsigerti. Tik priešakiniai šaudo iš patrankų. Štai taip, nesustodami, sutrypė jie 
pusę mūsų pulko pozicijų, viską sulamdė - ir pabūklus, ir mašinas, ir žmones. 
Tarsi jų nė nebūta. Atbėga pas mane baterijos vadas, vyresnysis leitenantas, 
šaukia: „Ištraukti patrankas! Varyk šen mašinas! Sprunkam iš čia!“ Pristūmėme 
„Studerius“, išvilkome apkastus pabūklus ir - sprunkam. Pulko vadas per ra- 
ciją įsako: sukti tankų pusėn. O mes patekome į pelkėtus krūmynus, mašinos 
klimpsta, sunku išsikapstyti. Toliau spaudžiame per pakriūtes, per ąžuolynėlį. 
Pozicijas užimti pavėlavome ir vokiečių tankai mus užgriuvo ugnimi kaip tik 
atšlaitėje, kuri buvo kiaurai apšaudoma iš jų užimto kaimo. Turėjome dvidešimt 
mašinų, patrankų mažiau - dvi baterijos. Ir mes nusprendėme veržtis po vieną. 
„Studeris įsibėgėja ir visu greičiu lekia atšlaite. O iš tankų į jį pleškina. Vienas 
prasmunka, kitas pamušamas. Aš prasmukau. Kiti buvo pamušti ir sudeginti... 

Po dienos paaiškėjo, kad pulke liko tik viena mano patranka su „studeriu', 
radijos stotis ir štabo mašina. Kiti iš tų, kurie išliko, patraukė kitomis kryptimis, 
nes visiems kartu išsikapstyti buvo neįmanoma.“ 

Atrodė, sovietų gynyba štai jau sugrius, nes buvo išeikvoti visi armijos ir 
fronto rezervai. Pasak S. Štemenkos, fronto vadas paskambino telefonu Stalinui 
ir paklausė, ar nevertėtų jo kariuomenei ir blogiausiu atveju štabui atsitraukti į 
Dunojaus kairįjį krantą, kad nenutrūktų vadovavimas: 

„J. Stalinas išklausė 3-iojo Ukrainos fronto vado samprotavimų, šiek tiek pa- 
tylėjo ir ramiai pasakė maždaug taip: 

— Draugas Tolbuchinai, jei jūs manote pailginti karą dar penkiais šešiais mė- 
nesiais, tai, žinoma, atitraukite savo kariuomenę už Dunojaus. Ten, aišku, bus 
ramiau. Bet aš abejoju, ar jūs taip manote. Todėl gintis reikia upės dešiniajame 
krante, ir jums su štabu teks būti ten. Esu įsitikinęs, kad kariuomenė garbingai 
atliks savo nelengvas užduotis. Reikia tik jai gerai vadovauti.“ 

Tada Tolbuchinas pasiūlė pasiųsti į kautynes 9-ąją gvardijos armiją, kuri prieš 
dieną buvo perduota frontui. Bet ir tai jam nebuvo leista. Specialia direktyva vy- 
riausioji vadovybė uždraudė įvelti Glagolevo armiją į gynybinius mūšius ir įsakė 
3-iojo Ukrainos fronto kariuomenei ne vėliau kaip kovo 15-16 d. pačiai pereiti 
į puolimą šiauriau Balatono ežero. Tačiau maršalo be pagalbos nepaliko: kovo 
10-osios paryčiais kavalerijos korpuso pozicijose išsidėstė 209-oji savaeigės arti- 
lerijos brigada, atsiųsta iš 2-ojo Ukrainos fronto - dar trys SU-100 pulkai. 5-oji 
oro armija gavo užduotį veikti kartu su 17-ąja oro armija. 

Kovo 10 d. situacija pablogėjo, kai vokiečiai metė į mūšį 1-ąjį SS tankų kor- 
pusą 23-iosios tankų divizijos juostoje. Ji užėmė gynybos pozicijas palei Šarvizo 
kanalo vakarinį krantą, o „Hitlerjugend“ ir „Leibstandarte“ smogė Ozoros 
ir Šimontornios kryptimi rajone, kuriame buvo perkėlos per Šijo kanalą. 
Sovietų kavaleristai, atskubėjusi 202-oji šaulių divizija ir SU-100 pulkai dvi 
paras atmušdavo visas atakas. Tačiau naktį į kovo 13-ąją esesininkams pavyko 
persikelti per kanalą, užimti Šimontornią ir sukurti placdarmą pietiniame krante 
ir taip sukelti tiesioginį pavojų, kad priešas pateks į 57-osios ir 26-osios armijų 
užnugarį. Dar vieną placdarmą vakariau Mezokomaro netikėta ataka užėmė ge- 
nerolo Gustavo Harteneko 1-asis kavalerijos korpusas. 


Raudonosios armijos savaeigių pabūklų SU-100 kolona. Baltas rombas ant 


kovos Mašinos šono - padalinio taktinis ženklas. 


Joo 

Tuo pačiu metu 27-osios armijos juostoje 3-iojo tankų korpuso daliniai smogė 
išilgai Velencės ežero kranto ir kovo 10 d. vėl pralaužė 1-ojo gvardijos įtvirtintojo 
rajono gynybą. Įsiutęs Tolbuchinas įsakė junginį išformuoti, o jo karinį perso- 
nalą skirti šaulių divizijoms papildyti. Atsiradusiam plyšiui panaikinti generolas 
Trofimenka metė 18-ojo tankų korpuso 78-ąją šaulių diviziją ir 181-ąją tankų 
brigadą, o Tolbuchinas - 23-iąjį tankų korpusą (36 „trisdešimtketvirtukus“ ir 
11 sunkiųjų SAĮ), kuris buvo sustiprintas 207-ąja savaeigės artilerijos brigada, 
turinčia 63 SU-100. Kovo 11-osios rytą daug vokiečių tankų su priekyje riedan- 
čiais „karališkaisiais tigrais“ atakavo jų pozicijas. Šaulių dalinių gynyba buvo nu- 
šluota ir jie, tradiciškai metę savaeigius pabūklus be priedangos, atsitraukė 1,5-2 
kilometrus. Vokiečių pleištui kelią pastojo 1011-asis savaeigės artilerijos pulkas. 
Jis beveik visas sudegė mūšyje, įsirašė savo sąskaiton 38 sunaikintus priešo tan- 
kus. Keletą atakų atmušė Achmanovo korpuso „trisdešimtketvirtukai“. 

Sovietų pėstininkai, daugiausia surinkti iš okupuotų teritorijų ir buvusių 
„rytiečių darbininkų, buvo prastai išmokyti ir netvirti. 

Štai ką pastebėjo vyresnysis leitenantas P. Zlotovas: 

„Pėstininkai šiame ruože buvo dar bailesni. Kai tik priešas paleis į mūsų tran- 
šėjas automatinę ugnį, visi iššoka iš tranšėjų ir, vilkdami šautuvus už diržų, pa- 
silenkę bėga šalin, nors tranšėjos iškastos iki viso žmogaus ūgio ir jose visai 
nepavojinga dėl tokio apšaudymo būti. Tada būrių, kuopų vadai griebia paga- 
lius ir, išrėkdami didžiausias nešvankybes, tvatina juos per pečius ir užpakalius, 
varo atgal į tranšėjas. Bet viskas veltui, kol priešas šaudo, jų nesuvarysi - juos 
muša, o jie tyli. Gali mirtinai užtvatinti - nesikels, o kai tik nustoja šaudyti, patys 
grįžta į tranšėją. Be to, bėgdami daugelis patiria žaizdų nuo priešo ugnies. Tai 
paskutinis papildymas iš išvaduotų Ukrainos vakarinių sričių: visi pagyvenę, 
su kabės formos ūsais . Tiesa, Zlotovas ypač pažymi ir kitą kontingentą: 1944 
metų šauktinius, kai į karą pradėta imti septyniolikmečius: „Bet kokie tai buvo 
kuopoje kovotojai? Iš pradžių mes manėme, kad tai mergiotės pionierės: maži 
daigeliai, milinės iki pakulnių, balsas - mergaitiškas. Bet kai susitikome, sužino- 
jome, jog tai vaikinai, visi - šešiolikmečiai, septyniolikmečiai, visi su automatais. 
Seniai baidėsi šūvių tūnodami tranšėjose, o vaikai visu ūgiu stoja prieš prityrusį 
priešą ir nuveja jį patirdami palyginti nedidelių nuostolių. Vaikai drąsesni, nes 
jie sąžiningesni.“ 

Daktaras Gebelsas kovo 11-osios, sekmadienio, vakarą atvyko į Hitlerio bun- 
kerį atsiskaityti dėl savo kelionės į Laubaną ir drauge pasvajoti: 

„Mūsų puolimas Vengrijoje teikia lėtai, bet gerų rezultatų. Apskritai, bendrais 
bruožais, ten vykstančius įvykius galima vadinti palankiais, mes gerokai pasistū- 
mėjome priekin. Mes taip pat pasistūmėjome priekin prie Velencės ežero, taigi 
dabar galima kalbėti apie tikrai didelį puolimą... 


VIENOS OPERACIJA 


Vokiečių tankai Pz V,Panther“ Vengrijos miesto Debreceno gatvėje. 


Fiureris mano, kad nuo šiol mums reikia plačiai propaguoti keršto sovietams 
idėją. Mes turime dabar mesti savo puolamąsias pajėgas į Rytus. Kovos Rytuose 
nulems viską. Sovietai turi atsimokėti krauju už kraują. Tada galbūt pavyks 
Kremliui įpūsti proto. Mūsų kariuomenė dabar privalo atsilaikyti ir įveikti bol- 
ševizmo baimę. Jei mes iš tikrųjų pradėsime masinį puolimą, tai pasieksime lai- 
mėjimų. Tai liudija įvykių Vengrijoje plėtojimasis, kas, fiurerio nuomone, teikia 
labai daug vilčių. Reikia tikėtis, kad taip bus ir toliau. 

Taigi turime siekti tikslo: nuvyti sovietus atgal į rytus, padaryti jiems didelių 
gyvosios jėgos ir technikos nuostolių. Tada galbūt Kremlius mums bus nuo- 
laidesnis. Separatinė taika su juo, žinoma, radikaliai pakeistų mūsų padėtį. 
Žinoma, taip nebūtų pasiekti mūsų 1941 metų tikslai, bet fiureris vis dėlto tikisi, 
kad Lenkija būtų padalyta, Vengrija ir Kroatija prijungta prie Vokietijos įtakos 
sferos, o tada gautume galimybę laisvai rengti operacijas Vakarų fronte. Šiam 
tikslui pasiekti, aišku, reikia pastangų. Baigti karą Rytuose ir plėtoti operaci- 
jas Vakaruose - kokia puiki idėja! Todėl fiureris taip pat mano, kad reikia pro- 
paguoti kerštą Rytų pusei ir neapykantą Vakarams. Galiausiai kaip tik Vakarai 

sukėlė šį karą ir privedė jį iki tokių siaubingų mastų. Jie kalti dėl mūsų sugriautų 
miestų ir po griuvėsiais palaidotų kultūros paminklų. Ir jei turint priedangą iš 
rytų, pavyktų nublokšti anglus ir amerikiečius, tai, be abejonės, būtų pasiektas 
tikslas - visiems laikams išstumti Angliją iš Europos kaip ramybės drumstėją. 

Man čia fiurerio išdėstyta programa yra grandiozinė ir įtaigi. Tik kol kas 
trūksta galimybės ją įgyvendinti. Šią galimybę turi iš pradžių sudaryti mūsų 
kariai rytuose. Prielaida ją įgyti būtų keletas įspūdingų pergalių ir, sprendžiant 
iš dabartinės padėties, jas pasiekti turbūt įmanoma. Siekti šio tikslo reikia 
visokeriopai. Mes turime dirbti, turime kovoti ir, nepaisydami nieko, pakelti į 
ankstesnį lygį mūsų tautos moralinę dvasią.“ 

Psichoterapijos seansas puikiai pavyko ir Gebelsas pasišalino kupinas 
džiugesio: 

„Aš labai laimingas, kad yra puikiausios fizinės ir dvasinės formos, kad ir to- 
liau pasižymi proto įžvalgumu bei tvirtybe.“ 

Reichsministras dar nežinojo, kad puolimas Vengrijoje iš esmės jau žlugo. 
Per septynias įnirtingų mūšių dienas vokiečių kariuomenė siaurame fronte 
pasistūmėjo 20-30 kilometrų. Tačiau tankai taip ir nepasiekė Dunojaus. Kovo 
12 d. Tolbuchinas pradėjo pergrupuoti pajėgas dešiniajame fronto sparne, su- 
darė kumštį smogti Vienos kryptimi. 4-oji gvardijos armija atremiant vokiečių 
smūgį jau nedalyvavo, jos nuostoliai tą dieną buvo: žuvo 4, sužeisti 22 žmonės. 
Jai iš dešinės numatytą juostą užėmė 9-oji gvardijos armija. Dono kavalerijos 
korpusas buvo atitrauktas į užnugarį papildyti. 

Kovo 13-ąją ir vėlesnėmis dienomis 1-asis SS korpusas, mėgindamas „atverti“ 
placdarmą, nesėkmingai kovojo dėl 220-osios aukštumos už dviejų kilometrų 
nuo Šimontornios. Ta aukštuma ne kartą atitekdavo tai vienai, tai kitai pusei, 
kildavo net grumtynių vienas prieš kitą: 

„Priešo tankistai daugiau neatakavo. Reikia manyti, savo užduotį jie atliko ir 
buvo permesti į kitą ruožą. O čia vokiečių ir mūsų pėstininkai plūkė vieni kitus, 
aukštumos keletą kartų atitekdavo tai vieniems, tai kitiems. Aš su savo pabūklu 
buvau palei vieną iš tų aukštumų, ir tai galbūt išgelbėjo mane ir mano karei- 
vius, nes tuos, kurie užimdavo pozicijas už mūsų, vokiečių ugnis pasiekdavo, 
o mūsų, nors buvome panosėje, priešas nepastebėdavo. Šiuose mūšiuose žuvo 
pulkininkas Ovčiarovas, kapitonas Kovaliovas, du būrininkai, daug kareivių. 
Buvo akimirka, kai pėstininkai nubėgo palikę be priedangos mano būrį ir pa- 
būklą, kurio niekaip negalėjome išridenti iš artilerijos apkaso. Mūsų laimė, kad 
užslinko rūkas, ir mus užklojo tarsi dūmų uždanga... O apskritai priedanga buvo 
sudegęs savaeigis pabūklas, kuris sudegė dar pirmąją dieną. Jis užstojo mūsų 
poziciją iš kanalo pusės, iš kur šaudė vokiečiai. Beje, baimintis reikėjo ne tik jų. 

Neretai mus per klaidą bombarduodavo „kukurūzininkai“ - moterų aviacijos 
pulko lėktuvai. Kiekvieną naktį jie kabindavo danguje šviečiamąsias raketas ir 
pradėdavo mėtyti bombas. Gerai, kad nesitaikė - tiesiog išsikraudavo... O per 
bombardavimų pertraukas ateidavo vado pavaduotojas politiniam darbui ma- 
joras Ckvitarija — skaitė ir aiškino mums kariuomenės vyriausiojo vado įsaky- 
mus, karo tarybos raginimus, kurių esmė buvo ta pati: nė žingsnio atgal! Kai 
atskrisdavo priešo lėktuvai, majoras tuoj lįsdavo į plyšį. Bet buvo storas ir nepa- 
slankus, siauroje priedangoje drauge su visais neišsitekdavo. Ir tada pakeldavo 
balsą: „Aš - pulko vado pavaduotojas, įsakau atlaisvinti vietą!.. 

Jaučiu neišsakytą klausimą: ar bijojo? Žinoma, bijojo. Gal kartais ir drebėjo. 
Bet baimių kare, tiesą sakant, daug, ir visos jos labai skirtingos. Bijojome vo- 
kiečių — gali paimti į nelaisvę, nušauti, bijojome priešo ugnies, ypač artileri- 
jos apšaudymų ir bombardavimų. Jei sprogimai arti, kūnas pats, nevaldomas 
proto, krinta ant žemės, o širdis, regis, perplyš nuo kankinamos nuojautos. Bet 
buvo ir kitokios baimės, sekančios, taip sakant, įkandin - iš viršininkų, iš visų 
tų baudžiamųjų įstaigų, kurių per karą buvo ne mažiau negu taikiame gyve- 
nime. Galbūt net daugiau. Kai vadas grasina tave sušaudyti, jei nepaimsi palikto 
vienkiemio, kalvos ar tranšėjos (o ši grėsmė buvo visai reali), tai dar neaišku, 
ko tu bijosi labiau - vokiečių ar vado. Priešai gali nepataikyti. O savieji - vadai 
(ar tribunolas, jei į jį pateksi) - neprašaus. Čia jau viskas aišku ir kategoriška.“ 
Beje, Bykovas mini užtveriamuosius būrius, išdėstytus Dunojaus perkėlų rajone. 


Vokiečių pėstininkai žvalgo 


nepažįstamą vietovę. 

Kovo 14 d. 2-ojo SS tankų korpuso juostoje Dytrichas panaudojo savo pa- 
skutinį rezervą - 6-ąją tankų diviziją, sustiprintą batalionu „Panterų“. Divizija 
atakavo iš Šeregelješo rajono pietvakarių kryptimi, bet ir ji įklimpo purvyne ir 
neįveikė sovietų gynybos. Iki to meto artilerijos tankis kai kuriuose ruožuose 
viršijo 160-170 vamzdžių kilometrui fronto, 17-osios oro armijos aviacija atliko 
5277 lėktuvų išskridimus, o iš pasalų į priešo tankus šaudė T-34 ir SU-100. Be 
to, tankų ir mechanizuotieji korpusai buvo nuolat papildomi nauja ar remon- 
tuota technika, todėl kautynių pabaigoje jie turėjo daugiau kovos mašinų nei 
pradžioje. Pavyzdžiui, Rusijanovo korpusas gavo 60 „Šermanų“. Tik „šimtinių“ 
brigados patirdavo nekompensuojamų technikos nuostolių, neretai dėl vadų, 
kurie savaeigius pabūklus naudoja „kaip tankus : meta į ataką ar naudoja sava- 
rankiškoje žvalgyboje mūšiu. 

„Zepas“ Dytrichas, jau būdamas nelaisvėje, apie nepavykusį „Pavasario atbu- 
dimą“ (operaciją „Frūhlingserwachen“) sakė: 

„Kai tankai buvo metami į mūšį siekiant išplėtoti pradinį laimėjimą, vie- 
tovė pasirodė visai neišvažiuojama. Žemė, kuri, kaip manėme, įšalusi, ir vieta, 
kurią generolas Veleris (Weller) laikė išvažiuojama, buvo šlapia ir pelkėta. Dėl 
slaptumo režimo man buvo uždrausta atlikti rekognoskuotę. Todėl 132 tankai 
įklimpo purvyne ir 15 „Karališkųjų tigrų“ nugrimzdo iki bokštelių, taigi puoli- 
mas toliau galėjo vykti tik pėstininkų pajėgomis.“ 


Vokiečių tankų kolona 
Vengrijoje. Nepaisant pastangų 
sustabdyti sovietus, operacija 


„Frūhlingserwachen“ nepavyko. 


Žu, 

Bet esesininkų pėstininkai buvo ne tokie kaip Kursko lanke. 

„Mūsų pagaliau pradėtas puolimas Vengrijoje, - prisiminė Guderianas, - iš 
pradžių vyko sėkmingai. Tačiau bekelė, kurią sukėlė atšilęs oras, trukdė judėti 
tankams, tad abejotina pasidarė galimybė toliau pulti. Nors šiauriau Balatono 
ežero mums pavyko šiek tiek pasistūmėti, bet piečiau jo puolimas iškart įstrigo... 

Pagaliau dingo visos galimybės pasiekti didelį laimėjimą. Esesininkų divizijos 
prarado iki tol joms būdingą tvirtą kovos dvasią. Dengiami atkakliai besikau- 
nančių tankistų, nepaisydami įsakymo, traukėsi ištisi junginiai. Šiomis divizijo- 
mis jau nebuvo galima pasikliauti.“ 

Tomis dienomis vokiečių aviacijos žvalgyba užfiksavo didelį mechanizuotųjų 
kolonų judėjimą nuo Budapešto Zamolio kryptimi. Tai traukė į frontą 9-osios 
gvardijos armijos kariuomenė. Rusų ketinimai buvo aiškūs kaip ant delno - 
smogti iš sparno ir perkirsti vokiečių kariuomenės komunikacijas. 

Tai prasidėjo kovo 16 d., kai po smarkaus artilerinio ir aviacinio rengimo pe- 
rėjo į puolimą 4-oji ir 9-oji gvardijos armijos. Vengdama apsupimo, 6-oji SS 
tankų armija ėmė trauktis prie Vestremo-Papos-Tarkanės linijos. 

Pagal sovietų štabų ataskaitas, tik bendrosios kariuomenės armijos, neįskai- 
tant tankų korpusų ir kitų frontui pavaldžių dalinių, kovo 6-14 d. sunaikino 729 
priešo tankus ir savaeigius pabūklus. Neabejotina, šiuo atveju ne tik padvigu- 
binti, bet ir patrigubinti skaičiai. Štai 17-0ji oro armija, kuri atliko svarbų vai- 
dmenį atremdama vokiečių smūgius, vien kovo 12-13 d. į savo sąskaitą įsirašė 
54 „sunaikintus“ šarvuotosios technikos vienetus. Kovo pabaigoje atvykusi iš 
Maskvos komisija suskaičiavo 968 priešo tankus ir SAĮ, iš esmės visų Vermachto 
ginkluotėje esančių tipų bei konstrukcijų, sudegintus, paskendusius purve, pa- 
liktus dėl degalų stokos Velencės ir Balatono ežerų rajone 1945 m. sausio-kovo 
mėnesiais (ir neaptiko nė vieno sunaikinto aviacijos).Vokiečių tankų junginių 
galia buvo galutinai palaužta. Dezorganizuota Reicho pramonė šių nuosto- 
lių kompensuoti negalėjo. Vasarį nuo konvejerių nuriedėjo 168 „Panteros“ ir 
„Jagdpanteros, o kovą - 46, balandžio mėnesį firma MAN tegalėjo surinkti 20 
mašinų. Kovo 31 d. „Henschel atidavė kariuomenei baigiamąją „Karališkųjų 
tigrų partiją - 13 vienetų. 

Oficialiais duomenimis, 3-iojo Ukrainos fronto kariuomenė neteko žuvusių ir 
sužeistų beveik 33 tūkst. žmonių. Kai kurie šiuolaikiniai tyrėjai įsitikinę, kad iš 
tikrųjų tas skaičius buvo pusantro karto didesnis. 

Priešas neteko daugiau kaip 40 tūkst. kareivių ir karininkų, daugiau kaip 300 
pabūklų ir minosvaidžių, apie 500 tankų ir savaeigių pabūklų, apie 500 šarvuo- 
tųjų transporterių ir 50 lėktuvų. 

Taip baigėsi paskutinis Vermachto puolimas Antrajame pasauliniame kare. 

Apie kovo vidurį armijų grupės „Pietūs junginiai perėjo į gynybą: 8-oji armija — 
šiauriau Dunojaus, 6-oji lauko, 6-oji SS tankų armija ir 3-ioji Vengrijos armija - 
fronte nuo Estergomo iki Balatono ežero. Estergomo, Sekešfekervaro ruožą gynė 
Vengrijos 8-asis armijos korpusas ir 4-asis SS tankų korpusas. Balatono ežero 
vakarinį krantą užėmė 2-ojo Vengrijos korpuso daliniai, piečiau driekėsi 2-osios 
vokiečių tankų armijos pozicijos. Priešo pajėgos buvo apie 400 tūkst. žmonių, 
5900 pabūklų ir minosvaidžių, 700 tankų ir SAĮ, 700 lėktuvų. 

Priešas stiprino gynybą Vienos ruože, kuriame sudarytos trys gynybos juos- 
tos. Pagrindinė juosta buvo 5-7 kilometrų gylio. Per 10-20 kilometrų nuo prie- 
kinio krašto buvo sudaryta antroji gynybos juosta. Operatyviniame gylyje išilgai 
Rabos upės, kurios plotis siekė 50 metrų, kairiojo kranto buvo įrengiama tarpinė 
linija su stipriais prietilčių įtvirtinimais perkėlų rajone. Trečioji juosta ėjo išilgai 
Vengrijos ir Austrijos sienos. Dideliais priešinimosi mazgais buvo paversti pasie- 
nio miestai: Brukas, Šopronas, Kesetas. Inžineriniu ugnies priemonių požiūriu 
gerai parengta gynybai Austrijos sostinė. Vienos gynybos sistema buvo sudaryta 
iš išorinio ir vidinio apvadų bei įtvirtinimų miesto viduje. Bendras gynybos gylis 
siekė 210 kilometrų. Bet kariuomenė iš esmės užėmė tik pirmąją liniją. 

Vietovėje, kurioje reikėjo veikti sovietų kariuomenei, driekėsi miškais apau- 
gusios Vertešio ir Bakonės kalnų atšakos bei daugybė upių. Pati plačiausia iš jų — 
Dunojus - dalijo kovos veiksmų rajoną į du ruožus. Patogiausias puolimui buvo 
Sekešfehervaro, Papos, Šoprono, Vienos ruožas. 

2-ajame ir 3-iajame Ukrainos frontuose esminių permainų neįvyko. Fronto 
linija, išskyrus 6-osios SS tankų armijos proveržio rajoną, liko beveik nepakitusi. 

Ukrainos 2-ojo fronto 4-oji, 53-ioji, 7-0ji gvardijos armijos ir 1-oji gvardijos 
kavalerijos mechanizuotoji grupė, taip pat jo operatyviniam pavaldumui per- 
duotos Rumunijos armijos toliau veikė Slovakijos pietiniuose rajonuose. 46-0ji 
armija su 2-uoju gvardijos mechanizuotuoju korpusu veikė piečiau Dunojaus 
tarp Estergomo ir Ganto. Fronto antrajame ešelone, vakariau Budapešto, buvo 
6-oji gvardijos tankų armija. 

Ukrainos 3-iojo fronto kariuomenė - 9-oji ir 4-oji gvardijos armijos, 
27-oji, 26-oji, 57-oji ir 1-oji Bulgarijos armija - užėmė Ganto, Velencės ežero, 
Šimontornios, Balatono ežero, Babočos, Torianco liniją. 

Dviejų frontų vykdomoje operacijoje turėjo dalyvauti 64 šaulių, 4 kavalerijos 
divizijos, 3 tankų, 3 mechanizuotieji, vienas kavalerijos korpusai - 745 tūkst. 
žmonių, 12 200 pabūklų ir minosvaidžių, 1218 tankų ir savaeigių pabūklų, 
apie 1000 lėktuvų. Pagal kariuomenės vyriausiosios vadovybės direktyvą, su- 
darytą atsižvelgiant į 3-iojo Ukrainos fronto štabo atkaklius siūlymus ir mar- 
šalo Timošenkos rekomendacijas, pagrindinis vaidmuo užimant Vieną pavestas 
Tolbuchino kariuomenei. 

Puolimas prasidėjo vyriausiosios vadovybės nustatytu laiku - kovo 16-osios 
antroje dienos pusėje. Fronto smogiamoji grupuotė, išdėstyta dviem ešelo- 
nais, turėjo 18 šaulių divizijų, 3900 pabūklų ir minosvaidžių, 197 tankus ir SAĮ. 
Pagrindinio smūgio ruože buvo sudarytas 170-180 vamzdžių artilerijos tan- 
kis vienam kilometrui. 9-osios ir 4-osios gvardijos armijų artimiausia užduotis 
buvo pralaužti gynybą šiauriau Sekešfehervaro, pasiekti Varpalotos, Vespremo 
rajoną ir kartu su 27-osios ir 26-0sios armijų kariuomene apsupti ir sunaikinti 
Dytricho tankų armiją. Toliau buvo ketinama žygiuoti Papos, Šoprono kryptimi. 
Kairiojo sparno kariuomenė turėjo pereiti į puolimą piečiau Balatono ežero, jos 
užduotis - sutriuškinti 2-ąją tankų armiją Nadkanižos rajone. 

Iš oro sausumos kariuomenės veiksmus dengė 17-osios oro armijos 837 lėktuvai. 

Iki kovo 16 d. pabaigos Glagolevo ir Zachvatajevo gvardiečių pasistūmėjimas 
neviršijo 3-6 kilometrų taip pat ir dėl to, kad kovos rikiuotėje pėstininkų nerėmė 
tankai. Buvo įsakyta kovų nenutraukti ir naktį, nors Konstantinas Simonovas to- 
kias improvizacijas laikė fikcija: 

„Aš ne kartą spėjau įsitikinti, kad tais atvejais, kai puolimas neskiriamas spe- 
cialiai naktį, o jau vyksta nuo paties ryto iki nakties, tai naktį, nesvarbu, kokie 
būtų įsakymai, kareiviai dažniausiai nekariauja. Ir paprastai rytiniai pranešimai 
apie tai, kiek daliniai pasistūmėjo per naktį, priklauso ne nuo to, kiek jie iš ti- 
krųjų pasistūmėjo, o kur kas didesniu mastu - nuo viršininkų, rengiančių tuos 
pranešimus, sąžiningumo, nuo didesnio ar mažesnio pranešimų, pasiekiančių 
vyresnius viršininkus, teisingumo.“ 

Atsižvelgdama į aplinkybes, kariuomenės vyriausioji vadovybė perdavė 
Tolbuchinui 6-ą3ją gvardijos tankų armiją, turinčią rikiuotėje 423 šarvuotosios 
technikos vienetus. Armiją kartu su 27-osios armijos kariuomene reikėjo pa- 
naudoti plėtoti dešiniojo sparno puolimui ir sutriuškinti priešo tankų grupuotei. 

4-asis SS tankų korpusas tvirtai gynė savo pozicijas. Bet šiauriau jo kovo 
17 d. į puolimą perėjo 2-ojo Ukrainos fronto 46-osios armijos priešakiniai būriai 
(10-asis gvardijos korpusas, 23-iasis, 68-asis šaulių korpusai). Jie pasistūmėjo 10 
kilometrų ir pasiekė Vengrijos 8-0jo korpuso gynybos juostą. Kitą dieną armi- 
jos pagrindinės pajėgos forsavo Altalio upę ir pradėjo skverbtis į vakarus. Kovo 
19-osios rytą pasiųstas į kautynes 2-asis mechanizuotasis korpusas sustiprino 
smūgį. Kovo 20-osios antroje pusėje korpuso daliniai pasiekė Dunojų vakariau 
Tovarošo, aprietė iš pietvakarių priešo grupuotę, kuri turėjo 17 tūkst. kareivių ir 
karininkų. Tuo pačiu metu Dunojaus dešiniajame krante tame pačiame rajone 
buvo išlaipintas 83-iosios atskirosios jūrų šaulių brigados desantas. Generolas 
Petruševskis, skyręs dalį pajėgų likviduoti apsuptai grupuotei, pradėjo puolimą 
Djoro kryptimi. Siekiant padidinti laimėjimą jam buvo perduotas 23-iasis tankų 
korpusas. 

Tuo metu 3-iojo Ukrainos fronto dešiniojo sparno kariuomenė, įveikdama at- 
kaklų esesininkų dalinių priešinimąsi, iki trečios dienos pabaigos pasistūmėjo 
18 kilometrų į gilumą, praplėtė pralaužą iki 36 kilometrų. Dešiniajame sparne 
desantininkai užėmė Moro miestą. Kovo 19-osios rytą 9-osios gvardijos armi- 
jos juostoje (37-asis, 38-asis, 39-asis gvardijos šaulių korpusai) buvo panaudota 
generolo leitenanto A. Kravčenkos tankų armija (5-asis gvardijos tankų, 9-asis 
gvardijos mechanizuotasis korpusai). Tačiau tuo metu iš rajono į pietvakarius 
nuo Velencės ežero permestų priešo dalinių aktyvi gynyba ir labai raižyta vie- 
tovė sukliudė armijai pasiekti reikalingą tempą. Tankistai, neatitrūkdami nuo 
pėstininkų, įveikė 6-8 kilometrų atstumą ir dienos užduoties neįvykdė. 

Jozefas Dytrichas iškart suprato, kad „rusų smūgis iš pietvakarių Balatono 
ežero kryptimi turėjo tikslą atskirti mano armiją nuo Balko armijos“ ir pradėjo 
pamažu atitraukti savo divizijas iš „maišo“. Siekdama panaikinti atsiradusius 
plyšius, armijų grupės „Pietūs“ vadovybė pasiuntė į Tarkanės rajoną barono 
Rudolfo fon Valdenfelso (von Waldenfels) 6-ąją tankų diviziją, į rajoną vakariau 
Kišbero - 2-ąją SS tankų diviziją „Das Reich“, vadovaujamą štandartenfiure- 
rio Rudolfo Lemano (Lehmann), o prie Sekešfehervaro - brigadefiurerio Hugo 
Kraso (Kraas) 12-ąją tankų diviziją „Hitlerjugend“. Generolas Veleris (Weller) 
planavo įsitvirtinti Vespremo-Papos- Tarkanės linijoje, perplanuoti pajėgas ir 
surengti kontrsmūgį, naudodamas 6-osios SS tankų armijos pajėgas. Tam tikslui 

jis įsakė Dytricho ir Balko armijoms pakeisti atsakomybės zonas. Pirmasis turėjo 
imti vadovauti vengrų junginiams fronto ruože nuo rajono šiauriau Vespremo 
iki Dunojaus. Pietuose dabar vadovavo Balkas, kuris vieną po kito atiduodavo 
ten atsilaisvinusius dalinius Dytrichui į šiaurę. Todėl kai Tolbuchinas išjudino 
6-ąją gvardijos tankų armiją, Bakonkučio-Inotos rajone ją pasitiko visas 1-asis 
SS tankų korpusas. 

Maršalas Tolbuchinas pareikalavo iš generolų Kravčenkos ir Glagolevo per 
trumpiausią laiką baigti apsupti 6-ąją SS tankų armiją. Nuo kovo 20-osios ryto 
dalis 4-osios gvardijos armijos pajėgų, taip pat 27-oji ir 26-oji armijos turėjo 
smogti „pakertančiuosius“ smūgius Berchidos, Polgardžio, Lešpenės kryptimis. 
26-osios ir 27-osios armijų puolimo juostoje veikė 1-asis gvardijos mechanizuo- 
tasis ir 18-asis tankų korpusai. Be to, kariuomenės vyriausioji vadovybė leido pa- 
sitelkti tolimojo veikimo aviacijos 18-osios oro armijos bombonešius. Tuo pačiu 
metu sąjungininkų aviacija Vengrijos ir Pietų Slovakijos teritorijoje bombar- 
davo virtinę aerodromų, geležinkelio mazgų ir pramonės objektų. Konkrečiai, 
sugriautos naftos perdirbimo gamyklos Komarne (gamyba sumažėjo 70 96), ku- 
rios buvo svarbiausios degalų tiekėjos armijų grupei „Pietūs“ ir „Centras“. 

Visa tai pagelbėjo sovietų kariuomenei, kuri iki kovo 22-osios pabaigos pa- 
siekė Redės, Četenio, Tešo, Kadarto, Papkesio liniją. 4-oji gvardijos armija 
užėmė Sekešfehervarą, o 9-osios gvardijos armijos ir 6-osios gvardijos tankų ar- 
mijos daliniai, įveikę priešinimąsi Bakonės kalnų linijoje, ėmė persekioti priešą. 
18-asis tankų ir 1-asis gvardijos mechanizuotasis korpusai pasistūmėjo 40 kilo- 
metrų ir kovo 23 d. Berchidos rajone susijungė su 6-ąja gvardijos tankų armija. 

Tiesa, apsupti Dytricho armiją nepavyko, bet ir jokio kontrsmūgio vokiečiai 
surengti neįstengė. 

Apie tai, kaip kariavo desantininkai, prisimena P. Zolotovas, kurio minosvai- 
džių pulkas priskirtas 104-ajai šaulių divizijai: 

„Už pakilumėlės lauke per pusę kilometro nuo kelio stovėjo aštuoni vokie- 
čių seni tankai. Ketvirtojo dešimtmečio pavyzdžio tankai, vidutiniai, pėsti- 
ninkams pavojingi. Paskui mūsų karininkai pasakojo: pėstininkai, pastebėję 
tankus, sugulė lauke, vagose. Tik nešvankūs keiksmai aidi po lauką - nejudėti! 
Tankai šaudė iš kulkosvaidžių ir trumpavamzdžių patrankų. Tankai per purviną 
minkštą lauką riedėjo labai lėtai ir kai tik priartėjo per keturiasdešimt metrų 
prie pėstininkų, tie baisiai keikdamiesi pašoko ir bėgte priekin! Po keleto sekun- 
džių kareiviai jau būgnijo į liukų dangčius šaudydami į visus jų plyšius. Vokiečiai 
atidarė liukus ir, iškėlę rankas, lindo lauk. Kai tik išsikapstė, pasigirdo automatų 
papliūpos - visi buvo sušaudyti. Desantininkai belaisvių neėmė. 

Nuo šio mūšio ir iki karo pabaigos mes kariavome 9-ojoje gvardijos armi- 
joje (buvusioje desantinėje). Tai buvo neregėtai narsūs žmonės, bet ir nepaprasti 
chuliganai. Mūsų remiamo šaulių pulko puolimo juosta driekėsi kairiau Moro 
miesto, bet tai mūsų desantininkams visai nepatiko. Puolimo ruože nebuvo 
kaimų, vadinasi, nebuvo ir moterų ir šiaip niekuo pasidžiaugti. Bet greitai rado 
išeitį. Paeiliui ketvirtadalį kareivių siunčia į Morą, ten jie užima namus ir gro- 
bia nespėjusias pabėgti ar pasislėpti moteris. Visam tam reikalui skiriama ne 
daugiau kaip valanda, o paskui eina kita grupė. Naudojosi moterimis nuo ke- 
turiolikmečių iki penkiasdešimtmečių, namuose vykdė visišką pogromą, viską 
išmėtydavo ant grindų, daužė, skaldė, ieškojo kišeninių ar rankinių laikrodžių ir, 
jei aptikdavo gero vyno, neatsisakydavo jo išgerti... 

Desantininkai niekur nė karto neatsitraukė, nesvarbu, kokios pajėgos juos 
kontratakavo, taigi vokiečiai jų tiesiog bijojo. Užtat desantininkai nepalikdavo 
neišprievartautos nė vienos moters, jei ji nespėdavo patikimai pasislėpti.“ 

Štai kokia „subtilybė“: išvaduotojai „išdykavo“ ir, cituojant Staliną, „kartais ne 
visai deramai elgdavosi visur, kur tik atsirasdavo tokia galimybė. Tai suprantama, 
karo nusikaltimų pasitaiko ir taikos metu, o jau karo chaose... Tačiau tokių nu- 
sikaltimų mastai įvairiuose regionuose buvo skirtingi. Galima net sakyti, kad jie 
reguliuoti iš Maskvos. Pavyzdžiui, įžengiant į Lenkiją, Čekoslovakiją, Jugoslaviją 
iš vadų ir politinių darbuotojų reikalauta paaiškinti Raudonosios armijos kari- 
niam personalui, kad ši šalis „yra mūsų sąjungininkė ir Raudonosios armijos 
požiūris į išvaduotų rajonų gyventojus turi būti draugiškas“. Dėl Čekoslovakijos 
kariuomenės vyriausiajai vadovybei teko išleisti net dvi direktyvas - 1944 m. spa- 
lio 18 d. - dėl „draugiško požiūrio, bendradarbiavimo su vietos administracija 
ir pažeidėjų griežtos atsakomybės. Kažkas panašiai 1945 m. balandžio 2 d. buvo 
prisakyta maršalams Tolbuchinui ir Malinovskiui peržengiant Austrijos sieną: 
„Kariuomenei, veikiančiai Austrijos teritorijoje, duoti nurodymą Austrijos gy- 
ventojų neskriausti, elgtis korektiškai ir nepainioti austrų su vokiečių okupan- 
tais.“ Beje, austrėms tai ne ką tepagelbėjo, jas vis „painiodavo“ su vokietėmis. 
Sovietų komendantams reguliariai teko nagrinėti gyventojų skundus: „O skun- 
dai buvo vienodi - dėl kareivių išprievartautų vietos moterų.“ 

Josifui Visarionovičiui teko „geruoju“ aiškinti Čekoslovakijos, Jugoslavijos ir 
kitiems draugams, „kad Raudonosios armijos kariai, sunkiausiose kovose nužy- 
giavę nuo Stalingrado iki Budapešto, gali atskirais atvejais kiek atsipalaiduoti ir 
kad jiems reikia atleisti: 

„Negalima spręsti apie kariuomenę iš atskirų atvejų, dėl vieno išgamos ne- 
galima įžeisti visos Raudonosios armijos. Karys mano: jis didvyris, jam viskas 
galima, šiandien jis gyvas, rytoj žuvęs, jam visi atleis. Kariai pavargo, išsikankino 

ilgame ir sunkiame kare. Neteisinga vadovautis „padoraus inteligento“ požiūriu. 
Yra atskirų atvejų, darančių gėdą mūsų kariams. Mes už tai sušaudome. Bet rei- 
kia atsiminti, kad žmonės išvargo, prisinervino, mano, kad jie didvyriai, kuriems 
viskas galima, viskas leidžiama.“ 

Lenkijos ir Čekoslovakijos „demokratinės vyriausybės“ gyvavo tik remiamos 
sovietų durtuvų ir rūpinosi vien politine kova bei savo valdžios stiprinimu. Jų 
saugumą užtikrino NKVD specialistai. Tad jos išdrįsdavo tik droviai užsiminti, 
jog dėl didvyrių ar atskirų išgamų vykdomų savivaliavimų „gali būti skleidžiama 
priešiška propaganda ir kad gyventojų nuotaikos Raudonosios armijos atžvilgiu 
gali būti ne visur sveikos“. 

Kitaip viskas klostėsi Rumunijoje. Po armijų grupės „Pietų Ukraina“ su- 
triuškinimo prie Jasų ir Kišiniovo, siekdamas, kad šalis nebūtų įtraukta į karo 
veiksmų teatrą, 1944 metų balandžio 23 d. 23 metų karalius Michajus I, susidėjęs 
su komunistais, surengė Bukarešte valstybės perversmą ir suėmė maršalą Joną 
Antoneskų bei jo šalininkus. Paskui karalius, kalbėdamas per radiją, paskelbė 

Su sovietais susidėjęs 
Rumunijos karalius Michajus I 
buvo juokais pramintas 
„karaliumi komjaunuoliu', 


o jo valdoma Rumunija - 


„socialistine monarchija“. 


apie valdžios pasikeitimą, apie karo veiksmų prieš SSRS nutraukimą, taip pat 
apie naujos „nacionalinės vienybės vyriausybės, vadovaujamos Konstantino 
Senteneskaus, formavimą. Po savaitės Rumunija paskelbė karą buvusioms sąjun- 
gininkėms - Vokietijai ir Vengrijai. Tuo džiugiau, kad SSRS garantavo, jog grą- 
žins antrojo Vienos arbitražo sprendimu 1940 metais Vengrijos naudai atplėštą 
Transilvaniją. Rumunija, staiga tapusi antihitlerinės koalicijos dalyve, išsaugojo 
visus valstybingumo atributus: valstybės valdžios administraciją, kariuomenę, 
policiją ir net monarchiją. Michajus, Maskvos kandžiai pramintas „karaliumi 
komjaunuoliu, gavo „Pergalės“ ordiną - aukščiausią sovietinį karvedžio apdo- 
vanojimą, kuris šiaip teikiamas „už sėkmingai įvykdytas tokias kovines operaci- 
jas, vieno ar kelių frontų mastu, dėl kurių iš esmės keičiasi padėtis Raudonosios 
armijos naudai“. 

1944 metų rugsėjo pabaigoje Rumunijos kariuomenės vyriausioji vadovybė 
išleido įsakymą, kuriame aiškiai nurodoma: 

„Kariuomenė, policija ir žandarmerija turi priešintis itin energingai, prireikus 
net imtis ginklo tais atvejais, kai sovietų kareiviai pavieniui ar grupėmis ar kiti 
individai, kurie taip pat vilki sovietines karines uniformas, mėgins atimti jėga ar 
grobti valstybės ar asmeninį turtą nepaisydami nurodymų... 

Kariuomenė, žandarmerija ir policija turi siųsti į teisėtas instancijas plėšikau- 
tojus ar gaujas, pagautas nusikaltimo vietoje, o jei nepaklūsta, - naudoti ginklą. 

Traukiami atsakomybėn ir atiduodami karo lauko teismui visi karininkai ir 
kareiviai, kurie negins iki paskutinio kraujo lašo valstybės turto, pavesto jiems 
saugoti ir juo rūpintis.“ 

Įsakymas buvo vykdomas ir tarp sovietų kariškių pasitaikė aukų. Dėl šios 
priežasties Rumunijos teritorijoje beveik neužfiksuota „nederamybių“, be to, 
kildavo sunkumų ir dėl „siuntinių“ rengimo. 

Vengrai „išversti kailio nespėjo. Admirolas Miklošas Hortis mėgino išvesti 
šalį iš karo ir net pasiuntė į Maskvą delegaciją, kuri 1944 m. spalio 11 d. pasirašė 
susitarimą dėl preliminarių paliaubų sąlygų. Svarbiausia sąlyga buvo „nutraukti 
visus santykius su Vokietija ir nedelsiant Vokietijai paskelbti karą“. Tačiau kitaip, 
nei Rumunijos karalius, Vengrijos regentas varė savo lošimą: nesilaikė elemen- 
tarių konspiracijos sąlygų ir neatsižvelgė į realų jėgų santykį. Spalio 15 d. Hortis 
tiesiog pranešė per radiją, kad Vokietija karą pralaimėjo, tad Vengrija „neprivalo 
aukotis dėl sąjungininkų“ ir, siekdama išvengti tolesnio beprasmiško kraujo lie- 
jimo, ketina sudaryti paliaubas su priešu. Kitą dieną vokiečiai be ypatingo vargo 
admirolą nuvertė, suėmė ir išvežė į Bavariją. Į valdžią atėjo užkietėjęs nacistas 
Ferencas Salašis. Naujasis vadas prisiekė Hitleriui meilę iki karsto lentos, žadė- 
damas Vengrijos kariuomenę iki paskutinio žmogaus pasiųsti tarnauti Vokietijai 
(vadovaudamas šaliai šis pusgalvis pirmiausia suskato rūpintis žydų ir čigonų 
naikinimu, nors jų, Horčiui valdant, niekas nelietė, - ir galiausiai užsidirbo sau 
virvę ant kaklo). Kita vertus, Horčio raginimai tautai ir kariuomenei „sekti pas- 
kui mane nepadarė Vengrijos kariuomenei didesnio poveikio. Ji drauge su vo- 
kiečiais kovojo iki galo ir buvo pati ištikimiausia Reicho sąjungininkė. Vengrams 
dar nuo 1919 metų formavosi tvirta neapykanta bolševizmui. 

1944 m. spalio 24 d. sovietų kariuomenės vyriausioji vadovybė išpyškino: 

„Kadangi Vengrijos kariuomenė nenutraukia kovos veiksmų prieš mūsų ka- 
riuomenę ir toliau dalyvauja viename fronte su vokiečiais, kariuomenės vyriau- 
sioji vadovybė įsako veikti mūšio lauke prieš Vengrijos kariuomenę taip pat 
kaip ir prieš vokiečių pajėgas, be jokio skirtumo, apie ką pranešti visai fronto 
kariuomenei.“ 

Taip ir veikė. Be jokio skirtumo: 

„Kai priartėji prie fronto linijos, kur ką tik mūsų kariuomenė pasistūmėjo 
priekin, tai barbariško pogromo vaizdą butuose regi nepasikeitusį, tai yra ne- 
sutvarkytus, suniokotus butus ir tokia situacija buvo visur. Ko gi siekė kareiviai 
rengdami tokius pogromus? Vien tik ieškojo rankinių bei kišeninių laikrodžių, 
daugiau jiems nieko nereikėjo. Dėl laikrodžių išmėtydavo viską iš komodų, 

spintų ir jei nieko nerasdavo, tai dar labiau niršo, įtardami savininkus, kad lai- 
krodžius paslėpė. O iš pykčio daužė stiklainius su pomidorais, uogiene, sultimis 
ir t. t. visur, kur tik pasirodydavo mūsų kariuomenė, pranykdavo jaunos mergi- 
nos ir jaunos moterys, namuose regi tik senutes ir vaikus iki dvylikos metų, visi 
kruopščiai slėpėsi. Ir ne veltui. Tuo jie įsitikino iš pirmojo susitikimo su mūsų 
daliniais patirties. 

Važiuodami keliais, matėme dešimtis suniokotų vyno rūsių, nė vieno 
nenusiaubto nematėme. Vynas paprastai buvo išleistas iš statinių ir užtvindęs 
rūsį iki vieno metro storio sluoksniu. Keletą kartų regėjome plūduriuojančius 
mūsų kareivių lavonus, pamėlusius iš girtumo, uždususius vyno garuose. 

Man pavyko pasišnekėti su jaunu vengru, kurio bute gyvenome dvi ar tris die- 
nas... Jis man pateikdavo daug klausimų: „Kodėl rusai netiki Dievo? Be Dievo 
tikėjimo žmonės netenka sąžinės, išmoksta meluoti, vogti ir ima žudyti vienas 
kitą.“ Visi mano įrodinėjimai, kad sąžinę gali turėti ir netikintys žmonės, jo ne- 
tenkino. „Jūsų kareiviai prievartauja mūsų moteris ir merginas, naikina mūsų 
turtą. Argi tikintis žmogus tai leistų?“ Aš jam įrodinėjau, kad vokiečiai ir vengrai 
taip pat prievartavo rusų moteris ir merginas...“ 

Kiekvienas mūšis teikė naują pretekstą kerštui. „Išvaduojamosios misijos 
kaina“ Vengrijoje buvo apmokėta pusės milijono Raudonosios armijos kareivių 
bei karininkų krauju, iš jų 140 tūkst. - negrįžtamieji nuostoliai. Bet mes juk dėl 
kainos nesiderėsim? Štai maršalas Malinovskis labai norėjo įžengti į Budapeštą 
anksčiau už maršalą Tolbuchiną ir 1944 m. gruodžio 4 d. be jokio pasirengimo 
Ečio rajone metė 46-ą3ją armiją forsuoti Dunojaus. Tą vaizdą stebėjęs vengrų 
pulkininkas Emilis Tomka tiesiog apstulbo: 

„Kai pirmoje dienos pusėje atvykau į šiaurinį rajoną, išvydau siaubingą 
vaizdą. Mūsų artilerija be pertraukos šaudė į rusus, mėginančius keltis per upę. 
Juos taip pat talžė ir vokiečių bombonešiai. Iš mūsų pusės į juos pleškino trys 
minosvaidžiai. Bet nieko nepaisydami rusai toliau forsavo upę. Kareivių gru- 
pės buvo plukdomos ne tik valtimis, bet ir keltais. Aš mačiau, kaip į prikimštą 
kiek telpa nedidelę baržą pataikė vokiečių aviacinė bomba - laiviūkštis tuoj 
paskendo. Baisiausia buvo ten, kur krantą saugojo vokiečiai. Jie į išsilaipinusius 
kareivius šaudė iš kulkosvaidžių. Šiems likti gyviems galimybių buvo itin mažai. 
Tas, kurio nekliudė kulka turėjo mėginti atsišaudyti tūnodamas iki krūtinės le- 
diniame vandenyje ir dumble. Prisižiūrėjęs į tą vaizdą, vienas iš husarų kreipėsi 
į mane: „Ponas pulkininke, o ką rusai daro savo priešams, jei jie taip Žiauriai 
elgiasi su savo kareiviais? 

Devyniolikmetė Ana Polc, „išvaduota iš vokiečių grobikų ', tris mėnesius iš- 
buvo Čakvaro kaime, 4-osios gvardijos armijos pafrontės juostoje: 

Šioje propagandinėje nuotraukoje jaunos vokietaitės šypsosi sovietų kariams, 
Deja, tikrovė buvo visiškai kitokia. 


„Dar Budapešte mačiau plakatų, kuriuose sovietų kareivis plėšia kryželį nuo 
moters kaklo. Aš girdėjau, jie prievartauja moteris. Skaičiau ir atsišaukimų, ku- 
riuose buvo aiškinama, kaip elgiasi rusai. Tomis žiniomis aš netikėjau, maniau, 
kad tai vokiečių propaganda. Buvau įsitikinusi: neįmanoma įsivaizduoti, kad jie 
griauna moteris ant žemės, laužo joms stuburus ir panašiai. Paskui sužinojau, 
kaip jie laužia stuburą: tai labai paprasta ir įvyksta netyčia. 

Viešpatie Dieve, kokia aš tada buvau naivi! Nežinojau, kad jų reikia bijoti... 

Antrą ar trečią dieną po to iš gretimo kaimo atėjo nepažįstamų žmonių ir pa- 
sakė: visus vyrus išžudė - privertė iškasti ilgą duobę, sustatė prie krašto ir šaudė 
kiekvienam į pakaušį. Trejetas vietos gyventojų duobę užkasė. (Taip paprastai ir 
daroma: kapą kasi pats sau - beveik visuose karuose)... 

Mane nuvilko į virtuvę ir ten taip trenkė į grindis, - matyt, aš vėl ketinau gintis 
ar pulti, - kad galva kaukštelėjo į šiukšlių dėžės kampą. Dėžė buvo padaryta iš 
tvirto medžio, kaip ir turėjo būti dekano būste. Aš netekau sąmonės. 

Atsipeikėjau dideliame vidiniame dekano kambaryje. Stiklai buvo išdaužyti, 
langai užkalti, lovoje nebuvo nieko, tik plikos lentos. Ten ir gulėjau. Mane slėgė 
vienas iš rusų. Aš išgirdau, kaip pro lubas prasimušė moters balsas: mama, ma- 
myte! Paskui susivokiau, jog tai mano balsas, tai aš pati rėkiu. 

Kai tik aš tai supratau, nustojau šaukti ir gulėjau ramiai, nejudėdama. Nors 
atgavau sąmonę, bet nejaučiau savo kūno, tarsi būtų jis ištirpęs ar užšalęs. Taip, 
man iš tikrųjų greičiausiai buvo šalta - apatinė kūno pusė nuoga, nekūrentame 
kambaryje be langų. Nežinau, kiek rusų mane prievartavo paskui, kiek jų būta 
iki tol. Kai išaušo, jie mane paliko. Aš atsikėliau. Judėti buvo sunku. Skaudėjo 
galvą ir visą kūną. Smarkiai sruvo kraujas. Aš nejaučiau, kad mane išprievartavo, 
jutau tik, kad esu sumušta, sužalota. Tai niekaip nebuvo panašu nei į glamones, 
nei į seksą. Tai apskritai nebuvo į nieką panašu. Tiesiog dabar, kai rašau šias ei- 
lutes, aš suprantu, kad teisingas žodis - prievarta. Štai kas tai buvo. 

Neprisimenu, tada ar kitąkart, bet jie išsivedė visas. Net Mamę. Aš dar galėjau 
tai ištverti, juk buvau ištekėjusi, bet Mamė - nekalta mergaitė. Eidama aptikau 
ją išgirdusi verksmą. Ji gulėjo kažkokioje kamarėlėje. Aš įžengiau į vidų: ji gulėjo 
ant cementinių grindų. „Į kairę pusę verčiau neiti, - pasakė ji, - ten dar rusų yra, 
jie vėl jus apipuls“... 

Priešakinių linijų kovotojai, kuriems „iki mirties keturi žingsniai, gaudė 
akimirką: 

„Kitą naktį įsiveržė ištisas būrys, tada mus pargriovė ant grindų, buvo tamsu 
ir šalta, aplinkui aidėjo šūviai. Atmintyje išliko vaizdas: aplink mane tupi aš- 
tuoni ar dešimt rusų kareivių ir kiekvienas iš eilės gulasi ant manęs. Jie nustatė 
normą - kiek minučių kiekvienam. Žiūrėjo į rankinius laikrodžius, vis užsideg- 
davo degtuką, vienas turėjo net žiebtuvėlį - skaičiavo laiką. Skubino vienas kitą. 
Vienas paklausė: „Gerai padirbėjome?“ 

Aš gulėjau nejudėdama. Maniau, neliksiu gyva. Žinoma, dėl to nenumirsi. Jei 
tik neluš stuburas, bet ir tada mirtum ne iš karto... 

Rusai buvo stebėtinai drąsūs, jiems nė motais skausmas ir baimė. Niekada 
nebuvo galima numatyti, atspėti, kaip jie elgsis. Stebėtina, kaip dėl jų neorga- 
nizuotumo jiems apskritai kas nors pavykdavo. Jei jie išeidavo, tai niekada ne- 
atsisveikindavo, tiesiog pranykdavo. O grįžę sveikinosi su mumis nepaprastai 
džiaugsmingai, garsiais šūksniais, griebdavo, mėtydavo į orą, tarsi būtų sutikę 
pačius artimiausius, brangiausius žmones. Jie buvo geraširdžiai, bet neįsivaiz- 
duojami laukiniai. Pirmiausia mes iš jų išmokome keiktis. „Job tvojū mat“ - štai 
kokie buvo tie pirmieji rusiški žodžiai... 

Laikrodžių jie ieškojo visur, kur tik įstengė. Manau, sovietų kariuomenei pasi- 
traukus, visoje Vengrijoje beveik neliko laikrodžių... 

Mes nustatėme, bent jau manėme, kad nustatėme, dėsningumą: po kiekvieno 
didelio mūšio ar tada, kai kaimas buvo atmušamas iš priešo, vykdavo trys die- 
nos leidžiamo marodieriavimo. Laisvė plėšti ir prievartauti. Paskui įsigaliodavo 
draudimas: buvo kalbama, kad už įrodytą išprievartavimą kareivis galėjo būti 
sušaudytas.“ 

Užnugario tarnybos ramia sąžine naudojosi savo padėtimi okupuotoje šalyje: 

„Aš nuėjau pas rusus ir paprašiau iš jų ąsočio pieno. 

Kainą žinojau: už pieną teko mokėti savo kūnu. 

Paskui nuėjau į dvasininko namus, mūsų paskutinę gyvenamąją vietą: norėjau 
parsinešti iš ten čiužinį. Mamės sveikata vis prastėjo. Už čiužinį taip pat reikėjo 
atsimokėti natūra. Karininkas sutiko: jei aš su juo sugulsiu, galiu pasiimti čiužinį 
(kuris mums ir priklausė). Su manimi buvo ir Filikė. Viskas vyko tame pačiame 
bulvių rūsyje. 

Ant grindų dar buvo likusių šiek tiek bulvių ir aš gulėjau ant jų nejudėdama. 
Prašom! 

Rusų karininkas tuo metu uždegė degtuką, iš pradžių pirštu palietė man 
akis - ar esu atsimerkusi. Įsitikinęs, kad taip, ėmėsi darbo. Šiek tiek skaudėjo. Bet 
kai aš vis tiek nesijudinau, nesuklykiau, jis uždegė dar vieną degtuką - pažiūrėti, 
ar esu gyva. Pamuistė galvą. 

Didelio pasitenkinimo aš turbūt jam nesuteikiau. Bet kai išsijudinau ketin- 
dama išsinešti čiužinį, jis atsiuntė į rūsį savo ordonansą, kuris taip pat manimi 
pasinaudojo. 

Tada aš nepagalvojau, kodėl jis atsiuntė ir ordonansą. Dabar man atrodo, kad 
jie demokratiškesni negu mūsų karininkai. O gal vengrų karininkas taip pat 
būtų pasidalijęs manimi su savo ordonansu?.. 

Kare žmogus darosi baisus ir nesuprantamas.“ 


Vengrijos laukuose sunaikinta 


Vermachto šarvuotoji technika, 

Vengrija, atodo, buvo vienintelė šalis, vienu metu kariavusi ir su Sovietų 
Sąjunga, ir su Vokietija. 

1944 m. gruodžio 21 d., Kremliui leidus, Debrecene susirinko laikinojo 
nacionalinio susirinkimo delegatai, su šūksniais „Tegyvuoja maršalas Stalinas!“, 
generolo Belos Miklošo, buvusio Vengrijos 1-osios armijos vado, perbėgusio pas 
rusus po Horčio suėmimo, vadovaujama laikinoji vyriausybė. Žinoma, pirmuoju 
smuiku griežė komunistai kominternininkai, „vengrų demokratinės emigraci- 
jos atstovai . Laikinoji vyriausybė, „vykdydama vengrų liaudies valią, denon- 
savo visas su Vokietija sudarytas sutartis ir paskelbė jai karą. 1945 m. sausio 
20 d. Kremliuje buvo pasirašytas susitarimas dėl paliaubų tarp SSRS, Anglijos 
ir JAV iš vienos pusės ir Vengrijos - iš kitos pusės. Pagal šį susitarimą Vengrija 
įsipareigojo pasiųsti dalyvauti kare prieš hitlerinę Vokietiją ne mažiau kaip aš- 
tuonias pėstininkų divizijas. Štai tik siųsti nebuvo ko: tarp karininkų neatsirado 
komunistų ir net puskarininkiai visi kaip vienas iš esmės virtę „fašistais“. Naujoji 
kariuomenė išėjo kažkokia „reakcinga“ ir nepavaldi Sovietų Sąjungos komu- 
nistų partijos CK. Kovo antroje pusėje ji turėjo tik vieną pėstininkų diviziją. 

Kaip paprastai, kai šalyje mėginama įvesti „proletariato diktatūrą“ ir atliekama 
žemės reforma, turint tikslą „sustiprinti klasių kovą kaime, liaudies Vengrijoje 
pirmiausia pritrūko maisto. Dar neseniai „fašistinė“ agrarinė Vengrija raudon- 
armiečius stebino produktų gausa ir pigumu: „Kiekvienuose namuose yra bal- 
tosios duonos, rūkytos mėsos, dešros, uogienės. Vaisiai ir daržovės kruopščiai 
perdirbtos ir visa, kas paruošta žiemai, laikoma rūsiuose. Mes į juos, žinoma, 
lendame. Rūsys - patikima slėptuvė per mūšius ir bombardavimus. Na, ir pas- 
kui - tos stiklainių eilės ir nuostabus vengriškas vynas. Dėl gausybės produktų 
ir vyno mūsų kariuomenė pusiau apsirūpindavo pati. Viralo, kuris buvo verda- 
mas lauko virtuvėse, tiesiog neimdavome. Kam? Traukia, sakysim, kolona per 
kaimą, kareiviai kaip pelės šmik šmik po kiemus. O kai pasiveja rikiuotę, kiek- 
vieno užantyje pūpso po kumpelį ir dujokaukės krepšelyje - stiklainiai uogienės, 
ant durtuvo - kepalėlis baltosios duonos, o rankoje - kanistras ar kibiras vyno. 
Vadai į tai žiūrėjo pro pirštus. Vis dėlto Vengrija buvo Vokietijos sąjungininkė, 
todėl kareiviams daug kas buvo atleidžiama.“ 

O 1945 metų kovą Vengrijos komunistų partijos generalinis sekretorius 
Matjašas Rakošis prašo iš Maskvos grūdų badaujantiems miestams: 

„Gyventojai dabar gauna po 100 gramų duonos per dieną. Po įstatymo dėl 
žemės reformos paskelbimo Raudonoji armija patieks mums mainais, iki nau- 
jojo derliaus, daug maisto produktų, tad, matyt, bus galima padidinti išduo- 
damos duonos normą iki 200 gramų. Tai, žinoma, padidins pagarbą ir Sovietų 
Sąjungai, ir partijai... 

Sovietų kariai kelia vėliavas virš „išvaduoto“ Budapešto. 1945 m. 


Didelių sunkumų mes patiriame todėl, kad Budapešto gatvėse vėl padažnėjo 
gaudynės. Kartais būna, kad tūkstantis darbininkų (!), einančių į fabrikus ar 
grįžtančių iš jų, sustabdomi gatvėse ir kaip karo belaisviai gabenami į įvairius la- 
gerius. Šios priemonės grindžiamos tuo, kad Budapešte daug civiliais drabužiais 
persirengusių fašistų kareivių. Todėl šimtai draugų dingsta. Gniuždomai dar- 
bininkų nuotaiką veikia tai, kad daugelyje fabrikų, skirtų aprūpinti Raudonajai 
armijai, nemokamas atlyginimas ir neišduodama produktų. Alkani darbininkai 
dirba nenoriai (!), dažni atvejai, kai darbininkai mušami ir panašiai . 

Labai greitai Vengrijai buvo lemta tapti vienu iš „socialistinio lagerio barakų. 


Pradėdamas operacijos antrąjį etapą, maršalas Tolbuchinas nusprendė, nau- 
dodamas 9-osios gvardijos armijos ir 6-0sios gvardijos tankų armijos pajėgas 
(šiai armijai buvo perduodama 208-oji savaeigės artilerijos brigada) smogti 
Vespremo, Sombathejaus kryptimi ir giliai apriesti Vieną iš pietų. 4-ąją gvardijos 

armiją, dėl aplenkiamojo manevro likusią nesusiliečiančia su priešu, pergrupuoti 
į rajoną vakariau Moro, sustiprinti ją mechanizuotuoju korpusu ir ne vėliau kaip 
kovo 26 d. pastūmėti Papos, Šoprono kryptimi. 27-oji armija, sustiprinta 18-uoju 
tankų korpusu ir 209-ąja SU-100 artilerijos brigada, turėjo pulti palei Balatono 
ežero šiaurinį krantą į pietvakarius bendra Zalaegersego kryptimi, o paskui 
smogdama iš šiaurės kartu su Bulgarijos 57-ąja ir 1-ąja armijomis apsupti priešo 
2-osios tankų armijos pajėgas ir užimti Nadkanižos naftingąjį rajoną. Pasukus 
generolo Trofimenkos kariuomenę į pietus, ketinta panaudoti 26-ąją armiją, 
kuri turėjo traukti į vakarus Kermendo ir Graco kryptimi. 

Kovo 23 d. kariuomenės vyriausioji vadovybė vado sprendimą pataisė savaip. 
3-iajam Ukrainos frontui buvo įsakyta negudrauti manevravimais, apsupimų 
neorganizuoti, o pagrindinį smūgį plėtoti ne Sombathejaus, o Papos kryptimi. 
Tam tikslui 9-ajai gvardijos armijai ir 6-ajai gvardijos tankų armijai nurodyta 
pulti Celdemelgo, Kesego kryptimi. 4-oji gvardijos armija persigrupavo į juostą 
dešiniau 9-osios gvardijos armijos. 26-oji armija turėjo smogti Sombathejaus 
kryptimi. Bulgarijos 57-oji ir 1-oji armijos turėjo užduotį ne vėliau kaip balan- 
džio 5-7 d. užimti Nadkanižos rajoną. 

Glagolevo ir Kravčenkos armijoms, iš inercijos užėmusioms Vespremą, teko 
pakrypti dešiniau. Zachvatajevo armija pakeitė 46-osios armijos kairiojo sparno 
dalinius, nes buvo pakeista skiriamoji linija tarp frontų, Gageno armija buvo pa- 
siųsta į kautynes tarp 9-osios gvardijos armijos ir 27-osios armijos. 

Iki kovo 25 d. 46-osios armijos ir 3-iojo Ukrainos fronto dešiniojo sparno ka- 
riuomenė pralaužė priešo gynybą tarp Dunojaus ir Balatono ežero, įveikė Vertešo 
ir Bakonės kalnus ir, pasistūmėjusi apie 80 kilometrų priekin, sudarė sąlygas 
pulti Vienos kryptimi. Naudodamasi sėkmingais veiksmais piečiau Dunojaus, 
kovo 25 d. pradėjo puolimą Bratislavos ir Brno kryptimi 2-ojo Ukrainos fronto 
kariuomenė. 

Nuo kovo 26 d. sovietų kariuomenė pradėjo persekioti priešą, atsitraukiantį 
prie tarpinės gynybos ribos palei Rabos upę, kovodama su jo ariergardu. Ji daž- 
nai aplenkdavo priešinimosi mazgus, o perkėloms per vandens kliūtis užimti 
mesdavo į priešo užnugarį priešakinius dalinius. Sparčiau persekioti padėjo avia- 
cija nuolat atakuodama atsitraukiančią kariuomenę. Puolimo tempas padidėjo 
iki 25-35 kilometrų per parą. Generolo Glagolevo divizijos kovo 26 d. užėmė 
Papos miestą, generolo Petruševskio divizijos kovo 28 d. užėmė Komarovo ir 
Djoro miestus bei atkovojo visą Dunojaus dešinįjį krantą iki Rabos upės Žiočių. 
Priešas mėgino atsilaikyti Rabos vakariniame krante, bet 3-iojo Ukrainos fronto 
kariuomenė, nesustodama forsavusi upę kovo 27-28 d., palaužė jo priešinimąsi 
ir žygiavo toliau. 

Dėl nesėkmių Vengrijoje J. Dytrichas (dešinėje) pateko fiurerio nemalonėn. 


SS elitinės divizijos, neklausydamos įsakymo iš Berlyno, mylimam fiureriui 
neapsakomai liūdint, netvarkingai traukėsi, vietomis tiesiog bėgo netekdamos 
kovos dvasios likučių. Nenuostabu: esesininkų daliniai dabar buvo lipdomi iš 
„Hitlerjugendo“ vaikigalių, pakrančių apsaugos jūreivių, aerodromų tarny- 
bos kareivių, kurie visai nebuvo rengti kovoti - skirti sukurti iliuzijai, kad turi 
daug karinio personalo. Hitleris įsakė nubausti labiausiai nusižengusių 1-osios, 
2-osios, 3-iosios, 9-osios tankų divizijų karius - nuplėšti rankovių antsiuvus su 
jų dalinių pavadinimais. 

„Mūsų SS kariuomenės junginiai čia pasirodė labai nekaip, - rašė Gebelsas. — 
Net „Leibstandarte“, nes ankstesnieji jo karininkai ir kareiviai žuvo. Dabartiniam 
„Leibstandarte“ liko tik jo garbingas pavadinimas. Ir, nepaisydamas to, fiureris 
nusprendė pamokyti SS kariuomenę. Himleris jo pavedimu išskrido į Vengriją 
atimti iš šių dalinių rankovių antsiuvų. Sausumos kariuomenės generolai dėl to 
labai džiaugėsi: toks smūgis jų konkurentams! SS kariuomenė Vengrijoje ne tik 
neįstengė pati surengti puolimo, bet ir atsitraukė, o iš dalies net pabėgo. Dėl 
prasto karių parengimo patirta pačių didžiausių nemalonumų. Zepą Dytrichą 
galima tik užjausti, bet galima užjausti ir Himlerį, kuris, tapęs SS kariuomenės 

vadu, nors neturėjo jokių karinių apdovanojimų, turėjo atlikti šią sunkią ak- 
ciją prieš Zepą Dytrichą, apdovanotą briliantais (t. y. briliantais prie Riterio 
kryžiaus - vert. pastaba).“ 

Beje, antsiuvus kariai ir, be to, nusiplėšė - maskavimosi sumetimais. Įsižeidęs 
Dytrichas nemenkai išgėrė, o išsimiegojęs nusprendė to įsakymo valdiniams 
neskelbti. 

Kovo 29 d. žlugo Kiosegas ir Sombathejus. Kovo 30 d. sovietų judrieji jun- 
giniai pralaužė priešo įtvirtinimus prie Vengrijos- Austrijos sienos ir įžengė į 
Austrijos teritoriją. Balandžio 1 d. gvardiečiai aplenkiamuoju manevru užėmė 
Šoproną ir Vyner Noištatą ir pasuko puolimo frontą į šiaurę. Sovietų kariuome- 
nei pasiekus Vienos žemumos rajoną, Austrijos sostinės artimas prieigas, baigėsi 
operacijos antrasis etapas. 

Piečiau Trofimenkos 27-oji armija su 18-uoju tankų korpusu ir 5-uoju gvardi- 
jos kavalerijos korpusu, puldama išilgai Balatono ežero, sudarė pavojų vokiečių 
2-ajai armijai. Generolas Angelis nusprendė atsitraukti. Šia situacija pasinau- 
dojo 57-oji armija ir Bulgarijos 1-oji armija, kurios kovo 29 d. perėjo į puo- 
limą. Balandžio 2 d. šių armijų junginiai ir 5-asis gvardijos kavalerijos korpusas 
užėmė Nadkanižos miestą su paskutinėmis naftos verslovėmis, veikiančiomis 
Trečiajo reicho naudai. Tai reiškė vokiečių priešinimosi agoniją. 

Siekdamas sustabdyti 3-iojo Ukrainos fronto kairiojo sparno kariuomenės 
spaudimą, priešas pradėjo permesti ten iš Jugoslavijos fronto ruožo armijų gru- 
pės „E“ dalinius bei junginius. Vokiečių kariuomenės vadovybė rytuose buvo 
reorganizuota. Nuo kovo 25 d. armijų grupės „F“ vadovybė buvo perduota gru- 
pės „E“ vadui generolui Aleksanderiui Lerui (Lohr), o grupės „F“ štabas išvyko 
armijų grupės „Weichsel“ žinion. 

Balandžio 1 d. kariuomenės vyriausioji vadovybė patikslino Vienos kryptimi 
puolančios kariuomenės užduotį. 2-ojo Ukrainos fronto 46-oji armija su jai pa- 
valdžiu 2-uoju gvardijos mechanizuotuoju korpusu ir 23-iuoju tankų korpusu 
turėjo pulti Bruko, Vienos kryptimi ir kartu su 3-iojo Ukrainos fronto kariuo- 
mene užimti Austrijos sostinę. 3-iasis Ukrainos frontas - 4-oji, 9-oji gvardijos 
armijos ir 6-oji gvardijos tankų armija - užimti Vieną ir ne vėliau kaip balandžio 
12-15 d. pasiekti Tulno, Sankt Pelteno, Lilienfeldo liniją. 26-oji, 27-oji, 57-oji ar- 
mijos ir Bulgarijos 1-oji armija turėjo ne vėliau kaip balandžio 10-12 d. atkovoti 
iš vokiečių kariuomenės Glognico, Bruko, Graco, Mariboro miestus ir patikimai 
įsitvirtinti Miurco (Mūrz), Muros ir Dratvos upių linijoje. 

Sovietų kariuomenei artėjant prie Vienos, priešas ėmė atkakliau gintis. 
Traukdamasis jis gadino kelius, įrengdavo daugybę užtvarų, tarpinėse gyny- 
bos linijose kontratakuodavo. Bet sovietų kariuomenė atkakliai slinko į šiaurės 

Tolyn į Vakarus... 


vakarus. Balandžio 2 d. 46-oji armija pasiekė Vengrijos- Austrijos sieną, pas- 
kui peržengė ją tarp Dunojaus ir Noizydler Zee (Neusiedler See). Tolbuchino 
kariuomenė, balandžio 1-4 d. užėmusi Šoprono, Vyner Noištato miestus, pa- 
siekė Vienos prieigas. Šiauriau Varaždino ji veikė Jugoslavijos teritorijoje kartu 
su Jugoslavijos kariuomene. 

Į šiaurę nuo Dunojaus 2-ojo Ukrainos fronto kariuomenė ir šiam frontui 
priklausančios Rumunijos armijos sėkmingai vykdė Bratislavos-Brno operaciją. 
Kovo 30 d. buvo užimtas Komarnas, balandžio 4 d. - ir Bratislavos miestas. 

Maršalas Tolbuchinas nusprendė užimti Vieną vienu metu smogdamas iš trijų 
pusių: iš pietryčių - naudodamas 4-ąją gvardijos armiją ir 1-ąjį gvardijos me- 
chanizuotąjį korpusą, iš pietų ir pietvakarių - 6-ąją gvardijos tankų armiją su 
jai priskirtu 18-uoju tankų korpusu ir dalimi 9-osios gvardijos armijos. Kitos 
Glagolevo armijos divizijos turėjo aplenkti miestą, žygiuoti per Rytų Alpių at- 
šakas, ir atkirsti priešo atsitraukimo į vakarus kelius. 46-ąją armiją su tankų ir 
mechanizuotaisiais korpusais vyriausioji vadovybė balandžio 6 d. įsakė perkelti į 
Dunojaus kairįjį krantą pulti aplenkiant Vieną iš šiaurės. Iš oro šią kariuomenės 
grupuotę rėmė 17-oji oro armija ir iš dalies - 5-oji oro armija. 

Balandžio pradžioje Vieną gynė aštuonios tankų divizijos ir viena pėstininkų 
divizija. Kariniu komendantu buvo paskirtas generolas fon Biunau (Rudolf von 
Būnau). 

Kautynės Vienos gatvėse. 1945 m. balandis. 


46-0ji armija, vykdydama kariuomenės vyriausiosios vadovybės nurodymus, 
persikėlė į Dunojaus kairįjį krantą ir ėmė plėtoti puolimą Vienos kryptimi. 
Didelę pagalbą organizuojant perkėlą jai suteikė Dunojaus karinė flotilė. Paskui 
ugnimi iš šarvuotųjų katerių flotilė rėmė išilgai kranto puolančią kariuomenę. 

Balandžio 5 d. prasidėjo įnirtingi mūšiai Vienos prieigose. Priešas smarkia 
ugnimi, pėstininkų ir tankų kontratakomis stengėsi neleisti sovietų kariuome- 
nei prasiveržti prie miesto. Bet štai Glagolevo armija, puldama pietvakarių pu- 
sėje nuo miesto, pasistūmėjo 16-18 kilometrų. Fronto vadas įsakė nedelsiant 
pergrupuoti visą 6-ąją gvardijos tankų armiją, kad aplenktų Vieną iš vakarų ir 
šiaurės vakarų. 

Kad iš sostinės nebūtų išvežta pramonės įranga, būtų sutrukdyta minuoti ir 
griauti tiltus bei kitus svarbius objektus, karo taryba Stalino nurodymu ragino 
miesto gyventojus nesitraukti iš sostinės ir priešintis nacistams: „Atėjo Austrijos 
sostinės Vienos išvadavimo iš vokiečių viešpatavimo valanda, bet atsitraukianti 

„Išvaduojamąjį“ sovietų 
žygį lydėjo nespėjusių 


pasitraukti civilių vokiečių 


savižudybių protrūkis. 


vokiečių kariuomenė nori paversti Vieną mūšio lauku, kaip, padarė Budapešte. 
Tai gresia vienai ir jos gyventojams tokiais pačiais sugriovimais ir baisumais, kaip 
vokiečių padaryta žala Budapeštui ir jo gyventojams... Vienos piliečiai! Padėkite 
Raudonajai armijai išvaduoti Austrijos sostinę iš vokiečių fašistų jungo.“ 

Balandžio 6-osios rytą 4-osios gvardijos armijos kariuomenė ir dalis 9-osios 
gvardijos armijos pajėgų pradėjo Vienos šturmą. Kartu 6-osios gvardijos tankų 
armijos junginiai ir 38-asis gvardijos šaulių korpusas aplenkė miestą iš vakarų 
ir balandžio 7 d. pasiekė Dunojų. Kitą dieną jie pasiekė miesto centrą, kur susi- 
jungė su Zachvatajevo armijos kariuomene. 

Dėl armijų grupės „Pietūs“ pralaimėjimo generolas Veleris buvo pašalintas iš 
pareigų. Jį pakeitė Lotaras Rendulicas, kuris fiurerį tikino, kad apgins Vieną ir 
neleis priešui prasiskverbti į Alpes bei šiaurės Dunojaus slėnius. 

Tačiau iki to laiko SS tankų armijos likučiai, vengdami apsupimo, atsitraukė 
nuo Vienos į vakarus. Pačiame mieste liko Vienos karo mokyklos kariūnai, bene 


381 


382 Vladimir Bešanov. Trečiojo reicho katastrofa 


Viena. Mūšio dėl Imperijos tilto akimirka. 


15 atskirųjų pėstininkų batalionų ir folksšturmo būrių. Prasidėjo nutrūkstami 
gatvių mūšiai: dieną kovėsi pagrindinės pajėgos, o naktį - specialiai tam tikslui 
skirti daliniai ir padaliniai. 

Kautynių įkarštyje balandžio 9 d. sovietų vvriausybė paskelbė pareiškimą, 
kuriame aiškino, kad neturi tikslo užkariauti kokią nors Austrijos teritorijos dalį 
ar pakeisti jos socialinę sandarą, o remia šalies nepriklausomybę ir demokrati- 
nės santvarkos atkūrimą. 

Iki balandžio 10 d. priešo įgula buvo suspausta iš trijų pusių. Gyventojai iš 
langų kaišiojo baltas paklodes ir pagalvių užvalkalus - kapituliavimo ženklą. 
Tomis sąlygomis vokiečių vadovybė ėmėsi visų priemonių apginti vienintelį jos 
žinioje likusį tiltą per Dunojų ir savo dalinius perkelti į upės šiaurinį krantą. 
Ten turėjo prasiveržti 46-oji armija, bet, susidūrusi su atkakliu priešinimusi, ji 
vėlavo. 

Naktį į balandžio 11-ąją 4-oji gvardijos armija forsavo Dunojaus kanalą. 

Iki balandžio 13-osios dienos vidurio sovietų kariuomenė visiškai užėmė 
Vieną. Desantininkai, nė iš tolo nenutuokiantys apie didžiosios politikos vin- 
grybes, iškėlė raudoną vėliavą virš Austrijos parlamento pastato. Įgulos likučiai 

pabėgo į Dunojaus kairįjį krantą per Imperijos tiltą, kurio vokiečiai paskui taip ir 
nespėjo susprogdinti. Įkandin priešo į Dunojaus kairįjį krantą persikėlė 4-osios 
gvardijos armijos ir 1-ojo gvardijos mechanizuotojo korpuso daliniai. 


Imperijos tilto užėmimo istorija didvyriška ir stebėtina. 

Paskaitę Dunojaus karinės flotilės kovos kelio aprašymą ar 1-ojo rango ka- 
pitono A. Sverdlovo atsiminimus, sužinome, kad tiltą išgelbėjo „dryžuotieji 
velniai“: 

„Du mėginimai susprogdinti tiltą nebuvo sėkmingi. Tada 2-osios upių laivų 
brigados vadas antrojo rango kapitonas A. Aržavkinas pasiūlė Dunojaus flotilės 
vadovybei užimti tiltą vienu metu išlaipinant prie jo desantą dešiniajame ir kai- 
riajame krante. Desantininkams skirta užduotis užimti tiltą ir ginti jį, kol atvyks 
miestą šturmavę daliniai. 

Dėl sudėtingų navigacinių bei hidrografinių aplinkybių (farvaterį užgriozdino 
susprogdintas geležinkelio tiltas ir paskandinti laivai) Aržavkinas pasiūlė de- 
santą išlaipinti dieną. Tam tikslui buvo skirti du, o priedangai - trys šarvuotieji 
kateriai, vadovaujami vyresniojo leitenanto S. Klopovskio. Desante dalyvavo 
80-osios gvardijos šaulių divizijos kuopa, vadovaujama vyresniojo leitenanto 
E. Pilosiano. Desantą išlaipinti numatyta balandžio 11-osios vidurdienį. Jam 
paremti buvo skirti aštuoni kateriai su minosvaidžiais, vadovaujami vyresniojo 
leitenanto G. Bobkovo, taip pat armijos artilerija ir Dunojaus flotilės pakrančių 
apsaugos būrys. 

Balandžio 11-osios rytą išplaukė priešakinis būrys (2-osios upių laivų briga- 
dos penki šarvuotieji kateriai, vadas 2-ojo rango kapitonas A. Aržavkinas) ir 
kaudamasis pasiekė išsilaipinimo vietą. Kiti kateriai plaukė paskui proveržio 
būrį ir naikino pastebėtus priešo ugnies taškus. Dieną miesto centre pasirodę 
sovietų kateriai užklupo priešą visai netikėtai. Priekinis kateris paskleidė dūmų 
uždangą, paskui prie kiekvieno Dunojaus kranto priplaukė po katerį ir prie pat 
tilto išlaipino savo grupes, o kiti iš arti šaudė į priešo ugnies taškus. Ryžtingai 
atakuodami, automatininkai naikino ant tilto ir arti jo esančius hitlerininkus, 
užėmė apkasus, kuriuose ką tik tūnojo priešai. Pionieriai su žirklėmis lindo po 
tilto perdanga ir karpė prie sprogstamųjų užtaisų nutiestus laidus. 

Priešas nedelsdamas į mūšio vietą pasiuntė nemaža pėstininkų su tankais, sa- 
vaeigiais pabūklais ir minosvaidžiais. Smarkiai apšaudomi šarvuotieji kateriai 
ėmė trauktis, visi buvo smarkiai apgadinti, juose kilo gaisrų, buvo žuvusių ir 
sužeistų įgulų narių. Bet visi kateriai grįžo į bazę. 

O tilto rajone įsiplieskė nenutrūkstamas mūšis. Pranašesnių priešo pajėgų ata- 
kos vyko viena po kitos abiejose upės pusėse, nė minutę nesibaigė kryžminis 

Vokiečių susprogdinti Vienos tiltai. 


apšaudymas. Įtempusi visas jėgas kuopa laikėsi tris paras. Tik nuolatinė ma- 
sinė artilerijos ugnis padėjo atmušti priešo atakas. Naktį iš balandžio 12-osios 
į 13-ąją priešo užimtais kvartalais prie tilto prasiveržė 7-osios gvardijos oro de- 
santo divizijos batalionas, bet tada vokiečių atakos pasidarė nepaprastai aršios. 
Desantui kilo pražūties grėsmė. 

Balandžio 13-osios rytą Dunojaus flotilės jūrų pėstininkų šturmo būrys 
(vadas - vyresnysis leitenantas I. Kočkinas) pralaužė priešo gynybą Vienos 
tilto rajone, į pralaužą buvo pasiųstas 80-osios gvardijos šaulių divizijos šaulių 
pulkas. Su dideliais nuostoliais šis būrys įstengė prasiveržti prie tilto ir susijungti 
su desantu. Kol priešas daugiausia dėmesio buvo sutelkęs kovai su prasiveržusiu 
būriu, į plyšį mestos divizijos pagrindinės pajėgos, sustiprintos 2-osios gvardijos 
mechanizuotosios brigados savaeigiais pabūklais. Po žiauraus mūšio jos taip 
pat pasiekė tiltą ir perskyrė priešo rytinę grupuotę. 16 sovietų SAĮ dideliu grei- 
čiu pervažiavo tiltą ir sudarė žiedinę gynybą vakariniame krante, o mechani- 
zuotosios brigados pionieriai pašalino sprogmenis nuo tilto (daugiau kaip 100 
užtaisų). 

Visas desanto ir proveržio katerių karinis personalas buvo apdovanotas ordi- 
nais bei medaliais.“ 

20-ojo gvardijos šaulių korpuso generolas leitenantas N. Biriukovas tikina, 
kad tiltą išgelbėjo kaip tik desantininkai, bet ne jūrų, o sausumos „pėstininkai, 
priklausantys 7-ajai gvardijos divizijai: 

„Naktį į balandžio 11-ąją mūsų desantas - 217-ojo pulko pirmasis šaulių ba- 
talionas, sustiprintas pionieriais, chemikais ir žvalgais, buvo permestas šarvuo- 
taisiais kateriais per Dunojų. Išsilaipinę į kairįjį krantą, desantininkai tuo pačiu 
metu iš dviejų pusių puolė prie tilto, tačiau, kai juos užgriuvo itin smarki ugnis, 
sugulė už keturiasdešimt metrų nuo tikslo ir buvo priversti atmušinėti priešo 
kontratakas. 

Nepavyko užimti tilto ir 232-ojo pulko padaliniams. Tai mums pavyko tik ba- 
landžio 13-osios paryčiui, kai 21-asis pulkas, vadovaujamas narsaus vado papul- 
kininkio M. Riabčenkos, smarkiu šuoliu prasiveržė į kairįjį krantą, ten susijungė 
su 217-ojo pulko batalionu. Gerą paramą ugnimi teikė Dunojaus flotilės šar- 
vuotieji kateriai, taip pat tie narsūs gvardiečiai, kurie skverbėsi nuo vienos sijos 
prie kitos naudodami pakabintas lentas, klojinius po tilto važiuojamąja dalimi.“ 

7-osios gvardijos oro desanto divizijos štabo viršininkas pulkininkas 
N. Gladkovas jūrininkų apskritai nepastebėjo: 

„Balandžio 12 d. 23 val. 40 min. į 7-osios divizijos vadavietę atvyko 20-ojo 
gvardijos Budapešto šaulių korpuso vadas generolas N. Biriukovas, kuris jos 
vadui skyrė užduotį: naktį į balandžio 13-ąją užimti Imperijos tiltą, paskui, 
susijungus su 2-0jo Ukrainos fronto 46-osios armijos puolančia kariuomene, 
sukurti placdarmą Dunojaus kairiajame krante, Floridsdorfo miesto rajone. 

Įvertinęs aplinkybes, divizijos vadas pulkininkas D. Dryčkinas nusprendė 
užimti tiltą netikėtai į ataką be artilerinio rengimo pasiųsdamas 21-ojo gvardi- 
jos Budapešto oro desanto pulko pajėgas, kurioms vadovavo ryžtingas ir drąsus 
vadas pulkininkas M. Riabčenka. Gavęs įsakymą, pulkas patraukė per 80-osios 
divizijos kovos rikiuotę ir pasistūmėjo į artimas tilto prieigas. 

Kol buvo rengiamasi šturmui, pulko žvalgyba slapčia ir nepastebimai pasiekė 
Dunojaus krantą tilto rajone ir pradėjo žvalgyti vietovėje esantį priešą. Kartu su 
pulko kariuomenės pėsčiąja žvalgyba, kuriai priklausė divizijos atskirojo gvar- 
dijos pionierių bataliono ir 21-ojo pulko pionierių būrio pionieriai minuotojai. 
Jiems reikėjo nustatyti, kaip yra užminuotas tiltas ir nukirpti laidus. 

Žvalgams ir pionieriams teko veikti sudėtingomis aplinkybėmis, nes prie tilto 
prigludusi vietovė buvo sistemingai apšviečiama raketų. Tačiau, ištyrę vietovę 
tilto rajone, žvalgai ir pionieriai nušliaužė po tiltu, kur aptiko elektros laidus, 
nutiestus nuo aviacinių bombų ir sviedinių, kurie buvo pritvirtinti prie metali- 
nių sijų. Skverbdamiesi per tilto konstrukcijos ertmes, svaiginamame aukštyje, 
narsūs pionieriai be triukšmo karpė mirtiną pavojų keliančius laidus. 

Sovietų 120 mm kalibro minosvaidžiai prie Vienos Hofburgo rūmų. 


Tuo pačiu metu pulko žvalgyba, toliau apžiūrėdama vietovę, aptiko greta tilto 
didelio skersmens vamzdį, kuris buvo nutįsęs nuo tilto priešingo galo. 

Atidžiai išklausęs žvalgų pranešimą, pulko vadas papulkininkis M. Riabčenka 
nusprendė nedelsdamas perkelti vamzdžiu 1-ąjį batalioną, kuriam vadovavo 
gvardijos kapitonas D. Borisovas. Batalionui buvo iškelta užduotis: persikelti į 
Dunojaus priešingą krantą, netikėtu smūgiu atakuoti priešą iš užnugario, užimti 
tilto šiaurinę dalį ir įsitvirtinti - atimti iš priešo galimybę prasiveržti prie tilto 
nuo Huberto dambos. 

Kai tik bataliono kuopos užėmė pradines pozicijas, į padangę nuskriejo dvi 
raudonos ir viena žalia raketa. Gvardiečiai desantininkai, pradėję smarkiai šau- 
dyti iš automatų ir kulkosvaidžių, staigiu šuoliu įsiveržė į tilto šiaurės vakarų 
gynybos poziciją. 

Per netikėtą, greitą ataką gvardiečiai nesustodami užėmė Imperijos tilto galą. 

Tuo pačiu metu pagal signalą į ataką puolė ir 21-ojo gvardijos oro desanto 
pulko pagrindinės pajėgos. Priešo būrys, patyręs didelių nuostolių, pradėjo 
trauktis per tiltą. Vienas mūsų pionierius pamatė, kaip fašistų kareivis uždegė 
Bikfordo virvutę. Iki dėžių su sprogmenimis liko gal penki šeši metrai. Ryžtingas 

gvardietis, rizikuodamas gyvybe, puolė prie degančios virvutės ir spėjo ją nu- 
traukti. Tiltas liko nesusprogdintas. 21-ojo pulko kariai, palaužę priešą, iki ba- 
landžio 13 d. 7 valandos susijungė su 1-ojo bataliono kuopomis kitame krante. 

21-ojo pulko padaliniai pateko į labai sunkią padėtį. Tačiau ryžtingi gvardie- 
čiai desantininkai drauge su kitame krante esančiu pulko vadu papulkininkiu 
M. Riabčenka ir vado pavaduotoju politiniam darbui majoru A. Dobrovu to- 
liau gynė tiltą atsakydami priešui taiklia kulkosvaidžių ir minosvaidžių ugnimi. 
Vidurdienį Dunojuje veikiantys Dunojaus karinės flotilės šarvuotieji kateriai 
priplaukė prie Imperijos tilto, pradėjo smarkiai šaudyti iš pabūklų ir kulko- 
svaidžių į besiginančią priešo kariuomenę Huberto damboje. Tai gerokai pa- 
lengvino pulko padalinių padėtį. Bet mūšis nedideliame placdarme anoje tilto 
pusėje vyko toliau. Priešas mėgino prasiveržti prie tilto. Visi jo mėginimai buvo 
sėkmingai atremiami organizuota ir stipria pulko batalionų ugnimi. 

Tuo metu 7-osios divizijos vadovybė visaip stengėsi kaip galima greičiau per- 
kelti divizijos pagrindines pajėgas. Balandžio 13 d. 16 valandą, prisidengusios 
sumaniai sudaryta dūmų uždanga, į Dunojaus priešingą krantą tiltu dideliu 
greičiu veržėsi 8-ojo gvardijos atskirojo savaeigių artilerijos diviziono 16 sava- 
eigių artilerijos įrenginių, vadovaujamų gvardijos majoro V. Vasiljevo. Paskui 
savaeigius pabūklus traukė 29-ojo ir 18-ojo gvardijos oro desanto pulkų batalio- 
nai, kurie nesustodami užėmė pradinę padėtį atakai per 600 metrų nuo Huberto 
dambos. Dabar tilto susprogdinimo grėsmė buvo pašalinta... 

Dėl drąsos ir narsumo bei didelio karinio meistriškumo 1-ojo bataliono vadas 
gvardijos kapitonas D. Borisovas ir 21-ojo gvardijos oro desanto pulko vadas 
gvardijos papulkininkis M. Riabčenka buvo apdovanoti Suvorovo III laips- 
nio ordinais, 7-osios gvardijos oro desanto divizijos vadas gvardijos pulkinin- 
kas D. Dryčkinas - Kutuzovo II laipsnio ordinu.“ 

Tačiau fronto politinės valdybos viršininkas generolas leitenantas I. Anošinas 
įsitikinęs, kad ant Imperijos tilto pirmieji įsiveržė 31-ojo gvardijos korpuso 
4-osios gvardijos Raudonosios vėliavos šaulių divizijos sumanūs kariai. Jie pri- 
sėlino prie objekto per miesto kanalizacijos sistemą: 

„Balandžio 12 d. pirmasis požeminį šturmo žygį atliko 2-asis gvardijos šaulių 
batalionas. Kuopos ėjo kolona po vieną žmogų. Priekyje - žvalgybos dalinys, 
paskui priešakinė žygio užkarda. Kolonos gale žygiavo užnugario žygio užkarda. 

Kai lauke sutemo, batalionas išlindo į paviršių. Veikė veržliai. Sunaikinęs iš 
netikėtumo sutrikusius hitlerininkus, pirmiausia užėmė bažnyčią greta tilto pra- 
džios ir ėmė blokuoti jo prieigas. Tuo metu 4-oji šaulių kuopa užėmė kampinį 
namą Reichsbriukenštrasėje, gvardijos vyresniojo leitenanto G. Miasojedovo 
kuopos kovotojai nukirpo tilto pusėn nutiestus laidus. 

Įkandin bataliono atžygiavo pionieriai. Negaišdama nė minutės, grupė, 
vadovaujama seržanto D. Filipovo, pradėjo veržtis ant tilto. Iki balandžio 13-osios 
aušros ji apžiūrėjo tiltą. Po dviem pirmosiomis atramomis iš kairiojo kranto 
pusės Filipovas aptiko daug sprogmenų su jau nutiestais laidais. Juos seržantas 
nukirpo. Tiltas buvo išgelbėtas. Tačiau mūšis dėl jo nesibaigė. 

Pridengdama Filipovo pionierius, 8-ojo gvardijos pulko 5-oji šaulių kuopa 
pradėjo susišaudymą su hitlerininkais ant tilto. Iš priešingo jo galo ir Dunojaus 
kranto į tiltą tratino kulkosvaidžiai, šaudė keletas priešo artilerijos bei mino- 
svaidžių baterijų. Tokiomis sąlygomis tiltu judėti negalima. Reikia skubiai nu- 
slopinti priešo baterijas. 

Ir vėl pirmieji į pagalbą motošauliams atskubėjo 23-iojo artilerijos pulko 
3-iojo diviziono artileristai. Tiesiuoju taikymu jie smogė hitlerininkų kulkosvai- 
džiams ir atvykstantiems tankams upės kairiajame krante. 

Koreguodamas šaudymą, 3-iojo artilerijos diviziono vadas gvardijos majoras 
A. Kovalis sužeistas. Narsiajam karininkui buvo sutvarstyta ranka, bet jis nesu- 
tiko pasitraukti į nepavojingą vietą. 

— Kol tiltas bus mūsų, nesitrauksiu! - pareiškė didvyris artileristas. 

Gavęs pranešimą, kad Imperijos tiltas išminuotas, divizijos vadas gvardijos pa- 
pulkininkiui Pančenkai įsakė nedelsiant užimti placdarmą priešingame krante. 

Paskui mes sužinojome, kad pirmieji ant tilto žengė ir leidosi į priešingą krantą 
gvardijos jaunesniojo leitenanto V. Osetrovo būrio kariai. Paskui Osetrovo 
būrį į priešingą krantą persikėlė gvardijos leitenanto A. Mamedovo būrys ir 
kiti padaliniai. Osetrovas, Mamedovas ir Voroninas buvo sužeisti, bet iš mūšio 
nesitraukė. Iki 13 d. pietų į priešingą krantą prasiskverbė 2-asis šaulių batalionas, 
o 3-iasis parėmė puolančiuosius ugnimi iš dešiniojo kranto. Apskritai 8-asis 
gvardijos šaulių pulkas ne tik užtikrino Imperijos tilto užėmimą, bet ir jį saugojo 
bei gynė, kol atžygiavo 20-ojo gvardijos šaulių korpuso daliniai. 

Vadovybė deramai įvertino gvardiečių žygdarbį mūšiuose dėl tilto. Be gvar- 
dijos majoro A. Kovalio, Sovietų Sąjungos didvyrio vardas buvo suteiktas 
8-ojo gvardijos šaulių pulko gvardijos papulkininkiui I. Pančenkai. Gvardijos 
jaunesnysis leitenantas V. Osetrovas buvo apdovanotas Raudonosios vėliavos 
ordinu. Seržantas Dmitrijus Filipovas apdovanotas Lenino ordinu, jo draugai — 
Tėvynės karo ir Raudonosios žvaigždės ordinais.“ Fronto laikraštis „Sovetskij 
vojin“ įdėjo nuotrauką su šiuo tekstu: ketvertas narsių pionierių, vadovaujamų 
gvardijos seržanto Dmitrijaus Filipovo, naktį slapčia prasiskverbė į priešo pozi- 
cijas, užėmė tiltą (!) per Dunojų, jį išminavo ir gynė, kol atvyko mūsų pėstinin- 
kai. Nuotraukoje: didvyriai pionieriai (iš kairės į dešinę) gvardijos jefreitorius 
I. Polivoda, gvardijos seržantas D. Filipovas, gvardijos jaunesnysis seržantas 
A. Koroliovas ir gvardijos raudonarmietis I. Sviridovas.“ 

Bet ir tai ne viskas. Pasirodo, tą pačią naktį į balandžio 13-ąją šeši generolo 
Rusijaninovo korpuso 2-osios mechanizuotosios brigados savanoriai plaukte 
prisiartinę prasiskverbė ant tilto, papjovė sargybinius ir tiltą išminavo: 

„Specialių įrankių nebuvo: tvirtinimus pjaustėme aštriais peiliais, o paskui, 
griaudėjant sviedinių ir minų sprogimams, numetėme dėžes su piroksilinu ir 
tolu į toli apačioje tamsuojantį Dunojaus vandenį. Per keletą valandų gvardiečiai 
nukenksmino apie 20 dėžių sprogmenų. 

Keturiems žvalgams: gvardijos vyresniajam seržantui Andrejui Mitrofanovičiui 
Kulnevui, gvardijos viršilai Fiodorui Ivanovičiui Mininui, gvardijos eiliniams 
Grigorijui Martynovičiui Moskalčiukui ir Nikolajui Denisovičiui Borisovui bei 
dviem pionieriams - gvardijos vyresniajam seržantui Maksimui Anufrijevičiui 
Lastovskiui ir gvardijos grandiniui Andrejui Matvejevičiui Zolkinui už šį žyg- 
darbį buvo suteiktas Sovietų Sąjungos didvyrio vardas.“ Lastovskiui ir Zolkinui 
surašytuose apdovanojimų dokumentuose teigiama, kad pirmasis nukenksmino 
76 užtaisus, o antrasis — 56. 

Taigi išryškėja toks paveikslas: 

Apkasuose prie Imperijos tilto galų įsitvirtino ir tris paras mirtinai gru- 
miasi 80-osios gvardijos šaulių divizijos automatininkų kuopa, kurią išlaipino 
Dunojaus flotilės kateriai. Kuopai vadovauja vyresnysis leitenantas E. Pilosianas, 
jo pionieriai netikėtai nukirpo laidus, galbūt - ne visus. 

Naktį į balandžio 13-ąją 21-ojo pulko 1-asis batalionas „didelio skersmens 
vamzdžiu“ persikelia į Dunojaus priešingą krantą, o pulko pionieriai, „skverb- 
damiesi per tilto sijas svaiginamame aukštyje, be triukšmo karpo begalę 
elektros laidų, „nutiestų prie aviacinių bombų ir sviedinių . Kažkur šalia jų, 
pašalinę sargybinius po važiuojamąja dalimi, šmirinėja ir mėto į vandenį „dėžes 
su piroksilinu ir tolu“ vyresniojo leitenanto Kulnevo grupė, o seržanto Filipovo 
grupė tuo metu nukenksmina sprogmenis po dviem pirmaisiais taurais, aptinka 
„Slaptavietes“ tarpatramiuose ir taip pat nupjauna padegamąsias virvutes. Iš 
kanalizacijos išlenda į paviršių 8-ojo pulko šaulių batalionas ir blokuoja tilto 
prieigas. Tiesiog „56-ojo objekto“ prieigose, peržengdamas 80-osios gvardijos 
šaulių divizijos kovos rikiuotę, telkiasi 21-asis Budapešto pulkas. 

Prieš aušrą papulkininkio Riabčenkos pulkas, netikėtai atakuodamas, nu- 
šluoja vokiečių priedangos būrį, kuris gynė tilto pietinį galą - 70-80 pėstininkų 
su kulkosvaidžiais, 75 mm lauko patrankomis ir šturmo pabūklais, ir 7 valandą 
susijungia su kapitono Borisovo batalionu priešingame krante. Tuo pačiu metu 
prie tilto prasiveržia jūrų pėstininkų būrys ir 80-osios šaulių divizijos pulkas, 
kuris susijungia su iškankintu desantu. Iš po tilto su granatomis rankose iš- 
šoka žvalgai Kulnevas su Mininu ir sudegina du priešo tankus, Moskalčiukas ir 


VIENOS OPERACIJA 


Borisovas, slėpdamiesi už užtvaros, kloja vokiečius iš automatų. Pro juos, den- 
giami Kovalio artilerijos diviziono ugnies, „plačia važiuojamąja dalimi“ skuba 
užimti placdarmo Pančenkos 8-asis šaulių pulkas. Iki pietų vienas jo batalionas 
įsitvirtina kairiajame krante ir, nepastebėjęs, kad tuose pačiuose apkasuose tūno 
Pilosiano desantininkai, Riabčenkos gvardiečiai ir dar krūva visokiausių žmo- 
nių, ginasi, „kol atvyksta 20-ojo gvardijos šaulių korpuso daliniai“. Pagaliau 16 
valandą, dengiami dūmų skraistės, per tiltą visu greičiu pervažiuoja 16 majoro 
Vasiljevo savaeigių pabūklų. 

Vos nepamiršta! Yra dar šlovingosios inžinerinės kariuomenės metraštis: 

„Balandžio 13 d.,baigiamajame kovos dėl Vienosetape, pulkininko A. Zagrebino 
11-osios šturmo inžinerinės pionierių brigados šturmo grupės, veikdamos išvien 
su desantu Dunojaus upinės flotilės išlaipintu desantu, užėmė ir išminavo tiltą 
per Dunojų. 54-ojo atskirojo šturmo inžinerinio pionierių bataliono pionieriai 
greit prasiveržė ant tilto, nukirpo prie užtaisų prijungtą sprogdinamąjį tinklą, o 
55-ojo atskirojo šturmo inžinerinio bataliono padaliniai nuėmė nuo tilto viršuti- 
nės konstrukcijos aštuonis užtaisus, iš viso sveriančius apie 600 kg!“ 

Apskritai tiltas buvo didelis, labai platus, didvyrių ant jo ir po juo tilpo daug, 
o „tolo ir piroksilino“ aptikta tiek, kad galima susprogdinti pusę Vienos - apie 
20 tonų. Nežinomas liko tik tas kareivis, apie kurį, vienintelį iš visų, pranešė 
„Sovinformbiuras“: „Vienas mūsų karys atsitiktinai aptiko požeminį tunelį, ve- 
dantį prie Dunojaus...“ 


Iki balandžio 15 d. 3-iojo Ukrainos fronto kariuomenė pasiekė Tulno, Sankt 
Pelteno, Berndorfo, Mariboro, Dravos upės liniją, kur, kariuomenės vyriausio- 
sios vadovybės paliepimu, buvo sustabdyta. Tą dieną 39-asis gvardijos šaulių 
korpusas forsavo Dunojų ir užėmė Korneiburgą. Netrukus prie šio miesto priar- 
tėjo 46-osios armijos kariuomenė. 

Vykstant mūšiams dėl Vienos, 3-iojo Ukrainos fronto centre ir kairiajame 
sparne toliau vyko puolimas bendra Graco kryptimi. Iki balandžio vidurio 
fronto kariuomenė pasiekė Rytų Alpes. Siekdama spėti įnešti savo indėlį į „vo- 
kiečių fašizmo sutriuškinimo“ reikalą, atvyko Tolbuchino operatyviniam pa- 
valdumui perduota Vengrijos liaudies kariuomenės 6-oji pėstininkų divizija, 
kuriai, pasak fronto karo tarybos nario generolo pulkininko A. Želtovo, pavesta 
„likviduoti“ Alpėse esesininkų gaujas ir diversantų - „ietininkų“ - būrius. 

Balandžio pabaigoje-gegužės pradžioje Austrijoje veikianti sovietų kariuo- 
menė pasiekė Linco, Gaflenco, Klagenburgo liniją ir susitiko su amerikiečių 
kariuomene. 

Propagandinė nuotrauka 

J. Štrauso kapo. 


Bulgarijos 1-osios armijos kariuomenė balandžio 8 d. pasiekė Varaždino rajoną 
ir laikinai perėjo į gynybą su užduotimi neleisti priešui prasiveržti šiame ruože. 
Balandžio 12 d. piečiau Dratvos perėjo į puolimą Jugoslavijos 3-ioji armija. 
Gegužės 10 d. Jugoslavijos kariuomenė kartu su Bulgarijos daliniais užėmė 
Mariboro miestą. Gegužės viduryje Bulgarijos 1-oji armija pasiekė Koralpės 
kalnyno liniją ir susitiko su anglų daliniais. Ten baigėsi jos kovų kelias. Gegužės 
24 d. armija buvo išjungta iš 3-iojo Ukrainos fronto ir išvyko į tėvynę. 

Įveikusi armijų grupės „Pietūs“ kariuomenę, 2-ojo ir 3-iojo Ukrainos fronto 
kariuomenė užėmė Vengrijos vakarinę dalį, nemažą dalį Čekoslovakijos, 
Austrijos rytinius rajonus su sostine Viena. Vokietija neteko ekonominiu 
požiūriu svarbaus Nadkanižos naftingojo rajono ir vieno iš paskutinių didelių 
pramonės centrų - Vienos. Taip pat buvo galutinai palaidota „Alpių tvirtovės“ 
idėja. Hitleris nepanoro persikelti į Berchtesgadeno vadavietę ir nusprendė savo 
likimą pasitikti Berlyne. 

Raudonoji armija pasiekė didelę pergalę prieš vokiečių strateginio fronto pie- 
tinį sparną. Per 30 parų dviejų frontų kariuomenė kaudamasi nužygiavo 150- 
250 kilometrų. Ji sutriuškino 32 priešo divizijas, paėmė į nelaisvę daugiau kaip 
130 tūkst. kareivių ir karininkų, paėmė ir sunaikino 1345 tankus bei savaeigius 
pabūklus, 2250 lauko patrankų. 

3-iojo Ukrainos fronto kariuomenė ir 46-oji armija per Vienos operaciją iš 
viso neteko 168 tūkst. žmonių (iš jų apie 39 tūkst. buvo negrįžtamieji nuostoliai), 
apie 800 pabūklų ir minosvaidžių, 600 tankų ir SAĮ, daugiau kaip 600 lėktuvų. 

Balandžio 30 d. armijų grupė „Pietūs“ buvo pervadinta į armijų grupę 
„Osterreich“. 

Dėl sėkmingų sovietų kariuomenės veiksmų Vienos ruože ir 3-iajam Ukrainos 
frontui pasiekus Austrijos rytinius rajonus, vokiečiai buvo greičiau išstumti iš 
Jugoslavijos. Ten veikianti armijų grupės „E“ kariuomenė buvo izoliuota nuo 
Vokietijos ir visa pradėjo trauktis. 


„Išvaduotojai“ parklupdytoje Vienoje. 

Oro erdvei virš Reichstago ginti skirtas 8,8 cm kalibro 


vokiečių zenitinis pabūklas FlaK 18. 

Kol Raudonoji armija sprendė svarbius uždavinius nuošaliau nuo Berlyno ruožo, 
Vakarų fronte įvyko didžiulių pokyčių. Kovo pirmoje dekadoje sąjungininkų eks- 
pedicinės pajėgos užėmė Reino sritį ir strateginės svarbos geležinkelio tiltą prie 
Remageno. Netrukus Reino upės dešiniajame krante įsitvirtino penkios ameri- 
kiečių divizijos. Hitlerį dėl tokios „išdavystės“ ištiko šokas. Kovo 23 d. netikėtai 
atakuodami naktį, amerikiečiai įstengė sukurti placdarmą prie Openheimo 
(Oppenheim). Tolesniuose sąjungininkų planuose buvo numatytas platus 
puolimas visu frontu, per kurį ketinta pirmiausia sunaikinti vokiečių stipriausią 
grupuotę, sutelktą Rūro pramoniniame rajone. 

Kovo 24 d. 2-oji anglų armija ir 9-oji amerikiečių armija forsavo Reiną Vezelio 
(Wesel) rajone ir pradėjo puolimą aplenkdamos Rūrą iš šiaurės. Kitą dieną 


Vakarų frontas. Amerikiečiai keliasi 


per Reino upę. 

l-oji ir 3-ioji amerikiečių armijos smogė iš placdarmų prie Remageno ir 
Openheimo. Kovo 26 d. 7-oji amerikiečių ir 1-oji prancūzų armija įveikė Reiną 
prie Manheimo ir Karsruės (Karlsruhe). Vokiečių frontas žlugo netikėtai greitai. 
Balandžio 1 d. 9-osios ir 1-osios armijų priešakinės tankų grupės susitiko 
Padeborne ir sudarė apsupties žiedą. Į milžinišką katilą pateko apie 370 tūkst. 
armijų grupės „B“ kareivių ir karininkų. Pasiekusi laimėjimą pirmajame ope- 
racijos etape, anglų bei amerikiečių vadovybė nusprendė didžiausias pastangas 
nukreipti iš šiaurinio į centrinį ruožą. Balandžio 4 d. trys amerikiečių armijos 
trumpiausiu maršrutu pasuko Elbės link. 

Štai tada draugas Stalinas sunerimo, kad nelemtieji sąjungininkai, pažeisdami 
Jaltos susitarimus, gali įsibrauti į sovietų okupacinę zoną ir pirmieji įžengti į 
Berlyną. Tiesą sakant, tokios mintys klaidžiojo Vakarų politikų ir kariškių, ypač 
anglų, galvose. 

Štai ką balandžio 1 d. Čerčilis rašė Ruzveltui: 

„Aš visai nuoširdžiai sakau, kad Berlynas turi didelę strateginę reikšmę. 
Niekas visų galinčių priešintis vokiečių pajėgų neprivers taip pulti į neviltį kaip 
Berlyno žlugimas... 

Ši problema turi dar vieną aspektą, kurį mums reikia išnagrinėti. Rusų armi- 
jos pietuose neabejotinai užims visą Austriją ir įžengs į Vieną. Jei jos dar užims 
Berlyną, ar jų sąmonėje neįsitvirtins nuomonė, kad neva jie įnešė didžiausią in- 
dėlį į bendrą mūsų pergalę, ir ar tai nesukels rimtų ir net neįveikiamų sunkumų 
ateityje? Aš manau, kad politiniais sumetimais mes turime Vokietijoje pasistū- 
mėti kiek galima toliau į rytus ir, suprantama, užimti Berlyną, jei jis taps mums 
pasiekiamas. Šis kursas atrodo protingas ir kariniu požiūriu.“ 

Tačiau generolas Eizenhaueris manė, kad svarbiau smogti Leipcigo kryp- 
timi, t. y. gerokai piečiau Berlyno perskirti priešo pajėgas vakariau Elbės ir 
susitikti su sovietų kariuomene Erfurto (Ehrfurt)-Leipcigo-Dresdeno lini- 
joje. Žvalgybos duomenimis, ten buvo perkeliamos „svarbiausios vokiečių 
vyriausybinės įstaigos“, kaip tik Pietų Vokietija ir Austrija turėjo tapti nacistų 
priešinimosi paskutiniu bastionu - „nacionaline tvirtove . Įrodinėdamas savo 
plano tikslingumą, Eizenhaueris rašė JAV štabų viršininkų komiteto pirmininkui 
Džordžui Maršalui: 

„Aš mėginau pabrėžti, kad mano puolimas Leipcigo rajone yra ne tik teisinga 
lemiamo smūgio kryptis, bet ir teikia man didžiausią mobilumą. Bet kuriuo 
metu, kai galėsime paimti Berlyną be didelių nuostolių, mes, žinoma, tai pada- 
rysime. Bet manau, kad kariniu požiūriu neprotinga šiomis sąlygomis padaryti 
Berlyną pagrindiniu tikslu, ypač, jei atsižvelgsime į tą faktą, kad nuo jo iki rusų 
pozicijų vos 35 mylios. Aš pirmasis pripažįstu, kad karas vyksta turint politi- 
nių tikslų, ir jei Jungtinis ŠVK nuspręs, kad Vakarų sąjungininkų kariuomenei 

užimti Berlyną yra svarbiau už grynai karinius tikslus, tai aš esu pasirengęs 
pakeisti savo planus ir mąstymą, kad būtų atlikta ši operacija.“ 

12-osios armijų grupės vadas generolas Omaras Bredlis, apskaičiavęs, kad 
prasiveržiant į Berlyną, galėtų susidaryti 100 tūkst. žmonių nuostolių, pareiškė: 
„Gana didelė kaina, kad tiek mokėtume tik dėl prestižo, ypač jei mes paskui 
atsitrauksime atgal ir atiduosime pergalės vaisius kitai pusei.“ 

Eizenhaueriui, kuris turėjo didžiulį autoritetą Vašingtone, keisti „mąstymą“ 
neteko. Jo argumentai įtikino ir jungtinį štabų viršininkų komitetą, ir Ruzveltą. 

Dar kovo 28 d. Eizenhaueris žengė beprecedentį žingsnį: nusižengdamas 
įprastai subordinacijai, kreipėsi asmeniniu laišku tiesiai į maršalą Staliną - ka- 
riuomenės vyriausiasis vadas į kitą tokį patį. Laiške generolas atskleidė visus 
savo ketinimus, patvirtino, kad amerikiečiai neketina dalyvauti kautynėse dėl 
Berlyno, ir paprašė Josifą Visarionovičių taip pat pasidalyti rusų planais. Anglai 
sarkastiškai pastebėjo: „Tai maždaug tas pats, kaip, sakysim, maršalas Tolbuchinas 
išsiųstų asmeninį laišką JAV prezidentui ar Didžiosios Britanijos ministrui pir- 
mininkui ir prašytų pranešti apie vyriausiojo vado planus Viduržemio jūros 
karo veiksmų teatre.“ 

Stalinas laišką gavo balandžio 1-osios vakarą. Generolą Eizenhauerį jis gerbė, 
bet laišku nepatikėjo. Politikoje vertinami ne pažadai, o galimybės. Vyriausiasis 
buvo įsitikinęs, kad noro ir galimybių užimti Vokietijos sostinę anksčiau, negu 
tai padarys Raudonoji armija, sąjungininkai turėjo, o vokiečiai, norėdami pri- 
kiaulinti nekenčiamiems bolševikams, gali jiems atverti frontą. 

Vadinasi, reikia kuo greičiau užimti Berlyną patiems. Metas baigti šį karą. 

Itin negatyvią vyriausiojo reakciją sukėlė žinia apie kovo viduryje įvykusius 
feldmaršalo Aleksanderio štabo atstovų kontaktus su generolu Karlu Volfu 
(Wolf). Nors informaciją apie derybas Berne gavo ne Štirlicas-Isajevas, o visai 
oficialiai pateikė Anglijos pasiuntinys, Stalinas tą įvykį suprato vienareikšmiš- 
kai: kažkokie „Anglijos ir JAV reakcingieji sluoksniai rengiasi sudaryti separa- 
tinę taiką su Vokietija už Sovietų Sąjungos, „nešančios pagrindinę karo naštą, 
nugaros. Ir tai tada, kai būtent Čerčilis pirmasis iškėlė „hitlerizmo sunaikinimo“ 
šūkį - dar tuo metu, kai Kremlius išsiuntė Hitleriui sveikinimo telegramas, o 
Molotovas viešai tikino, kad kovoti su hitlerizmu nėra prasmės. 

Čerčilis ir Ruzveltas gavo griežtus ir įžeidžius laiškus su kaltinimais, kad jie 
nevykdo įsipareigojimų, slapčia rengia su vokiečiais sąmokslą ir kad net sąjun- 
gininkų kariuomenė puolė jau kažkaip labai sparčiai: 

„Jūs tikinate, kad jokių derybų nebuvo. Reikia manyti, kad nebuvote iki 
galo informuoti. Mano kariniai kolegos, remdamiesi turimais duomenimis, 
neabejoja, kad derybos vyko ir baigėsi susitarimu su vokiečiais, pagal kurį vo- 
kiečių vyriausiasis vadas Vakarų fronte maršalas Keselringas (Kesselring) sutiko 

H. Himlerio nurodymu vienas aukščiausių SS vadų K. Volfas (dešinėje) mėgino 


derėtis su Vakarų sąjungininkais, tačiau jo slapta misija žlugo. 


atverti frontą ir praleisti į rytus anglų ir amerikiečių kariuomenę, o šie žadėjo 
vokiečiams lengvesnes paliaubų sąlygas. 

Aš suprantu, kad tam tikrų pliusų anglų ir amerikiečių kariuomenė dėl šių 
separatinių derybų Berne ar kurioje nors kitoje vietoje turi, nes anglų ir ame- 
rikiečių kariuomenė įgyja galimybę judėti į Vokietijos gilumą beveik be jokio 
vokiečių priešinimosi, bet kodėl reikėjo tai slėpti nuo rusų ir kodėl neįspėjote 
apie tai savo sąjungininkų rusų? 

Ir štai išeina, kad šią minutę vokiečiai Vakarų fronte iš tikrųjų nustojo kariauti 
su Anglija ir Amerika. Be to, vokiečiai toliau kariauja su Rusija - Anglijos ir 
Amerikos sąjungininke. 


400 


Vladimir Bešanov. Trečiojo reicho katastrofa 


Suprantama, kad tokia situacija niekaip negali padėti išsaugoti ir stiprinti 
pasitikėjimą tarp mūsų šalių.“ 

Atsakomuosiuose laiškuose Ruzveltas itin piktinosi Stalino „informatoriais“, 
rašė apie savo veiksmų „šlykštų apibūdinimą“ ir apgailėtiną „baiminimosi ir 
nepasitikėjimo atmosferą. 

Beveik iškart po Jaltos susitarimų atsiradęs sąjungininkų santykiuose plyšys 
toliau platėjo. 


Kovo paskutinėmis dienomis į Maskvą kariuomenės vyriausiosios vadovybės 
iškviesti atvyko maršalai G. Žukovas ir I. Konevas. Balandžio 1 d. Kremliuje 
įvyko atstovaujamasis pasitarimas, kuriame patvirtintas bendras puolimo 
Berlyno kryptimi planas. 

Konevas prisiminė: 

„Vos spėjome pasisveikinti, Stalinas paklausė: 

— Arjums žinoma, kaip klostosi aplinkybės? 

Mes su Žukovu atsakėme, kad pagal tuos duomenis, kuriuos turime frontuose, 
aplinkybės mums žinomos. Stalinas atsisuko į Štemenką ir jam pasakė: 

— Perskaitykite telegramą. 

Štemenka garsiai perskaitė telegramą, kurios esmę trumpai apibūdinti galima 
taip: anglų bei amerikiečių vadovybė rengia Berlyno užėmimo operaciją - kelia 
užduotį paimti jį anksčiau už sovietų kariuomenę. Svarbiausia grupuotė suda- 
roma vadovaujant feldmaršalui Montgomeriui. 

Pagrindinio smūgio kryptis planuojama šiauriau Rūro, trumpiausiu keliu, 
kuris skiria nuo Berlyno pagrindinę anglų kariuomenės grupuotę. Telegramoje 
išvardijama ištisa virtinė išankstinių priemonių, kurias vykdė sąjungininkų va- 
dovybė: grupuotės sudarymas, kariuomenės telkimas. Telegrama baigiama taip: 
pagal visus duomenis planas užimti Berlyną anksčiau už sovietų kariuomenę 
sąjungininkų štabe nagrinėjamas kaip visai realus ir visa sparta rengiamasi jį 
įvykdyti. 

Kai Štemenka telegramą perskaitė iki galo, Stalinas kreipėsi į Žukovą ir mane: 

— Tai kas ims Berlyną, mes ar sąjungininkai? 

Taip jau išėjo: pirmam į šį klausimą teko atsakyti man ir aš atsakiau: 

— Berlyną imsime mes ir užimsime jį anksčiau už sąjungininkus.“ 

Būsimosios operacijos tikslas - per trumpą laiką sutriuškinti armijų grupių 
„Weichsel“ ir „Centras“ pagrindines pajėgas, užimti Berlyną ir, pasiekus Elbės 
upę, susitikti su Vakarų sąjungininkų kariuomene. Tai turėjo iš Vokietijos atimti 
galimybes toliau organizuotai priešintis ir priversti ją besąlygiškai kapituliuoti. 

Sovietų vadovybės sumanymas buvo toks: trijų frontų galingais smūgiais pra- 
laužti priešo gynybą palei Oderį ir Neisę ir, plėtojant puolimą į gilumą, Berlyno 

ruože apsupti vokiečių pagrindinę grupuotę, tuo pačiu metu ją perskirti į keletą 
dalių ir vėliau kiekvieną iš jų sunaikinti. 

Pasitarimo rezultatai buvo įtvirtinti balandžio 2-6 d. kariuomenės vyriausio- 
sios vadovybės pasirašytose direktyvose. 

1-ojo Baltarusijos fronto kariuomenės vadui įsakyta parengti bei įvykdyti 
Vokietijos sostinės užėmimo operaciją ir ne vėliau kaip 12-15 dieną pasiekti 
Elbės upę. Frontas turėjo atlikti tris smūgius: pagrindinį - tiesiai Berlyno kryp- 
timi iš Kiustrino placdarmo ir du pagalbinius - šiauriau ir piečiau Berlyno. Tankų 
armijas reikėjo panaudoti pralaužus gynybą - plėtoti laimėjimą aplenkiant 
miestą iš šiaurės rytų: šio manevro esmė - nepraleisti į Berlyną pastiprinimų, 
bet svarbiausia - „klastingų“ sąjungininkų. Tankistų dalyvavimas šturmuojant 
nebuvo numatytas. 

1-asis Ukrainos frontas turėjo sutriuškinti priešo grupuotę Kotbuso rajone ir 
piečiau Berlyno, izoliuoti armijų grupės „Centras“ pagrindines pajėgas ir ne vė- 
liau kaip 10-12 dieną pasiekti Belico, Vitenbergo (Wittenberg) liniją ir toliau 
palei Elbės upę žygiuoti iki Dresdeno. Frontui buvo nurodyta atlikti du smūgius: 
pagrindinį - bendra Šprembergo kryptimi ir pagrindinį - Dresdeno krytimi. 
Žlugus Berlynui, „turėti galvoje“, kad reikia pulti Leipcigo kryptimi. 

Tačiau maršalas Konevas taip pat buvo apimtas aistringo troškimo pamatyti 
Berlyną, „užimti jį savo ginklo jėga“ ir labai krimtosi, kad yra nustumiamas į 
kitą pusę. Jis iš pat pradžių siūlė, „kilus netikėtumų“, numatyti pasukti 1-ojo 
Ukrainos fronto pajėgas į šiaurę ir, kaip tikino S. Štemenka, šiuo klausimu jam 
pritarė generalinis štabas: „Generalinio štabo veikla planuojant baigiamuosius 
smūgius ypač komplikavosi dėl Stalino kategoriško sprendimo ypatingą vai- 
dmenį suteikti 1-ajam Baltarusijos frontui. Užimti tokį didelį, iš anksto parengtą 
gynybai miestą kaip Berlynas, nepajėgtų net itin stiprus 1-asis Baltarusijos fron- 
tas. Šiomis sąlygomis būtinai reikėjo nukreipti į Berlyną dar bent 1-ąjį Ukrainos 
frontą. Be to, žinoma, kaip nors reikėjo išvengti mažai efektyvaus pagrindinių 
pajėgų tiesioginio smūgio.“ 

Stalinas nieko nepataisė direktyvų tekste, bet, apibrėždamas frontų atsako- 
mybės zonas, įstengė įterpti nekonkretumo elementą skatindamas ir Konevą, ir 
Žukovą: 

„Operacijos sumanymą vaizduojančiame žemėlapyje vyriausiasis tylomis 
nubraukė tą skiriamosios linijos dalį, kuri atskyrė 1-ąjį Ukrainos frontą nuo 
Berlyno, nubrėžė ją iki Liubeno (Lubben) gyvenvietės (per 60 kilometrų į pietva- 
karius nuo sostinės ir ją nutraukė: 

— Kuris pirmasis prasiverš, tas tegul ir ima Berlyną, - pareiškė jis mums vėliau. 

Generalinis štabas taip pakrypusiais reikalais buvo patenkintas.“ 

I. Konevas (viduryje) ir G. Žukovas (dešinėje) 1943 m. Po dvejų metų jie varžėsi, 


kas pirmas užims Berlyną. 


Ivaną Stepanovičių „saliamoniškas sprendimas“ nepaprastai pradžiugino: 

„Vesdamas tą liniją pieštuku, Stalinas staiga ją nutraukė ties Liubeno miestu, 
esančiu maždaug už šešiasdešimt kilometrų į pietryčius nuo Berlyno. Nutraukė 
ir toliau netęsė. Jis dėl to nieko nepasakė, bet, manau, ir maršalas Žukovas taip 
pat pastebėjo, kad tai turi tam tikrą prasmę. Skiriamoji linija buvo nutaukta ten, 
kur mes turėjome atsidurti iki operacijos trečios dienos. Toliau (matyt, spren- 
džiant pagal aplinkybes) tylomis buvo numatyta iniciatyvos galimybė frontų 
vadovybėms. 

Man bet kokiu atveju skiriamosios linijos nutraukimas ties Liubenu reiškė, 
kad proveržio sparta, veiksmų greitis ir manevringumas mūsų fronto dešinia- 
jame sparne vėliau gali sudaryti situaciją, kai mums bus patogu smogti iš pietų 
Berlyno kryptimi. 

Ar, nutraukiant šią skiriamąją liniją ties Liubenu, buvo išreikštas nebylus ragi- 
nimas dviem frontams rungtyniauti? Manau, taip galėjo būti.“ 

2-ojo Baltarusijos fronto kariuomenei buvo keliama užduotis forsuoti Oderį, 
sutriuškinti priešo Štetino grupuotę ir ne vėliau kaip 12-15 dieną pasiekti 

Anklamo, Vareno (Waren), Vitensbergės (Wittensberge) liniją. Palankiomis są- 
lygomis ji turėjo, naudodama dalį pajėgų ir veikdama iš už 1-ojo Baltarusijos 
fronto dešiniojo sparno, priversti priešą gintis išilgai Oderio kairiojo kranto. 

1-ojo Baltarusijos fronto ir 1-ojo Ukrainos fronto kariuomenės puolimo pra- 
džia buvo numatyta balandžio 16 d. Po keturių dienų turėjo prisijungti 2-ojo 
Baltarusijos fronto kariuomenė. „Paskutiniam mūšiui“ rengėsi du milijonai 
žmonių, 41,6 tūkst. pabūklų ir minosvaidžių, 6250 tankų ir savaeigių pabūklų, 
7800 kovos lėktuvų - 189 šaulių, 13 artilerijos divizijų, 21 tankų ir mechanizuo- 
tasis korpusas. Žukovo požiūriu, priversto pirmąkart, sudėtingiausiomis die- 
nomis, pulti su atviru dešiniuoju sparnu, „verčiau būtų palaukti penkias šešias 
paras ir pradėti Berlyno operaciją vienu metu trim frontais. Be to, ir neplanuotai 
Pomeranijos operacijai dosniai išeikvotų šaudmenų reikėjo sukaupti daugiau. 
Tačiau Stalinui politiniai tikslai visada buvo svarbesni už karinius: tai jums ne 
Amerika ir papildomų šimto tūkstančių žmonių netektis - normali kaina už ga- 
limybę šešiasdešimt metų vis priminti pasauliui savo „lemiamą indėlį“. 

Čerčilis žinojo, ką rašė. Stalinas žinojo, ką darė. Vėliava virš Reichstago nurašė 
visas komunistinės vadovybės klaidas ir nusikaltimus ir lieka vienintelė šviesi 
dėmė į nebūtį vedančioje SSRS istorijoje. Ko gera, dar viena - Jura Gagarinas. 

Pasirašęs direktyvą dėl Berlyno užėmimo, Stalinas kartu atsakė į Eizenhauerio 
laišką, kuriame amerikiečiui teršė smegenis. Vyriausiasis pritarė generolo siū- 
lymui susitikti prie Erfurto-Leipcigo-Dresdeno linijos, sutiko, kad Berlynas 
jau „neteko ankstesnės svarbos, pagaliau maloniai pranešė, kad bendras puoli- 
mas Vokietijoje greičiausiai bus atnaujintas gegužės antroje pusėje, tada, kai bus 
baigta operacija Austrijoje. 


Trims sovietų frontams Berlyno ruože priešinosi trys vokiečių armijos, pri- 
klausančios armijų grupėms „Weichsel“ ir „Centras“. Jos turėjo 33 pėstininkų 
divizijas, 4 tankų divizijas ir 7 tankistų grenadierių divizijas, dar atskirų kovinių 
grupių ir „tvirtovių įgulų - maždaug 500 tūkst. žmonių, 10,4 tūkst. pabūklų ir 
minosvaidžių, 1200 tankų ir SAĮ. 

Iš oro paramą teikė generolo Riterio fon Greimo 6-asis oro laivynas - 1524 
lėktuvai. Be to, Berlynui pridengti galėjo būti panaudoti 426 Vokietijos PLG lėk- 
tuvai. Tiesa, degalų turėta tik dviem intensyvių veiksmų dienoms. Be to, ir vo- 
kiečių lakūnų rengimo kokybė gerokai suprastėjo. 

Berlyno ruože buvo sudaryta ešelonuota gynyba, kuri pradėta kurti 1945 metų 
sausį. Jos pagrindas buvo Oderio-Neisės gynybos linija ir Berlyno gynybos ra- 
jonas. Oderio-Neisės linija sudaryta iš trijų juostų, tarp kurių svarbiausiuose 
ruožuose buvo tarpinės ir atskiros pozicijos. Bendras šios linijos gylis siekė 20-40 
kilometrų. Pagrindinės gynybos juostos priešakinis kraštas ėjo Oderio ir Neisės 

Berlyno gyventojai ketina ginti miestą. Įrenginėjamos pozicijos, 


prieštankiniai ir priešpėstiniai užtvarai. 

Gynybinius įtvirtinimus statyti padėjo didelė dalis miesto gyventojų. 

„Apkasas“ tankui. Žemiau gatvės lygio nuleisti tankai tapdavo mažiau pastebimais 


stacionariais artilerijos pabūklais. 


upių kairiuoju krantu, išskyrus Frankfurto, Gubeno, Forsto ir Muskau rajonus, 
kur priešas toliau gynė prietilčio įtvirtinimus dešiniajame krante. Gyvenvietės 
buvo paverstos priešinimosi mazgais. Vokiečiai rengėsi, atverdami Oderio upės 
šliuzus ir naudodamiesi daugybe kanalų, nemaža rajonų užtvindyti. Per 10-20 
kilometrų nuo priešakinio krašto sukurta antra gynybos linija. Geriausiai inži- 
neriniu požiūriu ji buvo įrengta Zėlovo kalvose - priešais Kiustrino placdarmą. 
Trečia juosta driekėsi už 20-40 kilometrų nuo priešakinio krašto. 

Ypač daug dėmesio skirta prieštankinei gynybai, kuri buvo kuriama derinant 
artilerijos, šturmo pabūklų ir tankų ugnį su inžinerinėmis užtvaromis, tankiu 
minavimu ir natūralių kliūčių naudojimu. Kovai su tankais plačiai naudota 
Berlyno gynybos rajono priešlėktuvinė artilerija. 

Berlyno rajono išorinis gynybinis apvadas vingiavo palei upes, kanalus ir eže- 
rus per 25-40 km nuo centro. Jo pagrindas buvo priešinimosi mazgais pavers- 
tos didelės gyvenvietės. Vidinis gynybos apvadas ėjo priemiesčių pakraščiais. 
Visus atsparos taškus ir pozicijas jungė bendra ugnies sistema. Gatvėse sudaryta 
daugybė prieštankinių kliūčių ir vielos užtvarų. Bendras šio apvado gynybos 
gylis buvo 6 kilometrai. Trečias - miesto - apvadas ėjo palei žiedinę geležinkelio 
liniją. 

Pagrindiniai operatyviniai rezervai buvo išdėstyti į šiaurės rytus nuo Berlyno ir 
Kotbuso rajone. Jie buvo nutolę nuo fronto linijos ne daugiau kaip 30 kilometrų. 

Vokiečių generolai, kitaip nei fiureris, kuris matė tik divizijų numerius ir svar- 
biausiu pergalės veiksniu laikė dvasios tvirtybę, gynybos būklę ir kariuomenės 
parengtį kovai Berlyno ruože laikė nepatenkinama: 

„Vokiečių pozicijos inžineriniu požiūriu buvo įrengtos prastai, atskiruose 
ruožuose kariuomenės taktinis tankis buvo visiškai nepakankamas. Imdamiesi 
įvairiausių laikinų priemonių, vokiečiai šiaip taip įstengė sutvarkyti savo ka- 
riuomenę. Tačiau ji buvo prastai ginkluota. Pagrindinės pajėgos, kuriomis dar 
buvo galima kliautis, - menki senųjų, mūšiuose užsigrūdinusių divizijų liku- 
čiai. Kitos formuotės sukurtos su dideliu vargu iš pasiųstų ten sveikstančių 
sužeistųjų, atsarginių dalinių, folkšturmo būrių, įvairių karinių žinybų sudėtinių 
padalinių, štabų ir užnugario įstaigų žmonių, taip pat buvusių jūrininkų, lakūnų 
ir iš asmenų, tarnaujančių sukarintos darbo tarnybos būriuose. Vadai ir eiliniai 
daugiausia neturėjo karinės patirties, daliniuose trūko technikos. Ginkluotė 
buvo pati įvairiausia, pavyzdžiui, greta pačių naujoviškiausių ginklų buvo ga- 
lima pamatyti visų Europos šalių kariuomenių trofėjinių ginklų, taip pat visai 
pasenusių iš sandėlių išduotų vokiškų ginklų. Galutinai sukomplektuoti tech- 
nika ir žmonėmis buvo tik keletas tankų junginių... 


Naudotis prieštankiniais ginklais — pancerfaustais — mokytos net moterys. 

Prieštankinė pozicija prie Berlyno. 


Nepaisant gana tikslių duomenų apie priešą, Hitlerio ir dabar nebuvo galima 
įtikinti, kad svarbiausias pavojus gresia vis dėlto Berlynui. Priešingai, jis tikėjosi, 
kad priešo pagrindinis smūgis teks piečiau Sudetų, Prahos kryptimi, todėl dalį 
performuotų tankų divizijų atidavė armijų grupei „Centras“. 


Balandžio 12 d., pačiame lemiamų įvykių įkarštyje, mirė prezidentas Ruzveltas. 
Jis buvo iškilus veikėjas, turėjo didžiulį autoritetą sąjungininkų stovykloje. 
Didelę reikšmę turėjo Didžiojo trejeto lyderių glaudūs asmeniniai ryšiai. Kas tas 
Haris Trumenas (Harry Truman), kuris niekada nebuvo ėmęsis diplomatinio 
ar karinio pobūdžio veiklos, kokios jo politinės pažiūros, niekas nežinojo. Ir tai 
neramino antihitlerinės koalicijos dalyvius. Tačiau Berlyne vyko tikra šventė. 
„Visų laikų ir tautų didžiausio nusikaltėlio“ netikėta mirtis Hitleriui atrodė kaip 
dangaus ženklas, liudijantis, kad Vokietija bus išgelbėta, kaip 1762 metais valdo- 
vės Jelizavetos mirtis išgelbėjo nuo pralaimėjimo Frydrichą (Friedrich) Didįjį. 

Fiureris negalėjo patikėti, kad pokario Europoje Vokietijai „nebuvo parašyta“ 
jokio savarankiško vaidmens. 

Jungtinių Valstijų prezidento F. Ruzvelto laidotuvės. Žinia apie jo mirtį Berlyne sutikta ypač 


džiaugsmingai. Vokiečiai vylėsi, kad JAV politika pakryps separatinės taikos pasirašymo link. 


Balandžio 12-13 d. amerikiečių 9-osios armijos priešakiniai daliniai per- 
sikėlė per Elbę šiauriau Magdeburgo ir piečiau Vitenbergės (Wittenberge). 
Iš ten iki Berlyno buvo mažiau kaip 100 kilometrų. Piečiau amerikiečių 1-oji 
armija balandžio 14 d. pasiekė Desau (Dessau) prie Muldės upės netoli nuo jos 
įtekėjimo į Elbę, o dalis pajėgų sėkmingai žygiavo Leipcigo kryptimi. Šiaurėje 
anglai pasiekė Elbę Hamburgo rajone. Tada Eizenhaueris nusprendė pristabdyti 
puolimą į rytus, palaukti užnugario tarnybų ir sutelkti kariuomenę sparnuose: 

1) smogti Liubeko, Kylio kryptimi, atkovoti iš priešo Olandiją ir Šiaurės 
jūros pakrantę, išvaduoti Daniją ir sudaryti galimybę permesti dideles pajėgas į 
Norvegiją; 

2) prasiveržti į Dunojaus slėnį pasitikti rusų ir likviduoti „nacionalinę tvir- 
tovę“, kol priešas įstengs sutelkti ten savo pajėgas ir baigs sukurti ten gynybos 
linijas. 

Eizenhaueris mąstė pirmiausia apie tai, kaip užimti rajonus, „kur priešas gali 
paskutinį kartą parengti efektyvią gynybą ir uždelsti karą. Tik išsprendus šį pa- 
grindinį uždavinį, galima mąstyti apie Berlyno paėmimą. 

Taigi generolas savo laiške jungtiniam štabų viršininkų komitetui aiškino: 
„Mano plano esmė yra štai kokia: sustoti prie Elbės ir išvalyti sparnus.“ Kaip ir 
reikėjo tikėtis, anglai buvo ne visai patenkinti, kad Berlynui skiriama antraeilė 
vieta, bet, ištyrę duomenis apie pajėgų santykį ir pasiskirstymą, buvo priversti 
sutikti su Eizenhauerio planu. 


Maršalas G. Žukovas nusprendė smogti pagrindinį smūgį, naudodamas ketu- 
rių bendrosios kariuomenės armijų - 47-osios, 3-iosios ir 5-osios smogiamųjų, 
8-osios gvardijos armijų - ir dviejų tankų armijų - 1-osios armijos ir 2-osios 
gvardijos armijos, pajėgas. Bendrosios kariuomenės armijos turėjo jau pirmąją 
dieną pralaužti dvi Oderio gynybos linijos juostas trijuose ruožuose, kurių ben- 
dras ilgis 24 kilometrai. Paskui numatyta išplėsti puolimą Berlyno kryptimi. 
Operacijos šeštą dieną planuota visiškai užimti Trečiojo reicho sostinę ir pasiekti 
Hafelio ežero rytinį krantą. Ten pagrindinis vaidmuo skirtas 5-ajai smogiamajai 
ir 8-ajai gvardijos armijoms. Dešiniajame sparne puolanti 47-oji armija turėjo 
aplenkti Berlyną iš šiaurės ir 11-ąją dieną pasiekti Elbę. Siekiant padidinti smo- 
giamosios grupuotės galią, buvo numatyta panaudoti fronto antrąjį ešeloną - 
iš Rytų Prūsijos permestą A. Gorbatovo 3-iąją armiją. Rezerve liko 7-asis gvar- 
dijos kavalerijos korpusas. 

Tankų armijas buvo numatyta pasiųsti į kautynes 6-9 kilometrų gylyje tada, 
kai bendrosios kariuomenės armijos užims atsparos taškus Zėlovo kalvose. 
Pagrindinė 2-osios gvardijos tankų armijos užduotis buvo aplenkti Berlyną iš 
šiaurės ir šiaurės rytų ir užimti jo šiaurės vakarų dalį. 1-oji gvardijos tankų ar- 
mija, sustiprinta 11-uoju tankų korpusu, gavo užduotį smogti Berlyno kryptimi 
iš rytų ir užimti jo rytinį, o paskui ir pietinį priemiesčius. Pasak Žukovo, jis, 
gerai pagalvojęs, siekdamas išvengti „visokių atsitiktinumų“ ir nusižengdamas 
kariuomenės vyriausiosios vadovybės direktyvai, įsakė Katukovo tankų armijai 
išsidėstyti pradinėse pozicijose už 8-osios gvardijos armijos ir pakoregavo jos 
„trajektoriją . Stalinas sutiko: „Jums vietoje geriau matyti.“ 

Pagalbiniai smūgiai planuoti: iš dešinės - 61-osios armijos ir Lenkijos ka- 
riuomenės 1-osios armijos pajėgos puola Ebersvaldės, Zandau kryptimi, iš 
kairės - 69-osios ir 33-iosios armijų kariuomenė kartu su 2-uoju kavalerijos 
korpusu - Fiurstenvaldės kryptimi. 

1-ojo Baltarusijos fronto juostoje veikianti Dniepro karinė flotilė, vadovau- 
jama kontradmirolo V. Grigorjevo, gavo užduotį pasiųsti dvi brigadas upių laivų 
paremti 5-osios smogiamosios ir 8-0sios gvardijos armijų kariuomenę, besi- 
keliančią per Oderį, ir pralaužti priešo gynybą Kiustrino placdarme. Trečioji 
brigada turėjo paremti 33-iąją armiją Fiurstenbergo (Fūrstenberg) rajone ir už- 
tikrinti priešmininę kelių gynybą. 

Be Gorbatovo armijos, frontas pagal Žukovo paraiškas papildomai gavo 3-iąjį 
Leningrado proveržio artilerijos korpusą, 2 gvardijos minosvaidžių baterijas ir 
3 reaktyvinės artilerijos pulkus, 3 zenitinės artilerijos divizijas, 3 prieštankines 
brigadas, 2 amfibijų batalionus, 6-ąjį bombonešių (galingieji Tu-2) aviacijos kor- 
pusą ir 1-ąjį gvardijos naikintuvų aviacijos korpusą, 188-3ją bombonešių („peš- 
kos') ir 240-ąją naikintuvų aviacijos divizijas, apie 900 vienetų šarvuotosios 
technikos ir 570 „pabirų“ lėktuvų, 30 tūkst. žmonių žygio papildymo. 

Iš viso Žukovas turėjo „pašonėje“ 77 šaulių divizijas, 2 kavalerijos, 2 me- 
chanizuotuosius ir 5 tankų korpusus, 6 tankų ir 2 savaeiges artilerijos briga- 
das, 2 įtvirtintuosius rajonus - apie 1 milijoną žmonų, 1642 tankus ir 1417 SAĮ, 
21 tūkst. pabūklų ir minosvaidžių, iš jų 1500 reaktyvinės artilerijos įrenginių ir 
paleidžiamųjų rėmų, 4200 kovos lėktuvų. 

Norint užtikrinti maksimalią pirminio smūgio galią, dauguma bendrosios ka- 
riuomenės armijų buvo vieno ešelono tuo metu, kai korpusų ir divizijų kovos 
rikiuotės buvo išdėstomos dviem, o kartais ir trimis ešelonais. Šaulių divizijos, 
veikiančios pagrindinio smūgio ruože (36 divizijos) gavo 1-2 kilometrų juostas. 
Tiesioginės pėstininkų paramos tankų išdėstymo tankis pasiekė 20-44 viene- 
tus proveržio ruožo kilometrui, artilerijos tankis - 270-290 pabūklų ir mino- 
svaidžių. Placdarme buvo sutelkta daugiau kaip 14 tūkst. pabūklų ir reaktyvinių 
įrenginių, kuriems „reikėjo užgriūti priešą 358 t metalo kiekviename fronto ki- 
lometre“ (tankų armijų, Dunojaus flotilės artilerija ir visa, kas „smulkiau“ už 
76 mm kalibrą, neįskaičiuojama). Sovietų vadovybė buvo įsitikinusi, kad, esant 
tokiam artilerijos vamzdžių tankiui, priešo gynyba bus patikimai nuslopinta 
10-12 kilometrų į gilumą per 30 minučių. Pėstininkų ir tankų ataka iki 2 ki- 
lometrų gylio turėjo būti paremta dviguba, o iki 4 kilometrų - įprastine viena 
ugnies banga. 

16-ajai oro armijai (28 aviacijos divizijos ir 7 atskirieji pulkai - 3188 lėktuvai, 
iš jų 1567 naikintuvai, 762 bombonešiai, 731 atakos lėktuvas) reikėjo patikimai 
pridengti perkėlas ir kariuomenės sutelkimo vietas, naktį vykstant artileriniam 
rengimui, lėktuvai Po-2 turėjo smogti priešo štabams, ryšių mazgams ir artilerijos 
pozicijoms. Pralaužiant gynybą, paramą teikė maršalo A. Golovanovo 18-oji oro 
armija, turinti 800 tolimųjų bombonešių. Prasidėjus puolimui, atakos lėktuvai ir 
bombonešiai turėjo didžiausias pastangas nukreipti vokiečių atsparos taškams 
ir priešinimosi mazgams atakuoti, atlikti žvalgybą iki Elbės upės ir smogiamųjų 
grupuočių sparnuose. Paremti 5-ajai smogiamajai armijai ir 8-ajai gvardijos ar- 
mijai, kiekvienai jų skirta po bombonešių ir atakos lėktuvų korpusą. Tik vienas 
„nesusipratimas“ gadino generolui V. Čiuikovui nuotaiką: „Mes turėjome stiprią 
aviaciją, bet ji naudota smogti toms pačioms pozicijoms, į kurias taikėsi artilerija. 

Sovietų atakos lėktuvų IL-2 grandis virš Vokietijos sostinės. 

Be žvalgybos duomenų lakūnai negalėjo žinoti, kur yra kruopščiai užmaskuotos 
priešo gynybos linijos miškų masyvuose.“ Be to, „mūsų bejėgės kariuomenės 
žvalgybos priemonės neteikė galimybių nustatyti priešo taktinį gylį, jo kovos 
rikiuotės išdėstymą, jo rezervus“. Net nuotraukose iš oro vokiečių priešakinio 
krašto kontūrai atrodė abejotini - fokusas, kai iš anksto buvo pasitraukiama iš 
pirmosios gynybos linijos, buvo gerai žinomas. Ir dar raudonieji vadai, kaip ir 
anksčiau, nekaip orientavosi vietovėje. Aišku buvo tik, kad Zėlovo kalvos yra 
kietas riešutėlis ir, kaip genialiai išpranašavo Vadas, „peštynės bus smarkios“. 

Lenkijos kariuomenės veiksmus rėmė mūsų aviacija - 320 mašinų. Lenkijos 
KOP buvo aprūpintos sovietų lėktuvais, kuriais daugiausia skraidė sovietų 
lakūnai. Joms vadovavo generolas leitenantas E Polyninas, jo pavaduotojas kovi- 
niam rengimui buvo generolas majoras K. Dmitrijevas, Lenkijos 1-ojo aviacijos 
korpuso vadas - generolas majoras E Agalcovas, Lenkijos 1-osios bombonešių 
aviacijos divizijos vadas - pulkininkas M. Martynovas, 2-osios atakos aviaci- 
jos divizijos vadas - pulkininkas Š. Dziamašvilis, 4-osios mišriosios aviacijos 
divizijos vadas - pulkininkas G. Turykinas... Dėl objektyvumo atsiminimuose 
Polyninas specialiai pažymi, kad dalįniuose „tarnavo nemažai lakūnų lenkų“. 
Tiesa, pažvelgus iš arčiau, paaiškėja, kad ir lenkai dažnai būdavo SSRS piliečiai, 
pavyzdžiui, „lenkų tautybės“ pulkininkas I. Smaga - buvęs Šiaurės Kaukazo ka- 
rinės apygardos KOP karinio rengimo viršininkas. Operatyviniame lygmenyje 
lenkų junginiai buvo pavaldūs Žukovui. 

Nuo balandžio 5 iki 7 d. vyko visų kariuomenės rūšių vadų bei štabų mo- 
kymai, kuriuose dalyvavo fronto ir armijų vadovybė, visų kariuomenės rūšių 
vadai ir štabai, atskirų korpusų vadai. „Vykstant žaidimui, - rašo G. Žukovas, - 
vaidinant priešo taktinės gynybos prie Oderio pralaužimo procesą, buvo rimtai 
svarstomas tankų armijų naudojimo klausimas. Atsižvelgiant į stiprią taktinę 
gynybą Zėlovo kalvose, buvo nuspręsta pasiųsti į kautynes tankų armijas tik už- 
ėmus šias kalvas.“ Remiantis žaidimų rezultatais, vyko mokymai junginiuose ir 
daliniuose. 

Daug dėmesio maršalas skyrė karinės paslapties laikymosi klausimams, slap- 
tumo ir maskuotės priemonėms. Pulkų vadams buvo įsakyta užduotis skirti 
prieš tris dienas iki puolimo žodine forma, raudonarmiečiams buvo aiškinama, 
„kad mūsų užduotis yra atkakli gynyba ilgą laiką“, siekiant nukreipti dėmesį nuo 
Kiustrino placdarmo, buvo rengiami apgaulingi kariuomenės telkimai kituose 
rajonuose. 

Buvęs 150-osios šaulių divizijos vadas generolas V. Šatilovas mini itin griež- 
tas rekognoskuotės atlikimo sąlygas: „Joje dalyvauti reikalauta ir korpuso 
vadui, ir divizijų vadams, kuriems reikėjo pulti iš placdarmo, o divizijose - šau- 
lių ir priskirtų pulkų, artilerijos vadams. Todėl įsakyta visiems generolams ir 

Raudonarmiečiai Mėgo Marginti artilerijos sviedinius užrašais: „Asmeniškai Hitleriui“, 


„Į Berlyną',,Į Reichstagą“. Kuo arčiau Berlyno, tuo panašių užrašų daugėjo. 


vyresniesiems karininkams vykti į rekognoskuotę nedidelėmis grupėmis ir su 
seržantų uniformomis. Apie šį maskaradą nieko nežinojo net placdarme besi- 
ginančių dalinių vadai. Tiesiog jie buvo įspėti, kad, girdi, šiomis dienomis pas 
jus veiks seržantai žvalgai iš štabo ir kuriems reikia visokeriopai pagelbėti. Ką 
gi, mintis dėl persirengimo buvo nebloga, nes priešakinėse linijose atsiradusių 
daug generolų ir pulkininkų nebūtų nepastebėjęs priešas, kuris suprastų, kad 
rengiama kažkas svarbu, be to, artimiausiomis dienomis. Balandžio 12-ąją iš pat 
ryto „viršila“ Pereviortkinas (79-ojo šaulių korpuso vadas), „vyresnysis seržan- 
tas“ Asafovas (207-osios šaulių divizijos vadas), „jaunesnysis seržantas“ Šatilovas 
(milinė buvo man labai per didelė ir maskatavo į visas puses) bei kiti „seržantai“ 
tiltu persikėlė per Oderį grupėmis po du tris žmones išsivaikščiojo susisiekimo 
eigomis.“ Lygiai taip pat, vaizduodami kareivius ryšininkus, su telefono ritėmis 
ir kartimis tikrino perkėlas ir sutelkimo rajonus tankų armijų atstovai. 

Turint tikslą „išsaugoti kariuomenės dislokavimo paslaptį, iš 25 kilometrų 
pafrontės juostos buvo iškelti apie 100 tūkst. vokiečių. Kartu „teko nuveikti 

didžiulį darbą gaudant ne vieną dešimtį tūkstančių vokiečių vyrų ir formuojant 
iš jų darbo kolonas bei išvežant juos į Sovietų Sąjungą.“ 

Bet negi tokią „ylą“ paslėpsi: „Į kariuomenę sruvo didžiulis papildymas. Prie 
Oderio buvo gabenama dešimtys tūkstančių tonų degalų, kurie slėpti užkasant į 
žemę, maskuojami miškų masyvuose. Šimtai tūkstančių sviedinių, minų, bombų 
buvo kraunama greta ugniaviečių.“ Vien operacijos pirmąją dieną planuota išei- 
kvoti 1,5 fronto šaudmenų komplekto - 1 147 659 sviedinius bei minas, 49 940 
reaktyvinių sviedinių, iš viso 2382 vagonus. Rengimosi laikotarpiu nutiesti 25 
tiltai per Oderį ir parengta 40 perkėlų keltais, sukaupta po 5 pripylimus automo- 
bilių benzino, apie 12 - aviacinio, daugiau kaip 4 - dyzelino, apie 100 tūkst. tonų 
šaudmenų - po 2,5 kovinio komplekto. 

Be to, atėjo tikras pavasaris. 

„Vanduo užtvindė žemumas ir lankas, — prisiminė Čiuikovas, - mūsų bulvių 
plantacijos virto klampiu purvu. Nuo Oderio iki Zėlovo kalvų einančių kelių 
buvo mažai. 8-osios gvardijos armijos puolimo juostoje tokių kelių atsirado vos 
keturi. Tik jais ir galėjo judėti mašinos bei kovos technika. Pasuksi į šoną - ir iš- 
kart pateksi į balą. Jei neįklimpsi, vadinasi, tau pasisekė - kapstykis atgal į kelią. 
Virš upelių bei kanalų išraižyto slėnio kilo Zėlovo kalvos. Nuo jų priešas stebėjo 
visą placdarmą. Mums buvo labai sunku slapta judėti. O norėjome nepastebi- 
mai atgabenti kariuomenės, ypač artilerijos bei tankų, prie pradinių pozicijų. 
Bet kaip tai padaryti, kai priešas aiškiai mato mūsų pozicijas ne tik placdarme, 
bet ir rytiniame krante? Net nakties tamsa mums negelbėjo: priešas vietovę 
„čiupinėjo prožektorių spinduliais. Sužibdavo iš žvalgybos lėktuvų numetamos 
šviečiamosios bombos ir visas slėnis vėl buvo kaip ant delno prieš hitlerininkų 
akis. Maskuoti kariuomenę sunkino tai, kad medžiai dar nesulapojo, o įsikasti į 
žemę neleido ir gruntiniai vandenys.“ 

6-asis oro laivynas turėjo 244 žvalgybos lėktuvus ir vokiečiai mokėjo jais nau- 
dotis, taip pat dėl ilgų ir sistemingų pastangų gebėjo vykdyti techninę, agen- 
tūrinę ir kitokią žvalgybą. Armijų grupės „Weichsel“ štabui bendrais bruožais 
buvo Žinomas sovietų generalinio puolimo planas, o jo data - maždaug balan- 
džio 15-16 d. - buvo nustatyta jau balandžio 7 d., anksčiau, negu ją sužinojo 
mūsų divizijų ir pulkų vadai. Generolas Bernhardas, 9-osios armijos užnuga- 
rio apsaugos viršininkas, tardomas pasakė: „Aš galiu kategoriškai pareikšti, kad 
mūsų vadovybė turėjo visiškai tikslių duomenų apie būsimą didelį rusų puo- 
limą Berlyno kryptimi. Konkrečiai, balandžio 5 ar 6 d., pas 9-osios armijos vadą 
pėstininkų generolą Busę (Busse) įvyko pasitarimas, kuriame dalyvavo korpusų 
vadai, aš, štabo viršininkas ir 9-osios armijos tarnybų viršininkai. 

9-osios armijos žvalgybos viršininkas papulkininkis (pavardę pamiršau) 
padarė pranešimą apie padėtį ir priešą, esantį priešais 9-ąją armiją. Armijos 

Naujutėliai tankai 
T-34 prieš siunčiant 
į Vokietiją. Matyti 


užrašai: „Berlyno 


šturmui!" 


žvalgybos viršininkas paaiškino, kad priešais mus yra generolo Žukovo kariuo- 
menė, kad čia, baigus operaciją Rytų Pomeranijoje, atvyko dvi tankų armijos ir 
kad rusai pranašesni tankais ir artilerija dešimt kartų, o pėstininkais - penkis 
kartus.“ 

Kad ataka būtų netikėta, nuspręsta ją pradėti likus 1,5-2 valandoms iki auš- 
ros. Priešais plytinčiai vietovei apšviesti ir priešui apakinti Žukovas sugalvojo 
3-iosios ir 5-osi0s smogiamųjų, 8-0sios gvardijos ir 69-osios armijų puolimo 
ruože panaudoti prožektorių įrenginius, išdėstytus kas 150-200 metrų. Teoriškai 
jie turėjo sudaryti 5 kilometrų gylio šviesos lauką. Kaip prisimena Čiuikovas, 
poligone, regis, viskas išėjo sklandžiai: „Per maršalo Žukovo suorganizuotus 
specialius mokymus per savaitę iki puolimo mes, armijų ir korpusų vadai, patys 
patikrinome prožektorių veikimą ir puolime, kai jie švietė iš nugaros, ir gyny- 
boje, kai šviesa krito į veidą. Išėjo neblogai...“ Efektingas nakties reginys visiems 
patiko, naujienai buvo pritarta. Iš PLG dalinių paimti 143 zenitiniai prožekto- 
riai ir išdėstyti parengtose pozicijose per 200-300 m nuo priekinio krašto. Be 
to, prožektorius, „išdėstytus pačioje priešo panosėje, naudojo mūsų didvyriškos 
merginos“. 

Priešais 1-ąjį Baltarusijos frontą apie 175 kilometrų juostoje gynyboje išsidėstė 
23 divizijos, iš jų 5 motorizuotosios ir viena tankų divizija. Šiauriau Berlyno, 25 
kilometrų Švedto-Alte Oderio upės žiočių ruože įsitvirtino dvi 3-iosios tankų 
armijos, 46-ojo tankų korpuso divizijos. Korpuso užnugaryje, Mitelvaldės 
(Mittelwalde) rajone, buvo sutelktas operatyvinis rezervas - 11-oji ir 23-ioji SS 
tankistų grenadierių divizijos. Priešais fronto kairįjį sparną gynėsi trys 4-osios 
armijos 5-ojo armijos korpuso pėstininkų divizijos. 

Plakatai vokiečių miestuose: „Bolševizmas yra vergija, prievartavimai, masinės 


žudynės, naikinimas. Ginkitės! Kovokite iki pergalės! Niekada nepasiduokite!' 


Kelią į Vokietijos sostinę, užimantį 120 kilometrų liniją nuo Alte Oderio iki 
Patcdorfo (Patzdorf), pastojo 9-oji armija - 101-asis armijos korpusas, 56-asis 
tankų korpusas, 11-asis SS armijos korpusas, 5-asis kalnų šaulių korpusas ir 
„Frankfurto tvirtovės“ įgula. Pirmojoje linijoje išsidėstė 11 divizijų, papildytų 
Liuftvafės, policijos ir folksšturmo dalinių personalu, antrojoje linijoje — trys. 
Armija sustiprinta trimis liaudies artilerijos korpusais, dviem zenitinės artile- 
rijos divizijomis, 111-ąja mokomąja savaeigių pabūklų brigada, prieštankine 
kovine grupe „1001 Nacht“, 502-uoju SS sunkiuoju tankų batalionu, geležin- 
kelio artilerijos divizionu. Teodoro Busės rezervas buvo sudarytas iš 18-osios 
tankistų grenadierių ir 156-0sios mokomosios divizijų. Iš viso armija turėjo apie 
200 tūkst. žmonių, 2625 pabūklus, 550 tankų ir savaeigių pabūklų. Tvirčiausią 
grupuotę priešas sukūrė priešais Kiustrino placdarmą, kur jo pajėgų operaty- 
vinis tankis šiame ruože buvo 4-5 kilometrai vienai divizijai ir 50 pabūklų bei 
minosvaidžių, taip pat 12 tankų bei savaeigių pabūklų fronto kilometrui. 

Likus dviem dienoms iki operacijos pradžios, turint tikslą nustatyti tikrą 
priešo gynybos priešakinį kraštą, fronto vado įsakymu buvo atlikta „jėgos žval- 
gyba“. Balandžio 14 d. po 10 minučių trukusio apšaudymo pagrindinio fronto 
ruože pradėjo veikti bausmės kuopos ir sustiprinti šaulių batalionai iš pirmojo 

„Berlynas liks vokiškas!" Užrašas ant mieste esančių vartų. 


ešelono divizijų. Paskui daugelyje ruožų buvo pasiųsti į mūšį šaulių pulkai ir 
atskirieji tankų pulkai. Vykstant dviejų dienų mūšiams, jiems pavyko užimti pir- 
mosios ir antrosios tranšėjų atskiras atkarpas ir pasistūmėti apie 5 kilometrus. 
Kai kuriose vietose kariuomenė įveikė tankiausių minų užtvarų zoną. Žvalgybos 
mūšiu rezultatai parodė, kad pagrindinę pėstininkų ir artilerijos masę vokiečiai 
laiko antrojoje linijoje. Tad 5-osios smogiamosios armijos vadovybė priėjo iš- 
vadą: „Atlikti visą artilerinį rengimą prieš pirmąją liniją ir prie jos esančią tak- 
tinę gilumą nėra prasmės.“ 

Politiniai darbuotojai kariniam personalui mėgino skiepyti „stiprią neapy- 
kantą priešui, beribį atsidavimą motinai tėvynei“ ir „ėmėsi propaguoti Lenino 
idėjas“ artėjančių amžinai gyvo, nors ir šiek tiek apipelijusio, kai pabuvo 
Kuibyševe, Iljičiaus 75-ųjų metinių proga. Su kovotojais nagrinėjo paskutinį 
Erenburgo straipsnį: 

„Būna agonijų, kupinų didybės. Vokietija žūva apgailėtinai - nei patoso, nei 
savigarbos... 

Nėra kam kapituliuoti. Vokietijos nėra: yra milžiniška gauja, kuri išsilaksto, 
kai prabylama apie atsakomybę... 

Užsienio skaitytojas paklaus: kodėlgi vokiečiai taip atkakliai mėgino ginti 
Kiustriną? Kodėl jie įnirtingai kaunasi Vienos gatvėse, apsupti vieniečių nea- 
pykantos? Kodėl vokiečiai pašėlusiai gynė Karaliaučių, atskirtą šimtų kilome- 
trų nuo fronto prie Oderio? Norint atsakyti į šiuos klausimus, reikia prisiminti 
baisias Rusijos žaizdas, apie kurias daugelis nenori žinoti ir kurias daugelis nori 
pamiršti... Kas tai pamirš, nėra Žmogus, o niekingas drugys... 

Mūsų Tėvynės vargas, visų našlaičių vargas - mūsų vargas, tu su mumis šiomis 
pergalių dienomis, tu kurstai nesantaikos ugnį, tu žadini miegančiųjų sąžinę, 
tu meti šešėlį, šešėlį ant sužaloto beržo, kartuvių šešėlį, verkiančios motinos 
šešėlį ant pasaulio pavasario. Aš stengiuosi susilaikyti, aš stengiuosi kalbėti kaip 
galima tyliau, kaip galima griežčiau, bet neturiu žodžių. Neturiu žodžių dar 
kartą priminti pasauliui apie tai, ką vokiečiai padarė mano žemei.“ 

Tačiau balandžio 14 d. įprastinis politinio raštingumo kalimas įgijo naują 
postūmį, kai laikraščiuose „Pravda“ ir „Krasnaja zvezda“ pasirodė straipsniai 
„Draugas Erenburgas supaprastina“, išspausdinti su VKP(b) CK propagandos ir 
agitacijos valdybos viršininko G. Aleksandrovo parašu, visų tautų Vadui paliepus. 

Ką gi taip „priprastino“ Ilja Grigorjevičius, drauge su kitais cecho kolegomis 
per ketverius metus rašydamas vis tą patį: apie nacizmo nusikalstamą esmę, 
apie berželius, apie neapykantą, apie kerštą, bet niekada neraginęs visiškai 
išnaikinti vokiečius - šiaip tik kiek pamažinti gyventojų? Straipsnio bendraau- 
toriai iš pradžių Erenburgui priskyrė „klaidingą požiūrį, kad visiems Vokietijos 
gyventojams turi būti skirtas toks pats likimas kaip ir hitlerinei klikai , o paskui 
išdėstė teisingą požiūrį: „Raudonoji armija, vykdydama savo didžią išvaduoja- 
mąją misiją, kaunasi dėl hitlerinės kariuomenės, hitlerinės valstybės, hitlerinės 
vyriausybės likvidavimo, bet niekada nekėlė sau tikslo išnaikinti vokiečių tautą. 
Kita klaida yra ta, kad Erenburgas aiškino, jog „fašistai Rytuose įnirtingai prie- 
šinasi bijodami atpildo už sovietų žemėje padarytas piktadarybes, taip netiesio- 
giai patvirtindami melagingus „valdančiosios fašistinės klikos“ pranešimus apie 
rusų žvėriškumus. Iš tikrųjų vokiečių divizijų permetimas iš Vakarų į Rytus - 
Hitlerio provokacija, mėginimas pasėti nepasitikėjimą tarp sąjungininkų. 

Ne pirmą kartą iš Maskvos skambėjo pareiškimai, tokie kaip „Hitleriai ateina 
ir išeina“, bet vokiečiams norimo poveikio jie nepadarė. Nieko iš esmės nepakeitė 
ir Aleksandrovo straipsnis. Viskas liko kaip ir anksčiau, kaip sakinio nagrinėji- 
mas sename anekdote: vokiečiai - tai „tarinys, Raudonoji armija - „veiksnys, 
Vokietija - „įvardis“, o Erenburgas, beje, įnešęs esminį indėlį į pergalę ideologi- 
niame fronte, - „tiesiog prielinksnis“. Tik sąjungininkai sukluso: ar nemėgina 
rusai pertempti vokiečius savo pusėn? Taip, nemenkai persigando Žurnalistas, 
kuris padarė „klaidingą išvadą nenutuokdamas, kokia yra „hitlerininkų provo- 
katoriškos politikos“ esmė: 

„Aš supratau, kodėl atsirado Aleksandrovo straipsnis: reikėjo mėginti palaužti 
vokiečių priešinimąsi, eiliniams Hitlerio įsakymų vykdytojams pažadant nebau- 
džiamumą, reikėjo taip pat priminti sąjungininkams, kad mes vertiname koalici- 
jos tvirtumą. Aš sutikau ir su viena, ir su kita - norėjau, kaip visi, kad paskutinis 
tragedijos aktas neprišauktų pernelyg didelių aukų ir kad artima karo pabaiga 
taptų tikra taika. Mane nuliūdino kai kas kita: kodėl man priskirtos ne mano 
mintys, kodėl reikėjo mane pasmerkti siekiant nuraminti vokiečius? Dabar, kai 
anų dienų kartėlis seniai pamirštas, aš matau, kad buvo vadovaujamasi sava l0- 
gika. Gebelsas mane vaizdavo kaip pragaro tvaiką ir Aleksandrovo straipsnis 
galėjo būti teisingas ėjimas šachmatų partijoje. Mano naivumas buvo tas, kad aš 
žmogų laikiau ne mediniu pėstininku.“ 

Nuovokusis Erenburgas kreipėsi raštu į Staliną, klausdamas: ar jam nereikėtų 
nutraukti žurnalistinę veiklą apskritai, jei tai atitiktų politinę liniją? Atsakymo 
negavo. Iljos Grigorjevičiaus rašliavą nustota spausdinti 1949 metais prasidėjus 
kovai su kosmopolitais. 

Karo tarybosir politiniai skyriai analizavo kariuomenės pasirengimą žygdarbiui: 

„Pliusai: 

Aukšta kariuomenės moralinė dvasia; 

troškimas greičiau pribaigti priešą, baigti karą; 

didžiulė karinė patirtis, meistriškumas. 

Minusai: 

nenusimanymas apie patį Berlyną, taigi ir kovos jame sudėtingumas; 
„užmėtymo kepurėmis“ nuotaikos, dėl ko galima patirti nereikalingų aukų 
ir sumažėti tempas; 
pastebimi tokie veiksniai, kaip girtavimas, turto glemžimas, iškreiptas 
keršto supratimas. Tai ypatingą reikšmę turėjo Berlynui, kur daug pagundų, 
kur galėjo prasiveržti nugalėtojo jausmai, bet kur glaudžiai sutelkta 3 mln. 
žmonių, kuriuos priešui organizuoti lengviau negu didelėse erdvėse; 
atsiranda atvejų, kai vengiama mūšio, trokštama išsaugoti gyvybę.“ 


Naktį į balandžio 16-ąją į placdarmą įsispraudė tankų armijos. 2 val. nakties, 
kai visa, kas slapta, pasidarė aišku, o į tranšėjas buvo įneštos kovinės vėliavos, 
fronto karo taryba 5-osios smogiamosios, 8-0sios gvardijos armijoms, 69-ajai, 
1-ajai ir 2-ajai gvardijos tankų armijoms liepė pasigaminti ir aprūpinti pirmojo 
ešelono junginius 1,5 iš 3 metrų dydžio kovos vėliavomis, skirtomis iškelti virš 
vyriausybinių pastatų Berlyne. Įsidėmėtina, kad 3-iajai smogiamajai armijai tas 
„nurodymas“ netaikytas. 

Sovietų kariai prie 
istorinio pakelės 
stulpo: „30 kilometrų 
iki Berlyno“. 


Georgijus Konstantinovičius, puikiai suprasdamas jam patikėtą istorinę misiją 
ir asmeninės atsakomybės didumą, itin stengėsi, kad vienu triuškinamu smūgiu 
būtų sutrinta į dulkes generolo Busės 9-oji armija. 

Berlyną Žukovas ketino užimti kautynių penktąją dieną. 

Maršalas I. Konevas pagrindinį smūgį nusprendė smogti naudodamas 
3-iosios gvardijos armijos, 13-osios ir 5-osios gvardijos bendrosios kariuome- 
nės armijų, 3-iosios ir 4-osios gvardijos tankų armijų pajėgas iš Tribelio rajonc 
Štrembergo (Stremberg) kryptimi. Jie turėjo pralaužti priešo gynybą Forsto 
Muskau 27 kilometrų ruože, sutriuškinti jo kariuomenę Kotbuso rajone ir pie 
čiau Berlyno. Pagrindiniame ruože numatyta taip pat panaudoti fronto antrąj 
ešeloną - 28-ąją ir 31-ąją armijas, kurios turėjo atvykti iš Rytų Prūsijos iki ba 
landžio 20-22 d. Balandžio 8 d. direktyvoje kariuomenei vadas pagrindė i 

Kartu su sovietais Berlyną pulti rengėsi ir prosovietinės lenkų pajėgos. 


galimybę „rodyti iniciatyvą , atskirai pažymėjo: „Turėti galvoje, kad gali pri- 
reikti fronto dešiniojo sparno pajėgų paremti 1-ąjį Baltarusijos frontą užimant 
Berlyno miestą.“ 

Pagalbinį smūgį numatyta smogti naudojant Lenkijos kariuomenės 2-osios 
armijos pajėgas kartu su 7-uoju gvardijos mechanizuotuoju korpusu bendra 
Dresdeno kryptimi su užduotimi užtikrinti smogiamosios grupuotės veiksmus 
iš pietų. Fronto rezervas buvo 1-asis gvardijos kavalerijos korpusas, kuris buvo 
skirtas panaudoti 52-osios armijos juostoje. 

Taigi, be 18 divizijų, kurios buvo pakeliui, Konevas skyrė dalyvauti Berlyno 
operacijoje 37 šaulių divizijas, 1 kavalerijos, 4 mechanizuotuosius, 6 tankų kor- 
pusus, 2 tankų ir 3 savaeigės artilerijos brigadas - 630 tūkst. žmonių, 11 tūkst. 
pabūklų ir minosvaidžių, 2000 tankų ir SAĮ, 2158 lėktuvus. Kitos 27 divizijos 
ir 77-asis įtvirtintasis rajonas buvo išsidėstę gynyboje nuo Pencigo (Penzig, 
Pienskas) iki Krnovo ir kovojo dėl Breslau. Kuročkino 60-oji armija su 31-uoju 
tankų korpusu perduoti 4-ajam Ukrainos frontui. 

Tankų armijas iš pradžių planuota pasiųsti į visišką pralaužą antrąją dieną, kai 
šaulių junginiai pasieks Šprė upės kairįjį krantą. Jos turėjo veržliai pulti šiaurės 

vakarų kryptimi, operacijos šeštąją dieną užimti Ratenovo, Brandenburgo, Desau 
(Dessau) rajonus ir sudaryti sąlygas apsupti priešo Berlyno grupuotę. Bet vė- 
liau Konevas apsigalvojo, tiksliau, liko ištikimas savo principams ir, „siekdamas 
pagreitinti visos priešo gynybos taktinės gilumos pralaužimą“, įsakė tankistams 
„forsuoti Neisės upę su pėstininkų kovos rikiuote, o paskui priešakinėms briga- 
doms pralenkti pėstininkus ir iki operacijos pirmosios dienos pabaigos užimti 
placdarmą palei Šprė upę, o pagrindinėms pajėgoms priartėti prie Šprė upės“. Be 
to, generolas Rybalka gavo įsakymą būti pasirengus „sustiprintu tankų korpusu 
su 3-iosios gvardijos armijos šaulių divizija atakuoti Berlyną iš pietų ir vienu ŠK 
iš pietvakarių“. 

Neketino Ivanas Stepanovičius atsisakyti savo galimybės, kai atliko pusiau 
pogrindinį pasirengimą šuoliui į šiaurę, suprantama, bendro reikalo interesais: 
„Skiriamosios linijos prie Liubeno nutraukimas tarsi buvo užuomina dėl inicia- 
tyvinio pobūdžio veiksmų arti Berlyno. Be to, ir kaip galėjo būti kitaip. Puolant 
iš esmės išilgai Berlyno pietinio pakraščio, tyčia palikti jį patiems neliestą sparne 
iš dešinės, be to, tokiomis aplinkybėmis, kai iš anksto nežinoma, kaip viskas 
klostysis toliau, atrodytų keista ir nesuprantama. O sprendimas būti pasiren- 
gus tokiam smūgiui atrodė aiškus, teisingas ir savaime suprantamas.“ Konevas 
ne-abejotinai nusprendė, nepaisydamas vyriausiosios vadovybės direktyvos, 
pirmas įsibrauti į „žvėries irštvą. 

Kiekviena smogiamosios grupuotės armija gavo po proveržio artilerijos divi- 
ziją ir prieštankinę brigadą. Artilerijos tankis pasiekė 270 pabūklų ir minosvai- 
džių fronto kilometrui. Kadangi puolimas prasidėjo forsuojant vandens kliūtį, 
bendra artilerinio rengimo trukmė planuota 145 minutės. 

2-oji oro armija (21 aviacijos divizija ir 4 atskirieji pulkai) turėjo pridengti 
iš oro smogiamųjų grupuočių kariuomenės santalką; masiniais smūgiais remti 
Neisę forsuojančią ir priešo gynybą per visą taktinį gylį pralaužiančią kariuo- 
mene; padėti tankų armijoms kuo greičiau įveikti Šprė upę. Toliau: aviacija ne- 
turėjo leisti priešo rezervams atvykti į mūšio lauką iš Berlyno ir Dresdeno pusės, 
o vėlesnėmis dienomis - lydėti tankų armijas per visą jų judėjimo priekin laiką. 

Kadangi iki kovo pabaigos tankų armijos aktyviai veikė fronto kairiajame 
sparne, Konevas turėjo realią galimybę, slapčia pergrupavęs kariuomenę į naują 
ruožą, įgyti operatyvinį netikėtumą. Rokiruotė buvo sėkmingai įvykdyta nuo 
balandžio 8 iki 14 d. Miškinguose rajonuose buvo lengviau kariuomenei ne- 
pastebimai judėti ir ją maskuoti. Ankstesnio sutelkimo rajonuose buvo palikti 
kovos technikos maketai ir apgaukingos radijo stotys. Be to, siekiant apgauti 
priešą ir apakinti jo stebėjimo postus, aviatoriams pavesta proveržio dieną be- 
veik visoje fronto linijoje paskleisti dūmų uždangą. 

Palei Neisės upę gynybą užėmė generolo armijų grupės „Centras“ Frico 
Grezerio 4-osios tankų armijos kariuomenė. Šiauriniame sparne buvo išsidės- 
čiusios trys generolo Kurto Vegerio (Wiger) 5-ojo armijos korpuso pėstininkų 
divizijos. Piečiau buvo tankų korpuso „Grofšdeutschland“ tankų korpuso pozi- 
cijos. Šiam korpusui priklausė trys pėstininkų divizijos ir tankistų grenadierių 
divizija „Brandenburg“. Už jų, Šprė upės linijoje, susitelkė rezervinė 21-oji tankų 
divizija. Gynyba buvo sudaryta iš dviejų ištisinių viso profilio tranšėjų - pirmoji 
palei patį Neisės upės krantą, antroji - per kilometrą vakariau. Gilumoje buvo 
parengta virtinė žiedinei gynybai pritaikytų atsparos taškų. Neisės ir Boberio 
tarpupį frontu į šiaurę užtvėrė keturios 57-ojo tankų korpuso pėstininkų divizi- 
jos. Grupės „Centras“ vadas Ferdinandas Šerneris, balandžio 5 d. tapęs feldmar- 
šalu, vadovavosi karišku požiūriu ir tikėjosi sovietų kariuomenės pagrindinio 
smūgio Dresdeno kryptimi turint tikslą pasiekti Elbę, susitikti su amerikiečiais 
ir perskirti Vokietiją pusiau. Šiai grėsmei pašalinti jis surinko šalia Gerlico sti- 
prius judriuosius padalinius - SS 10-ąją tankų diviziją „Frundsberg“, 1-ąją 
parašiutininkų tankistų diviziją „Hermann Gėring“, diviziją „Fūhrer-Begleit- 
Division“. Šiauriau Dresdeno išsidėstė korpuso grupė „Moser“. Apie tai, kad 
sovietų puolimas įvyks visai kitoje vietoje ir prasidės balandžio 10 d., vokiečiai 
sužinojo iš perbėgėlių. Skirtuoju laiku nieko neįvyko, tačiau Šerneris į 4-osios 
tankų armijos juostą permetė junginį „Fūhrer-Begleit-Division“). 

Taigi prie Neisės upės realiai priešintis sovietų spaudimui galėjo 11 vokiečių 
divizijų, turinčių 1200 pabūklų ir minosvaidžių, 380 tankų ir SAĮ. Ką nors pa- 
imti iš savo dešiniojo sparno Šerneris neturėjo galimybių: balandžio 15 d. 4-ojo 
Ukrainos fronto armijos atnaujino puolimą Moravska Ostravos kryptimi. 

1-ojo Ukrainos fronto juostoje naktį į balandžio 16-ąją sustiprintos šaulių 
kuopos atliko žvalgybą mūšiu. Jos užėmė penkis nedidelius placdarmus Neisės 
vakariniame krante, iš kurių juos sėkmingai išmušė kontratakuodami vokiečiai. 
Taip buvo nustatyta, „kad priešas tvirtai gina užimtas linijas ir neketina iš jų 
pasitraukti.“ 


Maršalas K. Rokosovskis pagrindinį smūgį suplanavo 45 kilometrų Altdamo 
(dab. Dabie)-Švedto (Schwedt) ruože ir tam tikslui skyrė 65-osios, 70-osios ir 
49-osios armijų pajėgas bendra Noištrelico (Neustrelitz) kryptimi. Pralaužus 
priešo gynybą, kiekvienai armijai buvo numatytas tankų ar mechanizuotasis 
korpusas. Per pirmąsias penkias dienas smogiamosios grupės junginiai turėjo 
forsuoti abi Oderio vagas ir visiškai pralaužti Oderio gynybos liniją. Pasiuntus 
į kautynes judriuosius junginius, fronto kariuomenei reikėjo plėtoti puolimą 
šiaurės vakarų bei vakarų kryptimis ir atkirsti nuo Berlyno Haso fon Mantoifelio 
3-iosios tankų armijos pajėgas. Fronto rezerve liko 3-iasis gvardijos kavalerijos 

korpusas. 19-osios armijos ir 2-osios smogiamosios armijos pagrindinės pajė- 
gos gavo užduotį tvirtai ginti užimamas linijas. Dalis Fediuninskio pajėgų tu- 
rėjo paremti Batovo divizijas užimant Štetino miestą, o paskui plėtoti puolimą 
Forbeino (Vorbein) kryptimi. 

Bet iš pradžių Rokosovskio armijos, kurios kovojo frontu į rytus, turėjo apsi- 
sukti 180 laipsnių, sparčiuoju žygiu įveikti 300-350 kilometrų ir pakeisti Oderio 
linijoje 1-ojo Baltarusijos fronto kariuomenę. 

Pergrupavimas atliktas nuo balandžio 4 iki 17 d. Turint tikslą dezinformuoti 
priešą, buvo imituojamas trijų tankų korpusų ir dviejų bendrosios kariuomenės 
armijų su gausybe persikėlimo priemonių telkimas fronto dešiniajame sparne. 

Be 19-osios ir 5-osios gvardijos tankų armijų, kariavusių su armija 
„Ostpreufšen“, frontas turėjo 33 šaulių divizijas, 1 kavalerijos, 1 mechanizuotąjį 
ir 3 tankų korpusus, 1 tankų ir 1 savaeigės artilerijos brigadą - 442 tūkst. žmo- 
nių, 1360 lėktuvų. 

Pagrindinės artilerijos pajėgos buvo sutelktos proveržio ruožuose, kur vienam 
fronto kilometrui teko daugiau kaip 230 pabūklų. Artilerija veikė pagal armijų 
vadų planus - dėl skirtingų upės forsavimo sąlygų. Numatyta artilerinio ren- 
gimo trukmė buvo 45-60 minučių. 

Svarbiausia 4-osios oro armijos (15 aviacijos divizijų ir 4 atskirieji pulkai) 
užduotis buvo užtikrinti Oderio upės forsavimą. Be to, jai pavesta lydėti puo- 
lančius pėstininkus, vykstant mūšiams priešo gynybos gilumoje, nes perkelti ar- 
tileriją galėjo prireikti nemaža laiko. 

Sovietų kariuomenės kelyje driekėsi vienintelė didelė natūrali kliūtis: „Tai, ką 
mums pavyko pamatyti, nedžiugino, - prisimena Rokosovskis balandžio 10 d. 
atliktą rekognoskuotę. - Mūsų pozicijas ir priešo pozicijas skyrė upė, kuri šiame 
ruože sudaryta iš dviejų plačių vagų - Ost Oderio ir Vest Oderio. Tarp jų že- 
maslėnis, kuris tuo metų laiku buvo užtvindytas. Taigi priešais mus plytėjo iš- 
tisinė penkių kilometrų pločio vandens juosta. Vakarinis, aukštas krantas vos 
įžvelgiamas. Jei tai būtų upė, lengviau - ją galima įveikti valtimis ar keltais. Bet 
per žemaslėnį taip neperplauksi: pernelyg seklu. Pavelas Ivanovičius susimąstęs 
pasakė: 

— Mūsų kareiviai, mano supratimu, jau taikliai apibūdino: „Du Dnieprai, o 
vidury - Pripetė... 

Vandens apsemtas pelkėtas žemaslėnis iš esmės buvo neperžengiamas. Bet kai 
kuriose vietose virš vandens kyšojo pusiau sugriautos dambos.“ 

Palei Vest Oderio vakarinį krantą sudaryta 3-iosios armijos pagrindinė gyny- 
bos juosta iš dviejų trijų pozicijų ir siekianti į gilumą iki 10 kilometrų. Antroji 
juosta ėjo palei Randovo upės liniją, per 20 kilometrų nuo Oderio, trečia - palei 
Ikero upę. 

Šiaurėje, Volino ir Uzedomo salose, buvo dvi pėstininkų divizijos, priklau- 
sančios gynybiniam rajonui „Swinemūnde“, vadovaujamam generolo Freilicho. 
90 kilometrų fronto ruožą Vest Oderio krante buvo užėmusios trys pėstininkų 
divizijos, dvi kovinės grupės, keletas 32-ojo armijos korpuso bei korpuso 
„Oder“ atskirųjų pulkų ir batalionų. Pastiprinimo priemonės buvo liaudies ar- 
tilerijos korpusas, 210-oji šturmo pabūklų brigada, 503-iasis sunkiųjų tankų 
batalionas — iš viso turėta 140 tankų ir SAĮ. Didelė dalis pajėgų ir priemonių 
dislokuota Štetino ruože. Antrojoje linijoje išsidėstė 28-oji SS pėstininkų divizija 
„Walonie“ ir 27-oji pėstininkų divizija „Langemark“. 

Balandžio 16-18 d. 65-osios ir 49-osios armijų juostose, dengiami artilerijos 
ugnies ir dūmų uždangos, atskiri padaliniai valtimis bei parankinėmis plaukio- 
jimo priemonėmis persikėlė per Oderio rytinę rankovę ir užėmė dambas: „Taip 
buvo sudaryti savotiški placdarmai viduryje užtvindyto žemaslėnio, kur pamažu 
persikėlė kariuomenė.“ 


152 mm kalibro ML-20 pabūklų baterija 


rengiasi apšaudyti Berlyną. 


Proveržis 


Balandžio 16 d., likus dviem valandoms iki aušros, 5 valandą ryto Maskvos 
laiku pagal signalą „Tėvynė“ 1-asis Baltarusijos frontas pradėjo artilerinį ren- 
gimą. Jame dalyvavo tankų ir savaeigių pabūklų pulkai, 0 5-0si0s smogiamosios 
armijos juostoje - Dniepro flotilės laivai ir plūduriuojančios baterijos. Artilerijos 
ugnies galia buvo didžiulė: „Nusirito vientisas vulkano galios dundesys. Ar tai 
juokai: paleido salvę ir toliau pliekė ir pliekė keturiasdešimt tūkstančių pabūklų! 

Atrodė, susiūbavo visa Paoderės lyguma. Dulkių ir dūmų kamuolių siena pa- 
kilo iki pačios padangės.“ Golovanovo bombonešiai smogė gynybos antrajai 
juostai. 

Per reaktyvinės artilerijos baigiamąją salvę buvo įjungti prožektoriai ir, 
remiami tankų bei SAĮ, paskui ugnies bangą patraukė 3-iosios ir 5-osios smo- 
giamųjų armijų, 8-0sios gvardijos armijos ir 69-osios armijos pėstininkai. 6.15 
pradėjo puolimą Lenkijos kariuomenės 1-oji armija, 47-oji ir 33-ioji armijos, 
kurios prožektorių negavo. 


Sovietinės 122 mm kalibro haubicos M-30. 

Pusantros valandos puolimas vyko sėkmingai, priešas beveik nešaudė. Tačiau 
netrukus vokiečiai, įsitvirtinę antrojoje linijoje, ėmė įnirtingai priešintis. 

Pavyzdžiui, kai dešiniajame sparne 47-osios armijos (77-asis, 125-asis, 
129-asis šaulių korpusai) kariuomenė, remiama 100 tankų ir SAĮ, iki 11 val. pra- 
laužė Maksimiliano Roskopfo (Maximilian Rofškopf) 606-osios ypatingos pa- 
skirties divizijos pirmąją poziciją, vokiečiai reagavo iš Vryceno (Wriezen) rajono 
pasiųsdami esesininkų kovinę grupę „1001 Nacht“, kuri turėjo apie pusšimtį sa- 
vaeigių pabūklų. Į proveržio vietą iš rezervo pajudėjo Arnoldo Burmeisterio 
25-oji tankistų grenadierių divizija (84 vienetai). Tad per dieną generolo 
F. Perchorovičiaus armija pasistūmėjo 4-6 kilometrus. 

3-iosi0s smogiamosios armijos (12-asis gvardijos korpusas, 7-asis, 79-asis 
šaulių korpusai), sustiprintos generolo I. Kiričenkos 9-uoju tankų korpusu, 
taip pat septyniais atskiraisiais tankų ir savaeigių pabūklų pulkais (333 tankai 
ir SAĮ), spaudimą atrėmė 309-oji pėstininkų divizija „Berlin“. Didžiausias gene- 
rolo V. Kuznecovo kariuomenės pasistūmėjimas neviršijo 8 kilometrų. 

5-osios smogiamosios armijos (26-asis gvardijos korpusas, 9-asis, 32-asis 
šaulių korpusai, 11-oji ir 67-oji gvardijos sunkiųjų tankų brigados, 220-oji tankų 
brigada - 353 šarvuotieji vienetai, iš jų 128 tankai IS-2) junginiams priešinosi 
309-osios pėstininkų divizijos pulkas ir du 9-osios parašiutininkų divizijos 
pulkai. Ypatingos naudos dėl prožektorių naudojimo generolo N. Berzarino 
štabas nepajuto: 

„Prožektoriai buvo įjungti laiku, bet pageidaujamo efekto neteikė. Priežastis: 

a) nepalankus oras (migla); 

b) po artilerinio rengimo priešo priešakinis kraštas buvo užklotas ištisinio 
dūmų ir dulkių debesio, pro kurį prožektorių šviesa neprasiskverbė; 

c) iš 26 prožektorių 12 neveikė. Penki prožektoriai buvo išvesti iš rikiuotės 
priešo kulkosvaidžių ugnies pačioje mūšio pradžioje, vienas buvo netvarkingas, 
o kiti neveikė dėl prožektorių pulko karininkų menkos kontrolės. 

Todėl, užuot ištisai apšvietę ir apakinę priešą, prožektoriai silpnai apšvietė at- 
skiras juostas ne didesniu atstumu, kaip iki priešo pozicijų priešakinio krašto.“ 

Puolimo tempas smarkiai sulėtėjo. Be paties priešo, didelė kliūtis buvo iš šiau- 
rės į pietus nusidriekusių kanalų tankus tinklas ir daugybė minų laukų. 

Analogiškai įvykiai klostėsi ir 8-osios gvardijos armijos (4-asis, 28-asis, 
29-asis gvardijos šaulių korpusai, 7-oji sunkiųjų tankų brigada, 8 tankų ir sava- 
eigių pabūklų pulkai - 175 tankai ir SAĮ) juostoje, kai ji atakavo 20-osios tan- 
kistų grenadierių divizijos ir 303-iosios pėstininkų divizijos, sustiprintos tankų 
divizijos „Mūncheberg“ daliniais (35 tankai), pozicijas. Generolui V. Čiuikovui 
teko pusšimtis prožektorių, bet ir ten nieko „apakinti“ nepavyko: 

Berlyno prieigose išsidėsčiusi tankų T-34 kolona 


laukia įsakymo pradėti puolimą. 


„Turiu pasakyti, kad tuo metu, kai 
mes grožėjomės prožektorių vei- 
kimo galia ir efektyvumu poligone, 
niekas iš mūsų negalėjo tiksliai nu- 
manyti, kaip tai atrodys kovos są- 
lygomis. Man sunku spręsti apie 
padėtį kituose fronto ruožuose. Bet 
8-osios gvardijos armijos juostoje 
pamačiau, kaip stiprūs prožektorių 
šviesos pluoštai įsirėmė į kamuo- 
liais kylančią degėsių, dūmų ir dul- 
kių uždangą, pakilusią virš priešo 
pozicijų. Net prožektoriai negalėjo 
prasiskverbti per šią uždangą ir 
mums buvo sunku stebėti mūšio 
lauką. Kaip tyčia, dar ir vėjas pūtė 
iš priekio. Taigi 81,5 aukštuma, ku- 
rioje buvo įkurdinta vadavietė, ne- 
trukus skendėjo neperžvelgiamoje 
migloje. Tada mes apskritai nega- 
lėjome nieko įžiūrėti, kariuomenę 
valdėme kliaudamiesi tik radiote- 
lefono ryšiu bei pasiuntiniais. (Taip 
Vasilijus Ivanovičius rašė atsimini- 
muose, 0 per 1946 m. karinę moks- 
linę konferenciją, kolegų aplinkoje, 
apie prožektorius kalbėjo konkre- 
čiai: „Aš manau, kad, išdėstyti pa- 
syviuose ruožuose, jie ten būtų 


buvę naudingesni, nes būtų labiau padėję apgauti priešą... Aš manau, kad reikia 
sakyti taip, kaip buvo, kad prožektorių kuopos patyrė nuostolių, sudegino daug 


žvakių, bet realios naudos kariuomenė neturėjo“). 

Pirmuosius du kilometrus mūsų šaulių daliniai ir tankai puolė paskui ugnies 
bangą sėkmingai, nors ir lėtai. O paskui, kai kelią perkirto upeliai ir kanalai, 
tankai bei savaeigiai pabūklai pradėjo atsilikti nuo pėstininkų. Artilerijos, pėsti- 
ninkų ir tankų sąveika sutriko. Tiksliai pagal laiką nustatytą ugnies bangą teko 
nutraukti ir artileriją nukreipti paremti pėstininkus ir tankus, taikant nuose- 
klaus ugnies sutelkimo metodą. Likę sveiki priešo pabūklai ir minosvaidžiai 


auštant atgijo ir pradėjo apšaudyti kelius, kuriais tirštomis voromis traukė mūsų 

kariuomenė ir kovos technika. Kai kuriuose pulkuose ir batalionuose sutriko 
valdymas.“ 

Vidurdienį „čiuikoviečiai“ įsirėmė į Haupto kanalą, kur juos pasitiko vokiečių 
baterijų ir įkastų į žemę tankų žudanti ugnis. Teko pasitelkti artileriją, iš naujo 
mėginti veikti išvien. 

Iki 13 valandos maršalas Žukovas „aiškiai suprato, kad priešo gynybos ugnies 
sistema ten iš esmės išliko ir ta kovos rikiuote, kuria pradėjome ataką ir puo- 
lame toliau, mes Zėlovo kalvų neužimsime“. Neregėta daugybė „vamzdžių“ kūlė 
tuščius, vokiečių paliktus įtvirtinimus. Aviacija, kaip mes atsimename, daužė 
tas pačias pozicijas, į kurias buvo nutaikyta artilerija, be to, mažomis grupė- 
mis: dėl nepalankaus oro atakos lėktuvų ir bombonešių smūgiai buvo atšaukti. 
Apskritai, kaip rašė generolas S. Bogdanovas, netikėtai paaiškėjo, kad „priešo 
gynyba visiškai kitokia, kad pati ginama juosta yra gerokai gilesnė“. Armijų gru- 
pės „Weichsel“ vadovybė patenkinta pažymėjo: „Dėl pagrindinės kovinės linijos 
ir savų artilerijos pozicijų gilaus ešelonavimo priešo apšaudymo efektas niekaip 
nesiderina su dideliu šaudmenų išeikvojimu.“ 

Siekiant sustiprinti smūgį ir garantuotai pralaužti kelią į Berlyną, buvo nu- 
spręsta panaudoti abi tankų armijas. 

Dienos antroje pusėje į kautynes buvo pasiųsta 1-oji gvardijos tankų armija 
(11-asis gvardijos korpusas ir 11-asis tankų korpusas, 8-asis gvardijos mecha- 
nizuotasis korpusas, 64-oji gvardijos tankų brigada - 737 tankai ir SAĮ), ga- 
vusi užduotį nesustodama užimti Zėlovo kalvas. Iš tikrųjų tankistams pavyko tik 
dezorganizuoti Čiuikovo sumanytą pergrupavimą: 

„Kai tankų junginiai pradėjo judėti per 8-0sios gvardijos armijos kovos ri- 
kiuotę, keliuose pasidarė dar ankščiau, o pasitraukti nuo jų į šalį buvo neįma- 
noma. 1-osios gvardijos armijos tankai tiesiog įsirėmė į artileriją tempiančius 
mūsų vilkikus, dėl ko divizijų ir korpusų antrųjų ešelonų manevras buvo su- 
kaustytas. Turiu pasakyti, kad 8-oji gvardijos armija turėjo ir savų nemažų 
tankų pajėgų... Mūsų smogiamoji galia buvo pakankama, nuotaika pulti tvirta. 
Vasilijaus Ivanovičiaus nuomone, pirmąją dieną tankų armijos „ne tik neteikė 
naudos, o, atvirkščiai, net padarė žalos“. 

Vakarop sovietų kariuomenė įveikė Haupto kanalą ir išsirikiavo išilgai ge- 
ležinkelio linijos Zėlovo kalvų papėdėje: „Zėlovo kalvų šlaitai buvo tokie sta- 
tūs, kad mūsų tankai ir savaeigiai pabūklai negalėjo ant jų užsiropšti ir turėjo 
ieškoti mažesnio nuožulnumo vietų. Tie nuožulnumai driekėsi išilgai kelių į 
Zėlovą, Frydersdorfą ir Dolgeliną. Bet ten priešas sudarė stiprius gynybos at- 
sparos taškus.“ 57-oji gvardijos šaulių divizija pradėjo mūšį dėl Zėlovo stoties. 
Katukovo tankistai neįstengė pasistūmėti toliau pėstininkų jau užimtų pozicijų: 

Zėlovo kalvų šturmas. 


„Kai pasiekėme Zėlovo kalvas, išsiskleidėme ir patraukėme priekin, visi mūsų 
mėginimai buvo nesėkmingi. Visi, kurie tik išlįsdavo priekin, akimirksniu 
užsidegdavo, nes ant kalvų buvo įsitvirtinęs ištisas priešo artilerijos korpusas, o 
vokiečių gynyba nebuvo palaužta.“ 

Generolas S. Bogdanovas, vadovaujantis 2-ajai gvardijos tankų armijai (9-asis 
ir 12-asis gvardijos tankų korpusai, 1-asis mechanizuotasis korpusas - 685 tan- 
kai ir SAĮ), gavo įsakymą pralenkti pėstininkų kovos rikiuotę ir smogti Bernau 
kryptimi. Iki 19 valandos tankistai pasiekė 3-iosios ir 5-0sio0s smogiamųjų 
armijų priešakinių dalinių liniją, bet, gavę priešo įnirtingą atkirtį, sustojo. Iki 
dienos pabaigos Berzarino armija pasiekė Alte Oderio upės liniją. 

Pagalbinių smūgių ruože pavyko pasistūmėti 5-7 kilometrus. 69-osios armi- 
jos politinio skyriaus viršininkas pranešė fronto politinei valdybai: 

„Daugelio sužeistųjų nuomone, artilerijos ugnis, sutelkta į antrąją ir trečiąją 
tranšėjas, buvo taikli, tačiau priešui didelių nuostolių nepadarė, nes šis iš anksto 
savo pėstininkus atitraukė į gynybos gilumą.“ 

„Vokiečių lavonų, - sakė sužeistieji, - 2-ojoje ir 3-iojoje tranšėjose mes ma- 
tėme labai mažai.“ 

312-osios šaulių divizijos 1079-ojo šaulių pulko 1-ojo bataliono kulkosvaidi- 
ninkų būrio vadas leitenantas Butylkinas pareiškė: „Artilerinis rengimas atliktas 
šaudant į tuščią vietą, nes priešas išvakarėse perkėlė visas savo ugniavietes... 

Apie prožektorių veikimą ir efektyvumą per ataką ir mūšį priešo gynybos gi- 
lumoje sužeistieji kalbėjo prieštaringai. 

ES 


Berlyno priemiesčių mūšiuose nesunkiai sužeisti raudonarmiečiai pėsčiomis 


traukia į tvarstymo punktą. 


Jie (dauguma) sako, kad prožektorių šviesa apakindavo priešą, apšviesdavo 
priešais plytinčią vietovę, o tai teikė galimybių judėti priekin ir gana greitai 
užimti tris priešo tranšėjas. 

Ypač gerai apie prožektorių veiksmus atsiliepia tankistai ir savaeigininkai, 
kurie, pasinaudodami šviesa, su savo tankais ir savaeigiais pabūklais per nakties 
mūšį judėjo neaklai. 

Kita sužeistųjų grupė neigiamai įvertina veiksmus ir prožektorių, kurie nesu- 
darė didelio matomumo priekin, nes atsirado daug dūmų ir dulkių po artilerinio 
rengimo, taip pat priešaušrio rūko, dėl ko matomumas tapo ribotas. 

Kai kurie sužeistieji sakė, kad kaip tik prožektorių šviesa priešui teikė galimy- 
bių nukreipti savo ugnį į mūsų kariuomenės sutelkimo vietas, dėl ko ir patirta 
tokių didelių nuostolių... 

Buvo karinio personalo skundų dėl mūsų naikintuvų aviacijos. Balandžio 
16-osios rytą ir dieną priešo aviacija, ypač „meseršmitai, dažnai pasirodydavo 
virš mūšio lauko, darė daug nuostolių mūsų kariuomenei ir nesusidūrė su ypa- 
tingu mūsų naikintuvų aviacijos priešinimusi... 

Kovotojai ir karininkai, sužeisti savuose minų laukuose, išsakė didelį nepa- 
sitenkinimą pionierų veiksmais, ypač priešais 247-osios šaulių divizijos frontą, 
nes pionieriai prastai išminavo tuos minų laukus, dėl ko žmonės, tankai ir 

Mini 


Besiginančių vokiečių pozicija Zėlovo kalvose. Šaudoma iš trofėjinio sovietų gamybos 


85 mm kalibro pabūklo 52-K. 


savaeigiai pabūklai užklūdavo už savų minų ir nukentėdavo. Kaip paaiškėjo, 
dauguma žmonių buvo sužeisti ne priešo, o savuose minų laukuose. 

Kai kurie pionierių padaliniai atliko ne visą darbą. Buvo padaromi siauri pra- 
ėjimai, be to, ne visai išminuojami. Ypač blogai dėl to buvo 247-ajai šaulių di- 
vizijai. Divizijos inžinierius papulkininkis Lomovas, VKP(b) narys, ir divizijos 
416-ojo atskirojo pionierių bataliono vadas majoras Lebedevas, VKP(b) narys, 
užuot organizavę išminavimo darbą, puolimo išvakarėse girtavo. Papulkininkis 
Lomovas buvo toks girtas, kad divizijos vado iškviestas negalėjo pas jį atvykti.“ 

Generolo V. Cvetajevo 33-iosios armijos štabe buvo prieita išvada: 

„Visame fronte po mūsų kariuomenės naktį į 1945-04-15 artliktos žvalgy- 
bos mūšiu priešas, padaręs teisingas išvadas dėl mūsų rengiamo puolimo, per 
1945-04-15 ir pirmos pusės nakties iš balandžio 15-osios į 16-ąją pakeitė didelę 
dalį artilerijos ugniaviečių ir taip nuo artilerijos ugnies apsaugojo savo artileri- 
jos priemones, taip pat neprarado galimybių per mūsų ataką smarkiai apšaudyti 
iš artilerijos mūsų armijos puolančių dalinių kovos rikiuotę, todėl atakos tempas 
labai sulėtėjo ir mūsų pėstininkai patyrė nemažų nuostolių nuo priešo artilerijos 
ugnies.“ 

Pranešime iš armijų grupės „Weichsel“ štabo pažymėta: „Dėl pagrindinės 
kovos linijos pozicijų išdėstymo ir gilaus savų artilerijos pozicijų ešelonavimo 
priešo artilerijos apšaudymo efekto niekaip negalima palyginti su dideliu šau- 
dmenų išeikvojimu.“ 

Puolimo pirmosios dienos rezultatai nekėlė optimizmo. 1-ojo Baltarusijos 
fronto kariuomenė tik prisilietė prie antrosios priešo gynybos juostos. Įskaitant 
žvalgybą mūšiu, frontas balandžio 14-16 d. neteko apie 10 tūkst. žuvusių ir su- 
žeistų žmonių, 310 tankų ir savaeigių pabūklų. 

Vakare įvyko kariuomenės vyriausiojo vado ir fronto vado pokalbis telefonu: 

„Tą kartą J. Stalinas su manimi kalbėjosi ne taip ramiai kaip dieną. 

— Jūs veltui panaudojote 1-ąją gvardijos tankų armiją 8-o0sios gvardijos armi- 
jos ruože, o ne ten, kur reikalavo vyriausioji vadovybė. 

Paskui pridūrė: 

— Ar esate įsitikinęs, kad rytoj užimsite Zėlovo liniją? 

Pasistengiau ramiai atsakyti: 

— Rytoj, balandžio 17 d., iki dienos pabaigos Zėlovo linijoje gynyba bus pra- 
laužta. Manau, kad kuo daugiau priešas mes savo kariuomenės prieš mūsų 
kariuomenę čia, tuo greičiau mes paimsime Berlyną, nes priešo kariuomenę len- 
gviau sumušti atvirame lauke negu mieste.“ 

Po dvidešimt metų, prisimindamas Berlyno operacijos peripetijas ir apie jas 
mąstydamas bemiegėmis pensininko naktimis, Georgijus Konstantinovičius vis 
padarydavo išvadą: 

„Klaidų nebuvo. Tačiau reikia pripažinti, kad dėl mūsų neapsižiūrėjimo kau- 
tynės, pralaužiant gynybos taktinę zoną, užtruko viena dviem dienom ilgiau. 

Rengdami operaciją, mes ne visai atsižvelgėme į tai, kad vietovė Zėlovo kalvų 
rajone, kur priešas turėjo galimybių suorganizuoti sunkiai įveikiamą gynybą, yra 
sudėtinga. Už 10-12 kilometrų nuo mūsų pradinių pozicijų, ypač kitapus kalvų 
šlaitų, giliai įsikasęs į Žemę priešas įstengė išsaugoti savo pajėgas ir techniką nuo 
mūsų artilerijos ugnies ir aviacijos bombardavimų. Tiesa, Berlyno operacijai pa- 
rengti mes turėjome labai nedaug laiko. Kaltę dėl trūkumų turiu prisiimti pats. 

Manau: jei ne viešai, bent savo apmąstymuose už nepakankamą pasirengimą 
užimti Zėlovo kalvas armijos mastu atsakomybę prisiims ir atitinkami armijų 
vadai. Planuojant artilerinį puolimą, reikėjo numatyti priešo sunaikinimo šiame 
rajone sunkumus.“ 

Eilinį kartą didžiajam karvedžiui kiaulystę iškrėtė giliai apsikasę vokiečiai, 
reljefas, kuris, kaip paaiškėjo, buvo pernelyg sudėtingas, ir nevėkšlos valdiniai, 
kažko ten nenumatę. Dar kartą pasitvirtino, kad pats trumpiausias kelias nereiš- 
kia, jog greičiausiai veda prie tikslo, o „tankų armijas naudoti priešo taktinės 
gynybos zonoje retai yra tikslinga ir visada nepageidautina". 

Žukovo sumanymo visą genialų paprastumą atskleidė armijos genero- 
las K. Teleginas: 

„Operacijos idėja buvo tokia. Berlynas - paskutinis strateginis tikslas. Reikia 
įvykdyti gynybos frontalinį pralaužimą trumpiausia kryptimi, apriečiant 
Berlyną iš šiaurės į pietus, apsupti jį ir sunaikinti įgulą, jei ji priešinsis. Terminas 
6-8 dienos... 

Mes žinojome, kad tankų kariuomenei patekti į operatyvinę erdvę bus beveik 
neįmanoma. Nuspręsta mesti visą tankų kariuomenę ir uždusinti priešą tech- 
nikos mase, sunaikinti kuo daugiau jo pajėgų bei priemonių, demoralizuoti jį 
ir taip palengvinti Berlyno užėmimo užduotį. Buvo visiškai aišku, kad priešas 
prieigose kausis negailėdamas jėgų. Jei lauktume, kol pėstininkai pralauš gynybą 
ir sudarys sąlygas pasiųsti tankus į pralaužą, tai laukti mums reikėtų, kol pasiek- 
sime Elbę. 

Taip, mes atsižvelgėme į tai, kad tokiu atveju teks patirti tankų nuostolių, bet 
žinojome, net jei neteksime ir pusės jų, vis tiek dar apie 2 tūkst. šarvuotųjų ma- 
šinų pasieks Berlyną ir užteks jam paimti. Berlynas buvo Raudonosios armijos 


Zėlovo kalvų rajone paimta vokiečių artilerija. 

strateginis tikslas Didžiajame Tėvynės kare ir pasiekti Elbę reiškė užimti iš anksto 
Jaltos konferencijoje sutartą erdvę. Visa tai buvo visai pateisinama pagal opera- 
cijos vyksmą. Mūsų nuostoliai buvo didesni. Bet ir jų rezultatas akivaizdus... 

Visi šie dokumentai atsirado dėl vienintelės minties, vienintelio tikslo, kurį 
įgyvendindamas kėlė sau vadas, - neprarasti laiko, netrypčioti, ieškoti silpnos 
vietos. Bet jei tos silpnos vietos nėra, užgriūti technikos mase, prislėgti jį. Tegul 
dėl to turėsime aukų ir nuostolių, bet reikia kuo greičiau veržtis į Berlyną. Kuo 
greičiau mes ten prasibrausime, tuo silpnesnis bus ten esantis priešas, tuo arčiau 
pergalė. Be to, užbėgsime už akių sąjungininkų desanto išlaipinimui, anksčiau 
jų užimsime Berlyną.“ 

Maršalas A. Babadžanianas prisimena, kad per pasitarimą fronto štabe ge- 
nerolas Bogdanovas „atkakliai įrodinėjo Žukovui, kad reikia duoti daugiau 
laisvės jo armijai labiau apriesti Berlyną iš šiaurės . Maršalas tada armijos vadą 
sudraudė: „Jūs ketinate, drauge Bogdanovai, kariauti dėl Berlyno ar nuolat 
trauksite į šiaurę?“ 

„Prisimenu, dar prieš balandžio 5 d. pasitarimą kai kurie mūsų generolai fronto 
vadui atkakliai įrodinėjo, kad priešo pagrindinė gynybos juosta - ne pirmoji, o 
antroji, einanti per Zėlovo kalvas, kad ne į pirmąją, o į antrąją juostą reikia su- 
telkti artilerijos ir aviacijos ugnį. Tačiau į šią jų nuomonę nebuvo atsižvelgta.“ 

Pagaliau apie tai, kad Žukovas nuo pat pradžių planavo „visiškai pateisina- 
mai“ pasiųsti tankų armijas į keturmilijoninį miestą, liudija šarvuočių ir tankų 
kariuomenės maršalas S. Bogdanovas: 

„Visus fronto karo tarybos ir Sovietų Sąjungos maršalo drg. Žukovo nurody- 
mus 2-oji gvardijos tankų armija įgyvendino. Mes iš anksto išdėstėme, dar bū- 
dami Oderio upės rytiniame krante, kuriomis Berlyno gatvėmis judėsime. Buvo 
iš anksto suformuoti šturmo būriai, paskirti jų viršininkai, dideliame plane ir 
smėlio dėžėje visi veiksmai keletą kartų buvo atlikti ir pulkų vadai, batalionų 
vadai kaip pagrindiniai vykdytojai, kurie turėjo šturmuoti Berlyną, prieš dešimt 
dienų jau aiškiai įsivaizdavo, ką turės daryti.“ 

Tikras strategas buvo Georgijus Konstantinovičius! O kaip jis mylėjo ir sau- 
gojo kareiviukus! - apie tai ištisi tomai prirašyti. 


Hitleris balandžio 16-osios dieną pasirašė raginimą Rytų fronto kareiviams: 

„Žydbolševikių - mirtino priešo - visos pagrindinės pajėgos pradėjo puolimą. 
Jos stengiasi paversti Vokietiją griuvėsiais ir sunaikinti mūsų tautą. Jūs iš savo 
patirties žinote, koks likimas laukia mūsų moterų ir vaikų. Seneliai, vyrai ir vai- 
kai šaudomi, o jaunos moterys ir merginos paverčiamos kareivinių prostitutė- 
mis. Kiti vežami į Sibirą. 

Mes numatėme tą smūgį ir nuo šių metų sausio vykdėme visus reikalingus 
veiksmus sudaryti stabiliam frontui. Mūsų galinga artilerija pasitiks priešą. 
Pėstininkų dalinių patirti nuostoliai visai kompensuoti naujomis formuotėmis. 
Frontas taip pat sustiprintas mobiliaisiais ir folksšturmo padaliniais. Bolševikus 
ištiks senosios Azijos likimas: jie nukraujuos prie Trečiojo reicho sostinės sienų. 

Tas, kuris šiuo metu neatlieka savo pareigos, elgiasi kaip tautos išdavikas. Savo 
pozicijas palikę pulkai ir divizijos turi sudegti iš gėdos nepalūžtančių dėl bom- 
bardavimų teroro moterų ir vaikų akivaizdoje... 

Atkreipkite ypatingą dėmesį į tuos nedaugelį karininkų ir kareivių, kurie, 
gelbėdami savo niekingas gyvybes, kovoja prieš mus net vilkėdami mūsiškes 
uniformas. Tie asmenys, kurie įsakinės atsitraukti ir kurių jūs gerai nepažįstate, 
turi būti sulaikomi ir, esant būtinybei, sušaudomi vietoje, nepaisant jų laipsnio... 

Berlynas liks vokiečių miestas. Viena vėl bus vokiečių, o Europa niekada ne- 
taps bolševikine... 

Šią valandą vokiečių tauta žvelgia į jus, Rytų fronto kariai, vildamasi, kad savo 
ištverme, atkaklumu ir fanatiškumu, mokėjimu naudotis ginklais ir nestoko- 
dami iniciatyvos, jūs bolševikams užkursite kruviną pirtį. 


Užtaisomos „katiušos“, kurias vokiečiai vadino „Stalino vargonais“. 
Oficialus labiausiai paplitusio šio ginklo 


modelio pavadinimas - BM-13. 

Šiuo metu, kai į likimo rankas pateko didžiausias visų laikų ir tautų karo 
nusikaltėlis, vyksta karo lūžis.“ 


Naktį į balandžio 17-ąją sovietų kariuomenė perkėlė savo artileriją ir pergru- 
pavo kariuomenę. Puolimas atsinaujino 10.30. Šviesiu metu įvykęs artilerinis 
rengimas buvo gerokai efektyvesnis. Tačiau aviacija iš esmės nieko neveikė. 

Iš 2-osios gvardijos tankų armijos antrojo ešelono pajudėjo generolo S. Krivo- 
šejino 1-asis mechanizuotasis korpusas, kuris kartu su šaulių daliniais pramušė 
generolo Brojerio (Breuer) 9-osios parašiutininkų divizijos gynybą Guzovo 
rajone. Korpuso priešakinis būrys pasuko į šiaurę ir, traukdamas per vokiečių 
užnugarį, užėmė Platkovą su tiltu per Senąjį Oderį. Generolas Bogdanovas ne- 
delsdamas pradėjo permesti į atsiradusio proveržio rajoną 12-ąjį gvardijos tankų 
korpusą. Pasinaudodama tankistų laimėjimu, 5-osios smogiamosios armijos ka- 
riuomenė iki vakaro įveikė 8-14 kilometrų. 

Katukovo ir Čiuikovo armijos mėgino prasiveržti Zėlovo-Miunchebergo 
plentu. Tačiau abiem kelio pusėmis pozicijas užėmė keturi priešo zenitiniai pul- 
kai, kurie turėjo beveik 200 pabūklų. Plyšys atsirado tik dešiniajame sparne, kur 
I. Juščiuko 11-asis tankų korpusas aplenkė Zėlovo kalvas iš šiaurės. Iki dienos 
pabaigos Katukovas, palikęs dvi tankų brigadas, pasakė Čiuikovui: „Aš pajudu“ 
ir savo pagrindines pajėgas pasuko perspektyvia krypimi. 8-oji gvardijos armija 
toliau mėgino ropštis per Zėlovo kalvas atmušinėdama divizijos „Kurmark“ 
(59 tankai ir SAĮ) tankistų grenadierių kontratakas. 

47-oji ir 3-ioji smogiamosios armijos pasistūmėjo dar 4-8 kilometrus ir jas 
sustabdė 25-osios tankistų grenadierių divizijos kontrsmūgis. 

Dešiniajame fronto sparne 61-osios armijos kariuomenė (9-asis gvardijos 
korpusas, 80-asis, 89-asis šaulių korpusai), kuri pradėjo puolimą balandžio 
17 d., iki dienos pabaigos forsavo Oderį ir užėmė nedidelį placdarmą kairiajame 
krante, bet jo išplėsti neleido Frydricho Ziksto (Sixt) 5-oji jėgerių divizija. Iki 
to meto Lenkijos kariuomenės 1-osios armijos junginiai forsavo Oderį ir Senąjį 
Oderį bei pralaužė pagrindinės gynybos juostos pirmąją poziciją. 

Šiauriau ir piečiau Frankfurto 69-osios ir 33-iosios armijų kariuomenė pasi- 
stūmėjo nuo 2 iki 6 kilometrų. 

Skylei užlopyti 9-osios parašiutininkų divizijos pozicijose vokiečių vadovybė 
nusprendė panaudoti rezervinę 18-ąją tankistų grenadierių diviziją (54 tankai ir 
SAĮ). Be to, iš 3-iosios tankų armijos generolui Busei buvo perduodama 11-oji 
SS tankistų grenadierių divizija „Nordland , 23-ioji SS tankistų grenadierių di- 
vizija „Nederland“ ir 503-iasis SS sunkiųjų tankų batalionas (iš viso 48 tankai ir 
savaeigiai pabūklai). 

Berlyno karinė valdžia tikrina priemiestyje įrengtas gynybos pozicijas. 


Dešinėje stovintis vyriškis ryši folksšturmo raištį. 


1-ojo Baltarusijos fronto armijos neteko žuvusių ir sužeistų dar 11 tūkst. 
žmonių bei 180 vienetų šarvuotosios technikos. Draugo Stalino negalėjo paten- 
kinti nei puolimo tempai, nei pajėgų ir priemonių eikvojimo tempai. Balandžio 
17-osios vakare jis leido maršalui Krylovui pasukti tankų armijas į Berlyną. 
Maršalas Žukovas gavo kariuomenės vyriausiosios vadovybės direktyvą „Dėl bū- 
tinumo paspartinti Berlyno užėmimą“, kurioje rašoma: „Hitleris rezga voratinklį 
Berlyno rajone - siekia sukelti rusų ir sąjungininkų nesutarimus. Šį voratinklį 
reikia perkirsti sovietų kariuomenei užimant Berlyną. Mes tai galime padaryti 
ir turime tai padaryti. Kirskite vokiečius negailestingai ir greitai būsite Berlyne.“ 
Paryčiui maršalui Rokosovskiui nuskriejo dar viena direktyva Nr. 11071: 2-ojo 
Baltarusijos fronto kariuomenei po Oderio forsavimo reikėjo ne vėliau kaip ba- 
landžio 22 d. pagrindines pajėgas panaudoti puolimui plėsti į pietvakarius ap- 
lenkiant Berlyną smūgiu iš šiaurės. 

Vyriausiojo vaizduotei nedavė ramybės košmariškas vaizdas: amerikiečių oro 
desantas Berlyne ir žvaigždėtos bei dryžuotos vėliavos virš Reichstago. 

O Žukovas skubino, reikalavo, piktai priekaištavo. Ant visų rangų vadų galvų 
biro kaltinimai vilkinimu, bailumu ir bukumu: 

„1. Prasčiausiai vykdo Berlyno puolamąją operaciją 69-oji armija, vadovau- 
jama generolo pulkininko Kolpakčio, 1-oji tankų armija, vadovaujama generolo 
pulkininko Katukovo ir 2-oji tankų armija, vadovaujama generolo pulkininko 
Bogdanovo. 

Šios armijos, turėdamos milžiniškas pajėgas ir gausybę priemonių, antrą dieną 
reikia nesumaniai ir neryžtingai, trypčioja vietoje prieš silpną priešą. 

Armijos vadas Katukovas ir jo korpusų vadai Juščiukas, Driomovas, 
Babadžanianas nestebi mūšio lauko ir savo kariuomenės, tūno toli užnugaryje 
(10-12 km). Šie generolai nežino, kokia yra padėtis, ir velkasi įvykių uodegoje. 

2. Lėtai vykdydama Berlyno operaciją, kariuomenė išseks, išeikvos visus ma- 
terialinius išteklius ir neužims Berlyno. 

Aš reikalauju: 

a) nedelsiant didinti puolimo veržlumą. 1-ajai ir 2-ajai tankų armijoms bei 
9-ajam tankų korpusui, remiamiems 3-iosios ir 5-osios gvardijos armijų, prasi- 
veržti į priešo gynybos užnugarį ir veržliai judėti į Berlyno rajoną. 

Visas dideles gyvenvietes ir kelių mazgus aplenkti, atsižvelgiant į tai, kad tose 
vietose priešas turės stiprią prieštankinę gynybą. Tankų armijų neišsklaidyti 
fronte ir veikti sutelkus į kumštį. 

b) visiems vadams būti svarbiausiame ruože vykstančiame mūšyje dalyvau- 
jančių korpusų vadų stebėjimo poste. 

c) visą artileriją, taip pat ir didelės galios pabūklus priartinti prie pirmojo eše- 
lono ir laikyti ją ne toliau kaip per 2-3 km nuo mūšyje dalyvaujančio ešelono. 
Artilerijos veiksmus sutelkti visuose ruožuose, kuriuose sprendžiami proveržio 
uždaviniai. 

3. Turėti galvoje, kad iki pat Berlyno priešas kovos dėl kiekvieno namo ir 
krūmo, todėl tankistams, savaeigininkams ir pėstininkams nelaukti, kol artile- 
rija išdaužys visus hitlerininkus ir suteiks malonumą judėti tuščia teritorija. 

4. Negailestingai muškite priešą ir veržkitės priekin dieną ir naktį, tada 
Berlynas labai greitai bus mūsų.“ 

Artėjant nakčiai, nusivylęs maršalas uždraudė „iki ypatingo nurodymo“ iš- 
duoti tankistams degtinės. 

Bet ir balandžio 18 d. greito proveržio nebūta. 1-ojo Baltarusijos fronto pa- 
grindinė smogiamoji grupuotė susidūrė su priešo rezervais. Plyšį tarp 101-ojo 
armijos korpuso ir 56-ojo tankų korpuso užkimšo 18-oji tankistų grenadierių 
divizija, tarp 56-ojo tankų korpuso ir 11-ojo SS korpuso įsiterpė SS divizija 
„Nordland“. Ji turėjo smogti pietryčių kryptimi, bet negalėjo tai padaryti, nes 
neturėjo benzino. SS divizija „Nederland išsidėstė gynyboje Zėlovo kalvų šiau- 
riniame krašte. 

1-oji gvardijos tankų armija kartu su Čiuikovo pėstininkais toliau lėtai graužė 
vokiečių gynybą Miunchebergo prieigose apriesdama Zėlovo kalvas iš šiaurės. 
Be to, tankistus ne kartą apšaudė sava artilerija. Ypač kliuvo 44-ajai gvardijos 
tankų brigadai. Iki dienos pabaigos 8-asis mechanizuotasis korpusas užėmė 
Marksdorfą. 2-oji gvardijos tankų armija, aplenkdama „Nordlando“ pozicijas, 

1945 m. pradžioje Sovietų Sąjungoje išleistas pakartą Hitlerį vaizduojantis plakatas: 


„1945 metai. Ką pasėsi, tą ir pjausi! Nuo teismo nepabėgsi!" Dešinėje „Iškelsime virš 


Berlyno pergalės vėliavą! 


pasiekė 3-iosios gvardijos armijos juostą, užėmė Ringenvaldę ir susitelkė Baclovo 
(Batzlow)-Ilovo rajone. Generolas Bogdanovas, užuot kaktomuša brovęsis į vo- 
kiečių gynybą, manevravo ir vis „traukė į šiaurę. Generolo Kuznecovo divizija 
forsavo Frylanderštromo kanalą (Frielanderstrom), užėmė Kunersdortfą ir, nu- 
žygiuodama per dieną 5-6 kilometrus, visiškai įveikė gynybos pagrindinę juostą. 
47-osios armijos kariuomenė iki vidurnakčio išmušė priešo įgulą iš Vryceno. 

Generolo V. Kolpakčio 69-oji armija (25-asis, 61-asis, 91-asis šaulių korpu- 
sai) iš esmės nepajudėjo iš vietos. Tačiau vokiečiai nusprendė evakuoti įgulą iš 
Frankfurto rytinės dalies. Fronto dešiniajame sparne generolo P. Belovo 61-oji 
armija toliau plėtė placdarmą. 

Vokiečiams vėl pavyko atlaikyti frontą. Tačiau 101-ojo korpuso vadas genero- 
las Berlinas buvo atleistas ir pakeistas generolu Zikstu. Tuo pačiu metu 56-ajam 
tankų korpusui vadovaujantis generolas Helmutas Veidlingas (Weidling) nuša- 
lino nuo pareigų 9-osios parašiutininkų divizijos vadą. 

Vakare Žukovas toliau siautėjo kaip dramblys fajanso indų parduotuvėje. 
Armijų vadai buvo apdovanoti įsakymu dėl puolimo organizavimo: 

„1. Jūsų puolimas Berlyno kryptimi vyksta neleistinai lėtai. Jei operacija 
taip vyks ir toliau, puolimas gali įstrigti. 2. Prasto puolimo pagrindinė prie- 
žastis - neorganizuotumas, kariuomenės sąveikos stoka ir nereiklumas kovinių 
užduočių nevykdantiems asmenims...“ 9-ojo gvardijos tankų korpuso gene- 
rolas majoras N. Vedenejevas iš vado gavo papeikimą „už prastus veiksmus , 
11-ojo tankų korpuso vadas generolas majoras I. Juščiukas - įspėjimą dėl 
nevisiško tinkamumo pareigoms. 

Tik balandžio 19 d. kautynėse ėmė ryškėti lūžis. Rytą fronto vadas išleido 
direktyvą, kurioje radikaliai pakeistos puolimo kryptys. 47-oji, 3-ioji ir 5-oji 
smogiamosios armijos turėjo pasukti į pietvakarius ir pulti patį Berlyną. Tą 
dieną 2-osios gvardijos tankų armijos kariuomenė užėmė Baclovą ir Ilovą, o 
1-asis mechanizuotasis korpusas prasiveržė į 30 kilometrų gilumą. Įkandin 
pajudėjo 3-iosios smogiamosios armijos divizijos, slopindamos priešinimosi 
mazgus, kuriuos aplenkė judrieji daliniai. Berzarino šaulių junginiai, remiami 
12-ojo tankų korpuso, išstūmė priešą iš linijos ryčiau Ringenvaldės ir, plėtoda- 
mas puolimą Griunovo (Grūnow) kryptimi, nužygiavo 10 kilometrų. Katukovo 
tankistai ir Čiuikovo pėstininkai užėmė Miunchebergą ir Šenfeldę (Schėnfelde), 
jau naktį pulkininko Babadžaniano 11-asis gvardijos tankų korpusas pasiekė 
Leknico (Lėcknitz) upę. 

Ir čia, pasak Katukovo, užskrido maršalo Golovanovo bombovežiai, su kuriais 
sausumos kariuomenė neturėjo nei ryšio, nei savo atpažinimo ženklų: 

„Dėl tankų ir aviacijos sąveikos aš turiu teigiamai atsiliepti apie generolo 
Krupskio atakos lėktuvų aviacijos korpuso veiksmus. Jis su mumis veikė ne kartą. 
Mes su juo susiderinome ir vienas kitą gerai supratome. Darbą, organizuojant 
sąveiką su šiuo junginiu, mes atlikome ir anksčiau, o ne tik prieš Berlyno ope- 
raciją, todėl tarp mūsų nebuvo jokių kazusų. Su aviacijos junginiais, kurie ben- 
dradarbiavo su mumis vykstant vienai operacijai ir paskui įsijungdavome į kitą, 
mes visiškai sutardavome. Daug mums pagelbėdavo keitimasis duomenimis per 
radiją, dėl ko mūšio lauke tankas galėjo „kalbėtis“ su lėktuvu. Bataliono vado 
tankas galėjo „nusiderinti“ į atakuojančių lėktuvų bangą. Buvo atvejų, kai lėk- 
tuvai turėjo aiškų ketinimą bombarduoti mūsų dalinių išsidėstymo rajoną, bet, 
laiku iš naujo tankų vadų nukreipti, klaidą ištaisydavo. Bet mums buvo labai 
blogai, kai, užėmę Miunchebergą, pasukome į miškus ir staigiu šuoliu leidomės 
į tarpuežerį. Atėjo naktis ir štai prasidėjo košmaras: skrenda bangomis mūsų 
bombonešiai ir išverčia savo krovinį ant mano štabo, ant 8-ojo gvardijos mecha- 
nizuotojo korpuso ir 11-ojo gvardijos tankų korpuso kolonų, degina mūsų tan- 
kus ir transportą, žudo žmones. Todėl mes 4 valandoms sustabdėme puolimą, 


kuris vyko labai sėkmingai. 

Kai apie tai pranešiau maršalui Žukovui, šis sunerimo, ėmė skambinti 
Novikovui ir Golovanovui, o jie, užuot išsiaiškinę tikrąsias šio įvykio priežastis, 
pradėjo atsikalbinėti: „Tai ne maniškiai, aš nieko nežinau“ ir t.t. Tad šie naktiniai 
svečiai taip įkyrėjo mano korpusų vadams, kad jie ėmė ir juos apšaudė. Buvo nu- 
muštas lėktuvas „Boston“, žinoma, mūsiškis. Ir tik kai buvo pateikti neatremiami 
įrodymai, mumis patikėta, kad bombas mėtė savi lėktuvai. O kol įrodinėjome, - 
mūsų štabas jau pleška, langai lekia lauk. Mašina užsidegė, mano šarvuotajame 
transporteryje sproginėja sviediniai... 

Reikėjo ką nors daryti, nes, draugai, tik per vieną naktį savi lėktuvai sudegino 
40 automobilių, 7 tankus ir užmušė daugiau kaip 60 žmonių.“ 

Kairiajame sparne išsidėstęs 47-0si0s armijos 129-asis šaulių korpusas tą 
dieną pasistūmėjo 12 kilometrų. Trečioji priešo gynybos juosta buvo pralaužta. 
Vokiečiai pasitraukė iš Frankfurto rytinės dalies ir susprogdino tiltą per Oderį. 

1-ojo Baltarusijos fronto pagrindinės pajėgos persiskyrė į dvi smogiamąsias 
grupuotes. 47-oji, 3-ioji smogiamoji ir 2-oji gvardijos tankų armijos leidosi į 
Berlyną iš šiaurės rytų. 5-oji smogiamoji, 8-0ji gvardijos ir 1-oji gvardijos tankų 
armijos slinko Vokietijos sostinės link išilgai magistralės Reichsstrafše Nr. 1. 
Tarp jų ir toliau judėjo Veidlingo 56-asis tankų korpusas. 

Balandžio 20 d., pasinaudodama tankistų laimėjimu, generolo Perchorovičiaus 
kariuomenė pasistūmėjo dar 15-20 kilometrų ir kartu su 1-uoju mechani- 
zuotuoju korpusu pradėjo mūšį dėl Bernau. Fronto štabo viršininko generolo 


Šie folksšturmo kovotojai, kaip matyti, nusiteikę optimistiškai. 

V. Sokolovskio nuomone, „kaip tik 2-oji gvardijos tankų armija staigiu šuoliu 
Bernau ir Naueno link sudarė palankias aplinkybes pulti 3-iajai smogiamajai ir 
47-ajai armijoms. Tuo aš nenoriu pasakyti, kad 3-ioji smogiamoji armija, kaip 
čia kai kas sakė, žygiavo kažkur užnugaryje. Aš tik noriu pasakyti, kad 2-osios 
gvardijos tankų armijos tankų lavina greit judėjo priekin viską priešais save nu- 
šluodama, ir pėstininkai, pasinaudodami tankistų laimėjimu, įstengė neatsilikti 
nuo tankų puldami tiesiog bėgte.“ 

Generolo Kuznecovo divizijos, kaudamosi peržygiavusios Pretceler (Pretzeler) 
Forst girią, užėmė Vernoicheno (Werneuchen) kelių mazgą. 5-oji smogiamoji 
armija su 12-uoju gvardijos tankų korpusu ir 8-ąja gvardijos armija triuškino 
Veidlingo 56-ąjį tankų korpusą Štrausbergo, Damsdorfo ir Miunchebergo ra- 
jone. Piečiau Babadžaniano tankų brigados forsavo Leknicą ir įveikė tarpuežerį. 

Lenkijos kariuomenės 61-oji armija lėtai, bet užtikrintai žygiavo priekin, pa- 
mažu atsisukdama frontu į šiaurę, pridengdama fronto pagrindinę grupuotę. 
Kiekviename sparne, persekiodama atsitraukiantį priešą, analogišką funkciją at- 
liko Kolpakčio 69-oji armija. 

Vakare generolas Bogdanovas gavo fronto vado kovinį nurodymą: 

„2-ajai gvardijos tankų armijai pavedama istorinė užduotis: pirmajai įsiveržti į 
Berlyną ir iškelti pergalės vėliavą. Jums pačiam pavedu tai įvykdyti. 

Pasiųskite iš kiekvieno korpuso po vieną geriausią brigadą į Berlyną ir skirkite 
joms užduotį: ne vėliau kaip 1945 m. balandžio 21 d. 4 valandą ryto bet kokia 
kaina įsiveržti į Berlyno pakraštį ir nedelsiant pateikti žinių apie tai drg. Stalinui 
ir paskelbti spaudoje.“ 

Tokį patį, žodis žodin, nurodymą gavo ir generolas Katukovas. 

Kaip sakė Sokolovskis, „frontui reikėjo skubėti, skubėti ir skubėti ir mar- 
šalas Žukovas atkakliai stūmė tankus į megapolio gatves. Skubėjimo priežastį 
paskelbė generolas Teleginas 1946 metais, kai antihitlerinės koalicijos sąjungi- 
ninkai vėl virto „imperialistine apsuptimi : 

„Mes buvome informuoti, kad sąjungininkai energingai rengiasi šuoliui į 
Berlyną naudodami oro desantus. Vėliau pokalbiuose tai patvirtino 82-osios 
aviacijos desanto divizijos vadas, pareikšdamas, kad jie buvo beveik pasirengę 
išsilaipinti ir mūsų staigus puolimas jiems buvo netikėtas. Jie manė, kad po 
Pomeranijos operacijos mūsų fronto kariuomenė anksčiau kaip gegužės 1 dieną 
neįstengs pradėti operacijos Berlyno kryptimi. Jūs suprantate, draugai, ką reiškė 
tomis sąlygomis mums užimti Berlyną. Tai buvo Raudonosios armijos ir kon- 
krečiai 1-ojo Baltarusijos fronto kariuomenės garbės reikalas. Mes buvome ar- 
čiau jo negu sąjungininkai. Mes žygiavome į jį beveik ištisus ketverius metus ir 
būtų buvę neatleistina istorijos, liaudies akivaizdoje, jei būtume leidę į Berlyną 
pirmiesiems įžengti sąjungininkams.“ 

Prasiverždamas 1-asis Baltarusijos frontas neteko daugiau kaip 1000 vienetų 
šarvuotosios technikos, pusė - sudegusios. Babadžanianas rašo: „Pirmoji gvar- 
dijos tankų armija patyrė didelių nuostolių jau pirmąją Berlyno operacijos dieną. 
Mintis, kad pasiųsti tankų armijas į kovą priešo taktinėje zonoje retai būna 
tikslinga ir visada nepageidautina, dar kartą pasitvirtino...“ Išsitarnavo „Armo“ 
iki maršalo, bet taip ir nesuprato, kad „tomis sąlygomis“ panaudoti tankų armi- 
jas buvo „ne tik tikslinga, bet ir istoriškai pateisinama. 

Balandžio 20 d. sovietų toliašaudžiai pabūklai paleido ugnį į Berlyną. 


1-ojo Ukrainos fronto puolimo juostoje artilerinis ir aviacinis rengimas prasi- 
dėjo balandžio 16 d. 6.15. Jo dengiami sustiprinti batalionai pajudėjo prie upės, 
tempdami valtis ir šturmo tiltelius. Po keturiasdešimt minučių, kai ugnis buvo 
perkelta į vokiečių gynybos gilumą, jie, dengiami dūmų, pradėjo forsuoti upę. 
Kai priešakinės kuopos užėmė placdarmus, pionieriai ėmė tiesti tiltus, kuriais 
pradėjo keltis pagrindinės pajėgos: „Plaukiamieji lengvi pontoniniai tiltai buvo 
nutiesti per penkiasdešimt minučių. Tiltai trisdešimttoniams kroviniams - per 
dvi valandas, o šešiasdešimttoniams - per keturias penkias valandas. Šiais galėjo 
riedėti bet kokių tipų tankai. Dalis lauko artilerijos buvo pervelkama briste ly- 
nais vienu metu su priešakinių batalionų perkėlimu.“ Pionieriai valandomis 


Sovietų tankų T-34 kolona pamažu artėja prie Berlyno centro. 

dirbo lediniame vandenyje. Pirmieji ešelonai įveikė vandens kliūtį ir pajudėjo į 
atakos pradines linijas per vieną valandą, be pertraukos griaudėjant kanonadai. 

8.40 kariuomenė ėmėsi pralaužti pagrindinę gynybos juostą. Turėdamas 
tikslą paspartinti procesą, fronto vadas iškart pasiuntė į kovą priešakines tankų 
brigadas. 

Generolo V. Gordovo 3-ioji gvardijos armija (21-asis, 76-asis, 120-asis šau- 
lių korpusai), remiama generolo E. Fominycho 25-ojo tankų korpuso, atakavo 
Forsto miestą, kurį gynė 342-osios pėstininkų divizijos pulkas vienu metu 
aplenkdamas jį iš pietų. Dienos antroje pusėje kairiajame sparne stojo į mūšį 
Rybalkos armijos 6-asis gvardijos tankų pulkas. 

Kovos rikiuotės centre puolanti generolo N. Puchovo 13-oji armija (24-asis, 
27-asis, 102-asis šaulių korpusai) savo dešiniajame sparne turėjo taraną - 3-iosios 
tankų armijos 7-ąjį gvardijos tankų korpusą, kairiajame sparne - 4-osios tankų 
armijos 10-ąjį gvardijos tankų korpusą. 

Generolo A. Žadovo 5-osios gvardijos armijos (32-asis, 34-asis gvardijos šau- 
lių korpusai, 150-oji tankų brigada, 3-ioji ir 17-oji proveržio artilerijos divizijos, 
3-ioji gvardijos minosvaidžių divizija), atakuojančios 545-osios liaudies grena- 
dierių divizijos gynybą, juostoje veikė generolo P. Polubojarovo 4-asis gvardijos 
tankų korpusas. 

7-asis, 6-asis, 5-asis gvardijos mechanizuotieji korpusai didesniąją dalį laiko 
sugaišo įveikdami spūstis ir Neisės perkėlas. 

Vokiečiai - dvi pėstininkų divizijos! - gynėsi tvirtai. 

Iki dienos pabaigos fronto smogiamoji grupuotė pasistūmėjo į priešo gynybos 
gilumą nuo 10iki 12 kilometrų. Dienos užduoties neįvykdė, Šprė upės nepasiekė. 

Generolas Grezeris į Forsto- Veisvaserio (Weifšwasser) geležinkelio liniją pa- 
siuntė 21-ąją tankų diviziją ir diviziją „Fūhrer-Begleit“. 10-osios SS tankų divizi- 
jos brigadefiureris Heincas Harmelis gavo įsakymą žygiuoti į šiaurę sava eiga ir 
užimti gynybą išilgai autostrados tarp Kotbuso ir Štrembergo. 

Balandžio 17 d. tankų armijų visos pajėgos stojo į kautynes. Kiekvienos jų 
veiksmams užtikrinti buvo pasitelkta didžioji dalis 2-osios oro armijos. Ir vis 
tiek puolimas vyko lėtai. Vokiečių 21-oji tankų divizija (107 tankai ir SAĮ) smogė 
3-iosios gvardijos ir 3-iosios gvardijos tankų armijos (668 tankai ir SAĮ) pieti- 
niam sparnui. Pranešime rašoma: 

„Ypač karštas mūšis įsiplieskė nuo balandžio 17-osios ryto Gario rajone, kur 
54-oji gvardijos tankų brigada atmušinėjo priešo 21-osios tankų divizijos tankų, 
remiamų artilerijos ir minosvaidžių ugnies, kontrataką. Ją priešas vykdė naudo- 
damas 30 tankų, dalis jų buvo „Tigro“ tipo. Įnirtingame tankų mūšyje brigada 
sunaikino 15 priešo tankų, neskaičiuojant pamuštų. Bet ir brigada turėjo ne- 
mažų nuostolių - buvo pamušti ir sudegė 12 tankų.“ 

Nuostoliai galėjo būti didesni, jei vokiečiai būtų turėję bent porą „tigrų“. SS di- 
vizijos „Erundsberg“ (120 tankų ir SAĮ, įskaitant trofėjinius „šermanus“) pajėgos 
tuo metu sustingo laukdamos degalų. Sovietų kariuomenė atrėmė visas kontr- 
atakas ir baigė pralaužti gynybos antrąją liniją Neisės ir Šprė tarpupyje. Per dvi 
dienas smogiamoji grupuotė pasistūmėjo 15-20 kilometrų. 

„Negalima įsivaizduoti šių kovos veiksmų kaip frontalinių, - rašė Konevas, - kai 
laimėjimas pasiekiamas pamažu, nuo vienos linijos iki kitos. Veržlaus manevro 
sąlygomis kariuomenė puolė anaiptol ne visur vieningai, kartais su dideliais ato- 
trūkiais. Todėl tarp pirmosios priešo gynybos juostų vyko aršūs mūšiai ir su atsi- 
traukiančiais, ir su mėginančiais kontratakuoti vokiečių daliniais. Šios situacijos 
painumą ir sudėtingumą dar didino tai, kad mūšiai vyko miškingoje vietovėje, 
kur toliau siautė gaisrai... 

Kariuomenėje vyravo itin pakili kovinė nuotaika. Kareiviams ir karininkams 
teko patirti nepaprastų sunkumų. Bet žmonių jėgas tiesiog dvigubino suvo- 
kimas, kad ši paskutinė didžiulė fizinė ir dvasinė įtampa pagaliau leis visiškai 
nugalėti priešą. Žmonės buvo tvirtai įsitikinę, kad šį kartą mes padėsime tašką.“ 

Dresdeno ruože Lenkijos kariuomenės 2-oji armija, vadovaujama generolo 
K. Sverčevskio, ir generolo K. Korotejevo 52-oji armija (48-asis, 73-iasis, 78-asis 
šaulių korpusai), pasiuntus į kautynes lenkų 1-ąjį tankų korpusą ir 7-ąjį gvardi- 
jos mechanizuotąjį korpusą, baigė pralaužti gynybos taktinę zoną. 

Vakare fronto vadas kalbėjosi su Stalinu ir pokalbio pabaigoje vyriausiasis 
pranešė, kad Žukovui „sekasi sunkiai“, ir leido realizuoti „namų darbą“. Pagal 
laisvą Konevo atpasakojimą, viskas vyko taip: 

„Aš patikslinau kryptį, kur bus pasuktos tankų armijos, ir orientyru pasirin- 
kau Coseną (Zossen) - miestukas per 25 kilometrus piečiau Berlyno, žinomas 
mums kaip vokiečių fašistinio generalinio štabo būstinė. 

- Jūs pagal kokį žemėlapį raportuojate? 

— Pagal dušimtaitūkstantinį. 

Po trumpos pauzės, per kurią Stalinas, matyt, ieškojo žemėlapyje Coseno, 
pasakė: 

— Labai gerai. Jūs žinote, kad Cosene - hitlerinio generalinio štabo būstinė? 

— Taip, Žinau. 

— Labai gerai, - pakartojo jis. - Aš sutinku. Pasukite tankų armijas į Berlyną.“ 

Vos padėjęs ragelį, Konevas susiskambino su Rybalka ir Leliušenka ir įsakė 
nukreipti tankus į Berlyną. Po trijų valandų armijų vadai gavo direktyvą: 

„Siekdamas įvykdyti kariuomenės vyriausiosios vadovybės įsakymą, įsakau: 

3-iosios gvardijos tankų armijos vadui 

1. Per naktį iš balandžio 17-osios į 18-ąją forsuoti Šprė upę ir veržliai to- 
liau pulti bendra kryptimi: Fetšau (Vetschau), Holsenas, Barutas, Telšovas 


1945 m. balandžio 18 d. Sovietų kariuomenė keliasi per Šprė upę. 


(Telschow), Berlyno pietinis pakraštys. Armijos užduotis - naktį iš 1945 m. ba- 
landžio 20-osios į 21-ąją įsiveržti į Berlyną iš pietų. 

2.4-osios gvardijos tankų armijos vadui 

Per naktį iš balandžio 17-osios į 18-ąją forsuoti Šprė upę šiauriau Šprembergo 
ir veržliai pulti bendra kryptimi: Drebhau, Kalau, Damė, Lukenvaldė 
(Luckenwalde). Armijos užduotis — iki balandžio 20-osios pabaigos užimti 
Belico, Troenbryceno (Treuenbrietzen), Lukenvaldės rajoną. Naktį iš 1945 m. 
balandžio 20-osios į 21-ąją užimti Potsdamą ir Berlyno pietvakarinę dalį.“ 

Juokinga, kad vėliau, aptariant operacijos rezultatus, generolas Rybalka 
labai apgailestavo: „Mūsų žvalgyba veikė prastai. Mes netgi nežinojome, kad 
Cosene buvo vokiečių generalinio štabo būstinė. Apie Coseną sužinojome iš 
korespondentų.“ 

Dėl nežinomos priežasties fronto vadas nepasidalijo savo „žiniomis“ su 
valdiniais. 

Balandžio 18 d. 3-ioji ir 4-oji gvardijos tankų armijos, „veikdamos nuošaliuose 
miško keliuose“, pasiekė Šprė ten, „kur priešas mažiausiai tikėjosi“, ir neturėjo 
pakankamai pajėgų saugoti visą pavojingą ruožą. Kartu su 13-ąja armija tankis- 
tai upę įveikė briste, pralaužė trečiąją gynybos liniją ir užėmė placdarmą šiauriau 
Šprembergo. Tiesa, visa tai pavyko padaryti tik 19-ąją auštant - atsiliekant nuo 
grafiko. 5-osios armijos kariuomenė su 4-uoju gvardijos tankų korpusu forsavo 
Šprė piečiau miesto. Tarp Puchovo ir Žadovo armijų pusiau apsupta buvo aptal- 
žyta grupuotė, sudaryta iš 344-osios pėstininkų divizijos, divizijų „Frundsberg,, 

Negilius vandens telkinius sovietų kariai neretai įveikdavo nesušlapdami nė kojų - aplipę tankus. 


ir divizija „Fūhrer-Begleit“. 3-ioji gvardijos armija po atkaklių gatvių mūšių 
atkovojo iš priešo Forstą ir „įsikibo“ į Kotbusą. 

Taigi per tris dienas 1-0jo Ukrainos fronto kariuomenė pasistūmėjo pagrin- 
dinio smūgio kryptimi 30 kilometrų. Tankų armijos pasiekė operatyvinę erdvę. 

Balandžio 19-osios rytą Rybalkos tankistai, nubloškę 21-ąją tankų diviziją, 
leidosi į Berlyną. Iki vakaro jie pasistūmėjo šiaurės vakarų kryptimi 35 kilo- 
metrus, užėmė Kalau ir Fetšau. Leliušenka puolė dar veržliau ir iki vakaro pa- 
sistūmėjo 50 kilometrų. Vokiečių 4-osios armijos 5-asis armijos korpusas buvo 
galutinai atkirstas nuo pagrindinių pajėgų ir kartu su 21-ąja tankų divizija tapo 
pavaldus 9-osios armijos štabui. Generolas Busė nedelsdamas įsakė Vegerio 
korpusui pasitraukti iš pozicijų prie Neisės ir Liubeno-Halbės linijoje atsisukti 
frontu į vakarus. Puolimas nenutrūko ir naktį. 

Kitą dieną, nesusidurdami su smarkiu priešinimusi, 3-iosios gvardijos tankų 
armijos korpusai dviem autostradomis įveikė dar 45-60 kilometrų, per Liubenau 
(Lubbenau), Lukau (Luckau), Holseną, Barutą, Kumersdorfą (Kummersdort) 
ir pasiekė Berlyno prieigas. Iki miesto liko 30 kilometrų. Rybalkos nuostoliai 
buvo vidutiniai - 839 žmonės žuvę ir sužeisti, sudegė 72 šarvuotosios mašinos. 
Rikiuotėje liko 49 tūkst. karinio personalo žmonių, 562 tankai ir SAĮ. Armijos 

dešinįjį sparną ir komunikacijas dengė 16-oji artilerijos brigada. Kairėje 4-oji 
gvardijos tankų armija užėmė Damę ir pradėjo kautynes dėl Lukenvaldės ir 
Juterborgo (Jūterborg). 3-iosios gvardijos armijos du korpusai pasistūmėjo apie 
30 kilometrų į vakarus. 

5-oji gvardijos armija, panaudodama 33-iąjį gvardijos šaulių korpusą iš an- 
trojo ešelono, po trisdešimt minučių trukmės artilerinio rengimo, kuriame 
dalyvavo daugiau kaip 1100 pabūklų ir apie 150 reaktyvinių įrenginių, užėmė 
Šprembergą ir apsupo miškuose vakariau miesto išsidėsčiusią apie 5000 žmonių 
priešo grupuotę. Tačiau fronto vadas gvardiečių veiksmais buvo nepatenkintas 
ir generolui N. Lebedenkai drėbtelėjo iškart dvi drausmines nuobaudas: 

„Pastaruoju metu Jūsų vadovaujamas 33-iasis šaulių korpusas sistemingai 
trukdo įvykdyti kovinius įsakymus. Prarasta kovinio įsakymo reikšmė. Korpuse 
nesama reiklumo kariuomenei vykdant kovinius įsakymus. Silpnai organizuo- 
jamasi mūšyje. Priešo pajėgos pernelyg sureikšminamos, o savos nepakankamai 
įvertinamos. Visa tai skatina kariuomenės veiksmų neryžtingumą ir trypčiojimą 
vietoje prieš silpną priešą. Kariuomenė neišmokyta kovoti miške ir nedidelis 
miško plotas korpuso kariuomenei jau yra kliūtis. Kariuomenė prastai manev- 
ruoja mūšio lauke. 

Už korpuso dalinių kovinių įsakymų nevykdymą, netvirtą vadovavimą kor- 
pusui mūšyje ir neryžtingumą reiškiu Jums papeikimą ir įspėju Jus dėl nevisiško 
atitikimo pareigybei. Įspėju Jus, drg. Lebedenka, kad, jei Jūs nepadarysite išvadų 
ir nepersitvarkysite, būsiu priverstas atleisti jus iš einamų pareigų.“ 

Veržliai judant tankų armijoms, jau iki balandžio 20 d. pabaigos armijų grupė 
„Weichsel“ buvo atskirta nuo armijų grupės „Centras“. Tačiau Konevas buvo ne- 
patenkintas, ypač 3-iosios gvardijos tankų armijos, sulėtinusios įsibėgėjimą miš- 
kingame ir pelkėtame rajone piečiau Berlyno, veiksmais ir baksnojo Rybalkai: 

„Vėl velkatės žąsele. Viena brigada kaunasi, visa armija stoviniuoja. Įsakau: 
Baruto, Lukenvaldės liniją per pelkę peržengti keliais maršrutais išskleista kovos 
rikiuote. Drąsiau manevruoti įveikiant Baruto liniją.“ 

Į mitinius amerikiečius Ivanui Stepanovičiui buvo tirštai nusispjaut, bet 
galimybės anksčiau už Žukovą, vis dėlto pralaužusį Oderio liniją, įžengti į 
Reicho sostinę greitai menko. Maršalo susierzinimo priežastys aiškiai matyti iš 
jo telegramos 3-iosios ir 4-osios gvardijos tankų armijoms: 

„Maršalo Žukovo kariuomenė už 10 km nuo Berlyno rytinio pakraščio. Įsakau 
būtinai šią naktį įsiveržti į Berlyną pirmiesiems.“ 

Sėkmingas 1-ojo Ukrainos fronto puolimas privertė priešą atsisakyti Oderio 
ir virtinės atsparos taškų, tokių kaip, pavyzdžiui, Frankfurtas ir Fiurstenbergas 
(Fūrstenberg), gynybos. 

Konevas nusprendė pasiųsti į mūšį generolo A. Lučinskio armiją (3-iasis 
gvardijos šaulių korpusas, 20-asis, 128-asis šaulių korpusai), susitelkusią fronto 
smogiamosios grupuotės antrajame ešelone. Pirma, reikėjo skubiai sustiprinti 
bendrosios kariuomenės junginiais Berlyną puolančias fronto tankų armijas. 
Antra, reikėjo papildomų pajėgų baigti apsupti iš vakarų vokiečių 9-ąją armiją. 
28-ajai armijai buvo įsakyta sparčiuoju žygiu žygiuoti iš Fiurstenau (Fūrstenau) 
rajono įkandin 3-iosios gvardijos tankų armijos. 

Dresdeno ruože Lenkijos kariuomenės 2-oji armija užėmė priešinimosi mazgą 
Niskio mieste ir veržėsi į vakarus. 7-ojo gvardijos mechanizuotojo korpuso ir 
254-osios šaulių divizijos daliniai išsiveržė toli priekin, užėmė Kodersdorfą, per- 
žygiavo Veisenbergą ir kovojo gatvių mūšiuose Baucene (Bautzen). Generolas 
Korčaginas įsakė suformuoti du priešakinius būrius staigiam šuoliui į Dresdeną. 

Tačiau padėtis ėmė greit blogėti. Feldmaršalas Šerneris kaip tik šiame ruože 
tikėjosi rusų pagrindinio smūgio, todėl sutelkė mobiliuosius junginius Gerlico 
rajone smogti iš sparno. Pirmąsias greitomis surengtas divizijos „Hermann 
Gėoring“ ir 20-osios tankų divizijos kontratakas atmušė 73-iojo šaulių korpuso 
ir 52-osios armijos 8-osios savaeigės artilerijos brigados junginiai. Generolas 
Korotejevas nusprendė pasiųsti į pralaužą 48-ąjį šaulių korpusą, kuris buvo per- 
mestas automobiliais iš armijos kairiojo sparno. Šerneris, permesdamas pajėgas, 
sustiprino savo smogiamąją grupuotę 72-ąja ir 17-ąja pėstininkų divizijomis ir 
sujungė ją vadovaujant 57-ojo tankų korpuso štabui. 

Balandžio 20-osios rytą vokiečiai smarkiai smogė iš pietų generolo 
Z. Rogoznojaus 48-ojo šaulių korpuso junginiams, perkirto Niskio-Bauceno 
kelią ir užėmė Dyzą (Diez). Kitą dieną jie sutriuškino lenkų 5-osios pėstininkų 
divizijos štabą ir užnugario tarnybas, sovietų 16-ąją tankų brigadą ir susitiko 
su puolančiais iš šiaurės, iš Boksbergo rajono, tankistų grenadierių divizijos 
„Brandenburg“ daliniais. Žuvo 5-osios pėstininkų divizijos vadas generolas 
A. Vaškevičius. Buvo mirtinai sužeistas 254-osios šaulių divizijos vadas gene- 
rolas majoras M. Puteika, visiškai sunaikintas divizijos 929-asis šaulių pulkas. 
Lenkų kariuomenės pagrindinės pajėgos, 48-ojo šaulių korpuso dvi divizijos ir 
7-asis gvardijos mechanizuotasis korpusas buvo atkirsti nuo savo komunikacijų. 
Be to, generolo K. Sverčevskio štabas, prastai orientuodamasis situacijoje, toliau 
braižė Dresdeno šturmo planus. 

Maršalas Konevas įsakė balandžio 22 d. nukreipti kontrsmūgį į prasiskver- 
busios priešo grupuotės sparnus, tam tikslui panaudoti į priešingą pusę atsisu- 
kusias 7-ojo gvardijos mechanizuotojo korpuso bei lenkų 1-ojo tankų korpuso 
pajėgas iš vakarų ir tris 52-osios armijos šaulių korpusus iš rytų. Sausumos pajė- 
goms paremti buvo skirti 3-iasis atakos lėktuvų aviacijos korpusas, 2-asis naikin- 
tuvų, 6-asis gvardijos bombonešių aviacijos korpusai. Tačiau užduotis nebuvo 

įvykdyta. Generolo Korčiagino skirtas būrys, vadovaujamas korpuso vado gene- 
rolo majoro V. Maksimovo, sudarytas iš dviejų sustiprintų brigadų (15 tankų, 17 
savaeigių pabūklų, 2043 žmonės) buvo vokiečių sustabdytas Veisenbergo rajone, 
o lenkų tankistai toliau puolė Dresdeno kryptimi. Pagaliau įsitikinę, kad vokie- 
čiai niokoja jo armijos užnugario tarnybas, praradęs ryšį su kai kuriais jungi- 
niais, generolas Sverčevskis pasuko tankų korpusą 180 laipsnių kampu. 

„Tokia situacija, - rašė Konevas, - būtų buvusi sudėtinga kiekvienai ilgą kovos 
kelią įveikusiai armijai. Tuo labiau ji buvo skausminga Lenkijos kariuomenės 
2-ajai armijai: Berlyno operacija buvo pirmoji po jos suformavimo... Prie to rei- 
kia pridurti, kad 52-osios armijos vadas Korotejevas, apskritai kalbant, kovingas 
ir prityręs vadas, šiuo atveju pakankamai nesirūpino sandūra su lenkais, dėl ko 
priešas ir prasiveržė iš anksto žinomame pavojingame sparne.“ Ir dar Sverčevskį 
labai ėmė noras užkariauti ką nors iš tikrųjų stambų. 

Balandžio 23 d. situacija dar pablogėjo. 48-asis šaulių korpusas buvo su- 
skirstytas į atskiras grupes. 7-ojo gvardijos mechanizuotojo korpuso 254-osios 
ir 294-osios šaulių divizijų daliniai buvo apsupti Baucene ir Veisenberge ir 


Kovos prie 
Berlyno. Tolumoje 
matyti trofėjiniu 
pancerfaustu 
ginkluotas sovietų 


karys. 

atmušinėjo 20-osios tankų divizijos, „Brandenburgo“ bei „Hermanno Gėringo 
nepaliaujamas atakas. 57-asis tankų korpusas pasistūmėjo 33 kilometrus 
Šprembergo kryptimi. Ore šėliojo Hanso Ulricho Rudelio atakos aviacijos grupė 
snaiperiškai daužydama sovietų tankus. 

Krizei likviduoti Konevas įsakė generolui Sverčevskiui nustoti pulti Dresdeno 
kryptimi, generolui Žadovui pasukti dalį 5-osios gvardijos armijos pajėgų į 
pietus, užmegzti ryšį su lenkų kariuomene ir atkurti fronto vientisumą. O tada 
kartu su lenkų 1-uoju tankų ir 7-uoju gvardijos mechanizuotuoju korpusu smogti 
rytų kryptimi į sparną į šiaurę besiveržiančiai vokiečių grupuotei. Generolo 
Maksimovo būrys ir pulkininko G. Korolenkos 294-osios šaulių divizijos pada- 
liniai turėjo palikti Veisenbergą ir veržtis per Dyzą susijungti su 52-osios armijos 
pagrindinėmis pajėgomis. Jie pradėjo veržtis balandžio 24-osios rytą. Pakeliui į 
Dyzą Maksimovo būrį apsupo vokiečiai ir beveik visą sunaikino. Mūšyje žuvo 
generolas Maksimovas, korpuso štabo operatyvinio skyriaus viršininkas majo- 
ras Udovickis, 25-osios gvardijos mechanizuotosios brigados vadas pulkininkas 
Dudka, 57-osios gvardijos tankų brigados štabo viršininkas majoras Šestakovas. 
294-osios šaulių divizijos daliniai prasiskverbė pas savuosius 116-osios divizijos 
juostoje. 7-0jo mechanizuotojo korpuso ir 254-osios šaulių divizijos likučiai ba- 
landžio 25-osios vakare išsiveržė iš Bauceno ir susijungė su lenkų kariuomenės 
padaliniais. 


Raudonieji artileristai užtaiso pabūklą. 

„Hermann Gėring“ ir 20-oji tankų divizija toliau veržėsi į šiaurę. Bet šiauriau 
Bauceno jau ėmė išsiskleisti Žadovo gvardiečiai, 150-oji tankų brigada ir gene- 
rolo P. Polubojarinovo 4-asis gvardijos Kantemiro tankų korpusas. 


Balandžio 20 d. prie Raudonosios armijos generalinio puolimo prisijungė 
Rokosovskio kariuomenė. Visą naktį priešo pozicijas bombardavo aviacija. 
Specialieji būriai išsilaipino Vest Oderio vakariniame krante. Tarpupyje ir 
dambose vyko pajėgų telkimas, žemaslėnyje buvo tiesiami keliai per pelkes. 
Dešiniajame sparne 2-osios smogiamosios armijos daliniai paleido dūmus ir 
„sukėlė siaubingą triukšmą“. 

Rytą, tiesiog kartu su artileriniu rengimu trys armijos, dengiamos dūmų, 
pradėjo forsuoti Vest Oderio upę. Tirštas ryto rūkas ribojo aviacijos veiksmus. 
Šaulių daliniai užėmė placdarmus ir kovojo dėl jų išplėtimo. Inžinerinė kariuo- 
menė pradėjo tiesti pontoninius tiltus ir kurti keltų perkėlas. 

Iki vakaro generolo P. Batovo 65-osios armijos (18-asis, 46-asis, 105-asis šau- 
lių korpusai) divizijos, nustūmusios 549-ąją liaudies grenadierių diviziją, užėmė 
6 kilometrų pločio ir apie 1,5 kilometro gylio placdarmą. Į vakarų krantą buvo 
permestas pirmojo ešelono keturių divizijų ir 1-osios šturmo inžinerinės pionie- 
rių brigados 31 batalionas, penkiasdešimt 45 mm patrankų, keletas „pulkiokių“, 
septyniasdešimt 82 mm ir 120 mm minosvaidžių bei penkiolika SU-76. Tvirtai 
į vakarinį krantą įsikibo savo ruože generolo V. Popovo 70-oji armija (47-asis, 
96-asis, 114-asis šaulių korpusai). Generolo I. Grišino priešakinė 49-oji armija 
(70-asis, 121-asis šaulių korpusai) nieko nelaimėjo, visus mėginimus įveikti Vest 
Oderį vokiečiai atrėmė: 

„Daug tikėtasi iš 49-osios armijos. Veikdama išvien su 1-ojo Baltarusijos 
fronto daliniais, ji turėjo smogti priešui perskiriamąjį smūgį, kartu su mūsų 
70-osios armijos smūgiais nublokšti jo 3-iosios tankų armijos dalinius į šiaurę 
ir šiaurės vakarus. Atsižvelgiant į užduoties svarbą, 49-ajai armijai buvo skirta 
daugiau už kitas pastiprinimo priemonių. Ir staiga Grišinas trypčioja vietoje. 

Aiškinamės nesėkmės priežastis. Svarbiausia iš jų - armijos žvalgybos klaida. 
Čia tarpupis išvagotas daugybės kanalų. Vieną iš jų žvalgyba palaikė Vest Oderio 
pagrindine vaga. Tad visa artilerijos ugnis buvo nukreipta į kanalo krantą, kurį 
gynė nedidelės priešo pajėgos. O kai mūsų pėstininkai įveikė kanalą ir priartėjo 
prie Vest Oderio, juos pasitiko žudanti priešo ugnis. Forsuoti upę nebuvo gali- 
mybių... Tuo apmaudžiau, kad armijos štabas turėjo viso puolimo ruožo iš oro 
darytas nuotraukas. Visi jautėmės nesmagiai. 

Operacijos pirmosios dienos rezultatai buvo kuklesni, negu tikėjosi fronto va- 
dovybė, bet vis dėlto dviejų armijų kariuomenė įsitvirtino Vest Oderio vakari- 
niame krante įsibrovusi į priešo gynybą iki dviejų kilometrų. Mūšiai dėl užimtų 

1945 m. balandžio 20 d., siekdamas sumažinti vokiečių priešinimąsi, 


Stalinas įsakė su karo belaisviais ir civiliais elgtis humaniškiau. 


placdarmų padidinimo vyko ir naktį. Didesniais tempais kariuomenė buvo per- 
metama per upę. 

Naktiniai lakūnai atakavo priešo gynybos priešakinį kraštą. Priešo aviacija 
mėgino naudoti plaukiamąsias minas sunaikinti įrengtoms perkėloms. Be to, ten 
veikė povandeninių diversantų būrys „Ost“, vadovaujamas leitenanto Kelerio, 
kuriam pavyko susprogdinti tris pontoninius tiltus. 


Balandžio 20 d. kariuomenės vyriausioji vadovybė išsiuntė eilinę direktyvą 
1-ojo Baltarusijos fronto ir 1-ojo Ukrainos fronto vadams, taip pat KOP vadui, 
šarvuočių bei tankų ir mechanizuotosios kariuomenės vadams. Direktyvoje 
buvo pateikiami sovietų ir anglų bei amerikiečių kariuomenės atpažinimo žen- 
klai bei signalai, taip pat nurodyta, susilietus su sąjungininkų daliniais nusta- 
tyti laikinąją skiriamąją liniją, „kad būų išvengta kariuomenės susimaišymo , 
nelaimingų atsitikimų ir susidūrimų. Tuo labiau, kad pietuose amerikiečiai 
gana toli prasiskverbė į sovietų okupacijos zoną. Ir įvyko jau atskirų incidentų. 
Štai gvardijos majoras Ivanas Kožedubas balandį numušė du naikintuvus P-51 
„Mustang, tiesa, „jie prilindo pirmieji. 

Tą dieną Stalinas ir Antonovas pasirašė dar vieną dokumentą, pavadintą 
„Dėl būtinumo humaniškai elgtis su Vokietijos gyventojais ir karo belaisviais“. 
Paskelbta jo versija atrodė taip: 

„Kariuomenės vyriausioji vadovybė įsako: 

1. Pareikalauti iš kariuomenės pakeisti elgesį su vokiečiais — ir su belaisviais, ir 
civiliais gyventojais ir elgtis su vokiečiais geriau. 

2. Žiaurus elgesys su vokiečiais jiems kelia baimę ir verčia atkakliai priešintis, 
nepasiduoti į nelaisvę. Civiliai gyventojai, bijodami keršto, organizuojasi į gau- 
jas. Tokia padėtis mums nenaudinga. 

Humaniškesnis elgesys su vokiečiais palengvins mums kovos veiksmus jų te- 
ritorijoje ir neabejotinai sumažins vokiečių atkaklumą gintis. 

3. Vokietijos rajonuose į vakarus nuo Oderio upės žiočių, nuo Oderio upės iki 
Fiurstenbergo ir toliau Neisės (vakarų) upės sudaryti vokiečių administraciją, o 
miestuose burmistrais skirti vokiečius. 

Eilinių nacionalsocialistų partijos narių, jei jie lojaliai žvelgia į Raudonąją ar- 
miją, neliesti, o sulaikyti tik lyderius, jei jie nespėjo pabėgti. 

4. Santykių su vokiečiais gerinimas neturi pakenkti budrumui ir virsti familia- 
riu bendravimu.“ 

Įsidėmėtina, kad ši direktyva taikyta tik tai teritorijai, kurią, pasibaigus karui, 
buvo ketinama palikti „demokratinei“ Vokietijai. O vokiečiai bėgo į Vakarus taip 
masiškai, kad tapo nesuprantama, iš kokių gyventojų ji bus kuriama. 


1945 m. balandžio 20 d. - Trečiojo reicho agonijos pradžia. Visos viltys žlugo. 
Vyriausiasis generalitetas ir įvairių rangų nacistų „fiureriai susidūrė su pro- 
blema: bet kokia kaina likti gyviems ar „deramai mirti? , kiekvienas dilemą 
sprendė savaip. Feldmaršalas Valteris Modelis Rūro katile apsuptai kariuomenei 
įsakė nustoti priešintis ir Lintorfe įkurdintame savo štabe nusišovė. 

Adolfas Hitleris, priėmęs sveikinimus gimimo dienos proga ir įteikęs Geležinius 
kryžius „Hitlerjugendo zenitininkams, paskelbė savo sprendimą likti Berlyne: 
„Aš ketinu arba laimėti mūšį dėl Berlyno, arba žūti Berlyne. Savo likimą sieju su 
savo karių likimu ir mirsiu mūšyje.“ Vokiečių tautos fiureris manė, kad kovoti 
paskutiniame mūšyje sostinėje geriau, negu mirti nežinomame Austrijos kaime- 
lyje - tai nebūtų didinga. Verčiau mirti su muzika! Teskamba Vagnerio akordai 
ir tesilieja kraujas: „Net jei neįstengsime nugalėti, mes nugrimsime į nebūtį su 
puse pasaulio...“ 

Viskas būtų nieko sau, tačiau iš fiurerio ankšto ir drėgno bunkerio plikomis 
betoninėmis sienomis nebuvo įmanoma niekam vadovauti. Generalinis šta- 
bas, operatyvinė grupė „Pietūs“ ir Liuftvafės štabas su reichsmaršalu Geringu 
tuo metu iš Coseno ir Verderio kraustėsi į Berchtesgadeną. Iš Ebersvaldės 

Vokiečių feldmaršalas 
V. Modelis (viduryje), 
patekęs į apsuptį, 


nusižudė. 


(Eberswalde) evakuota Krygsmarinės vadavietė. OKW-OKH „Šiaurės“ štabo 
grupė persibazavo iš pradžių į Krampnicą, paskui į Noi Rofeną (Neu Roffen), 
kur buvo SS reichsfiurerio atsarginė vadavietė su visomis reikalingomis ryšių 
priemonėmis. 

Visi suprato, kad be Hitlerio toliau kovoti neįmanoma, o su Hitleriu neįma- 
nomas joks kapituliavimas. Patys didžiausi kietakakčiai „nacistų kareiviai kūrė 
fiurerio pagrobimo iš imperijos kanceriarijos katakombų ir jo atvežimo į „Alpių 
tvirtovę“ planus. Šerneris ragino: 

„Visų narsių karių, kovojančių už jus, ir tų, kurie žuvo šioje kovoje, vardu krei- 
piuosi į jus ir primygtinai prašau, atsižvelgiant į visą padėties rimtumą, nedel- 
siant pasitraukti iš Berlyno ir imtis vadovauti Reichui bei Vermachtui pietiniame 
karo veiksmų teatre. Tik jūs, mano fiureri, esate Reicho vientisumo išsaugo- 
jimo garantas. Tik jums vienam besąlygiškai paklus bet kuris vokietis ir visas 

1945 m. balandžio pabaiga. 
Viena paskutinių A. Hitlerio 
nuotraukų. Fiureris ragino kovoti 
iki galo ir, atmetęs visus siūlymus 


trauktis iš Berlyno, nusprendė 


likti sostinėje. 


Vermachto karinis personalas. Tik jūs, mano fiureri, esate Vokietijos viltis ko- 
voje prieš mums priešiškas valstybes. Be jūsų Vokietija patirs krachą. Milijonai 
žmonių laukia, mano fiureri, valandos, kai jūsų vadovaujama Vokietija atgims. 
Dar nieko neprarasta, viską dar galima išgelbėti, bet tik su jumis.“ 

Atsakymas buvo toks: „Aš lieku Berlyne garbingai dalyvauti Vokietijai lemia- 
mose kautynėse ir parodyti pavyzdį kitiems.“ 

Pagal Hitlerio įsakymą 9-oji armija turėjo likti prie Oderio, dvasiškai atsitiesti 
ir kartu su tankų armija užkimšti plyšį tarp Muskau ir Gubeno. „Generolų iš- 
davikų“, tokių kaip Butlaras (Horst Buttlar), nuomone, „patekusiems į aprie- 
timo iš abiejų sparnų pavojų 9-osios armijos daliniams, kurie dar gynėsi prie 
Oderio, liko tik viena - greičiau pasitraukti nuo Oderio ir mėginti susijungti 
su 3-iąja tankų armija, kuri taip pat turėjo atsitraukti į vakarus. Reikėjo visas 
savo pajėgas atitraukti kuo toliau į vakarus ir neleisti rusams jų sutriuškinti prie 
Berlyno. Sudaryti kokį nors naują frontą apsiginti iš rytų po vokiečių gynybos 
prie Oderio išardymo nebuvo įmanoma, o ginti vien Berlyną, net jei tai ir būtų 
įmanoma, buvo beprasmiška... Tame įsakyme visiškai nebuvo atsižvelgiama į 
tai, kad abi armijos mūšiuose jau visiškai išeikvojo turimos kariuomenės jėgas 
siekdamos apginti savo priešakinį kraštą ir pridengti savo kasdien vis labiau ap- 
sinuoginančius sparnus.“ 

Fiureris neketino pasiduoti. 

Hitleris drąsina jaunuosius Geležiniais kryžiais apdovanotus Berlyno gynėjus. 


Už fiurerio nugaros stovi A. Aksmanas -,„Hitlerjugendo“ vadas. 


Balandžio 21 d. 2-osios gvardijos tankų armijos 1-ojo mechanizuotojo kor- 
puso brigados užėmė Bernau, Malchovą ir prasiveržė į Berlyno šiaurės vakarų 
pakraštį. 9-asis gvardijos tankų korpusas aplenkė miestą iš šiaurės. 

3-iosios smogiamosios armijos korpusai peržengė žiedinę autostradą ir įžengė 
į priemiesčius. 5-0ji smogiamoji armija, remiama 12-ojo gvardijos tankų kor- 
puso, užėmė Štrausbergą (Straufšberg) ir tą dieną pasistūmėjo 25 kilometrus. Iš 
rytų išorinį gynybos apvadą pasiekė 1-oji gvardijos tankų armija ir 8-oji gvar- 
dijos armija. 

Kitos dienos rytą 1-ojo Baltarusijos fronto smogiamosios grupuotės pagrin- 
dinės pajėgos jau kovojo su priešu pačiame Berlyne. 47-oji armija buvo pasukta 
į vakarus sudaryti apsupties išorinį frontą kartu su Lenkijos kariuomenės 1-ąja 
armija ir 61-ąja armija. Pridengti tarpui tarp 47-osios armijos ir lenkų 1-osios 
armijos pajudėjo 7-asis gvardijos kavalerijos korpusas. 

1-ojo Ukrainos fronto tankų armijos priartėjo prie pat Berlyno gynybos rajono 
išorinio apvado. Konevas nusprendė sustiprinti Rybalkos kariuomenę 10-uoju ar- 
tilerijos korpusu, 25-ąja proveržio artilerijos divizija, 23-iąja zenitinės artilerijos 
divizija, 32-ąja gvardijos minosvaidžių brigada (618 pabūklų ir minosvaidžių, 
kurių kalibras 120-203 mm, ir 108 reaktyvinių įrenginių M-31, neįskaitant ze- 
nitinės artilerijos), 16-0si0s šturmo inžinerinės pionierių brigados padaliniais 
ir 2-uoju naikintuvų aviacijos korpusu. Automobiliais buvo permetama 61-oji 
šaulių divizija iš Lučinskio armijos, už jos pėsčiomis traukė 152-oji ir 130-oji 

divizijos. Be to, į Berlyną buvo nukreiptas Leliušenkos 10-asis gvardijos tankų 
korpusas. 5-asis gvardijos mechanizuotasis korpusas užėmė Juteborgą ir žygiavo 
Troenbritceno link. 13-oji armija, sekdama įkandin tankistų, užtikrintai puolė 
toliau ir, pridengdama iš užnugario fronto tankų grupuotės veiksmus, per dieną 
nužygiavo 20 kilometrų. 5-osios gvardijos armijos dalis pajėgų dar pribaiginėjo 
paskutinius Šprembergo grupuotės likučius, o pagrindinės pajėgos puolė vakarų 
kryptimi. Gordovo kariuomenė toliau kariavo su atkakliai besiginančia Kotbuso 
grupuote: 

„Išreiškęs nepasitikėjimą 3-iosios gvardijos armijos vadui dėl delsimo 
likviduojant šią grupuotę, aš skyriau jam į pagalbą dideles aviacijos pajėgas - 
4-ąjį ir 6-ąjį bombonešių korpusus, 2-ąjį naikintuvų korpusą ir dalį 6-ojo naikin- 
tuvų korpuso bei 2-ąjį gvardijos atakos aviacijos korpusą. 

Be to, vadui buvo įsakyta panaudoti 25-ąjį tankų korpusą, kurį jis turėjo antra- 
jame ešelone. Tačiau, likviduodamas Kotbuso grupuotę, Gordovas iš esmės taip 
ir nepanaudojo jos pagal paskirtį. Nėra žodžių, Kotbuso rajone priešas turėjo 
stiprią prieštankinę gynybą, o ir pati vietovė ne itin buvo palanki veikti tankams. 
Tačiau, mano nuomone, mūšių dėl Kotbuso pradžioje ir viduryje Gordovas per- 
nelyg delsė ir ryžtingai naudojo tankus. Kartais jis nenoriai imdavosi greitų 
manevrinių veiksmų ir, juos atlikdamas, nelabai ryžtingai naudojosi tankų ka- 
riuomenės judrumu.“ Bet ir vokiečiai, - pažymi maršalas, - kovėsi „tiesiog iki 
paskutinio atodūsio“. 

Busės 9-oji armija paliko pozicijas prie Oderio ir Neisės ir traukėsi į vaka- 
rus. Nublokštas į Berlyną Veidlingo 56-asis tankų korpusas pasirengė gintis 
mieste. Šiauriau Berlyno buvo skubiai komplektuojama sudėtinė kareivija, iš- 
didžiai pavadinta „armijų grupe, vadovaujama taip ir netapusio operacijos 
„Sonnenwende“ didvyriu Felikso Šteikerio. Į ją buvo įjungiami 4-osios SS di- 
vizijos „Polizei“, turinčios kuopose po 20 „aktyvių durtuvų“, 5-osios jėgerių, 
25-osios tankistų grenadierių divizijų likučiai, 3-ioji jūrų pėstininkų divizija, 
15-osios SS latvių divizijos daliniai, atskiri pulkai ir batalionai. 

Nuo balandžio 22-osios ryto 3-ioji gvardijos tankų armija, išdėsčiusi visus tris 
korpusus pirmajame ešelone, pradėjo priešo įtvirtinimų ataką. Armijos kariuo- 
menė pralaužė išorinį gynybos apvadą, užėmė Coseną ir iki dienos pabaigos 
pasiekė Teltovo kanalo krantą. Ten tankistus pasitiko smarki ugnis iš prie- 
šingo kranto. Forsuoti 30-35 metrų pločio ir 4,5 metro gylio kanalą nesusto- 
jant nepavyko. 4-osios gvardijos tankų armijos du korpusai aplenkė Lukenvaldę 
(Luckenwalde) ir, nužygiavę 20 kilometrų, užėmė Zarmundą (Saarmund) 
Berlyno pietvakarių prieigose. 5-asis gvardijos mechanizuotasis korpusas dengė 
sukančios į šiaurę armijos kairįjį sparną. Puchovo 13-oji armija įveikė 45 ki- 
lometrus ir pasiekė Leliušenkos armijos kairiojo sparno pasistūmėjimo lygį. 

Generolą V. Venką (dešinėje) Hitleris vadino paskutine Berlyno viltimi. 


Kairiau palinkęs H. Guderianas. 


3-ioji gvardijos armija šturmu užėmė Kotbusą. Gordovo kariuomenė sukosi į 
šiaurę ir šiaurės rytus. 

Puolant 1-ojo Baltarusijos fronto 8-ajai gvardijos armijai, 69-ajai ir 33-iajai 
armijoms bei 1-ojo Ukrainos fronto 3-iajai gvardijos armijai, 3-iajai gvardijos 
tankų armijai ir daliai 28-osios armijos pajėgų, aiškiai išryškėjo žiedas, kuris tu- 
rėjo užsiveržti aplink vokiečių 9-osios armijos kairįjį sparną. 

Iki balandžio 22 d. pabaigos tarp Perchorovičiaus 47-osios armijos prie- 
šakinių dalinių, 2-0sios gvardijos tankų armijos, puolančių iš šiaurės rytų, ir 
4-osios gvardijos tankų armijos susidarė 40 kilometrų atstumas, o tarp 8-osios 
gvardijos armijos kairiojo sparno 3-iosios gvardijos tankų armijos dešiniojo 
sparno - ne daugiau kaip 12 kilometrų. Kariuomenės vyriausioji vadovybė 
iš fronto vadų reikalavo ne vėliau kaip balandžio 24 d. baigti apsupti priešo 
Frankfurto-Gubeno grupuotę ir neleisti jai prasiveržti į Berlyną ar į vakarus. Be 

to, Stalinas nustatė naują frontų skiriamąją liniją. Ji ėjo nuo Liubeno per Toipicą, 
Mitenvaldę (Mittenwalde), Mariendorfą iki Berlyno Anthalės geležinkelio sto- 
ties ir perkirto miestą iš esmės pusiau. 

Maršalas Žukovas, siekdamas visai atkirsti nuo sostinės ir apsupti 9-osios armi- 
jos pagrindines pajėgas, panaudojo savo antrąjį ešeloną - generolo A. Gorbatovo 
3-iąją armiją ir generolo V. Kriukovo 2-ąjį gvardijos kavalerijos korpusą. 


Hitleris per radiją kreipėsi į vokiečių tautą ir paskelbė, kad pats vadovaus 
kautynėms dėl sostinės. Operatyviniame pasitarime taip pat buvo iškelta idėja 
Berlynui deblokuoti ir susijungti su Teodoro Busės kariuomene panaudoti ge- 
nerolo Valterio Venko (Walther Wenck) 12-ąją armiją. Ši nauja armija turėjo 
vien pėstininkų divizijas ir buvo sudaryta iš jaunesniojo amžiaus šauktinių. 
Divizijoms buvo suteikti ne numeriai, o vokiečių nacionalinių didvyrių vardai. 
Armija formuota turint tikslą pridengti properšą Vakarų fronte, smogti ameri- 
kiečių pozicijoms kontrsmūgį ir „pasiekti esminį lūžį operatyvinėje strateginėje 
padėtyje tarp Vidurio Vokietijos kalnų ir Elbės“ (!) Bet kokiu atveju praneši- 
muose Venkas švytėjo entuziazmu, reiškė pasirengimą atlikti bet kokią kovinę 
užduotį, dėl ko Hitleriui ateidavo įkvėpimas ir naujas optimizmo priepuolis. 
Pasak feldmaršalo Keitelio, „nuo tam tikro laiko saviapgaulė tapo svarbiausia 
Hitlerio paguoda“. 

Tačiau tuo metu atsirado didesnių problemų. OKW štabas, išanalizavęs tro- 
fėjinius dokumentus, priėjo išvadą, kad amerikiečiai artimiausiu metu nesiren- 
gia forsuoti Elbės ir pasiūlė 12-ąją armiją pasukti į rytus. Kartu Šteineris turėjo 
smogti į sparną sovietų kariuomenės grupuotei, aplenkiančiai sostinę iš šiau- 
rės ir šiaurės rytų, ir atkurti ryšį su 56-uoju tankų korpusu. Hitleris griebėsi už 
šiaudo ir pasiuntė Keitelį į Venko štabą: 

„Akis į akį su Venku aš apibūdinau prie Berlyno susidariusią padėtį ir tik pri- 
dūriau, kad matau vienintelį būdą išgelbėti fiurerį Venko armijai prasiveržiant 
prie sostinės ir susijungus su 9-ąja armija. Dabar viskas priklausė nuo jo, prie- 
šingu atveju belieka fiurerį prieš jo valią „pagrobti iš Reicho kanceliarijos... 
Venkas pasikvietė savo štabo viršininką Giunterį Reichhelmą. Štabo žemėlapyje 
aš parodžiau jiems, kokia yra padėtis Berlyno ruože, bent jau, kokia buvo ten 
prieš parą. Paskui palikau juos dviese, o pats, kol Venkas diktavo armijai įsa- 
kymą, kurio kopiją ketinau parvežti fiureriui, nuėjau vakarieniauti.“ 

Teoriškai armija turėjo tankų diviziją „Clausevitz “ir tankistų grenadierių di- 
viziją „Schlageter', bet praktiškai jie įsivėlė į mūšį su amerikiečių 9-osios armijos 
daliniais vakariau Elbės ir neturėjo jokio ryšio su Venku. Todėl feldmaršalas pats 
padarė pavaldų 12-osios armijos vadovybei generolo Rudolfo Holstės (Holste) 
41-ąjį tankų korpusą, kuris gynė Elbės liniją. Dabar korpuso pagrindinės pajėgos 

Priešinimasis griuvėsiuose. Vermachto kariai prie pamušto sovietų tanko T-34. 


turėjo, palikusios minimalią apsaugą, atsisukti į Potsdamo, Brandenburgo liniją, 
smogti šiauriau Berlyno, nublokšti priešą už Hafelio upės ir užmegzti ryšį su 
Šteinerio armijos grupe: 

„Sėkmės atveju mums pavyktų užkimšti atsiradusį plyšį ir apginti pozicijas net 
su palyginti nedidelėmis pajėgomis, nes iš sparno mus apsaugotų tankų neįvei- 
kiamos Hafelio pelkėtos lankos.“ Kitos Venko armijos divizijos - 20-asis armijos 
korpusas, vadovaujamas generolo Kelerio, gavo užduotį smūgiais rytų kryptimi 
atkurti susisiekimo kelius bei ryšių su Berlynu linijas ir Juterborgo rajone susi- 
jungti su prasiveržiančia į vakarus 9-ąja armija. Paskui visa ta kariuomenė turėjo 
pasukti į šiaurę, „būtinai sunaikinti priešo junginius Berlyno pietinėje dalyje ir 
dideliame ruože susijungti su Berlyne esančia kariuomene.“ 

Be to, 12-ajai armijai priklausė 243-ioji šturmo pabūklų brigada su visais jo 10 
„štugų (StuG III). 

Operacija buvo sumanyta plataus masto, Berlyno padėtis nebuvo laikoma 
beviltiška. Štai tik jau ėjo 1945-ųjų balandis, Vermachtas, turint galvoje jo pa- 
jėgų dydį ir kokybę, jau buvo nepajėgus tokiems „pasispardymams“. 

Matyt, ir „ištikimieji“ Keitelis su Jodliu taip pat buvo saviapgaulės aukos. 

Balandžio 23-iosios rytą Šteinerio grupė pamėgino įvykdyti „gilų puolimą iš 
sparnų prieš besiveržiančią į vakarus priešo kariuomenę , tačiau ją sustabdė ir 
nustūmė atgal lenkų divizijos ir 7-asis gvardijos kavalerijos korpusas. Generolas 
S. Poplavskis tai prisiminė šiame epizode: „Iki balandžio 23-iosios vidurdie- 
nio mūsų junginiai, glaudžiai veikdami išvien su sovietų kavaleristais, forsavo 
Oranienburgo rajone kanalą ir ir sumušė skubiai permestą iš kito fronto ruožo 
priešo 3-iąją jūrų diviziją.“ 

Generolas Venkas pergrupavo pajėgas, nors tai buvo nelengvas darbas, mat 
pagal paties Hitlerio nurodymus reikėjo pulti vienu metu dviejuose ruožuose, 
0 į pradines pozicijas divizijos traukė pėsčios, keliuose įveikdamos spūstis, susi- 
darančias dėl begalinių pabėgėlių iš rytų kolonų. Žygį lengvino vien tai, kad tik 
60 96 karių turėjo ginklus. 

Divizija „Theodor Kerner“ jau stojo į kovą su 5-ojo gvardijos mechanizuotojo 
korpuso daliniais Trojenbryceno rajone. Tą pačią dieną 6-asis gvardijos mecha- 
nizuotasis korpusas užpuolė nebaigtą formuoti diviziją „Friedrich Ludwig Jan“. 
Divizija, kurioje buvo daugiau kaip 10 tūkst. kareivių ir karininkų, bet neturėjo 
nė vienos haubicos, nė vieno prieštankinio pabūklo ir kurioje trims žmonėms 
teko vienas šautuvas; buvo sutriuškinta ir nustumta prie Potsdamo. Ten ji prisi- 
jungė prie divizijos „Potsdam“, kuriai vadovavo generolas Reinmanas. Armijos 
vadas Leliušenka prisiminė: 

„Pas mus buvo atvestas belaisvis pulkininkas, kuris pasakė, kad divizija su- 
formuota balandžio pirmosiomis dienomis iš 15-16 metų jaunuolių. Aš neiš- 
tvėriau ir jam sakau: „Kam jūs neišvengiamos katastrofos išvakarėse varote į 
pražūtį niekuo nekaltus paauglius berniukus?“ Bet ką jis galėjo į tai atsakyti? Jam 
tik mėšlungiškai sujudėjo lūpos, konvulsiškai sutrūkčiojo dešinės akies vokas ir 
drebėjo kojos. Šio hitlerinio kareivos išvaizda buvo apgailėtina ir atgrasi.“ 

Leliušenkos armija telkė užnugario tarnybas ir rengėsi forsuoti Teltovo ka- 
nalą. Numatomo proveržio 4,5 kilometro ruože buvo išdėstyta apie 3000 pabū- 
klų, minosvaidžių ir savaeigių įrenginių. Šeši šimtai penkiasdešimt vamzdžių 
fronto kilometrui! 

Balandžio 24 d. 1-ojo Baltarusijos fronto 8-osios gvardijos armijos ir 1-osios 
gvardijos tankų armijos kariuomenė piečiau Berlyno susijungė su 1-ojo Ukrainos 
fronto 3-iąja gvardijos tankų armija ir 28-ąja armija. Tad priešo 9-osios armijos 
pagrindinės pajėgos ir dalis 4-osios tankų armijos - 11-asis SS tankų korpu- 
sas, 5-asis SS kalnų šaulių korpusas, 5-asis armijos korpusas - buvo atkirsti nuo 
miesto ir apsupti. Kitą dieną vakariau Berlyno, Ketcino (Ketzin) rajone, 4-oji 
gvardijos tankų armija susitiko su 2-osios gvardijos tankų armijos ir 47-osios 
armijos kariuomene. 

Sąjungininkų susitikimas Torgau rajone. Rusai sveikina amerikiečius. 

Balandžio 25-osios rytą Hermansdorfo rajone vėl perėjo į puolimą Šteinerio 
armijos grupė ir ją aktyviais veiksmais sustabdė lenkų daliniai. 

Tą dieną sovietų ir amerikiečių kariuomenė susitiko Torgau rajone. Generolas 
Žadovas prisiminė: 

„Balandžio 25 d. 13 val. 30 min. Strelo rajone, į šiaurės vakarus nuo Ryzos 
(Riesa), 58-osios gvardijos divizijos 173-iojo gvardijos šaulių pulko kariai, vado- 
vaujami kuopos vado gvardijos vyresniojo leitenanto Grigorijaus Stepanovičiaus 
Goloborodkos, praeityje Poltavos šaltkalvio, pastebėjo iš vakarų traukiančių ka- 
riškių grupę. Mūsiškiai iš įpročio pasirengė kovai, bet kareiviška nuojauta jiems 
sakė, kad ten, priekyje, ne tie, su kuriais jie visą karą kovėsi. Vis dėlto išsidėstęs 
kovos rikiuote Globorodkos padalinys patraukė nežinomųjų pusėn. Kaip netru- 
kus paaiškėjo, tai buvo amerikiečių 1-osios armijos pėstininkų divizijos 69-osios 
žvalgybos grupė. Jai vadovavo pirmasis leitenantas L. Kocebus, buvęs studen- 
tas iš Techaso, sau juo buvo seržantai ir kareiviai D. Polonskis, M. Šulmanas, 
G. Sitnikas (vėliau apdovanotas mūsiškiu Raudonosios žvaigždės ordinu), 
Foresteris ir kiti. 

Maždaug valanda vėliau Torgau rajone 58-osios gvardijos divizijos 173-iojo 
gvardijos šaulių pulko 2-ojo bataliono kariškiai pastebėjo, kad iš miesto baž- 
nyčios varpinės signalus rodo kažkoks žmogus karine uniforma. Gvardijos 
leitenantas A. Selvaška pamėgino su juo šnekėtis vokiškai, bet iš to nieko neiš- 
ėjo. Mūsų kariai paleido keletą šūvių į orą ir staiga išgirdo pažįstamus žodžius: 
„Maskva - Amerika!“ 

Mūsų raudonarmiečiams pasidarė aišku, kad bažnyčios varpinėje yra ameri- 
kietis. Tai buvo tos pačios 69-osios pėstininkų divizijos kareivis. Paskui priėjo 
karininkas, kuris pareiškė, kad jie yra amerikiečių 1-osios armijos 69-osios pės- 
tininkų divizijos žvalgai ir paprašė mūsų karininką nuvažiuoti su juo į bataliono 
štabą, kuris buvo už kokių penkiolikos kilometrų nuo susitikimo vietos. 

Kaip paskui paaiškėjo, tai buvo jaunesniojo leitenanto Viljamo D. Robertsono 
grupė.“ 

Leitenantas Robertsonas taip pat visam gyvenimui prisiminė šią dieną: „Mes 
supratome, kad sovietų kariuomenė buvo arti, kad karas artėja prie pabaigos, 
buvome dėl to susijaudinę ir tikriausiai įsijautę, nusižengėme viršininkų įsaky- 
mui nenutolti daugiau kaip 10 kilometrų nuo divizijos pagrindinių pajėgų ir... 
įriedėjome į Torgau miestą. O tada pakliuvome į namuose įsitaisiusių vokie- 
čių snaiperių ugnį... Traukiantis nuo apšaudymo, mūsų džipas pašėlusiu greičiu 
lakstė tuščiomis miesto gatvėmis. Netikėtai įlėkėme į karo belaisvių stovyklos te- 
ritoriją. Ir staiga šaudymas nutrūko, netoliese sprogo sviedinys. „Rusai! Sovietai! 
Raudonoji armija! - šaukė karo belaisviai rankomis rodydami į Elbę. Iš užu upės 

pliekė sovietų artilerija. Mes iškėlėme savo „vėliavą“ ant miesto pilies bokšto. 
Šaudymas iš anos pusės upės nutrūko... iš ten pakilo raudona raketa. 

Aš vos neapsiverkiau iš apmaudo. Pagal susitarimą su sąjungininkais turėjau 
atsakyti žalia raketa. Bet jos neturėjau. Juk, traukdami į žvalgybą, mes nema- 
nėme, kad sutiksime sovietų priešakinius dalinius. Ėmėm šaukti: „Amerika! 
Rusija! Draugai!“ Pagelbėjo belaisvis rusas. Aname krante juo buvo patikėta. Iš 
miško pasirodė rusų kareiviai. Jie bėgo prie išvakarėse vokiečių susprogdinto 
tilto. Apsvaigęs iš džiaugsmo, aš taip pat nubėgau prie tilto...“ 

Vokietija buvo perkirsta į dvi dalis. Tad kariuomenė gavo iš Maskvos instruk- 
ciją tema „kas mums galima, ko negalima. Direktyvoje perspėta: pirmiausia nu- 
statyti su amerikiečių ir anglų daliniais skiriamąją liniją. Su sąjungininkais elgtis 
draugiškai, bet „jokių žinių apie mūsų kariuomenės užduotis niekam nepra- 
nešti“, į svečius patiems nesisiūlyti ir draugiškų susitikimų iniciatyvos nesiimti, 
jei pakvies - neatsisakyti, pasiųsti atstovus ir kviesti „atsakant“, visais atvejais 
rodyti drausmingumo ir tvarkos pavyzdį. 


Prie Elbės susitikę sovietų ir amerikiečių kariai 


apžiūri vieni kitų ginklus. 

Esmingai pasikeitė padėtis Dresdeno ruože. Gerlico grupuotės kontrs- 
mūgis balandžio 26-27 d. Lenkijos kariuomenės 2-osios armijos, 5-osios 
gvardijos armijos, 52-osios armijos ir nuo jų į kairę išsidėsčiusios generolo 
P. Šafranovo 31-osios armijos aktyvios gynybos buvo galutinai sužlugdytas. 
Nepaisant taktinių laimėjimų, sukliudyti prasiveržti 1-ojo Ukrainos fronto pa- 
grindinėms pajėgoms vokiečiai neįstengė. O į Šernerio dešinįjį sparną beldėsi 
4-ojo Ukrainos fronto kariuomenė, kuri užėmė Opavos miestą ir pradėjo mūšį 
Moravska Ostravos artimose prieigose. 

Tiesa, puolimas Dresdeno kryptimi buvo sustabdytas, o patekę į apsuptį so- 
vietų daliniai patyrė nepaprastai didelių nuostolių. Iš 254-osios šaulių divizijos 
liko apie 2500 žmonių su 27 pabūklais ir 40 minosvaidžių. Korčiagino tankų 
korpusas neteko 117 šarvuotųjų vienetų. Lenkų kariuomenėje iš rikiuotės išėjo 
daugiau kaip 18 tūkst. kareivių ir karininkų, 205 tankai ir savaeigiai pabūklai. 

2-ojo Baltarusijos fronto kariuomenė kovojo dėl placdarmų išplėtimo, at- 
remdama priešo kontratakas, ir toliau kėlė savo kariuomenę į Oderio kai- 
rįjį krantą. Dėl Žukovo pasiekto laimėjimo kariuomenės vyriausioji vadovybė 
įsakė Rokosovskiui veikti pagal pirminį planą, t.y., užuot pasukus į pietvakarius, 
pulti vakarų ir šiaurės vakarų kryptimis, dalis pajėgų turėjo veržtis aplenkdama 
Štetiną. Iki balandžio 25 d. 65-osios ir 70-osios armijų junginiai baigė pralaužti 
priešo gynybos pagrindinę juostą. Per šešias dienas jie pasistūmėjo 20 kilome- 
trų. Pasinaudodama kaimynų laimėjimu, 49-oji armija nuo balandžio 26-osios 
ryto persikėlė per Vest Oderį 70-osios armijos perkėlomis ir iki dienos pabaigos 
pasistūmėjo 10-12 kilometrų. Batovo armija šturmu užėmė Štetiną ir pralaužė 
priešo gynybą prie Randovo upės. Tą dieną 65-osios armijos juostoje pradėjo 
persikelti Fediuninskio 2-osios smogiamosios armijos. 

Baigusi forsuoti Oderį, Rokosovskio kariuomenė pradėjo manevrą apriesti 
vokiečių 3-iosios tankų armijos pagrindines pajėgas iš pietų ir pietvakarių. 

65-oji armija su 1-uoju gvardijos tankų korpusu gavo užduotį smūgiais šiau- 
rės vakarų kryptimi prispausti prie jūros priešo kariuomenę, veikiančią į šiaurės 
vakarus nuo Štetino, Noibrandenburgo, Rostoko linijos. 

2-osios smogiamosios armijos du korpusai puolė Anklamo, Štralzundo kryp- 
timi, o dalis pajėgų turėjo atkovoti iš priešo Uzedomo ir Riugeno salas. 

70-oji armija su 3-iuoju gvardijos tankų korpusu puolė bendra Vareno 
(Waren), Vismaro (Wismar) kryptimi. 

49-oji armija su 8-uoju mechanizuotuoju ir 3-iuoju kavalerijos korpusais 
žygiavo tiesiai į vakarus - prie Elbės. 

Balandžio pabaigoje sovietų vadovybei rūpėjo tik Berlynas, kuris Raudonosios 
armijos kovotojams ir karininkams „įkūnijo visą fašizmo žvėriškąją prigimtį 

Reicho sostinė pradėta rengti gynybai 1945 metų sausį. 

Kovo 6 d. Berlyno komendantu buvo paskirtas generolas Helmutas Reimanas. 
Jis turėjo 92 folksšturmo batalionus ir atskirų dalinių. 

Kad būtų patogiau vadovauti kovos veiksmams, miestas suskirstytas į devynis 
sektorius. Visos į centrą vedančios gatvės buvo perskirtos barikadų, jų priei- 
gos užminuotos, tiltai parengti sprogdinti. Be to, Berlynas išvagotas daugybės 
natūralių ir dirbtinių vandens linijų bei kliūčių. Tai iki 100 m pločio Šprė upė, 
tekanti per miestą iš pietryčių į šiaurės vakarus, taip pat daugybė kanalų. 

Kruopščiausiai buvo parengtas centrinis sektorius, apimantis svarbiausias 
valstybines ir administracines įstaigas, įskaitant Reichstagą ir Imperijos kance- 
liariją. Gatvėse ir aikštėse buvo iškasti apkasai artilerijai, tankams ir savaeigiams 
pabūklams, įrengta daugybė ugnies statinių. Visos gynybos pozicijos buvo 
sujungtos susisiekimo eigomis. Plačiai naudotas požeminių statinių tinklas, 
be jų negali gyvuoti joks megapolis: tai slėptuvės nuo bombų, metro stotys ir 
tuneliai, vandens nutekamieji kolektoriai ir kiti objektai. Po visu miestu buvo 
pastatyta keletas dešimčių gelžbetoninių bunkerių, taip pat įrengta daug šarvuo- 
tųjų gaubtų. 

Be to, būta ir tokios įdomybės, kaip trys šešių aukštų dvibokščiai kompleksai 
(valdymo bokštas ir pabūklų bokštas), apie 40 metrų aukščio statinys su radio- 
lokatoriais, tolimačiais, šaudymo valdymo prietaisais ir unikaliais dvivamzdžiais 
128 mm automatiniais zenitiniais įrenginiais, kurių bendra greitošauda 20-24 
šūviai per minutę, galintys nusviesti 26 kilogramų skeveldrines fugasines grana- 
tas į 15 kilometrų aukštį. Apatinėse aikštelėse buvo išdėstytos 20 mm ir 37 mm 
zenitinės patrankos. Bokštai statyti 1940-1942 metais atremti anglų ir amerikie- 
čių aviacijai, kuri iš didelio aukščio į miestą numesdavo tūkstančius tonų spro- 
gmenų. Kartu „zenitiniai bokštai buvo slėptuvės gyventojams - perdangų storis 
4 metrai, įrengta ventiliacija ir avarinis dyzelinio variklio sukamas generatorius. 

Pirmojibokšto baterija buvo įrengta Tyrgartene 
(Tiergarten), antroji Frydrichsheino parke, 
trečioji - Humboldheino parke. Naktį į balan- 
džio 22-ąją bokštai pirmąkart ėmė šaudyti į 
taikinius žemėje. 

Nuo balandžio 24 d. Berlyno komen- 
dantu tapo į miestą atsitraukusio 56-ojo 
tankų korpuso vadas generolas Veidlingas 
(Helmuth Weidling), savo vadavietę įkurdinęs 
Tyrgarteno zenitiniame bokšte. Apsižvalgęs 
generolas suprato: „Berlyną ginti neįmanoma 
ir kariniu požiūriu beprasmiška, nes vokiečių 
vadovybė tam tikslui neturėjo pakankamų pa- 
jėgų, negana to, vokiečių vadovybės žinioje iki 
balandžio 24 d. Berlyne nebuvo nė vieno re- 
guliariojo junginio, išskyrus apsaugos pulką 
„Grofšdeutschland“ ir Imperijos kanceliariją 
saugančių SS brigadą.“ 

Korpuso junginiai —- tankų divizija 
„Mūncheberg“, 20-oji ir 18-oji tankistų grena- R 
dierių divizija, 11-oji SS divizija „Nordland“ - Paskutinis apgulto Berlyno komendantas 
pasiskirstė į gynybos sektorius, kaitaliodamasi  H.Veidlingas. 
su įvairiomis sudėtinėmis grupėmis, folksš- 
turmo ir policijos padaliniais, statybos batalionais ir aerodromų tarnybos ba- 
talionais, „Hitlerjugendo“ būriais ir SS būriais. Bendras įgulos žmonių skaičius 
100-110 tūkstančių - aiškiai nepakankamas ginti vieną iš didžiausių Europos 
miestų. 8-0sios gvardijos armijos apibendrinamojoje kovinės patirties suvesti- 


nėje rašoma: 

„Tokiam dideliam, iš visų pusių apsuptam miestui ginti nebuvo pakankamai 
pajėgų kovoti dėl kiekvieno pastato, kaip būta kituose miestuose, todėl priešas 
daugiausia gynė kvartalų grupes. O jų viduje atskirus pastatus ir objektus, pa- 
verstus rajono svarbiausia pozicija, ar ištisus miesto administracinius rajonus 
ginti padėjo daugybė kanalų, izoliuojančių miesto rajonus.“ 

Berlyne dar liko apie 2,5 milijono jo gyventojų ir pabėgėlių iš šalies rytinių 
rajonų. 


Mes vėl grįžtame prie karinio tikslingumo klausimo. Juk Berlyno buvo galima 
ir nešturmuoti. Bet kokiu atveju tokį požiūrį išsakė vienas iš geriausių armijų 
vadų generolas A. Gorbatovas: „Aš laikausi nuomonės, kad kariniu požiūriu 


470 Vladimir Bešanov. Trečiojo reicho katastrofa 


au 


V Lekensmiie! oseksi + : 


| 
sara! vy" „" 
" 


Sovietų kariuomenė šeimininkauja Berlyne. 


Berlyno nereikėjo šturmuoti. Žinoma, buvo ir politinių sumetimų, lenktynia- 
vimas su sąjungininkais, be to, ir skubėjo saliutuoti. Bet užteko miestą apsupti 
žiedu ir po savaitės kitos jis būtų pats pasidavęs. O per šturmą, pačiose perga- 
lės išvakarėse gatvių mūšiuose mes paklojome ne mažiau kaip šimtą tūkstančių 
kareivių.“ Tą patį šimtą tūkstančių, kurio nepanoro „pakloti“ Eizenhaueris. 

Likviduojant Berlyno grupuotę, dalyvavo 464 tūkst. žmonių, jie turėjo daugiau 
kaip 12,7 tūkst. pabūklų ir minosvaidžių, 2100 reaktyvinės artilerijos įrenginių, 
apie 1500 tankų ir savaeigių artilerijos įrenginių. 

2-oji gvardijos tankų armija buvo pergrupuota į rajoną į šiaurės vakarus nuo 
Berlyno, gavusi atskirą puolimo juostą. Į vakarus nuo miesto veikė generolo 
N. Vedenejevo 9-asis gvardijos Umanės tankų korpusas. 

3-i0si0s smogiamosios armijos kariuomenė, sustiprinta generolo I. Kiričenkos 
9-uoju Bobruisko tankų korpusu, dviem sunkiųjų tankų ir keturiais savaeigės 
artilerijos pulkais (iš viso 195 kovos mašinos) kovojo Berlyno šiaurės rytinėje ir 
šiaurinėje dalyje. 

5-oji smogiamoji armija įsiveržė į miestą iš rytų. Generolui Berzarinui buvo 
pavaldi ši kariuomenė: generolo I. Juščiuko 11-asis Radomo tankų korpusas 
(125 tankai ir SAĮ), 11-oji ir 67-oji gvardijos sunkiųjų tankų brigados, 220-oji 
tankų brigada, du savaeigės artilerijos pulkai. Tankų brigados buvo priskirtos 
šaulių korpusams ir paskirstytos divizijoms tiesiogiai paremti pėstininkus. 

8-oji gvardijos ir 1-oji gvardijos tankų armijos (212 tankų ir SAĮ dviejuose 
korpusuose) aprietė Berlyną iš pietryčių. 

3-ioji gvardijos tankų armija (562 tankai ir SAĮ) su dviem šaulių divizijomis 
rengėsi keltis per Teltovo kanalą miesto pietinėje dalyje. Kairiau jų kanalą pa- 
siekė 4-osios gvardijos tankų armijos 10-asis gvardijos tankų korpusas. Kovoti 
gatvių mūšiuose buvo priskirta 350-oji šaulių divizija. Atsižvelgiant į sukauptą 
patirtį kovojant dėl gyvenviečių, kiekvienoje divizijoje sukurti šturmo būriai, 
sudaryti iš sustiprintų batalionų ar kuopų. Kiekvienas toks būrys, išskyrus pės- 
tininkus, turėjo artilerijos, tankų, savaeigių įrenginių, pionierių ir liepsnosvai- 
dininkų. Jis buvo skirtas veikti tam tikra kryptimi, paprastai vienoje gatvėje ar 
šturmuoti didelį objektą. Mažesniems objektams užimti iš tų pačių būrių buvo 
skiriamos šturmo grupės nuo šaulių skyriaus iki būrio, sustiprintos 2-4 pabū- 
klais, 1-2 tankais ir SA]. 

Prieš pradedant veikti šturmo būriams ir grupėms paprastai vykdavo trum- 
pas, bet smarkus artilerijos rengimas. Didelė dalis artilerijos, įskaitant ir dvy- 
likacolius pabūklus, naudota šaudyti tiesiuoju taikymu. Prieš įtvirtinto namo 
ataką šturmo būrys buvo paprastai dalijamas į dvi grupes. Viena iš jų, dengiama 
tankų ir artilerijos ugnies, įsiverždavo į pastatą, blokuodavo išėjimus iš rūsių ir 
naikindavo ten esančius žmones granatomis ir degiojo skysčio buteliais. Antroji 
grupė atkovodavo iš automatininkų ir snaiperių viršutinius aukštus. Kovai su na- 
muose ir rūsiuose įsitvirtinusiais pėstininkais patogūs ir efektyvūs ginklai buvo 
trofėjiniai „pancerfaustai, kuriuos mielai naudojo sovietų kariai. Pavyzdžiui, 
Katukovo armijoje iki šturmo pradžios jų sukaupta apie 3000. 

Balandžio 24 d. 3-ioji smogiamoji armija, lėtai judėdama į Berlyno centrą, 
užėmė Reinikendorfo priemiestį ir pasiekė Berlyno-Špandauerio-Šifartso 
(Schiffarts) kanalo šiaurinį krantą. Generolas Kuznecovas jau mintimis nusitai- 
kęs į Reichstagą, surengė „pirtį 7-ojo šaulių korpuso vadovybei: „17-asis šaulių 
korpusas per praėjusią parą faktiškai trypčioja vienoje vietoje. Visa tai vyko tik 
todėl, kad pulkų, divizijų vadai ir pats korpuso vadas iš tiesų kautynių neorga- 
nizavo ir deramo reiklumo savo valdiniams nerodė“. Ir Kiričenkos tankistams 
armijos vadas rado malonų žodį: „Įsakykite brigadų vadams vadovauti savo bri- 
gadoms iš priešakinių tankų ir vesti jas į ataką Berlyno kryptimi, kitaip nei savo 
korpuso garbės, nei šlovės neiškovosite. 

Apie „pancerfaustus“ jūs pasakosite savo vaikams.“ 

Iš dešinės tą patį kanalą pasiekė 1-asis mechanizuotasis ir 12-asis gvardijos 
tankų korpusai. Čiuikovo ir Katukovo armijų junginiai forsavo Šprė. 

„Mūsų puolimo ašis ėjo Vilhelmštrasės gatve, - prisimena Katukovas, - 
įsiremdama į Imperijos kanceliariją ir Reichstagą. Mums labai trukdė 

„faustininkai“. Žiūrėk, įsimes toks į kanalizacijos šulinį ar namo rūsį ir daužo 
į gatvę įsibrovusius tankus. Paleidžia „pancerfaustą“ - ir mašina užsiliepsnoja... 

Mes žinojome, kad Vokietijos sostinėje yra metro. Bet mūšio įkarštyje ar apie 
tai pamiršome, ar tiesiog kariniu požiūriu neatsižvelgėme į požeminių komu- 
nikacijų svarbą. O juk jos fašistams teikė galimybių manevruoti. Naudodamiesi 
metro, hitlerininkai jau prasiveržusiai į miesto centrą sovietų kariuomenei ga- 
lėjo smogti iš užnugario... | 

Paprastai pionieriai ir automatininkai skynė kelią tankams, prieš tai išrūkę iš 
plyšių „faustininkus“. Mėginimai naudoti tankus be priedangos tik pridarydavo 
didelių nuostolių dėl artilerijos ugnies ir „faustininkų“ veiksmų. Bet automati- 
ninkų buvo mažai ir dažnai tankistams tekdavo patiems skintis kelią. Siauromis 
gatvėmis vienu metu galėjo judėti tik dvi mašinos. Pirmieji tankai šaudė, o kiti 
laukė savo eilės. Jei viena mašina išeidavo iš rikiuotės, jos vietą užimdavo kita. 
Taip metras po metro, slopindami ugnies taškus, gvardiečiai skverbėsi per tan- 
kią priešo gynybą.“ 

Tikras mirties konvejeris! 


Vienas iš klaikių vaizdų Berlyno gatvėje po mūšio. 

Jau po karo armijos vadas pasakojo: „Ten juk žuvo 8 tūkstančiai mano tan- 
kistų, 4 brigadų vadai, 22 batalionų vadai, keletas pulkų vadų, du šimtai tankų.“ 

3-ioji gvardijos tankų armija po itin smarkaus artilerinio rengimo įveikė 
Teltovo kanalą, lyderiaujantis generolo V. Mitrofanovo 6-asis gvardijos Kijevo 
tankų korpusas, plėtodamas puolimą šiaurės kryptimi, iki dienos pabaigos pa- 
siekė Berlyno-Potsdamo geležinkelį Lichtersfeldės priemiestyje. 

Dėl nepastovaus oro ir kad „karo veiksmų teatras“ buvo uždengtas dūmų, 
bombonešių aviaciją naudoti sekėsi sunkiai. Tačiau balandžio 25 d. 16-osios oro 
armijos bombovežiai smogė Berlyno centrui du masinius smūgius, kuriuose iš 
viso dalyvavo 1489 lėktuvai. Naktį taikinių link išskrido 18-osios oro armijos 
armada. 

Vokiečiai tikriausiai nukentėjo. Bet ir Rybalkos tankistams nemažai kliuvo 
nuo savos aviacijos, kuri, „nuleisdama bombų krovinį iš didelių aukščių“, bom- 
bardavo mūsų kovos rikiuotę, tad žuvo ir sužeista apie 100 žmonių, sudeginta 16 
automobilių ir 6 pabūklai. Dėl šių netvarkos apraiškų armijos vadas prašė fronto 
vadą atlikti tyrimą“. Kliuvo ir Leliušenkos tankistams: „Pustrečios paros mus 
atakavo sava aviacija. Su aviacija reikėjo bendradarbiauti.“ Taip pat nukentėjo ir 
Čiuikovo pėstininkai: „Berlyne 4-ojo korpuso štabui nemenkai įkrėtė sava avia- 
cija, nors tuo metu stebėjimo poste buvo generolas Senatorovas - oro armijos 
vado pavaduotojas ir jis nieko negalėjo padaryti.“ 

„Todėl, - raportavo 3-iosios gvardijos tankų armijos štabo viršininkas gene- 
rolas leitenantas D. Bachmetevas, - teko paprašyti maršalą Konevą, kad nebūtų 
jokios aviacijos, nes mūsų kariuomenė ėmė bijoti savos aviacijos. Kai tik aviacija 
pasirodo, bėga kuris kur tik gali.“ 

Berlyno operacijoje aviacija nepateisino su ja siejamų vilčių. Markso dialek- 
tikos dėsniai negaliojo, kiekybė nevirto kokybe. Nieko nepagelbėjo geriausi pa- 
saulyje fronto bombonešiai Tu-2, kuriais, be kita ko, dar reikėjo mokėti naudotis. 

„Svarbiausias trūkumas šiuo atveju, - aiškina generolas Teleginas, - kad šie 
faktai (kai bombarduojami saviškiai) susiję su naujai atvykusiais į frontą jun- 
giniais (ypač Tu-2), kurie nebuvo deramai parengti (?), į kuriuos 16-osios oro 
armijos vadovybė nesusodino prityrusių šturmanų ir kai reikia nesuorganizavo 
valdymo iš žemės. Iki operacijos pradžios 16-oji oro armija gavo 590 naujų 
įgulų. Veikiant prieš dideles gyvenvietes, reikia ypač parengti lakūnus - ne tik 
pagal planus ar žemėlapius, bet ir veikti prieš konkrečius objektus, tačiau tai ar- 
mijos vadovybė tinkamai nepadarė ir į tai ji turi itin atkreipti dėmesį. 

Apskritai palyginus sovietų aviacijos kovinius ir nekovinius nuostolius matyti, 
kad „Stalino sakalai“ 1941 metais skraidė „toliau, aukščiau ir greičiau negu ket- 
virtais karo metais, o tai - dėl itin skuboto rengimo ir dėl gamyklų išleidžiamos 
prastos kokybės produkcijos. 

Raudonarmiečių ataka. Kovoti teko dėl kiekvieno pastato. 


1941 metais nekovinių nuostolių būta 42,5 06 iš visų, 1942 m. - 35,5 06, 
1943 m. - 50 90, 1944 m. - 66 90. Pagaliau 1945 metais - 68 90. Tai reiškia, kad 
4300 lėktuvų prarasta oro mūšiuose, numušti priešo zenitininkų, sunaikinti ap- 
šaudant ir bombarduojant aerodromuose, o 9000 mašinų - nuostoliai, kuriems 
priešas neturėjo nė menkiausio poveikio. 

O mums mėginama įrodinėti, kad kariauta ne skaičiumi, o gebėjimu! 


Mieste mūšiai nenutrūkdavo nei dieną, nei naktį. Belaisvių niekas beveik neim- 
davo, nebent tada, kai reikėjo „liežuvio ar vietovę pažįstančio vedlio. Iki balandžio 
26 d. 2-oji gvardijos tankų armija forsavo Berlyno-Špandauerio-Šifartso kanalą 
ir pasiekė Šprė šiaurinį krantą, bet sustojo priešais Ferbindungs (Verbindungs) 
kanalą. 5-oji smogiamoji armija toliau spaudė SS diviziją „Nordland“. 8-osios 
gvardijos armijos šturmo grupės pasiekė Tempelhofo aerodromą. 1-oji gvar- 
dijos tankų armija plėtojo puolimą šiaurės vakarų kryptimi, kovodama gatvių 
mūšiuose Noikelno rajone. Rybalkos priešakinės armijos, užėmusios pietinius 
priemiesčius, prasibrovė į Didžiojo Berlyno gatves. 

Kariuomenės vyriausioji vadovybė, kartu su didėjančiomis pastangomis 
triuškindama Berlyno įgulą, siekė likviduoti į pietryčius nuo Berlyno apsuptą 
Vokietijos kariuomenę. Sovietų duomenimis, Frankfurto-Gubeno grupuotė 

turėjo 200 tūkst. žmonių (belaisviai teigė, kad apie 150 tūkst.), daugiau kaip 
2000 pabūklų, daugiau kaip 300 tankų ir savaeigių pabūklų. Sovietų vadovybė 
„likviduojant“ pasitelkė 1-ojo Baltarusijos fronto 3-iąją, 69-ąją, 33-iąją armijas 
ir 2-ąjį gvardijos kavalerijos korpusą, 1-ojo Ukrainos fronto 13-osios armijos 
3-iąją gvardijos armiją ir 28-ąją armiją, taip pat 13-0sios armijos šaulių korpusą 
bei 25-ąjį tankų korpusą. Sausumos kariuomenės veiksmus rėmė septyni avia- 
cijos korpusai. 

Siekiant neleisti blokuotai grupuotei prasiveržti į vakarus, 28-0sios armijos 
pajėgos ir dalis 3-iosios gvardijos armijos pajėgų išsidėstė gynyboje. 

Tuo pačiu metu generolas Busė gavo įsakymą, viena vertus, bet kokia kaina 
apginti Damės, Lukau, Liubenau linijos siekiant sudaryti sąlygas susisiekti su 
armijų grupe „Centras“, kita vertus - pulti vakarų kryptimi, atkirsti iš pietų į 
Berlyną įsiveržusią sovietų kariuomenę ir smogti jai iš užnugario. Ne itin ilgai 
pamąstęs, Busė nusprendė veržtis į vakarus per miškus, kurie tęsėsi nuo Halbės 
kaimo per Kumersdorfą Lukenvaldės link. 

Balandžio 26-osios rytą sovietų kariuomenė pradėjo puolimą prieš apsuptą 
grupuotę, stengėsi ją perskirti ir sunaikinti dalimis. Maršalas Konevas taip 
aprašo susidariusią disproporciją: 

„Visos trys 1-ojo Baltarusijos fronto armijos didelėmis pajėgomis ir su didele 
energija talžė vokiečių grupuotę iš šiaurės rytų ir rytų. Jos mėgino savo smūgiais 
grupuotę perskirti, bet vokiečių fašistinė kariuomenė vis išvengdavo jų smūgių 
ir, susispausdama kaip spyruoklė, spaudė mūsų fronto armijas, kurios pastojo jai 
kelią į pietvakarius. 

Kuo smarkiau ji buvo spaudžiama ir daužoma iš užpakalio, tuo su didesne 
energija veržėsi priekin - į mūsų užnugarį. Kiekvienas smūgis jai į nugarą sukel- 
davo tarsi atgarsį smūgiu mums čia priekyje. Priešas, tankindamas savo kovos 
rikiuotę, mus užgriūdavo vis aktyviau ir aktyviau. Ir nieko kita iš jo negalėjome 
tikėtis. Jam neliko jokios kitos išeities, kaip tik kapituliuoti. Tiesa, priešas galėjo 
mėginti prasibrauti per mūsų kovos rikiuotę ir susijungti su Venku. 

Todėl susiklostė savotiška situacija. Veiksmai prieš kitas apsuptas gru- 
puotes - sakysim, prie Stalingrado ar per Korsunės-Ševčenkos operaciją - vyko 
koncentriniais smūgiais, artėjančiais vienas prie kito centro link. O ten buvo 
visai kas kita. Ši grupuotė buvo aktyvi ir judri. Ji stengėsi bet kokiais būdais pra- 
siveržti naudodama visas pajėgas ir priemones. Kadangi ji brovėsi prie mūsų, 
tad ir mūsų padėtis dėl to darėsi gana sunki.“ 

Balandžio 26-osios vidurdienį SS divizijos „Frundsberg“ žvalgybos batalionas 
ir 21-osios tankų divizijos daliniai miško keliais pasiekė Halbę ir, nelaukdami, kol 
priartės pagrindinės pajėgos, atakavo 58-osios šaulių divizijos ir 3-iosios gvar- 
dijos divizijos pajėgas. Vokiečiai siaurame ruože praskynė koridorių ir pajudėjo 


475 


476 


Vladimir Bešanov. Trečiojo reicho katastrofa 


r V dai 
' i - 


Tiltas per Šprė upe. Sovietų karys atsargiai žvalgo priešo pozicijas. 


į vakarus. Tačiau atskubėję į pagalbą 389-osios šaulių divizijos ir 7-0sios gvar- 
dijos prieštankinės brigados pulkai per dvi aršių mūšių dienas vėl įstengė už- 
kimšti proveržio plyšį. Prasiveržusią grupuotę apsupo Baruto rajone ir beveik 
visai likvidavo 28-osios armijos 3-iojo gvardijos šaulių pulko divizijos. Į nelaisvę 
pasidavė apie 3000 vokiečių kareivių ir karininkų. 

Berlyne dviejų frontų junginiai giliai įsibrovė į priešo gynybą ir pradėjo kovos 
veiksmus sostinės centriniame sektoriuje. Balandžio 27 d. 2-osios gvardijos 
tankų armijos 1-o0jo mechanizuotojo korpuso brigados susijungė su 3-iosios 
gvardijos tankų armijos 7-ojo gvardijos korpuso daliniais ir izoliavo įgulą 
nuo Potsdamo grupuotės. Generolas Bogdanovas pasuko savo korpusą centro 
pusėn, o iki dienos pabaigos generolo M. Salminovo gvardijos tankų korpusas 
prasiveržė į vieną iš Berlyno centrinių rajonų - Šarlotenburgą. 3-ioji gvardijos 
armija forsavo Ferbindungs kanalą ir pasiekė Šprė krantą. Katukovo gvardie- 
čiai, veikdami išvien su Čiuikovo gvardiečiais, išmušė priešą iš 80 kvartalų ir 
pasiekė geležinkelių mazgą piečiau Anhalto ir Potsdamo geležinkelio stočių. 
11-ojo gvardijos tankų korpuso vadas gavo užduotį užimti Reichstagą ir atko- 
voti iš priešo Tyrgarteno parką. 

3-ioji gvardijos tankų armija atkakliai kovėsi žiedinio geležinkelio linijoje: 

„ priešakinis kraštas tęsiasi geležinkelio pylimu, kuris yra natūrali riba ir 
kliūtis ne tik tankams, bet daugelyje vietų - ir pėstininkams. Tiltai ir viadukai 
daugiausia susprogdinti, o išlikę praėjimai juose 2-3 eilėmis užtverti stulpeliais 
ir užbarikaduoti. Ugnies statiniai priešakiniame krašte išdėstyti tiesiog pylime 
dzotų (MŽUT), skirtų kulkosvaidžiams, artilerijos pozicijų pavidalu, o atski- 
rai įkasti tankai. Išlikę pastatai, daugiausia tvirtai pastatyti, geležinkelio stotys 
paversti atsparos taškais. Prie tų atsparos taškų prieinančios gatvės, užverstos 
laužu, užbarikaduotos geležinkelio vagonais. Ši miesto dalis labiausiai sugriauta, 
turi menką skaičių išlikusių pastatų. Gatvės virtusios griuvėsiais ir tankams 
judėti jomis yra sunku. Be „natūralių“ (atsiradusių dėl aviacijos bombardavimų) 
kliūčių, pasitaiko barjerų, barikadų iš akmenų ir medžių, užvartų iš namų ūkio 
reikmenų ir t. t. Jautriausiose vietose barikados sustiprintos sprogstamosiomis 
užtvaromis (minų židiniai, fugasai).“ 

Tą pačią dieną 9-asis gvardijos tankų korpusas kartu su 47-0sios armijos 
125-uoju šaulių korpusu ir 6-uoju gvardijos mechanizuotuoju korpusu išmušė 
vokiečius iš Potsdamo. 

Vykstant koncentriniam puolimui, iki balandžio 27 d. priešo grupuotė buvo 
suspausta siauroje juostoje, plytinčioje iš rytų į vakarus per 16 kilometrų. Kadangi 
jos plotis buvo vos 3-5 kilometrai, visą priešo užimtą teritoriją nuolat apšaudė 


Berlyno gatvėje pamuštas SS divizijos „Nordland šarvuotis 


Sd. Kfz. 250. Priklausymą šiam daliniui liudija divizijos 


emblema - svastika apskritime. 

sovietų kariuomenė. Vokiečiai neteko Tempelhofo ir Gatovo aerodromų ir lėk- 
tuvams nusileisti mėgino naudotis Šarlotenburgo gatve (Charlottenburgstrafše). 


Tik iki balandžio 28 d. ryto vokiečių 12-osios armijos divizijos užėmė pradines 
pozicijas tarp Belcigo (Belzig) ir Vitenbergo. Vakarų fronte iki to meto liko du sta- 
tybos batalionai, kurie minavo ištisą gynybos pagrindinę juostą. Smogiamosios 
grupuotės centre puolė divizija „Gutten', iš kairės - divizija „Schill“, iš dešinės — 
divizija „Scharnhorst“. Smūgis teko 6-ojo gvardijos mechanizuotojo korpuso 
17-ajai gvardijos mechanizuotajai artilerijos brigadai. Dienos antroje pusėje vo- 
kiečiai prasiveržė į Leniner Forsto mišką, kur po vidurdienio susitiko su „puolan- 
čiais atbuline kryptimi“ divizijų „Potsdam“ ir „Friedrich Ludwig Jan“ likučiais. 
Generolo Gerhardo Engelio divizijos „Gutten“ avangardai buvo už 5 kilometrų 
nuo perkėlų per Havelį į pietvakarius nuo Potsdamo. Tačiau čia Venko armija 
ir įstrigo. Generolas Leliušenka papildomai pasitelkė 35-ąją gvardijos mecha- 
nizuotąją brigadą ir priešo sparną kontratakavo generolo E. Jermakovo 5-ojo 
gvardijos mechanizuotojo korpuso pajėgos. Be to, jam teko atitraukti iš Berlyno 
šturmo vieną 10-ojo tankų korpuso brigadą. Taip pat Konevas sutelkė rezervus 
Coseno, Lukenvaldės, Juterborgo rajonuose. Padėtis buvo sudėtinga. Apskritai 
maršalas pripažino: „Berlyno operacija buvo, ko gera, pati sudėtingiausia iš visų 
operacijų, kurias man teko atlikti per Didįjį Tėvynės karą.“ 


Tuo metu 2-osios gvardijos tankų armijos korpusai toliau puolė mieste 
Tyrgarteno kryptimi. Miesto centrinėje dalyje jis susidūrė su į žemę įkastais 
tankais. Didelė dalis armijos pabūklų ir net reaktyvinės artilerijos įrenginių 
šaudė tiesiuoju taikymu. 3-ioji smogiamoji armija atkovojo Moabito rajoną, 
kuris yra prie Reichstago, iš šiaurės pusės, ir pasiekė Šprė upę. 8-osios gvardijos 
armijos 9-asis šaulių korpusas kartu su 11-uoju gvardijos tankų korpusu užėmė 
Anhalto geležinkelio stotį. Artėjant prie miesto centro, priešinimasis darėsi vis 
smarkesnis. Įgulos likučiai kovėsi atkakliai. Dabar mūšiai vyko dėl kiekvieno 
pastato ir kiekvienos sankryžos. 

„Mūsų kovos rikiuotės tankis didėjo, - rašė Čiuikovas. - Manevravimas 
ugnimi sumažėjo iki minimumo. Atėjo akimirka, kai judėjimą priekin buvo ga- 
lima palyginti su šachtų štolnių pirmeivių darbu. Tik per pralaužas storose mūro 
sienose, per griuvėsių krūvas, per gelžbetoninius luitus su išdraskyta armatūra 
buvo galima prasibrauti iš vienos gatvės ar kvartalo į kitą.“ 

Katukovo tankai, suspausti ankštose gatvėse, veikė faktiškai kolonomis ir pa- 
tirdavo didžiulių nuostolių. Labai trūko pėstininkų. Į pagalbą tankistams teko 
mesti armijos štabo apsaugos kuopą, „kurioje buvo daugiausia pagyvenę žmo- 
nės, imperialistinio ir pilietinio karų dalyviai . 1-osios gvardijos tankų brigados 

Raudonarmiečių pozicija viename iš Berlyno pastatų. Nuotraukoje matyti 
7,62 mm kalibro kulkosvaidis DP, 


vadas generolas A. Tiomnikas „surinko štabo darbuotojus ir įsakė visiems apsi- 
ginkluoti automatais, pats ėmė vadovauti šturmo grupei.“ Po valandos brigados 
vadas buvo mirtinai sužeistas į pilvą: „Jis ėjo per gatvę, o moteris iš trečio aukšto 
metė „pancerfaustą“. 

Iš maršalo Konevo pastebėjimų: 

„Per Berlyno operaciją hitlerininkams pavyko sunaikinti ir pamušti daugiau 
kaip aštuonis šimtus mūsų tankų ir savaeigių pabūklų. Be to, didžioji dalis šių 
nuostolių patirta pačiame mieste... 

Ypač gausiai „pancerfaustais“ buvo aprūpinti folksšturmo batalionai, kuriuose 
daugiausia pagyvenusių žmonių ir paauglių. 

„Pancerfaustas“ - viena iš tų priemonių, kurios gali fiziškai neparengtiems ir 
neišmokytiems žmonėms sukelti psichinį pasitikėjimo jausmą, kad vos vakar 
tapę kariais, jie šiandien gali kai ką realiai nuveikti. 

Ir reikia pasakyti, kad šie faustininkai paprastai kaudavosi iki galo ir paskuti- 
niame etape atrodė gerokai tvirtesni, negu kur kas labiau prityrę, bet pralaimė- 
jimų pusiau palaužti ir pervargę vokiečių kareiviai. 

Kareiviai, kaip ir anksčiau, pasiduodavo į nelaisvę tik tada, kai jiems nelikdavo 
kitos išeities. Tą patį reikia pasakyti ir apie karininkus. Bet jų kovinis polėkis 
jau prigeso. Liko tik niūrus, beviltiškas ryžtas kautis, kol bus gautas įsakymas 
kapituliuoti. 

O folksšturmo gretose lemiamų kovų dėl Berlyno dienomis viešpatavo nuo- 
taika, kurią aš pavadinčiau isterišku pasiaukojimu. Šie trečiosios imperijos gy- 
nėjai, iš jų ir dar berniūkščiai, manė esantys stebuklo, kuris pačiu paskutiniu 
metu turi įvykti, įkūnytojai.“ 

Rybalkos tankų armija spaudė iš pietų, be to, ji vis labiau brovėsi į 1-ojo 
Baltarusijos fronto juostą, dėl ko tarp ambicingų vadų atsirasdavo trinčių. 

Balandžio 28-osios vakare Konevas išsiuntė Žukovui prašymą pakeisti puo- 
limo kryptį: 

„Pagal drg. Rybalkos pranešimą, 1-ojo Baltarusijos fronto drg. Čiuikovo ir 
drg. Katukovo armijos gavo užduotį pulti šiaurės vakarų kryptimi palei Landvero 
(Landwehr) kanalo pietinį krantą. Taigi jos pjauna puolančios šiaurės kryptimi 
1-ojo Ukrainos fronto kariuomenės kovos rikiuotę. Prašau nurodymo pakeisti 
drg. Čiuikovo ir drg. Katukovo puolimo kryptį.“ 

Georgijus Konstantinovičius surašė pranešimą Josifui Visarionovičiui, jo pa- 
baigoje dėstė: 

„Konevo dalinių puolimas per 8-osios gvardijos armijos ir 1-osios gvardijos 
tankų armijos užnugarį sukėlė painiavą ir dalinių susimaišymą, dėl ko itin pa- 
sunkėjo vadovavimas mūšyje. Jei jos toliau judės ta pačia kryptimi, gali kilti dar 
didesnė maišatis ir bus dar sunkiau valdyti kariuomenę. 

Pranešdamas apie tai prašau nustatyti skiriamąją liniją tarp 1-ojo Baltarusijos 
fronto ir 1-ojo Ukrainos fronto kariuomenės ar leisti man pakeisti 1-ojo 
Ukrainos fronto dalinius Berlyno mieste.“ 

Žukovo nurodymu 8-osios gvardijos armijos štabo komisija atliko „1-ojo 
Ukrainos fronto dalinių buvimo 1-ojo Baltarusijos fronto juostoje fakto tyrimą 
ir nustatė: „1-ojo Ukrainos fronto dalinių judėjimas 8-osios gvardijos armijos 
juostoje paaiškinamas siekiu pirmiesiems užimti Vokietijos centrinių įstaigų ra- 
joną ir Reichstagą.“ 

Pagal kariuomenės vyriausiosios vadovybės direktyvą dviejų frontų skiria- 
moji linija buvo pastūmėta į šiaurės vakarus, atkirsta Konevo kariuomenė nuo 
Didžiojo Berlyno, Reichstago ir „centrinių įstaigų . 

Tuo metu 3-iosios smogiamosios armijos daliniai lūkuriavo palei Šprė krantą 
prie Moltkės tilto. Iki Reichstago liko keletas šimtų metrų. 

Keiteliui pasiūlius, fiureris nušalino iš pareigų generolą Heinricį, kuris užuot 
kovojęs iki paskutinio šovinio, „nesankcionuotai traukėsi“. Armijų grupės 
„Weichsel“ vadu buvo paskirtas generolas Študentas (Student). 

Daugybė Vokietijos sostinės statinių virto liepsnojančiomis griuvenomis. 

Balandžio 29-osios ankstų rytą vėl per Halbės kaimą, siekdamos prasiveržti 
leidosi vokiečių 9-osios armijos pagrindinės pajėgos. Vokiečiai tiesiog kolono- 
mis slinko prie sovietų kariuomenės pozicijų. 7-osios prieštankinės brigados 
pabūklai karteče šaudė į juos tiesiog iš pistoleto šūvio nuotolio, „masė priešo la- 
vonų gulėjo aplink ugniavietes, o priešas vis tiek plūdo“. Nepaisantiems didžiulių 
nuostolių, vokiečiams pavyko prasiveržti iš pradžių per 3-iosios gvardijos armi- 
jos junginių pozicijas prie Halbės, paskui jie pralaužė 28-osios armijos 3-iojo 
gvardijos korpuso pozicijas ir sudarė apie 2 km koridorių į Lukenvaldę. Juo pa- 
galiau Belico rajone, išsklaidę 10-ojo tankų korpuso 61-ąją ir 63-iąją gvardijos 
tankų brigadas, išsiveržę iš katilo, pasiekė 12-osios armijos pozicijas 35-40 tūkst. 
kareivių ir karininkų bei keletas tūkstančių pabėgėlių. 

Tokias pačias, kaip sakė generolas Gorbatovas, „beprotiškas atakas“ šiauri- 
niame ruože atmušinėjo 3-ioji armija: 

„Mes ketinome pasiekti Damės upę, bet, pasistūmėję per du tris kilometrus už 
ežerų linijos, turėjome ties ta riba sustoti. Priešas mus toliau atakavo glaudžio- 
mis grandinėmis. Hitlerinė vadovybė jau visai nustojo paisyti nuostolių. 

Balandžio 29 d. priešas užgriuvo mus gyvosios jėgos ir ugnies mase. To ti- 
kėdamiesi gerai apsikasėme ir apsirūpinome šaudmenimis. Iš tikrųjų, švin- 
tant vokiečiai perėjo į puolimą dar tankesne kovos rikiuote ir atakavo mus ne 
grandinėmis, o kolonomis. Karinio protingumo šiuo atveju jau visai nebuvo. 
Narsumo - taip pat. Juos varė priekin neviltis ir, žinoma, jiems į nugarą šaudan- 
tys užtveriamieji būriai (generolas Gorbatovas - autoritetingas autorius, bet šiuo 
atveju nelabai norėtume tikėti, kad būta „fašistinių užtveriamųjų būrių ). Sunku 
įsivaizduoti tą mūšį retame pušyne be jokio krūmo! Mūsų kariuomenė šaudė 
gulomis, iš arti, tvirtai ir taikliai. O priešai ėjo visu ūgiu ir šaudė judėdami, ne- 
tiksliai, nematydami taikinių. Visa dvylikos kilometrų juosta priešais mus buvo 
nusėta priešų lavonais. 

Tą dieną keletą kartų nutikdavo taip, kad batalionų vadams (kurie buvo vie- 
noje grandinėje su kareiviais) atrodė, tarsi jų ruože gynyba neatlaikys ir priešas 
prasiverš. Bet atlaikė visi. 

Tik kai kur pavyko prasiskverbti mažoms priešo grupėms, bet ir jas sunaikino 
ar paėmė į nelaisvę mūsų užnugario padaliniai. Pati didžiausia grupė - tikriau- 
siai daugiau kaip trys tūkstančiai žmonių - prasiveržė mūsų dviejų divizijų san- 
dūroje, bet ir tie netoli nukeliavo. 

Tie vokiečių daliniai, kurie neįstengė prasiveržti per sovietų užkardas, buvo 
sunaikinti ar pateko į nelaisvę iki gegužės 1-osios dienos pabaigos. Vykstant 
Frankfurto-Gubeno grupuotės likvidavimui, sovietų kariuomenė paėmė į ne- 
laisvę 120 tūkst. žmonių, surinko daugiau kaip 1500 lauko pabūklų, 17 600 au- 
tomobilių ir daug kito karinio turto. 

Maršalas Konevas, lygindamas Venko ir Busės veiksmų profesionalumą, 
įžvelgė pastarojo pranašumą: „Venkas, patyręs smarkių smūgių jau per pirmuo- 
sius mūšius, toliau kariavo, jei taip galima pasakyti, pagal protokolą, kad tik būtų 
įvykdytas įsakymas, bet ne daugiau. O 9-oji armija, verždamasi iš apsupties, iš 
tikrųjų veikė drąsiai, ryžtingai, kovėsi mirtinai. Ir kaip tik šiais ryžtingais veiks- 
mais paskutinėmis karo dienomis pridarė mums daug nemalonumų.“ 

O Venkas iš tikrųjų išsikvėpė. Balandžio 29-osios dienos antroje pusėje jis iš- 
siuntė OKW adresu radiogramą: 

„Armija, o ypač 20-asis armijos korpusas, kuris laikinai užmezgė ryšį su 
Potsdamo įgula ir galėjo užtikrinti šio atsitraukimą, visame fronte yra taip smar- 
kiai priešo spaudžiamas, kad pulti Berlyno kryptimi daugiau neįmanoma, tuo 
labiau kad taip pat nereikia tikėtis 9-osios armijos paramos.“ 

O tuo metu iš Berlyno bunkerio, kur persikraustė „OKW-Nord“ vadavietė, 
trumposiomis bangomis biro fiurerio klausimai: 

„Kur yra Venkas? Kada prasidės puolimas Potsdamo ruože?“ 

„Kur 9-oji armija?“ 

„Kur Holstės grupė?“ 

„Kodėl nepuola Štėineris?“ 

Keitelis prisiminė: 

„Vakarieniaudami mes su Jodliu aptarėme galimus atsakymų variantus - pir- 
mąjį iš jų sudariau pats. Kariškai, nieko neslėpdamas ir visiškai atskleisdamas, 
kokia rimta yra padėtis, aš pranešiau, kad mėginti išvaduoti Berlyną yra bevil- 
tiška. Atsitraukus armijų grupės „Weichsel“ kairiajam sparnui į vakarus, Šteineris 
negali pulti Berlyno kryptimi ir kartu su Holstės korpusu dabar priverstas pri- 
dengti armijų grupę iš užnugario... Kur yra Teodoro Busės pagrindinės pajėgos, 
mums nieko nežinoma... 

Baigdamas aš parašiau: „Manau, mėginti deblokuoti Berlyną ir pramušti 
koridorių iš vakarų pusės yra beviltiška. Siūlau veržtis per Potsdamą, siekiant 
susijungti su Venku, visais kitais atvejais fiureris turi nedelsdamas skristi į Pietų 
Vokietiją.“ 

Gavęs šį atsakymą, Hitleris nuėjo rašyti testamento ir valyti savo „valterio“, o 
adjutantui liepė parūpinti benzino. 


Balandžio 29 d. 2-osios tankų armijos 12-asis tankų korpusas užėmė tvar- 
kingą tiltą per Landvero kanalą ir kovojo dėl placdarmo išplėtimo. 5-osios smo- 
giamosios armijos kariuomenė šturmavo valstybės spaustuvės mūrinių pastatų 
kompleksą. 8-osios gvardijos armijos ir 1-osios gvardijos tankų armijos daliniai 
po įnirtingų mūšių iki 21 valandos pasiekė Budapešto gatvę (Budapesterstraiše) 

Tyrgarteno rajone nukautas vokiečių karys. Sovietų propagandinė nuotrauka. 


ruože piečiau Zoologijos sodo. Ten juos sustabdė „galinga ugnies uždanga“ iš 
sodo, kur kaip tik buvo zenitinis bokštas Nr. 1. Katukovas rašė: 

„Zoologijos sodas, už kurio dūluoja Tyrgarteno parko masyvas, apjuostas 
dviejų metrų aukščio gelžbetonine tvora. Pačiame parke iškilę gelžbetoniniai 
bunkeriai, o mūriniai pastatai buvo iš anksto pritaikyti gynybai. Visos į zoolo- 
gijos sodą vedančios gatvės užtvertos barikadomis, kurios buvo apšaudomos iš 
artilerijos ir kulkosvaidžių. Sodo įgula turėjo apie 5 tūkst. žmonių. Likviduoti šį 
paskutinį mazgą mums reikėjo kartu su 39-osios šaulių divizijos gvardiečiais... 

Pradėta šaudyti iš visų pabūklų. Zoologijos sodą apgaubė dulkės ir dūmai. 

Toje baisioje kakofonijoje net negirdėti mūsų bombonešių motorų kauksmo, 
nors jie praskriejo visai žemai ir, apsisukę virš zoosodo, apibėrė jį bombomis. 

Raudonarmiečių ataka Berlyno Rūmų aikštėje. Paminklas Vokietijos kaizeriui Vilhelmui | 


skendi dūmuose. 

Reichstago link... 


Ir štai signalas atakai. Automatininkai, pionieriai, motorizuotieji šauliai puolė 
į padarytus praėjimus ir užėmė akvariumo rajoną. Bet užimti gelžbetoninių 
bunkerių nepavyko. Fašistai gynė juos su pasmerktųjų atkaklumu. Tada iš 200- 
300 metrų atstumo tiesiuoju taikymu į bunkerius smogė 152 mm pabūklai. 
Negelbėjo! Bunkeriai toliau sjaudėsi ugnimi, sunkūs sviediniai jų storų sienų 
nepramušdavo.“ 

3-iajai gvardijos tankų armijai naujose vietose „beliko atkovoti apie 4 km 
ploto miesto Vilmersdorfo (Wilmersdorf) rajoną“. Lenktyniaudamas su Žukovu 
Konevas pralaimėjo: „Kiekvienas, kuris kariavo, supras, kaip psichologiškai 
sunku Pavlui Semionovičiui (Ivanui Stepanovičiui buvo dar sunkiau - aut. pas- 
taba) atitraukti savo tankistus už nustatytos linijos. Ir tikrai: jie pirmieji įsiveržė 
į pralaužą, pirmieji pasuko į Berlyną, užėmė Coseną, forsavo Teltovo kanalą, 
nuo Berlyno pakraščių po itin žiaurių ir kruvinų mūšių prasiveržė į jo centrą ir 
staiga paskutinės kovos įkarštyje gavo įsakymą atiduoti savo ruožą kaimynui. 
Ar tai lengva išgyventi? Žinoma, įsakymas yra įsakymas ir jį būtina besąlygiškai 
vykdyti. Jis ir buvo įvykdytas, bet nelengvai.“ 

Šiauriau Belovo miesto 61-osios armijos 89-ojo šaulių korpuso kariuomenė 
persikėlė per Hohencolernų kanalą ir puolė išilgai jo šiaurinio kranto, prasiveržė 
į Šteinerio grupuotės užnugarį. Piečiau kanalo puolantys 80-ojo šaulių korpuso 
daliniai pasiekė Oranienburgo rajoną. Tada Šteinerio grupės likučiai ėmė 
trauktis prie Elbės. 

Italijoje, feldmaršalo Aleksanderio štabe, vokiečių vadovybės atstovai pasi- 
rašė grupės „C“ besąlyginio kapituliavimo aktą. Sovietams atstovavo genero- 
las A. Kislenka. 

Balandžio 30 d. 2-osios gvardijos tankų armijos korpusai pasiekė Tyrgarteno 
parką. Bogdanovo tankistams paremti į miestą buvo atsiųsta Lenkijos 1-oji pės- 
tininkų divizija. 5-0ji smogiamoji armija iš esmės sustojo. Katukovo daliniai 
šturmavo Zoologijos sodą, Kuznecovo - Reichstagą. 


Mūšius dėl „objekto Nr. 105“ 3-iosios smogiamosios armijos kariuomenė pra- 
dėjo dar išvakarėse. 

Jokio vaidmens Trečiojo reicho gyvenime ši Veimaro respublikos laikų įstaiga 
nevaidino, bet būtent ji buvo pasirinkta „Vokietijos valstybės istorinio įkūni- 
jimo“ ir „fašizmo tvirtovės“ vaidmeniui. O, kita vertus, kažką vis tiek reikėjo pa- 
sirinkti. Pilko, niekuo nepatrauklaus, išskyrus stiklinį kupolą, užstoto didžiulių 
Karališkosios operos ir „Himlerio namų“ dviaukščio Reichstago pastato iš pra- 
džių sovietų vadai net neįstengė atpažinti. Per dūmus ir miglą generolas Šatilovas 
iš savo stebėjimo posto neramiai žvelgė pro žiūronus į kupolą su bronziniu 
raiteliu prie jo pagrindo. Velniai jį žino - gerokai primena Maskvos Didįjį te- 
atrą: „Aš žvelgiau iš savo ruožo, per atstumą. Taip, tikriausiai, Reichstagas: juk 
turi jis kuo nors išsiskirti iš gretimų pastatų. O kaip kitaip jį atskirsi? Iki tol 
man neteko matyti fotografijų ar paveikslų su Reichstago vaizdu, neteko ir gir- 
dėti jį apibūdinant žodžiu. „Paskui dar kartą suderinsiu su planu, įsitikinsiu, - 
nusprendžiau. - Taigi ir belaisvius reikia paklausti, nes, ko gera, užimsime kažką 
kita - iš gėdos sudegsi...“ 

Reichstago įgula buvo sudaryta maždaug iš tūkstančio kareivių ir karininkų. 
Aplink pastatą išrausti gilūs grioviai, sudaryta įvairių užtvarų, įrengta artileri- 
jos ir kulkosvaidžių ugniaviečių. Priešais fasadą nustatytos šaudyti tiesiuoju tai- 
kymu, buvo išdėstytos 88 mm zenitinės patrankos. Iš dešinės, prie Brandenburgo 
vartų, - įkasti tankai. 

Užduotis užimti Reichstagą buvo pavesta generolo S. Pereviortkino 79-ajam 
šaulių korpusui. Pirmajame ešelone puolė generolo V. Šatilovo 150-oji divizija ir 
pulkininko A. Negodos 171-oji divizija. Jas rėmė 23-ioji gvardijos tankų brigada, 
351-asis sunkiųjų savaeigių pabūklų pulkas, 85-asis tankų pulkas ir 1203-iasis 
savaeigės artilerijos pulkas - 63 tankai ir SAĮ. Karo taryba kiekvienai divizijai 

Reichstago prieigose sutelkta sovietų karinė technika: tankai IS-2 ir T-34, 


savaeigis artilerijos pabūklas ISU-152. 


iš anksto išdavė pergalės vėliavą - iškelti virš pastato kupolo, taigi iš viso bene 
devynias vėliavas. Štai 150-ajai šaulių divizijai teko vėliava Nr. 5. Divizijos vadas 
generolas V. Šatilovas įteikė ją savo favoritui, 756-ojo šaulių pulko vadui pulki- 
ninkui F. Zinčenkai, o šis - 1-ojo bataliono „geriausiems žvalgams“ seržantams 
M. Jegorovui ir M. Kantarijai. Be to, kiekviename batalione, kuopoje, būryje, 
skyriuje pažymėti užimtai teritorijai buvo savos įvairaus dydžio ir formos rau- 
donos vėliavėlės. 

Balandžio 29-ąją 150-osios divizijos 756-asis pulkas ir 171-osios divizijos 
380-asis šaulių pulkas, užėmęs Moltkės tiltą, persikėlė į Šprė pietinį krantą ir 
atkovojo iš priešo gretimus pastatus. 15.00 dviejų divizijų daliniai atakavo 
Reichstagą, bet netrukus, saugodamiesi priešo paleistos kryžminės ugnies, su- 
gulė. Vakare generolas Šatilovas pasiuntė į mūšį papulkininkio A. Plechodanovo 
674-ąjį šaulių pulką, kuris, kitaip nei kiti šios istorijos herojai, atsiminimų nepa- 
liko. Bet jo užrašai išliko: 

„Balandžio 29 d. maždaug 22 val. 30 min. mane į savo stebėjimo postą, kuris 
buvo tunelyje po geležinkeliu, iškvietė V. Šatilovas ir pasakė: 

- Draugas Plechodanovai! Zinčenka patyrė didelių nuostolių. Su vienu 
Neustrojevo batalionu jis pulti negali. Sako, kad šiame batalione liko vos 75 
žmonės. Taigi Teichstagą teks šturmuoti tau. Pasirenk šturmui. Neustrojevas tau 
pagelbės. 

Pakeliui į savo stebėjimo postą rūsiais ir per pralaužas namų sienose aš nuėjau 
pažiūrėti, kokia padėtis Zinčenkos pulke, ar galima tikėtis jo paramos. Zinčenkos 

k J „pulkas buvo iš tikrųjų smarkiai aptalžytas. 

j 4“ Rikiuotėje likę kariai (jų buvo nedaug) įsi- 
kūrė didelio namo Šprė upės krante kamba- 
riuose. Viename kambaryje radau Zinčenką. 
Jis stovėjo greta lovos su neišrūkyta pypke 
burnoje. Pasisveikinau ir paklausiau: 

— Ar šturmuosime Reichstagą? 

Jis smarkiai susikeikė ir atsakė: 

- Kaip aš šturmuosiu? Su Neustrojevo ba- 
taliono likučiais? Ne, drauguži, drožk pats. 

Aš atsisveikinau ir išėjau. 

Žinodamas, kad Zinčenkos pulkas atakoje 
nedalyvaus, o karo tarybos vėliavą turi jis, 


aa a | 42 pasakiau leitenantui Sorokinui ir padalinio 


partorgui Viktorui Pravotorovui, kurie tuo 
metu buvo su manimi, kad jie parengtų raudonąją vėliavą iškelti virš Reichstago. 

Žvalgai apsidžiaugė, susijaudino. Netrukus iš kažkur atvilko patalą ir atvedė 
du belaisvius generolus. Ten pat, stebėjimo poste, patalą sudraskė. Kažkuris at- 
nešė kažką panašų į lazdą. Padrožėme ją durklais. Vėliava išėjo šiurkštoka, bet 
didelė ir tvirta. 

Įteikęs raudonąją vėliavą žvalgams, aš iškėliau užduotį iškelti ją ant stogo, prie 
skulptūrinės grupės.“ 

Paryčiui po sunkaus mūšio sovietų pėstininkai užėmė didelį priešinimosi 
mazgą - namą, kuriame buvo įkurdinta vidaus reikalų ministerija ir Šveicarijos 
pasiuntinybė. Visi jį vadino „Himlerio namais“. 

Nuostoliai iš tiesų buvo dideli. Kuopose liko po 30-40 žmonių. 79-ojo šaulių 
korpuso paskutiniu papildymu tapo buvę Moabito kalėjimo kaliniai. 

Vidurdienį po smarkaus artilerinio rengimo batalionai puolė į šturmą. Po 
pusantros valandos, įveikusios griovį, dengiamos artilerijos ugnies ir dūmadė- 
žių, į pastatą įsibrovė kapitono K. Samsonovo iš 380-ojo pulko 1-ojo bataliono 
ir kapitono S. Neustrojevo iš 674-ojo pulko 1-ojo bataliono grupės. Generolas 
Šatilovas pranešė: „756-ojo šaulių pulko drąsuolių grupė iškėlė vėliavą pirma- 
jame aukšte Reichstago pietvakarinėje dalyje 1945-04-30 13.45, 675-ojo šaulių 
pulko - 1945-04-30 14.25 pastato fasado šiaurinėje dalyje...Reichstagas buvo 
užimtas 1/674 ir 1/756 š. p.“ Vėliau atsiminimuose generolas rašė: „Pirmieji 
buvo visa Piotro Grečenkovo kuopa, leitenanto Sorokino žvalgų grupė ir Iljos 
Sjanovo kuopa.“ 

Sorokino būrio drąsuolių pavardės žinomos: vyresnieji seržantai Lysenka, 
Oreška, Pravotorovas, raudonarmiečiai Bulatovas, Briuchoveckis, Počkovskis. 

Raudonosios armijos šturmo grupė su vėliava mėgina prasiveržti į Reichstagą. 


Viktoras Pravotorovas prisimindavo: „Radome langą. Nutaikę akimirką, įlin- 
dome pro langą, iš pradžių įmetę ten po granatą. Koridoriais priėjome laiptus, 
užsikabarojome į antrąjį aukštą. Ten mes su Bulatovu priėjome prie išmušto 
lango, pažvelgėme į Karališkąją aikštę, už kurios namuose ir tiesiog gatvėse su- 
gulė mūsų kovotojai, pasirengę ryžtingam šturmui. Griša Bulatovas iškišo vėliavą 
pro langą, pamojavo ja, paskui mes ją pritvirtinome. Tuo metu apačioje pasi- 
girdo šūviai, granatų sprogimai, batų bilsmas. Mes pasirengėme kautis. Granatos 
ir automatai - po ranka. Bet susirėmimas neįvyko. Tai mūsų pėdsakais atėjo 
Lysenka, Briuchoveckis, Oreška, Počkovskis. Su jais - leitenantas Sorokinas. 

- Iš čia ji prastai matoma, vyručiai, - pasakė jis. - Reikia prasiskverbti ant stogo. 

Tais pačiais laiptais ėmėm lipti vis aukščiau ir aukščiau ir radome išėjimą ant 
stogo. Tikslas pasiektas. Kur įtaisyti vėliavą? Nusprendėme įtvirtinti prie skulp- 
tūrinės grupės. Kilstelime Grišą Bulatovą ir mūsų pats jauniausias žvalgas pri- 
riša vėliavą prie didžiulio žirgo kaklo. Pažvelgėme į laikrodį: jis rodė 14 valandą 
35 minutes.“ 

(Kalbant apie laikrodį. Ant Moltkės tilto stovėjo „vatinuku vilkintis nesiskutęs 
kareivis“ ir visiems, traukiantiems į Reichstago pusę, dalijo šveicariškus laikro- 
džius: „Kad, vadinasi, mūsų šturmo laiką visada prisimintum.“) 


> Sunkusis sovietų tankas IS-2 prie suniokoto Reichstago. 

150-osios šaulių divizijos pagrindinės pajėgos buvo atkirstos nuo Reichstago 
itin smarkia ugnimi nuo Karlštrasės ir iš Brandenburgo vartų pusės. 

Iš papulkininkio A. Plechodanovo užrašų: 

„Per keletą minučių saujelė ryžtingų leitenanto Grečenkovo ir Sorokino būrio 
karių pasiekė Reichstago pagrindinį įėjimą ir jame pranyko. Kiti buvo atkirsti. 
Vieni iš jų sugulė aikštėje, kiti - atsitraukė atgal. 

Kas tuo metu vyko Reichstage, aš nežinojau. Nežinomas buvo ir vidun įsi- 
veržusių drąsuolių likimas. Ir staiga išgirdau džiaugsmingą savo ryšininko 
šūktelėjimą: 

- Draugas papulkininki! Pažvelkite į Reichstago stogą. Štai ten, kur iškilęs 
raitelis! 

Aš pakėliau žiūroną ir pamačiau raudonąją vėliavą, o šalia jos dvi judančias 
mažytes figūrėles. Tai buvo 14 valandą 25 minutės. Kaip sužinojau vėliau, tos 
judančios figūrėlės buvo seržantas Pravotorovas ir eilinis Bulatovas. 

Sunku išreikšti tą džiaugsmo ir pasididžiavimo jausmą, kuris tą akimirką už- 
plūdo mano širdį. Šią vėliavą netrukus pastebėjo kitų divizijos dalinių kariai. 
Ugnis į Reichstagą ir kitus priešo ugnies taškus pratrūko su nauja jėga. 

Tuo metu man paskambino divizijos vadas V. Šatilovas ir paklausė, kokia yra 
padėtis. Aš pranešiau: dalis Davydovo bataliono ir pulko žvalgybos kareivių 
prasiskverbė į Reichstagą. Kiti atsitraukė atgal. Daugelis sugulė Karališkojoje 
aikštėje. 

— Ar turite ryšį su tais, kurie Reichstage? - paklausė divizijos vadas. 

— Ne, - atsakiau aš. - Bet baimintis dėl jų neverta. Jie jau prasiskverbė ant 
stogo ir ten iškėlė pergalės vėliavą. 

— Kokią vėliavą? - nustebo generolas. - Juk ji - Zinčenkos štabe. 

— Mano žvalgų vėliavą. Savadarbę. Jie pasigamino ją prieš šturmą. 

Apie 16 valandą, kai šaudymas kiek aprimo, pas mane į SP (stebėjimo postą) 
atėjo pulkininkas Zinčenka, per petį persimetęs diržą, ant kurio kabojo telefono 
aparatas. Jis buvo ne vienas, su savo kovos drauge Zina. Jie atsinešė butelį šam- 
pano ir tortą. Pasveikino mane pergalės proga. 

Netrukus man vėl paskambino V. Šatilovas. Jis įsakė pasirengti trečiai ata- 
kai, paklausė, ar aš galiu, vykstant šturmui, perkelti savo stebėjimo postą į 
Reichstagą. Aš atsakiau, kad tai daryti dar per anksti. Iš dešinės atakuoja vokie- 
čiai su tankais, iš kairės - pliekia jų artilerijos pabūklai. O ir apskritai visa aikštė 
priešais Reichstagą smarkiai apšaudoma. O jei man ir pavyktų perkelti savo SP 
į Reichstagą, vadovauti mūšyje dalyvaujančiai kariuomenei nebus galima. Mes 
galime būti atkirsti ir netekti Reichstago. Pagaliau generolui pasiūliau pasiųsti 
ten Zinčenką, pasakiau, kad jis yra pas mane, stebėjimo poste. Generolas pa- 
prašė paduoti ragelį Zinčenkai. 

Ant Reichstago stogo pirmosios iškeltos raudonosios vėliavos buvo improvizuotos, 


„neoficialios, be kūjo ir pjautuvo. 


494 


Vladimir Bešanov. Trečiojo reicho katastrofa 


Baigęs kalbėti su V. Šatilovu, Zinčenka nepatenkintas pasakė: 

— Seniokas nerimauja dėl karo tarybos vėliavos. Sako, kad korpuso vadas 
Pereviortkinas neduoda ramybės, vis klausinėja apie armijos karo tarybos vė- 
liavą. Įsako ją iškelti. 

Aš pasakiau Zinčenkai, kad nereikia įsižeisti, reikia skverbtis į Reichstagą, kad 
jis kariuomenės neturi, nėra kam vadovauti, o tūnoti mano SP nepatogu.“ 

Apie vėliavos iškėlimą virš Reichstago buvo nedelsiant pranešta fronto štabui. 
Generolas Kuznecovas 16.00 pasirašė įsakymą: „Šiandien 14 valandą 25 minutės 
generolo majoro Pereviortkino, pulkininko Negodos, generolo majoro Šatilovo 
daliniai po atkaklaus, įnirtingo mūšio Berlyne šturmu užėmė Reichstago pas- 
tatą ir iškėlė virš jo didingą Sovietų Sąjungos vėliavą. Sutriuškinta vokiečių 
fašizmo tvirtovė.“ Analogišką įsakymą išleido 1-ojo Baltarusijos fronto karo ta- 
ryba. Pagaliau „Sovinformbiuras“ pranešė džiaugsmingą žinią visiems sovieti- 
niams piliečiams: „Šiandien keturioliktą valandą sovietų kariai užėmė vokiečių 
Reichstago pastatą ir iškėlė virš jo pergalės vėliavą.“ 

Kai buvo atmuštos vokiečių kontratakos iš sparno, sovietų pėstininkai 18.00 
puolė prie Reichstago pagrindinio įėjimo. Į pastatą prasiskverbdavo vis naujos 
grupės. Pajudėjus antriesiems ešelonams, Reichstago likimas buvo galutinai 
nulemtas. Pastato aukštai buvo daugiausia atkovoti iš priešo, laiptai blokuoti, 
įgulos likučiai suvyti į rūsius. Apie 18.30 756-ojo šaulių pulko 1-ojo batalio- 
no karių grupė, vadovaujama kapitono V. Makovo, - seržantai G. Zagitovas, 
A. Lisimenka, M. Mininas, - taip pat užlipo ant stogo ir pritvirtino vėliavą fron- 
tone. Po valandos atvyko pulkininkas Zinčenka, užmezgė ryšį su divizijos vadu 
ir buvo paskirtas Reichstago komendantu. 

Pasak liudininkų, leitenantas Sorokinas, pamatęs telefoną, paprašė leidimo 
paskambinti ir, kai jam buvo leista pasinaudoti aparatu, ėmė raportuoti 
Plechodanovui, kad pergalės vėliava iškelta virš Reichstago stogo. Tuo metu 
pulkininkas Zinčenka išplėšė telefono ragelį iš leitenanto rankų ir „iš visų jėgų 
smogė jam per galvą“. 

Prasidėjo tikra drama. Virš pastato, kaip ir anksčiau, plevėsavo kvailai atro- 
dantis „patalas“ be žvaigždės, pjautuvo ir kūjo, o vėliava Nr. 5 - „188 iš 82 cm 
matmenų raudonas audeklas su visa priklausančia atributika - buvo nežinia kur. 
Taip pat, kaip ir prie jo priskirti vėliavnešiai: 

„Ar dėl mūšio įkarščio, ar neteikiant šiam klausimui ypatingos svarbos, bet 
karo tarybos vėliava buvo tiesiog pamiršta. Turbūt todėl, kad ant stogo jau buvo 
mano žvalgų vėliava. Susigriebta tik vėlai naktį. Zinčenkos įsakymu (o Zinčenka 
veikė V. Šatilovo įsakymu) buvo skirta grupė kovotojų skubiai rasti Jegorovą ir 
Kantariją. Jie aptikti negreitai, auštant gegužės pirmajai, kažkur 756-ojo pulko 
gurguolėje. Bet karo tarybos vėliavos jau neturėjo. Tada Zinčenka nežinia iš 

kur gavo naują vėliavą, įteikė ją Jegorovui ir Kantarijai, apstatė juos automa- 
tininkais - dėl visa ko, kad vėl „nenuklystų“, ir įsakė užlipti į viršų ir įtaisyti kur 
nors ant stogo, bet, žinoma, ne ant kupolo, nes jis sudaužytas, o viena dalis su- 
smego. Anie taip ir padarė.“ 

Taigi ryžtingi žvalgai „užėmė Reichstagą“ gerokai anksčiau už savo pulko vadą! 

Iš V. Pravotorovo atsiminimų: „Vėlai naktį mes susitikome su pėstininkais iš 
kito pulko - Jegorovu ir Kantarija. Lydimi grupės automatininkų, jie nešė karo 
tarybos vėliavą. Jegorovas kreipėsi į mus: 

— Pagelbėkite, draugai. Kaip nusidanginti ant stogo? 

Mes parodėme jiems kelią, drauge su jais užlipome ant stogo. Čia, šalia mūsų 
vėliavos, prie skulptūrinės grupės, mes padėjome pėstininkams įtvirtinti mūsų 
armijos karo tarybos vėliavą. Tai buvo auštant mūsų šviesiajai gegužės 1-osios 
šventei... 

Aš pats Jegorovui ir Kantarijai jokių pretenzijų neturiu. Šaunūs vaikinai. Nieko 
jie sau nepriskyrė. Jie nekalti, kad dirbtinai buvo padaryti didvyriais. Ir nė kiek 
jie ne apsišaukėliai. Atvirkščiai, kuklūs vyrukai. Prisimenu, stovime mes, žval- 
gai, prie Reichstago žirgų ant stogo ir saliutuojame pergalės vėliavai. Tuo metu 
fotokorespondentai ir kino operatoriai mus fotografuoja ir filmuoja. Nuošaliau 
stovi Jegorovas ir Kantarija. Aš šaukiu jiems: 

— Šen, vyručiai, pas mus! 

Jie - nė iš vietos. Šypsosi. O Kantarija su šypsena atsako: 

— Mums svetimos šlovės nereikia. 

Taigi Kantarija ir Jegorovas buvo kviečiami prisijungti prie vėliavai saliutuo- 
jančių karių grupės ir iš kareiviško kuklumo atsisakė. Bet jų vadas kapitonas 
Neustrojevas, kurio niekas nekvietė, pasielgė kitaip. 

Jis pasakė: 

— Vyručiai, galima su jumis nusifotografuoti? 

— Prašom. Negi mums gaila? 

Mūsų nuotaika buvo puiki.“ 

Atskiros priešo grupės, įsimetusios į rūsių ertmes, toliau atsišaudė ir kapitu- 
liavo tik naktį į gegužės 2-ąją. Sovietų kareiviai akmenimis ir pieštukais, dur- 
tuvais ir kišeniniais peiliukais aistringai raižė sienose savo pavardes. Paliko 
savo „vizitinę kortelę“ ir Viktoras Pravotorovas: „Pažinkite mūsiškius. Mes iš 
Donbaso, iš Makejevkos.“ 

Pagal karštus pėdsakus sudarytame apdovanojimų lape dėl Sovietų Sąjungos 
didvyrio vardo suteikimo A. Plechodanovui parašyta: 

„675-asis šaulių pulkas pirmas įsiveržė į fašistinės Vokietijos sostinę - Berlyną 
ir sėkmingai kovojo. Pulko karinis personalas rodė tikrą karinį meistriškumą 
forsuodamas du kanalus. Atkakliuose mūšiuose užėmė keletą Berlyno gatvių 

Dar viena „pergalės vėliava“. Šis sovietų fotografo J. Chaldėjaus kadras padarytas jau pasibaigus 
mūšiams. Atkreipkite dėmesį į du laikrodžius ant prilaikančio kario rankų. Vėliau, norint išvengti 


sovietų karių kaltinimų plėšikavimu, antrasis laikrodis užtušuotas. 


ir jo priemiesčių, taip pat užėmė virtinę gynybinės svarbos vokiečių gamyklų 
bei seifus su aukso ir sidabro atsargomis, 46 kg aukso ir daugiau kaip 20 tonų 
sidabro. 

1945-04-30 PLECHODANOVO pulkas po dviejų dienų įnirtingų mūšių pir- 
mas šturmu užėmė Reichstagą ir paėmė nelaisvėn du generolus.“ 

Didvyrio vardui suteikti buvo pristatytas leitenantas Sorokinas: 

„Jis su savo 674-ojo šaulių pulko žvalgybos būriu 1945-04-30 14 val. 25 min. 
iškėlė virš Reichstago pergalės vėliavą.“ 

Ir penkiems korpuso ir armijos žvalgams buvo pasirašyti „didvyriškieji lakš- 
tai. Štai tik Aukso žvaigždės nė vienas iš jų negavo. 

Iš pagrindų perrašyti istoriją ir kalti legendą imtasi iš esmės nedelsiant. 

Svarbiausiais Reichstago šturmo didvyriais tapo seržantai Jegorovas ir 
Kantarija, kurie iškėlė ant paties kupolo „tikrąją vėliavą , taip pat jų tiesioginis 
viršininkas bataliono vadas Neustrojevas ir pulko vadas Zinčenka. Juk politinis 

skyrius ne šiaip sau atrinko garbingajai misijai „narsius žvalgus“: gruziną ir tikrą 
rusiną - tai turėjo patikti draugui Stalinui. 

Iš pradžių nuo dalyvavimo Reichstago šturme „nušalinta“ 171-oji divizija. 
Paskui „užmirštas“ 674-asis pulkas: Sorokino kariai, pasirodo, savo vėliavą įtvir- 
tino tik antrojo aukšto lange. Ir apskritai „visas Reichstagas skendėjo raudonose 
vėliavose, o oficiali vėliava - viena“. 

Iš Plechodanovo užrašų: 

„Po Pergalės dienos mūsų pulkas, įvykdęs pavestą užduotį, grįžo į savo diviziją. 
Netrukus Reichstago didvyrių šturmo garbei korpuso vadovybė nusprendė su- 
rengti banketą. Tai buvo Geringo viloje. Korpuso vadas, žvelgdamas į popieriaus 
lapelį, paskelbė tostą, paminėdamas divizijos vadą V. Šatilovą, 756-ojo pulko ka- 
rius: E Zinčenką, S. Neustrojevą, I. Sjanovą, Berestą, Jegorovą, Kantariją. O paskui 
tik užsiminė apie mane, mano pavaduotoją politiniam darbui Subotiną, batalio- 
no vadą Davydovą, kuopos vadą Grečenkovą. Tada iš užstalės pakilo medicinos 
dalinio gydytoja P. Drozdova, kuri puikiai žinojo, kas šturmavo Reichstagą, kas 
pirmas ten prasiskverbė ir iškėlė pergalės vėliavą. Ji pasakė: 

— Tai ir yra visi Reichstago šturmo didvyriai? Atleiskite, o kurgi kiti didvyriai, 
konkrečiai, 674-ojo pulko žvalgai, kurie pirmieji įsiveržė į Reichstagą ir iškėlė 
virš jo pergalės vėliavą? 

— Į banketą pakviesti tik karininkai, - atsakė V. Šatilovas. 

— Bet štai aš matau Jegorovą ir Kantariją. Kuo jie yra susiję su pergalės vėliava? 
Jei kalbėsime sąžiningai, aš turiu tam didesnę teisę. Per visus tris Reichstago 
šturmus aš buvau Plechodanovo pulko SP. Drauge su Plechodanovu įėjau į 
Reichstagą. O Jegorovas ir Kantarija ten atėjo daug valandų vėliau už mane. Be 
to, dar su apsauga. 

Tarp susirinkusiųjų kilo sumaištis. Žmonės pradėjo žvalgytis vieni į kitus, 
šnibždėtis. Brendo skandalas. Siekdami jo išvengti, mes, 674-ojo pulko karinin- 
kai, pasišalinome. Banketas nenusisekė... 

Nepamiršiu ir dienos, kai divizijoje buvo atrenkami kariai dalyvauti parade 
Maskvoje pergalės prieš fašistinę Vokietiją garbei. Viskas vyko patyliukais, slap- 
čia ir skubotai. Prisimenu, V. Šatilovas tada išrinko Sjanovą, Jegorovą, Kantariją 
ir dar kai ką iš Zinčenkos pulko, keletą karių iš kitų divizijos dalinių. Ir tarsi iš 
keršto mums, nė vieno Reichstagą puolusio 674-ojo pulko atstovo!“ 

Kitas žingsnis buvo mėginimas vėliavnešius „perkelti“ į pirmojo ešelono gre- 
tas, kad „žygdarbio atlikimo laikas nesiskirtų nuo pranešimų ir kovos veiksmų 
žurnalų įrašų. Štai 1945 metų birželio 3 d. 3-iosios smogiamosios armijos politi- 
nio skyriaus viršininkas pulkininkas E. Lisicinas sudarė 1-ojo Baltarusijos fronto 
politinės valdybos viršininko vardu platų aiškinamąjį raštą, kuriame detaliai 
aprašė pergalės vėliavos iškėlimo virš Reichstago aplinkybes ir dalyvius: 

674-ojo šaulių pulko žvalgų grupė. Teigiama, kad pirmieji virš Reichstago 


vėliavą iškėlė būtent šie kariai. 


„Po įnirtingo kruvino mūšio kapitono Neustrojevo batalionas įsiveržė į 
Reichstagą. Beveik tuo pačiu metu, puldami iš šiaurės ir rytų, į Reichstagą įsiveržė 
majoro Davydovo (150-osios šaulių divizijos 674-ojo šaulių pulko) ir kapitono 
Samsonovo (171-osios šaulių divizijos 380-ojo šaulių pulko) batalionai... 

Niekas negalėjo sustabdyti Neustrojevo ir jo karių. Kovotojai sumaniai ma- 
nevravo painiame koridorių ir kambarių labirinte, mirtinai kovė vokiečius. 
Tuo metu 1-osios šaulių kuopos kariai jaun. seržantas Meltonas Varlamovičius 
Kantarija, raudonarmietis Michailas Aleksejevičius Jegorovas ir bataliono vado 
pavaduotojas politiniam darbui leitenantas Aleksejus Prokofjevičius Berestas 
kaudamiesi prasiveržė į kupolą - patį aukščiausią Reichstago pastato tašką - ir 
iškėlė virš jo pergalės vėliavą. 

Štai balandžio 30 d. 14.25 virš Berlyno suplevėsavo raudonoji vėliava - pergalės 
vėliava, kurią iškėlė mūsų drąsuoliai.“ 

SSRS aukščiausiojo sovieto prezidiumo įsaku 1945 m. gegužės 31 d. pulki- 
ninkui Zinčenkai suteiktas Sovietų Sąjungos didvyrio vardas. 1946 m. gegužės 

8 d. didvyriais tapo Jegorovas, Kantarija, bataliono vadas Samsonovas. Sorokino 
žvalgus nuspręsta pamaloninti Raudonosios vėliavos ordinais. Beje, atrodo, tų 
ordinų šie taip ir negavo. Bent jau Pavelas Briuchoveckis į atsargą išėjo su dviem 
medaliais: „Už Berlyno paėmimą“ ir „Už pergalę prieš Vokietiją. 

Į aukščiausiąją nuomonę buvo atsižvelgta ir 1946 m. gegužės 9 d. laikraštis 
„Pravda“ paskelbė I. Zolino straipsnį: 

„Pirmieji įsiveržė į Reichstagą pulko žvalgai Michailas Jegorovas ir Militonas 
Kantarija... jie lipo vis aukščiau ir aukščiau, kol pasiekė kupolą ir iškėlė vėliavą. 
Tai buvo balandžio 30 d. 14.25,“ 

Paskui vėliavos iškėlimo laiką mėginta pritempti prie tikrojo Jegorovo ir 
Kantarijos atsiradimo Reichstage akimirkos ir 1965 m. balandžio laikraštis 
„Pravda“ (!) pranešė, kad Kantarija su Jegorovu vėliavą iškėlė gegužės 1-osios 
rytą. Generolas Šatilovas laikraščiui „Literaturnaja gazeta“ davė šį interviu: 
„Pergalės vėliava iškelta ant Reichstago kupolo. Tai įvyko balandžio 30 d. 22 
valandą 50 minučių.“ Jei jis turėjo galvoje karo tarybos vėliavą, tai jokio prieš- 
taravimo čia nėra. Bet kituose atsiminimuose generolas rašė gana aiškiai: „Iš 
pradžių ji atsirado pirmame aukšte, bet mūšis vyko toliau pačiame Reichstago 
pastate atkovojant aukštus ir tik 22.00 ši vėliava buvo įtvirtinta ant paties viršu- 
tinio kupolo.“ 

Šatilovo atsiminimuose žvalgų žygdarbis jau pateiktas visu grožiu: 

„Jegorovas ir Kantarija, remiami Beresto grupės, toliau brovėsi į viršutinius 
aukštus. Netikėtai mūriniai laiptai nugriuvo - ištisas laiptatakis buvo sudaužytas 
(Niekai! Štai ką reiškia rašyti apie tai, ko pats nematei. Aš, pavyzdžiui, ant Reichstago 
stogo užlipau visai nesugadintais laiptais - A. Plechodanovas). Sumaištis truko 
neilgai. „Aš tuojau!“ - šūktelėjo Kantarija ir puolė kažkur žemyn (stebėtinas 
apsaugos aplaidumas: nejaugi ji pamiršo savo pareigas? - A. Plechodanovas). 
Netrukus jis pasirodė su medinėmis kopėtėlėmis (autorius pamiršo, kad rašo apie 
Reichstagą, o ne apie įvairaus šlamšto sandėlį - A. Plechodanovas). Ir kovotojai vėl 
atkakliai slinko į viršų. 

Štai ir stogas. Jie patraukė prie didžiulio raitelio. Apačioje buvo matyti dūmų 
tamsybėje skendintys namai. Į stogo dangą kaukšėjo skeveldros. Kur pritvir- 
tinti vėliavą? Greta statulos? Ne, netinka. Juk buvo pasakyta - ant kupolo. Į jį 
vedantys laiptai siūbavo - jie buvo pramušti keliose vietose. 

Tada kariai ėmė kabarotis retais karkaso grebėstais. Išdužus stiklams, jis liko 
plikas. Judėti buvo sunku ir baisu. Kabarojosi lėtai, vienas spaskui kitą, visomis 
jėgomis kabindamiesi į geležį. Pagaliau pasiekė viršutinę aikštelę. Pririšo diržu 
prie metalinės karties vėliavą - ir tuo pačiu būdu atgal. Grįžti buvo dar sunkiau 
ir truko ilgiau. 

Tačiau visa šlovė atiteko nieko bendra su pirmųjų vėliavų virš Reichstago 


iškėlimu neturinčiais M. Kantarijai ir M. Jegorovui. 


Kai Jegorovas ir Kantarija vėl atsirado priešais Neustrojevą, laikrodis rodė be 
dešimties minučių vienuoliktą vakaro. O prieš penkias minutes Zinčenka man 
iškilmingai pranešė telefonu: 

— Draugas generole, karo tarybos vėliava pritvirtinta prie Reichstago kupolo 
dvidešimt pirmą valandą penkiasdešimt minučių Maskvos laiku!“ 

Pulkininkas Zinčenka pasielgė dar paprasčiau. Jis staiga prisiminė, kad iš 
tikrųjų dieną ataka buvo nesėkminga, niekas į Reichstagą neįsiveržė, „padaliniai 
nepasistūmėjo nė per metrą, visi pranešimai ir suvestinės - dėl kažkieno (?) 
neteisingo pranešimo. Na, o toliau, kaip iš rašto: „Jegorovas ir Kantarija su vė- 
liava bėga prie Reichstago... Priešo kulkos švilpauja aplinkui, viena iš jų įsmigo 
į vėliavos kotą, jį perskėlė. Jegorovui buvo peršautos kelnės, Kantarijai - pilotė. 
Bet ir tada jie nesudrebėjo, neatsitraukė, drąsiai įveikė tuos paskutinius metrus 
ir atliko savo pareigą.“ 

Atsakydamas pulkininkas Plechodanovas 1966 metais parašė straipsnį „Kaip 
įvyko šimtmečio afera“. 

„Demobilizuoti iš Sovietų armijos ir ypač pastaraisiais metais, kai buvo nuvai- 
nikuotas asmens kultas, Reichstago šturmo ir vėliavos iškėlimo virš jo dalyviai 

ne kartą kreipėsi (raštu ir žodžiu) į pačias įvairiausias instancijas prašydami pa- 
dėti išsiaiškinti, nustatyti tiesą, kaip buvo iškelta pergalės vėliava. 

Jie vienbalsiai tikino, kad Jegorovas ir Kantarija su vėliavos iškėlimu nėra nie- 
kaip susiję. Negana to, įteiktą karo tarybos vėliavą jie pametė, gėdingai pabėgo iš 
mūšio lauko. Reichstage šie nevykėliai kovotojai atsirado, taip sakant, it šaukš- 
tai po pietų, kai pergalės vėliava plevėsavo jau beveik ištisą parą, be to, atėjo 
lydimi grupės automatininkų. Visus savo pareiškimus tikrieji didvyriai patvir- 
tino įtikinamais ir nepaneigiamais įrodymais... 

Visas šis septynetas žvalgų ir jų kovos draugai ne kartą pasakojo atsakingie- 
siems draugams, mėginusiems jų žygdarbį paskandinti masiniame didvyriškume. 
Tačiau niekur ir niekada jie negavo aiškaus atsakymo. Prieš Reichstago šturmą 
kariuomenės vyriausiosios vadovybės vardu pažadėti vyriausybiniai apdovano- 
jimai už pergalės vėliavos iškėlimą taip ir liko neįteikti ir daugiau kaip po 20 
metų nuo karo pabaigos. 

Ir tuo metu, tyčiodamiesi iš šių didvyrių, štai jau du dešimtmečius garbinami 
tie, kurie pabėgo iš mūšio lauko, kurie niekaip nesusiję su Reichstago paėmimu 
ir pergalės vėliavos virš jo iškėlimu. Kam reikia to melo, kokiam tikslui tai da- 
roma? Šiam falsifikavimui metas padaryti galą.“ 

Straipsnis, suprantama, nebuvo išspausdintas. Apie Šatilovo ir Zinčenkos „ne- 
padorumą“ ir faktų iškraipymą rašė (Stalinui, laikraščiams „Pravda“, „Izvestija“, 
„Moskovskij komsomolec“, SSKP CK politiniam biurui, aukščiausiojo sovieto 
prezidiumui, rašytojams S. Smirnovui ir M. Šolochovui) dar gyvi įvykių daly- 
viai: Viktoras Pravotorovas, Semionas Sorokinas, Ivanas Lysenka, Grigorijus 
Bulatovas, Michailas Mininas, bet kovą su sistema pralaimėjo. Stalino laikais 
jie buvo kviečiami intymių pokalbių į rajono komitetą, gaudavo partinių nuo- 
baudų ir jiems būdavo užsimenama apie nepavydėtinas perspektyvas, valdant 
Chruščiovui ir Brežnevui, - buvo patariama kreiptis į marksizmo-leninizmo 
institutą. Tikriausiai dabar, jei būtų gyvi, būtų apšaukti „istorijos juodintojais. 

Dimisijos papulkininkis Neustrojevas (beje, kodėl keturiasdešimtmetis pa- 
pulkininkis - dimisijoje? Aš - kapitonas leitenantas ir beveik dešimt metų vy- 
resnis, bet esu atsargos kariškis. Piktaliežuviai rašo, kad Stepanas Andrejevičius 
pragėrė savo žvaigždę, o Šatalinas jam išrūpino dublikatą) daugelį metų važi- 
nėjo po šalį su paskaitomis, skelbė oficialią versiją, bet „pertvarkos“ priešauš- 
ryje ryžosi atskleisti „tiesą . Neustrojevas kartu patvirtino ir Zinčenkos teiginį, 
jog šturmas įvyko 18 valandą, ir, Plechodanovo tikinimu, Jegorovas ir Kantarija 
atvyko, kai buvo „šaukštai po pietų. Bet ir šis faktas neleidžia į atsiminimus 
žvelgti rimtai. Neustrojevo batalionas savarankiškai užėmė Reichstagą tuo metu, 
kai Samsonovo ir Davydovo batalionai iki vėlyvos nakties atmušinėjo atakas 

Reichstagas po mūšių. 


„Iš dešinės ir kairės, nepriartėdami iki Reichstago per „šimtą šimtą penkiasde- 
šimt metrų. 

Taip ir išeina, kad Reichstagas šturmuojamas iki šiol. 

Su šia vėliava susijęs dar vienas anekdotas. Gegužės 9 d. 79-ojo šaulių korpuso 
vado įsakymu pergalės vėliava nukabinta nuo Reichstago stogo ir pakeista „didele 
raudonąja vėliava. Generolas Pereviortkinas užsidegė idėja pats įteikti perga- 
lės vėliavą „mūsų didžiajam vadui, mylimam maršalui Josifui Visarionovičiui 
Stalinui. Gegužės viduryje į Berlyno komendantą generolą Berzariną kreipėsi 
Raudonosios armijos centrinio artilerijos muziejaus atstovas ir siūlė vėliavą 
atiduoti jo atstovaujamam muziejui. Generolui idėja patiko ir gegužės 20 d. ta 
proga įvyko 5-osios smogiamosios armijos dalinių paradas su iškilminga vėlia- 
vos perdavimo ceremonija. TASS ir laikraščio „Krasnaja zvezda“ koresponden- 
tai su didele „pompa“ pranešė apie įvykį. Po dviejų parų paaiškėjo, kad į Maskvą 
amžinai saugoti iškeliavo „didelė raudonoji vėliava“, o tikroji vėliava saugoma 
3-iosios gvardijos armijos štabe. Štai kaip viskas nevykusiai išėjo. 


Į BERLYNĄ! PASKUTINIS MĖGINIMAS 


Balandžio 30 d. maždaug 15.30 Adolfas Hitleris nusišovė. Lavonas buvo 
įvyniotas į antklodę, išneštas į Imperijos kanceliarijos sodą, aplietas benzinu ir 
sudegintas. Stalinas šiek tiek nusivylė: „Gaila, kad nepavyko paimti jo gyvo.“ Jau 
atpažinę palaikus, sovietų ekspertai, norėdami pamaloninti Vadą, parašė, esą, 
fiureris buvo narkomanas, psichopatas, vienkiaušis impotentas ir nusinuodijo 
„žiurknuodžiais“. 

Gegužės 1-ąją, 3 valandą nakties, OKH generalinio štabo viršininkas gene- 
rolas Krebsas su lydinčiaisiais asmenimis pagal susitarimą su sovietų vadovybe 
peržengė fronto liniją ir atvyko į generolo Čiuikovo štabą. Krebsas pranešė apie 
Hitlerio nusižudymą, pateikė Imperijos naujosios vyriausybės narių bei kariuo- 
menės vyriausiosios vadovybės narių sąrašą, taip pat naujai iškepto Reicho kan- 
clerio Gebelso kreipimąsi į draugą Staliną: „Aš esu Bormano įgaliotas užmegzti 
ryšį su sovietų tautos vadu. Šio ryšio reikia valstybių, kurios patyrė didžiausių 
nuostolių, taikos deryboms.“ Reicho prezidentu tapo grosadmirolas Denicas, 
sausumos kariuomenės vyriausiuoju vadu - feldmaršalas Šerneris. Gebelso- 
Bormano siūlymų esmė buvo ta, kad Josifas Visarionovičius, vadovaudamasis 
Hitlerio testamentu (!), turėjo pripažinti „legalią“ nacistinę (!!!) vyriausybę ir 
sėsti su ja prie derybų stalo. Kartu imtis priemonių, kad neatsirastų kokia kita — 
„nelegali“ vyriausybė. O kitu atveju juk nebus jokios tvarkos! 

Kremliaus atsakymas buvo paprastas: jokių paliaubų, neatidėliojama ir besą- 
lyginė įgulos kapituliacija. Krebsas išvyko it musę kandęs. 


A. Hitlerio bunkerio antžeminiai statiniai. 


( 

Sovietų karys 
požeminiuose 
J. Gebelso 


apartamentuose, 


Bevaisiai pokalbiai 8-0sios gvardijos armijos štabe niekaip neatsiliepė mūšių 
Berlyne intensyvumui. Šturmas vyko toliau. Miesto centre susigrūdo dvi tankų 
ir trys bendrosios kariuomenės armijos. „Duota komanda: ugnis visa galia ir 
greičiau pribaigti priešą! Berlynas dunda ir vaitoja nuo šūvių ir sprogimų. Reikia 
dar vieno šuolio...“ Generolas Sokolovskis pažymėjo: „Technikos sangrūdos 
dažnai užtverdavo kelią reikalingiems sunkiesiems kalibrams patekti į ugniavie- 
tes. Prireikė duoti specialų nurodymą pašalinti iš kariuomenės kovos rikiuotės 
mūšiui nereikalingą mažo kalibro artileriją, įskaitant ir 76 mm pabūklus.“ 

Maršalas Žukovas dar vylėsi parengti sovietinei liaudžiai šventinę dovaną 
gegužės 1-ajai. 

Tačiau 18 valandą vokiečiai reikalavimą kapituliuoti atmetė. Bunkeryje įvy- 
kusiame paskutiniame pasitarime Gebelsas pareiškė: „Fiureris uždraudė kapitu- 
liuoti.“ Tada generolas Krebsas paleido sau į kaktą kulką. Gebelsas nusinuodijo, 
Bormanas pranyko. Generolas Veidlingas įsakė pavaldiems daliniams: „kas gali 
ir nori, tegul prasiveržia, kitiems - sudėti ginklus.“ O Žukovas surengė pirtį 
Bogdanovui: 

„2-osios [gv.] tankų armijos daliniai puola itin prastai. Per paskutines 3 dienas 
armija apskritai neturi jokių rezultatų. Aš esu priverstas pats griežtai jus įspėti 
ir reikalauju: 

Amerikiečių karo 
korespondentai 
apžiūrinėja 

A. Hitlerio ir jo 
žmonos E. Braun 
savižudybės 
vietą. Ant sofos 


liko fiurerio 


kraujo pėdsakų. 


1. Geriau organizuoti mūšį, negu organizavote iki šiol. 

2. Išlįsti iš rūsių ir pačiam matyti mūšį. 

3. Parengti tris keturias tankų brigadas ir, vadovaujant patiems brigadų va- 
dams, prasiveržti į priešo užnugarį. Paskui brigadas leisti korpusų ir armijos pa- 
grindines pajėgas. 

4, Būti ryžtingesniems. 12-ojo tankų korpuso veiksmus derinti su aviacijos 


veiksmais. 

Reichsprezidentas Denicas kreipėsi į Vermachtą žodžiais: „Fiureris žuvo. 
Puoselėdamas didžią idėją išgelbėti Europą nuo bolševizmo, jis paaukojo dėl šio 
siekio savo gyvybę ir žuvo didvyrio mirtimi. Pasitraukė iš gyvenimo vienas iški- 
liausių žmonių Vokietijos istorijoje. Su didžia pagarba ir liūdesiu mes lenkiame 
priešiais jį savo vėliavas... imuosi vadovauti visų rūšių ginkluotosioms pajėgoms 
didžiai trokšdamas toliau kovoti su bolševizmu, kol šimtai tūkstančių kareivių ir 
taikių gyventojų bus išgelbėti nuo vergijos ir sunaikinimo. Prieš anglus ir ame- 
rikiečius aš būsiu priverstas kovoti toliau, kol jie nustos trukdyti man kovoti su 
bolševizmu.“ 

Naktį į gegužės 2-ąją Veidlingas per parlamentarus pareiškė sovietų vado- 
vybei, kad 56-asis tankų korpusas kapituliuoja. 6 valandą, 8-osios gvardijos 

Berlyno paskutinio komendanto H. Veidlingo (kairėje) pasidavimas į nelaisvę. Po A. Hitlerio 


mirties H. Veidlingas mieste kovojusioms karių grupėms įsakė nutraukti pasipriešinimą. Pats jis 


mirė 1955 m. sovietų nelaisvėje. 


armijos juostoje peržengęs fronto liniją, jis pasidavė į nelaisvę. Tardomas gene- 
rolas sakė: „Berlynas turėjo maisto ir šaudmenų atsargų 30 dienų, bet sandėliai 
buvo išdėstyti pakraščiuose, centre beveik nebuvo nei šaudmenų, nei maisto ir 
kuo labiau siaurėjo aplink gynėjus rusų kariuomenės žiedas, tuo sunkesnė darėsi 
padėtis dėl šaudmenų ir maisto, o paskutines dvi dienas mes beveik neturėjome 
nei viena, nei kita. 

Netrukus Veidlingas parengė įsakymą kariuomenei nustoti priešintis ir su- 
dėti ginklus. Kiek vėliau panašų į šį įsakymą „imperijos laikinosios vyriausy- 
bės vardu“ pasirašė propagandos ministras Hansas Fričė (Fritzsche), taip pat 
pranešdamas apie savo vado savižudybę. Kaip tik tą akimirką iš nuovargio ir 
miego stokos vos pastovinčiam ant kojų Čiuikovui švystelėjo mintis: „Tai jau 
karo pabaiga.“ 

Tiesą sakant, pasidavimas į nelaisvę jau prasidėjo. Tačiau dėl to, kad vokiečių 
kariuomenės Berlyne valdymas buvo paralyžiuotas, Veidlingo ir Fričės įsaky- 
mai negalėjo pasiekti visų dalinių. Todėl atskiros kovinės grupės toliau prieši- 
nosi ir mėgino iš miesto prasiveržti į vakarus. Tik paskelbus įsakymą per radiją, 

prasidėjo masinis kapituliavimas. Vakarop organizuotas priešinimasis baigėsi, į 
nelaisvę paimta 70 tūkst. kareivių ir karininkų. Sovietų žvalgybos duomenimis, 
maždaug 15-17 tūkst. žmonių įstengė išsiveržti iš miesto: „Daugiausia grupių iš- 
trūko iš apsupties ir pasitraukė iš miesto metro tuneliais iki „Reichssportmeldės“ 
stoties, iš kur tos grupės traukė įvairiais maršrutais.“ Venko armija ėmė trauktis 
prie Elbės pasiduoti sąjungininkams. 

Kupinas pasitenkinimo dėl griuvėsiais paversto Berlyno generolas Katukovas 
rašė korespondentui Jurijui Žukovui: „Mes jį pribaigėme. Jis pavydės Oriolui, 
Sevastopoliui ir virtinei kitų miestų - taip mes jį apdorojome.“ 

Vakarų Pomeranijoje ir Meklenburge prasidėjo sėkmingas Baltarusijos 2-ojo 
fronto kariuomenės puolimas. Iki gegužės 2-osios pabaigos ji pasiekė Baltijos 
jūros pakrantę, o kitą dieną, pasistūmėjusi į Vismaro, Šverino, Elbės upės liniją, 
užmezgė ryšį su anglų 2-ąja armija. Iki gegužės 7 d. 1-ojo Baltarusijos fronto ka- 
riuomenė slinko į vakarus ir plačiu frontu pasiekė Elbę. 


Berlyno puolamoji operacija baigėsi 1945 m. gegužės 8 d. Žlugus sostinei — 
„vokiškojo imperializmo centrui ir vokiečių agresijos židiniui, - Trečiasis rei- 
chas neteko bet kokios galimybės tęsti organizuotą ginkluotą kovą. Vykstant 
operacijai, buvo paimta į nelaisvę 480 tūkst. priešo kareivių ir karininkų, su- 
rinkta apie 11 tūkst. pabūklų ir minosvaidžių, daugiau kaip 1,5 tūkst. tankų bei 
savaeigių pabūklų, 4,5 tūkst. lėktuvų. 

Berlyno gynėjai kovėsi iki pabaigos. Kad tai buvo įnirtinga kova, liudija so- 
vietų trijų frontų nuostoliai. Net pačiais oficialiausiais duomenimis, neįskaitant 
lenkų armijų netekčių, jie prarado 352 tūkst. žmonių, iš jų negrįžtamai - 78 tūkst. 
(kitais duomenimis, daugiau kaip 102 tūkst.), 2108 pabūklus ir minosvaidžius, 
917 lėktuvų, 1997 tankus ir SAĮ. Pagal paros vidutinius nuostolius - 15 335 žmo- 
nės - Berlyno operacija pranoksta visas 1943 metų vasaros pačias kruviniau- 
sias kautynes. Suprantama, kad visų sunkiausia našta prislėgė 1-ąjį Baltarusijos 
frontą, kuris neteko beveik 180 tūkst. žuvusių ir sužeistų žmonių - 20 96 pradi- 
nio skaičiaus, sudegė 916 šarvuotosios technikos vienetų - 30 96. 

Dėl dviejų tankų armijų panaudojimo Vokietijos sostinėje esama dviejų prie- 
šingų nuomonių, kurios iš tikrųjų viena kitos nepaneigia. 

Maršalas Vasilevskis: „Šios operacijos patirtis dar kartą įtikinamai parodė, 
kad stambius tankų junginius naudoti kovai dėl didelės gyvenvietės netiks- 
linga: ten jie netenka pačių svarbiausių savo pranašumų - smogiamosios jėgos 
ir manevringumo.“ 

Šarvuočių bei tankų kariuomenės maršalas Babadžanianas: „Griežtas moks- 
linis objektyvumas privers mus pripažinti, kad nors Vyslos-Oderio operacijoje 

tankai, mesti į vadinamąją laisvą pralaužą, iš pat pirmos dienos gavo plačią 
erdvę veržliems veiksmams, dėl ko Raudonoji armija pasiekė pergalę, o jiems 
teko šlovė, bet Berlyno operacijoje tankai buvo panaudoti, deja, ne geriausiu 
būdu. Jų tiesioginis įsiveržimas į pralaužą, smūgis į priešo gynybos frontą, kai 
jie kartu su bendrosios kariuomenės armijomis, su pėstininkais vieną po kitos 
atakuoja priešo gynybos linijas - visa tai neatitinka tokių didelių tankų junginių, 
kaip tankų armijos, tikrosios paskirties. Šiuo atveju turima galvoje ne tiesioginės 
paramos pėstininkams tankai ir ne atskiros bendrosios kariuomenės armijoms 
priskirtos tankų brigados, kurios paprastai veikia kaip ir tiesioginės paramos 
grupės, o dideli tankų junginiai, skirti išplėsti puolimo laimėjimams... 

Berlyno operacija - puolamoji, o tankų armijos - dideli tankų junginiai, čia 
veikiantys iš esmės kaip pėstininkų tiesioginės paramos tankai, patirdavo didelių 
nuostolių. Vienintelis tokio paties panaudojimo šturmuojant Berlyną argumen- 
tas, kad tai - finalinė karo scena, po kurios iškart nusileis priešo kapituliavimo 
uždanga.“ 

Kitokio požiūrio laikosi tie, kurie tiesiogiai siuntė tankus į megapolio gatves, 
pavyzdžiui, šarvuočių bei tankų kariuomenės maršalas Rybalka: „Dėl susiklos- 
čiusių operatyvinių taktinių ir politinių aplinkybių karo finaliniame etape reikėjo 
greit užimti Vokietijos sostinę. Žlugus Berlynui, turėjo žlugti Vokietija - kapitu- 
liuoti jos demoralizuota kariuomenė. Tomis sąlygomis panaudoti tankų armiją 
tiesioginei kovai didelio miesto viduje buvo būtina. Nors svarbiausios tankų ir 
mechanizuotosios kariuomenės kovinės savybės - ugnis iš didžiausio nuotolio 
ir taranuojamojo smūgio galia - negalėjo atsiskleisti, jų panaudojimą pateisina 
operacijos svarba ir lemiami rezultatai.“ 

O štai šarvuočių bei tankų kariuomenės maršalo Bogdanovo nuomonė: 
„Berlyno operacija parodė, kad tankų armijos gali savarankiškai kovoti ir to- 
kiame dideliame mieste kaip Berlynas. Sovietų Sąjungos maršalas drg. Žukovas 
parodė, kaip reikia naudoti tankų armijas įvairiuose karo etapuose. Štai 
Varšuvos-Poznanės operacijoje tankų armijos aplenkdavo didelius miestus ar 
apsupdavo juos iki atvykstant pėstininkams, o Berlyno operacijoje Berlynas 
buvo ne tik operacijos galutinis tikslas, bet ir galutinis karo tikslas, tad tankų ar- 
mijos turėjo jį siekti užimti kartu su pėstininkų armijomis, savarankiškai kautis 
miesto gatvių mūšiuose.“ 

Taigi iš principo negalima. Bet jei labai ima noras, tai galima ir net reikia (va- 
dovaudamasis panašiais „taktikos principais, Rusijos generalinis štabas pla- 
navo Grozno šturmą). Tiesa, Rybalka ir Bogdanovas savo samprotavimus išsakė 
1946 metais ir savo argumentus pastiprino „tiesiogiai vadovavusio operacijai“ 
ir reikalavusio „ryžtingų veiksmų , turint tikslą greit ją baigti, draugo Stalino 
nuomone. 

Hitleris buvo dar gyvas, kai, pasak Konevo, pasigirdo skambutis iš kariuome- 
nės vyriausiosios vadovybės būstinės: „Stalinas paklausė: „Kaip jūs manote, kas 
ims Prahą?" Retorinis klausimas. Sovietų generalinis štabas dar balandžio 24 d. 
Maskvoje esančioms sąjungininkų karinėms misijoms išsiuntinėjo laišką: 

„Prašome pranešti generolui Eizenhaueriui, kad sovietų kariuomenės vyriau- 
siosios vadovybės plane numatyta artimiausiu metu užimti Berlyną, atkovoti iš 
priešo Elbės upės rytinį krantą šiauriau ir piečiau Berlyno, taip pat Vltavos upės 
slėnį, kur, mūsų duomenimis, vokiečiai telkia nemažas pajėgas.“ 

Tai reiškė, kad Prahą užims Raudonoji armija, o Čekoslovakijoje, kaip ir 
Lenkijoje, Rumunijoje, Vengrijoje, įvyks „revoliuciniai pokyčiai ir atsivers „so- 
cializmo kūrimo“, griežtai prižiūrimo Maskvos, perspektyvos. Anglai manė, 
kad sąjungininkų kariuomenei net laikinai okupavus Čekoslovakijos teritoriją, 
nebūtų išvengta svarbių politinių padarinių ir įkalbinėjo amerikiečius žygiuoti 
Prahos kryptimi. 

Čerčilis balandžio 30 d. rašė Trumenui: „Galima beveik neabejoti, kad jei Jūsų 
kariuomenė išvaduotų Prahą ir kiek galima didesnę dalį Vakarų Čekoslovakijos, 
tai galėtų visiškai pakeisti Čekoslovakijoje padėtį po karo ir padarytų didelį 
poveikį padėčiai gretimose šalyse. Kita vertus, jei Vakarų sąjungininkai aktyviai 
neprisidės prie Čekoslovakijos išvadavimo, šią šalį ištiks Jugoslavijos likimas.“ 

Tačiau amerikiečiai „dėl jaunatvės“ nieko nenutuokė apie geopolitiką. 
Trumenas į Čerčilio laišką reagavo šaltai, o Maršalas įspėjo Eizenhauerį, kad 
neverta „rizikuoti amerikiečių kareivių gyvybėmis vien dėl politinės naudos. 
Generolas atsakė: „Aš jokiu būdu nesiimsiu jokių veiksmų, kurie nebūtų pagrįsti 
kariniais išskaičiavimais, jei tik negausiu dėl jų specialaus jungtinio štabų vir- 
šininkų komiteto įsakymo.“ Įdomu, ar savo klaidą Eizenhaueris suprato, tapęs 
JAV prezidentu? 

Gegužės 1 d. maršalas Konevas gavo direktyvą rengti 1-ojo Ukrainos fronto 
dešiniojo sparno kariuomenę „veržliai pulti“ Prahos kryptimi. Kitą dieną 4-ojo 
Ukrainos fronto kariuomenės vadas generolas A. Jeriomenka, pagaliau užėmęs 
Moravska Ostravą, gavo įsakymą smogti vakarų kryptimi, kad užimtų Prahą ne 
vėliau kaip gegužės 12-14 d. 

Tuo metu amerikiečių 3-ioji ir 1-oji armijos įžengė į Austrijos ir Čekoslovakijos 
teritoriją, iki Prahos joms liko nužygiuoti apie 100 kilometrų, rusams - pusan- 
tro karto toliau. Gegužės 4 d. Eizenhaueris, kreipdamasis į Raudonosios armijos 
generalinio štabo viršininką, pasiūlė išplėsti amerikiečių kariuomenės puo- 
limą iki Vltavos ir Elbės vakarinių krantų, t.y. užimti Prahą ir gretimus rajo- 
nus. Generolas A. Antonovas atsakė, kad Raudonoji armija pati susidoros su šia 
užduotimi, nes tam tikslui jau atliktas „atitinkamas pergrupavimas , ir išreiškė 

viltį, kad Eizenhaueris įvykdys pageidavimą „santykinai pristabdyti jo pajėgų 
puolimą Čekoslovakijoje“. 

Gavęs laišką, Eizenhaueris įsakė sustabdyti 12-ąją armijų grupę Karlovy Varų, 
Plzeno, Česke Budejovicų linijoje. Prahos operacijos bendras sumanymas, ku- 
riame dalyvavo 1-ojo, 4-ojo ir 2-ojo Ukrainos frontų kariuomenė, buvo toks: 
keliais smūgiais iš šiaurės, rytų ir pietryčių artėjančiomis viena prie kitos kryp- 
timis per trumpą laiką sutriuškinti vokiečių pajėgas Čekoslovakijos teritorijoje, 
neleisti joms atsitraukti į vakarus ir pietvakarius. 

Maršalas Konevas nusprendė 13-osios, 3-iosios divizijų ir 5-osios gvardijos 
divizijos, 4-osios ir 3-iosios gvardijos tankų armijų, dviejų tankų korpusų ir 
kavalerijos korpuso pagrindinį smūgį iš Ryzos rajono nukreipti išilgai Elbės ir 
Vltavos krantų bendra Prahos kryptimi. Fronto antrąjį smūgį, turint tikslą per- 
skirti priešo grupuotę, operacijos trečiąją dieną iš rajono į šiaurės vakarus nuo 
Gerlico turėjo atlikti 28-osios ir 52-osios armijų pajėgos, taip pat mechanizuo- 
tasis korpusas bendra Citau (Zittau), Mlada Boleslovo, Prahos kryptimi. Trečiąjį 
smūgį, aplenkdama Dresdeną, iš pietryčių surengė Lenkijos kariuomenės 2-oji 
armija. Puolimo vidutinis tempas per parą planuotas 20-25 kilometrai. 

Maršalo Malinovskio sprendimu 2-ojo Ukrainos fronto pagrindinį smūgį tu- 
rėjo atlikti 7-osios gvardijos armijos ir 6-osios gvardijos tankų armijos pajėgos. 
Po dviejų dienų smogiamajai grupuotei iš kairės turėjo pereiti į puolimą 9-oji 
gvardijos armija, o iš dešinės - 53-ioji armija su operatyviniam tikslui jai paval- 
džiais dviem Rumunijos 1-osios armijos kariuomenės korpusais ir 1-oji gvar- 
dijos kavalerijos mechanizuotoji grupė. 40-oji armija kartu su 4-3ja Rumunijos 
armija turėjo judėti Olomouco kryptimi. 

Generolas Jeriomenka toliau vykdė priešo Olomouco grupuotės likvidavimo 
užduotį ir taip atvėrė kelią 4-ojo Ukrainos fronto kariuomenei kelią į Prahą iš 
rytų. 

Iki gegužės pradžios 1220 kilometrų fronte nuo Potsdamo iki Dunojaus veikė 
trijų Ukrainos frontų pajėgos: 20 bendrosios kariuomenės, 3 tankų ir 3 oro armi- 
jos, kavalerijos mechanizuotoji grupė, taip pat 5 tankų korpusai, mechanizuo- 
tasis ir kavalerijos korpusai - 170 divizijų. Iš viso operacijai pasitelkta daugiau 
kaip 2 milijonai žmonių, daugiau kaip 27 tūkst. pabūklų ir minosvaidžių, 1800 
tankų ir SAĮ, 2942 kovos lėktuvai. Puolimo pradžia numatyta gegužės 7 d. 

Prieš juos veikė feldmaršalo Šernerio armijų grupės „Centras“ kariuomenė 
(4-oji tankų, 1-oji tankų armijos, 17-oji armija) ir dalis generolo Rendulico ar- 
mijų grupės „Osterreich“ dalis pajėgų (8-oji armija). Bendras vokiečių grupuotės 
Čekoslovakijoje žmonių skaičius siekė 900 tūkst. žmonių, kurie turėjo 9700 pa- 
būklų ir minosvaidžių, 1900 tankų ir 1000 lėktuvų. Juos rėmė iš anksto parengta 
stipri gynyba, ši kariuomenė buvo visai parengta kovai. 

Denico vyriausybė, įsikūrusi Flens- 
burge, puikiai suprato, kad karinė pa- 
dėtis beviltiška, bet tikėjosi sustabdyti 
sovietų kariuomenės veržimąsi į vaka- 
rus, sudaryti paliaubas su sovietų sąjun- 
gininkais ir kuo didesnę dalį Rytų fronto 
kareivių atitraukti į anglų ir amerikiečių 
okupacijos zoną. Gegužės 3 d. admirolo 
Hanso fon Frydeburgo vadovaujama 
a delegacija išvyko derybų į Montgomerio 
| štabą ir gegužės 4 d. ten buvo pasirašytas 
dokumentas dėl visų Vokietijos pajėgų 
Olandijoje, Šiaurės vakarų Vokietijoje, 
Šlezvige ir Danijoje kapituliavimo. 
Paskui Frydeburgas atvyko į Reimsą, į 
generolo Eizenhauerio štabą. Ten admi- 
rolui buvo pareikšta, kad sąjungininkai 
iš Vokietijos kariuomenės vyriausiosios 
vadovybės reikalauja, jog vienu metu 
besąlygiškai kapituliuotų visa kariuo- 
Admirolas K. Denicas, kurį prieš nusižudydamas == menė Rytuose ir Vakaruose. 

A. Hitleris skyrė savo įpėdiniu. Denicas gegužės 5 d. pasakė kalbą, 
kurioje pabrėžė: „.„..mano pirmiau- 
sias tikslas yra išgelbėti vokiečius nuo 

puolančių ir juos naikinančių bolševikų. Vien todėl karo veiksmai vyksta to- 

liau.“ Vokietijos kariuomenės vyriausiosios vadovybės įsakyme buvo sakoma: 

„Sudėdami ginklus Šiaurės vakarų Vokietijoje, Danijoje ir Olandijoje, mes re- 

miamės įsitikinimu, kad toliau kovoti su Vakarų valstybėmis nėra prasmės. 

Tačiau Rytuose kova nesiliauja. 

Ir feldmaršalas Šerneris taip pat pasirašė įsakymą: „Karas artėja prie pabai- 
gos. Pagal fiurerio paskirto valstybės ir Vermachto vyriausiosios vadovybės 
vadovo grosadmirolo Denico įsakymą reikia kautis toliau, kol tai, kas bran- 
giausia, - mūsų žmonės, - taps saugūs. Įvykdžiusius šią užduotį, ketinu jus, 
mano kariai, išdidžiai pakeltomis galvomis jūsų dalinius išvesti į tėvynę.“ 

Tačiau Trečiojo reicho laikas baigėsi. Susitarti dėl kokių nors ypatingų pa- 
sidavimo sąlygų Vakaruose nepavyko. Dėl masinio vokiečių perėjimo į anglų 
bei amerikiečių okupacinę zoną, atkakliai priešinantis rytuose, ir be to jau gedo 
santykiai su Sovietų Sąjunga. Tad Eizenhaueris laikėsi bekompromisės pozici- 
jos. Vokiečių delegacijai buvo pranešta, kad jei besąlyginė kapituliacija nebus 

pasirašyta visuose frontuose vienu metu, derybos bus nutrauktos, amerikiečiai 
atnaujins oro karą, o per anglų bei amerikiečių kariuomenės liniją „nebus pra- 
leidžiami net asmenys, norintys pasiduoti į nelaisvę pavieniui.“ 

Gegužės 7 d. 02.40 generolas Jodlis Reimse pasirašė Vokietijos ginkluotųjų 
pajėgų kapituliavimo aktą, kuris įsigaliojo gegužės 9 d. 23 valandą Vidurio 
Europos laiku. Nuo to laiko ne tik uždrausti bet kokie kovos veiksmai, bet ir bet 
koks kariuomenės judėjimas. Dėl to vokiečių daliniai Rytų fronte neteko gali- 
mybių išvengti rusų nelaisvės. Sąjunginių ekspedicinių pajėgų Europoje vardu 
tokį dokumentą pasirašė generolas Bedelas Smitas (Bedell Smith). Sovietų kari- 
nės misijos viršininkas generolas majoras I. Susloparovas, taip ir nesulaukęs ins- 
trukcijų iš Maskvos, taip pat pasirašė, bet su pastaba: „Šis protokolas dėl karinio 
kapituliavimo neatmeta galimybių vėliau pasirašyti kitą, tobulesnį Vokietijos 
kapituliavimo aktą, jei pageidautų kuri nors sąjungininkų vyriausybė.“ Kai nu- 
skambėjo sveikinimai ir buvo išgertas šampanas, Ivanui Aleksejevičiui buvo 
įteikta telegrama: „Jokių dokumentų nepasirašyti!“ 

Feldmaršalui Šerneriui Keitelis pranešė, kad jis turi ne daugiau kaip dvi dienas 
atitraukti savo kariuomenę iš Čekijos ir pasiduoti amerikiečiams. 

Bet Šernerio kariuomenei nepavyko pasitraukti „aukštai pakelta galva“. 

Čekijoje kilo stichinis nacionalinis sukilimas prieš vokiečių okupacinę valdžią. 
Prahoje gegužės 5 d. sukilėliai izoliavo priešo įgulą ir užėmė svarbiausius 
miesto objektus: paštą, telegrafą, miesto elektrinę ir daugumą tiltų per Vltavos 
upę. Gatvėse buvo sudarytos barikados. Prasidėjo kova su Praha besiribojan- 
čiuose rajonuose, Moravijos pafrontės rajonuose, Čekijos vakariniuose rajo- 
nuose. Pirmiausia čekai ėmė plėšti ir žudyti sudetų vokiečius ir sužeistuosius 
ligoninėse. Būti „arijumi“ pasidarė mirtinai pavojinga. „Geležinis Ferdinandas", 
siekdamas apginti svarbiausias atsitraukti būtinas komunikacijas, įsakė sukilimą 
numalšinti. Tačiau sukilėlių štabo prašymu miestą ėmėsi ginti iš Oderio fronto 
pasitraukusi ir „žygiuojanti pro šalį“ 1-oji ROA (Rusijos išvadavimo armija), va- 
dovaujama majoro S. Buniačenkos. Gyventojai diviziją pasitiko džiaugsmingai, 
kaip išvaduotojus. Rusai stojo į kovą su SS daliniais, kaip rašo vienas liudinin- 
kas, rodydami „grynai rytietišką panieką mirčiai. Vokiečiams tas „nesusiprati- 
mas“ buvo didelis netikėtumas. Įdomu, kad tada ir vokiečiai, ir „vlasovininkai“, 
ir čekai norėjo, kad Prahą užimtų amerikiečiai. 

Gegužės 6-osios rytą 1-ojo Ukrainos fronto smogiamosios grupuotės juostoje 
buvo atlikta žvalgyba mūšiu, nes dėl skuboto pasirengimo nebuvo gerai žinomas 
net priešo gynybos priešakinis kraštas. Per žvalgybą paaiškėjo, kad vokiečiai, 
palikę nedideles pajėgas, traukiasi pietų kryptimi. Maršalas Konevas nusprendė 
nedelsdamas pasinaudoti priešakinių batalionų laimėjimu. Dienos antroje 

Rusijos išvadavimo armija žengia Prahos gatvėmis. 


pusėje po trumpo artilerinio rengimo į puolimą perėjo Puchovo ir Gordovo ar- 
mijos, taip pat jų juostoje veikiantys 25-asis ir 4-asis gvardijos tankų korpusai 
bei Leliušenkos ir Rybalkos tankų armijos. Vakare į kautynes stojo Žadovo 5-oji 
gvardijos armija. Iki dienos pabaigos pasistūmėta 23 kilometrus, tankai pasiekė 
Dresdeno-Leipcigo autostradą. Priešo „smulkių atskirų grupių“ atoveiksmis 
buvo silpnas. 

Po paros 4-oji gvardijos tankų armija ir 13-oji armija įveikė dar 45 kilome- 
trus ir pasiekė Rūdinių kalnų šiaurinius šlaitus. 3-ioji gvardijos armija užėmė 
Meiseno miestą, o 3-iosios gvardijos tankų armijos ir 5-osios gvardijos armi- 
jos kariuomenė pradėjo kovas dėl Dresdeno. Fronto vadas, nepatenkintas „lėtu 
tempu“, įsakė iš tankų armijų skirti priešakinius būrius ir, „aplenkiant visas kliū- 
tis bei priešinimosi mazgus, didžiausiu greičiu žygiuoti Prahos kryptimi“. 

Gegužės 7 d. į puolimą perėjo 1-ojo Ukrainos fronto kairiojo sparno ka- 
riuomenė. Tą pačią dieną į Prahą pajudėjo 2-ojo Ukrainos fronto armijos. 
7-oji gvardijos armija pralaužė priešo gynybą 25 kilometrų ruože ir iki dienos 
pabaigos pasistūmėjo 12 kilometrų. Smūgiui sustiprinti Šumilovo juostoje buvo 
pasiųsta generolo A. Kravčenkos 6-oji gvardijos armija, o kairiau - generolo 

V. Glagolevo 9-oji gvardijos armija. Šiauriau Vienos puolimą atnaujino generolo 
A. Petruševskio 46-oji armija. 

Prahoje jau niekas neabejojo, kad amerikiečiai neateis. Vadovauti sukilimui 
ėmėsi komunistai ir su parašiutais nuleisti naujosios Čekijos respublikos atsto- 
vai, kurie „vlasovininkams“ rekomendavo pasiduoti artėjančiai Raudonajai ar- 
mijai. Vėlų vakarą Buniačenka įsakė savo divizijai nutraukti kovos veiksmus ir 
trauktis į pietus. 

4-ojo Ukrainos fronto kariuomenė toliau puolė Olomouco kryptimi ir gegu- 
žės 8 d. jį užėmė. Jeriomenkos pagrindinės pajėgos - 60-oji, 38-oji, 1-0ji gvardi- 
jos ir 18-oji armijos - pradėjo puolimą Prahos kryptimi. 

1-ojo Ukrainos fronto dešiniojo sparno kariuomenė iki gegužės 8 d. palaužė 
priešinimąsi Rūdinių kalnų linijoje ir įžengė į Čekoslovakijos teritoriją. Tankų 
armijų priešakiniai daliniai buvo už 70-80 kilometrų nuo Prahos. 3-iosios ir 
5-osios gvardijos armijų kariuomenė, remiama Lenkijos kariuomenės 2-osios 
armijos, užėmė visą Dresdeną. 

Naktį į gegužės 9-ąją 4-oji ir 3-ioji gvardijos tankų armijos atliko 80 kilometrų 
šuolį ir auštant jų priešakiniai daliniai įžengė į Prahą, o įkandin jų - 3-iosios gvar- 
dijos armijos ir 13-osios armijos daliniai. Tą pačią dieną iš rytų į Čekoslovakijos 
sostinę įžengė 4-ojo Ukrainos fronto 60-osios ir 38-0sios armijų būriai, iš jų ir 
1-oji Čekoslovakijos tankų brigada. Iš pietų miestą užplūdo ir 2-ojo Ukrainos 
fronto 6-osios gvardijos tankų armijos bei kavalerijos mechanizuotosios grupės 
padaliniai. 

Sovietų kariuomenei pasiekus Prahos rajoną, armijų grupės „Centras pagrindi- 
nių pajėgų galimo atsitraukimo keliai buvo atkirsti. Kartu Konevo ir Malinovskio 
armijos toliau traukė į vakarus, kur susitiko su amerikiečių kariuomene. 

Per Prahos operaciją buvo paimta į nelaisvę apie 860 tūkst. priešo kareivių ir 
karininkų. Sovietų nuostoliai: 11 tūkst. žuvusių ir 38 tūkst. sužeistų Žmonių, 373 
tankai, 1006 pabūklai ir minosvaidžiai, 80 kovos lėktuvų. Šernerio planas išvesti 
armijų grupės „Centras“ kariuomenę į amerikiečių zoną žlugo. Pats feldmaršalas 
gegužės 9 d. sėdo į „štorchą“ ir išskrido į Alpes vadovauti „nacionalinės tvirto- 
vės gynybai. Pasiekęs Keselringo štabą, jis įsitikino, kad niekada jokios tvirtovės 
nebūta. Štabo karininkai jį drausmingai „atidavė“ amerikiečiams. 

J. Stalinas nusimanė apie simbolius. Niekam nežinomo generolo SSRS 
vardu pasirašyta kapituliacija vyriausiojo vado negalėjo tenkinti. Generolas 
Štemenka prisimena pasitarimą Stalino kabinete. Vado išvaizda „rodė visišką 
nepasitenkinimą . 

„Reimse pasirašytos sutarties, - kalbėjo J. Stalinas, - negalima atšaukti, bet jos 
galima nepripažinti. Kapituliacija turi būti įtvirtinta kaip itin svarbus istorinis 


515 


516 


Vladimir Bešanov. Trečiojo reicho katastrofa 


1945 m. gegužės 8 d., Reimsas. Generolas feldmaršalas V. Keitelis 


prieš pasirašydamas Vokietijos kapituliavimo aktą. 


faktas ir priimta ne nugalėtojų teritorijoje, o ten, iš kur prasidėjo fašistinė agre- 
sija - Berlyne ir ne vienašališka tvarka, o būtinai visų antihitlerinės koalicijos 
šalių vyriausiosios vadovybės. Tegul ją pasirašys kas nors iš buvusios fašistinės 
valstybės vadeivų ar ištisa grupė nacistų, atsakingų už visas jų įvykdytas pikta- 
darybes žmonijai.“ 

Sąjungininkams sutikus, buvo nuspręsta Reimse pasirašytą aktą laikyti 
„preliminariu kapituliacijos protokolu, o Berlyne jį „oficialiai ratifikuoti“. 
Vyriausiosios vadovybės direktyva ratifikuoti Vokietijos besąlyginės kapitulia- 
cijos aktą buvo įgaliotas kariuomenės vyriausiojo vado pavaduotojas maršalas 
G. Žukovas. Į Berlyną su visais reikalingais dokumentais išskrido A. Višinskis. 
Dvaitas Eizenhaueris tam reikalui pasiuntė savo aviacijos maršalo pavaduo- 
toją Tederį (Tedder). Prancūzijai atstovavo generolas de Tasinji (Jean Lattre de 
Tassigny). „Buvusių vadeivų vardu pasirašyti turėjo feldmaršalas Keitelis. 

Berlyno centras buvo smarkiai sugriautas, todėl ceremonija įvyko Karlhorste, 
karo inžinerijos mokyklos valgykloje, gegužės 8 d. 23 valandą Vidurio Europos 
laiku. Paskui prasidėjo milžiniškas banketas, kurį Žukovas prisimena neslėp- 
damas pasitenkinimo: „Šventinė vakarienė baigėsi rytą su dainomis ir šokiais. 
Be konkurencijos šoko sovietų generolai. Aš taip pat neištvėriau ir, prisiminęs 
jaunystę, sušokau „rusiškai . Skirstėmės ir išsivažinėjome su kanonados garsais, 
pergalės proga ji griaudėjo iš visų rūšių pabūklų.“ 

Ar tik ne šį banketą aprašo dvaro šokėjas Boria Sičkinas: 

„Stalingrado didvyris generolas Čiuikovas buvo legendinė ir nepaprasta as- 
menybė. Nepaisant jį lydinčios šlovės, tai buvo kupinas džiugesio žmogus. Jis 
nemėgo oficialumo. Prisimenu, per tą banketą jis atsisagstė kitelį, iš po kurio 
pasimatė jūreiviški marškinėliai. 

Prasidėjo šokiai. Fronto karo tarybos narys generolas leitenantas Teleginas 
šoko rusišką šokį su skarele rankoje ir atrodė panašus į kolchozo homoseksualistą. 

Žukovas visus dalyvius sužavėjo profesionaliu, ugningu rusišku šokiu. Tai 
buvo aukščiausio lygio reginys. Žukovas šokti pakvietė generolą Čiuikovą. 
Vilkintis jūreiviškus marškinėlius didžiulis, geležiniais dantimis Čiuikovas pri- 
minė žavingą lokį. Jis įžengė į šokių aikštelę ir staiga persivertė „kūliu“ - padarė 
salto į priekį. Labai jau sudėtingas judesys! Ypač, kai atliekamas ant slidžių par- 
keto grindų, plius po dviejų litrų išgertos degtinės. Tai buvo panašu į mirtiną 
triuką, bet generolas jį atliko puikiai ir sukėlė plojimų audrą. 

Paskui Čiuikovas pasižymėjo tūpčiojimais ir, salei plojant, baigė šokti. 
Pasikvietė mane ir nuėjome prie stalo gerti toliau.“ 

Visose antihitlerinės koalicijos šalyse gegužės 8-ąją jau oficialiai buvo šven- 
čiama pergalė. 

Sovietų Sąjungoje ji buvo pažymima gegužės 9-ąją, kai į sovietinius žmones 
kreipėsi draugas Stalinas: 

„Draugai! Tėvynainiai ir tėvynainės! 

Atėjo didi Pergalės prieš Vokietiją diena. Fašistinė Vokietija, kurią parklupdė 
Raudonoji armija ir mūsų sąjungininkų kariuomenė, pripažino pralaimėjimą ir 
paskelbė, kad besąlygiškai kapituliuoja. 

Gegužės 7 d. Reimso mieste buvo pasirašytas pirminis kapituliacijos pro- 
tokolas. Gegužės 8 d. vokiečių kariuomenės vyriausiosios vadovybės atstovai, 
dalyvaujant sąjungininkų kariuomenės vyriausiosios vadovybės atstovams, 
Berlyne pasirašė galutinį kapituliacijos aktą, pradėtą vykdyti nuo gegužės 8 d. 
24 valandos. 

Žinodami apie vokiečių vadeivų, kurie sutartis ir susitarimus laiko beverčiais 
popierėliais, vilkiškus įpročius, mes neturime pagrindo jais pasitikėti. Tačiau 

Pro Berlyno pastatų langus iškeltos baltos vėliavos - kapituliavimo ženklas. 


nuo šios dienos ryto vokiečių kariuomenė, vykdydama kapituliacijos aktą, 
ėmė masiškai sudėti ginklus ir pasiduoti į nelaisvę mūsų kariuomenei. Tai jau 
nėra bevertis popierėlis. Tai iš tikrųjų Vokietijos ginkluotųjų pajėgų kapitulia- 
cija. Tiesa, viena vokiečių kariuomenės grupė Čekoslovakijos rajone vis dar 
išsisukinėja nuo kapituliavimo. Bet aš tikiuosi, kad Raudonajai armijai pavyks ją 
priversti atsipeikėti. 

Dabar mes galime visai pagrįstai pareikšti, kad atėjo Vokietijos galutinio 
sutriuškinimo istorinė diena, mūsų liaudies didžiosios pergalės prieš vokiečių 
imperializmą diena. 

Nuo šios dienos virš Europos plevėsuos didinga liaudies laisvės ir tautų taikos 
vėliava... 

Draugai! Didysis Tėvynės karas baigėsi visiška mūsų pergale. Karo metas 
Europoje pasibaigė. Prasidėjo taikaus gyvenimo metas. 

Sveikinu jus pergalės proga, mano brangieji tėvynainiai ir tėvynainės! 


1945 m. gegužės 15 d. Jurijus Levitanas paskelbė paskutinę „Sovinformbiuro“ 
suvestinę: „Į nelaisvę patekusių vokiečių kareivių ir karininkų priėmimas 
baigtas visuose frontuose.“ 

Pabaiga! Žlugusio Trečiojo reicho karys prie Reichstago sienų. 


Propagandinė sovietų nuotrauka. 


J. Stalinas jautėsi svarbiausiu Vokietijos nugalėtoju. Netrukus po Trečiojo reicho kapituliavimo 


Berlyno gatvėse buvo iškabinti milžiniški „tautų tėvo“ atvaizdai. 

1945 m. birželio 24 d. pergalės paradas Maskvoje. Jį G. Žukovas priėmė 


jodamas ant balto žirgo 


Pergalė prieš Vokietiją Sovietų Sąjungoje buvo švenčiama audringai, bet ne- 
ilgai. Trenkė dvidešimt keturios salvės iš 324 pabūklų, buvo išgerta visa deg- 
tinė. Karinės transporto aviacijos šturmanas N. Krasikovas prisiminė: „Gegužės 
10 d. Maskvoje degtinės nusipirkti jau negalėjai, ji visa buvo išgerta“. „Išsiverkė 
tie, kurie sulaukė, nesulaukusiuosius apraudojo“ ir visi patraukė į darbą. 

Antrasis pasaulinis karas vyko toliau. Buvo išrašyta daug tūkstančių prane- 
šimų apie žuvusiuosius. 

Tiesa, SSRS aukščiausiasis sovietas nusprendė, kad gegužės 9-oji „yra visos 
liaudies iškilmių diena - Pergalės šventė“ ir nuo šiol laikoma nedarbo diena, bet 
po dvejų metų aukščiausioji taryba apsigalvojo ir nedarbo dieną atėmė. 

1945 m. birželio 24 d. Raudonojoje aikštėje įvyko grandiozinis karinis para- 
das. Maršalas G. Žukovas jojo baltu žirgu ir priėmė maršalo K. Rokosovskio 
raportą, grindiniu rikiuotės žingsniu pražygiavo 40 tūkstančių kariškių, prarie- 
dėjo 1850 vienetų šarvuotosios technikos, 200 vėliavnešių mauzoliejaus papė- 
dėje numetė 200 priešo kariuomenės vėliavų ir ženklų. 

Birželio 26 d. J. Stalinas buvo antrąkart apdovanotas „Pergalės“ ordinu. Tą 
pačią dieną jis tapo Sovietų Sąjungos didvyriu. 

Pergalės parado Maskvoje akimirka. Simboliniai trofėjai - Trečiojo reicho dalinių vėliavos. 


Dar po paros „visų strateginių planų kūrėjui ir priešakinio karo mokslo pagrin- 
dėjui“ buvo suteiktas Sovietų Sąjungos generalisimo laipsnis - vien jam sugalvo- 
tas. Šis aktas buvo „sovietinės liaudies didžiausio dėkingumo mylimam vadui ir 
genialiam karvedžiui išraiška“. Visoje šalyje „džiaugsmingai susijaudinę“ darbo 
žmonės rinkosi į gausybę mitingų bei susirinkimų, kurie „buvo meilės, atsida- 
vimo, dėkingumo didžiajam visų sovietinės liaudies pasaulinių istorinių perga- 
lių organizatoriui demonstravimas“. 

Draugo Stalino garbei buvo prištampuota ir draugo Stalino ordinų, bet kuklu- 
sis draugas Stalinas Stalino ordino nepatvirtino. 

Štai taip iškilmingoji dalis ir baigėsi. 


Dėl pergalės kare Stalinas gerokai padidino savo imperiją, bet to priedo neuž- 
teko. Ištikimas Lenino mokinys suprato, kad be pergalės pasaulio mastu komu- 
nizmas pasmerktas „mirti“. „Didysis organizatorius“ turėjo krūvą planų ir darbo 
buvo per akis. 

Visų svarbiausia - kaip reikia prisukti veržles. 

1. Apie kolchozų panaikinimą ir kažkokį geresnį gyvenimą besvajojančius 
baudžiauninkus grąžinti prie staklių ir svertų. Dėl pokario meto sunkumų ir bū- 
tinumo kuo greičiau atkurti nukentėjusius rajonus, jiems nurodyti, kad privalo 
apsirūpinti patys: 

„Pokario sovietinės ekonomikos krizė (susijusi su konversija ir Šaltojo karo 
pradžia) sumažino ir šiaip neaukštą žmonių gyvenimo lygį ir nustūmė juos ties 
bado riba. Darbininkų uždarbis sumažėjo beveik dvigubai, esant jauno darbi- 
ninko vidutiniam 200 rublių užmokesčiui per mėnesį, maitintis gamyklos valgy- 
kloje kainavo 8-9 rubliai per dieną. Buvo skatinama prie gamyklų ir įstaigų kurti 
daržus, be kurių darbininkams išgyventi darėsi neįmanoma. 

Dėl maisto deficito 1946 metais valstybė turėjo neteikti maisto davinio iš 
esmės visiems kaimo gyventojams (100 mln. gyventojų), kuriems buvo siūloma 
išsiversti vien iš savo sodybinio sklypo. Tačiau dėl direktyvų atiduoti maksimalų 
kiekį grūdų 8 96 kolūkių už darbadienius nustota skirti grūdų (Juodžemio srityje 
neišduodavo grūdų daugiau kaip pusė kolūkių), o dauguma išduodavo mažiau 
nei po 1 kilogramą grūdų per dieną. 30 90 kolūkių už darbą nebuvo mokama 
pinigais, todėl jų žmonės negalėjo taip pat įsigyti produktų už pinigus. Be to, 
1946 m. rugsėjį duonos kainos valstybės parduotuvėse padidintos dvigubai. Tuo 
pačiu metu dar 1945 metų rudenį buvo atšauktos žemės ūkio mokesčio lengvatos 
fronte žuvusiųjų ir neįgaliais tapusiųjų dėl karo veiksmų šeimoms. Už ne laiku 
mokamus mokesčius grėsė didelės piniginės baudos ar gyvulių konfiskavimas. 

Be visa kita, per pačią badmečio viršūnę 1947 metų vasarį-gegužę vyko eilinis 
iš esmės prievartinis valstybės paskolos obligacijų platinimas tarp gyventojų. 
Nors žmonės kreipdavosi į valstybės įstaigas ir prašė grąžinti pinigus, kurie ga- 
lėjo jų šeimas išgelbėti nuo bado, iš esmės niekada nesulaukdavo atsakymo.“ 

Pokario gyvenimo sunkumai pranoko karo meto blogybes. 

Reikia pridurti, kad „pačioje bado viršūnėje“ grūdai buvo eksportuojami ar 
pūdomi „tėvynės aruoduose . 

1947 metų birželį, turint tikslą sustiprinti socialistinį teisingumą, darbo 
žmonėms padovanotas įsakas „Dėl baudžiamosios atsakomybės už valstybės 
ir visuomenės turto grobstymą , žinomo 1932 metų įstatymo „dėl trijų varpų“ 
modifikacija. Naujasis įsakas „užtikrino sovietinio teisingumo tvirtumą šioje 
srityje, nustatė diferencijuotą atsakomybę už visus socialistinės nuosavybės 
grobstymo būdus, baudžiant kaltuosius įkalinimu pataisos darbų lageryje nuo 
penkerių iki dvidešimt penkerių metų, ir įtvirtino atsakomybę už nepranešimą . 
Tada buvo išleistas ir įsakas „Dėl valstybės paslapties atskleidimo ir už doku- 
mentų su valstybės paslaptimis praradimą, nes valstybės paslapčių saugojimo 
sustiprinimo uždavinių pokariu „nė kiek nesumažėjo, o, atvirkščiai, padaugėjo! 

Stalinas genialiai numatė, kad dėl šių įsakų Žmonių iškart „atsiras“ ir liepė iš- 
plėsti kalėjimų bei katorgos lagerių tinklą. 

2. Atsijoti inteligentiją. 

1946 metų rugpjūtį viešai, kad būtų pavyzdys kitiems, už neidėjiškumą ir abe- 
jingumą sovietiniam gyvenimo būdui buvo „išperti“ ir pašalinti iš rašytojų są- 
jungos M. Zoščenka ir A. Achmatova. Paskui priverstas nutilti A. Platonovas. 
Kiek pavardžių iš 3000 profesionalių literatų, kurie liko toje sąjungoje, „žengė į 
koją, kūrė epinius opusus apie kanalus, hidrocentrales, cementą ir juodąją me- 
talurgiją, mes dabar galime prisiminti? Nuo 1948 metų kitaip manantieji buvo 
išraunami kovos su „keliaklupsčiavimu prieš Vakarus“ vėliava. Teigiamai atsi- 
liepti apie Vakarų šalių technikos, ekonomikos, kultūros laimėjimus, o ką jau 
kalbėti apie vakarietišką valstybės sistemą, pasidarė pavojinga. Akademijose ir 
aukštosiose mokyklose vėl buvo triuškinami buržuaziniai mokslai - „parsidavė- 
lės mergšės genetika ir kibernetika, jas mėginta pakeisti sovietine agrobiologija 
ir astrobotanika (o konstruktorių biuruose skrupulingai, iki paskutinės kniedės, 
sekant net nudažymo ir žymėjimo schema, buvo kopijuojama vokiška ir ameri- 
kietiška technika). 

Šis procesas, suprantama, vyko nesiliaujant sodinti už grotų ir pagaliau išsiliejo 
į milžinišką kovą su „kosmopolitizmu“ - prisikapstyta ir iki žydų. 

3. Sutramdyti puikybės apimtus kariškius. Vienus nubausti už godumą ir ilgą 
liežuvį, kitiems „prikergti“ šnipinėjimą Anglijai ar teroristinių aktų rengimą, 
trečius apkaltinti pasipūtimu ir bonapartizmu. 

Taigi buvo sušaudyti: aviacijos maršalas S. Chudiakovas ir eksmaršalas 
G. Kulikas, generolas pulkininkas V. Gordovas ir generolas majoras E Rybalčenka. 
Ant kietų gultų pateko aviacijos vyriausiasis maršalas A. Novikovas, generolai 
A. Repinas, N. Selezniovas, K. Teleginas, V. Kriukovas, admirolai V. Alafuzovas, 
G. Stepanovas, L. Galeris. Iš pareigų pašalinti ir į garbingą tremtį pasiųsti mar- 
šalas G. Žukovas ir laivyno admirolas N. Kuznecovas. 

4. Apvalyti nomenklatūrą. Šiuos visų teisingiausia buvo sušaudyti ir jie šau- 
dyti, sukurpus „Leningrado bylą“ (tam reikalui „darbo žmonių prašymu“ teko 
grąžinti liaudžiai mirties bausmę, kuri buvo atšaukta 1946 metų gegužę). 

5. Toliau vykdyti prievartines migracijas, parsidavėlių tautų deportacijas, 
iškeldinti į Sibirą ir Kazachstaną klasinius priešus ir „banditus“ iš šalies va- 
karinių sričių. Demaskuoti ir pasiųsti velniop už poliarinio rato „bekilmius 
kosmopolitus“. 

Kad kiekvienas! 

Kiekvienas „šviesios ateities“ kūrėjas, nuo kiemsargio iki maršalo, kad paty- 
liukais suprastų, jog jis yra tiesiog drebantis padaras, „vienetas“, kuris - „nulis“. 

2010 metų gegužę viename susirinkime, kuriame buvo pagerbiami karo 
veteranai, senutė su medaliu „Už pergalę prieš Vokietiją, man girdint, ištarė 
šokiruojančią frazę: „Žinote, Stalinas buvo toks FAŠISTAS - nieko negailėjo, nei 
svetimų, nei savų!“ 

Ypač mokslingieji draugai tikina, kad tarp hitlerizmo ir stalinizmo esama kaž- 
kokio principinio skirtumo. Kaip ištarė vienas Gogolio personažas, „pakelkite 
man akių vokus!“ 

O dar... 

1. Perginkluoti kariuomenę, modernizuoti 20 tūkstančių „senų tankų“ ir pa- 
gaminti 10 tūkstančių naujų, skubiai apsirūpinti reaktyvine ir strategine aviacija, 
raketine technika, vandenynų laivais, bet kokia kaina įgyti branduolinį ginklą. 

2. Rytų Europos šalyse užtikrinti, kad į valdžią ateitų komunistai-stalinistai, 
įvykdyti „gilius socialinius ekonominius pertvarkymus“ pagal sovietinį pavyzdį 
ir sovietiniais metodais. Susidoroti su nesutinkančiaisiais. Apjuosti šias šalis 
tvora ir sukišti į „socializmo stovyklą“. Jau 1947 metų rugsėjį draugo A. Ždanovo 
lūpomis pagarsinta tezė apie „pasaulio padalijimą į dvi priešingas stovyklas“. 

„Titoistų“ (Tito sekėjų) ir komunizmo nacionalinių modelių šalininkų me- 
džioklės aukomis tapo partiniai ir valstybės veikėjai. Bulgarijoje buvo sušau- 
dytas vyriausybės pirmininko pavaduotojas pogrindžio didvyris Kostovas, 
„Anglijos-Amerikos šnipas ir provokatorius, Vengrijoje - užsienio reikalų 
ministras Laslas Raikas, Albanijoje pasmerktas mirčiai įžymus partizanas 
vyriausybės pirmininko pavaduotojas ir užsienio reikalų ministras, suartėjimo 
su Jugoslavija šalininkas, kuris, esą, buvęs „trockistinis diversantas ir Tito sam- 
dinys' Kočis Dzodzė (Kocgi Xoxe). Lenkijoje už „dešinistinį nacionalistinį po- 
krypį pašalintas iš pareigų ir nubaustas namų areštu Lenkijos darbo partijos 
CK generalinis sekretorius Vladislavas Gomulka. Čekoslovakijoje pakarti: CKP 
CK generalinis sekretorius, vienas iš Slovakijos nacionalinio sukilimo vadovų 
Rudolfas Slanskis, užsienio reikalų ministras Vladimiras Klementis, vidaus 
reikalų ministras Karelas Švabas ir dar aštuoni „nacionalistinės gaujos“ nariai. 
Rumunijoje į kartuves pasiųstas teisingumo ministras Lukrecijus Patraškanus, 
kalėjime mirė finansų ministras Vasilė Luka, buvo kalinta, bet liko gyva užsienio 
reikalų ministrė, RKP CK sekretorė Ana Pauker. 

Likimo ironija yra ta, kad dauguma šių „represijų aukų patys buvo budeliai 
ir, veikdami pagal Maskvos receptus ir diktuojant „draugams“ iš MGB, prisi- 
dėjo prie bet kokių minties laisvės apraiškų naikinimo. Lyginant su opozicijos 

Paminklas Stalinui nukariautame Leipcige. Prie jo sargyba - Rytų Vokietijos karys 


su sovietų gamybos pistoletu kulkosvaidžiu PPŠ. 

triuškinimu Bulgarijoje, diriguojant Dimitrovui ir Kostovui, Geringo suorga- 
nizuotą Leipcigo procesą dėl Reichstago padegimo galima laikyti teisingumo 
pavyzdžiu. 

3. Nurodyti naują, ne mažiau „agresyvų už Trečiąjį reichą išorės priešą - ka- 
pitalizmo apsuptį. Atsisakyti bet kaip bendradarbiauti su JAV ir kitais Vakarų 
sąjungininkais. Kurstyti įtampą Vakarų Europoje, šalčiu ir badu marinti Vakarų 
Berlyną, atsisakyti dalyvauti „Maršalo plane“, reikalauti iš Turkijos pakeisti 
Juodosios jūros sąsiaurių režimą, nepasirašyti taikos sutarties su Vokietija, 
Austrija ir Japonija, nesutikti su jokiais kompromisais, visur įžvelgti ir demas- 
kuoti „imperialistų užmačias“. 

„Iš pradžių mūsų požiūris į sąjungininkus anglus bei amerikiečius buvo gera- 
noriškas, - prisimena rašytojas Vasilis Bykovas, - mes visi supratome, kas mums 
pagelbėjo per karą, kieno troškintą mėsą valgėme, kieno automobiliais važinė- 
jome. Ir staiga tarsi pagal komandą (suprantama, pagal komandą, kaip ir ab- 
soliučiai viskas mūsų tėvynėje) mūsų vadai ir politiniai vadovai prašneko, kad 
Anglija ir Amerika, pasirodo, - mūsų nelemti priešai.“ 

Pavargę nuo nesutarimų su Maskva, sąjungininkai nusprendė sukurti 
Vokietijos Federacinę Respubliką britų, amerikiečių ir prancūzų okupacinėse 
zonose. 1949 m. rugsėjo 7 d. nacionalinio parlamento pirmoji sesija paskelbė 
naująją Vokietijos valstybę su sostine Bona. Kaip atsakas spalio 7 d. buvo pa- 
skelbta apie Vokietijos Demokratinės Respublikos įkūrimą: „VDR įkūrimas buvo 
triuškinamas smūgis karo kurstytojų planams panaudoti savo nusikalstamiems 
planams visą Vokietiją. Ar reikia stebėtis, kad netrukus „nepriklausomos ir 
demokratinės valstybės sostinėje atsirado Stalino alėja ir Stalino monumentas 
ir kad Rytų Vokietijoje pagal tiesioginę paskirtį toliau veikė Buchenvaldo ir 
Zachsenhauzeno (Sachsenhausen) koncentracijos lageriai? Mat tik anksčiau tai 
buvo nacistų „mirties stovyklos“, o dabar - NKVD specialieji lageriai, kuriuose 
numarinta badu apie 20 tūkstančių „fašistų talkininkų“ ir „liaudies demokrati- 
jos“ priešų. Didėjo kainos, mokesčiai, išdirbio normos, buvo negailestingai ima- 
mos sovietinės reparacijos, tad į Vakarų Vokietiją pabėgo dešimtys tūkstančių 
vokiečių. Savaime suprantama, Bonoje niekam ir į galvą neatėjo statyti pamin- 
klus Hariui Trumenui. 

4. Pradėti karą Korėjoje ir įtraukti į jį JAV ir Kiniją... 

Stalinas, nenuilstantis kovotojas už taikos reikalą, aktyviai ir nuosekliai rengėsi 
paskutiniam susirėmimui su imperializmu, nes, „siekiant pašalinti karų grėsmę, 
reikia sunaikinti imperializmą.“ Tai vadinta marksistine-leninine dialektika: 

„Nors ir nepasirengusios dideliam karui, JAV vis dėlto dėl prestižo gali įsivelti 
į tokį karą, dėl ko neišvengiamai stos į karą Kinija, o kartu su ja įsivels į karą ir 
SSRS, kuri yra sudariusi su Kinija tarpusavio pagalbos sutartį. 

Ar dėl to reikia baimintis? Man atrodo, nereikia, nes mes būsime stipresni už 
JAV ir Angliją, o kitos Europos kapitalistinės šalys be Vokietijos, kuri dabar ne- 
įstengs suteikti JAV kokios nors pagalbos, neturi didelės karinės galios. Jei karas 
neišvengiamas, tad tegul jis bus dabar, o ne po kelerių metų...“ 

1953 metų kovą generalisimas mirė, nors pats nieko panašu nesitikėjo. Šaliai 
vadovauti ėmė „kolektyvinė vadovybė“. Imperializmo laidotuves teko atidėti. 
Ir paaiškėjo, kad daugelį tarptautinių problemų galima pašalinti be ypatingų 
keblumų. Per trumpą laiką, tiesiog per dvejus metus, buvo atkurti santykiai su 
Jugoslavija, baigtas karas Korėjoje, ratifikuota Ženevos konvencija dėl karo aukų 
gynimo, išvesta sovietų kariuomenė iš Austrijos, sovietų vyriausybė atsisakė 
pretenzijų Turkijai. 

Pagaliau 1955 m. sausio 25 d. aukščiausiasis sovietas paskelbė įsaką dėl karo 
su Vokietija padėties nutraukimo ir santykių su ja normalizavimo. Rugsėjo mė- 
nesį SSRS pripažino Vokietijos Federacinę Respubliką. 


Užsiėmus tokiais svarbiais reikalais, nebuvo kada, o ir, tiesą sakant, nelabai 
norėta, suskaičiuoti žuvusiuosius frontuose. 1946 metų kovą Stalinas pranešė, 
kad už pergalę teko sumokėti 7 milijonų sovietinių piliečių gyvybėmis, „žuvusių 
mūšiuose su vokiečiais, taip pat dėl vokiečių okupacijos ir sovietinių žmonių iš- 
gabenimo į katorgą. Na, ir tiek. Ir kas gi galėtų dėl to ginčytis? Kiek karių neteko 
konkrečiai Raudonoji armija, „tautų tėvas“ nepatikslino. 

Tik po 15 metų N. Chruščiovas apstulbino planetą pareikšdamas, kad 1941]- 
1945 metais SSRS neteko 20 milijonų savo sūnų bei dukterų. Sovietų Sąjungoje 
partijos generaliniai sekretoriai buvo svarbiausi statistikai. Todėl „Didžiojo 
Tėvynės karo istorijos“ šeštame tome taip ir parašyta: „SSRS neteko daugiausia 
žmonių (20 milijonų). Beveik pusė iš jų buvo taikūs žmonės ir karo belaisviai.“ 
Be to, tai, kad „neteko daugiausiai žmonių“, žaibiškai virto vienu iš svarbiausių 
argumentų dėl „lemiamo indėlio“ nors tokiu indėliu verta ne didžiuotis, o rei- 
kėtų pateikti kaltinimą tai pačiai partijai, kuri buvo visų pergalių organizatorė 
bei įkvėpėja. 

1976 metais „Sovietinė karinė enciklopedija“ patikslino: „Karas pasiglemžė 
daugiau kaip 20 mln. sovietinių žmonių gyvybių, o tai buvo 40 96 visų nuostolių 
Antrajame pasauliniame kare.“ Ten pat paskelbta duomenų, kad daugiau kaip 3 
milijonai kariškių prarasta „išvaduojant Europos ir Azijos tautas“. Tais pačiais 
metais išleista knyga, kurioje rašoma, kad žuvo apie 7 milijonus civilių gyventojų, 
o nelaisvėje pražuvo apie 4 milijonus sielų. Taigi sovietų ginkluotosios pajėgos 
iš viso neteko beveik 14 milijonų žmonių, iš jų apie 11 milijonų - kariaudamas 
savoje teritorijoje. 


529 


30 Vladimir Bešanov. Trečiojo reicho katastrofa 


lų | , " / m“ 
i p i, A „+ 
TP i A uu di V" . 
— k > 


Vokiečių karys žvelgia į mūšyje nukautus raudonarmiečius. Tikslus sovietų 


aukų „didžiajame tėvynės kare skaičius nenustatytas iki šiol. 


Pagaliau, partinės apskaitos duomenimis, „kovoje su fašistiniais grobikais“ 
žuvo daugiau kaip 7 milijonai komunistų ir komjaunuolių. Jų Raudonojoje ar- 
mijoje buvo vidutiniškai 40 960. Pagal elementarią proporciją išeitų, kad žuvusiųjų 
būta maždaug 16-17 milijonų (aišku, ne visi iš jų dėvėjo kareiviškas milines, bet, 
kaip teigia šaltinis, vis dėlto „krito kovoje“). 

Dar po dešimt metų užgriuvo pertvarka, pagreitis ir viešumas. 1990 m. ge- 
gužės 8 d. Gorbačiovas pateikė naują skaičių - beveik 27 milijonus žmonių. Ir 
vėl sovietų mokslininkai, pasitelkę „demografinio metodo balansą“, patvirtino: 
bendri SSRS žmonių nuostoliai kare su Vokietija yra 26,6 milijono. 

Tiesa, generalinio štabo istorikų siekis, viena vertus, neprieštarauti pačiose 
valdžios aukštybėse patvirtintiems duomenims ir sumažinti nemalonų 
Vermachto ir Raudonosios armijos nuostolių santykį, kita vertus (nemalonu 
buvo tai, kad Vermachto nuostoliai Rytų fronte, įskaitant mirusiuosius nelais- 
vėje, buvo 3,2 milijono, plius 508 tūkstančiai Vokietijos sąjungininkių prarastų 
žmonių), sudarė įdomų rezultatą. Aukų tarp civilių gyventojų buvo 2,5 karto 
daugiau - 17,9 milijono, o kariškių - pusantro karto mažiau, negu tie patys 
istorikai suskaičiavo „sąstingio“ laikais. Naujausiais duomenimis, ginkluotųjų 
pajėgų negrįžtamieji nuostoliai, vykstant karo veiksmams, buvo 11,28 milijono 

kareivių ir karininkų (be to, iš jų 158 tūkstančiai - dešimt divizijų - buvo sušau- 
dyti pagal tribunolų nuosprendžius, t.y. priskirtini nekoviniams nuostoliams), 
demografiniai (įskaitant grįžusiuosius iš nelaisvės ir „nežinomybės ) - 8 668 400 
kariškių pagal sąrašą. Vadinasi, nusprendžia veikalo autoriai, pridėję prie nu- 
kautų vokiečių visą 1945 metų gegužę kapituliavusią kariuomenę, „santykis tarp 
vokiečių ir sovietų negrįžtamųjų nuostolių yra 1 : 1,3 (nepaisant, kad paskuti- 
niaisiais karo metais vokiečių vadai skundėsi, jog trūksta technikos ir degalų, o 
sovietų vadai - pėstininkų). 

Klausimas: Tad kokia vis dėlto pergalės, kuria taip didžiuojamasi, kaina? 

Atsakymas: Mes nežinome net apytiksliai. 

Iš tikrųjų, o kam tai buvo reikalinga? 

N. Nikulinas, Ermitažo saugotojas, menotyros profesorius, kareivis, nukulnia- 
vęs ir nušliaužęs pilvu nuo Leningrado iki Berlyno, išspausdamas iš savęs „karo 
purvą, prieš trisdešimt metų rašė: 

„Abejingumas žuvusiųjų atminimui - bendro tautos sužvėrėjimo rezultatas. 
Daugybės metų politiniai suėmimai, lageriai, kolektyvizacija, badas sunaikino 
ne tik milijonus žmonių, bet ir tikėjimą gėriu, teisingumu bei gailestingumu. 
Žiaurumas savo tautai per karą, lengva ranka sudėtos milijoninės aukos kauty- 
nių laukuose - to paties pobūdžio reiškiniai. Kaip gali gerbti savo Žuvusiuosius 
tauta, kurios nacionaliniu didvyriu padarytas Pavlikas Morozovas?! Kaip galima 
priekaištauti žmonėms dėl abejingumo žuvusiųjų fronte kaulams, jei jie sugriovė 
savo šventoves, apleido ir suteršė savo kapines? 

Karas, kuriame veikta koncentracijos lagerių ir kolektyvizacijos metodais, 
neleido rutuliotis žmoniškumui. Kareivių gyvybės laikytos nieko vertomis. O 
pagal politinių darbuotojų išgalvotą koncepciją, sovietų kariuomenė - geriausia 
pasaulyje, kariauja be nuostolių. Milijonai žmonių, žuvusių kautynių laukuose, 
neatitiko šios schemos. Apie juos netiko kalbėti, jų reikėjo nepastebėti. Jie buvo 
verčiami kaip dvėsena į duobes, kurias apiberdavo žemėmis laidojimo koman- 
dos, ar tiesiog puvo ten, kur žuvo. Kalbėti apie tai buvo pavojinga, galėjai būti 
pastatytas prie sienos „už pralaimėjimo nuotaikas. Ir iki šiol gyvuoja ši oficiali 
koncepcija, ji stipriai įkalta į Rusijos žmonių sąmonę. Paskelbė iš lubų nužiūrėtą 
skaičių - 20 milijonų, o archyvai, sąrašai, laidojimo vietų planai ir visa doku- 
mentacija - griežta paslaptis. 

„Niekas neužmirštas, nieko nepamiršta!“ - ši šaiži frazė atrodo kaip pasity- 
čiojimas. O oficialūs paminklai ir memorialai sukurti visai ne atminti Žuvusie- 
siems, o įamžinti šūkiams: „Mes patys geriausi!“, „Mes nenugalimi!, „Tegyvuoja 
komunizmas!“ Akmeninės, dažniau betoninės vėliavos, fanfaros, standartinės, 
sustingusios liūdesio, kuriuo netiki, paveiksluose „motinos-tėvynės“ - šaltos, 
žiaurios, bedvasės skulptūros, kurioms svetimas tikrasis liūdesys. 


531 


Vladimir Bešanov. Trečiojo reicho katastrofa 


Raudonos vėliavos keliamos ir virš Brandenburgo vartų skulptūrų. 


Pasakysime tiksliau. Esami memorialai - ne paminklai žuvusiesiems, o betone 
įkūnyta sovietinės santvarkos nenugalimumo koncepcija. Sovietų pergalė kare 
paversta politiniu kapitalu, privalančiu stiprinti ir pateisinti šalyje esamą tvarką. 
Karas turi būti vaizduojamas mažoriniais tonais. Ur-ra! pergalė! O nuostoliai 
nesvarbūs! Nugalėtojai neteisiami.“ 

Tą abejingumą atskiro asmens likimui ugdė visa sovietinė santvarka, likus dar 
daug laiko iki nacistinės Vokietijos „klastingo“ užpuolimo. Kaip dar galima pa- 
aiškinti tą faktą, kad 1939 metų rudenį visi prie Chalchin Golo žuvę japonų 
kareiviai buvo supakuoti į atskirus baltus karstus ir išgabenti į protėvių žemę, o 
raudonarmiečiai liko gulėti broliškuosiuose kapuose Mongolijos upės krantuose. 

Žemė dešimtmečius išstumdavo iš savęs žmonių kaulus. 

Iš aukštų tribūnų dešimtmečius skambėjo ritualinės frazės ir - melas, melas... 

Paskui viskas kažkaip netikėtai baigėsi. Vos tik „brandus socializmas“ pamė- 
gino prisimatuoti žmogišką veidą, SSRS, organiškai netinkama taikiam sambū- 
viui, subyrėjo į 15 skeveldrų, kurių dauguma pagal inercijos dėsnį toliau ritasi ta 
pačia vaga, į tą pačią istorinę aklavietę. 

„Nugalėtųjų vaikai ir anūkai išėjo į gatves ir išsinešiojo Berlyno sieną suveny- 
rams, atkūrė vientisą Vokietiją. 

„Nugalėtojų“ vaikai ir anūkai karštligiškai išpardavė tėvų ir senelių palikimą. 

1990 metų rugsėjį visos Rusijos dokumentų ir archyvų moksliniame tiriama- 
jame institute (VRDAMTI) atsirado kompiuterių centras, skirtas automatiškai 
rinkti duomenims apie SSRS ginkluotųjų pajėgų negrįžtamuosius nuostolius, 
taip pat žinomas kaip mokslo tiriamasis centras „Sudba“ („Likimas“). 1994 m. 
gegužės 7 d. apie jo veiklos preliminarius rezultatus pranešė laikraštis „Izvestija“ 
straipsnyje „Kompiuteris prisimena visus žuvusiuosius iki vieno, o 1995 metų 
kovą VRDAMTI atstovai kalbėjo mokslinėje konferencijoje „Žmonių nuostoliai 
SSRS per DTK („didįjį tėvynės karą“) . Tuo metu turėta žinių apie 19 milijonų 
žuvusiųjų, dingusiųjų be žinios, mirusių dėl žaizdų Raudonosios armijos kariš- 
kių. 2000 metais MTC „Sudba“ uždarytas ir gauti rezultatai pamiršti. Tuo metu 
buvo įrašai apie 19,7 milijono kariškių. 


Ir vėl iš tribūnų suskambėjo ritualinės frazės. 

Vėl pakėlė galvas istorikai su partiniais bilietais, širdyje už viską labiau besi- 
rūpinantys „generalisimo“ kitelio baltumu. Liaukitės! Koks čia reikalas ginčytis! 
Žmogėdra jis - antropophagus ordinarius, kad ir kokiais mundurais jį puoštum, 
kokius „nuopelnus tėvynei“ priskirtum. 

Vėl deklaruojama kova su nesamos Sovietų Sąjungos dalyvavimo Antrajame 
pasauliniame kare istorijos „falsifikatoriais“. 

N. Nikulinas, nedaug laiko likus iki mirties, su kartėliu rašė: 

„Sakoma, jog karo tema mūsų istorijoje ir literatūroje išeikvota. O iš tikrųjų 
teisinga karo istorija dar nepradėta rašyti, o kai bus pradėta, liudininkų jau 
nebus gyvų ir juodos dėmės nuo šviesaus Pergalės veido taip ir nebus pašalintos. 
Bet žmonijos istorijoje visada taip buvo. Tik skiriasi ne įvykių esmė, o jų mastai, 
be to, ar kam nors iš tikrųjų reikalingas žuvusiųjų atminimas?.. 

Karai visada žmones paversdavo mėšlu, ateities trąša. Žuvusieji iškart pa- 
mirštami, jie visada buvo tik sunkus atminties balastas. Et, kad ir aš visa tai 
pamirščiau!“ 

Žemė vis stumia iš savęs žmonių kaulus. 

„Nugalėtasis“... 


PERGALĖS VAISIAI 


Rusijoje toliau šturmuojamas Reichstagas ir įrodinėjamas sovietų „lemia- 
mas indėlis, manipuliuojama miriadais aukų, kurias taip ir nepasivarginta 
suskaičiuoti. 


1945 m. gegužės 9 d. šerpetota Iljos Erenburgo, kuris puolė rašyti eilėraštį 
„Pergalė“, plunksna, pačiam autoriui stebintis („Aš nesuprantu, kodėl kaip tik 
tokią pamačiau ilgai lauktą Pergalę“), pakraigliojo keistas eilutes: 


Aš laukiau jos, kaip laukt mokėjau, 
Ją pažinojau kaip save tada. 
Šaukiau purve, kur kraujas liejos, 

Ir karo pabaigos atėjo valanda. 

Ėjau namo, manęs ji pasitikti ėjo 

Ir vienas kito mes pažinti negalėjom. 


Vladimir Bešanov. Trečiojo reicho katastrofa 

IPA S AULINI S KARAS Šviesiaplaukis Vokietijos riteris 


ROLF MICHAELIS 
SS 500/600-asis parašiutininkų jėgerių batalionas 
KAJ HENNINGSEN, LARS N. HENNINGSEN, 
E MARTIN BO NORREGARD (sud.) OTTO LASCH 
“ Kaizerio kareivis Lietuvoje: Ivero Karaliaučiaus žlugimas 
", Henningseno laiškai ir piešiniai 
L I pasaulinio karo metais į kaizerio BILL NIVEN (sud.) 
i kariuomenę mobilizuoto dano Ivero Svajonių laivas Wilhelm Gustloff 
' Henningseno laiškai ir piešiniai šeimai iš 
pafrontės. Su savo kuopa po VLADIMIR BEŠANOV 
1915 m. žiemos mūšių jis Žygiavo per Leningrado skerdynės 
Kalvariją, Marijampolę iki Zarasų. 
Knygoje - unikalūs to meto Lietuvos MIKA KULJŲ 
aprašymai. Ratės kelias. Legenda apie Žiemos karo didvyrius 
MANFRED VON RICHTHOFEN PATRICK HOOK, MICHAEL SHARPE, BRIAN L. DAVIS 
Raudonasis baronas. Hitlerio elitinės pajėgos 
I pasaulinio karo aviacijos legendos 
užrašai ||| B: DR. HANS HEINZ REHFELDT 
Žymiausio Pirmojo pasaulinio karo piloto, Su tankų korpusu Grossdeutschland Rusijoje, Vengrijoje, 
Raudonuoju baronu praminto Manfredo Lietuvoje ir kovoje dėl Rytprūsių 
von Richthofeno atsiminimai. Kai karo 
aviacija dar tik žengė pirmuosius žingsnius, ARMIN SCHEIDERBAUER 
Jis pasiekė apie 80 oro pergalių. Mano jaunystės nuotykiai, arba vokiečių pėstininkas Rusijoje 
1941-1947 m. 
WERNER HAUPT 
Kuršas. Pamirštos armijų grupės kronika nuotraukose 
ALEKSANDR SVEČIN 
1915 m. Rusijos fiasko prie Vilniaus HANS ULRICH RUDEL 
Carinės kariuomenės pulkininko A. Svečino atsiminimai. Autorius „Štukos“ pilotas. Karo dienoraštis 
pasakoja apie jo vadovaujamo pulko kovas Lietuvoje Pirmojo 
pasaulinio karo metais. LEONID RABIČEV 
Karas viską nurašys 
SERIJA ALEXANDER G0GUN 
II PASAULINIS KARAS Stalino komandosai 
VLADIMIR BEŠANOV JUTAKA JOKOTA, JOSEPH D. HARRINGTON 


Povandeniniai kamikadzės 


Raudonasis žaibo karas 


KARL KNOBLAUCH 0TTO CARIUS 

Pabaigai artėjant „Tigrai“ purve 

JOACHIM HOFFMANN CAJUS BEKKER “T . 
Naikinamasis Stalino karas. 1941-1945 K vyrai. Vokiečių jūrų diversantai 


II pasaulinio karo metais 


MICHAEL SHARPE, IAN WESTWEL 


Vokietijos specialiosios pajėgos JOHANN VOSS 
Juodasis edelveisas. Waffen-SS kario atsiminimai 


NIKOLAJ NIKULIN 
Atsiminimai apie karą PETRI SARJANEN 
Baltoji mirtis. Suomis Simo Hayha - 
SIMON DUNSTAN, IAN WESTWEL žymiausias visų laikų snaiperis 
jungininkų specialiosios pajėgos 
ia d Apės VLADIMIR BEŠANOV 
HINRICH-BOY CHRISTIANSEN 1942-ųjų mėsmalė 


Su šūksniu HURRA - pirmyn! 


Kaip 
aš kovajau 


HEINZ GUDERIAN 

Kareivio atsiminimai 

Įžymaus vokiečių generolo atsiminimai. 
Operacijos, kovos, tarnybinių santykių 
peripetijos Vokietijos kariuomenės štabe. 


JOACHIM HOFFMANN 

Vlasovas prieš Staliną. Rusijos išvadavimo 
armijos tragedija 1944-1945 m. 
Paneigiamas sovietų daugelį dešimtmečių 
kurtas mitas, kad generolas Vlasovas kartu su 
savo kariuomene buvo tėvynės išdavikai. 
Autorius tvirtina: Vlasovas kovojo prieš Staliną 
bei kruviną jo režimą, bet ne prieš Rusiją ir jos 
Žmonės. 


ILMARI JUUTILAINEN 

Kaip aš kovojau su raudonaisiais 
Žymiausio Suomijos naikintuvų aso 
atsiminimai, 


ALISTAIR UROUHART 

Užmirštas kalnietis 

Neįtikėtina išgyvenimo drama japonų 
nelaisvėje per Antrąjį pasaulinį karą. 


WINSTON S. CHURCHILL 
Antrasis pasaulinis karas 


Pakeliui į katastrofą (I tomas) 

W. Churchillio atsiminimai apie Europos politinį 
gyvenimą po 1919 m. Versalio taikos ir apie 
esmines Antrojo pasaulinio karo priežastis. 


Vieni (II tomas) 

Antrajame savo atsiminimų tome W. Churchillis 
aprašo Prancūzijos sutriuškinimą ir vokiečių 
išsilaipinimo Anglijos pakrantėje grėsmę, mūšį 
dėl Britanijos. Prieš prasidedant Vokietijos ir 
Sovietų Sąjungos karui 1941 m. birželio 
pabaigoje, britai su galinga A. Hitlerio karo 
mašina kovojo beveik vieni. 


Didžioji Sąjunga (III tomas) 

Trečiajame atsiminimų tome pasakojama apie 
prasidėjusį Sovietų Sąjungos ir Vokietijos karą, 
japonų oro pajėgų ataką Perl Harbore bei 
amerikiečių įsitraukimą į pasaulinį konfliktą, 
mūšius Koralų jūroje ir Midvėjaus atole, kovas 
prie Alameino ir Stalingrado, sąjungininkų 
susitikimą Kasablankoje. 


ROCHUS MISCH 

Fiurerio šešėlyje. Hitlerio sargybinio 
užrašai 

Labiausiai atsidavusio A. Hitlerio apsauginin- 
ko, mačiusio paskutines nacistų lyderio 
valandas Berlyno bunkeryje, atsiminimai. 

NIK CORNISH 

si Berlynas. Pergalė Europoje 
BLRLYINAS | 1945 m. Berlynas tapo mūšių lauku. Per tris 
sausi D "savaites Raudonoji armija užėmė miestą ir 
m. sutriuškino paskutinius Rytų fronte likusius 
“vokiečių karius. Visi įvykiai užfiksuoti retose 
"nuotraukose, kurių gausu šioje knygoje. 


HANS RUMPF 

Ugnies uraganas: išdeginta Vokietija 
Hamburgas, Liubekas, Drezdenas ir daug kitų 
miestų tapo strateginio bombardavimo taikiniais. 
| Bombarduojant žuvo per 600 tūkst. civilių 

DoS "gyventojų, dvigubai daugiau jų buvo sužeisti ar 
a “sužaloti, 13 mln. liko be pastogės. Sunaikinti 
neįkainojamos vertės meno kūriniai, senovės 
architektūros paminklai ir mokslo centrai. 


VLADIMIR BEŠANOV 
Trečiojo reicho katastrofa 
Sovietų karių „keršto“ ypatumai. 


BEN MACINTYRE 

Dvigubas kryžius. Tikroji D dienos šnipų istorija 

Knyga apie vieną žymiausių istorijoje dezinformacijos operacijų, 
kuri užtikrino D dienos - sąjungininkų išsilaipinimo Normandijoje 
1944 m. - sėkmę. 


OTTO SKORZENY 

Aš - Hitlerio komandosas 

A. Hitlerio patikėtinio, SS oberšturmbanfiurerio, labiausiai išgarsėjusio 
B. Musolinio išlaisvinimo iš kalėjimo operacijoje, atsiminimai. 


THOMAS G00DRICH 
Pragaro audra 
Nacistinės Vokietijos žlugimas 1944-1947 m. 


WINSTON S. CHURCHILL 

Tai vienos iškiliausių XX a. asmenybių sero Winstono S. Churchillio 
(1874-1965) memuarai, už kuriuos jam skirta Nobelio literatūros 
premija. Lietuviškai bus išleisti keturi 

W. Churchillio „Antrojo pasaulinio karo“ tomai. 


I tomas - „Pakeliui į katastrofą“ 
II tomas - „Vieni“ 

III tomas - „Didžioji Sąjunga“ 

IV tomas - „Triumfas ir tragedija“ 


2017 m. pabaigoje galėsite įsigyti kolekcinį rinkinį dėžutėje! 


ISTORINĖ PROZA IR SERIJA 


PUBLICISTIKA KOMUNIZMAS BE GRIMO 


MINDAUGAS MILINIS IGOR BUNIČ 

Partizanas Partijos auksas 

MARK LAWRENCE SCHRAD NIKITA PETROV 

Vodkos imperija: alkoholis, valdžia ir politika Rusijoje Budeliai. Jie vykdė Stalino užsakymus 

SERGEI LOIKO VARLAM ŠALAMOV 

Oro uostas Kolymos apsakymai 

JUZEFAS IGNACAS KRAŠEVSKIS VLADIMIR VOINOVIČ 

Paskutinė iš Slucko kunigaikščių Kareivio Ivano Čonkino gyvenimas ir nepaprasti nuotykiai. 
Neliečiamasis asmuo 


ži INGEBORG JACOBS 
L Vilko vaikas 
W Nuo bado bėgančios mergaitės iš 
Ww Rytų Prūsijos klajonės po Sovietų 
Tmik 1 Sąjungą. Sukrečianti gyvenimo istorija 
ir Lietuvos buities panorama, 


GENEROLAS SERAS RICHARD SHIRREFF 

: 2017-ieji. Karas su Rusija 

"| Alternatyviosios istorijos kūrinys. Autorius, 
“remdamasis ilgamete karine patirtimi bei politi- 
J nėmis šių dienų įžvalgomis, modeliuoja vieną iš 
1 galimų Baltijos šalių okupacijos variantų. LENINAS 


- 
. 


RĘ CRME 

„tui TTT 1 
IGNAS ŠEINIUS As LŽ | 
Raudonasis tvanas * Ša 
Memuarinės publicistikos knyga, tiesiogiai inspiruota istorinių - Lg 


pervartų Lietuvoje (1940-ųjų sovietinės okupacijos, Nepriklausomos 
Lietuvos žlugimo) ir išgyventa asmeniškai (stebint sovietų karinę 
invaziją, trečiuoju bandymu emigruojant iš okupuotos Lietuvos). 


JUZEFAS IGNACAS KRAŠEVSKIS 

Vilnius per amžius 

Gausiai iliustruotas albumas, kuriame - įvairiais laikotarpiais išverstų 
J.l. Kraševskio prisiminimų, kitų kūrinių fragmentai. Juose tikroviškai, 
remiantis dokumentais, istorine medžiaga vaizduojama Lietuva, 
Vilnius ir vilniečiai, to meto kasdienybė, aktualijos, papročiai. 


SERGEI LOIKO 

Skrydis 

Danguje virš separatistų kontroliuojamos Rytų Ukrainos numuštas 
tarptautiniu reisu skridęs civilinis lėktuvas. Žuvo keli šimtai niekuo 
dėtų keleivių, daugiausia moterų, vaikų. Kas, kaip, kodėl įvykdė šį 
siaubingą nusikaltimą ir, svarbiausia, kas buvo jo organizatorius, ERUVINA 
užsakovas, kaltininkas — apie tai kalbama naujame, tikrais istoriniais 
įvykiais grįstame romane. 


AKIM ARUTUNOV A 


m | JUKKARISLAKKI 
m. Vorkuta! Sukilimas lageryje 
* Pasakojama, kas nutiko Vorkutoje prieš daugiau 
I nei 60 metų, apie neramumus visame Gulage ir 
az kelių milijonų gyvybių pareikalavusią Stalino 

L diktatūrą. 


AKIM ARUTIUNOV 

Leninas be grimo 

Šokiruojanti tiesa apie nuožmųjį bolševikų 
„genijų“ - V. Leniną. 


ROBERT CON0UEST 

Sielvarto derlius: sovietinė kolektyvizacija 
ir teroras badu 

Didžiausias dėmesys skiriamas išbuožinimo 
kampanijai, kolektyvizacijai ir terorui badu 
(1932-1933 m.) Ukrainoje bei kituose SSRS 
regionuose. Dėl bado, trėmimų į darbo stovyklas, 
sušaudymų mirė milijonai Žmonių. 


ROBERT SERVICE 

Blogio sėkla: komunizmas pasaulyje 
Knygoje nagrinėjama komunizmo istorija 
visame pasaulyje. Autorius pateikia nepatogią 
išvadą - žinią XXI a. žmogui - nors komunizmo 
kaip politinės doktrinos nebėra, korupcija, 
skurdas, neteisybė ir toliau klesti. 


VLADIMIR BEŠANOV 

Kruvina Raudonoji armija 

Knygoje atskleidžiama, kokiais principais buvo 
kuriama ir kokios asmenybės vadovavo kruvinai 
Lenino - Stalino Raudonajai armijai. 


SERIJA 
VILNIUS LIEPSNOSE 


GINTAUTAS ŠIRONAS (sud.) 

Liepsnojantis Vilnius. 

Liudininkų prisiminimai 

Beviltiška gynyba ir sunkus puolimas, kruvini mūšiai siaurose 
senamiesčio gatvelėse, apsuptis, prasiveržimas ir belaisvių lagerio 
kasdienybė. Visa tai - lūpomis žmonių, praleidusių tas lemtingas 
dienas liepsnojančiame Vilniuje. 


ANTANAS VERKELIS 

Kas sugriovė Vilnių 

Sovietinė propaganda tikino, kad per Antrąjį pasaulinį karą buvo 
sugriauta 40 96 Vilniaus senamiesčio. O kas nutiko iš tikrųjų? Kur 
dingo ištisi viduramžių Vilniaus kvartalai, sovietmečiu virtę plačiais 
bulvarais ir niūriomis automobilių stovėjimo aikštelėmis? 


JOZEF MACKIEWICZ 

Nereikia garsiai kalbėti 

Atskleidžiami nežinomi Vilnijos istorijos faktai Antrojo pasaulinio karo 
metais, kai komplikuotų santykių raizgalynėje susipynė vieni su kitais 
kovojantys vokiečiai, lietuviai, lenkai ir sovietų diversantai bei 
teroristai, save vadinantys „partizanais“. 


BUS IŠLEISTA: | 


ANTANAS VERKELIS 
Operacijos „Ostra brama" blefas 
Žlugusio Armijos krajovos Vilniaus puolimo anatomija. 


ANTANAS VERKELIS 


Fester Platz Vilna 
Penkios 1944 m. liepos mėnesio kruvinų kovų dienos Vilniuje. 


SERIJA 
MARK SOLONIN 


MARK SOLONIN 
Birželio 22-oji: katastrofos anatomija 


Mozgoimenije. Suklastota Didžiojo karo istorija 

Birželio 25-oji: kvailystė ar agresija prieš Suomiją 

Kare nieko gero 

Katastrofos chronologija 

„MARK SOLONIN 

" 1941-ųjų birželis. Galutinė diagnozė 

. Karti tiesa apie „didįjį tėvynės" karą. Autorius šia 


knyga baigia ilgamečius istorinius tyrinėjimus, o 
leidykla - knygų seriją MARK SOLONIN. 


194141JŲ BIRŽELIS 


SERIJA 
ŠALTASIS KARAS 


M. STANTON EVANS, HERBERT ROMERSTEIN 
Stalino slaptieji agentai. Poveikis 
Roosevelto vyriausybei 

Autoriai rašo apie daugybę sovietų agentų (tarp 
jų buvo daug vietinių JAV komunistų ir jiems 
prijaučiančių), įsiskverbusių į įvairias JAV 
valstybės institucijas keliose Roosevelto 
vyriausybėse. Bet tai knyga ne apie šiaip 
šnipinėjimą, o apie slaptuosius įtakos agentus ir 
jų poveikį valstybės politikai. 


BEN MACINTYRE 

Šnipas tarp draugų. 

Kimas Filbis ir didžioji išdavystė 

Knyga apie K. Filbį, įžymiausią XX a. šnipą, 

. kuris ištisus 20 m. išdavinėjo Sovietų Sąjungai 
savo šalį ir draugus. Remiamasi neviešintais 
britų žvalgybos dokumentais, atskleidžiami 
nauji jaudinantys šaltojo karo istorijos 
puslapiai. 


BUS IŠLEISTA: 


DAVID E. HOFFMAN 

Negyvėlio ranka 

Remiantis mokslininkų, karių, diplomatų ir šnipų liudijimais, 
pasakojama apie JAV ir SSRS šaltojo karo laikotarpio vidinius motyvus 
ir slaptus sprendimus. 


SHERRY SONTAG, CHRISTOPHER DREW, 

ANNETTE LAWRENCE DREW 

Medžioklė po vandeniu 

Povandeninis šnipinėjimas - JAV karinio jūrų laivyno povandeninės 
operacijos šaltojo karo metais. 


LT. GEN. ION MIHAI PACEPA, PROF. RONALD J. RYCHLAK 
Dezinformacija 

Buvęs Rumunijos žvalgybos vadovas I. M. Pacepa ir istorijos bei teisės 
mokslų profesorius R. Rychlak atskleidžia didžiausias plačiajam 
pasauliui nežinomas dezinformacijos kampanijas. 


VLADIMIR BEŠANOV 


TREČIOJO 
REICHO 
KATASTROFA 


Vertėjas Vytautas Leščinskas 

Redaktorė Danutė Kuodienė 

Iliustracijas parinko Vitalijus Michalovskis 
Maketuotojas Arūnas Latišenka 

Viršelio dizaineris Simas Stonkus 


Išleido leidykla „Briedis, 
Parodų g. 4, LT-04133 Vilnius, Lietuva, www.briedis.lt, infoDbriedis.lt 


Spausdino „Standartų spaustuvė, 


Dariaus ir Girėno g. 39, LT-02189 Vilnius, www.standart.lt, info(Dstandart.lt 


Jei iliustracijų autoriai pareikštų savo teises, 
esame pasirengę vykdyti visus pagrįstus reikalavimus. 


Kasmet gegužės 9 d. „Georgijaus juostelėmis“ pasidabinančioje 
Rusijoje 1945 metai vadinami Raudonosios armijos šlovingų per- 
galių ir katastrofiškų Vokietijos pralaimėjimų laikotarpiu. Tačiau 
V. Bešanovo knygoje „Trečiojo reicho katastrofa“ atskleidžiama 
kitokia, visai ne romantiška tiesa apie Raudonosios armijos „iš- 
vaduojamąjį žygį per Europą, kurį lydėjo prievarta prieš civilius, 
marodieriavimas, gyventojų masinės žudynės. 

1945 metų pradžioje sovietų kariuomenė pakilo į lemiamą puo- 
limą - kuo greičiau užimti Berlyną. Raudonajai armijai tai nebuvo 
lengvas pasivaikščiojimas mirtinai nusilpusio priešo kaulais. So- 
vietų kariuomenei, kaip ir visus karo metus, vadovavo daugiausia 
tokie patys nemokšos vadai, profesionalumo stokojantys „strate- 
gai, vyravo tas pats lengvabūdiškas požiūris į savų karių gyvybes. 
1945-ieji — tai ne tik Berlyno užėmimas ir pergalės saliutai, bet ir 
didelės nesėkmės, katastrofos, kraujo marios. 

V. Bešanovas atskleidžia, kodėl „šventu“ Raudonosios armijos 
tikslu buvo pasirinktas jokios karinės svarbos neturintis Reichstago 
pastatas ir kokia tikroji „pergalės vėliavos“ istorija. Kaip iš niekuo 
nepasižymėjusių karių buvo sukurti ordinais apdovanoti superme- 
nai, 0 tikrieji didvyriai - pamiršti. Galiausiai kodėl Berlynas pra- 
dėtas šturmuoti balandžio viduryje, o ne vasarį, nors ir tuo metu 
Raudonoji armija turėjo pakankamai galimybių užimti Vokietijos 
sostinę. 

